
DIO  II. 

PARNIČNO  SUĐENJE 
Odsjek  I. 

REDOVITO  PARNIČNO  SUĐENJE 

Pokretanje  parnice . 

Tužba  za  pokretanje  parnice . 

Poziv  na  sud  i  priopćenje  sudskih  spisa . 

Utvrđivanje  spornog  predmeta . 

Tijek  parnice . 

Dokazi . 

Izjave  stranaka . 

Dokazivanje  ispravama . 

Narav  i  dokazna  snaga  isprava . 

Predlaganje  isprava . 

Svjedoci  i  svjedočenja . 

Tko  može  biti  svjedok . 

Predlaganje  i  isključenje  svjedoka . 

Ispitivanje  svjedoka . 

Dokazna  snaga  svjedočanstva . 

Stručnjaci . 

Sudski  pristup  i  očevid . 

Pretpostavke . 

Uzgredni  sporovi . 

Izostanak  stranaka . 

Sudjelovanje  trećega  u  parnici . 

Objavljivanje  spisa,  zaključenje  dokaznoga  postupka  i  rasprava 

parnice . 

Sudački  pravorijeci . 

Pobijanje  presude . 

Ništovna  žalba  protiv  presude . 

Priziv . 

Pravomoćna  presuda  i  povrat  u  prijašnje  stanje . 

Pravomoćna  presuda . 

Povrat  u  prijašnje  stanje . 

Sudski  troškovi  i  besplatna  pravna  zaštita . 

Izvršenje  presude . 


Odsjek  II. 

USMENI  PARNIČNI  POSTUPAK 

DIO  III. 

NEKI  POSEBNI  POSTUPCI 

ŽENIDBENI  POSTUPCI . 

Parnice  za  proglašenje  ništavosti  ženidbe . 

Mjerodavno  sudište . 

Pravo  pobijanja  ženidbe . 

Dužnost  sudaca . 

Dokazi . 

Presuda  i  priziv . 

Postupak  na  temelju  isprava . 

Opće  odredbe . 

Parnice  rastave  ženidbenih  drugova . 


Kann. 

Str. 

1481-1490 

245 

1491-1500 

247 

1491-1495 

247 

1496-1500 

247 

1501-1670 

249 

1501-1655 

249 

1501-1512 

249 

1501-1506 

249 

1507-1512 

250 

1513-1516 

252 

1517-1525 

253 

1526-1586 

254 

1530-1538 

254 

1539-1546 

255 

1540-1543 

255 

1544-1546 

255 

1547-1573 

256 

1549-1550 

256 

1551-1557 

256 

1558-1571 

257 

1572-1573 

258 

1574-1581 

258 

1582-1583 

259 

1584-1586 

259 

1587-1597 

261 

1592-1595 

261 

1596-1597 

262 

1598-1606 

263 

1607-1618 

265 

1619-1640 

267 

1619-1627 

267 

1628-1640 

268 

1641-1648 

270 

1641-1644 

270 

1645-1648 

270 

1649 

272 

1650-1655 

273 

1656-1670 

274 

1671-1716 

276 

1671-1707 

276 

1671-1691 

276 

1671-1673 

276 

1674-1675 

276 

1676-1677 

277 

1678-1680 

277 

1681-1685 

277 

1686-1688 

278 

1689-1691 

278 

1692-1696 

279 

Poglavlje 
Poglavlje 
Naslov  II. 
Naslov  III. 


Poglavlje 

Poglavlje 

Poglavlje 


Poglavlje 

Poglavlje 


Kann.  Str. 

III.  Postupak  za  oporost  od  tvrde  neizvršene  ženidbe .  1697-1706  279 

IV.  Postupak  u  pretpostavljenoj  smrti  ženidbenog  druga .  1707  280 

PARNICE  ZA  PROGLAŠENJE  NIŠTA VOSTI  SVETOGA  REĐENJA .  1708-1712  281 

Načini  izbjegavanja  suđenja .  1713-1716  282 

DIO  IV. 

KAZNENI  POSTUPAK  1717-1731  283 

I.  Prethodna  istraga .  1717-1719  283 

II.  Odvijanje  postupka .  1720-1728  283 

III.  Tužba  za  naknadu  štete .  1729-1731  284 

DIO  V. 

POSTUPAK  U  UPRAVNIM  UTOCIMA 

I  U  UKLANJANJU  ILI  PREMJEŠTANJU  ŽUPNIKA  1732-1752  286 

Odsjek  I. 

UTOK  PROTIV  UPRAVNIH  ODLUKA  1732-1739  286 

Odsjek  II. 

POSTUPAK  U  UKLANJANJU  ILI  PREMJEŠTANJU  ŽUPNIKA  1740-1752  288 

I.  Način  postupanja  u  uklanjanju  župnika .  1740-1747  288 

II.  Način  postupanja  u  premještanju  župnika .  1748-1752  289 

KNJIGA  I. 

OPĆE  ODREDBE 


-  u  - 


Kan.  1  -  Kanoni  ovog  Zakonika  vrijede  samo  za  latinsku  Crkvu. 

Kan.  2  -  Zakonik  obično  ne  određuje  obrede  koji  treba  da  se  obdržavaju  u  bogoslužnim  slav¬ 
ljima;  stoga  dosadašnji  bogoslužni  zakoni  zadržavaju  svoju  snagu,  osim  ako  se  koji  od  njih  protivi 
kanonima  Zakonika. 

Kan.  3  -  Kanoni  Zakonika  ne  ukidaju  ni  potpuno  ni  djelomice  ugovore  koje  je  Apostolska  Sto¬ 
lica  sklopila  s  državama  ili  drugim  političkim  zajednicama;  zato  ti  i  dalje  ostaju  na  snazi,  bez  obzira 
na  protivne  propise  ovoga  zakonika. 

Kan.  4  -  Stečena  prava,  isto  tako  i  povlastice  koje  je  Apostolska  Stolica  dosad  dala  bilo  fizič¬ 
kim  bilo  pravnim  osobama,  a  kojima  se  one  služe  i  nisu  opozvane,  ostaju  netaknute,  ako  nisu  izriči¬ 
to  opozvane  kanonima  ovoga  Zakonika. 

Kan.  5  -  §  1.  Dosadašnji  običaji,  bilo  opći  bilo  krajevni,  koji  se  protive  propisima  ovih  kanona 
i  koje  kanoni  ovoga  Zakonika  odbacuju,  potpuno  su  ukinuti  i  ne  dopušta  se  da  ubuduće  ožive;  drugi 
također  treba  da  se  smatraju  ukinutima,  osim  ako  zakonik  izričito  određuje  nešto  drugo  ili  ako  su 
stoljetni  ili  od  pamtivijeka  -  ti  se  doduše  mogu  podnositi  ako  ih,  prema  ordinarij evu  sudu,  zbog 
okolnosti  mjesta  i  osoba,  nije  moguće  otkloniti. 

§  2.  Zadržavaju  se  dosadašnji  običaji  mimo  prava,  bilo  opći  bilo  krajevni. 

Kan.  6  -  §  1.  Stupanjem  na  snagu  ovoga  Zakonika  ukidaju  se: 

1.  Zakonik  kanonskoga  prava  proglašen  godine  1917; 

2.  i  drugi  zakoni,  bilo  opći  bilo  krajevni,  protivni  propisima  ovoga  Zakonika,  osim  ako  se 
za  one  krajevne  izričito  određuje  nešto  drugo; 

3.  svi  kazneni  zakoni,  bilo  opći  bilo  krajevni,  koje  je  donijela  Apostolska  Stolica,  osim  ako 
ih  ovaj  Zakonik  preuzima: 

4.  i  svi  ostali  opći  stegovni  zakoni  koji  se  odnose  na  predmet  što  ga  ovaj  Zakonik  u  cijelos¬ 
ti  uređuje. 

§  2.  Kanoni  ovoga  Zakonika,  ako  preuzimaju  staro  pravo,  treba  da  se  prosuđuju  uzimajući  u 
obzir  i  kanonsku  predaju. 

NASLOV  I. 


CRKVENI  ZAKONI 


Kan.  7  -  Zakon  nastaje  proglašenjem. 

Kan.  8  -  §  1.  Opći  crkveni  zakoni  proglašuju  se  objavljivanjem  u  službenom  glasilu  Acta 
Apostolicae  Sedis,  osim  ako  je  u  posebnim  slučajevima  propisan  drukčiji  način  proglašenja,  a  stupa¬ 
ju  na  snagu  kad  prođu  tri  mjeseca  od  nadnevka  dotičnog  broja  Acta,  osim  ako  već  po  naravi  stvari 
obvezuju  odmah  ili  ako  je  u  samom  zakonu  posebno  i  izričito  određeno  kraće  ili  duže  vrijeme  do 
stupanja  na  snagu. 

§  2.  Krajevni  zakoni  proglašuju  se  na  način  koji  odredi  zakonodavac  i  počinju  obvezivati  mje¬ 
sec  dana  pošto  budu  proglašeni,  osim  ako  je  u  samom  zakonu  određen  drugi  rok. 

Kan.  9  -  Zakoni  se  odnose  na  buduće,  a  ne  na  prošlo,  osim  ako  se  u  njima  izričito  određuje  o 
prošlome. 

Kan.  10  -  Treba  smatrati  da  poništavaju  ili  čine  nesposobnim  samo  oni  zakoni  koji  izričito  od¬ 
ređuju  daje  čin  ništav  ili  daje  osoba  nesposobna. 

Kan.  11  -  Zakoni  samo  crkveni  obvezuju  one  koji  su  kršteni  u  Katoličkoj  crkvi  ili  su  u  nju 
primljeni  a  dovoljno  su  sposobni  služiti  se  razumom  i  koji  su,  osim  ako  je  u  pravu  izričito  određeno 
nešto  drugo,  navršili  sedmu  godinu  života. 

Kan.  12  -  §  1.  Opći  zakoni  svugdje  obvezuju  sve  za  koje  su  doneseni. 

§  2.  Ali,  od  općih  zakona  koji  ne  obvezuju  na  određenom  području,  izuzimaju  se  svi  koji  se  na 
tom  području  stvarno  nalaze. 

§  3.  Zakoni  doneseni  za  posebno  područje  obvezuju  one  za  koje  su  izdani  i  koji  tamo  imaju 
prebivalište  ili  boravište  i  stvarno  tamo  borave,  uz  obdržavanje  propisa  kan.  13. 

Kan.  13  -  §  1.  Ne  pretpostavlja  se  da  su  krajevni  zakoni  osobni  nego  područni,  osim  ako  je  od¬ 
ređeno  nešto  drugo. 

§  2.  Strance  ne  obvezuju: 

1.  krajevni  zakoni  njihova  područja  dok  su  odsutni,  osim  ako  kršenje  tih  zakona  šteti  na 
vlastitom  području,  ali  ako  su  zakoni  osobni; 

2.  ni  zakoni  područja  gdje  se  nalaze,  osim  onih  koji  štite  javni  red  ili  određuju  pravne  obli¬ 
ke  čina  ili  se  odnose  na  nekretnine  koje  se  nalaze  na  tom  području 

§  3.  Lutalice  su  podložni  i  općim  i  krajevnim  zakonima  koji  su  na  snazi  u  mjestu  gdje  se  nala¬ 
ze. 


Kan.  14  -  Zakoni,  pa  ni  oni  koji  poništavaju  i  čine  nesposobnim,  ne  obvezuju  u  pravnoj  dvojbi; 
u  činjeničnoj  pak  dvojbi  ordinariji  mogu  od  njih  dati  oprost  samo  ako,  kad  se  radi  o  pridržanom 
oprostu,  vlast  kojoj  je  pridržan  običava  davati  oprost. 

Kan.  15  -  §  1.  Neznanje  ili  zabluda  o  zakonima  koji  poništavaju  ili  čine  nesposobnim  ne  prije¬ 
če  njihov  učinak,  osim  ako  je  izričito  određeno  nešto  drugo. 

§  2.  Neznanje  ili  zabluda  o  zakonu  ili  kazni,  o  vlastitom  djelu  ili  tuđem  općepoznatom  djelu  ne 
pretpostavlja  se;  pretpostavlja  se  o  tuđem  djelu  koje  nije  općepoznato  dok  se  ne  dokaže  protivno. 

Kan.  16  -  §  1.  Zakone  mjerodavno  tumači  zakonodavac  i  onaj  komu  je  on  povjerio  vlast  mje¬ 
rodavnog  tumačenja. 

§  2.  Mjerodavno  tumačenje  dano  u  obliku  zakona  ima  istu  snagu  kao  i  sam  zakon  i  treba  da  se 
proglasi;  ako  samo  pojašnjava  u  sebi  sigurne  riječi  zakona,  vrijedi  unatrag;  ako  zakon  sužava  ili 
proširuje  ili  dvojbeni  razjašnjava,  ne  djeluje  natrag. 

§  3.  Ali  tumačenje  u  obliku  sudske  presude  ili  upravnog  akta  u  posebnoj  stvari  nema  snagu  za¬ 
kona  i  obvezuje  samo  osobe  i  odnosi  se  samo  na  stvari  za  koje  je  dano. 

Kan.  17  -  Crkveni  zakoni  imaju  se  razumjeti  prema  vlastitom  značenju  riječi  promatranom  u 
svezi  i  sklopu;  ako  značenje  ostane  dvojbeno  i  nejasno,  treba  da  se  uzmu  u  obzir  usporedna  mjesta, 
ako  ih  ima,  svrha  zakona  i  okolnosti  te  nakana  zakonodavca. 

Kan.  18  -  Zakoni  koji  određuju  kaznu  ili  sužavaju  slobodno  vršenje  prava  ili  sadrže  izuzetak  od 
zakona  podliježu  uskom  tumačenju. 

Kan.  19  -  Ako  o  kojoj  stvari  nema  izričita  propisa,  bilo  općeg  bilo  krajevnog  zakona  ili  ako 
nema  običaja,  onda  slučaj,  osim  ako  je  kazneni,  treba  da  se  riješi  uzevši  u  obzir  zakone  donesene  za 
slične  slučajeve,  opća  pravna  načela  primijenjena  s  kanonskom  pravičnošću,  pravosuđe  i  uobičajeni 
način  poslovanja  Rimske  kurije,  opće  i  postojano  mišljenje  stručnjaka. 

Kan.  20  -  Kasniji  zakon  ukida  potpuno  ili  djelomice  raniji,  ako  to  izričito  kaže,  ili  mu  je  izrav¬ 
no  protivan,  ili  ako  sasvim  iznova  uređuje  predmet  ranijeg  zakona;  ali,  opći  zakon  nipošto  ne  ukida 
krajevno  ili  posebno  pravo,  osim  ako  je  u  pravu  izričito  određeno  nešto  drugo. 

Kan.  21  -  U  dvojbi  se  ne  pretpostavlja  daje  raniji  zakon  opozvan,  nego  kasniji  zakoni  treba  da 
se  povežu  s  ranijima  i  da  se,  koliko  je  moguće,  usklade  s  njima. 

Kan.  22  -  Svjetovni  zakoni,  na  koje  upućuje  crkveno  pravo,  neka  se  u  kanonskom  pravu  obdr- 
žavaju  s  jednakim  učincima,  ako  nisu  protivni  božanskom  pravu  i  ako  kanonsko  pravo  ne  određuje 
nešto  drugo. 

NASLOV  II. 


OBIČAJ 


Kan.  23  -  Snagu  zakona  ima  samo  onaj  običaj  koji  je  uvela  zajednica  vjernika,  a  zakonodavac 
gaje  odobrio  prema  odredbi  kanona  koji  slijede. 

Kan.  24  -  §  1.  Nijedan  običaj  protivan  božanskom  pravu  ne  može  steći  snagu  zakona. 

§  2.  Snagu  zakona  ne  može  steći  ni  običaj  protiv  ili  mimo  kanonskoga  prava,  osim  ako  je  razlo¬ 
žan;  običaj  pak  koji  se  u  pravu  izričito  odbacuje  nije  razložan. 

Kan.  25  -  Nijedan  običaj  ne  stječe  snagu  zakona,  osim  ako  ga  je  zajednica  sposobna  barem 
primiti  zakon  obdržavati  s  nakanom  da  uvede  pravo. 

Kan.  26  -  Običaj  protivan  sadašnjem  kanonskom  pravu  li  koji  je  mimo  kanonskoga  zakona 
snagu  zakona  stječe  samo  ako  je  bio  zakonito  obdržavan  trideset  neprekidnih  i  potpunih  godina, 
osim  ako  ga  je  mjerodavni  zakonodavac  posebno  potvrdio;  protiv  pak  kanonskoga  zakona  koji 
sadrži  ograničenje  koje  zabranjuje  buduće  običaje  može  prevladati  samo  običaj  stoljetni  ili  od 
pamtivijeka. 

Kan.  27  -  Običaj  je  najbolji  tumač  zakona. 

Kan.  28  -  Običaj,  bio  protiv  bio  mimo  zakona,  opoziva  se  protivnim  običajem  ili  zakonom,  uz 
obdržavanje  propisa  kan.  5;  ali,  zakon  ne  opoziva  običaje  stoljetne  ili  od  pamtivijeka,  a  ni  opći 
zakon  krajevne  običaje,  osim  ako  ih  izričito  spominje. 

NASLOV  III. 


OPĆE  ODLUKE  I  UPUTE 


Kan.  29  -  Opće  odluke  kojima  mjerodavni  zakonodavac  određuje  zajedničke  propise  za  zajed¬ 
nicu  koja  je  sposobna  primiti  zakon,  u  pravom  su  smislu  zakoni  i  ravnaju  se  prema  propisima  kano¬ 
na  o  zakonima. 

Kan.  30  -  Opću  odluku,  o  kojoj  govori  kan.  29,  ne  može  donijeti  onaj  tko  ima  samo  izvršnu 
vlast,  osim  ako  mu  je  to  u  posebnim  slučajevima,  prema  pravnoj  odredbi,  izričito  dao  mjerodavni 
zakonodavac,  i  uz  obdržavanje  uvjeta  postavljenih  u  činu  davanja. 

Kan.  31  -  §  1.  Opće  provedbene  odluke,  kojima  se  naime  pobliže  određuju  oblici  koji  treba  da 
se  obdržavaju  u  primjeni  zakona  ili  kojima  se  zahtijeva  obdržavanje  zakona,  mogu  u  granicama 
svoje  mjerodavnosti  izdati  oni  koji  imaju  izvršnu  vlast. 

§  2.  Sto  se  tiče  proglašenja  i  vremena  stupanja  na  snagu  odluka  o  kojima  se  govori  u  §  1,  neka 
se  obdržavaju  propisi  kan.  8. 

Kan.  32  -  Opće  provedbene  odluke  obvezuju  one  koje  vežu  zakoni  za  koje  se  tim  odlukama  od¬ 
ređuju  oblici  primjene  ili  zahtijeva  obdržavanje. 

Kan.  33  -  §  1.  Opće  provedbene  odluke,  iako  objavljene  u  napucima  ili  ispravama  drugoga  na¬ 
ziva,  ni  djelomice  ne  ukidaju  zakone,  a  njihovi  propisi,  koji  su  protivni  zakonima,  nemaju  nikakve 
snage. 

§  2.  Te  odluke  gube  snagu  izričitim  ili  uključivim  opozivom  mjerodavne  vlasti,  a  i  prestankom 
zakona  za  provedbu  kojeg  su  izdane;  ali  ne  prestanu  utmućem  prava  donositelja,  osim  ako  se  izriči¬ 
to  određuje  protivno. 

Kan.  34  -  §  1.  Upute  koje  naime  tumače  propise  zakona  i  koje  razlažu  i  određuju  obvezatne  na¬ 
čine  njihove  provedbe  daju  se  na  upotrebu  onima  koji  su  dužni  brinuti  se  za  provedbu  zakona,  i 
obvezuju  ih  u  provođenju  zakona;  te  upute,  u  granicama  svoje  mjerodavnosti,  zakonito  izdaju  oni 
koji  imaju  izvršnu  vlast. 

§  2.  Rasporedbe  uputa  ni  djelomice  ne  ukidaju  zakone,  a  one  koje  se  ne  mogu  uskladiti  s  propi¬ 
sima  zakona  nemaju  nikakve  snage. 

§  3.  Upute  gube  snagu  ne  samo  izričitim  ili  uključivim  opozivom  mjerodavne  vlasti  koja  ih  je 
izdala  ili  od  nje  više  vlasti,  nego  i  prestankom  zakona  radi  čijeg  su  tumačenja  ili  provedbe  izdane. 

NASLOV  IV. 


POJEDINAČNI  UPRAVNI  AKTI 


Poglavlje  I. 

ZAJEDNIČKE  ODREDBE 


Kan.  23  -  Pojedinačni  upravni  akt,  bila  to  odluka  ili  zapovijed,  bio  to  otpis,  može  u  granicama 
svoje  mjerodavnosti  izdati  onaj  tko  ima  izvršnu  vlast,  uz  obdržavanje  propisa  kan.  76,  §  1. 

Kan.  36  -  §  1.  Upravni  akt  ima  se  razumjeti  prema  vlastitom  značenju  riječi  i  uobičajenom  na¬ 
činu  govora;  u  dvojbi,  usko  se  tumače  upravni  akti  koji  se  tiču  sporova  ili  kojima  se  prijeti  kaznom 
ili  se  ona  nameće,  ili  kojima  se  ograničavaju  osobna  prava,  ili  se  krše  stečena  prava  drugih,  ili  se 
protive  zakonu  koji  je  na  korist  privatnih  osoba;  svi  ostali  tumače  se  široko. 

§  2.  Upravni  se  akt  ne  smije  proširivati  na  druge  slučajeve  osim  navedenih. 

Kan.  37  -  Upravni  akt  koji  se  tiče  izvanjskoga  područja  ima  se  izdati  napismeno;  to  vrijedi  i  za 
akt  njegova  izvršenja,  ako  je  dan  preko  izvršitelja. 

Kan.  38  -  Upravni  akt,  pa  i  kad  je  posrijedi  otpis  dan  Na  vlastitu  pobudi,  nema  učinka  ako  krši 
stečeno  pravo  drugog  ili  se  protivi  zakonu  ili  odobrenom  običaju,  osim  ako  je  mjerodavna  vlast 
izričito  dodala  ograničenje  kojim  se  to  ukida. 

Kan.  39  -  Uvjeti  u  upravnom  aktu  samo  se  tada  smatraju  dodanima  za  valjanost  kad  su  izrečeni 
riječima:  ako,  osim  ako,  samo  ako. 

Kan.  40  -  Izvršitelj  nekog  upravnog  akta  ne  može  valjano  vršiti  svoju  zadaću  prije  nego  što 
primi  dopis  i  provjeri  njegovu  vjerodostojnost  i  cjelovitost,  osim  ako  gaje  unaprijed  o  tome  obavi¬ 
jestila  vlast  koja  je  taj  akt  izdala. 

Kan.  41  -  Izvršitelj  upravnog  akta  kojemu  se  povjerava  samo  zadaća  izvršenja  ne  može  odbiti 
izvršenje  tog  akta,  osim  ako  je  očito  da  je  taj  akt  ništav  ili  da  se  zbog  drugog  važnog  razloga  ne 
može  poduprijeti  ili  nisu  ispunjeni  uvjeti  postavljeni  u  samom  upravnom  aktu;  ali,  ako  se  vidi  daje 
izvršenje  upravnog  akta  neprikladno  zbog  okolnosti  osobe  ili  mjesta,  izvršitelj  neka  obustavi  izvr¬ 
šenje;  u  tim  slučajevima  neka  odmah  obavijesti  vlast  koja  je  akt  izdala. 

Kan.  42  -  Izvršitelj  upravnog  akta  mora  postupiti  prema  odredbi  naloga;  ali  ako  ne  ispuni  bitne 
uvjete  postavljene  u  dopisu  i  ne  poštuje  bitni  oblik  postupanja,  izvršenje  je  nevaljano. 

Kan.  43  -  Izvršitelj  upravnog  akta  može,  prema  svojem  razboritom  sudu,  postaviti  sebi  zamje¬ 
nika,  osim  ako  je  zamjena  zabranjena,  ili  ako  je  izvršitelj  izabran  zbog  osobne  prikladnosti,  ili  ako 
je  osoba  zamjenika  unaprijed  određena;  ali  u  tim  slučajevima  izvršitelj  smije  drugomu  povjeriti 
pripravne  čine. 

Kan.  44  -  Upravni  akt  može  izvršiti  i  izvršitelj ev  nasljednik  u  službi,  osim  ako  je  izvršitelj  bio 
izabran  zbog  osobne  prikladnosti. 

Kan.  45  -  Ako  izvršitelj  na  bilo  koji  način  pogriješi  pri  izvršenju  upravnog  akta,  dopušteno  mu 
je  taj  akt  ponovno  izvršiti. 

Kan.  46  -  Upravni  akt  ne  prestane  utrnućem  prava  onoga  tko  gaje  izdao,  osim  ako  pravo  izriči¬ 
to  određuje  nešto  drugo. 

Kan.  47  -  Opoziv  upravnog  akta  drugim  upravnim  aktom  mjerodavne  vlasti  ima  učinak  tek  od 
časa  kad  je  taj  opoziv  zakonito  priopćen  osobi  za  koju  je  dan. 

Poglavlje  II. 

POJEDINAČNE  ODLUKE  I  ZAPOVIJEDI 


Kan.  48  -  Pojedinačnom  odlukom  smatra  se  upravni  akt  izdan  od  mjerodavne  izvršne  vlasti  ko¬ 
jim  se,  prema  pravnim  odredbama,  određuje  rješenje  ili  obavlja  povjeravanje  za  poseban  slučaj,  što 
po  svojoj  naravi  ne  pretpostavlja  daje  netko  podnio  molbu. 

Kan.  49  -  Pojedinačna  je  zapovijed  odluka  kojom  se  osobi  ili  određenim  osobama  izravno  i  za¬ 
konito  naređuje  da  nešto  učine  ili  propuste,  osobito  kad  se  zahtijeva  obdržavanje  zakona. 

Kan.  50  -  Prije  nego  izda  pojedinačnu  odluku,  neka  vlast  zatraži  potrebne  podatke  i  dokaze,  i 
neka  se,  ako  je  moguće,  posavjetuje  s  onima  čija  bi  prava  mogla  biti  prekršena. 

Kan.  51  -  Neka  se  odluka  izda  napismeno,  i  neka  se  dade  barem  sažeto  obrazloženje,  ako  se 
radi  o  rješenju. 

Kan.  52  -  Pojedinačna  odluka  ima  snagu  samo  za  stvari  o  kojima  odlučuje  i  za  osobe  kojima  je 
dana;  njih  pak  obvezuje  posvuda,  osim  ako  je  određeno  nešto  drugo. 

Kan.  53  -  Ako  su  odluke  međusobno  protivne,  posebna  prevladava  nad  općom  u  onome  što  se 
posebno  izražava;  ako  su  jednako  posebne  ili  opće,  vremenski  kasnija  mijenja  raniju  ako  joj  je 
protivna. 

Kan.  54  -  §  1.  Pojedinačna  odluka,  čija  se  primjena  povjerava  izvršitelju,  ima  učinak  od  časa 
izvršenja;  inače  od  časa  kad  se  priopći  osobi  vlašću  onoga  tko  je  izdao  odluku. 

§  2.  Da  bi  se  moglo  zahtijevati  izvršenje  pojedinačne  odluke,  ona  treba  da  se  priopći,  prema 
pravnoj  odredbi,  zakonitom  ispravom. 

Kan.  55  -  Kad  veoma  važan  razlog  priječi  da  se  ne  preda  napisani  tekst  odluke,  smatra  se  daje 
odluka  priopćena  ako  se  pred  bilježnikom  ili  dvojicom  svjedoka  pročita  onomu  komu  je  namijenje¬ 
na  i  ako  se  sastavi  zapisnik  koji  svi  nazočni  moraju  potpisati,  uz  obdržavanje  propisa  kann.  37  i  5 1 . 

Kan.  56  -  Odluka  se  smatra  priopćenom  ako  se  onaj  komu  je  namijenjena,  propisno  pozvan  da 
odluku  primi  ili  čuje,  bez  opravdana  razloga  ne  pojavi  ili  ne  htjedne  potpisati. 

Kan.  57  -  §  1.  Ako  zakon  naređuje  da  se  odluka  izda,  ili  kad  zainteresirani  zakonito  podnese 
molbu  ili  utok  da  bi  isposlovao  odluku,  neka  mjerodavna  vlast  odluči  u  roju  od  tri  mjeseca  pošto 
primi  molbu  ili  utok,  osim  ako  zakon  propisuje  drugi  rok. 

§  2.  Ako,  kad  prođe  taj  rok,  odluka  još  nije  izdana,  pretpostavlja  se  što  se  tiče  ulaganja  daljnjeg 
utoka  daje  odgovor  niječan. 

§  3.  Pretpostavljeni  niječni  odgovor  ne  oslobađa  mjerodavnu  vlast  od  obveze  da  izda  odluku, 
dapače,  i  da,  prema  odredbi  kan.  128,  nadoknadi  štetu  koja  je  možda  time  nanesena. 

Kan.  58  -  §  1.  Pojedinačna  odluka  prestane  vrijediti  kad  je  zakonito  opozove  mjerodavna  vlast 
ili  kad  prestane  zakon  radi  čije  je  provedbe  donesen. 

§  2.  Pojedinačna  zapovijed  koja  nije  izdana  zakonitom  ispravom  prestane  utrnućem  prava  ono¬ 
ga  tko  ju  je  izdao. 


Poglavlje  III. 

OTPISI 


Kan.  59  -  §  1.  Otpis  je  upravni  akt  napismeno  izdan  od  mjerodavne  izvršne  vlasti,  kojim  se, 
prema  njegovoj  naravi,  na  nečiju  molbu  daje  povlastica,  oprost  ili  koja  druga  milost. 

§  2.  Propisi  doneseni  za  otpise  vrijede  i  za  davanje  dozvole  i  za  usmena  davanja  milosti,  osim 
ako  je  utvrđeno  nešto  drugo. 

Kan.  60  -  Svatko  komu  to  izričito  nije  zabranjeno  može  izmoliti  bilo  koji  otpis. 

Kan.  61  -  Otpis  se  može  izmoliti  za  drugoga,  pa  i  mimo  njegova  pristanka,  i  vrijedi  prije  nje¬ 
gova  prihvaćanja,  uz  poštovanje  protivnih  ograničenja,  osim  ako  je  utvrđeno  nešto  drugo. 

Kan.  62  -  Otpis  koji  nema  izvršitelja  ima  učinak  od  časa  kad  je  pismo  izdano,  a  ostali  od  časa 
izvršenja. 

Kan.  63  -  §  1.  Otpis  nije  valjan  kad  se  radi  o  zataji  ih  prešućivanju  istine  ako  se  u  molbi  ne  iz¬ 
nese  ono  što  po  zakonu,  kanonskom  načinu  i  uobičajenom  obliku  poslovanja  treba  iznijeti  da  bi 
otpis  bio  valjan,  osim  ako  se  radi  o  otpisu  milosti  koji  je  dan  Na  vlastitu  pobudu. 

§  2.  Isto  tako,  valjanosti  otpisa  protivi  se  prijevara  ih  iznošenje  neistine  ako  nijedan  od  iznese- 
nih  odlučujućih  razloga  nije  istinit. 

§  3.  Odlučujući  razlog  u  otpisima  koji  nemaju  izvršitelja  treba  da  bude  istinit  u  vrijeme  kad  je 
otpis  izdan,  a  u  ostalima  u  vrijeme  izvršenja. 

Kan.  64  -  Uz  poštovanje  prava  Pokomičame  za  unutrašnje  područje,  milost  koju  uskrati  bilo 
koji  ured  Rimske  kurije  ne  može  valjano  dati  drugi  ured  te  Kurije  ili  druga  mjerodavna  vlast  niša  od 
rimskog  prvosvećenika  bez  pristanka  ureda  s  kojim  je  započet  postupak. 

Kan.  65  -  §  1.  Neka  nitko  ne  traži  od  drugog  ordinarija  milost  koju  mu  je  uskratio  njegov  ordi¬ 
narij  ako  ne  spomene  da  mu  je  milost  uskraćena;  kad  je  pak  to  spomenuto,  neka  ordinarij  ne  dade 
milost,  osim  ako  od  prvog  ordinarija  dozna  razloge  zašto  je  milost  uskraćena,  poštujući  propise  §§  2 
i  3. 

§  2.  Milost  koju  uskrati  generalni  vikar  ili  biskupski  vikar  ne  može  valjano  dati  drugi  vikar  is¬ 
toga  biskupa,  pa  i  kad  dozna  razloge  uskraćivanja  od  vikara  koji  je  milost  uskratio. 

§  3.  Milost  uskraćena  od  generalnog  vikara  ili  biskupskog  vikara  a  poslije,  bez  spominjanja  te 
uskrate,  izmoljena  od  dijecezanskog  biskupa  nije  valjana;  ali  milost  koju  je  uskratio  dijecezanski 
biskup  ne  može  se,  pa  ni  ako  se  spomene  uskrata,  valjano  izmoliti  od  njegova  generalnog  vikara  ili 
biskupskog  vikara,  bez  pristanka  biskupa. 

Kan.  66  -  Otpis  nije  ništav  zbog  pogreške  u  imenu  osobe  kojoj  se  daje,  ili  koja  ga  izdaje,  ili 
mjesta  u  kojem  ova  prebiva,  ih  stvari  o  kojoj  se  radi,  samo  ako,  prema  ordinarij evu  sudu,  nema 
nikakve  dvojbe  o  samoj  osobi  ili  stvari. 

Kan.  67  -  §  1 .  Ako  se  dogodi  da  se  o  istoj  stvari  izmole  dva  međusobno  protivna  otpisa,  tada 
posebni  ima  prednost  pred  općim  u  onomu  što  je  posebno  izrečeno. 

§  2.  Ako  su  otpisi  jednako  posebni  ili  opći,  vremenski  raniji  ima  prednost  pred  kasnijim,  osim 
ako  se  u  drugom  izričito  spominje  prvi  ili  ako  se  prvi  molitelj  zlonamjerno  ili  zbog  svojeg  velikog 
nemara  nije  poslužio  otpisom. 

§  3.  U  dvojbi  da  lije  otpis  ništav  ili  nije  ništav  treba  se  obratiti  onome  tko  je  otpis  izdao. 

Kan.  68  -  Otpis  Apostolske  Stolice  u  kojemu  nema  izvršitelja  mora  se  predočiti  molitelj evu  or¬ 
dinariju  samo  kad  se  to  u  samom  otpisu  naređuje,  ili  kad  se  radi  o  stvarima  od  javnog  značenja,  ili 
kad  je  potrebno  provjeriti  uvjete. 

Kan.  69  -  Otpis  za  koji  nije  određeno  vrijeme  predočenja  može  se  predati  izvršitelju  u  svako 
vrijeme,  samo  da  pri  tom  ne  bude  prijevare  ni  zle  namjere. 

Kan.  70  -  Ako  se  u  otpisu  izvršitelju  povjeri  samo  davanje,  njegovo  je  pravo  da,  prema  svojem 
razboritom  sudu  i  savjesti,  milost  dade  ili  uskrati. 

Kan.  71  -  Nitko  se  ne  mora  služiti  otpisom  dobivenim  samo  u  svoju  korist,  osim  ako  je  na  to 
kanonski  obvezan  zbog  drugog  razloga. 

Kan.  72  -  Otpise  dane  od  Apostolske  Stolice  koji  su  prestali  vrijediti  može  dijecezanski  biskup 
zbog  opravdana  razloga  jedanput  produžiti,  ali  ne  više  od  tri  mjeseca. 

Kan.  73  -  Protivnim  se  zakonom  ne  opoziva  nijedan  otpis,  osim  ako  je  u  samom  zakonu  odre¬ 
đeno  nešto  drugo. 

Kan.  74  -  Iako  se  netko  u  unutrašnjem  području  može  služiti  milošću  koja  mu  je  usmeno  dana, 
za  izvanjsko  područje  dužan  ju  je  dokazati  ako  se  to  od  njega  zakonito  zatraži. 

Kan.  75  -  Ako  otpis  sadrži  povlasticu  ili  oprost,  neka  se  primjenjuju  i  propisi  kanona  koji  slije¬ 
de. 


Poglavlje  IV. 

POVLASTICE 


Kan.  76  -  §  1.  Povlasticu  ili  milost  danu  posebnim  aktom  u  korist  određenih  osoba,  bilo  fizič¬ 
kih  bilo  pravnih,  može  dati  zakonodavac,  a  i  izvršna  vlast  koju  je  zakonodavac  za  to  ovlastio. 

§  2.  Posjedovanje  stoljetno  ili  od  pamtivijeka  stvara  pretpostavku  daje  povlastica  dana. 

Kan.  77  -  Povlastica  treba  da  se  tumači  prema  odredbi  kan.  36,  §  1;  ah  uvijek  valja  primijeniti 
takvo  tumačenje  da  oni  kojima  je  povlastica  dana  doista  postignu  neku  milost. 

Kan.  78  -  §  1.  Pretpostavlja  se  daje  povlastica  trajna,  osim  ako  se  dokaže  protivno. 

§  2.  Osobna  povlastica,  to  jest  ona  koja  prati  osobu,  s  njom  i  prestane. 

§  3.  Stvarna  povlastica  prestane  s  potpunom  propašću  stvari  ili  mjesta;  međutim,  mjesna  povla¬ 
stica  opet  oživljuje  ako  se  mjesto  u  roku  od  pedeset  godina  obnovi. 

Kan.  79  -  Povlastica  prestane  opozivom  mjerodavne  vlasti  prema  odredbi  kan.  47,  uz  obdrža- 
vanje  propisa  kan.  8 1 . 

Kan.  80  -  §  1.  Nijedna  povlastica  ne  prestane  odreknućem,  osim  ako  odreknuće  prihvati  mjero¬ 
davna  vlast. 

§  2.  Svaka  se  fizička  osoba  može  odreći  povlastice  koja  je  dana  samo  njoj  u  korist. 

§  3.  Povlastice  dane  nekoj  pravnoj  osobi  ili  zbog  dostojanstva  mjesta  ili  stvari  pojedine  se  oso¬ 
be  ne  mogu  odreći;  ni  sama  pravna  osoba  ne  može  se  odreći  povlastice  koja  joj  je  dana  ako  bi  odre¬ 
knuće  bilo  na  štetu  Crkve  ili  drugih. 

Kan.  81  -  Povlastica  ne  prestane  utmućem  prava  onoga  tko  je  dao  povlasticu,  osim  ako  je  dana 
s  ograničenjem  do  naše  volje  ili  kojim  drugim  jednake  vrijednosti. 

Kan.  82  -  Povlastica  koja  nije  drugome  na  teret  ne  prestane  neupotrebom  ih  protivnom  upotre¬ 
bom;  a  ona  koja  druge  opterećuje  gubi  se,  ako  nastupi  zakonita  zastara. 

Kan.  83  -  §  1.  Povlastica  prestane  istekom  vremena  ili  kad  se  ispuni  broj  slučajeva  za  koje  je 
dana,  uz  obdržavanje  propisa  kan.  142,  §  2. 

§  2.  Povlastica  prestane  i  onda  kad  se  u  tijeku  vremena,  prema  sudu  mjerodavne  vlasti,  okol¬ 
nosti  toliko  promijene  da  postane  šteta  ili  njezina  upotreba  nedopuštena. 

Kan.  84  -  Tko  zloupotrebljava  vlast  dobivenu  povlasticom,  zaslužuje  da  bude  lišen  same  pov¬ 
lastice;  stoga  ordinarij  onomu  tko  povlasticu  teško  zloupotrebljava,  pošto  gaje  bez  uspjeha  opome¬ 
nuo,  neka  oduzme  povlasticu  koju  mu  je  sam  dao;  ali,  ako  je  povlasticu  dala  Apostolska  Stolica, 
ordinarij  je  dužan  obavijestiti  Apostolsku  Stolicu. 

Poglavlje  V. 

OPROSTI 


Kan.  85  -  Oprost  ili  ublaženje  zakona  samo  crkvenoga  u  posebnom  slučaju  mogu,  u  granicama 
svoje  mjerodavnosti,  dati  oni  koji  imaju  izvršnu  vlast,  a  i  oni  kojima  vlast  davanja  oprosta  pripada 
izričito  ili  uključivo  bilo  po  samom  pravu  bilo  snagom  zakonitoga  ovlaštenja. 

Kan.  86  -  Od  zakona  koji  određuje  bitne  sastavnice  pravnih  ustanova  ili  pravnih  čina  ne  može 
se  dati  oprost. 

Kan.  87  -  §  1.  Dijecezanski  biskup  može  vjernicima,  kad  god  smatra  da  to  pridonosi  njihovu 
duhovnom  dobru,  dati  oprost  od  stegovnih  zakona,  kako  općih  tako  i  krajevnih,  koje  je  vrhovna 
crkvena  vlast  donijela  za  njegovo  područje  ili  za  njegove  podložnike,  ali  ne  od  postupničkih  ili 
kaznenih  zakona,  niti  od  onih  od  kojih  je  davanje  oprosta  posebno  pridržano  Apostolskoj  Stolici  ili 
drugoj  vlasti. 

§  2.  Ako  je  teško  uteći  se  Svetoj  Stolici,  a  ujedno  zbog  odgode  prijeti  pogibelj  velike  štete,  sva¬ 
ki  ordinarij  može  dati  oprost  od  tih  zakona,  pa  i  kad  je  oprost  pridržan  Svetoj  Stolici,  samo  ako  se 
radi  o  oprostu  koji  u  takvim  okolnostima  ona  običava  davati,  uz  obdržavanje  propisa  kan.  291. 

Kan.  88  -  Mjesni  ordinarij  može  dati  oprost  od  biskupijskih  zakona  i,  kad  god  smatra  da  to  pri¬ 
donosi  dobru  vjernika,  od  zakona  koje  je  donio  plenarni  ili  pokrajinski  sabor  ili  biskupska  konfe¬ 
rencija. 

Kan.  89  -  Župnik  i  drugi  prezbiteri  ili  đakoni  ne  mogu  dati  oprost  od  općeg  i  krajevnog  zakona, 
osim  ako  im  je  ta  vlast  izričito  dana. 

Kan.  90  -  §  1.  Neka  se  od  crkvenog  zakona  ne  daje  oprost  bez  opravdana  i  razumna  razloga  i 
ako  se  ne  uzmu  u  obzir  okolnosti  slučaja  i  važnosti  zakona  od  kojeg  se  daje  oprost;  inače  je  oprost 
nedopušten,  a  i  nevaljan,  osim  ako  gaje  dao  sam  zakonodavac  ili  njegov  pretpostavljeni. 

§  2.  U  dvojbi  o  dovoljnosti  razloga  oprost  se  daje  valjano  i  dopušteno. 

Kan.  91  -  Tko  ima  vlas  davanja  oprosta,  može  je,  i  kad  se  nalazi  izvan  svojeg  područja,  vršiti 
nad  podložnicima  makar  bili  odsutni  s  područja,  te,  osim  ako  je  izričito  određeno  protivno,  i  nad 
strancima  koji  se  stvarno  nalaze  na  njegovu  području,  a  i  nad  samim  sobom. 

Kan.  92  -  Uskom  tumačenju  prema  odredbi  kan.  36,  §  1  podliježe  ne  samo  oprost  nego  i  sama 
vlast  davanja  oprosta  koja  je  dana  za  određeni  slučaj. 

Kan.  93  -  Oprost  koji  susljedno  traje  prestane  na  iste  načine  na  koje  prestane  i  povlastica,  a  i 
sigurnim  i  potpunim  prestankom  odlučujućeg  razloga. 

NASLOV  V. 


STATUTI  I  PRAVILNICI 


Kan.  94  -  §  1 .  Statuti  su,  u  pravom  smislu,  uredbe  izdane  prema  pravnoj  odredbi  u  skupnostima 
bilo  stvari,  a  kojima  se  određuju  njihova  svrha,  uređenje,  uprava  i  načini  djelovanja. 

§  2.  Statuti  skupnosti  osoba  obvezuju  samo  osobe  koje  su  zakonito  članovi  dotične  skupnosti; 
statuti  skupnosti  stvari  obvezuju  one  koji  se  brinu  za  upravljanje  njima. 

§  3.  Propisi  statuta  doneseni  i  proglašeni  snagom  zakonodavne  vlasti  ravnaju  se  prema  propi¬ 
sima  kanona  o  zakonima. 

Kan.  95  -  §  1.  Pravilnici  su  pravila  ili  odredbe  koje  se  moraju  obdržavati  na  sastancima  osoba, 
bilo  zakazanima  od  crkvene  vlasti  bilo  slobodno  sazvanima  od  vjernika,  i  na  drugim  slavljima,  a 
kojima  se  određuje  ono  što  se  odnosi  na  uređenje,  vođenje  i  načine  djelovanja. 

§  2.  Pravila  pravilnika  treba  da  obdržavaju  oni  koji  sudjeluju  na  sastancima  i  slavljima. 

NASLOV  VI. 


FIZIČKE  I  PRAVNE  OSOBE 


Poglavlje  I. 

KANONSKI  POLOŽAJ  FIZIČKIH  OSOBA 


Kan.  96  -  Čovjek  se  krštenjem  pritjelovljuje  Kristovoj  Crkvi  i  postaje  u  njoj  osoba,  s  dužnos¬ 
tima  i  pravima  koja  su  kršćanima,  uzimajući  dakako  u  obzir  njihov  položaj,  vlastita,  ako  su  u  crk¬ 
venom  zajedništvu  i  ako  to  ne  priječi  zakonito  donesena  kaznena  mjera. 

Kan.  97  -  §  1.  Punoljetna  je  osoba  koja  je  navršila  osamnaest  godina;  ispod  te  dobi  osoba  je 
maloljetna. 

§  2.  Maloljetna  osoba  prije  navršene  sedme  godine  naziva  se  dijete  i  smatra  se  da  nije  umno  ra¬ 
zvijena,  a  pošto  navrši  sedmu  godinu,  pretpostavlja  se  daje  sposobna  služiti  se  razumom. 

Kan.  98  -  §  1.  Punoljetna  osoba  može  u  potpunosti  vršiti  svoja  prava. 

§  2.  Maloljetna  osoba  ostaje  u  vršenju  svojih  prava  podložna  vlasti  roditelja  ili  zaštitnika,  osim 
u  onome  u  čemu  božanski  zakon  ili  kanonsko  pravo  izuzima  maloljetne  osobe  ispod  njihove  vlasti; 
što  se  tiče  postavljanja  zaštitnika  i  njihove  vlasti,  neka  se  obdržavaju  propisi  svjetovnoga  prava, 
osim  ako  kanonsko  pravo  određuje  nešto  drugo  ili  ako  dijecezanski  biskup  u  određenim  slučajevi¬ 
ma,  zbog  opravdanih  razloga,  smatra  da  se  ima  imenovati  drugi  zaštitnik. 

Kan.  99  -  Tko  god  je  trajno  nesposoban  služiti  se  razumom,  smatra  se  da  nije  umno  razvijen  te 
se  izjednačuje  s  djecom. 

Kan.  100  -  Osoba  se  naziva:  stanovnik,  u  mjestu  svojega  prebivališta;  pridošlica,  u  mjestu  gdje 
ima  boravište;  stranac,  ako  se  nalazi  izvan  prebivališta  i  boravišta  koje  još  zadržava;  lutalica,  ako 
nigdje  nema  ni  prebivališta  ni  boravišta. 

Kan.  101  -  §  1.  Zavičajno  je  mjesto  djeteta,  pa  i  odraslog  novokrštenika  ono  gdje  su  roditelji, 
kad  je  dijete  rođeno,  imali  prebivalište;  ako  nisu  imah  prebivališta,  onda  gdje  su  imali  boravište,  ili, 
ako  roditelji  nisu  imali  isto  prebivalište  ili  boravište,  ono  gdje  je  prebivalište  ili  boravište  imala 
majka. 

§  2.  Ako  se  radi  o  djetetu  lutalica,  njegovo  zavičajno  mjesto  jest  mjesto  samog  rođenja;  ako  se 
radi  o  nahočetu,  mjesto  u  kojemu  je  nađeno. 

Kan.  102  -  §  1.  Prebivalište  se  stječe  boravljenjem  na  području  neke  župe  ili  barem  biskupije 
koje  je  spojeno  s  nakanom  da  se  ondje  trajno  ostane  ako  ništa  to  ne  spriječi  ili  ako  je  boravljenje 
potrajalo  potpunih  pet  godina. 

§  2.  Boravište  se  stječe  takvim  boravljenjem  na  području  neke  župe  ili  barem  biskupije  koje  je 
ili  spojeno  s  nakanom  da  se  ondje  ostane  tri  mjeseca  ako  ništa  to  ne  spriječi  ili  ako  je  boravljenje 
stvarno  potrajalo  tri  mjeseca. 

§  3.  Prebivalište  ili  boravište  na  području  župe  naziva  se  župno;  na  području  biskupije,  premda 
ne  u  župi,  biskupijsko. 

Kan.  103  -  Članovi  redovničkih  ustanova  i  družba  apostolskog  života  stječu  prebivalište  u 
mjestu  gdje  se  nalazi  kuća  kojoj  su  pripisani;  boravište  stječu  u  kući  u  kojoj  borave,  prema  odredbi 
kan.  102,  §  2. 

Kan.  104  -  Ženidbeni  drugovi  treba  da  imaju  zajedničko  prebivalište  ili  boravište;  ako  dođe  do 
zakonite  rastave  ili  zbog  drugog  opravdanog  razloga,  oboje  mogu  imati  svoje  prebivalište  ili  boravi¬ 
šte. 


Kan.  105  -  §  1.  Maloljetna  osoba  nužno  zadržava  prebivalište  i  boravište  onoga  čijoj  je  vlasti 
podložna.  Kad  prijeđe  dob  djetinjstva,  može  steći  i  svoje  boravište,  a  prema  propisima  svjetovnoga 
prava  zakonito  osamostaljena  može  steći  i  svoje  prebivalište. 

§  2.  Tko  je  zbog  drugog  razloga,  a  ne  maloljetnosti  zakonito  stavljen  pod  zaštitništvo  ili  skrbni¬ 
štvo  drugoga,  ima  prebivalište  ili  boravište  zaštitnika  ili  skrbnika. 

Kan.  106  -  Prebivalište  i  boravište  gube  se  odlaskom  iz  mjesta  s  nakanom  da  ne  bude  povratka, 
uz  poštovanje  propisa  kan.  105. 

Kan.  107  -  §  1.  Svatko  stječe  svojeg  župnika  i  ordinarija  kako  preko  prebivališta  tako  i  preko 
boravišta. 

§  2.  Vlastiti  je  župnik  ili  ordinarij  lutalice  župnik  ili  ordinarij  mjesta  u  kojem  lutalica  stvarno 
boravi. 

§  3.  Vlastiti  župnik  onoga  tko  ima  samo  biskupijsko  prebivalište  ili  boravište  jest  župnik  mjesta 
u  kojem  dotična  osoba  stvarno  boravi. 

Kan.  108  -  §  1.  Krvno  srodstvo  računa  se  po  linijama  i  stupnjevima. 

§  2.  U  pravnoj  liniji  toliko  je  stupnjeva  koliko  rođenja,  ili  koliko  je  osoba,  pošto  se  oduzme  ko¬ 
rijen. 

§  3.  U  pobočnoj  liniji  toliko  je  stupnjeva  koliko  je  osoba  u  objema  linijama  skupa,  pošto  se  o- 
duzme  korijen. 

Kan.  109  -  §  1.  Tazbina  nastaje  iz  valjane  ženidbe,  pa  i  neizvršene,  a  postoji  između  muža  i  že¬ 
ninih  krvnih  srodnika,  a  i  između  žene  i  muževih  krvnih  srodnika. 

§  2.  Tazbina  se  računa  tako  da  su  krvni  srodnici  muža  u  istoj  liniji  i  stupnju  tazbina  žene,  i  ob¬ 
ratno. 

Kan.  110  -  Djeca  posvojena  prema  odredbama  svjetovnoga  zakona  smatraju  se  kao  djeca  ono¬ 
ga  ili  onih  koji  su  ih  posvojili. 

Kan.  111  -  §  1.  Primanjem  krštenja  pribraja  se  latinskoj  Crkvi  dijete  roditelja  koji  joj  pripadaju 
ili,  ako  joj  jedno  od  njih  ne  pripada,  ako  oboje  složno  zažele  da  se  dijete  krsti  u  latinskoj  Crkvi;  ali, 
ako  nema  složne  volje,  dijete  se  pribraja  obrednoj  Crkvi  kojoj  pripada  otac. 

§  2.  Svaki  krštenik  koji  je  navršio  četrnaest  godina  može  slobodno  izabrati  da  bude  kršten  u  la¬ 
tinskoj  Crkvi  ili  u  drugoj  samosvojnoj  obrednoj  Crkvi;  u  tom  slučaju  pripada  onoj  Crkvi  koju  je 
izabrao. 

Kan.  112  -  §  1.  Pošto  primi  krštenje,  pribraja  se  drugoj  samosvojnoj  obrednoj  Crkvi: 

1.  onaj  tko  je  dobio  dozvolu  Apostolske  Stolice; 

2.  ženidbeni  drug  koji  pri  sklapanju  ženidbe  ili  dok  ona  traje  izjavi  da  prelazi  u  samosvojnu 
obrednu  Crkvu  drugog  ženidbenog  druga;  kad  prestane  ženidba,  može  se  slobodno  vratiti  u  latinsku 
Crkvu; 

3.  djeca  onih  o  kojima  se  govori  u  br.  1  i  2  prije  navršenih  četrnaest  godina,  a  isto  tako  u 
mješovitoj  ženidbi  djeca  katoličke  stranke  koja  je  zakonito  prešla  u  drugu  obrednu  Crkvu;  pošto 
navrše  spomenutu  dob,  mogu  se  vratiti  u  latinsku  Crkvu. 

§  2.  Običaj,  ma  kako  dugotrajan,  primanja  sakramenata  po  obredu  druge  samosvojne  obredne 
Crkve  ne  uključuje  pribrajanje  tvoj  Crkvi. 


Poglavlje  II. 

PRAVNE  OSOBE 


Kan.  113  -  §  1.  Katolička  crkva  i  Apostolska  Stolica  imaju  svojstvo  moralne  osobe  po  samoj 
božanskoj  uredbi. 

§  2.  U  Crkvi  osim  fizičkih  osoba  ima  i  pravnih  osoba,  koje  su  u  kanonskom  pravu  subjekti  ob¬ 
veza  i  prava  koja  odgovaraju  njihovoj  naravi. 

Kan.  114  -  §  1.  Skupnosti  bilo  osobna  bilo  stvari  usmjerene  prema  svrsi  koja  je  u  skladu  s  pos¬ 
lanjem  Crkve,  a  koja  nadilazi  svrhu  pojedinaca,  postaju  pravne  osobe  ili  po  samom  pravnom  propi¬ 
su  ili  po  posebnom  dopuštenju  mjerodavne  vlasti  koje  je  dano  odlukom. 

§  2.  Svrhe  o  kojima  se  govori  u  §  1.  one  su  koje  se  odnose  na  djela  pobožnosti,  apostolata  ili 
dobrotvomosti  bilo  duhovne  bilo  vremenite. 

§  3.  Mjerodavna  crkvena  vlast  neka  dade  pravnu  osobnost  samo  onim  skupnostima  osoba  ili 
stvari  koje  uistinu  nastoje  oko  korisne  svrhe  i  koje,  kada  se  sve  točno  prosudi,  imaju  sredstva  za 
koja  se  predviđa  da  bi  mogla  biti  dovoljna  da  se  postigne  postavljena  svrha. 

Kan.  115  -  §  1.  Pravne  osobe  u  Crkvi  jesu  ih  skupnosti  osoba  ili  skupnosti  stvari. 

§  2.  Skupnosti  osoba,  koja  se  inače  ne  može  osnovati  ako  nema  barem  triju  osoba,  jest  zborna, 
ako  njezinu  djelatnost  određuju  članovi  zajedničkim  donošenjem  odluka,  bilo  s  jednakim  bilo  s 
nejednakim  pravom,  prema  odredbi  prava  i  statuta;  inače  je  nezborna. 

§  3.  Skupnost  stvari  ih  samostalna  zaklada  sastoji  se  od  dobara  ili  stvari,  bilo  duhovnih  bilo 
tvarnih,  a  njom,  prema  odredbi  prava  i  statuta,  upravlja  jedna  ili  više  fizičkih  osoba  ili  zbor  osoba. 

Kan.  116  -  §  1.  Javne  pravne  osobe  jesu  skupnosti  osoba  ili  stvari  koje  je  osnovala  mjerodavna 
crkvena  vlast  da  u  granicama  koje  su  im  određene  u  ime  Crkve  obavljaju,  prema  odredbi  pravnih 
propisa,  svoju  zadaću  koja  im  je  povjerena  radi  općeg  dobar;  ostale  su  pravne  osobe  privatne. 

§  2.  Javne  pravne  osobe  dobivaju  svoju  osobnost  ih  po  samom  pravu  ili  po  posebnoj  odluci 
mjerodavne  vlasti  kojom  se  izričito  daje  osobnost;  privatne  pravne  osobe  dobivaju  ovu  osobnost 
samo  po  posebnoj  odluci  mjerodavne  vlasti  kojom  se  izričito  daje  ta  osobnost. 

Kan.  117  -  Nijedna  skupnost  osoba  ili  stvari  koja  želi  dobiti  pravnu  osobnost  ne  može  je  steći 
ako  mjerodavna  vlast  ne  odobri  njezin  statut. 

Kan.  118  -  Javnu  pravnu  osobu  zastupaju,  djelujući  u  njezino  ime,  oni  kojima  opće  ili  krajevno 
pravo  ili  njezin  statut  priznaju  tu  mjerodavnost;  privatnu  pravnu  osobu  zastupaju  oni  kojima  istu 
mjerodavnost  daje  statut. 

Kan.  119  -  Što  se  tiče  zbornih  čina,  osim  ako  pravo  ili  statut  određuju  nešto  drugo,  vrijedi  slje¬ 
deće: 

1.  Kad  se  radi  o  izborima,  a  prisutna  je  većina  onih  koji  su  morali  biti  pozvani,  pravnu  sna¬ 
gu  ima  ono  što  je  prihvatila  apsolutna  većina  prisutnih;  nakon  dva  neuspjela  glasovanja  neka  se  bira 
između  dvojice  izabranika  koji  su  dobili  najveći  broj  glasova  ili,  ako  ih  je  više,  između  dvojice 
starijih  po  dobi;  ako  je,  poslije  trećeg  glasovanja,  broj  glasova  jednak,  izabran  je  stariji  po  dobi; 

2.  kad  se  radi  o  drugim  poslovima,  a  prisutna  je  većina  onih  koji  su  morali  biti  pozvani, 
pravnu  snagu  ima  ono  što  je  prihvatila  apsolutna  većina  prisutnih;  ako  nakon  dva  glasovanja  ostane 
jednaki  broj  glasova,  predsjednik  može  svojim  glasom  odlučiti; 

3.  ono  što  se  tiče  svih  kao  pojedinaca  moraju  svi  odobriti. 

Kan.  120  -  §  1.  Pravna  je  osoba  po  svojoj  naravi  trajna;  ali,  prestane  ako  je  mjerodavna  vlast 
zakonito  ukine  ili  ako  je  prestala  djelovati  u  trajanju  od  sto  godina;  privatna  pravna  osoba,  osim 
toga,  prestane  ako  se,  prema  statutamoj  odredbi,  samo  društvo  raspusti  ili  ako,  prema  sudu  mjero¬ 
davne  vlasti,  sama  zaklada  prema  statutarnoj  odredbi  prestane  opstojati. 

§  2.  Ako  od  zborne  pravne  osobe  ostane  i  samo  jedan  član,  a  skupnost  osoba  prema  statutarnoj 
odredbi  nije  prestala  opstojati,  vršenje  svih  prava  skupnosti  pripada  tome  članu. 

Kan.  121  -  Ako  se  skupnosti,  bilo  osoba  bilo  stvari,  koje  su  javne  pravne  osobe  tako  ujedine  da 
od  njih  nastane  jedna  skupnost  koja  i  sama  ima  pravnu  osobnost,  ta  nova  skupnost  stječe  imovinska 
dobra  i  prava  prijašnjih  osoba  i  preuzima  obveze  kojima  su  one  bile  opterećene;  što  se  pak  tiče 
namjene  osobito  dobara  i  izvršenja  obveza,  moraju  se  poštovati  volja  utemeljitelja  i  darovatelja  te 
stečena  prava. 

Kan.  122  -  Ako  se  skupnost  koja  ima  javnu  pravnu  osobnost  tako  razdijeli  da  se  njezin  dio  ili 
pripoji  drugoj  pravnoj  osobi  ili  se  od  njezina  odijeljenog  dijela  osnuje  zasebna  javna  pravna  osoba, 
crkvena  vlast  mjerodavna  za  diobu,  poštujući  najprije  kako  volju  utemeljitelja  i  darovatelja  tako  i 
stečena  prava  te  odobreni  statut,  mora  se  pobrinuti  sama  ili  preko  izvršitelja: 

1.  da  se  djeljiva  zajednička  imovinska  dobra  i  prava,  a  i  dug  i  drugi  tereti,  razdijele  ra¬ 
zmjerno,  pošteno  i  pravično  među  osobe  o  kojima  se  radi,  vodeći  računa  o  svim  okolnostima  i 
potrebama  jedne  i  druge; 

2.  da  upotreba  i  uživanje  nedjeljivih  zajedničkih  dobara  pripadne  jednoj  i  drugoj  pravnoj 
osobi,  i  da  se  njihovi  tereti  nametnu  objema,  poštujući  potrebnu  razmjernost,  koja  treba  da  se  odredi 
pravično  i  pošteno. 

Kan.  123  -  Kad  javna  pravna  osoba  prestane  opstojati,  rasporedba  njezinih  dobara  i  imovinskih 
prava,  isto  tako  i  tereta,  ravna  se  prema  pravu  i  statutu;  ako  ti  o  tome  ne  govore,  pripadaju  neposre¬ 
dnoj  višoj  pravnoj  osobi,  uz  uvjet  da  se  uvijek  poštuje  volja  utemeljitelja  ili  darovatelja,  a  i  stečena 
prava;  kad  prestane  privatna  pravna  osoba,  rasporedba  njezinih  dobara  i  tereta  ravna  se  prema  nje¬ 
zinu  statutu. 

NASLOV  VII. 


PRAVNI  ČINI 


Kan.  124  -  §  1.  Za  valjanost  pravnog  čina  traži  se  da  ga  obavi  za  to  sposobna  osoba  i  da  čin 
ima  bitne  dijelove,  a  i  oblike  te  zahtjeve  pravom  određene  za  valjanost  čina. 

§  2.  Ako  je  pravni  čin  propisno  učinjen  s  obzirom  na  svoje  vanjske  sastavne  dijelove,  pretpos¬ 
tavlja  se  daje  valjan. 

Kan.  125  -  §  1.  Čin  učinjen  pod  prisilom,  nanesenom  osobi  izvana,  kojoj  se  ona  nije  mogla  ni¬ 
kako  oduprijeti,  smatra  se  da  nije  ni  učinjen. 

§  2.  Čin  učinjen  zbog  teška  straha,  nepravedno  nanesena,  ili  zbog  zlonamjerne  prijevare,  valjan 
je,  osim  ako  pravo  određuje  nešto  drugo;  ali  se  može  poništiti  sudskom  presudom,  bilo  na  traženje 
oštećene  stranke  ili  njezinih  pravnih  nasljednika  bilo  po  službenoj  dužnosti. 

Kan.  126  -  Čin  učinjen  iz  neznanja  ili  zablude,  koji  se  odnose  na  ono  što  je  njegova  bit,  ili  na 
nezaobilazni  uvjet,  nevaljan  je;  inače  je  valjan,  ako  pravo  ne  određuje  nešto  drugo;  ali  čin  učinjen  iz 
neznanja  ili  zablude  daje  mogućnost  da  se,  prema  pravnoj  odredbi,  podigne  tužba  za  poništenje. 

Kan.  127  -  §  1.  Kad  pravo  određuje  da  je  poglavaru  za  izvršenje  čina  potreban  pristanak  ili 
savjet  nekog  zbora  ili  skupine  osoba,  mora  zbor  ili  skupinu  osoba  sazvati  prema  odredbi  kan.  166, 
osim  ako  je,  kad  se  radi  samo  o  traženju  savjeta,  drukčije  određeno  krajevnim  ili  vlastitim  pravom; 
da  bi  pak  čini  bili  valjani,  potrebno  je  da  dobije  pristanak  apsolutne  većine  prisutnih  ili  da  od  svih 
zatraže  savjet. 

§  2.  Kad  pravo  određuje  daje  poglavaru  za  izvršenje  čina  potreban  pristanak  ili  savjet  određe¬ 
nih  osoba  kao  pojedinaca,  vrijedi  sljedeće: 

1.  ako  se  traži  pristanak,  nevaljan  je  čin  poglavara  koji  nije  zatražio  pristanak  tih  osoba  ili 
koji  je  radio  protivno  njihovu  mišljenju  ili  protivno  mišljenju  nekoga  od  njih. 

2.  ako  se  traži  savjet,  nevaljan  je  čin  poglavara  koji  se  nije  posavjetovao  s  tim  osobama; 
iako  poglavar  nije  obvezan  prikloniti  se  njihovu,  premda  jednodušnom,  mišljenju,  ipak  bez  veoma 
važna  razloga  prema  svojem  sudu  neka  ne  odstupi  od  njihova  mišljenja,  osobito  ako  je  jednodušno. 

§  3.  Svi  oni  kojih  se  pristanak  ili  savjet  traži  obvezni  su  iznijeti  svoje  mišljenje  otvoreno  i,  kad 
ozbiljnost  poslova  to  zahtijeva,  brižljivo  čuvati  tajnu;  poglavar,  dakako,  može  zahtijevati  da  se 
izvrši  ta  obveza. 

Kan.  128  -  Tko  god  drugome  nezakonito  nanese  štetu  pravnim  činom,  dapače  i  svakim  drugim 
činom  učinjenim  namjerno  ili  iz  nemara,  obvezan  je  nadoknaditi  štetu. 

NASLOV  VIII. 


VLAST  UPRAVLJANJA 


Kan.  129  -  §  1.  Za  vlast  upravljanja,  koja  u  Crkvi  opstoji  po  božanskom  ustanovljenju,  a  naziva 
se  i  vlast  jurisdikcije,  sposobni  su,  prema  odredbi  pravnih  propisa,  oni  koji  su  obilježeni  svetim 
redom. 

§  2.  U  vršenju  te  vlasti  mogu,  prema  pravnoj  odredbi,  sudjelovati  vjernici  laici. 

Kan.  130  -  Vlast  upravljanja  vrši  se  po  sebi  za  izvanjsko  područje,  katkad  ipak  samo  za  unutra¬ 
šnje  područje,  ali  tako  da  se  učinci  koje  njezino  vršenje  po  sebi  ima  za  izvanjsko  područje  ne  priz¬ 
naju  na  tom  području,  osim  ako  se  to  za  određene  slučajeve  određuje  pravom. 

Kan.  131  -  §  1.  Redovita  je  vlast  upravljanja  ona  koja  je  po  samom  pravu  povezana  s  nekom 
službom;  povjerena  je  ona  koja  se  daje  samoj  osobi,  ali  ne  po  službi. 

§  2.  Redovita  vlast  upravljanja  može  biti  ili  vlastita  ili  zamjeni čka. 

§  3.  Onaj  tko  tvrdi  da  mu  je  vlast  povjerena  dužan  je  ovlaštenje  dokazati. 

Kan.  132  -  §  1.  Stalne  ovlasti  ravnaju  se  prema  propisima  o  povjerenoj  vlasti. 

§  2.  Pa  ipak,  osim  ako  je  u  davanju  ovlasti  izričito  određeno  nešto  drugo  ili  ako  je  osoba  izab¬ 
rana  zbog  osobne  prikladnosti,  sama  stalna  ovlast  dana  ordinariju  ne  prestane  utrnućem  prava  ordi¬ 
narija  kojemu  je  dana,  iako  je  on  počeo  vršiti  ovlast,  nego  prelazi  na  svakog  ordinarija  koji  ga 
naslijedi  u  upravljanju. 

Kan.  133  -  §  1.  Ovlaštenik  koji  prekorači  granice  svojega  naloga  bilo  prema  stvarima  bilo  pre¬ 
ma  osobama  ništavno  djeluje. 

§  2.  Ne  smatra  se  daje  granice  svojega  naloga  prekoračio  ovlaštenik  koji  je  ono  za  što  je  ovlaš¬ 
ten  izvršio  na  drugi  način  nego  što  je  određeno  u  nalogu,  osim  ako  je  ovlastitelj  propisao  način 
izvršenja  kao  uvjet  za  valjanost. 

Kan.  134  -  §  1.  Pod  nazivom  ordinarija  razumijevaju  se  u  pravu,  osim  rimskog  prvosvećenika, 
dijecezanski  biskupi  i  drugi  koji,  iako  samo  privremeno,  stoje  na  čelu  neke  partikularne  Crkve  ili 
zajednice  s  njom  izjednačene  prema  odredbi  kan.  368,  a  i  oni  koji  u  njima  imaju  opću  redovitu 
izvršnu  vlast,  naime  generalni  i  biskupski  vikari;  isto  tako,  za  svoje  podložnike,  viši  poglavari 
redovničkih  kleričkih  ustanova  papinskoga  prava  i  kleričkih  družba  apostolskoga  života  papinskoga 
prava,  koji  imaju  redovitu  barem  izvršnu  vlast. 

§  2.  Pod  nazivom  mjesnog  ordinarija  razumijevaju  se  svi  koji  se  nabrajaju  u  §  1,  izuzevši  pog¬ 
lavare  redovničkih  ustanova  i  družba  apostolskoga  života. 

§  3.  Ono  što  se  u  kanonima  izričito  daje  dijecezanskom  biskupu,  u  opsegu  izvršne  vlasti,  smatra 
se  da  pripada  samo  dijecezanskom  biskupu  i  onima  koji  su  prema  kan.  381,  §  2  s  njim  izjednačeni, 
isključivši  generalnog  i  biskupskog  vikara,  osim  ako  imaju  poseban  nalog. 

Kan.  135  -  §  1.  Vlast  upravljanja  dijeli  se  na  zakonodavnu,  izvršnu  i  sudsku. 

§  2.  Zakonodavna  vlast  treba  da  se  vrši  na  način  propisan  pravom,  a  ona  koju  u  Crkvi  ima  za¬ 
konodavac  niži  od  vrhovne  vlasti  ne  može  se  valjano  povjeriti,  osim  ako  pravo  izričito  određuje 
nešto  drugo;  niži  zakonodavac  ne  može  valjano  donijeti  zakon  protivan  višemu  pravu. 

§  3.  Sudska  vlast  koju  imaju  suci  ili  sudska  vijeća  treba  da  se  vrši  na  način  propisan  pravom  i 
ne  može  se  povjeriti,  osim  za  obavljanje  pripravnih  čina  neke  odluke  i  presude. 

§  4.  Sto  se  tiče  vršenja  izvršne  vlasti  neka  se  obdržavaju  propisi  kanona  koji  slijede. 

Kan.  136  -  Izvršnu  vlast  netko,  makar  se  nalazi  izvan  svojega  područja,  može  vršiti  nad  podlo¬ 
žnicima,  i  kad  su  odsutni  s  područja,  osim  ako  nešto  drugo  određuje  narav  stvari  ili  pravni  propis; 
nad  strancima  koji  se  stvarno  nalaze  na  području  može  je  vršiti,  ako  se  radi  o  davanju  pogodnosti  ili 
o  provedbi  bilo  općih  bilo  krajevnih  zakona  koji  ih  obvezuju  prema  odredbi  kan.  13,  §  2,  br.  2. 

Kan.  137  -  §  1.  Redovita  izvršna  vlast  može  se  povjeriti  kako  za  pojedini  čin  tako  i  za  sveuku¬ 
pnost  slučajeva,  osim  ako  pravo  izričito  određuje  nešto  drugo. 

§  2.  Izvršna  vlast  koju  povjerava  Apostolska  Stolica  može  se  dalje  povjeriti  bilo  za  pojedini  čin 
bilo  za  sveukupnost  slučajeva,  osim  ako  je  netko  izabran  zbog  osobne  prikladnosti  ili  ako  je  daljnje 
povjeravanje  izričito  zabranjeno. 

§  3.  Izvršna  vlast  povjerena  za  sveukupnost  slučajeva  od  nekog  drugog  tko  ima  redovitu  vlast 
može  se  dalje  povjeriti  samo  u  pojedinačnim  slučajevima;  ako  je  pak  povjerena  za  čin  ili  za  određe¬ 
ne  čine,  ne  može  se  dalje  povjeriti,  osim  s  izričitim  dopuštenjem  ovlastitelja. 

§  4.  Nijedna  dalje  povjerena  vlast  ne  može  se  ponovno  i  dalje  povjeriti,  osim  ako  je  to  izričito 
dopustio  prvi  ovlastitelj . 

Kan.  138  -  Redovita  izvršna  vlast,  a  i  vlast  povjerena  za  sveukupnost  slučajeva,  treba  da  se  tu¬ 
mači  široko,  a  svaka  druga  usko;  komu  je  pak  vlast  povjerena,  podrazumijeva  se  da  mu  je  dano  i 
ono  bez  čega  se  ta  vlast  ne  bi  mogla  izvršiti. 

Kan.  139  -  §  1.  Time  što  se  netko  obrati  kojoj,  pa  i  višoj,  mjerodavnoj  vlasti,  ne  obustavlja  se 
izvršna  vlast  druge  mjerodavne  vlasti,  bila  ona  redovita  bila  povjerena,  osim  ako  se  pravom  određu¬ 
je  nešto  drugo. 

§  2.  Niža  vlast  neka  se  ne  miješa  u  stvar  podnesenu  višoj  vlasti,  osim  zbog  važna  i  hitna  razlo¬ 
ga;  u  tom  slučaju  neka  odmah  o  tome  obavijesti  višu  vlast. 

Kan.  140  -  §  1.  Kad  je  više  osoba  zajednički  i  pojedinačno  ovlašteno  za  isti  posao,  tko  je  prvi 
započeo  obavljati  posao  isključuje  iz  njega  druge,  osim  ako  poslije  bude  spriječen  ili  ako  ne  htjedne 
posao  privesti  kraju. 

§  2.  Ako  je  za  obavljanje  posla  više  osoba  zborno  ovlašteno,  svi  moraju  postupati  prema  odred¬ 
bi  kan.  1 19,  osim  ako  je  u  nalogu  određeno  nešto  drugo. 

§  3.  Ako  je  izvršna  vlast  povjerena  većem  broju  osoba,  pretpostavlja  se  da  im  je  povjerena  za¬ 
jednički  i  pojedinačno. 

Kan.  141  -  Kad  je  više  osoba  ovlašteno  jedna  za  drugom,  posao  treba  da  obavi  onaj  komu  je 
nalog  izdan  prije,  a  poslije  nije  opozvan. 

Kan.  142  -  §  1.  Povjerena  vlast  prestane:  kad  se  izvrši  nalog,  kad  istekne  vrijeme  ili  kad  se  is¬ 
puni  broj  slučajeva  za  koje  je  dana;  kad  prestane  svrha  ovlaštenja;  kad  ovlaštenje  opozove  ovlasti¬ 
telj  i  izravno  to  priopći  ovlašteniku,  a  i  kad  se  ovlaštenik  odrekne  i  priopći  to  ovlastitelju,  a  ovaj 
prihvati  odreknuće;  ali  ne  prestane  kad  utrne  pravo  ovlastitelja,  osim  ako  je  to  očito  iz  dodanih 
ograničenja. 

§  2.  Ipak,  valjanje  čin  povjerene  vlasti  koja  se  vrši  samo  za  unutrašnje  područje  i  kad  je  s  ne¬ 
pažnjom  učinjen  pošto  je  već  prošlo  vrijeme  dopuštenja. 

Kan.  143  -  §  1.  Redovita  vlast  prestane  gubitkom  službe  s  kojom  je  povezana. 

§  2.  Redovita  se  vlast  obustavlja  kad  se  protiv  oduzeća  službe  ili  uklanjanja  sa  službe  zakonito 
prizove  ili  uloži  utok,  osim  ako  pravo  određuje  nešto  drugo. 

Kan.  144  -  §  1.  U  općoj  zabludi  o  činjenici  ili  o  pravu,  te  u  zbiljskoj  i  vjerojatnoj  dvojbi,  kako 
pravnoj  tako  i  činjeničnoj,  Crkva  dopunja  izvršnu  vlast  upravljanja  i  za  izvanjsko  i  za  unutrašnje 
područje. 

§  2.  Ta  se  odredba  primjenjuje  i  na  ovlasti  o  kojima  se  govori  u  kann.  882,  883,  966  i  1 1 1 1,  §  1. 

NASLOV  IX. 


CRKVENE  SLUŽBE 


Kan.  145  -  §  1.  Crkvena  je  služba  svaka  zadaća  trajno  ustanovljena  bilo  božanskom  bilo  crk¬ 
venom  uredbom  koja  se  vrši  u  duhovnu  svrhu. 

§  2.  Obveze  i  prava  vlastita  pojedinim  crkvenim  službama  određuju  se  ili  samim  pravom  kojim 
se  služba  ustanovljuje  ili  odlukom  mjerodavne  vlasti  kojom  se  ona  ustanovljuje  i  ujedno  daje. 

Poglavlje  I. 

POVJERAVANJE  CRKVENE  SLUŽBE 


Kan.  146  -  Crkvena  se  služba  ne  može  valjano  postići  bez  kanonskog  povjeravanja. 

Kan.  147  -  Povjeravanje  crkvene  službe  obavlja  se:  slobodnim  podjeljivanjem  koje  vrši  mjero¬ 
davna  crkvena  vlast;  postavljanjem  koje  ona  daje  ako  je  prije  obavljeno  predlaganje;  potvrđivanjem 
ili  dopuštanjem  koje  ona  čini  ako  je  prije  obavljen  izbor  ih  molbeni  izbor;  napokon,  samim  izborom 
i  prihvaćanjem  izbora  od  izabranoga,  ako  se  ne  traži  potvrda  izbora. 

Kan.  148  -  Vlast  kojoj  pripada  pravo  osnivati,  obnavljati  i  ukidati  službe  mjerodavna  je  i  za 
njihovo  povjeravanje,  osim  ako  pravo  određuje  nešto  drugo. 

Kan.  149  -  §  1.  Da  bi  netko  bio  promaknut  u  crkvenu  službu,  mora  biti  u  crkvenom  zajedništvu 
i  prikladan,  to  jest  mora  imati  one  osobine  koje  se  za  dotičnu  službu  traže  općim  ili  krajevnim 
pravom  ili  odredbom  utemeljenja. 

§  2.  Povjeravanje  crkvene  službe  onome  tko  nema  traženih  osobina  samo  je  tada  nevaljano  kad 
se  općim  ili  krajevnim  pravom  ili  odredbom  utemeljenja  osobine  izričito  traže  za  valjanost  povjera¬ 
vanja;  inače  je  valjano,  ali  se  može  poništiti  odlukom  mjerodavne  vlasti  ili  presudom  upravnoga 
suda. 

§  3.  Povjeravanje  službe  obavljeno  sa  simonijom  po  samom  je  pravu  ništavo. 

Kan.  150  -  Služba  koja  je  povezana  s  cjelovitom  brigom  za  duše,  za  obavljanje  koje  se  traži  vr¬ 
šenje  svećeničkog  reda,  ne  može  se  valjano  dati  onome  tko  još  nije  zaređen  za  svećenika. 

Kan.  151  -  Povjeravanje  službe  povezano  s  brigom  za  duše  neka  se  ne  odgađa  ako  nema  važna 
razloga. 

Kan.  152  -  Neka  se  nikome  ne  daju  dvije  ili  više  nespojivih  služba,  takvih  naime  koje  ista  oso¬ 
ba  ne  može  zajedno  obavljati. 

Kan.  153  -  §  1.  Povjeravanje  pravno  popunjene  službe  ništavno  je  samo  po  sebi  i  ne  postaje  va¬ 
ljano  ako  služba  naknadno  postane  prazna. 

§  2.  Ali,  ako  se  radi  o  službi  koja  se  po  pravu  daje  na  određeno  vrijeme,  povjeravanje  se  može 
obaviti  u  roku  od  šest  mjeseci  prije  isteka  toga  vremena  i  ima  učinak  od  dana  kad  služba  postane 
prazna. 

§  3.  Obećanje  bilo  koje  službe,  dano  bilo  od  koga,  nema  nikakva  pravnog  učinka. 

Kan.  154  -  Pravno  prazna  služba,  koju  netko  možda  nezakonito  još  ima,  može  se  dati  samo  ako 
je  propisno  proglašeno  da  to  zadržavanje  nije  zakonito  i  ako  se  to  proglašenje  spomene  u  dopisu 
povjeravanja. 

Kan.  155  -  Tko  zamjenjujući  koga  drugoga  nemarnog  ili  spriječenog  dade  službu,  ne  stječe  ti¬ 
me  nikakvu  vlast  nad  osobom  kojoj  je  dao  službu,  nego  se  njezin  pravni  položaj  određuje  jednako 
kao  daje  povjeravanje  obavljeno  prema  redovitoj  pravnoj  odredbi. 

Kan.  156  -  Povjeravanje  bilo  koje  službe  neka  se  obavi  napismeno. 

Članak  1. 

Slobodno  podjeljivanje 

Kan.  157  -  Zadaća  je  dijecezanskog  biskupa  da  u  svojoj  partikularnoj  Crkvi  slobodnim  podje¬ 
ljivanjem  popunja  crkvene  službe,  osim  ako  se  pravom  izričito  određuje  nešto  drugo. 

Članak  2. 

Predlagan  je 

Kan.  158  -  §  1.  Predlaganje  za  crkvenu  službu  onaj  komu  pripada  pravo  predlaganja  mora  oba¬ 
viti  vlasti  koja  je  mjerodavna  za  postavljanje  na  dotičnu  službu  i  to,  osim  ako  je  zakonito  određeno 
nešto  drugo,  u  roku  od  tri  mjeseca  pošto  primi  obavijest  daje  služba  prazna. 

§  2.  Ako  pravo  predlaganja  pripada  kojemu  zboru  ili  skupini  osoba,  neka  se  onaj  tko  treba  da 
bude  predložen  odredi  uz  obdržavanje  propisa  kann.  165-179. 

Kan.  159  -  Neka  nitko  ne  bude  predložen  protiv  svoje  volje;  stoga  onaj  tko  je  predstavljen  za 
predlaganje,  upitan  za  mišljenje,  ako  u  osam  iskoristivih  dana  ne  odbije,  može  biti  predložen. 

Kan.  160  -  §  1.  Tko  ima  pravo  predlaganja,  može  predložiti  jednoga  ili  više  njih,  i  to  kako  za¬ 
jedno  tako  i  jednoga  za  drugim. 

§  2.  Nitko  ne  može  predložiti  samoga  sebe;  ali,  zbor  ili  skupina  osoba  može  predložiti  nekoga 
od  svojih  članova. 

Kan.  161  -  §  1.  Tko  je  predložio  onoga  za  koga  se  otkrije  daje  neprikladan,  može  samo  još  je¬ 
dnom,  u  roku  od  mjesec  dana,  predložiti  drugoga,  osim  ako  se  pravom  određuje  nešto  drugo. 

§  2.  Ako  se  predloženi  odrekne  ili  umre  prije  nego  se  obavi  postavljanje,  onaj  tko  ima  pravo 
predlaganja  može,  u  roku  od  mjesec  dana  pošto  primi  obavijest  o  odreknuću  ili  smrti,  ponovno 
vršiti  svoje  pravo. 

Kan.  162  -  Tko  u  iskoristivo  vrijeme,  prema  odredbi  kan.  158,  §  1  i  kan.  161,  nije  obavio  pred¬ 
laganje,  a  tako  i  onaj  tko  je  dva  puta  predložio  nekoga  za  koga  se  otkrije  daje  neprikladan,  gubi  za 
taj  put  pravo  predlaganja,  pa  tada  pripada  vlasti  koja  je  mjerodavna  za  postavljanje  da  slobodno 
popuni  praznu  službu,  ali  s  pristankom  vlastita  ordinarija  onoga  kome  se  služba  daje. 

Kan.  163  -  Vlas  prema  pravnoj  odredbi  mjerodavna  da  postavi  predloženoga  neka  postavi  za¬ 
konito  predloženoga  i  prikladnim  nađenoga  ako  on  prihvaća;  ali,  ako  je  više  zakonito  predloženih 
nađeno  prikladnima,  mora  postaviti  jednoga  od  njih. 

Članak  3. 
Izbor 


Kan.  164  -  U  kanonskim  izborima  neka  se  obdržavaju  propisi  kanona  koji  slijede,  osim  ako  je 
pravom  predviđeno  nešto  drugo. 

Kan.  165  -  Zbor  ili  skupina  osoba  koja  ima  pravo  izbora  za  službu  neka  ne  odgađa  izbor  više 
od  tri  iskoristiva  mjeseca,  koji  treba  da  se  računaju  od  primljene  obavijesti  daje  služba  prazna,  osim 
ako  je  pravom  ili  statutom  zbora  ili  skupine  osoba  određeno  nešto  drugo;  ako  se  taj  rok  ne  iskoristi, 
crkvena  vlast,  kojoj  pripada  pravo  da  potvrdi  izbor  ili  pravo  naknadnog  povjeravanja,  neka  slobod¬ 
no  popuni  praznu  službu. 

Kan.  166  -  §  1.  Predsjednik  zbora  ili  skupine  osoba  neka  sazove  sve  koji  pripadaju  zboru  ili 
skupini;  saziv  pak,  kad  mora  biti  osoban,  vrijedi  ako  je  upućen  u  mjesto  prebivališta  ili  boravišta  ili 
u  mjesto  boravljenja. 

§  2.  Ako  tko  od  onih  koji  treba  da  se  pozovu  bude  izostavljen  i  zbog  toga  odsutan,  izbor  je  va¬ 
ljan;  međutim,  na  njegovo  traženje,  pošto  se  dokaže  izostavljanje  i  odsutnost,  mjerodavna  vlast 
mora  izbor  poništiti,  makar  bio  i  potvrđen,  ali  samo  ako  se  pravno  utvrdi  da  je  utok  bio  uložen 
barem  u  roku  od  tri  dana  pošto  je  primljena  obavijest  o  izboru. 

§  3.  Ako  je  izostavljeno  više  od  trećine  izbornika,  izbor  je  po  samom  pravu  ništav,  osim  ako  su 
svi  izostavljeni  stvarno  prisustvovali. 

Kan.  167  -  §  1.  Pošto  je  saziv  zakonito  obavljen,  pravo  glasovanja  imaju  oni  koji  su  nazočni  u 
dan  i  na  mjestu  određenu  istim  sazivom  a  isključuje  se  mogućnost  glasovanja  bilo  pismom  bilo 
preko  zastupnika,  osim  ako  statut  zakonito  određuje  nešto  drugo. 

§  2.  Ako  je  tko  od  izbornika  nazočan  u  kući  u  kojoj  se  obavlja  izbor,  ali  zbog  nemoći  ne  može 
prisustvovati  izboru,  neka  izborni  brojitelji  zatraže  njegov  glas  napismeno. 

Kan.  168  -  Premda  netko  ima  pravo  glasovanja  u  svoje  ime  s  više  naslova,  može  dati  samo  je¬ 
dan  glas. 

Kan.  169  -  Da  izbor  bude  valjan,  na  glasovanje  se  ne  smije  pustiti  nitko  tko  ne  pripada  zboru  ili 
skupini. 

Kan.  170  -  Izbor  u  kojemu  je  sloboda  na  bilo  koji  način  stvarno  spriječena  po  samom  je  pravu 
nevaljan. 

Kan.  171  -  §  1.  Nesposobni  su  za  glasovanje: 

1.  tko  nije  sposoban  za  ljudski  čin; 

2.  tko  nema  aktivnog  prava  glasa; 

3.  tko  je  udaren  kaznom  izopćenja  bilo  sudskom  presudom  bilo  odlukom  kojom  se  kazna 
izriče  ili  proglašuje; 

4.  tko  je  općepoznato  otpao  od  crkvenog  zajedništva. 

§  2.  Ako  tko  od  već  spomenutih  glasuje,  njegov  je  glas  ništav,  ali  je  izbor  valjan,  osim  ako  se 
utvrdi  da  izabrani,  kad  se  oduzme  taj  glas,  ne  bi  dobio  traženi  broj  glasova. 

Kan.  172  -  §  1.  Glas,  da  bi  bio  valjan,  mora  biti: 

1.  slobodan;  stoga  je  nevaljan  glas  onoga  tko  je  izravno  ili  neizravno  natjeran  teškim  stra¬ 
hom  ili  zlonamjernom  prijevarom  da  bira  određenu  osobu  ili  odvojeno  različite  osobe; 

2.  tajan,  siguran,  bezuvjetan,  određen. 

§  2.  Uvjetni  koji  su  prije  izbora  dodani  glasu  neka  se  smatraju  kao  da  nisu  ni  postavljeni. 


Kan.  173  -  §  1.  Prije  početka  izbora  neka  se  iz  sastava  zbora  ili  skupine  odrede  barem  dva  iz¬ 
borna  brojitelja. 

§  2.  Izborni  brojitelji  neka  skupe  glasovnice  i  provjere  pred  predsjednikom  izbora  da  li  broj 
glasovnica  odgovara  broju  izbornika;  zatim,  neka  pregledaju  same  glasove  i  objave  koliko  je  tko 
dobio. 

§  3.  Ako  broj  glasovnica  premašuje  broj  izbornika,  izbora  nije  ni  bilo. 

§  4.  Sve  čine  izbora  neka  pomno  opiše  onaj  tko  vrši  službu  zapisničara,  a  zapisnik  potpisan  ba¬ 
rem  od  dotičnog  zapisničara,  predsjednika  i  izbornih  brojitelja  neka  se  brižljivo  čuva  u  arhivu  zbo¬ 
ra. 


Kan.  174  -  §  1.  Izbor  se  može  obaviti  i  nagodbom,  to  jest  samo  ako  izbornici,  s  jednodušnim  i 
pismenim  pristankom,  za  taj  put,  prenesu  pravo  biranja  na  jednu  ili  više  prikladnih  osoba  bilo  iz 
sastava  zbora  bilo  izvan  njega,  koje  onda  na  temelju  primljene  ovlasti  biraju  u  ime  svih,  osim  ako  se 
pravom  i  statutom  određuje  nešto  drugo. 

§  2.  Ako  se  radi  o  zboru  ili  skupini  sastavljenoj  od  samih  klerika,  nagodbeni  izbornici  moraju 
biti  zaređeni;  u  protivnom,  izbor  je  nevaljan. 

§  3.  Nagodbeni  izbornici  moraju  obdržavati  pravne  propise  o  izboru  i  moraju  se,  da  bi  izbor  bio 
valjan,  pridržavati  uvjeta  koji  su  dodani  nagodbi,  a  nisu  protivni  pravu;  uvjeti  protivni  pravu  neka 
se  smatraju  kao  da  nisu  ni  postavljeni. 

Kan.  175  -  Nagodba  prestane  i  pravo  glasovanja  vraća  se  onima  koji  su  nagodbu  sklopili: 

1.  opozivom  od  strane  zbora  ili  skupine  dok  se  još  ništa  nije  učinilo; 

2.  neispunjenjem  nekog  uvjeta  dodana  nagodbi; 

3.  obavljenim  izborom,  ako  je  bio  ništav. 

Kan.  176  -  Neka  se  smatra  izabranim  onaj  tko  je,  prema  odredbi  kan.  1 19,  br.  1,  dobio  traženi 
broj  glasova  i  neka  ga  predsjednik  zbora  ili  skupine  proglasi  izabranim,  osim  ako  se  pravom  ili 
statutom  određuje  nešto  drugo. 

Kan.  177  -  §  1.  Izbor  treba  da  se  odmah  priopći  izabranome,  koji  mora,  u  roku  od  osam  iskoris¬ 
tivih  dana  pošto  primi  priopćenje,  obavijestiti  predsjednika  zbora  ili  skupine  da  li  izbor  prihvaća  ili 
ne;  inače,  izbor  nema  učinka. 

§  2.  Ako  izabrani  ne  prihvati,  gubi  svako  pravo  iz  izbora  i  one  ne  oživljava  naknadnim  prihva¬ 
ćanjem,  no  može  ponovno  biti  izabran;  ali  zbor  ili  skupina,  u  roku  od  mjesec  dana  otkad  se  doznalo 
da  izbor  nije  prihvaćen,  mora  obaviti  novi  izbor. 

Kan.  178  -  Prihvativši  izbor  koji  ne  traži  potvrdu,  izabrani  odmah  punopravno  stječe  službu; 
inače  stječe  samo  pravo  na  službu. 

Kan.  179  -  §  1.  Ako  izbor  traži  potvrdu,  izabrani  mora  u  osam  iskoristivih  dana  pošto  je  prih¬ 
vatio  izbor  osobno  ili  preko  drugoga  zatražiti  od  mjerodavne  vlasti  potvrdu;  inače  gubi  svako  pravo, 
osim  ako  dokaže  daje  opravdano  bilo  spriječen  tražiti  potvrdu. 

§  2.  Mjerodavna  vlast  ne  može  uskratiti  potvrdu  ako  nađe  da  je  izabrani  prikladan  prema  od¬ 
redbi  kan.  149,  §  1  i  daje  izbor  obavljen  prema  pravnoj  odredbi. 

§  3.  Potvrda  se  mora  dati  napismeno. 

§  4.  Prije  nego  mu  se  priopći  potvrda,  izabranome  nije  dopušteno  miješati  se  u  vršenje  službe  ni 
u  duhovnim  ni  u  vremenitim  stvarima,  a  čini,  koje  možda  učini,  jesu  ništavi. 

§  5.  Pošto  mu  se  priopći  potvrda,  izabrani  punopravno  stječe  službu,  osim  ako  se  pravom  odre¬ 
đuje  nešto  drugo. 

Članak  4. 
Molbeni  IZBOR 


Kan.  180  -  §  1.  Ako  izbor  onoga  koga  izbornici  smatraju  prikladnijim  te  mu  daju  prednost  pri¬ 
ječi  kanonska  smetnja  od  koje  se  može  i  običava  dati  oprost,  mogu  ga  svojim  glasovanjem  izabrati  s 
molbom  na  mjerodavnu  vlast,  osim  ako  se  pravom  određuje  nešto  drugo. 

§  2.  Nagodbeni  izbornici  ne  mogu  molbeno  birati,  osim  ako  je  to  izrečeno  u  nagodbi. 

Kan.  181  -  §  1.  Da  bi  molbeni  izbor  imao  snagu,  potrebne  su  barem  dvije  trećine  glasova. 

§  2.  Glas  za  molbeni  izbor  mora  se  izreći  riječju:  molbeno  biram  ili  kojom  drugom  istoga  zna¬ 
čenja;  izričaj  biram  ili  molbeno  biram  ili  drugi  istoga  značenja  vrijedi  za  izbor,  ako  nema  smetnje, 
inače  za  molbeni  izbor. 

Kan.  182  -  §  1.  Predsjednik  mora  u  osam  iskoristivih  dana  poslati  molbeni  izbor  mjerodavnoj 
vlasti  kojoj  pripada  da  potvrdi  izbor  i  da  dade  oprost  od  smetnje  ili,  ako  ona  nema  te  vlasti,  da  je 
zatraži  od  više  vlasti;  ako  se  ne  traži  potvrda,  molbeni  izbor  mora  se  poslati  mjerodavnoj  vlasti  da 
dade  oprost. 

§  2.  Ako  molbeni  izbor  nije  poslan  u  propisanom  roku,  sam  je  po  sebi  ništav,  a  zboru  ili  skupini 
za  taj  se  put  oduzima  pravo  izbora  ili  molbenog  izbora,  osim  ako  se  dokaže  daje  predsjednik  op¬ 
ravdano  bio  spriječen  poslati  molbeni  izbor  ili  se  namjerno  ili  iz  nemara  ustegao  od  njegova  pravo¬ 
dobnog  slanja. 

§  3.  Molbeno  izabrani  ne  stječe  nikakvo  pravo  iz  molbenog  izbora;  mjerodavna  vlast  nije  obve¬ 
zna  da  ga  prihvati. 

§  4.  Pošto  se  molbeni  izbor  uputi  mjerodavnoj  vlasti,  izbornici  ga  ne  mogu  opozvati,  osim  s 
pristankom  te  vlasti. 

Kan.  183  -  §  1.  Ako  mjerodavna  vlast  ne  prihvati  molbeni  izbor,  pravo  izbora  vraća  se  zboru  ili 
skupini. 

§  2.  Ali,  ako  se  prihvati  molbeni  izbor,  neka  se  to  priopći  molbeno  izabranome,  koji  mora  od¬ 
govoriti  prema  odredbi  kan.  177,  §  1. 

§  3.  Tko  prihvati  dopušteni  molbeni  izbor,  odmah  punopravno  stječe  službu. 

Poglavlje  II. 

GUBITAK  CRKVENE  SLUŽBE 


Kan.  184  -  §  1.  Crkvena  se  služba  gubi  istekom  unaprijed  određenog  vremena,  navršenjem 
pravom  određene  dobi,  odreknućem,  premještanjem,  uklanjanjem  i  oduzećem. 

§  2.  Crkvena  se  služba  ne  gubi  ako  na  bilo  koji  način  prestane  pravo  vlasti  koja  je  službu  dala, 
osim  ako  se  pravom  određuje  nešto  drugo. 

§  3.  Gubitak  službe,  koji  je  postigao  učinak,  neka  se  što  prije  objavi  svima  kojima  pripada  bilo 
kakvo  pravo  u  povjeravanju  službe. 

Kan.  185  -  Onome  tko  izgubi  službu  zbog  navršene  dobi  ih  prihvaćenog  odreknuća  može  se 
dati  počasni  naslov. 

Kan.  186  -  Gubitak  službe  zbog  isteka  unaprijed  određenog  vremena  ili  navršene  dobi  ima  uči¬ 
nak  tek  od  časa  kad  to  napismeno  priopći  mjerodavna  vlast. 


-37- 


Članak  1. 

Odreknuće 


Kan.  187  -  Svatko  tko  je  pri  potpunoj  svijesti  može  se  iz  opravdana  razloga  odreći  crkvene  slu¬ 
žbe. 


Kan.  188  -  Odreknuće  zbog  teška  straha,  nepravedno  nanesena,  zlonamjerne  prijevare  ili  bitne 
zablude  ili  simonije  po  samom  je  pravu  ništavo. 

Kan.  189  -  §  1.  Da  bi  odreknuće  bilo  valjano,  zahtijevalo  ono  prihvaćanje  ili  ne,  treba  da  se 
priopći  vlasti  kojoj  pripada  da  povjeri  službu  o  kojoj  se  radi,  i  to  napismeno  ili  usmeno  pred  dvoji¬ 
com  svjedoka. 

§  2.  Neka  vlast  ne  prihvati  odreknuće  koje  se  ne  temelji  na  opravdanu  i  razmjernu  razlogu. 

§  3.  Odreknuće  koje  traži  prihvaćanje  ostaje  bez  ikakve  snage,  osim  ako  se  prihvati  u  roku  od 
tri  mjeseca;  ono  pak  koje  ne  traži  prihvaćanje  postiže  učinak  kad  ga  prema  pravnoj  odredbi  priopći 
odricatelj . 

§  4.  Odricatelj  može  opozvati  odreknuće  dokle  god  nije  postigao  učinak;  kad  postigne  učinak, 
ne  može  ga  opozvati,  ali  tko  se  odrekao,  može  tu  službu  dobiti  s  drugoga  naslova. 

Članak  2. 

Premještaj 

Kan.  190  -  §  1.  Premještaj  može  izvršiti  samo  onaj  tko  ima  pravo  povjeriti  službu  koja  se  gubi, 
i  ujedno  službu  koja  se  daje. 

§  2.  Ako  se  premještaj  vrši  protiv  volje  naslovnika  službe,  traži  se  važan  razlog  i  neka  se,  uvi¬ 
jek  uz  poštovanje  prava  da  se  iznesu  protivni  razlozi,  obdržava  način  postupanja  koji  je  pravom 
propisan. 

§  3.  Da  bi  premještaj  postigao  učinak,  treba  da  se  priopći  napismeno. 

Kan.  191  -  §  1.  Kod  premještaja  prijašnja  služba  postane  prazna  kanonskim  preuzimanjem 
druge  službe,  osim  ako  je  nešto  drugo  određeno  pravom  ih  propisano  od  mjerodavne  vlasti. 

§  2.  Onaj  tko  je  premješten  prima  naknadu  vezanu  za  prijašnju  službu  sve  dok  kanonski  ne  pre¬ 
uzme  drugu. 


Članak  3. 

Uklanjanje 

Kan.  192  -  Sa  službe  se  netko  uklanja  bilo  zakonito  izdanom  odlukom  mjerodavne  vlasti,  uz 
poštovanje  prava  koja  su  možda  ugovorom  stečena,  bilo  po  samom  pravu  prema  odredbi  kan.  194. 

Kan.  193  -  §  1.  Nitko  ne  može  biti  uklonjen  sa  službe  koja  mu  je  dana  na  neodređeno  vrijeme, 
osim  zbog  važnih  razloga  i  uz  obdržavanje  načina  postupanja  koji  je  određen  pravom. 

§  2.  To  vrijedi  i  za  uklanjanje  sa  službe  prije  isteka  vremena,  ako  je  služba  dana  na  određeno 
vrijeme,  uz  obdržavanje  propisa  kan.  624,  §  3. 

§  3.  Sa  službe,  koja  se  po  pravim  propisima  daje  prema  razboritoj  ocjeni  mjerodavne  vlasti, 
može  netko  biti  uklonjen  iz  opravdana  razloga  prema  sudu  te  vlasti. 

§  4.  Da  bi  odluka  o  uklanjanju  postigla  učinak,  treba  da  se  priopći  napismeno. 

Kan.  194  -  §  1.  Po  samom  pravu  uklanja  se  s  crkvene  službe: 

1 .  tko  izgubi  klerički  stalež; 

2.  tko  javno  otpadne  od  katoličke  vjere  ili  crkvenog  zajedništva; 

3.  klerik  koji  pokuša  sklopiti  ženidbu  makar  i  samo  svjetovnu. 

§  2.  Uklanjanje  o  kojem  se  govori  u  brr.  2  i  3  može  se  zahtijevati  samo  ako  je  ono  sigurno  na 
temelju  izjave  mjerodavne  vlasti. 

Kan.  195  -  Ako  se  tko,  ali  ne  samim  pravom  nego  odlukom  mjerodavne  vlasti,  uklanja  sa  služ¬ 
be  kojom  se  osigurava  njegovo  uzdržavanje,  neka  se  ta  vlast  prikladno  vrijeme  brine  za  njegovo 
uzdržavanje,  osim  ako  je  to  osigurano  drukčije. 

Članak  4. 

Oduzeće 

Kan.  196  -  §  1.  Oduzeće  službe,  kao  kazna  za  kažnjivo  djelo,  može  se  provesti  samo  prema 
pravnoj  odredbi. 

§  2.  Oduzeće  postiže  učinak  po  propisima  kanona  kaznenoga  prava. 

NASLOV  X. 


ZASTARA 


Kan.  197  -  Zastaru,  kao  način  stjecanja  ili  gubitka  subjektivnoga  prava  i  oslobađanja  od  obve¬ 
za,  Crkva  prihvaća  onako  kako  je  to  uređeno  u  svjetovnom  zakonodavstvu  dotične  države,  uz  izu¬ 
zetke  koje  određuju  kanoni  ovoga  Zakonika. 

Kan.  198  -  Nikakva  zastara  ne  vrijedi  ako  se  ne  temelji  na  dobroj  vjeri,  ne  samo  u  početku  ne¬ 
go  u  tijeku  svega  vremena  koje  se  traži  za  zastaru,  uz  poštovanje  propisa  kan.  1362. 

Kan.  199  -  Zastari  ne  podliježu: 

1 .  prava  i  obveze  naravnog  ili  pozitivnog  božanskog  prava; 

2.  prava  koja  se  mogu  steći  samo  apostolskom  povlasticom; 

3.  prava  i  obveze  koje  se  izravno  tiču  duhovnog  života  kršćana; 

4.  sigurne  i  nedvojbene  granice  crkvenih  okružja; 

5.  misni  prilozi  i  obveze; 

6.  povjeravanje  crkvene  službe  za  koju  se  prema  pravnoj  odredbi  traži  vršenje  svetoga  re¬ 
da; 

7.  pravo  pohoda  i  obveza  poslušnosti  tako  da  vjernike  ne  bi  mogla  pohađati  nikakva  crkve¬ 
na  vlast  i  da  oni  ne  bi  više  bili  podložni  nikakvoj  vlasti. 

NASLOV  XI. 


RAČUNANJE  VREMENA 


Kan.  200  -  Neka  se  vrijeme  računa  prema  odredbama  kanona  koji  slijede,  osim  ako  se  pravom 
izričito  određuje  nešto  drugo. 

Kan.  201  -  §  1.  Neprekidnim  vremenom  smatra  se  ono  vrijeme  koje  ne  dopušta  nikakav  prekid. 

§  2.  Iskoristivo  vrijeme  smatra  se  ono  koje  nekomu  u  vršenju  ili  ostvarivanju  njegovih  prava 
tako  pripada  da  mu  ne  teče  ako  za  njega  ne  zna  ili  ne  može  djelovati. 

Kan.  202  -  §  1.  U  pravu  se  pod  danom  razumije  razdoblje  od  24  sata  koji  treba  da  se  računaju 
neprekinuto,  a  započinje  od  pola  noći,  osim  ako  je  izričito  određeno  nešto  drugo;  tjedan  je  razdoblje 
od  7  dana;  mjesec  je  razdoblje  od  30  dana,  a  godina  razdoblje  od  365  dana,  osim  ako  se  kaže  da 
mjesec  i  godina  treba  da  se  uzmu  kao  što  su  u  kalendaru. 

§  2.  Ako  je  vrijeme  neprekidno,  mjesec  i  godina  uvijek  treba  da  se  uzmu  kao  što  su  u  kalenda¬ 
ru. 


Kan.  203  -  §  1 .  Dan  od  kojeg  ne  uračunava  se  u  rok,  osim  ako  se  početak  roka  podudara  s  po¬ 
četkom  dana  ili  ako  se  u  pravu  izričito  određuje  nešto  drugo. 

§  2.  Dan  do  kojeg  uračunava  se  u  rok  koji,  ako  se  vrijeme  sastoji  od  jednog  ili  više  mjeseci  ili 
godina,  jednog  tjedna  ili  više  tjedana,  završava  svršetkom  posljednjeg  dana  istog  broja,  ili,  ako 
mjesec  nema  dana  istog  broja,  svršetkom  posljednjeg  dana  u  mjesecu,  osim  ako  je  određeno  protiv¬ 
no. 


-41  - 


KNJIGA  II. 

BOŽJI  NAROD 

DIO  I. 


VJERNICI 


Kan.  204  -  §  1.  Vjernici  su  oni  koji  su,  krštenjem  pritjelovljeni  Kristu,  učinjeni  Božjim  naro¬ 
dom  i  zbog  toga  su,  postavši  na  svoj  način  dionici  Kristove  svećeničke,  proročke  i  kraljevske  služ¬ 
be,  pozvani  da,  svaki  prema  svojem  položaju,  vrše  poslanje  koje  je  Bog  povjerio  Crkvi  da  ga  ispuni 
u  svijetu. 

§  2.  Ta  Crkva,  na  ovom  svijetu  sazdana  i  uređena  kao  društvo,  opstoji  u  Katoličkoj  crkvi,  ko¬ 
jom  upravljaju  Petrov  nasljednik  i  biskupi  s  njim  na  zajedništvu. 

Kan.  205  -  Potpuno  su  u  zajedništvu  Katoličke  crkve  na  ovoj  zemlji  oni  kršteni  koji  se  u  njezi¬ 
nu  vidljivom  uređenju  povezuju  s  Kristom,  i  to  vezama  ispovijedanja  vjere,  sakramenata  i  crkvenog 
upravljanja. 

Kan.  206  -  §  1.  Na  osobit  način  povezuju  se  s  Crkvom  katekumeni,  koji  naime,  Duhom  Svetim 
potaknuti,  s  izričitom  voljom  traže  da  joj  se  pritjelove,  te  se  zbog  toga  samom  tom  željom,  a  i  živo¬ 
tom  vjere,  ufanja  i  ljubavi  povezuju  s  Crkvom  koja  se  za  njih  brine  već  kao  za  svoje. 

§  2.  Crkva  posvećuje  osobitu  brigu  katekumenima  te  im,  dok  ih  poziva  na  evanđeosko  življenje 
i  uvodi  u  slavljenje  svetih  obreda,  već  daje  različite  pogodnosti  koje  su  vlastite  kršćanima. 

Kan.  207  -  §  1.  Po  božanskom  ustanovljenju  među  vjernicima  u  Crkvi  ima  posvećenih  službe¬ 
nika,  koji  se  u  pravu  nazivaju  i  klerici;  ostali  pak  nazivaju  se  i  laici. 

§  2.  Iz  oba  ta  dijela  ima  vjernika  koji  se  prihvaćanjem  evanđeoskih  savjeta  zavjetima  ili  drugim 
svetim  vezama,  koje  Crkva  priznaje  i  potvrđuje,  na  svoj  posebni  način  posvećuje  Bogu  i  koji  koriste 
spasenjskom  poslanju  Crkve;  iako  njihov  stalež  nije  u  sklopu  hijerarhijskog  uređenja  Crkve,  pripa¬ 
da  ipak  njezinu  životu  i  svetosti. 

NASLOV  I. 


OBAVEZE  I  PRAVA  SVIH  VJERNIKA 


Kan.  208  -  Među  svim  vjernicima,  dakako  po  njihovu  preporođenju  u  Kristu,  s  obzirom  na 
dostojanstvo  i  djelovanje  vrijedi  istinska  jednakost  kojom  svi,  svatko  prema  svojem  položaju  i 
službi,  sudjeluju  u  izgradnji  Kristova  Tijela. 

Kan.  209  -  §1.  Vjernici  su  obvezni,  i  svojim  načinom  djelovanja,  uvijek  čuvati  zajedništvo  s 
Crkvom. 

§  2.  Neka  s  velikom  brižljivošću  obavljaju  dužnosti  koje  imaju  prema  Crkvi,  i  općoj  i  partiku- 
larnoj,  kojoj  prema  pravnim  propisima  pripadaju. 

Kan.  210  -  Svi  vjernici  moraju,  prema  svojem  položaju,  posvetiti  svoje  snage  provođenju  sveta 
života  te  promicanju  rasta  Crkve  i  njezina  stalnog  posvećivanja. 

Kan.  211  -  Svi  vjernici  imaju  dužnost  i  pravo  nastojati  da  božanska  poruka  spasenja  sve  više  i 
više  dopire  do  svih  ljudi  svih  vremena  i  svega  svijeta. 

Kan.  212  -  §1.  Ono  što  sveti  pastiri,  budući  da  predstavljaju  Krista,  izjave  kao  učitelji  vjere  ili 
odrede  kao  upravitelji  Crkve,  to  vjernici,  svjesni  svoje  odgovornosti,  treba  da  slijede  s  kršćanskom 
poslušnošću. 

§  2.  Vjernici  mogu  slobodno  crkvenim  pastirima  očitovati  svoje  potrebe,  osobito  duhovne,  i 
svoje  želje. 

§  3.  Vjernici  imaju  pravo,  dapače,  katkada  i  dužnost,  prema  znanju,  stručnosti  i  ugledu  koji  i- 
maju,  svetim  pastirima  očitovati  svoje  mišljenje  o  onome  što  je  za  dobrobit  Crkve  i  to  mišljenje, 
čuvajući  cjelovitost  vjere  i  ćudoređa  i  poštovanje  prema  pastirima,  te  pazeći  na  zajedničku  korist  i 
dostojanstvo  osoba,  priopćiti  i  drugim  vjernicima. 

Kan.  213  -  Vjernici  imaju  pravo  primati  od  svetih  pastira  pomoć  iz  duhovnih  dobara  Crkve, 
osobito  iz  Božje  riječi  i  sakramenata. 

Kan.  214  -  Vjernici  imaju  pravo  štovati  Boga  prema  propisima  svoga  obreda,  koji  su  odobrili 
zakoniti  crkveni  pastiri,  te  slijediti  svoj  oblik  duhovnog  života,  koji  je,  dakako,  u  skladu  s  crkvenim 
naukom. 

Kan.  215  -  Vjernici  mogu  slobodno  osnivati  i  voditi  društva  za  dobrotvorne  ili  nabožne  svrhe 
ili  za  promicanje  kršćanskog  poziva  u  svijetu  te  održavati  sastanke  radi  zajedničkog  postignuća  tih 
svrha. 

Kan.  216  -  Svatko  od  vjernika,  budući  da  sudjeluje  u  poslanju  Crkve,  ima  pravo  i  svojim  pot¬ 
hvatima,  svatko  prema  svojem  staležu  i  položaju,  promicati  ili  podupirati  apostolsko  djelovanje; 
neka  ipak  nijedan  pothvat  ne  prisvaja  sebi  naslov  katolički,  osim  s  pristankom  mjerodavne  crkvene 
vlasti. 

Kan.  217  -  Vjernici,  budući  da  su  krštenjem  pozvani  živjeti  u  skladu  s  evanđeoskim  naukom, 
imaju  pravo  na  kršćanski  odgoj  kako  bi  se  valjano  pripravili  da  postignu  zrelost  ljudske  osobe  te 
ujedno  da  spoznaju  otajstva  spasenja  i  da  žive  po  njima. 

Kan.  218  -  Oni  koji  se  bave  svetim  znanostima  uživaju  pravu  slobodu  istraživanja  i  razborita 
iznošenja  svojeg  mišljenja  u  onom  u  čemu  su  stručnjaci,  čuvajući  dužno  poštovanje  prema  crkve¬ 
nom  učitelj  stvu. 

Kan.  219  -  Svi  vjernici  imaju  pravo  bez  ikakve  prisile  izabrati  životni  stalež. 

Kan.  220  -  Nikome  nije  dopušteno  nezakonito  naškoditi  dobrom  glasu  koji  netko  ima,  niti  pov¬ 
rijediti  pravo  bilo  koje  osobe  da  štiti  svoj  intimitet. 

Kan.  221  -  §  1.  Vjernicima  pripada  da  prava  koja  u  Crkvi  imaju  zakonito  traže  i  prema  pravnoj 
odredbi  brane  na  mjerodavnom  crkvenom  sudu. 

§  2.  Vjernici  imaju  također  pravo,  ako  ih  mjerodavna  vlast  pozove  na  sud,  da  im  se  sudi  prema 
pravnim  propisima,  koji  treba  da  se  primjenjuju  pravično. 

§  3.  Vjernici  imaju  pravo  da  ne  budu  kažnjeni  kanonskim  kaznama,  osim  prema  zakonskoj  od¬ 
redbi. 

Kan.  222  -  §  1.  Vjernici  su  obvezni  pomagati  Crkvi  u  njezinim  potrebama,  da  bi  imala  što  je 
potrebno  za  bogoštovlje,  za  djela  apostolata  i  dobrotvornosti  i  za  dolično  uzdržavanje  službenika. 

§  2.  Vjernici  su  također  obvezni  promicati  društvenu  pravdu  i,  spominjući  se  Gospodnje  zapo¬ 
vijedi,  pomagati  siromasima  iz  svojih  prihoda. 

Kan.  223  -  §  1.  U  vršenju  svojih  prava  vjernici  i  pojedinačno  i  okupljeni  u  društvima  moraju 
voditi  računa  o  zajedničkom  dobru  Crkve,  o  pravima  drugih  i  o  svojim  dužnostima  prema  drugima. 

§  2.  Crkvenoj  vlasti  pripada  da  uredi,  imajući  na  umu  zajedničko  dobro,  vršenje  prava  koja  su 
vlastita  vjernicima. 

NASLOV  II. 


OBVEZE  I  PRAVA  VJERNIKA  LAIKA 


Kan.  224  -  Vjernici  laici,  osim  onih  obveza  i  prava  koja  su  svim  vjernicima  zajednička  i  onih 
koja  se  određuju  u  drugim  kanonima,  imaju  obveze  i  prava  koja  se  navode  u  kanonima  ovoga  nas¬ 
lova. 

Kan.  225  -  §  1.  Laici,  budući  da  ih,  kao  i  sve  vjernike,  Bog  po  krštenju  i  potvrdi  određuje  za 
apostolat,  imaju  opću  obvezu  i  pravo,  bilo  pojedinačno  bilo  povezani  u  društvu,  raditi  na  tome  da 
svi  ljudi  na  svemu  svijetu  upoznaju  i  prihvate  božansku  poruku  spasenja;  ta  obveza  to  više  obvezuje 
u  onim  okolnostima  u  kojima  samo  preko  njih  ljudi  mogu  čuti  evanđelje  i  upoznati  Krista. 

§  2.  Ta  ih  posebna  dužnost  također  obvezuje  da,  svatko  dakako  prema  svojem  položaju,  evan¬ 
đeoskim  duhom  prožimaju  i  usavršavaju  poredak  vremenitih  stvari  i  da  tako  osobito  u  obavljanju 
tih  poslova  i  u  vršenju  svjetovnih  zadaća  svjedoče  za  Krista. 

Kan.  226  -  §  1.  Oni  koji  žive  u  ženidbenom  staležu  imaju  prema  svojem  pozivu  posebnu  duž¬ 
nost  preko  ženidbe  i  preko  obitelji  raditi  na  izgradnji  Božjega  naroda. 

§  2.  Roditelji,  budući  da  su  djeci  dali  život,  imaju  veoma  tešku  obvezu  te  pravo  da  ih  odgajaju; 
zato  je  dužnost  ponajprije  kršćanskih  roditelja  da  se  brinu  za  kršćanski  odgoj  djece  prema  nauku 
predanu  od  Crkve. 

Kan.  227  -  Vjernici  laici  imaju  pravo  da  im  se  u  stvarima  zemaljske  države  prizna  ona  sloboda 
koja  pripada  svim  građanima;  ipak,  kad  se  služe  tom  slobodom,  neka  se  brinu  da  svoje  djelovanje 
prožmu  evanđeoskim  duhom  i  da  budu  pozorni  na  nauk  koji  izlaže  crkveno  učitelj stvo,  čuvajući  se 
ipak  da  u  otvorenim  pitanjima  ne  iznose  svoje  mišljenje  kao  nauk  Crkve. 

Kan.  228  -  §  1.  Laici  koji  se  nađu  prikladnima  sposobni  su  da  ih  sveti  pastiri  uzmu  za  one  crk¬ 
vene  službe  i  zadaće  koje  mogu  vršiti  prema  pravnim  propisima. 

§  2.  Laici  koji  se  odlikuju  potrebnim  znanjem,  razboritošću  i  čestitošću  prikladni  su  da  kao 
stručnjaci  ili  savjetnici,  i  u  vijećima  prema  pravnoj  odredbi,  pružaju  pomoć  crkvenim  pastirima. 

Kan.  229  -  §  1.  Laici,  da  bi  bili  u  stanju  živjeti  po  kršćanskom  nauku  i  da  bi  ga  i  sami  mogli 
naviještati  i  braniti,  ako  je  potrebno,  te  da  bi  mogli  imati  svoju  udio  u  vršenju  apostolata,  imaju 
obvezu  i  pravo  da  nauče  taj  nauk,  svatko  prema  svojoj  sposobnosti  i  svojem  položaju. 

§  2.  Imaju  također  pravo  steći  ono  potpunije  znanje  u  svetim  znanostima  koje  se  predaju  na 
crkvenim  sveučilištima  i  fakultetima  ili  ustanovama  religioznih  znanosti,  pohađati  na  njima  preda¬ 
vanja  i  postizati  akademske  stupnjeve. 

§  3.  Isto  tako,  sposobni  su  da  od  zakonite  crkvene  vlasti  prime  nalog  da  poučavaju  u  svetim 
znanostima,  ako  udovoljavaju  propisima  o  traženoj  prikladnosti. 

Kan.  230  -  §  1.  Laici  muškarci,  koji  imaju  dob  i  vrline  određene  odlukom  biskupske  konferen¬ 
cije,  mogu  se  za  stalno  po  propisanom  bogoslužnom  obredu  uzeti  u  službu  čitača  i  akolita;  ipak,  to 
podjeljivanje  služba  ne  daje  im  pravo  na  crkveno  uzdržavanje  ili  plaću. 

§  2.  Laici  mogu  na  temelju  privremene  odredbe  vršiti  službu  čitača  u  bogoslužnim  činima;  isto 
tako,  svi  laici  mogu  obavljati  službe  tumača,  pjevača  i  druge  prema  pravnoj  odredbi. 

§  3.  Gdje  bi  potreba  Crkve  to  savjetovala,  ako  nema  službenika,  mogu  i  laici,  iako  nisu  čitači  ili 
akoliti,  preuzeti  neke  njihove  službe,  naime,  obavljati  službu  riječi,  predvoditi  u  bogoslužnim  moli¬ 
tvama,  krstiti  i  dijeliti  svetu  pričest  prema  pravnim  propisima. 

Kan.  231  -  §  1.  Laici  koji  se  trajno  ili  privremeno  odrede  za  posebno  služenje  Crkve  obvezani 
su  steći  prikladan  odgoj  i  znanje  koji  se  traže  za  propisno  vršenje  njihove  službe  da  bi  tu  službu 
obavljali  savjesno,  požrtvovno  i  marljivo. 

§  2.  Uz  poštovanje  propisa  kan.  230,  §  1,  imaju  pravo  na  doličnu,  svojem  položaju  prikladnu 
plaću,  kojom  će  moći,  uz  obdržavanje  propisa  svjetovnog  prava,  dolično  udovoljavati  svojim  potre¬ 
bama  i  potrebama  obitelji;  isto  tako,  imaju  pravo  da  im  se  na  prikladan  način  zajamči  socijalno  i 
zdravstveno  osiguranje. 

NASLOV  III. 


POSVEĆENI  SLUŽBENICI  ILI  KLERICI 


Poglavlje  I. 

ODGAJANJE  I  OBRAZOVANJE  KLERIKA 


Kan.  232  -  Dužnost  je  i  vlastito  i  isključivo  pravo  Crkve  odgajati  i  obrazovati  one  koji  se  odre¬ 
đuju  za  svete  službe. 

Kan.  233  -  §  1.  Cjelokupna  kršćanska  zajednica  dužna  je  brinuti  se  za  zvanja,  da  bi  se  dovoljno 
odgovorilo  potrebama  svete  službe  u  svoj  Crkvi;  ta  dužnost  obvezuje  naročito  kršćanske  obitelji  i 
odgojitelje,  i  to  osobito  svećenike,  ponajviše  župnike.  Dijecezanski  biskupi,  koji  se  najviše  imaju 
brinuti  za  promicanje  zvanja,  neka  sebi  povjereni  narod  poučavaju  u  tome  koliko  je  važna  sveta 
služba  i  koliko  su  potrebni  službenici  u  Crkvi,  i  neka  pobuđuju  i  podupiru  pothvate  za  promicanje 
zvanja,  posebno  djelima  ustanovljenima  u  tu  svrhu. 

§  2.  Neka  se,  osim  toga,  svećenici,  a  osobito  dijecezanski  biskupi,  pobrinu  da  se  muškarci  zreli¬ 
je  dobi  koji  se  smatraju  pozvanima  na  svete  službe  riječju  i  djelom  razborito  pomažu  i  prikladno 
pripravljaju. 

Kan.  234  -  §  1.  Neka  se  sačuvaju,  gdje  ih  ima,  i  podupiru  mala  sjemeništa  i  druge  ustanove  te 
vrste,  u  kojima  neka  se  svakako,  radi  promicanja  zvanja,  uredi  da  se  daju  poseban  vjerski  odgoj  i 
obrazovanje  zajedno  s  humanističkom  i  znanstvenom  izobrazbom;  dapače,  gdje  dijecezanski  biskup 
prosudi  daje  korisno,  neka  se  pobrine  da  se  osnuje  malo  sjemenište  ili  slična  ustanova. 

§  2.  Mladići  koji  namjeravaju  postati  svećenici  neka  se  humanistički  i  znanstveno  odgajaju  i 
obrazuju  kao  i  mladići  u  njihovu  kraju  koji  se  pripravljaju  za  više  studije,  osim  ako  u  određenim 
slučajevima  okolnosti  savjetuju  nešto  drugo. 

Kan.  235  -  §  1.  Mladići  koji  kane  postati  svećenici  neka  se  prikladno  duhovno  oblikuju  i  za 
svoje  službe  pripravljaju  u  velikom  sjemeništu  za  sve  vrijeme  odgajanja  i  obrazovanja  ili,  ako  to 
prema  sudu  dijecezanskog  biskupa  traže  okolnosti,  barem  tijekom  četiriju  godina. 

§  2.  One  koji  zakonito  borave  izvan  sjemeništa  neka  dijecezanski  biskup  povjeri  kojem  pobož¬ 
nu  i  prikladnu  svećeniku,  koji  neka  se  brine  da  se  pomnjivo  odgajaju  u  duhovnom  životu  i  stezi. 

Kan.  236  -  Pripravnici  na  trajni  đakonat  neka  se  prema  propisima  biskupske  konferencije  upu¬ 
ćuju  da  bi  njegovali  duhovni  život  i  neka  se  poučavaju  da  bi  propisno  vršili  dužnosti  koje  su  vlastite 
tom  redu: 

1.  mladići  boraveći  barem  tri  godine  u  nekoj  posebnoj  kući,  osim  ako  dijecezanski  biskup 
zbog  važnih  razloga  odredi  drugačije; 

2.  muškarci  zrelije  dobi,  bilo  neoženjeni  bilo  oženjeni,  tijekom  triju  godina  na  način  koji 
odredi  biskupska  konferencija. 

Kan.  237  -  §  1.  Neka  u  svakoj  biskupiji,  gdje  je  to  moguće  i  korisno,  bude  veliko  sjemenište; 
inače,  neka  se  pitomci  koji  se  pripravljaju  za  svete  službe  povjere  drugom  sjemeništu  ili  neka  se 
osnuje  međubiskupijsko  sjemenište. 

§  2.  Neka  se  međubiskupijsko  sjemenište  ne  osniva,  osim  ako  se  prije  i  za  sam  osnutak  i  za  sta¬ 
tut  sjemeništa  dobije  odobrenje  Apostolske  Stolice  i,  dakako,  biskupske  konferencije,  ako  se  radi  o 
sjemeništu  za  sve  njezino  područje,  inače,  biskupa  kojih  se  to  tiče. 

Kan.  238  -  §  1.  Zakonito  osnovana  sjemeništa  po  samom  pravu  imaju  Crkvi  pravnu  osobnost. 

§  2.  U  obavljanju  svih  poslova  sjemenište  zastupa  njegov  rektor,  osim  ako  mjerodavna  vlast  za 
određene  poslove  odredi  nešto  drugo. 

Kan.  239  -  §  1.  Neka  svako  sjemenište  ima  rektora  da  njime  upravlja  i,  ako  je  potrebno,  vice- 
rektora  i  ekonoma  te  nastavnike,  koji  neka  predaju  različite  predmete,  međusobno  usklađene,  ako  se 
pitomci  u  samom  sjemeništu  posvećuju  studiju. 

§  2.  Neka  svako  sjemenište  ima  barem  jednog  duhovnika;  ipak,  neka  se  pitomcima  ostavi  slo¬ 
boda  da  idu  k  drugim  svećenicima  koje  je  biskup  odredio  za  tu  zadaću. 

§  3.  Neka  sjemenišni  statut  osigura  načine  kako  bi  u  rektorovoj  brizi,  osobito  u  obdržavanju 
stege,  sudjelovati  i  ostali  voditelji,  nastavnici,  dapače,  i  sami  pitomci. 

Kan.  240  -  §  1.  Neka  osim  redovitih  ispovjednika  u  sjemenište  redovito  dolaze  i  drugi  ispovje¬ 
dnici  i  neka,  poštujući  sjemenišnu  stegu,  pitomcima  uvijek  bude  slobodno  poći  bilo  kojem  ispovje¬ 
dniku  u  sjemeništu  ili  izvan  sjemeništa. 

§  2.  U  odlučivanju  da  li  da  pitomci  prime  redove  ili  da  se  otpuste  iz  sjemeništa  ne  može  se  ni¬ 
kada  tražiti  mišljenje  duhovnika  i  ispovjednika. 

Kan.  241  -  §  1.  Neka  u  veliko  sjemenište  dijecezanski  biskup  prima  samo  one  koje,  uzevši  u 
obzir  njihove  ljudske  i  ćudoredne,  duhovne  i  umne  vrline,  njihovo  tjelesno  i  duševno  zdravlje,  a  i 
pravu  nakanu,  smatra  prikladnima  da  se  trajno  posvete  svetim  službama. 

§  2.  Prije  nego  se  oni  prime,  moraju  predočiti  isprave  da  su  kršteni  i  krizmani,  i  druge  isprave 
koje  se  traže  prema  propisima  uredbe  o  svećeničkom  odgoju  i  obrazovanju. 

§  3.  Ako  se  radi  o  primanju  onih  koji  su  otpušteni  iz  drugih  sjemeništa  ili  redovničke  ustanove, 
traži  se  osim  toga  svjedočanstvo  dotičnog  poglavara,  osobito  o  razlogu  njihova  otpuštanja  ili  odlas¬ 
ka. 


Kan.  242  -  §  1.  Neka  svaki  pojedini  narod  ima  uredbu  o  svećeničkom  odgoju  i  obrazovanju  ko¬ 
ju  treba  da  izradi  biskupska  konferencija,  uzevši  dakako  u  obzir  odredbe  koje  je  izdala  vrhovna 
crkvena  vlast,  i  koju  treba  da  odobri  Sveta  Stolica,  te  koja  treba  da  se  prilagodi,  uz  ponovno  odob¬ 
renje  Svete  Stolice,  novim  okolnostima.  Neka  se  u  uredbi  odrede  vrhovna  načela  i  opće  odredbe 
odgajanja  i  obrazovanja  koje  treba  da  se  daje  u  sjemeništu,  prilagođene  pastoralni  potrebama  svake 
pojedine  regije  ili  pokrajine. 

§  2.  Odredbe  uredbe  o  kojoj  se  govori  u  §  1  neka  se  obdržavaju  u  svim  i  biskupijskim  i  među- 
biskupijskim  sjemeništima. 

Kan.  243  -  Neka  svako  sjemenište  uz  to  ima  svoj  red  odobren  od  dijecezanskog  biskupa  ili,  ako 
se  radi  o  međubiskupijskom  sjemeništu,  od  biskupa  kojih  se  to  tiče,  kojim  neka  se  odredbe  uredbe  o 
svećeničkom  odgoju  i  obrazovanju  prilagode  posebnim  okolnostima  i  pobliže  odrede  osobito  ona 
pitanja  stege  koja  se  tiču  svagdanjeg  života  pitomaca  i  reda  svega  sjemeništa. 

Kan.  244  -  Duhovni  odgoj  i  izobrazba  u  nauku  pitomaca  u  sjemeništu  neka  se  usklade  i  usmje¬ 
re  tako  da  oni,  svaki  prema  svojoj  naravi,  zajedno  s  potrebnom  ljudskom  zrelošću  steknu  evanđeos¬ 
ki  duh  i  usku  povezanost  s  Kristom. 

Kan.  245  -  §  1.  Neka  se  pitomci  duhovnim  odgojem  osposobljavaju  za  plodonosno  vršenje  pas¬ 
toralne  službe  i  neka  se  odgajaju  u  misijskom  duhu  te  uče  da  služba  obavljana  u  živoj  vjeri  i  ljubavi 
uvijek  pridonosi  vlastitom  posvećenju;  isto  tako,  neka  uče  razvijati  one  vrline  koje  više  vrijede  u 
ljudskom  suživotu,  da  bi  mogli  postići  odgovarajući  sklad  između  ljudskih  i  vrhunaravnih  dobara. 

§  2.  Neka  se  pitomci  tako  odgajaju  da  se,  prožeti  ljubavlju  prema  Kristovoj  Crkvi,  poniznom  i 
sinovskom  ljubavlju  usko  povežu  s  rimskim  prvosvećenikom,  Petrovim  nasljednikom,  da  prionu  uz 
svoga  biskupa  kao  vjerni  suradnici  i  da  surađuju  s  braćom;  zajedničkim  životom  u  sjemeništu  i 
razvijenim  odnosima  prijateljstva  i  povezanosti  s  drugima  neka  se  pripravljaju  za  bratsko  zajedniš¬ 
tvo  s  biskupijskim  prezbiterijem  kojega  će  biti  dionici  u  služenju  Crkve. 

Kan.  246  -  §  1.  Neka  euharistijsko  slavlje  bude  središte  svega  sjemenišnog  života,  tako  da  pi¬ 
tomci,  danomice  sudjelujući  u  samoj  Kristovoj  ljubavi,  osobito  iz  toga  prebogatog  vrela  crpe  snagu 
za  apostolski  rad  i  svoj  duhovni  život. 

§  2.  Neka  se  odgajaju  da  slave  bogoslužje  časova  kojim  Božji  službenici  mole  Boga  u  ime  Crk¬ 
ve  za  sav  povjereni  im  narod,  dapače,  za  sav  svijet. 

§  3.  Neka  se  njeguju  štovanje  Blažene  Djevice  Marije,  i  marijanskom  krunicom,  razmatranje  i 
druge  vježbe  pobožnosti  da  bi  pitomci  stekli  duh  molitve  i  postigli  čvrstoću  svojega  zvanja. 

§  4.  Neka  se  pitomci  naviknu  da  često  pristupaju  sakramentu  pokore,  a  preporučuje  se  da  svaki 
ima  slobodno  izabranog  voditelja  svojeg  duhovnog  života  kojemu  može  s  povjerenjem  otkriti  sav¬ 
jest. 

§  5.  Neka  pitomci  svake  godine  obave  duhovne  vježbe. 

Kan.  247  -  §  1.  Neka  se  prikladnim  odgojem  priprave  na  obdržavanje  stanja  celibata  i  nauče  ga 
poštovati  kao  poseban  Božji  dar. 

§  2.  Neka  se  pitomci  na  prikladan  način  upoznaju  s  dužnostima  i  poteškoćama  koje  su  vlastite 
posvećenim  crkvenim  službenicima  i  neka  im  se  ne  prešuti  ni  jedna  poteškoća  svećeničkog  života. 

Kan.  248  -  Izobrazba  u  nauku,  koja  treba  da  se  daje,  ide  za  tim  da  pitomci,  zajedno  s  općom 
kulturom  koja  je  primjerena  potrebama  mjesta  i  vremena,  steknu  široko  i  temeljito  znanje  u  svetim 
predmetima,  tako  da,  iz  svoje  vjere  na  njemu  utemeljene  te  iz  njega  hranjene,  budu  u  stanju  prikla¬ 
dno  naviještati  evanđeoski  nauk  ljudima  svoga  doba  na  način  koji  je  prilagođen  njihovu  poimanju. 

Kan.  249  -  Uredbom  o  svećeničkom  odgoju  i  obrazovanju  neka  se  osigura  da  pitomci  dobro 
nauče  ne  samo  materinski  jezik,  nego  i  da  latinskim  jezikom  dobro  vladaju,  a  i  da  steknu  odgovara¬ 
juće  znanje  drugih  jezika  kojih  se  znanje  smatra  potrebnim  ili  korisnim  za  njihov  odgoj  i  obrazova¬ 
nje  ili  za  vršenje  pastoralne  službe. 

Kan.  250  -  Filozofski  i  bogoslovni  studij  koji  je  uređen  u  samom  sjemeništu  može  se  obavljati 
ili  susljedno  ili  istodobno  prema  uredbi  o  svećeničkom  odgoju  i  obrazovanju;  studij  neka  traje 
barem  potpunih  šest  godina,  dakako  tako  da  se  fdozofskim  predmetima  posvete  potpune  dvije 
godine,  a  bogoslovnom  studiju  potpune  četiri  godine. 

Kan.  251  -  Filozofska  izobrazba,  koja  treba  da  se  oslanja  na  trajno  valjanu  filozofijsku  baštinu 
i  koja  treba  da  vodi  računa  o  suvremenom  filozofskom  istraživanju,  neka  se  predaje  tako  da  usavr¬ 
šava  ljudski  odgoj  i  obrazovanje  pitomaca,  da  oštri  duh  i  da  ih  učini  sposobnijima  za  bogoslovni 
studij. 

Kan.  252  -  §  1.  Neka  se  bogoslovna  izobrazba  u  svjetlu  vjere  pod  vodstvom  učiteljstva  predaje 
tako  da  pitomci  upoznaju  sav  katolički  nauk  oslonjen  na  božansku  objavu,  da  njime  hrane  svoj 
duhovni  život  i  da  ga  u  vršenju  službe  mogu  ispravno  naviještati  i  braniti. 

§  2.  Neka  se  pitomci  s  osobitom  pomnjom  poučavaju  u  Svetom  pismu,  tako  da  steknu  pregled 
svega  Svetog  pisma. 

§  3.  Neka  se  predaje  dogmatsko  bogoslovlje  oslonjeno  uvijek  na  pisanu  Božju  riječ  zajedno  sa 
Svetom  predajom,  s  pomoću  kojih  neka  pitomci  nauče  prodirati  dublje  u  otajstva  spasenja,  osobito 
imajući  sv.  Tomu  kao  učitelja,  a  isto  tako  moralno  i  pastoralno  bogoslovlje,  kanonsko  pravo,  litur- 

gika,  crkvena  povijest,  a  i  drugi  pomoćni  i  posebni  predmeti,  prema  odredbi  propisa  uredbe  o  sve¬ 
ćeničkom  odgoju  i  obrazovanju. 

Kan.  253  -  §  1.  Za  službu  nastavnika  u  filozofijskim,  bogoslovnim  i  pravnim  predmetima  neka 
biskup  ili  biskupi  kojih  se  to  tiče  imenuju  samo  one  koji  se  odlikuju  vrlinama  i  koji  su  stekli  stupanj 
doktorata  ili  magisterija  na  sveučilištu  ili  fakultetu  priznatu  od  Svete  Stolice. 

§  2.  Neka  se  vodi  briga  da  se  za  poučavanje  u  Svetom  pismu,  dogmatskom  bogoslovlju,  moral¬ 
nom  bogoslovlju,  liturgici,  filozofiji,  kanonskom  pravu,  crkvenoj  povijesti  i  drugim  predmetima, 
koji  treba  da  se  predaju  vlastitom  metodom,  imenuje  isto  toliko  različitih  nastavnika. 

§  3.  Nastavnika  koji  se  teško  ogriješio  o  svoju  službu  neka  ukloni  vlast  o  kojoj  se  govori  u  §  1. 

Kan.  254  -  §  1.  Neka  nastavnici  u  predavanju  predmeta  neprestano  vode  brigu  o  unutrašnjem 
jedinstvu  i  skladu  cjelokupnog  nauka  vjere  kako  bi  pitomci  osjećali  da  uče  jednu  znanost;  da  se  to 
prikladnije  postigne,  neka  u  sjemeništu  bude  netko  tko  vodi  cjelokupni  red  studija. 

§  2.  Neka  se  pitomci  tako  poučavaju  da  i  sami  postanu  sposobni  proučavati  pitanja  prikladnim 
vlastitim  istraživanjima  i  znanstvenom  metodom;  neka  se  održavaju  vježbe  na  kojima  pitomci  pod 
vodstvom  nastavnika  uče  vršiti  neka  znanstvena  istraživanja  vlastitim  radom. 

Kan.  255  -  Premda  cjelokupni  odgoj  i  obrazovanje  pitomaca  u  sjemeništu  imaju  za  cilj  pasto¬ 
ralni  rad,  neka  se  u  njemu  uredi  pastoralna  izobrazba  u  užem  smislu  kojom  neka  pitomci  nauče 
načela  i  umijeća  koja,  i  s  obzirom  na  potrebe  mjesta  i  vremena,  pripadaju  vršenju  službe  naučavanja 
i  posvećivanja  Božjega  naroda  te  upravljanja  njime. 

Kan.  256  -  §  1.  Neka  se  pitomci  brižljivo  pouče  u  onome  što  se  na  poseban  način  odnosi  na 
svetu  službu,  osobito  u  katehiziranju  i  propovijedanju,  u  bogoštovlju,  a  napose  u  slavljenju  sakra¬ 
menata,  u  postupanju  s  ljudima,  pa  i  s  nekatolicima  ili  nevjernicima,  u  upravljanju  župom  i  u  obav¬ 
ljanju  ostalih  zadaća. 

§  2.  Neka  se  pitomci  puče  o  potrebama  opće  Crkve,  tako  da  se  zanimaju  za  promicanje  zvanja, 
za  misijska,  ekumenska  i  druga  važnija,  pa  i  društvena,  pitanja. 

Kan.  257  -  §  1.  Neka  se  odgoj  i  obrazovanje  pitomaca  tako  urede  da  se  oni  brinu  ne  samo  za 
partikularnu  Crkvu  u  služenje  koje  se  inkardiniraju,  nego  i  za  opću  Crkvu;  osim  toga,  da  se  pokažu 
spremnima  posvetiti  se  partikulamim  Crkvama  koje  su  u  velikoj  potrebi. 

§  2.  Neka  se  dijecezanski  biskup  pobrine  da  se  klerici  koji  namjeravaju  iz  svoje  partikularne 
Crkve  prijeći  u  partikularnu  Crkvu  drugog  kraja  prikladno  priprave  za  vršenje  svete  službe  ondje, 
da  nauče,  dakako,  i  jezik  kraja  i  shvate  njegove  ustanove,  društvene  prilike,  navike  i  običaje. 

Kan.  258  -  Da  bi  umijeće  vršenja  apostolata  i  praktično  naučili,  neka  se  pitomci  tijekom  studi¬ 
ja,  posebno  za  vrijeme  praznika,  uvijek  pod  vodstvom  iskusna  svećenika,  uvode  u  pastoralni  rad 
prikladnim  vježbama  prilagođenima  dobi  pitomaca  i  prilikama  mjesta,  a  koje  prema  svojem  sudu 
treba  da  odredi  ordinarij. 

Kan.  259  -  §  1.  Dijecezanskom  biskupu  ili,  ako  se  radi  o  međubiskupijskom  sjemeništu,  bisku¬ 
pima  kojih  se  to  tiče  pripada  da  odrede  ono  što  se  odnosi  na  više  vodstvo  sjemeništa  i  upravljanje 
njime. 

§  2.  Dijecezanski  biskup  ili,  ako  se  radi  o  međubiskupijskom  sjemeništu,  biskupi  kojih  se  to  ti¬ 
če  neka  sami  često  pohode  sjemenište,  neka  nadziru  odgoj  svojih  pitomaca  te  filozofijsku  i  bogos¬ 
lovnu  izobrazbu  koja  se  u  njemu  daje  i  neka  se  obavijeste  o  zvanju,  ćudi,  pobožnosti  i  napredovanju 
pitomaca,  osobito  imajući  u  vidu  podjeljivanje  svetih  redova. 

Kan.  260  -  Svi  se  u  obavljanju  svojih  zadaća  moraju  pokoravati  rektoru,  čija  je  zadaća  da  se 
brine  za  svagdanje  vođenje  sjemeništa,  dakako,  prema  odredbi  uredbe  o  svećeničkom  odgoju  i 
obrazovanju  i  prema  odredbama  sjemenišnog  reda. 

Kan.  261  -  §  1.  Rektor  sjemeništa,  a  isto  tako,  pod  njegovom  vlašću,  voditelji  i  nastavnici  sa 
svoje  strane  neka  se  brinu  da  pitomci  vjerno  obdržavaju  odredbe  koje  su  propisane  uredbom  o 
svećeničkom  odgoju  i  obrazovanju  i  sjemenišnim  redom. 

§  2.  Rektor  sjemeništa  i  voditelj  studija  neka  se  pomno  brinu  da  nastavnici  ispravno  vrše  svoju 
službu  prema  propisima  Uredbe  o  svećeničkom  odgoju  i  obrazovanju  i  prema  propisima  sjemeniš¬ 
nog  reda. 

Kan.  262  -  Neka  sjemenište  bude  izuzeto  od  župne  uprave;  za  sve  koji  su  u  sjemeništu  službu 
župnika  neka  vrši  rektor  ili  njegov  ovlaštenik,  osim  u  slučaju  ženidbe  i  uz  obdržavanje  propisa  kan. 

Kan.  263  -  Dijecezanski  biskup  ili,  ako  se  radi  o  međubiskupijskom  sjemeništu,  biskupi  kojih 
se  to  tiče,  moraju  se  brinuti,  svaki  za  onaj  dio  koji  odrede  zajedničkim  dogovorom,  da  se  osigura 
osnutak  i  održavanje  sjemeništa,  uzdržavanje  pitomaca  i  plaćanje  nastavnika  te  druge  potrebe  sje¬ 
meništa. 

Kan.  264  -  §  1.  Da  bi  se  namirile  potrebe  sjemeništa,  uz  milodare,  o  kojima  se  govori  u  kan. 
1266,  biskup  može  u  biskupiji  nametnuti  doprinos. 

§  2.  Doprinosu  za  sjemenište  podliježu  sve  crkve  pravne  osobe,  pa  i  privatne,  koje  imaju  sjediš¬ 
te  u  biskupiji,  osim  ako  se  uzdržavaju  samo  od  milostinje  ili  ako  se  u  njima  stvarno  nalazi  zavod 
učenika  ili  nastavnika  da  bi  se  promicalo  zajedničko  dobro  Crkve;  taj  doprinos  mora  biti  opći, 
razmjeran  prihodima  onih  koji  mu  podliježu  i  određen  prema  potrebama  sjemeništa. 

Poglavlje  II. 

UPIS  KLERIKA  ILI  INKARDINACIJA 


Kan.  265  -  Svaki  klerik  treba  da  bude  inkardiniran  ili  u  neku  partikulamu  Crkvu  ili  osobnu  pre- 
laturu,  ili  neku  ustanovu  posvećenoga  života  ili  družbu  koja  ima  takvu  ovlast,  tako  da  se  nikako  ne 
može  dopustiti  da  bude  klerika  bez  inkardinacije  ili  klerika  lutalica. 

Kan.  266  -  §  1.  Primanjem  đakonata  netko  postaje  klerik  i  inkardinira  se  u  partikulamu  Crkvu 
ili  osobnu  prelaturu  za  služenje  koje  je  promaknut. 

§  2.  Član  koji  je  u  redovničkoj  ustanovi  položio  doživotne  zavjete  ili  koji  je  konačno  pritjelov- 
ljen  kleričkoj  družbi  apostolskoga  života  primanjem  đakonata  inkardinira  se  kao  klerik  u  tu  ustano¬ 
vu  ili  družbu,  osim  ako,  što  se  tiče  družbe,  konstitucije  određuju  drukčije. 

§  3.  Član  svjetovne  ustanove  primanjem  đakonata  inkardinira  se  u  partikulamu  Crkvu  za  služe¬ 
nje  koje  je  promaknut,  osim  ako  se  snagom  dopuštenja  Apostolske  Stolice  inkardinira  u  samu  usta¬ 
novu. 

Kan.  267  -  §  1.  Da  bi  se  već  inkardinirani  klerik  valjano  inkardinirao  u  drugu  partikulamu 
Crkvu,  mora  od  dijecezanskog  biskupa  dobiti  potpisano  pismo  ekskardinacije;  a  jednako  tako  od 
dijecezanskog  biskupa  partikularne  Crkve  u  koju  se  želi  inkardinirati  potpisano  pismo  inkardinaci¬ 
je. 

§  2.  Tako  dana  ekskardinacija  ne  postiže  učinak  ako  nije  dobivena  inkardinacija  u  drugu  parti- 
kularnu  Crkvu. 

Kan.  268  -  §  1.  Klerik  koji  zakonito  prijeđe  iz  svoje  partikularne  Crkve  u  drugu,  u  tu  se  parti- 
kularnu  Crkvu,  pošto  istekne  pet  godina,  inkardinira  po  samom  pravu,  ako  je  takvu  volju  pismeno 
očitovao  i  dijecezanskom  biskupu  Crkve  gostoprimstva  i  svojem  dijecezanskom  biskupu,  a  nijedan 
mu  od  njih  u  roku  od  četiri  mjeseca  postoje  primio  pismo  nije  napismeno  izrazio  protivljenje. 

§  2.  Doživotnim  ili  konačnim  primanjem  u  ustanovu  posvećenoga  života  ili  družbu  apostolsko¬ 
ga  života,  klerik  koji  se,  prema  odredbi  kan.  266,  §  2,  inkardinira  u  tu  ustanovu  ili  družbu  ekskardi- 
nira  se  iz  svoje  partikularne  Crkve. 

Kan.  269  -  Neka  dijecezanski  biskup  ne  inkardinira  klerika: 

1.  ako  to  ne  traži  potreba  ili  korist  njegove  partikularne  Crkve  i  uz  poštovanje  pravnih  pro¬ 
pisa  koji  se  odnose  na  dolično  uzdržavanje  klerika; 

2.  ako  iz  zakonite  isprave  ne  utvrdi  daje  ekskardinacija  dana  i  ako,  osim  toga,  od  dijece¬ 
zanskog  biskupa  koji  je  ekskardinirao  nema,  ako  je  potrebno  pod  tajnu,  prikladna  svjedočanstva  o 
životu,  ćudoređu  i  studiju  klerika; 

3.  ako  klerik  istom  dijecezanskom  biskupu  napismeno  ne  izjavi  da  se  želi  posvetiti  služe¬ 
nju  nove  partikularne  Crkve  prema  pravnoj  odredbi. 

Kan.  270  -  Ekskardinacija  se  može  dopušteno  dati  samo  zbog  opravdanih  razloga,  kao  što  su 
korist  Crkve  ili  dobrobit  samoga  klerika;  ali  se  ne  može  uskratiti,  ako  nema  važnih  razloga;  dopuš¬ 
teno  je  ipak  kleriku,  koji  se  time  smatra  oštećenim,  a  nađe  biskupa  koji  će  ga  primiti,  protiv  rješenja 
uložiti  utok. 

Kan.  271  -  §  1.  Izvan  slučajeva  prave  potrebe  svoje  partikularne  Crkve  neka  dijecezanski  bis¬ 
kup  ne  uskrati  dozvolu  prelaska  klericima  za  koje  zna  da  su  spremni  i  koje  smatra  prikladnima,  a 
traže  da  idu  u  krajeve  u  kojima  vlada  velika  nestašica  klera  da  ondje  obavljaju  svetu  službu;  neka  se 
ipak  pobrine  da  se  pismenim  sporazumom  s  dijecezanskim  biskupom  mjesta,  koje  traže,  utvrde 
prava  i  dužnosti  tih  klerika. 

§  2.  Dijecezanski  biskup  može  svojim  klericima  dati  dozvolu  da  prijeđu  u  drugu  partikularnu 
Crkvu  na  određeno  vrijeme,  i  više  je  puta  obnavljati,  ipak  tako  da  ti  klerici  ostaju  inkardinirani  u 
svoju  partikularnu  Crkvu  te  da,  pošto  se  vrate  u  nju,  uživaju  ista  prava  koja  bi  imali  da  su  se  u  njoj 
bili  posvetili  svetoj  službi. 

§  3.  Klerika  koji  zakonito  prijeđe  u  drugu  partikularnu  Crkvu  a  ostane  inkardiniran  u  svoju 
Crkvu  može  njegov  dijecezanski  biskup  zbog  opravdana  razloga  pozvati  natrag,  samo  ako  se  obdr- 
žavaju  sporazumi  sklopljeni  s  drugim  biskupom  i  naravna  pravičnost;  jednako  tako,  obdržavajući 
iste  uvjete,  dijecezanski  biskup  druge  partikularne  Crkve  može  zbog  opravdana  razloga  istom  kleri¬ 
ku  uskratiti  dozvolu  da  dulje  boravi  na  njegovu  području. 

Kan.  272  -  Ekskardinaciju  i  inkardinaciju,  isto  tako  i  dozvolu  da  se  prijeđe  u  drugu  partikular¬ 
nu  Crkvu  ne  može  dati  dijecezanski  upravitelj,  osim  pošto  istekne  godina  dana  otkad  je  ostala  praz¬ 
na  biskupska  stolica  i  s  pristankom  zbora  savjetnika. 

Poglavlje  III. 

OBVEZE  I  PRAVA  KLERIKA 


Kan.  273  -  Klerici  su  posebno  obvezni  iskazivati  poštovanje  i  poslušnost  vrhovnom  svećeniku 
i  svaki  svojem  ordinariju. 

Kan.  274  -  §  1.  Samo  klerici  mogu  dobiti  službe  za  vršenje  kojih  se  traži  vlast  reda  ili  vlast 
crkvenog  upravljanja. 

§  2.  Klerici  su  obvezni  primiti  i  vjerno  vršiti  zadaću  koju  im  povjeri  njihov  ordinarij,  osim  ako 
ih  ispričava  zakonita  smetnja. 

Kan.  275  -  §  1.  Klerici,  budući  da  svi  sudjeluju  na  jednom  djelu,  naime,  na  izgradnji  Tijela 
Kristova,  neka  budu  međusobno  ujedinjeni  vezom  bratstva  i  molitve  i  neka  među  sobom  nastoje 
surađivati  prema  odredbama  krajevnoga  prava. 

§  2.  Neka  klerici  priznaju  i  promiču  poslanje  koje  laici,  koliko  im  pripada,  više  u  Crkvi  i  u  svi¬ 
jetu. 


Kan.  276  -  §  1.  U  svojem  življenju  klerici  su  na  poseban  način  obvezni  nastojati  oko  svetosti, 
jer  su  oni,  po  svetom  redu  na  nov  način  posvećeni  Bogu,  djelitelji  Božjih  otajstava  u  služenju  nje¬ 
govu  narodu. 

§  2.  Da  bi  mogli  nastojati  oko  toga  savršenstva: 

1.  neka  prije  svega  vjerno  i  neumorno  vrše  dužnosti  pastoralne  službe; 

2.  neka  svoj  duhovni  život  hrane  s  dvostrukog  stola  Svetog  pisma  i  euharistije;  stoga  se 
zdušno  pozivaju  svećenici  da  svaki  dan  prinose  euharistijsku  žrtvu,  da  đakoni  da  svaki  dan  sudjelu¬ 
ju  u  njezinu  prinošenju; 

3.  svećenici  i  đakoni  pripravnici  za  prezbiterat  obvezni  su  svaki  dan  moliti  časoslov  prema 
vlastitim  i  odobrenim  bogoslužnim  knjigama;  trajni  pak  đakoni  neka  ga  mole  djelomice,  kako  odre¬ 
di  biskupska  konferencija; 

4.  jednako  tako  dužni  su  posvetiti  se  duhovnoj  sabranosti,  prema  propisima  krajevnog  pra¬ 
va; 

5.  veoma  se  potiču  da  redovito  razmatraju,  da  često  pristupaju  k  sakramentu  pokore,  da  na 
poseban  način  štuju  Bogorodicu  Djevicu  i  da  se  služe  drugim  zajedničkim  i  posebnim  sredstvima 
posvećenja. 

Kan.  277  -  §  1.  Klerici  su  obvezni  čuvati  potpunu  i  trajnu  uzdržljivost  radi  kraljevstva  nebes¬ 
koga,  te  su  zato  obvezani  na  celibat,  koji  je  osobit  Božji  dar  da  bi  posvećeni  službenici  mogli  nepo¬ 
dijeljena  srca  lakše  prianjati  uz  Krista  i  slobodnije  se  posvetiti  služenju  Bogu  i  ljudima. 

§  2.  Neka  se  klerici  s  potrebom  razboritošću  ponašaju  prema  osobama  kojih  bi  posjećivanje 
moglo  dovesti  u  pogibelj  njihovu  obvezu  da  čuvaju  uzdržljivost  ili  izazvati  sablazan  vjernika. 

§  3.  Dijecezanskom  biskupu  pripada  da  o  tome  izda  potanje  odredbe  i  da  donosi  sud  o  obdrža- 
vanju  te  obveze  u  pojedinačnim  slučajevima. 

Kan.  278  -  §  1.  Svjetovni  klerici  imaju  pravo  udruživati  se  s  drugima  da  bi  postigli  ciljeve  koji 
odgovaraju  kleričkom  staležu. 

§  2.  Neka  svjetovni  klerici  posebno  cijene  osobito  ona  društva  koja,  statutima  pregledanim  od 
mjerodavne  vlasti,  prikladnim  i  primjereno  potvrđenim  uređenjem  života  i  bratskom  pomoću  podu¬ 
piru  njihovu  svetost  u  vršenju  službe  i  pomažu  jedinstvo  klerika  međusobno  i  s  vlastitim  biskupom. 

§  3.  Neka  se  klerici  uzdrže  od  osnivanja  društava  ili  sudjelovanja  u  onima  čija  se  svrha  ili  dje¬ 
lovanje  može  uskladiti  s  obvezama  vlastitima  kleričkom  staležu  ili  koja  mogu  ometati  marljivo 
obavljanje  zadaće  koju  im  je  povjerila  mjerodavna  crkvena  vlast. 

Kan.  279  -  §  1.  Neka  klerici  i  pošto  prime  svećeništvo  nastave  sveti  studij  i  neka  slijede  onaj 
sigurni  nauk,  utemeljen  na  Svetom  pismu,  od  starih  predan  i  zajedničkih  prihvaćen  od  Crkve,  ako  se 
određuje  dokumentima  osobito  sabora  i  rimskih  prvosvećenika,  te  neka  se  klone  ispraznih  novotari¬ 
ja  i  nazoviznanosti. 

§  2.  Neka  svećenici,  prema  propisima  krajevnoga  prava,  pohađaju  pastoralna  predavanja,  koja 
treba  da  se  priređuju  poslije  svećeničkog  ređenja,  i  neka,  u  vrijeme  određeno  tim  pravom,  prisustvu¬ 
ju  i  drugim  predavanjima,  bogoslovnim  sastancima  ili  konferencijama,  u  kojima  im  se  pruža  prigo¬ 
da  da  steknu  potpunije  znanje  svetih  znanosti  i  pastoralnih  metoda. 

§  3.  Neka  nastave  stjecati  znanje  i  iz  drugih  znanosti,  osobito  onih  koje  su  povezane  sa  svetim 
znanostima,  posebno  ako  pridonose  obavljanju  pastoralne  službe. 

Kan.  280  -  Klericima  se  veoma  preporučuje  da  se  navikavaju  na  zajednički  život;  taj  život, 
gdje  ga  ima,  treba  dakako  da  se  sačuva,  ako  je  moguće. 

Kan.  281  -  §  1.  Klerici,  budući  da  se  posvećuju  crkvenoj  službi,  zaslužuju  plaću  koja  odgovara 
njihovu  položaju,  vodeći  računa  i  o  naravi  same  službe  i  o  okolnostima  mjesta  i  vremena,  a  kojom 
bi  mogli  zadovoljiti  potrebe  svojeg  života  i  pravično  nagraditi  one  čije  im  je  služenje  potrebno. 

§  2.  Isto  se  tako  treba  pobrinuti  da  uživaju  onu  društvenu  skrb  kojom  se  prikladno  zadovoljava¬ 
ju  njihove  potrebe,  kad  obole,  onemoćaju  ili  ostare. 

§  3.  Oženjeni  đakoni  koji  se  potpuno  posvećuju  crkvenoj  službi  zaslužuju  plaću  kojom  mogu 
osigurati  uzdržavanje  svoje  i  svoje  obitelji;  koji  pak  primaju  plaću  zbog  svjetovnog  zvanja  koje  vrše 
ili  su  vršili  neka  se  iz  odate  primanih  prihoda  brinu  za  potrebe  svoje  i  svoje  obitelji. 

Kan.  282  -  §  1.  Neka  klerici  žive  jednostavnim  životom  i  neka  se  uzdržavaju  od  svega  što  odiše 
taštinom. 

§  2.  Dobra  koja  steknu  prigodom  vršenja  crkvene  službe,  a  koja  preostanu  pošto  osiguraju  doli¬ 
čno  uzdržavanje  i  obavljanje  svih  dužnosti  svojega  staleža,  neka  upotrebljavaju  za  dobrobit  Crkve  i 
za  djela  dobrotvomosti. 

Kan.  283  -  §  1.  Ako  i  nemaju  sjedišne  službe,  neka  se  klerici  ne  udaljuju  iz  svoje  biskupije  na 
duže  vrijeme,  koje  treba  da  se  odredi  krajevnim  pravom,  bez  dozvole,  barem  pretpostavljene,  svojeg 
ordinarija. 

§  2.  Ali  pripada  im  da  svake  godine  imaju  potrebno  i  dovoljno  vrijeme  praznika  određeno  op¬ 
ćim  ili  krajevnim  pravom. 

Kan.  284  -  Neka  klerici  nose  doličnu  crkvenu  odjeću,  prema  odredbama  koje  je  dala  biskupska 
konferencija  i  prema  zakonitim  mjesnim  običajima. 

Kan.  285  -  §  1.  Neka  se  klerici  sasvim  uzdrže  od  svega  što,  prema  propisima  krajevnoga  prava, 
ne  dolikuje  njihovu  staležu. 

§  2.  Neka  se  klerici  klone  onoga  što  je,  ako  i  nije  nedolično,  ipak  tuđe  kleričkom  staležu. 

§  3.  Zabranjuje  se  klericima  prihvatiti  se  javnih  služba  koje  sa  sobom  nose  sudjelovanje  u  vrše¬ 
nju  svjetovne  vlasti. 

§  4.  Bez  dozvole  svojeg  ordinarija  neka  se  ne  prihvaćaju  upravljanja  dobrima  koja  pripadaju  la¬ 
icima  ili  svjetovnih  služba  koje  sa  sobom  nose  teret  polaganja  računa;  zabranjuje  im  se  jamčenje,  pa 
i  vlastitim  dobrima,  bez  savjetovanja  sa  svojim  ordinarijem;  isto  tako,  neka  se  uzdrže  od  potpisiva¬ 
nja  mjenica,  kojima  se  naime  preuzima  obveza  isplate  novca,  bez  pobliže  određenog  razloga. 

Kan.  286  -  Zabranjuje  se  klericima  baviti  se  osobno  ili  preko  drugih,  bilo  na  svoju  bilo  na  tuđu 
koristi,  špekulantskim  poslovima  ili  trgovinom,  osim  s  dozvolom  zakonite  crkvene  vlasti. 

Kan.  287  -  §  1.  Neka  klerici  uvijek  nastoje  da  se  među  ljudima  što  više  čuvaju  mir  i  sloga  ute¬ 
meljeni  na  pravdi. 

§  2.  Neka  aktivno  ne  sudjeluju  u  političkim  strankama  niti  u  upravljanju  sindikalnim  društvima, 
osim  ako  to,  prema  sudu  mjerodavne  crkvene  vlasti,  traži  zaštita  crkvenih  prava  ili  promicanje 
zajedničkog  dobra. 

Kan.  288  -  Trajne  đakone  ne  obvezuju  propisi  kann.  284,  285,  §§  3,  i  4,  286,  287,  §  2,  osim 
ako  krajevno  pravo  određuje  nešto  drugo. 

Kan.  289  -  §  1.  Budući  da  vojnička  služba  manje  odgovara  kleričkom  staležu,  neka  klerici,  isto 
tako  ni  pripravnici  za  svete  redove,  dobrovoljno  ne  prihvaćaju  vojničku  službu,  osim  s  dozvolom 
svoje  ordinarija. 

§  2.  Neka  se  klerici  koriste  izuzećima  od  obavljanja  zadaća  i  javnih  svjetovnih  služba  tuđih  kle¬ 
ričkom  staležu,  koja  izuzeća  u  njihovu  korist  dopuštaju  zakoni  ili  ugovori  ili  običaji,  osim  ako  u 
posebnim  slučajevima  vlastiti  ordinarij  odredi  drukčije. 

Poglavlje  IV. 

GUBITAK  KLERIČKOGA  STALEŽA 


Kan.  290  -  Sveto  ređenje,  jednom  valjano  primljeno,  nikad  ne  može  postati  nevaljano.  Klerik 
ipak  gubi  klerički  stalež: 

1.  sudskom  presudom  ili  upravnom  odlukom  kojom  se  proglasi  nevaljanost  svetog  ređenja; 

2.  zakonito  izrečenom  kaznom  otpuštanja; 

3.  otpisom  Apostolske  Stolice;  taj  pak  otpis  Apostolska  Stolica  daje  đakonima  samo  zbog 
važnih  razloga,  a  prezbiterima  zbog  veoma  važnih  razloga. 

Kan.  291  -  Osim  slučajeva  o  kojima  se  govori  u  kan.  290,  br.  1,  gubitak  kleričkog  staleža  sa 
sobom  ne  nosi  oprost  od  obveze  celibata,  koji  daje  samo  rimski  prvosvećenik. 

Kan.  292  -  Klerik  koji  prema  pravnoj  odredbi  izgubi  klerički  stalež  gubi  time  prava  vlastita 
kleričkom  staležu  i  više  ga  ne  vežu  nikakve  obveze  kleričkog  staleža,  uz  obdržavanje  propisa  kan. 
291;  zabranjuje  mu  se  vršenje  vlasti  reda,  uz  poštovanje  propisa  kan.  976;  samim  tim  lišen  je  svih 
služba,  zadaća  i  bilo  koje  povjerene  vlasti. 

Kan.  293  -  Klerik  koji  izgubi  klerički  stalež  ne  može  se  ponovno  upisati  među  klerike,  osim  po 
otpisu  Apostolske  Stolice. 

NASLOV  IV. 


OSOBNE  PRELATURE 


Kan.  294  -  Radi  promicanja  prikladne  raspodjele  prezbitera  ili  radi  obavljanja  osobitih  pasto¬ 
ralnih  ili  misijskih  djela  za  različite  krajeve  ili  različite  društvene  slojeve  Apostolska  Stolica  može, 
pošto  se  posavjetuje  s  biskupskim  konferencijama  kojih  se  to  tiče,  osnivati  osobne  prela  ture  koje  se 
sastoje  od  prezbitera  i  đakona  svjetovnoga  klera. 

Kan.  295  -  §  1.  Osobna  prelatura  ravna  se  prema  statutu  koji  izda  Apostolska  Stolica  i  njoj  se 
na  čelo  postavlja  prelat  kao  vlastiti  ordinarij  koji  ima  pravo  osnovati  narodno  i  međunarodno  sje¬ 
menište,  inkardinirati  pitomce  i  promicati  ih  u  redove  s  naslovom  služenja  prelature. 

§  2.  Prelat  se  mora  brinuti  i  za  duhovni  odgoj  i  obrazovanje  onih  koje  promiče  u  spomenuti 
naslov  i  za  njihovo  dolično  uzdržavanje. 

Kan.  296  -  Laici  se  mogu  posvetiti  apostolskom  djelima  osobne  prelature,  prema  sporazumima 
sklopljenima  s  prelaturom;  neka  se  u  statutu  prikladno  odrede  način  te  organske  suradnje  i  glavne 
dužnosti  i  prava  s  njom  povezana. 

Kan.  297  -  Neka  statut  jednako  tako  odredi  odnose  osobne  prelature  s  ordinarijima  mjesta  u  či¬ 
jim  partikulamim  Crkvama  prelatura  obavlja  ili  želi  obavljati  svoja  pastoralna  ili  misijska  djela  s 
prije  dobivenim  pristankom  dijecezanskog  biskupa. 

NASLOV  V. 


VJERNIČKA  DRUŠTVA 


Poglavlje  I. 

ZAJEDNIČKE  ODREDBE 


Kan.  298  -  §  1 .  U  Crkvi  ima  društava  različitih  od  ustanova  posvećenog  života  i  družba  apos¬ 
tolskog  života,  u  kojima  vjernici,  bilo  klerici,  bilo  laici,  bilo  klerici  i  laici  zajedno,  zajedničkim 
djelovanjem  teže  njegovanju  savršenijeg  života  ili  promicanju  javnog  bogoštovlja  ili  kršćanskog 
nauka  ili  drugih  djela  apostolata,  kao  što  su  pothvati  evangelizacije,  vršenje  djela  pobožnosti  ih 
dobro tvomosti  te  prožimanje  vremenitog  reda  kršćanskim  duhom. 

§  2.  Neka  vjernici  postaju  članovi  osobito  onih  društava  koja  je  mjerodavna  crkvena  vlast  ih 
osnovala  ih  pohvalila  ih  preporučila. 

Kan.  299  -  §  1.  Vjernici  mogu  slobodno,  sklopivši  između  sebe  privatni  sporazum,  osnivati 
društva  da  bi  se  postigle  svrhe  o  kojima  se  govori  u  kan.  298,  §  1,  uz  obdržavanje  propisa  kan.  301, 
§1. 

§  2.  Takva  društva,  premda  ih  crkvena  vlast  hvali  ih  preporučuje,  nazivaju  se  privatna  društva. 

§  3.  U  Crkvi  se  ne  priznaje  nijedno  privatno  vjerničko  društvo,  osim  ako  je  mjerodavna  vlast 
pregledala  njegov  statut. 

Kan.  300  -  Neka  nijedno  društvo  ne  uzima  sebi  naziv  »katoličko«,  osim  s  pristankom  mjero¬ 
davne  crkvene  vlasti,  prema  odredbi  kan.  312. 

Kan.  301  -  §  1.  Samo  mjerodavna  crkvena  vlast  može  osnivati  vjernička  društva,  koja  sebi  pos¬ 
tavljaju  za  cilj  da  prenose  kršćanski  nauk  u  ime  Crkve  ih  da  promiču  javno  bogoštovlje,  ih  koja 
imaju  druge  svrhe  čije  je  ostvarenje  po  svojoj  naravi  pridržano  crkvenoj  vlasti. 

§  2.  Ako  smatra  daje  to  korisno,  mjerodavna  crkvena  vlast  može  osnivati  i  vjernička  društva  da 
se  posredno  ih  neposredno  postignu  druge  duhovne  svrhe  čije  postignuće  nije  dovoljno  osigurano 
privatnim  pothvatima. 

§  3.  Vjernička  društva  koja  osnuje  mjerodavna  crkvena  vlast  nazivaju  se  javna  društva. 

Kan.  302  -  Kleričkim  vjerničkim  društvima  nazivaju  se  ona  društva  koja  vode  klerici,  koja  pri¬ 
hvaćaju  vršenje  svetog  reda  i  koja  kao  takva  priznaje  mjerodavna  vlast. 

Kan.  303  -  Društva  čiji  članovi,  sudjelujući  u  svijetu  u  duhu  neke  redovničke  ustanove,  pod  vi¬ 
šim  vodstvom  iste  ustanove  žive  apostolskim  životom  i  teže  prema  kršćanskom  savršenstvu  naziva¬ 
ju  se  trećim  redovima  ih  kakvim  drugim  odgovarajućim  nazivom. 

Kan.  304  -  §  1.  Sva  vjernička  društva,  bilo  javno  bilo  privatna,  nazivala  se  bilo  kojim  naslo¬ 
vom  ih  nazivom,  neka  imaju  svoj  statut,  kojim  neka  se  utvrde  svrha  ih  društveni  zadatak  društva, 
sjedište,  upravljanje  i  uvjeti  potrebni  za  učlanjenje  i  kojim  neka  se  odrede  načini  djelovanja,  vodeći 
računa  o  potrebi  ih  koristi  mjesta  i  vremena. 

§  2.  Neka  izaberu  sebi  naslov  ih  naziv  prilagođen  običajima  vremena  i  mjesta,  odabran  ponaj¬ 
više  u  skladu  sa  samom  svrhom  za  kojom  teže. 

Kan.  305  -  §  1.  Sva  su  vjernička  društva  podložna  nadzoru  mjerodavne  crkvene  vlasti,  koja  se 
ima  brinuti  da  se  u  njima  čuva  cjelovitost  vjere  i  ćudoređa  i  bdjeti  da  se  u  crkvenu  stegu  ne  bi  uvuk¬ 
le  zloupotrebe;  njoj  stoga  pripada  dužnost  i  pravo  da  ih  nadgleda  prema  odredbi  prava  i  statuta; 
podložna  su  također  upravljanju  iste  vlasti  prema  propisima  kanona  koji  slijede. 

§  2.  Nadzoru  Svete  Stolice  podložna  su  društva  bilo  koje  vrste;  nadzoru  mjesnog  ordinarija  po¬ 
dložna  su  biskupijska  društva,  a  i  druga  društva,  ako  djeluju  u  biskupiji. 

Kan.  306  -  Da  bi  tko  mogao  uživati  prava  i  povlastice  društva,  oproste  i  druge  duhovne  milosti 
dane  tom  društvu,  potrebno  je  i  dovoljno  da  je  prema  propisima  prava  i  vlastita  statuta  društva 
valjano  primljen  u  društvo  i  da  iz  njega  nije  zakonito  otpušten. 

Kan.  307  -  §  1.  Neka  se  primanje  članova  obavlja  prema  odredbi  prava  i  statuta  svakog  pojedi¬ 
nog  društva. 

§  2.  Ista  se  osoba  može  upisati  u  više  društava. 

§  3.  Članovi  redovničkih  ustanova  mogu  se  upisati  u  društva  prema  odredbi  vlastita  prava,  s 
pristankom  svojeg  poglavara. 

Kan.  308  -  Neka  se  nitko  zakonito  upisan  ne  otpušta  iz  društva,  osim  zbog  opravdana  razloga 
prema  odredbi  prava  i  statuta. 

Kan.  309  -  Zakonito  osnovana  društva  imaju  pravo  prema  odredbi  prava  i  statuta  izdati  poseb¬ 
ne  odredbe  koje  se  odnose  na  samo  društvo,  na  održavanje  sastanaka,  na  određivanje  voditelja, 
službenika,  pomoćnika  i  upravitelja  dobara. 

Kan.  310  -  Privatno  društvo  koje  nije  osnovano  kao  pravna  osoba,  kao  takvo  ne  može  biti  sub¬ 
jekt  obveza  i  prava;  ipak  vjernici  udruženi  u  njemu  mogu  zajedno  sklapati  obveze  te  kao  suvlasnici 
i  suposjednici  stjecati  posjedovati  prava  i  dobra;  ta  prava  i  obveze  mogu  vršiti  preko  opunomoćeni¬ 
ka  ili  zastupnika. 

Kan.  311  -  Članovi  ustanova  posvećenoga  života  koji  predsjedaju  ih  pomažu  društvima  koja  su 
na  neki  način  ujedinjena  s  njihovom  ustanovom  neka  se  brinu  da  ta  društva  pružaju  pomoć  postoje¬ 
ćim  biskupijskim  djelima  apostolata,  osobito  da  pod  ravnanjem  mjesnog  ordinarija  surađuju  s  druš¬ 
tvima  koja  su  u  biskupiji  određena  da  vrše  apostolat. 

Poglavlje  II. 

JAVNA  VJERNIČKA  DRUŠTVA 


Kan.  312  -  §  1.  Za  osnutak  javnih  društava  mjerodavna  je  vlast: 

1 .  Sveta  Stolica  za  opća  i  međunarodna; 

2.  biskupska  konferencija  na  svojem  području  za  narodna  društva  koja  su  naime  po  samom 
osnutku  određena  za  djelovanje  u  svemu  narodu; 

3.  dijecezanski  biskup,  svaki  na  svojem  području,  za  biskupijska  društva;  ali  ne  dijecezan¬ 
ski  upravitelj,  izuzevši  ipak  ona  društva  čiji  je  osnutak  pridržan  drugima  po  apostolskoj  povlastici. 

§  2.  Za  valjan  osnutak  društva  ili  ogranka  društva  u  biskupiji,  pa  makar  to  bilo  i  snagom  apos¬ 
tolske  povlastice,  traži  se  napismeni  pristanak  dijecezanskog  biskupa;  ipak,  pristanak  dijecezanskog 
biskupa  dan  za  osnutak  kuće  redovničke  ustanove  vrijedi  i  za  osnutak,  u  istoj  kući  ili  crkvi  njoj 
pripojenoj,  društva  koje  je  vlastito  toj  ustanovi. 

Kan.  313  -  Javno  društvo  i  udružba  javnih  društava,  samom  odlukom  kojom  ga  osniva  crkvena 
vlast  mjerodavna  prema  odredbi  kan.  312,  ustanovljuje  se  kao  pravna  osoba  i  prima,  kad  se  to  traži, 
poslanje  da  u  ime  Crkve  ostvaruju  ciljeve  koje  sebi  postavlja. 

Kan.  314  -  Statut  bilo  kojeg  društva  i  njegovu  preinaku  ili  promjenu  treba  da  odobri  crkvena 
vlast  kojoj  pripada  da  osnuje  društvo  prema  odredbi  kan.  312,  §  1. 

Kan.  315  -  Javna  društva  mogu  prema  svojoj  volji  prihvaćati  pothvate  koji  odgovaraju  njihovoj 
naravi  i  neka  njima  upravljaju  prema  odredbi  statuta,  ali  ipak  pod  višim  vodstvom  crkvene  vlasti,  o 
kojoj  se  govori  u  kan.  312,  §  1. 

Kan.  316  -  §  1.  Tko  javno  odbaci  katoličku  vjeru  ili  otpadne  od  crkvenog  zajedništva  ili  tko  je 
udaren  izrečenim  ili  proglašenim  izopćenjem,  ne  može  se  primiti  u  javno  društvo. 

§  2.  Oni  koji  zakonito  upisani  upadnu  u  slučaj  o  kojem  se  govori  u  §  1.  neka  se,  prije  tog  opo¬ 
menuti,  otpuste  iz  društva,  ah  u  skladu  s  njegovim  statutom  i  uz  poštovanje  prava  na  utok  crkvenoj 
vlasti,  o  kojoj  se  govori  u  kan.  312,  §  1. 

Kan.  317  -  §  1.  Ako  u  statutu  nije  predviđeno  nešto  drugo,  crkvenoj  vlasti,  o  kojoj  se  govori  u 
kan.  312,  §  1,  pripada  da  potvrdi  voditelja  javnog  društva,  kojega  je  samo  javno  društvo  izabralo,  ili 
da  postavi  predloženog  ili  da  ga  imenuje  vlastitim  pravom;  kapelana  pak  ili  crkvenog  asistenta, 
pošto  se  posavjetuje,  gdje  je  to  korisno,  s  višim  službenicima  društva,  imenuje  ista  crkvena  vlast. 

§  2.  Odredba  donesena  u  §  1  vrijedi  i  za  društva  koja  su  snagom  apostolske  povlastice  osnovali 
članovi  redovničkih  ustanova  izvan  svojih  crkava  ili  kuća;  u  društvima  pak  koja  su  osnovali  članovi 
redovničkih  ustanova  u  svojoj  crkvi  ili  kući,  imenovanje  ili  potvrđivanje  voditelja  ili  kapelana 
pripada  poglavaru  ustanove  prema  odredbi  statuta. 

§  3.  U  društvima  koja  nisu  klerička  laici  mogu  vršiti  službu  voditelja;  neka  se  za  tu  službu  ne 
uzima  kapelan  ili  crkveni  asistent,  osim  ako  je  u  statutu  određeno  nešto  drugo. 

§  4.  U  javnim  vjerničkim  društvima  koja  su  izravno  usmjerena  da  vrše  apostolat  neka  voditelji 
ne  budu  oni  koji  obavljaju  vodeće  službe  u  političkim  strankama. 

Kan.  318  -  §  1.  U  posebnim  okolnostima,  gdje  to  traže  važni  razlozi,  crkvena  vlast,  o  kojoj  se 
govori  u  kan.  3 12,  §  1,  može  odrediti  povjerenika  da  u  njezino  ime  privremeno  vodi  društvo. 

§  2.  Voditelja  javnog  društva  može  zbog  opravdana  razloga  ukloniti  onaj  tko  gaje  imenovao  ili 
potvrdio,  pošto  ipak  pita  za  mišljenje  i  samog  voditelja  i  više  službenike  društva  prema  odredbi 
statuta;  kapelana  pak  može  ukloniti,  prema  odredbi  kann.  192-195,  onaj  tko  gaje  imenovao. 

Kan.  319  -  §  1.  Zakonito  osnovano  javno  društvo,  osim  ako  je  određeno  nešto  drugo,  upravlja 
dobrima  koja  posjeduje,  prema  odredbi  statuta,  pod  višim  vodstvom  crkvene  vlasti,  o  kojoj  se  govo¬ 
ri  u  kan.  312,  §  1,  kojoj  mora  svake  godine  položiti  račun  o  upravljanju. 

§  2.  Istoj  vlasti  mora  položiti  točan  račun  o  izdacima  prikupljeni  priloga  i  milostinje. 

Kan.  320  -  §  1.  Društva  koja  je  osnovala  Sveta  Stolica  može  ukinuti  samo  ona. 

§  2.  Zbog  važnih  razloga  biskupska  konferencija  može  ukinuti  društva  koja  je  sama  osnovala; 
dijecezanski  biskup  može  ukinuti  društva  koja  je  on  osnovao,  a  i  društva  koja  su,  po  apostolskom 
dopuštenju,  s  pristankom  dijecezanskog  biskupa,  osnovali  članovi  redovničkih  ustanova. 

§  3.  Neka  mjerodavna  vlast  ne  ukida  javno  društvo  ako  se  ne  posavjetuje  s  njegovim  voditeljem 
i  drugim  višim  službenicima. 

Poglavlje  III. 


PRIVATNA  VJERNIČKA  DRUŠTVA 


Kan.  321  -  Privatnim  društvima  upravljaju  i  vode  ih  vjernici  prema  propisima  statuta. 

Kan.  322  -  §  1.  Privatno  vjerničko  društvo  može  steći  pravnu  osobnost  po  izričitoj  odluci  mje¬ 
rodavne  crkvene  vlasti,  o  kojoj  se  govori  u  kan.  312. 

§  2.  Nijedno  privatno  vjerničko  društvo  ne  može  steći  pravnu  osobnost,  osim  ako  je  njegov  sta¬ 
tut  odobrila  crkvena  vlast,  o  kojoj  se  govori  u  kan.  312,  §  1;  odobrenje  statuta  ne  mijenja  privatnu 
narav  društva. 

Kan.  323  -  §  1.  Privatna  vjernička  društva,  premda  imaju  samostalnost  prema  odredbi  kan.  321, 
podložna  su  nadzoru  crkvene  vlasti  prema  odredbi  kan.  305,  a  isto  tako  i  vodstvu  te  vlasti. 

§  2.  Crkvenoj  vlasti  također  pripada,  poštujući  dakako  vlastitu  samostalnost  privatnih  društava, 
bdjeti  i  brinuti  se  da  se  izbjegne  rasipanje  snaga  i  da  se  vršenje  njihova  apostolata  usmjeri  na  zajed¬ 
ničko  dobro. 

Kan.  324  -  §  1.  Privatno  vjerničko  društvo  slobodno  određuje  svoga  voditelja  i  svoje  službeni¬ 
ke,  prema  odredbi  statuta. 

§  2.  Privatno  vjerničko  društvo  može,  ako  želi,  slobodno  izabrati  svoga  duhovnog  savjetnika 
između  svećenika  koji  zakonito  vrše  službu  u  biskupiji;  ipak  treba  da  ga  potvrdi  mjesni  ordinarij. 

Kan.  325  -  §  1.  Privatno  vjerničko  društvo  slobodno  upravlja  imovinom  koju  posjeduje,  prema 
propisima  statuta,  poštujući  pravo  mjerodavne  crkvene  vlasti  da  nadgleda  kako  bi  se  dobra  upotreb¬ 
ljavala  za  svrhe  društva. 

§  2.  Privatno  društvo  podložno  je  vlasti  mjesnog  ordinarija  prema  odredbi  kan.  1301  u  onome 
što  se  odnosi  na  upravljanje  dobrima  i  trošenje  dobara,  koja  su  mu  darovana  ili  ostavljena  u  nabož- 
ne  svrhe. 

Kan.  326  -  §  1.  Privatno  vjerničko  društvo  prestane  postojati  prema  odredbi  statuta;  može  ga 
ukinuti  i  mjerodavna  vlast,  ako  je  djelovanje  društva  na  veliku  štetu  crkvenog  nauka  ili  stege  ili  je 
na  sablazan  vjernika. 

§  2.  Namjena  dobara  ukinutog  društva  ima  se  odrediti  prema  odredbi  statuta,  uz  poštovanje  ste¬ 
čenih  prava  i  volje  darovatelja. 


Poglavlje  IV. 

POSEBNE  ODREDBE  O  LAIČKIM  DRUŠTVIMA 


Kan.  327  -  Neka  vjernici  laici  veoma  cijene  društva  osnovana  za  duhovne  svrhe,  o  kojima  se 
govori  u  kan.  298,  osobito  ona  koja  sebi  postavljaju  za  svrhu  da  kršćanskim  duhom  prožimaju  red 
vremenitih  stvari  i  da,  na  taj  način,  snažno  promiču  usku  povezanost  između  vjere  i  života. 

Kan.  328  -  Oni  koji  upravljaju  laičkim  društvima,  pa  i  onima  koja  su  osnovana  snagom  apos¬ 
tolske  povlastice,  neka  se  brinu  da  njihova  društva,  gdje  je  to  korisno,  surađuju  s  drugim  vjerničkim 
društvima  i  da  rado  budu  na  pomoć  različitim  kršćanskim  djelima,  posebno  onima  kojih  ima  na 
istom  području. 

Kan.  329  -  Neka  se  voditelji  laičkih  društava  brinu  da  se  članovi  društva  prikladno  odgajaju  i 
obrazuju  za  vršenje  apostolata  vlastita  laicima. 

DIO  II. 


HIJERARHIJSKO  UREĐENJE  CRKVE 


ODSJEK  I. 

VRHOVNA  CRKVENA  VLAST 


Poglavlje  I. 

RIMSKI  PRVOSVEĆENIK  I  BISKUPSKI  ZBOR 


Kan.  330  -  Kao  što  Gospodnjom  odlukom  sveti  Petar  i  ostali  apostoli  tvore  jedan  Zbor,  jednako 
se  tako  među  sobom  povezuju  rimski  prvosvećenik,  Petrov  nasljednik,  i  biskupi,  nasljednici  aposto¬ 


la. 


Članak  1. 

Rimski  prvosvećenik 

Kan.  331  -  Biskup  rimske  Crkve  u  kojem  traje  služba  koju  je  Gospodin  pojedinačno  povjerio 
Petru,  prvaku  apostola,  i  koja  se  ima  prenositi  na  njegove  nasljednike,  glava  je  Biskupskog  zbora, 
namjesnik  Kristov  i  pastir  opće  Crkve  na  ovoj  zemlji;  zato  snagom  svoje  službe  ima  u  Crkvi  vrhov¬ 
nu,  potpunu,  neposrednu  i  opću  redovitu  vlast  koju  uvijek  može  slobodno  vršiti. 

Kan.  332  -  §  1 .  Rimski  prvosvećenik  potpunu  i  vrhovnu  vlast  u  crkvi  dobiva  osobnim  prihva¬ 
ćanjem  zakonitog  izbora  zajedno  s  biskupskim  posvećenjem.  Zato  onaj  tko  ima  biskupski  biljeg 
dobiva  tu  vlast  od  časa  prihvaćanja  izbora  za  vrhovno  svećeništvo.  Ali,  ako  izabrani  nema  biskups¬ 
kog  biljega,  neka  se  odmah  zaredi  za  biskupa. 

§  2.  Ako  se  dogodi  da  se  rimski  prvosvećenik  odrekne  svoje  službe,  za  valjanost  se  traži  da  od- 
reknuće  bude  slobodno  i  da  se  očituje  prema  propisima,  a  ne  traži  se  da  ga  tko  prihvati. 

Kan.  333  -  §  1.  Rimski  prvosvećenik  snagom  svoje  službe  ima  vlast  ne  samo  nad  općom  Crk¬ 
vom  nego  drži  prvenstvo  redovite  vlasti  i  nad  svim  partikularnim  Crkvama  i  njihovim  skupštinama, 
čime  se,  dakako,  istodobno  učvršćuje  i  zaštićuje  vlastita,  redovita  i  neposredna  vlast,  koju  biskupi 
imaju  nad  partikularnim  Crkvama  povjerenima  njihovoj  brizi. 

§  2.  Rimski  prvosvećenik,  u  vršenju  službe  vrhovnog  pastira  Crkve,  uvijek  je  zajedništvom  po¬ 
vezan  s  ostalim  biskupima  i,  dapače,  s  općom  Crkvom;  pripada  mu  ipak  pravo  da  prema  potrebama 
Crkve  odredi  bilo  osobni  bilo  zborni  način  vršenja  te  službe. 

§  3.  Protiv  presude  ili  odluke  rimskog  prvosvećenika  nema  priziva  ni  utoka. 

Kan.  334  -  Rimskom  prvosvećeniku  u  obavljanju  njegove  službe  pomažu  biskupi  koji  mu  mo¬ 
gu  pružati  suradnju  na  različite  načine,  a  jedan  je  od  tih  načina  Biskupska  sinoda.  Osim  toga,  na 
pomoć  su  mu  oci  kardinali,  a  i  druge  osobe  te,  isto  tako,  različite  ustanove  osnovane  prema  potre¬ 
bama  doba;  sve  te  osobe  i  ustanove  vrše  povjerenu  im  službu  u  njegovo  ime  i  njegovom  vlašću  na 
dobrobit  svih  Crkava,  prema  odredbama  određenima  u  pravu. 

Kan.  335  -  Kad  je  rimska  Stolica  prazna  ili  posve  spriječena,  neka  se  ništa  ne  mijenja  u  uprav¬ 
ljanju  općom  Crkvom;  ali,  neka  se  obdržavaju  posebni  zakoni  izdani  za  takve  okolnosti. 

Članak  2. 

Biskupski  zbor 

Kan.  336  -  Biskupski  zbor,  kojemu  je  glava  rimski  prvosvećenik  i  kojega  su  udovi  biskupi  sna¬ 
gom  sakramentalnog  posvećenja  i  hijerarhijskim  zajedništvom  s  glavom  i  udovima  Zbora,  i  u  koje¬ 
mu  stalno  traje  apostolsko  tijelo,  zajedno  sa  svojom  glavom  i  nikada  bez  te  glave,  također  je  subjekt 
vrhovne  i  potpune  vlasti  nad  općom  Crkvom. 

Kan.  337  -  §  1.  Vlast  nad  općom  Crkvom  Biskupski  zbor  na  svečani  način  vrši  na  općem  sabo¬ 
ru. 

§  2.  Tu  vlast  vrši  putem  ujedinjenog  djelovanja  biskupa  raspršenih  po  svijetu  koje  je  kao  takvo 
rimski  prvosvećenik  pokrenuo  ili  slobodno  prihvatio,  tako  da  se  ostvaruje  istinski  zborni  čin. 

§  3.  Pravo  je  rimskog  prvosvećenika  da  odabire  i  promiče,  prema  potrebama  Crkve,  načine  na 
koje  Biskupski  zbor  zborno  obavlja  svoju  službu  s  obzirom  na  opću  Crkvu. 

Kan.  338  -  §  1.  Pravo  je  samo  rimskog  prvosvećenika  da  sazove  opći  sabor,  da  mu  predsjeda 
osobno  ili  preko  drugih,  isto  tako  da  sabor  premjesti,  obustavi  ili  raspusti,  a  i  da  odobri  njegove 
odluke. 

§  2.  Pravo  je  rimskog  prvosvećenika  da  odredi  pitanja  za  raspravljanje  na  saboru  i  da  utvrdi  red 
kojega  se  na  saboru  valja  držati;  saborski  oci  mogu  pitanjima  koja  je  predložio  rimski  prvosvećenik 
dodati  druga  koja  treba  da  odobri  rimski  prvosvećenik. 

Kan.  339  -  §  1.  Pravo  je  i  dužnost  svih  i  samo  biskupa,  koji  su  udovi  Biskupskog  zbora,  sudje¬ 
lovati  na  općem  saboru  s  odlučujućim  glasom. 

§  2.  Osim  toga,  vrhovna  crkvena  vlast  može  na  opći  sabor  pozvati  i  neke  druge,  koji  nemaju  bi¬ 
skupskog  dostojanstva,  i  njoj  pripada  da  odredi  njihov  udio  na  saboru. 

Kan.  340  -  Ako  se  dogodi  da  za  vrijeme  održavanja  sabora  Apostolska  Stolica  postane  prazna, 
sabor  se  prekida  po  samom  pravu  dok  novi  vrhovni  svećenik  ne  zapovjedi  da  se  on  nastavi  ili  ga 
raspusti. 

Kan.  341  -  §  1.  Odluke  općeg  sabora  nemaju  obvezatne  snage,  osim  ako  ih  zajedno  sa  sabor¬ 
skim  očima  rimski  prvosvećenik  odobri,  potvrdi  i  naredi  da  se  proglase. 

§  2.  Ta  potvrda  i  proglašenje  potrebni  su,  da  bi  imale  obvezatnu  snagu,  i  odlukama  koje  donosi 
Biskupski  zbor  kad  obavlja  uistinu  zborni  čin  na  drugi  način  koji  je  pokrenuo  ili  slobodno  prihvatio 
rimski  prvosvećenik. 


Poglavlje  II. 

BISKUPSKA  SINODA 


Kan.  342  -  Biskupska  sinoda  skupština  je  biskupa  izabranih  s  različitih  krajeva  svijeta,  koji  se 
sastaju  u  određena  vremena  da  bi  promicali  usku  povezanost  između  rimskog  prvosvećenika  i 
biskupa  i  da  bi  rimskom  prvosvećeniku  savjetima  pružili  pomoć  u  čuvanju  i  rastu  vjere  i  ćudoređa, 
u  obdržavanju  i  učvršćivanju  duhovne  stege,  i  da  bi  proučavali  pitanja  koja  se  odnose  na  djelovanje 
Crkve  u  svijetu. 

Kan.  343  -  Zadaća  je  Biskupske  sinode  da  raspravlja  o  pitanjima  koja  treba  da  se  prouče  i  da 
iznosi  želje,  ali  ne  da  ih  riješi,  niti  da  donese  odluke  o  njima,  osim  ako  joj  je  u  određenim  slučaje¬ 
vima  vlast  da  odlučuje  dao  rimski  prvosvećenik,  čije  je  pravo  u  tom  slučaju  da  potvrdi  sinodalna 
rješenja. 

Kan.  344  -  Biskupska  sinoda  izravno  je  podložna  vlasti  rimskog  prvosvećenika,  čije  je  pravo: 

1.  sazvati  Sinodu  kad  god  mu  se  to  čini  uputnim  i  odredi  mjesto  gdje  treba  da  se  održavaju 
skupštine; 

2.  potvrditi  izbor  članova  koji  treba  da  se  izaberu  prema  odredbi  posebnoga  prava  te  odre¬ 
diti  i  imenovati  i  druge  članove; 

3.  prema  odredbi  posebnoga  prava  pravodobno  prije  održavanja  Sinode  utvrditi  sadržaj  pi¬ 
tanja  koja  treba  da  se  prouče; 

4.  odrediti  red  raspravljanja; 

5.  predsjedati  Sinodi  osobno  ili  preko  drugih; 

6.  zaključiti,  premjestiti,  obustaviti  i  raspustiti  Sinodu. 

Kan.  345  -  Biskupska  sinoda  može  se  sabrati  ili  na  opću  skupštinu,  na  kojoj  se  naime  rasprav¬ 
lja  o  stvarima  koje  se  izravno  odnose  na  dobrobiti  opće  Crkve,  a  ta  je  skupština  ili  redovita  ili  iz¬ 
vanredna,  ili  se  može  sabrati  na  posebnu  skupštinu,  na  kojoj  se  raspravlja  o  poslovima  koji  se  izrav¬ 
no  odnose  na  određeni  kraj  ili  određene  krajeve. 

Kan.  346  -  §  1.  Biskupska  sinoda,  koja  se  sabire  na  redovitu  opću  skupštinu,  sastoji  se  od  čla¬ 
nova  od  kojih  su  većina  biskupi,  izabrani  za  pojedine  skupštine  od  biskupskih  konferencija  na  način 
određen  posebnim  sinodalnim  pravom;  drugi  se  određuju  snagom  istog  prava;  druge  izravno  imenu¬ 
je  rimski  prvosvećenik;  njima  se  pridružuju  neki  članovi  kleričkih  redovničkih  ustanova  koji  se 
biraju  prema  odredbi  istog  posebnog  prava. 

§  2.  Biskupska  sinoda  sabrana  na  opću  izvanrednu  skupštinu  da  raspravlja  o  poslovima  koji 
traže  hitno  rješenje  sastoji  se  od  članova  od  kojih  su  većina  biskupi,  određeni  posebnim  sinodalnim 
pravom  zbog  službe  koju  vrše,  a  druge  izravno  imenuje  rimski  prvosvećenik;  njima  se  pridružuju 
neki  članovi  kleričkih  redovničkih  ustanova  izabrani  prema  odredbi  istog  prava. 

§  3.  Biskupska  sinoda,  koja  se  sabire  na  posebnu  skupštinu,  sastoji  se  od  članova  izabranih  pr¬ 
venstveno  iz  onih  krajeva  radi  kojih  je  sazvana,  prema  odredbi  posebnog  prava  prema  kojemu  se 
ravna  Sinoda. 

Kan.  347  -  §  1.  Kad  rimski  prvosvećenik  zaključi  skupštinu  Biskupske  sinode,  prestaje  služba 
povjerena  na  njoj  biskupima  i  drugim  članovima. 

§  2.  Ako  Apostolska  Stolica,  pošto  je  sazvana  Sinoda  ili  za  vrijeme  njezina  trajanja,  postane 
prazna,  skupština  Sinode  obustavlja  se  po  samom  pravu;  isto  tako  i  služba  povjerena  na  njoj  člano¬ 
vima,  sve  dok  novi  prvosvećenik  ne  odluči  da  skupština  treba  da  se  raspusti  ili  nastavi. 

Kan.  348  -  §  1.  Biskupska  sinoda  ima  stalno  generalno  tajništvo,  kojemu  je  na  čelu  generalni 
tajnik  imenovan  od  rimskog  prvosvećenika  i  kojemu  pomaže  vijeće  tajništva,  koje  se  sastoji  od 
biskupa  od  kojih  jedne  prema  odredbi  posebnog  prava  bira  sama  Biskupska  sinoda,  a  druge  imenuje 
rimski  prvosvećenik;  svima  njima  pak  prestane  služba  kad  započne  nova  opća  skupština. 

§  2.  Osim  toga,  za  svaku  skupštinu  Biskupske  sinode  postavljaju  se  jedan  ili  više  posebnih  taj¬ 
nika  koje  imenuje  rimski  prvosvećenik,  a  oni  ostaju  u  službi  koja  im  je  povjerena  samo  do  završet¬ 
ka  skupštine  Sinode. 

Poglavlje  III. 


KARDINALI  SVETE  RIMSKE  CRKVE 


Kan.  349  -  Kardinali  svete  rimske  Crkve  tvore  zaseban  Zbor  kojemu  pripada  da  se  brine  za  iz¬ 
bor  rimskog  prvosvećenika  prema  odredbi  posebnog  prava;  isto  tako  kardinali  pomažu  rimskom 
prvosvećeniku  bilo  radeći  zborno,  kad  su  sazvani  da  raspravljaju  o  pitanjima  veće  važnosti,  bilo  kao 
pojedinci,  naime,  različitim  službama  koje  obavljaju,  na  pomoć  su  rimskom  prvosvećeniku  osobito 
u  svagdanjoj  brizi  za  opću  Crkvu. 

Kan.  350  -  §  1.  Kardinalski  zbor  dijeli  se  na  tri  reda:  biskupski,  kojemu  pripadaju  kardinali  ko¬ 
jima  rimski  prvosvećenik  dodijeli  naslov  prigradske  Crkve,  a  i  istočni  patrijarsi  koji  su  uvršteni  u 
Kardinalski  zbor;  prezbiterski  i  đakonski. 

§  2.  Kardinalima  prezbiterskog  i  đakonskog  reda  rimski  prvosvećenik  dodjeljuje  svakomu  nje¬ 
gov  naslov  ili  đakonstvo  u  Rimu. 

§  3.  Istočni  patrijarsi  koji  su  uzeti  u  Kardinalski  zbor  imaju  kao  naslov  svoje  patrijaršijsko  sje¬ 
dište. 

§  4.  Kardinal  dekan  ima  kao  naslov  ostijsku  biskupiju  zajedno  s  drugom  Crkvom  koju  je  već 
imao  kao  naslov. 

§  5.  Prema  želji  izrečenoj  u  konzistoriju  i  odobrenoj  od  rimskog  prvosvećenika,  obdržavajući 
prvenstvo  reda  i  promaknuća,  kardinali  iz  prezbiterskog  reda  mogu  prijeći  na  drugi  naslov,  a  kardi¬ 
nali  iz  đakonskog  reda  na  drugo  đakonstvo  i,  ako  su  čitavo  desetljeće  bili  u  đakonskom  redu,  i  u 
prezbiterski  red. 

§  6.  Kardinal  koji  po  želji  prijeđe  iz  đakonskog  u  prezbiterski  red  dobije  mjesto  ispred  svih  o- 
nih  kardinala  prezbitera  koju  su  poslije  njega  postali  kardinali. 

Kan.  351  -  §  1.  Za  promaknuće  u  kardinale  rimski  prvosvećenik  slobodno  izabire  muškarce  ko¬ 
ji  su  barem  u  redu  prezbiterata  i  koji  se  izrazito  odlikuju  naukom,  ćudoređem,  pobožnošću  i  razbori  - 
tošću  u  radu;  koji  još  nisu  biskupi,  moraju  primiti  biskupsko  posvećenje. 

§  2.  Kardinale  imenuje  rimski  prvosvećenik  odlukom  koja  se  dakako  objavljuje  pred  Kardinal¬ 
skim  zborom;  od  objavljivanja  vezani  su  dužnostima  i  uživaju  prava  određena  zakonom. 

§  3.  Promaknutog  u  kardinalsko  dostojanstvo  čije  je  imenovanje  navijestio  rimski  prvosvećenik 
ali  je  ime  zadržao  u  srcu,  u  međuvremenu  ne  obvezuju  nikakve  kardinalske  dužnosti  i  ne  uživa 
nikakva  kardinalska  prava;  pošto  pak  rimski  prvosvećenik  objavi  njegovo  ime,  vezanje  istim  duž¬ 
nostima  i  uživa  ista  prava,  ali  pravo  prednosti  uživa  od  časa  kad  gaje  prvosvećenik  zadržao  u  srcu. 

Kan.  352  -  §  1.  Na  čelu  je  Kardinalskog  zbora  dekan,  a  zamjenjuje  ga  kad  je  on  spriječen  pod- 
dekan;  dekan  ili  poddekan  nema  nikakve  vlasti  upravljanja  nad  ostalim  kardinalima,  nego  je  kao 
prvi  među  jednakima. 

§  2.  Kad  je  služba  dekana  prazna,  neka  kardinali  počašćeni  naslovom  prigradske  Crkve,  i  samo 
oni,  pod  predsjedanjem  poddekana,  ako  je  prisutan,  ili  najstarijeg  između  sebe,  izaberu  jednoga  iz 
sastava  svoje  skupštine  da  bude  dekan  Zbora;  neka  njegovo  ime  priopće  rimskom  prvosvećeniku, 
kojemu  pripada  da  potvrdi  izabranoga. 

§  3.  Na  isti  način,  o  kojemu  se  govori  u  §  2,  pod  predsjedanjem  samog  dekana  izabire  se  pod¬ 
dekan;  rimskom  prvosvećeniku  pripada  da  potvrdi  i  izbor  poddekana. 

§  4.  Ako  dekan  i  poddekan  nemaju  u  Rimu  prebivalište,  neka  ga  tamo  steknu. 

Kan.  353  -  §  1.  Kardinali  su  zbornim  djelovanjem  na  pomoć  vrhovnom  pastiru  Crkve  poglavito 
u  konzistorijima,  na  koje  se  sabiru  po  naredbi  rimskog  prvosvećenika  i  pod  njegovim  predsjeda¬ 
njem;  ima  redovitih  ili  izvanrednih  konzistorija. 

§  2.  Na  redoviti  konzistorij  sazivaju  se  svi  kardinali,  barem  oni  koji  se  nalaze  u  Rimu,  radi  sav¬ 
jetovanja  o  nekim  važnijim  poslovima,  koji  se  ipak  češće  događaju,  ili  radi  obavljanja  nekih  veoma 
svečanih  čina. 

§  3.  Na  izvanredni  konzistorij,  koji  se  održava  kad  to  traže  posebne  potrebe  Crkve  i  raspravlja¬ 
nje  o  važnijim  poslovima,  sazivaju  se  svi  kardinali. 

§  4.  Samo  redoviti  konzistorij,  na  kojemu  se  slave  neke  svečanosti,  može  biti  javan,  kad  naime 
osim  kardinala  mogu  prisustvovati  i  prelati,  izaslanici  svjetovnih  vlasti,  a  i  drugi  koji  su  pozvani. 

Kan.  354  -  Oci  kardinali  predstojnici  ureda  ili  drugih  stalnih  ustanova  Rimske  kurije  ili  Vati¬ 
kanske  Države  koji  su  navršili  sedamdeset  pet  godina  života  mole  se  da  predaju  odreknuće  od 
službe  rimskom  prvosvećeniku,  koji  će,  pošto  sve  prosudi,  odlučiti  o  tome. 

Kan.  355  -  §  1 .  Kardinalu  dekanu  pripada  da  izabranog  rimskog  prvosvećenika  zaredi  za  bis¬ 
kupa,  ako  je  izabranom  potrebno  ređenje;  ako  je  dekan  spriječen,  to  pravo  pripada  poddekanu,  te, 
ako  je  i  on  spriječen,  najstarijem  kardinalu  iz  biskupskog  reda. 

§  2.  Kardinal  protođakon  javlja  narodu  ime  izabranog  vrhovnog  svećenika;  isto  tako,  namjesto 
rimskog  prvosvećenika  stavlja  palij  metropolitama  ili  ga  predaje  njihovim  zastupnicima. 

Kan.  356  -  Kardinali  su  obvezni  brižljivo  surađivati  s  rimskim  prvosvećenikom;  zato  su  kardi¬ 
nali  koji  vrše  bilo  koju  službu  u  Kuriji,  a  nisu  dijecezanski  biskupi,  obvezni  imati  sjedište  u  Rimu; 
kardinali  koji  kao  dijecezanski  biskupi  imaju  na  brizi  neku  biskupiju  neka  dođu  u  Rim  kad  god  ih 
pozove  rimski  prvosvećenik. 

Kan.  357  -  §  1.  Kardinali  kojima  je  kao  naslov  dodijeljena  prigradska  Crkva  ili  crkva  u  Rimu, 
pošto  je  preuzmu  u  posjed,  neka  savjetom  i  zaštitom  promiču  dobrobiti  tih  biskupija  i  crkava;  nema¬ 
ju  ipak  nikakve  vlasti  upravljanja  nad  njima  i  neka  se  ni  iz  bilo  kojeg  razloga  ne  miješaju  u  ono  što 
se  tiče  upravljanja  njihovim  dobrima,  stege  ili  služenja  crkava. 

§  2.  Kardinali  koji  se  nalaze  izvan  Rima  i  izvan  svoje  biskupije  izuzeti  su  u  onome  što  se  odno¬ 
si  na  njihovu  osobu  od  vlasti  upravljanja  biskupa  one  biskupije  u  kojoj  se  nalaze. 

Kan.  358  -  Kardinalu  kojemu  rimski  prvosvećenik  povjeri  tu  zadaću  da  na  nekom  svečanom 
slavlju  ili  skupštini  osoba  predstavlja  njegovu  osobu  kao  izaslanik  pobočnik,  to  jest  kao  njegov 
drugi  ja,  a  i  onome  kojemu  se  kao  njegovu  izvanrednom  poslaniku  povjeri  da  izvrši  određenu  pasto¬ 
ralnu  zadaću,  pripada  samo  ono  što  mu  naloži  sam  rimski  prvosvećenik. 

Kan.  359  -  Kad  je  Apostolska  Stolica  prazna,  Kardinalskom  zboru  pripada  u  Crkvi  samo  ona 
vlast  koju  mu  daje  posebni  zakon. 


Poglavlje  IV. 

RIMSKA  KURIJA 


Kan.  360  -  Rimska  kurija,  preko  koje  rimski  prvosvećenik  običava  vršiti  poslove  opće  Crkve  i 
koja  u  njegovo  ime  i  njegovom  vlašću  vrši  službu  na  dobrobit  i  na  služenje  Crkava,  sastoji  se  od 
Državnog  ili  Papinskog  tajništva,  Vijeća  za  javne  crkvene  poslove,  zborova,  sudišta  i  drugih  usta¬ 
nova,  čije  se  uređenje  i  mjerodavnost  određuju  posebnim  zakonom. 

Kan.  361  -  Pod  nazivom  Apostolska  Stolica  ili  Sveta  Stolica  u  ovom  Zakoniku  dolaze  ne  samo 
rimski  prvosvećenik  nego  i  Državno  tajništvo,  Vijeće  za  javne  crkvene  poslove  i  druge  ustanove 
Rimske  kurije,  osim  ako  je  iz  naravi  stvari  ili  sklopa  govora  očito  nešto  drugo. 

Poglavlje  V. 


IZASLANICI  RIMSKOG  PRVOSVEĆENIKA 


Kan.  362  -  Rimski  prvosvećenik  ima  prirođeno  i  neovisno  pravo  imenovati  i  slati  svoje  izasla¬ 
nike,  bilo  partikulamim  Crkvama  u  različitim  zemljama  ili  krajevima,  bilo  zajedno  državama  i 
javnim  vlastima,  a  isto  tako  premjestiti  ih  i  opozvati,  obdržavajući  dakako  odredbe  međunarodnog 
prava  što  se  tiče  slanja  i  opoziva  izaslanika  postavljenih  pri  državama. 

Kan.  363  -  §  1.  Izaslanicima  rimskog  prvosvećenika  povjerava  se  služba  da  stalno  predstavlja¬ 
ju  rimskog  prvosvećenika  pri  partikulamim  Crkvama  ili  državama  ili  javnim  vlastima  ka  kojima  su 
poslani. 

§  2.  Apostolsku  Stolicu  predstavljaju  i  oni  koji  su  određeni  za  papinsko  poslanstvo  kao  ovlaš¬ 
tenici  ili  promatrači  pri  međunarodnim  vijećima  ili  na  konferencijama  i  sastancima. 

Kan.  364  -  Poglavita  je  zadaća  papinskog  izaslanika  da  se  svakodnevno  učvršćuju  i  čine  djelo¬ 
tvornijima  veze  jedinstva  koje  postoje  između  Apostolske  Stolice  i  partikulamih  Crkava.  Zato 
papinskom  izaslaniku  za  njegovu  oblast  pripada: 

1.  izvješćivati  Apostolskoj  Stolici  o  prilikama  u  kojima  se  nalaze  partikularne  Crkve  i  o 
svemu  što  se  tiče  života  Crkve  i  dobrobiti  duša; 

2.  biti  djelom  i  savjetom  na  pomoć  biskupima,  ne  okrnjujući  dakako  pritom  vršenje  njihove 
zakonite  vlasti; 

3.  njegovati  česte  odnose  s  biskupskom  konferencijom  i  pružati  joj  svakovrsnu  pomoć; 

4.  što  se  tiče  imenovanja  biskupa,  dostavljati  ili  predlagati  Apostolskoj  Stolici  imena  kan¬ 
didata  i  provesti  postupak  prikupljanja  obavijesti  o  onima  koje  valja  promaknuti,  prema  odredbama 
koje  je  dala  Apostolska  Stolica; 

5.  zauzimati  se  za  promicanje  svega  što  se  tiče  mira,  napretka  i  suradnje  naroda; 

6.  surađivati  s  biskupima  kako  bi  se  razvijali  prikladni  odnosi  između  Katoličke  crkve  i 
drugih  Crkava  ili  crkvenih  zajednica,  dapače,  i  nekršćanskih  religija; 

7.  štititi  u  suradnji  s  biskupima  kod  voditelja  države  ono  što  se  odnosi  na  poslanje  Crkve  i 
Apostolske  Stolice; 

8.  osim  toga,  vršiti  ovlasti  i  ispunjati  ostale  naloge  koje  mu  povjeri  Apostolska  Stolica. 

Kan.  365  -  §  1.  Papinski  izaslanik  koji  istodobno  vrši  izaslanstvo  pri  državama  prema  odred¬ 
bama  međunarodnog  prava  ima  i  posebnu  zadaću: 

1.  promicati  i  njegovati  odnose  između  Svete  Stolice  i  državnih  vlasti; 

2.  raspravljati  o  pitanjima  koja  se  tiču  odnosa  između  Crkve  i  države;  na  poseban  način  ra¬ 
diti  na  sklapanju  i  provedbi  konkordata  i  drugih  takvih  ugovora. 

§  2.  U  obavljanju  poslova,  o  kojima  se  govori  u  §  1,  kako  to  savjetuju  okolnosti,  neka  papinski 
izaslanik  ne  propusti  tražiti  mišljenje  i  savjet  biskupa  crkvene  oblasti  i  neka  ih  upozna  s  tijekom 
pregovora. 

Kan.  366  -  Zbog  posebne  naravi  izaslanikove  službe: 

1.  sjedište  papinskog  izaslanstva  izuzeto  je  od  vlasti  upravljanja  mjesnog  ordinarija,  osim 
ako  se  radi  o  sklapanju  ženidaba; 

2.  papinski  izaslanik  ima  pravo,  pošto  obavijesti,  ako  je  to  moguće,  mjesne  ordinarije,  o- 
bavljati  bogoslužna  slavlja,  pa  i  s  biskupskim  oznakama,  u  svim  crkvama  svojeg  izaslanstva. 

Kan.  367  -  Služba  papinskog  izaslanika  ne  prestane  kad  Apostolska  Stolica  ostane  prazna,  o- 
sim  ako  je  nešto  drugo  određeno  u  papinskom  pismu;  ali  prestane  izvršenjem  naloga,  priopćenim 
mu  opozivom,  odreknućem  koje  prihvati  rimski  prvosvećenik. 

ODSJEK  II. 


PARTIKULARNE  CRKVE  I  NJIHOVE  SKUPŠTINE 

NASLOV  I. 

PARTIKULARNE  CRKVE  I  VLASTI  U  NJIMA 


Poglavlje  I. 

PARTIKULARNE  CRKVE 


Kan.  368  -  Partikularne  Crkve,  u  kojima  i  od  kojih  opstoji  jedna  jedina  Katolička  crkva,  prije 
svega  su  biskupije,  s  kojima  se  izjednačuju,  osim  ako  je  određeno  nešto  drugo,  područna  prelatura  i 
područna  opatija,  apostolski  vikarijat  i  apostolska  prefektura  i  za  stalno  osnovana  apostolska  admi- 
nistratura. 

Kan.  369  -  Biskupija  je  dio  Božjega  naroda  koji  se  povjerava  na  pastoralnu  brigu  biskupu  u  su¬ 
radnji  s  prezbiterijem,  tako  da,  prianjajući  uza  svojeg  pastira  koji  ga  po  evanđelju  i  euharistiji  sabire 
u  Duhu  Svetome,  tvori  partikularnu  Crkvu  u  kojoj  uistinu  jest  i  djeluje  jedna,  sveta,  katolička  i 
apostolska  Kristova  Crkva. 

Kan.  370  -  Područna  prelatura  ili  područna  opatija  određeni  je  dio  Božjega  naroda,  dakako, 
područno  omeđen,  koji  se,  zbog  posebnih  okolnosti,  povjerava  na  brigu  nekom  prelatu  ili  opatu  koji 
njime  upravlja  poput  dijecezanskog  biskupa  kao  njegov  vlastiti  pastir. 

Kan.  371  -  §  1.  Apostolski  vikarijat  ili  apostolska  prefektura  određeni  je  dio  Božjega  naroda 
koji,  zbog  posebnih  okolnosti,  još  nije  ustanovljen  kao  biskupija,  a  koji  se  povjerava  na  pastoralnu 
brigu  apostolskom  vikaru  ili  apostolskom  prefektu  da  njime  upravlja  u  ime  vrhovnog  svećenika. 

§  2.  Apostolska  administratora  određenije  dio  Božjega  naroda  koji,  zbog  posebnih  i  zaista  važ¬ 
nih  razloga,  vrhovni  svećenik  ne  osniva  kao  biskupiju,  a  koji  se  povjerava  na  pastoralnu  brigu 
apostolskom  administratoru  da  njime  upravlja  u  ime  vrhovnog  svećenika. 

Kan.  372  -  §  1.  Neka  bude  pravilo  da  dio  Božjeg  naroda  koji  tvori  biskupiju  ili  drugu  partiku¬ 
larnu  Crkvu  bude  područno  točno  omeđen,  tako  da  obuhvaća  sve  vjernike  koji  stanuju  na  tom  pod¬ 
ručju. 

§  2.  Ipak,  gdje  to  prema  sudu  vrhovne  crkvene  vlasti,  pošto  pita  za  mišljenje  biskupske  konfe¬ 
rencije  kojih  se  to  tiče,  korist  savjetuje,  na  istom  području  mogu  se  osnovati  partikularne  Crkve 
različite  po  obredu  vjernika  ili  po  čemu  drugom. 

Kan.  373  -  Samo  vrhovna  crkvena  vlast  može  osnovati  partikularne  Crkve;  koje  su  zakonito 
osnovane,  imaju  pravnu  osobnost  po  samom  pravu. 

Kan.  374  -  §  1.  Svaka  biskupija  ili  druga  partikulama  Crkva  neka  se  podijeli  na  različite  dije¬ 
love  ili  župe. 

§  2.  Da  bi  se  promicala  pastoralna  briga  zajedničkim  djelovanjem,  može  se  više  bližih  župa  po¬ 
vezati  u  posebne  skupine,  kao  što  su  dekanati. 

Poglavlje  II. 


BISKUPI 


Članak  1. 

Biskupi  općenito 

Kan.  375  -  §  1.  Biskupi,  koji  su  božanskim  ustanovljenjem  nasljednici  apostola  po  Duhu  Sve¬ 
tom  koji  im  je  dan,  postavljeni  su  u  Crkvi  za  pastire,  da  budu  i  sami  učitelji  nauka,  svećenici  svetog 
bogoštovlja  i  službenici  upravljanja. 

§  2.  Biskupi  samim  biskupskim  posvećenjem  primaju  sa  službom  posvećivanja  i  službe  nauča- 
vanja  i  upravljanja,  koje  se  ipak  po  svojoj  naravi  mogu  vršiti  samo  u  hijerarhijskom  zajedništvu  s 
glavom  i  udovima  Biskupskoga  zbora. 

Kan.  376  -  Biskupi  se  nazivaju  dijecezanski  ako  im  je  povjerena  briga  za  neku  biskupiju;  ostali 
se  nazivaju  naslovni. 

Kan.  377  -  §  1.  Vrhovni  svećenik  slobodno  imenuje  biskupe  ili  potvrđuje  zakonito  izabrane. 

§  2.  Barem  svake  tri  godine  biskupi  crkvene  pokrajine  ili,  gdje  to  okolnosti  savjetuju,  biskups¬ 
ke  konferencije  neka  zajednički  i  tajno  sastave  popis  prezbitera,  također  članova  ustanova  posveće¬ 
noga  života,  koji  su  prikladniji  za  biskupstvo  i  neka  ga  dostave  Apostolskoj  Stolici,  pri  čemu  ostaje 
na  snazi  pravo  svakog  pojedinog  biskupa  da  zasebno  iznese  Apostolskoj  Stolici  imena  prezbitera 
koje  smatra  dostojnima  i  prikladnima  za  biskupsku  službu. 

§  3.  Osim  ako  je  zakonito  određeno  drukčije,  kad  god  treba  da  se  imenuje  dijecezanski  biskup 
ili  biskup  koadjutor,  zadaća  je  papinskog  izaslanika,  s  obzirom  na  takozvanu  trojku  koja  treba  da  se 
predloži  Apostolskoj  Stolici,  da  pojedinačno  istraži  i  Apostolskoj  Stolici  priopći,  zajedno  sa  svojim 
mišljenjem,  ono  što  savjetuju  metropolita  i  sufragani  pokrajine  kojoj  pripada  biskupija  koja  treba  da 
se  popuni  ili  s  kojom  se  sastaje  na  skupštinu,  a  i  predsjednik  biskupske  konferencije;  osim  toga, 
papinski  izaslanik  neka  pita  za  savjet  neke  iz  zbora  savjetnika  i  stolnog  kaptola  i  neka,  ako  to  smat¬ 
ra  korisnim,  pojedinačno  i  tajno  zatraži  mišljenje  i  drugih  iz  jednog  i  drugog  klera,  a  i  laika  koji  se 
odlikuju  mudrošću. 

§  4.  Osim  ako  je  zakonito  predviđeno  drukčije,  dijecezanski  biskup  koji  smatra  da  njegovoj  bi¬ 
skupiji  treba  da  se  dade  pomoćni  biskup  neka  Apostolskoj  Stolici  predloži  popis  barem  trojice 
prezbitera  prikladnijih  za  tu  službu. 

§  5.  Neka  se  ubuduće  svjetovnim  vlastima  ne  daju  nikakva  prava  ni  povlastice  izbora,  imeno¬ 
vanja,  predlaganja  ili  određivanje  biskupa. 

Kan.  378  -  §  1.  Da  bi  kandidat  bio  prikladan  za  biskupstvo,  traži  se: 

1.  da  se  odlikuje  čvrstom  vjerom,  dobrim  ponašanjem,  pobožnošću,  revnošću  za  duše,  mu¬ 
drošću,  razboritošću  i  ljudskim  vrlinama  te  daje  obdaren  drugim  sposobnostima  koje  ga  čine  prik¬ 
ladnim  za  vršenje  dotične  službe; 

2.  da  uživa  dobar  glas; 

3.  da  ima  barem  trideset  pet  godina  života; 

4.  daje  već  barem  pet  godina  prezbiter; 

5.  da  ima  doktorat  ili  barem  magisterij  iz  Svetoga  pisma,  bogoslovlja  ili  kanonskoga  prava 
postignut  na  visokoškolskoj  ustanovi  koju  je  odobrila  Apostolska  Stolica,  ili  da  je  barem  u  tim 
znanostima  zaista  stručan. 

§  2.  Konačni  sud  o  prikladnosti  onoga  koga  valja  unaprijediti  pripada  Apostolskoj  Stolici. 

Kan.  379  -  Tko  god  je  promaknut  u  biskupstvo,  mora,  osim  ako  je  zakonito  spriječen,  u  roku 
od  tri  mjeseca  pošto  primi  apostolsko  pismo  primiti  biskupsko  posvećenje,  a  svakako  prije  nego 
preuzme  svoju  službu  u  posjed. 

Kan.  380  -  Prije  kanonskog  preuzimanja  svoje  službe  u  posjed  promaknuti  neka  učini  ispovi¬ 
jest  vjere  i  položi  prisegu  vjernosti  Apostolskoj  Stolici  prema  obrascu  koji  je  odobrila  ista  Apostol¬ 
ska  Stolica. 


Članak  2. 

Dijecezanski  biskupi 

Kan.  381  -  §  1.  Dijecezanskom  biskupu  u  biskupiji  koja  mu  je  povjerena  pripada  sva  redovita, 
vlastita  i  neposredna  vlast  koja  se  traži  za  vršenje  njegove  pastoralne  službe,  izuzevši  slučajeve  koji 
su  pravom  ili  odlukom  rimskog  prvosvećenika  pridržani  vrhovnoj  ili  nekoj  drugoj  crkvenoj  vlasti. 

§  2.  Oni  koji  su  na  čelu  drugih  zajednica  vjernika,  o  kojima  se  govori  u  kan.  368,  u  pravu  se  iz¬ 
jednačuju  s  dijecezanskim  biskupom,  osim  ako  očito  nešto  drugo  izlazi  iz  naravi  stvari  ili  pravnog 
propisa. 

Kan.  382  -  §  1.  Promaknuti  biskup  ne  može  se  miješati  u  vršenje  službe  koja  mu  je  povjerena 
prije  nego  biskupiju  kanonski  preuzme  u  posjed;  može  ipak  vršiti  službe  koje  je  u  istoj  biskupiji  već 
imao  u  vrijeme  promaknuća,  uz  obdržavanje  propisa  kan.  409,  §  2. 

§  2.  Onaj  tko  je  promaknut  u  službu  dijecezanskog  biskupa,  osim  ako  je  zakonito  spriječen, 
mora,  ako  još  nije  posvećen  za  biskupa,  kanonski  preuzeti  svoju  biskupiju  u  posjed  u  roku  od  četiri 
mjeseca  pošto  primi  apostolsko  pismo;  ako  je  već  posvećen,  u  roku  od  dva  mjeseca  poslije  primitka 
toga  pisma. 

§  3.  Biskup  kanonski  preuzima  biskupiju  u  posjed  onda  kad  u  istoj  biskupiji,  osobno  ili  preko 
zastupnika  pokaže  apostolsko  pismo  zboru  savjetnika  u  prisutnosti  kancelara  kurije,  koji  neka  o 
tome  sastavi  zapisnik,  ili,  u  novoosnovanim  biskupijama,  onda  kad  se  pobrine  da  se  i  kleru  i  narodu 
prisutnu  u  stolnoj  crkvi  priopći  isto  pismo,  o  čemu  najstariji  od  prisutnih  prezbitera  sastavlja  zapis¬ 
nik. 

§  4.  Veoma  se  preporučuje  da  kanonsko  preuzimanje  u  posjed  bude  u  stolnoj  crkvi  s  bogosluž- 
nim  činom  u  prisutnosti  klera  i  naroda. 

Kan.  383  -  §  1.  U  obavljanju  pastirske  službe  neka  dijecezanski  biskup  bude  brižan  prema  svim 
vjernicima  koju  su  povjereni  njegovoj  brizi,  bilo  koje  dobi,  položaja  ili  narodnosti,  bilo  da  stanuju 
na  području,  bilo  da  se  tu  privremeno  nalaze;  neka  upravi  svoj  apostolski  duh  i  na  one  koji  zbog 
uvjeta  svojega  življenja  ne  mogu  dovoljno  uživati  redovitu  pastoralnu  brigu,  a  i  na  one  koji  su 
zanemarili  vjersku  praksu. 

§  2.  Ako  u  svojoj  biskupiji  ima  vjernika  različita  obreda,  neka  se  pobrine  za  njihove  duhovne 
potrebe  bilo  preko  svećenika  ili  župnika  njihova  obreda,  bilo  preko  biskupskog  vikara. 

§  3.  Prema  braći  koja  nisu  u  potpunom  zajedništvu  s  Katoličkom  crkvom  neka  se  odnosi  s 
ljudskošću  i  ljubavlju  i  neka  podupire  ekumenizam  kako  ga  shvaća  Crkva. 

§  4.  Neka  nekrštena  smatra  sebi  povjerenima  u  Gospodinu  da  i  njima  zasja  Kristova  ljubav,  ko¬ 
je  svjedok  pred  svima  mora  biti  biskup. 

Kan.  384  -  Neka  dijecezanski  biskup  s  posebnom  brigom  prati  prezbitere  koje  neka  sluša  kao 
pomoćnike  i  savjetnike,  neka  štiti  njihova  prava  i  brine  se  da  oni  propisno  izvršuju  obveze  vlastite 
njihovu  staležu  i  da  im  budu  na  raspolaganju  sredstva  i  ustanove  koje  su  im  potrebne  za  unapređi¬ 
vanje  duhovnog  i  intelektualnog  života;  isto  tako  neka  se  brine  da  se  osigura  njihovo  dolično  uzdr¬ 
žavanje  i  socijalno  osiguranje  prema  pravnoj  odredbi. 

Kan.  385  -  Neka  dijecezanski  biskup  osobito  njeguje  zvanja  za  različite  službe  i  za  posvećeni 
život,  a  posebno  neka  se  brine  za  svećenička  i  misijska  zvanja. 

Kan.  386  -  §  1.  Dijecezanski  biskup  dužan  je,  često  osobno  propovijedajući,  vjernicima  iznositi 
i  tumačiti  istine  koje  treba  da  se  vjerom  prihvate  i  u  ponašanju  primjenjuju;  neka  se  također  brine  da 
se  pažljivo  obdržavaju  propisi  kanona  o  naviještanju  riječi,  osobito  o  homiliji  i  katehetskoj  pouci 
tako  da  se  svima  preda  sav  kršćanski  nauk. 

§  2.  Neka  sredstvima  koja  smatra  prikladnijima  čvrsto  štiti  cjelovitost  i  jedinstvo  onoga  što  tre¬ 
ba  vjerovati,  priznajući  ipak  opravdanu  slobodu  u  daljem  istraživanju  istina. 

Kan.  387  -  Dijecezanski  biskup,  imajući  na  umu  daje  obvezan  davati  primjer  svetosti  i  ljubavi, 
poniznosti  i  jednostavnosti  života,  neka  sa  svima  nastoji  promicati  svetost  vjernika  prema  vlastitom 
pozivu  svakog  pojedinca  i  neka  se,  budući  da  je  glavni  djelitelj  Božjih  otaj stava,  stalno  trudi  da 
vjernici  povjereni  njegovoj  brizi  slavljenjem  sakramenata  rastu  u  milosti  i  da  upoznaju  i  žive  vaz- 
meno  otajstvo. 

Kan.  388  -  §  1.  Pošto  preuzme  biskupiju  u  posjed  dijecezanski  biskup  mora  svake  nedjelje  i  u 
svojem  kraju  zapovijedanog  blagdana  namijeniti  misu  za  povjereni  mu  narod. 

§  2.  Biskup  mora  osobno  slaviti  i  namijeniti  misu  za  narod  u  dane  o  kojima  se  govori  u  §  1;  ako 
je  pak  u  tom  slavljenju  zakonito  spriječen,  neka  je  tih  dana  namijeni  preko  drugih  ili  drugih  dana 
osobno. 

§  3.  Biskup  kojemu  su  osim  vlastite  povjerene  i  druge  biskupije,  pa  i  s  naslovom  upravitelj stva, 
udovoljava  obvezi  ako  namijeni  jednu  misu  za  sav  povjereni  mu  narod. 

§  4.  Biskup  koji  nije  udovoljio  obvezi,  o  kojoj  se  govoru  u  §§  1-3,  neka  što  prije  namijeni  za 
narod  toliko  misa  koliko  ih  je  propustio. 

Kan.  389  -  Neka  često  predsjeda  u  stolnoj  crkvi  ili  u  drugoj  crkvi  svoje  biskupije  slavljenju 
presvete  Euharistije  na  blagdane,  osobito  zapovijedane,  i  na  druge  svečanosti. 

Kan.  390  -  Dijecezanski  biskup  može  u  svoj  svojoj  biskupiji  vršiti  biskupsko  bogoslužje,  a  iz¬ 
van  svoje  biskupije  ne  može  bez  izričitog  ili  barem  razložno  pretpostavljenog  pristanka  mjesnog 
ordinarija. 

Kan.  391  -  §  1.  Zadaća  je  dijecezanskoga  biskupa  da  upravlja  povjerenom  mu  partikularnom 
Crkvom  zakonodavnom,  izvršnom  i  sudskom  vlašću  prema  pravnoj  odredbi. 

§  2.  Zakonodavnu  vlast  biskup  vrši  osobno;  izvršnu  vlast  vrši  bilo  osobno  bilo  preko  generalnih 
vikara  ili  biskupskih  vikara  prema  pravnoj  odredbi;  sudsku  vlast  vrši  bilo  osobno  bilo  preko  suds¬ 
kog  vikara  ili  sudaca  prema  pravnoj  odredbi. 

Kan.  392  -  §  1.  Budući  da  mora  štititi  jedinstvo  opće  Crkve,  biskup  je  dužan  promicati  zajed¬ 
ničku  stegu  sve  Crkve  i  stoga  zahtijevati  obdržavanje  svih  crkvenih  zakona. 

§  2.  Neka  bdije  da  se  u  crkvenu  stegu  ne  bi  uvukle  zloupotrebe,  osobito  s  obzirom  na  naviješta- 
nje  riječi,  slavljenje  sakramenata  i  blagoslovina,  štovanja  Boga  i  svetaca  te  upravljanje  dobrima. 

Kan.  393  -  dijecezanski  biskup  zastupa  biskupiju  u  svim  pravnim  poslovima. 

Kan.  394  -  §  1.  Neka  biskup  promiče  različite  oblike  apostolata  u  biskupiji  i  neka  se  brine  da  se 
pod  njegovim  vodstvom  usklade  u  svoj  biskupiji  ili  u  njezinim  pojedinim  okružjima  sva  djela  apos¬ 
tolata,  čuvajući  vlastitu  narav  svakog  pojedinog. 

§  2.  Neka  upozorava  na  dužnost  koja  obvezuje  vjernike  da  vrše  apostolat,  svatko  prema  svojem 
položaju  i  sposobnostima,  i  neka  ih  hrabri  da  sudjeluju  u  različitim  djelima  apostolata  i  da  ih  pot¬ 
pomažu  prema  potrebama  mjesta  i  vremena. 

Kan.  395  -  §  1.  Dijecezanski  biskup,  makar  imao  koadjutora  ili  pomoćnog  biskupa,  vezanje 
zakonom  imati  osobno  sjedište  u  biskupiji. 

§  2.  Osim  radi  pohoda  apostolskih  pragova  ih  radi  sabora,  Biskupske  sinode,  biskupske  konfe¬ 
rencije,  kojima  mora  prisustvovati,  ili  druge  zakonito  mu  povjerene  dužnosti,  biskup  može  zbog 
opravdana  razloga  biti  odsutan  iz  biskupije,  ali  ne  više  od  mjesec  dana,  bilo  neprekidno  bilo  s  pre¬ 
kidima,  samo  ako  je  osigurano  da  zbog  njegove  odsutnosti  biskupija  neće  pretrpjeti  nikakvu  štetu. 

§  3.  Neka  ne  bude  odsutan  iz  biskupije  u  dane  Božića,  Velikog  tjedna  i  Uskrsa,  Duhova  i  Tije- 
lova,  osim  zbog  važna  i  hitna  razlog. 

§  4.  Ako  je  biskup  nezakonito  odsutan  iz  biskupije  više  od  šest  mjeseci,  neka  metropolita  o 
njegovoj  odsutnosti  obavijesti  Apostolsku  Stolicu;  ah,  ako  se  radi  o  metropoliti,  neka  to  isto  učini 
najstariji  sufragan. 

Kan.  396  -  §  1.  Biskup  je  obvezan  svake  godine  pohoditi  biskupiju  ili  u  cijelosti  ili  djelomično, 
tako  da  barem  u  pet  godina  pohodi  svu  biskupiju  osobno  ili,  ako  je  zakonito  spriječen,  preko  bisku¬ 
pa  koadjutora,  ili  pomoćnog  biskupa,  ili  generalnog  vikara,  ili  biskupskog  vikara,  ili  preko  kojeg 
drugog  prezbitera. 

§  2.  Biskup  ima  pravo  izabrati  bilo  koje  klerike  kao  pratitelje  i  pomoćnike  u  pohodu,  a  odbacu¬ 
je  se  bilo  koja  protivna  povlastica  ili  običaj. 

Kan.  397  -  §  1 .  Redovitom  biskupskom  pohodu  podložne  su  osobe,  katoličke  ustanove,  svete 
stvari  i  mjesta  koja  se  nalaze  na  biskupijskom  području. 

§  2.  Biskup  može  pohoditi  članove  redovničkih  ustanova  papinskoga  prava  i  njihove  kuće  samo 
u  slučajevima  koji  su  izričito  predviđeni  pravom. 

Kan.  398  -  Neka  biskup  nastoji  pastoralni  pohod  obaviti  s  dužnom  pažnjom;  neka  se  čuva  da 
ne  bi  komu  zbog  suvišnih  troškova  bio  na  štetu  i  teret. 

Kan.  399  -  §  1.  Dijecezanski  biskup  dužan  je  svakih  pet  godina  podnijeti  izvještaj  vrhovnom 
svećeniku  o  stanju  povjerene  mu  biskupije,  u  obliku  i  vremenu  koje  odredi  Apostolska  Stolica. 

§  2.  Ako  godina  određena  za  podnošenje  izvještaja  padne  u  cijelosti  ili  djelomično  u  prvo  dvo- 
godište  od  započetog  upravljanja  biskupijom,  biskup  se  može  za  taj  put  uzdržati  od  izradbe  i  podno¬ 
šenja  izvještaja. 

Kan.  400  -  §  1.  Dijecezanski  biskup  one  godine  kad  je  dužan  podnijeti  izvještaj  vrhovnom  sve¬ 
ćeniku,  osim  ako  Apostolska  Stolica  odredi  drukčije,  neka  dođe  u  Rim  da  počasti  grobove  blaženih 
apostola  Petra  i  Pavla  i  neka  posjeti  rimskog  prvosvećenika. 

§  2.  Neka  biskup  osobno  udovolji  spomenutoj  obvezi,  osim  ako  je  zakonito  spriječen;  u  tom 
slučaju  neka  joj  udovolji  preko  koadjutora,  ako  ga  ima,  ih  preko  pomoćnog  biskupa,  ili  preko  kojeg 
prikladnog  svećenika  svojeg  prezbiterija,  koji  prebiva  u  njegovoj  biskupiji. 

§  3.  Apostolski  vikar  može  toj  obvezi  udovoljiti  i  preko  zastupnika  koji  boravi  u  Rimu;  apos¬ 
tolski  prefekt  nema  te  obveza. 

Kan.  401  -  §  1.  Dijecezanski  biskup  koji  je  navršio  sedamdeset  pet  godina  života  poziva  se  da 
vrhovnom  svećeniku  preda  odreknuće  od  službe,  koje  će,  pošto  razmotri  sve  okolnosti,  odlučiti  o 
tome. 

§  2.  Dijecezanski  biskup  koji  je  zbog  slaba  zdravlja  ili  zbog  kojeg  drugog  važna  razloga  postao 
manje  prikladan  za  vršenje  svoje  službe  usrdno  se  poziva  da  preda  odreknuće  od  službe. 

Kan.  402  -  §  1.  Biskup  čije  je  odreknuće  od  službe  prihvaćeno  zadržava  naslov  umirovljenog 
biskupa  svoje  biskupije  i  može  zadržati,  ako  to  želi,  mjesto  stanovanja  u  samoj  biskupiji,  osim  ako 
u  određenim  slučajevima  zbog  posebnih  okolnosti  Apostolska  Stolica  odluči  drukčije. 

§  2.  Biskupska  konferencija  mora  se  pobrinuti  da  se  osigura  dolično  i  dostojno  uzdržavanje  bi¬ 
skupa  koji  se  odrekao,  imajući  u  vidu  prvotnu  obvezu  biskupije  kojoj  je  on  služio. 

Članak  3. 

Biskupi  koadjutori  i  pomoćni  biskupi 

Kan.  403  -  §  1.  Kad  to  savjetuju  pastoralne  potrebe  biskupije,  neka  se  postave  jedan  ili  više 
pomoćnih  biskupa  na  traženje  dijecezanskog  biskupa;  pomoćni  biskup  nema  pravo  nasljedstva. 

§  2.  U  težim  okolnostima,  također  osobne  naravi,  dijecezanskom  biskupu  može  se  dati  pomoćni 
biskup  s  posebnim  ovlastima. 

§  3.  Sveta  Stolica,  ako  to  smatra  prikladnijim,  može  po  službenoj  dužnosti  postaviti  biskupa 
koadjutora  s  posebnim  ovlastima;  biskup  koadjutor  ima  pravo  nasljedstva. 

Kan.  404  -  §  1.  Biskup  koadjutor  preuzima  svoju  službu  u  posjed  kad  apostolsko  pismo  imeno¬ 
vanja  osobno  ih  preko  zastupnika  pokaže  dijecezanskom  biskupu  i  zboru  savjetnika  u  prisutnosti 
kancelara  kurije,  koji  neka  o  tome  sastavi  zapisnik. 

§  2.  Pomoćni  biskup  preuzima  svoju  službu  u  posjed  kad  apostolsko  pismo  imenovanja  pokaže 
dijecezanskom  biskupu  u  prisutnosti  kancelara  kurije,  koji  neka  o  tome  sastavi  zapisnik. 

§  3.  Ah,  ako  je  dijecezanski  biskup  potpuno  spriječen,  dovoljno  je  da  bilo  biskup  koadjutor  bilo 
pomoćni  biskup  pokažu  apostolsko  pismo  imenovanja  zboru  savjetnika  u  prisutnosti  kancelara 
kurije. 

Kan.  405  -  §  1.  Biskup  koadjutor,  isto  tako  i  pomoćni  biskup  imaju  obveze  i  prava  koja  su  od¬ 
ređena  propisima  kanona  koji  slijede  i  označena  u  pismu  njihova  imenovanja. 

§  2.  Biskup  koadjutor  i  pomoćni  biskup,  o  kojemu  se  govori  u  kan.  403,  §  2.  pomažu  dijecezan¬ 
skom  biskupu  u  cjelokupnom  upravljanju  biskupijom  i  zamjenjuju  ga  kad  je  odsutan  ili  spriječen. 

Kan.  406  -  §  1.  Neka  dijecezanski  biskup  postavi  biskupa  koadjutora,  isto  tako  i  pomoćnog  bi¬ 
skupa,  o  kojemu  se  govori  u  kan.  403,  §  2,  za  generalnog  vikara;  osim  toga,  neka  mu  prije  nego 
drugima  povjeri  ono  za  što  se  po  pravu  traži  poseban  nalog. 

§  2.  Neka  dijecezanski  biskup  svojeg  pomoćnog  biskupa  ili  pomoćne  biskupe  postavi  za  gene¬ 
ralne  vikare  ili  barem  biskupske  vikare,  ovisne  samo  o  njegovoj  vlasti  ili  o  vlasti  biskupa  koadjuto¬ 
ra  ili  pomoćnog  biskupa,  o  kojemu  se  govori  u  kan.  403,  §  2,  ako  se  u  apostolskom  pismu  ne  odre¬ 
đuje  nešto  drugo  i  obdržavajući  propis  §  1. 

Kan.  407  -  §  1.  Da  bi  se  sadašnja  i  buduća  dobrobit  biskupije  što  više  unapređivala,  neka  se  di¬ 
jecezanski  biskup,  biskup  koadjutor  i  pomoćni  biskup  o  kojemu  se  govori  u  kan.  403,  §  2  međusob¬ 
no  savjetuju  u  važnijim  stvarima. 

§  2.  Dijecezanski  biskup  u  procjenjivanju  važnijih  slučajeva,  osobito  onih  pastoralne  naravi, 
neka  se  rado  savjetuje  prije  nego  s  drugima  s  pomoćnim  biskupima. 

§  3.  Biskup  koadjutor  i  pomoćni  biskup,  budući  da  su  pozvani  da  sudjeluju  u  brizi  dijecezan¬ 
skog  biskupa,  neka  svoje  zadaće  tako  obavljaju  da  budu  složni  s  njim  djelom  i  mišlju. 

Kan.  408  -  §  1.  Biskup  koadjutor  i  pomoćni  biskup,  kad  nisu  opravdano  spriječeni,  obvezni  su, 
kad  god  to  zatraži  dijecezanski  biskup,  obavljati  biskupsko  bogoslužje  i  druge  zadaće  koje  vežu 
dijecezanskog  biskupa. 

§  2.  Neka  dijecezanski  biskup  ne  povjerava  tajno  nekomu  drugom  biskupska  prava  i  zadaće  ko¬ 
je  može  vršiti  biskup  koadjutor  ili  pomoćni  biskup. 

Kan.  409  -  §  1 .  Kad  biskupska  stolica  postane  prazna,  biskup  koadjutor  odmah  postane  biskup 
biskupije  za  koju  je  bio  postavljen,  samo  ako  je  biskupiju  zakonito  preuzeo  u  posjed. 

§  2.  Kad  je  biskupska  stolica  prazna,  osim  ako  mjerodavna  vlast  odredi  nešto  drugo,  pomoćni 
biskup,  dok  novi  biskup  ne  preuzme  stolicu  u  posjed,  zadržava  sve  i  samo  one  vlasti  i  ovlasti  koje  je 
imao  kao  generalni  vikar  ili  kao  biskupski  vikar  dok  je  stolica  bila  popunjena;  ali,  ako  ne  bude 
određen  za  službu  dijecezanskog  upravitelja,  tu  svoju  vlast  koju  mu  daje  pravo  vrši  pod  vlašću 
dijecezanskog  upravitelja  koji  je  na  čelu  biskupijske  uprave. 

Kan.  410  -  Biskup  koadjutor  i  pomoćni  biskup  obvezni  su,  kao  i  sam  dijecezanski  biskup,  imati 
sjedište  u  biskupiji;  neka  se  iz  nje  ne  udaljuju,  osim  na  kratko  vrijeme,  radi  neke  dužnosti  koju  treba 
da  obave  izvan  biskupije  ili  radi  odmora,  koji  neka  ne  traje  više  od  mjesec  dana. 

Kan.  411  -  Što  se  tiče  odreknuća  od  službe,  na  biskupa  koadjutora  i  pomoćnog  biskupa  primje¬ 
njuju  se  propisi  kann.  401  i  402,  §  2. 


Poglavlje  III. 

SPRIJEČENA  I  PRAZNA  STOLICA 


Članak  1. 

Spriječena  stolica 

Kan.  412  -  Biskupska  stolica  smatra  se  spriječenom  ako  je  dijecezanski  biskup  zbog  zatočeniš¬ 
tva,  izgona,  progonstva  ili  nesposobnosti  posve  spriječen  u  obavljanju  pastoralne  službe  u  biskupiji 
te  ni  pismeno  ne  može  saobraćati  s  vjernicima  biskupije. 

Kan.  413  -  §  1.  Kad  je  stolica  spriječena,  upravljanje  biskupijom,  osim  ako  Sveta  Stolica  odre¬ 
di  drukčije,  pripada  biskupu  koadjutora,  ako  ga  ima;  ako  ga  nema  ili  ako  je  spriječen,  pripada  po¬ 
moćnom  biskupu  ili  generalnom  ili  biskupskom  vikara  ili  nekom  svećeniku,  obdržavajući  redoslijed 
osoba  utvrđen  u  propisu  koji  dijecezanski  biskup  treba  da  sastavi  što  prije  poslije  preuzimanja 
biskupije  u  posjed;  taj  popis,  koji  treba  da  se  priopći  metropoliti,  neka  se  obnovi  barem  svake  tri 
godine  i  neka  ga  kancelar  čuva  u  tajnosti. 

§  2.  Ako  nema  biskupa  koadjutora  ili  ako  je  spriječen,  a  nema  ni  popisa  o  kojemu  se  govori  u  § 
1,  zadaća  je  zbora  savjetnika  da  izabere  svećenika  koji  neka  upravlja  biskupijom. 

§  3.  Onaj  koji  preuzme  upravljanje  biskupijom  prema  odredbi  §§  1  ili  2  neka  što  prije  obavijes¬ 
ti  Svetu  Stolicu  o  spriječenoj  stolici  i  o  preuzetoj  službi. 

Kan.  414  -  Onaj  koji  je  prema  odredbi  kan.  413  pozvan  da  u  međuvremenu  vodi  pastoralnu 
brigu  za  biskupiju,  samo  za  vrijeme  spriječenosti  stolice,  u  obavljanju  biskupijske  pastoralne  službe 
ima  obveze  i  vlast  koje  po  pravu  pripadaju  dijecezanskom  upravitelju. 

Kan.  415  -  Ako  je  dijecezanskom  biskupu  zabranjeno  obavljanje  službe  zbog  crkvena  kazne, 
metropolita  ili,  ako  njega  nema  ili  ako  se  radi  o  njemu,  sufragan  najstariji  po  promaknuću,  neka  se 
odmah  obrati  na  Svetu  Stolicu  da  se  ona  pobrine  za  to. 

Članak  2. 

Prazna  stolica 

Kan.  416  -  Biskupska  stolica  postane  prazna  smrću  dijecezanskog  biskupa,  odreknućem  koje 
prihvati  rimski  prvosvećenik,  premještanjem  ili  oduzećem  priopćenim  biskupu. 

Kan.  417  -  Valjano  je  sve  što  učine  generalni  vikar  ili  biskupski  vikar  dok  ne  prime  sigurnu 
obavijest  o  smrti  dijecezanskog  biskupa;  isto  tako  i  ono  što  učine  dijecezanski  biskup  ili  generalni 
ili  biskupski  vikar  dok  ne  prime  sigurnu  obavijest  o  spomenutim  papinskim  činima. 

Kan.  418  -  §  1.  U  roku  od  dva  mjeseca  pošto  je  sigurno  obaviješten  o  premještaju  biskup  mora 
poći  u  dodijeljenu  mu  biskupiju  i  kanonski  je  preuzeti  u  posjed;  od  dana  pak  kad  preuzme  novu 
biskupiju  u  posjed  prazna  je  biskupija  iz  koje  je  otišao. 

§  2.  Od  sigurne  obavijesti  o  premještaju  do  kanonskog  preuzimanja  nove  biskupije  u  posjed 
premješteni  biskup  u  prijašnjoj  biskupiji: 

1.  dobiva  vlast  dijecezanskog  upravitelja  i  vežu  ga  njegove  obveze,  a  prestane  svaka  vlast 
generalnog  vikara  i  biskupskog  vikara,  uz  poštovanje  kan.  409,  §  2; 

2.  prima  potpunu  plaću  koja  je  vlastita  službi. 

Kan.  419  -  Kad  je  stolica  prazna,  vlast  upravljanja  biskupijom,  sve  do  postavljanja  dijecezan¬ 
skog  upravitelja,  ima  pomoćni  biskup,  a  kad  ih  je  više,  onaj  koji  je  stariji  po  promaknuću;  ako  pak 
nema  pomoćnog  biskupa,  zbor  savjetnika,  osim  ako  Sveta  Stolica  uredi  drukčije.  Onaj  koji  tako 
preuzme  upravljanje  biskupijom  neka  bez  odgađanja  sazove  zbor  mjerodavan  za  određivanje  dije¬ 
cezanskog  upravitelja. 

Kan.  420  -  Kad  je  prazna  stolica  u  apostolskom  vikarijatu  ili  prefekturi,  upravljanje  preuzme 
pro vikar  ili  proprefekt  kojega  samo  u  tu  svrhu  imenuje  vikar  ili  prefekt  neposredno  nakon  preuzi¬ 
manja  u  posjed,  osim  ako  Sveta  Stolica  odredi  drukčije. 

Kan.  421  -  §  1.  U  roku  od  osam  dana  pošto  primi  obavijest  daje  biskupska  stolica  prazna  zbor 
savjetnika  treba  da  izabere  dijecezanskog  upravitelja  koji,  naravno,  neka  u  međuvremenu  upravlja 
biskupijom,  uz  obdržavanje  propisa  kan.  502,  §  3. 

§  2.  Ako  dijecezanski  upravitelj  zbog  bilo  kojeg  razloga  ne  bude  zakonito  izabran  u  propisano 
vrijeme,  vlast  da  odredi  dijecezanskog  upravitelja  pripadne  metropoliti;  ako  je  pak  prazna  sama 
metropolitanska  Crkva  ili  metropolitanska  zajedno  sa  sufraganskom,  sufraganskom  biskupu  najsta¬ 
rijem  po  promaknuću. 

Kan.  422  -  Pomoćni  biskup  ili,  kad  njega  nema,  zbor  savjetnika  neka  što  prije  obavijesti  Apos¬ 
tolsku  Stolicu  o  biskupovoj  smrti;  isto  tako  dijecezanski  upravitelj  o  svojem  izboru. 

Kan.  423  -  §  1.  Neka  se  odredi  jedan  dijecezanski  upravitelj,  odbacivši  protivno  običaj;  inače 
je  izbor  nevaljan. 

§  2.  Dijecezanski  upravitelj  neka  ne  bude  istodobno  i  ekonom;  zato,  ako  biskupijski  ekonom 
bude  izabran  za  upravitelja,  neka  ekonomsko  vijeće  izabere  privremeno  drugog  ekonoma. 

Kan.  424  -  Neka  se  dijecezanski  upravitelj  bira  prema  odredbi  kann.  165-178. 

Kan.  425  -  §  1.  Za  službu  dijecezanskog  upravitelja  može  se  valjano  odrediti  samo  svećenik 
koji  je  navršio  trideset  pet  godina  života  i  koji  nije  već  izabran,  imenovan  ili  predložen  za  istu 
praznu  stolicu. 

§  2.  Neka  se  za  dijecezanskog  upravitelja  izabere  svećenik  koji  se  odlikuje  naukom  i  razborito- 

šću. 

§  3.  Ako  nisu  poštovani  uvjeti  propisani  u  §  1,  metropolita  ili,  ako  je  prazna  sama  metropoli¬ 
tanska  Crkva,  sufraganski  biskup  najstariji  po  promaknuću,  pošto  dozna  istinu  o  tome,  neka  za  taj 
put  odredi  upravitelja;  ali  čini  onoga  tko  je  izabran  protiv  propisa  §  1  po  samom  su  pravu  ništavi. 

Kan.  426  -  Onaj  koji,  dok  je  stolica  prazna,  upravlja  biskupijom  prije  nego  se  odredi  dijecezan¬ 
ski  upravitelj  ima  vlast  koju  pravo  priznaje  generalnom  vikaru. 

Kan.  427  -  §  1.  Dijecezanski  upravitelj  ima  obveze  i  vlast  dijecezanskog  biskupa,  osim  onih 
koje  se  izuzimaju  po  naravi  stvari  ili  po  samom  pravu. 

§  2.  Pošto  prihvati  izbor,  dijecezanski  upravitelj  dobiva  vlast  i  nije  potrebna  ničija  potvrda;  os¬ 
taje  ipak  obveza  o  kojoj  se  govori  u  kan.  833,  br.  4. 

Kan.  428  -  §  1.  Dok  je  stolica  prazna,  neka  se  ne  uvodi  ništa  novo. 

§  2.  Onima  koji  se  u  međuvremenu  brinu  za  upravljanje  biskupijom  zabranjuje  se  činiti  sve  ono 
što  bi  moglo  bilo  kako  naškoditi  biskupiji  ili  biskupskim  pravima;  posebno  se  zabranjuje  njima,  a  i 
svima  drugima,  da  bilo  osobno  bilo  preko  drugoga  odnose  ili  uništavaju  bilo  koje  isprave  biskupij¬ 
ske  kurije  ili  da  u  ispravama  bilo  što  mijenjaju. 

Kan.  429  -  Dijecezanski  upravitelj  obvezan  je  imati  sjedište  u  biskupiji  i  namjenjivati  misu  za 
narod  prema  odredbi  kan.  388. 

Kan.  430  -  §  1.  Služba  dijecezanskog  upravitelja  prestane  kad  novi  biskup  preuzme  biskupiju  u 
posjed. 

§  2.  Uklanjanje  dijecezanskog  upravitelja  pridržano  je  Svetoj  Stolici;  odreknuće  koje  možda 
sam  preda  mora  u  vjerodostojnom  obliku  predati  zboru  mjerodavnu  za  izbor,  a  prihvaćanje  nije 
potrebno;  nakon  uklanjanja  ili  odreknuća  dijecezanskog  upravitelja  ili  ako  umre,  neka  se  izabere 
drugi  dijecezanski  upravitelj  prema  odredbi  kan.  421. 

NASLOV  II. 


SKUPŠTINE  PARTIKULARNIH  CRKAVA 


Poglavlje  I. 

CRKVENE  POKRAJINE  I  CRKVENE  REGIJE 


Kan.  431  -  §  1.  Da  bi  se  promicala  zajednička  pastoralna  djelatnost  različitih  susjednih  biskupi¬ 
ja  prema  okolnostima  osoba  i  mjesta  i  da  bi  se  prikladnije  unapređivah  međusobni  odnosi  dijece¬ 
zanskih  biskupa,  neka  se  susjedne  partikulame  Crkve  združe  u  crkvene  pokrajine  omeđene  određe¬ 
nim  područjem. 

§  2.  Neka  kao  pravilo  odsad  vrijedi  da  ne  bude  izuzetih  biskupija;  zato  se  svaka  biskupija  i  dru¬ 
ge  partikulame  Crkve  koje  su  na  području  neke  crkvene  pokrajine  moraju  pridružiti  toj  crkvenoj 
pokrajini. 

§  3.  Pravo  je  samo  vrhovne  crkvene  vlati,  pošto  pita  za  mišljenje  biskupe  kojih  se  to  tiče,  da 
osniva,  ukida  ih  obnavlja  crkvene  pokrajine. 

Kan.  432  -  §  1.  U  crkvenoj  pokrajini  imaju  vlast,  prema  pravnoj  odredbi,  pokrajinski  sabor  i 
metropolita. 

§  2.  Crkvena  pokrajina  ima  pravnu  osobnost  po  samom  pravu. 

Kan.  433  -  §  1.  Ako  to  savjetuje  korist,  osobito  u  zemljama  gdje  ima  više  partikularnih  Crkava, 
Sveta  Stolica  može,  na  prijedlog  biskupske  konferencije,  povezati  susjedne  crkvene  pokrajine  u 
crkvene  regije. 

§  2  Crkvena  regija  može  se  osnovati  kao  pravna  osoba. 

Kan.  434  -  Biskupskoj  skupštini  crkvene  regije  pripada  da  unapređuje  suradnju  i  zajedničku 
pastoralnu  djelatnost  u  regiji;  ipak,  toj  skupštini  ne  pripadaju  vlasti  koje  se  u  kanonima  ovoga  Za¬ 
konika  daju  biskupskoj  konferenciji,  osim  ako  joj  je  Sveta  Stolica  neke  posebno  dala. 

Poglavlje  II. 

METROPOLITE 


Kan.  435  -  Na  čelu  crkvene  pokrajine  stoji  metropolita  koji  je  nadbiskup  biskupije  koja  mu  je 
povjerena;  taje  služba  povezana  s  biskupskom  stolicom  koju  je  odredio  ih  odobrio  rimski  prvosve¬ 
ćenik. 

Kan.  436  -  §  1.  U  sufraganskim  biskupijama  metropoliti  pripada: 

1.  bdjeti  da  se  točno  čuva  vjera  i  crkvena  stega  i  obavijestiti  rimskog  prvosvećenika  o  zlo¬ 
upotrebama,  ako  bi  ih  bilo; 

2.  obaviti  kanonski  pohod,  s  prije  dobivenim  odobrenjem  Apostolske  Stolice,  ako  to  zane¬ 
mari  učiniti  sufragan; 

3.  odrediti  dijecezanskog  upravitelja  prema  odredbi  kann.  421,  §  2  i  425,  §  3. 

§  2.  Gdje  to  okolnosti  traže,  Apostolska  Stolica  može  metropoliti  dati  posebne  zadaće  i  vlasti 
koje  treba  da  se  odrede  u  krajevnom  pravu. 


-79- 


§  3.  Metropoliti  ne  pripada  nikakva  druga  vlast  upravljanja  u  sufraganskim  biskupijama;  ipak 
može  u  svim  crkvama  vršiti  svete  obrede  kao  biskup  u  svojoj  biskupiji,  pošto  unaprijed  upozori 
dijecezanskog  biskupa,  ako  je  crkva  stolna. 

Kan.  437  -  §  1.  Metropolita  je  obvezan  u  roku  od  tri  mjeseca  pošto  je  primio  biskupsko  posve¬ 
ćenje  ili,  ako  je  već  bio  posvećen,  nakon  kanonskog  povjeravanja  zatražiti  osobno  ili  preko  zastup¬ 
nika  palij  od  rimskog  prvosvećenika,  kojim  se  označuje  vlast  koju  metropolita  u  zajedništvu  s  rim¬ 
skom  Crkvom  po  pravu  ima  u  svojoj  pokrajini. 

§  2.  Metropolita  se  prema  odredbi  bogoslužnih  zakona  može  služiti  palij  em  u  svim  crkvama 
crkvena  pokrajine  kojoj  je  na  čelu,  ali  nikako  izvan  nje,  pa  ni  s  pristankom  dijecezanskoga  biskupa. 

§  3.  Ako  bude  premješten  na  drugu  metropolitansku  stolicu,  metropoliti  je  potreban  novi  palij. 

Kan.  438  -  Naslov  patrijarha  i  primasa,  osim  prvenstva  časti,  u  latinskoj  Crkvi  ne  nosi  sa  so¬ 
bom  nikakvu  vlast  upravljanja,  osim  ako  je  za  neke  po  apostolskoj  povlastici  ili  odobrenom  običaju 
određeno  nešto  drugo. 


Poglavlje  III. 

KRAJEVNI  SABORI 


Kan.  439  -  §  1.  Plenarni  sabor,  to  jest  sabor  svih  partikularnih  Crkava  iste  biskupske  konferen¬ 
cije,  neka  se  održi  kada  ta  biskupska  konferencija,  s  odobrenjem  Apostolske  Stolice,  to  smatra 
potrebnim  ili  korisnim. 

§  2.  Odredba  utvrđena  u  §  1  vrijedi  i  za  održavanje  pokrajinskog  sabora  u  crkvenoj  pokrajini 
čije  se  granice  podudaraju  s  područjem  neke  zemlje. 

Kan.  440  -  §  1.  Pokrajinski  sabor  za  različite  partikularne  Crkve  iste  crkvene  pokrajine  neka  se 
održi  kad  god  se  to  smatra  prikladnim  prema  sudu  većine  dijecezanskih  biskupa  pokrajine,  uz  poš¬ 
tovanje  kan.  439,  §  2. 

§  2.  Ako  je  metropolitanska  stolica  prazna,  neka  se  ne  saziva  pokrajinski  sabor. 

Kan.  441  -  Zadaća  je  biskupske  konferencije: 

1 .  da  sazove  plenarni  sabor; 

2.  da  izabere  mjesto  održavanja  sabora  na  području  biskupske  konferencije; 

3.  da  izabere  predsjednika  plenarnog  sabora  između  dijecezanskih  biskupa,  kojega  treba  da 
odobri  Apostolska  Stolica; 

4.  da  utvrdi  raspored  rada  i  pitanja  za  raspravu,  da  odredi  početak  i  trajanje  plenarnog  sa¬ 
bora,  da  ga  premjesti,  produži  ili  završi. 

Kan.  442  -  §  1.  Zadaća  je  metropolite  s  pristankom  većine  sufraganskih  biskupa: 

1.  da  sazove  pokrajinski  sabor; 

2.  da  izabere  mjesto  održavanja  pokrajinskog  sabora  na  području  pokrajine; 

3.  da  utvrdi  raspored  rada  i  pitanja  za  raspravu,  da  odredi  početak  i  trajanje  pokrajinskog 
sabora,  da  ga  premjesti,  produži  i  završi. 

§  2.  Zadaća  je  metropolite,  a  kad  je  on  zakonito  spriječen,  sufraganskog  biskupa  kojega  izaberu 
ostali  sufraganski  biskupi  da  predsjeda  pokrajinskom  saboru. 

Kan.  443  -  §  1.  Na  krajevne  sabore  treba  da  se  pozovu  i  na  njima  imaju  pravo  odlučujućeg  gla¬ 
sa: 

1.  dijecezanski  biskupi; 

2.  biskupi  koadj utori  i  pomoćni  biskupi; 

3.  drugi  naslovni  biskupi  koji  na  tom  području  vrše  posebnu  službu  koju  im  je  povjerila 
Apostolska  Stolica  ili  biskupska  konferencija. 

§  2.  Na  krajevne  sabore  mogu  se  pozvati  i  drugi  naslovni  biskupi,  i  umirovljeni,  koji  borave  na 
tom  području;  oni,  dakako,  imaju  pravo  odlučujućeg  glasa. 

§  3.  Na  krajevne  sabore  treba  da  se  pozovu  samo  sa  savjetodavnim  glasom: 

1 .  generalni  vikari  i  biskupski  vikari  svih  partikularnih  Crkava  na  tom  području; 

2.  viši  poglavari  redovničkih  ustanova  i  družba  apostolskog  života,  u  broju  koji  treba  da  i 
za  muške  i  za  ženske  odredi  biskupska  konferencija  ili  biskupi  pokrajine,  a  koje  izaberu  svi  viši 
poglavari  ustanova  i  družba  koje  na  tom  području  imaju  sjedište; 

3.  rektori  crkvenih  i  katoličkih  sveučilišta  i  dekani  bogoslovnih  fakulteta  i  fakulteta  kanon¬ 
skoga  prava  koji  na  tom  području  imaju  sjedište; 

4.  neki  rektori  velikih  sjemeništa,  u  broju  koji  treba  da  se  odredi  kao  u  br.  2,  a  koje  izaberu 
rektori  sjemeništa  koja  se  nalaze  na  tom  području. 

§  4.  Na  krajevne  sabore  mogu  se  također  pozvati,  samo  sa  savjetodavnim  glasom,  prezbiteri  i 
drugi  vjernici,  ipak  tako  da  njihov  broj  ne  prijeđe  polovicu  onih  o  kojima  se  govori  u  §§  1-3. 

§  5.  Neka  se  osim  toga  na  pokrajinske  sabore  pozovu  stolni  kaptoli,  isto  tako  i  prezbiterijalno 
vijeće  te  pastoralno  vijeće  svake  partikulame  Crkve,  dakako  tako  da  svako  od  njih  pošalje  dvojicu 
svojih  članova  koje  spomenuti  zborno  odrede;  oni  pak  imaju  samo  savjetodavni  glas. 

§  6.  Na  krajevne  sabore  mogu  se  kao  gosti  pozvati  i  drugi,  ako  je  to  korisno,  prema  sudu  bis¬ 
kupske  konferencije,  kad  se  radi  o  plenarnom  saboru,  ili  metropolite  zajedno  sa  sufraganskim  bis¬ 
kupima,  kad  se  radi  o  pokrajinskom  saboru. 

Kan.  444  -  §  1.  Tko  god  je  pozvan  na  krajevne  sabore,  mora  sudjelovati  na  njima,  osim  ako  je 
spriječen  opravdanom  smetnjom,  o  čemu  je  dužan  obavijestiti  predsjednika  sabora. 

§  2.  Oni  koji  su  pozvani  na  krajevne  sabore  i  na  njima  imaju  odlučujući  glas,  ako  su  spriječeni 
opravdanom  smetnjom,  mogu  poslati  zastupnika;  taj  zastupnik  ima  samo  savjetodavni  glas. 

Kan.  445  -  Krajevni  sabor  brine  se  za  svoje  područje  da  bude  udovoljeno  pastoralnim  potreba¬ 
ma  Božjega  naroda  i  ima  vlast  upravljanja,  osobito  zakonodavnu,  tako  da  može,  poštujući  uvijek 
opće  crkveno  pravo,  odlučiti  ono  što  smatra  prikladnim  za  rast  vjere,  za  usklađivanje  zajedničke 
pastoralne  djelatnosti,  za  uređenje  ćudoređa  i  za  čuvanje,  uvođenje  i  obranu  crkvene  stege. 

Kan.  446  -  Kad  se  završi  krajevni  sabor,  neka  se  predsjednik  pobrine  da  se  svi  saborski  spisi 
pošalju  Apostolskoj  Stolici;  odluke  koje  je  sabor  donio  neka  se  ne  proglase  prije  nego  ih  pregleda 
Apostolska  Stolica;  neka  sam  sabor  odredi  način  proglašenja  odluka  i  vrijeme  kad  proglašene  odlu¬ 
ke  počinju  obvezivati. 


Poglavlje  IV. 

BISKUPSKE  KONFERENCIJE 


Kan.  447  -  Biskupska  konferencija,  kao  trajna  ustanova,  skupština  je  biskupa  nekog  naroda  ili 
određenog  područja,  koji  zajednički  obavljaju  neke  pastoralne  zadaće  za  vjernike  svojeg  područja 
da  bi  što  više  unapređivali  dobro  koje  Crkva  pruža  ljudima,  osobito  oblicima  i  načinima  apostolata 
prikladno  prilagođenima  okolnostima  vremena  i  mjesta,  prema  pravnoj  odredbi. 

Kan.  448  -  §  1.  Biskupska  konferencija  po  općem  pravilu  obuhvaća  predstojnike  svih  partiku¬ 
larnih  Crkava  istog  naroda,  prema  odredbi  kan.  450. 

§  2.  Ako  pak  prema  sudu  Apostolske  Stolice,  pošto  pita  za  mišljenje  dotične  dijecezanske  bis¬ 
kupe,  okolnosti  osoba  ili  stvari  to  savjetuju,  biskupska  konferencija  može  se  osnovati  za  manje  ili 
veće  područje,  tako  da  obuhvati  ili  biskupe  samo  nekih  partikularnih  Crkava  ustanovljenih  na  odre- 

đenom  području  ili  predstojnike  partikularnih  Crkava  koje  se  nalaze  u  različitim  narodima;  pravo  je 
Apostolske  Stolice  da  za  svaku  konferenciju  utvrdi  posebne  odredbe. 


Kan.  449  -  §  1.  Pravo  je  samo  vrhovne  crkvene  vlasti  da,  pošto  pita  za  mišljenje  dotične  bisku¬ 
pe,  ustanovi,  ukine  ili  obnovi  biskupske  konferencije. 

§  2.  Biskupska  konferencija  zakonito  osnovana  po  samom  pravu  ima  pravnu  osobnost. 

Kan.  450  -  §  1.  Biskupskoj  konferenciji  po  samom  pravu  pripadaju  svi  dijecezanski  biskupi  to¬ 
ga  područja  i  oni  koji  su  u  pravu  s  njima  izjednačeni,  isto  tako  biskupi  koadjutori,  pomoćni  biskupi 
i  drugi  naslovni  biskupi  koji  na  istom  području  obavljaju  posebnu  zadaću  koju  im  je  povjerila  A- 
postolska  Stolica  ili  biskupska  konferencija;  mogu  se  pozvati  i  ordinariji  drugog  obreda,  ali  tako  da 
imaju  samo  savjetodavni  glas,  osim  ako  statut  biskupske  konferencije  određuje  nešto  drugo. 

§  2.  Ostali  naslovni  biskupi  i  izaslanik  rimskog  prvosvećenika  nisu  po  pravu  članovi  biskupske 
konferencije. 

Kan.  451  -  Neka  svaka  biskupska  konferencija  izradi  svoj  statut,  koji  treba  da  pregleda  Apos¬ 
tolska  Stolica,  u  kojemu  neka  se,  uz  ostalo,  odredi  kad  se  imaju  održavati  plenarne  skupštine  i  neka 
se  predvidi  stalno  vijeće  biskupa  i  generalno  tajništvo  konferencije  i  druge  službe  i  komisije  koje 
prema  sudu  konferencije  djelotvornije  pridonose  da  se  postigne  svrha. 

Kan.  452  -  §  1.  Neka  svaka  biskupska  konferencija  izabere  svoga  predsjednika,  neka  odredi 
tko  će  vršiti  službu  potpredsjednika  kad  je  predsjednik  zakonito  spriječen  i  neka  odredi  generalnog 
tajnika,  prema  odredbi  statuta. 

§  2.  Predsjednik  konferencije,  a  kad  je  on  zakonito  spriječen  potpredsjednik,  predsjeda  ne  samo 
generalnim  skupštinama  biskupske  konferencije  nego  i  stalnom  vijeću. 

Kan.  453  -  Neka  se  plenarne  skupštine  biskupske  konferencije  održavaju  barem  jednom  svake 
godine,  a,  osim  toga,  kad  god  to  traže  posebne  okolnosti,  prema  propisima  statuta. 

Kan.  454  -  §  1.  Odlučujući  glas  na  plenarnim  skupštinama  biskupske  konferencije  po  samom 
pravu  pripada  dijecezanskim  biskupima  i  onima  koji  su  s  njima  u  pravu  izjednačeni  te  biskupima 
koadj utorima. 

§  2.  Pomoćni  biskupi  i  ostali  naslovni  biskupi  koji  pripadaju  biskupskoj  konferenciji  imaju  od¬ 
lučujući  ili  savjetodavni  glas,  već  prema  propisima  statuta  konferencije;  ipak  neka  ostane  na  snazi 
da  odlučujući  glas,  kad  se  radi  o  izradbi  ili  izmjeni  statuta,  imaju  samo  oni  o  kojima  se  govori  u  §  1. 

Kan.  455  -  §  1.  Biskupska  konferencija  može  donositi  opće  odluke  samo  u  slučajevima  u  koji¬ 
ma  to  propisuje  opće  pravo  ili  to  odredi  posebni  nalog  Apostolske  Stolice,  bilo  na  vlastitu  pobudu 
bilo  na  molbu  same  konferencije. 

§  2.  Da  bi  odluke,  o  kojima  se  govori  u  §  1,  bile  valjano  donesene,  na  plenarnoj  skupštini  mora¬ 
ju  dobiti  barem  dvije  trećine  glasova  predstojnika  koji  pripadaju  konferenciji  i  koji  imaju  odlučujući 
glas;  odluke  nemaju  obvezatne  snage,  osim  ako,  pošto  ih  pregleda  Apostolska  Stolica,  budu  zakoni¬ 
to  proglašene. 

§  3.  Sama  biskupska  konferencija  određuje  način  proglašenja  i  vrijeme  kad  odluke  stupaju  na 
snagu. 

§  4.  U  slučajevima  u  kojima  ni  opće  pravo  ni  poseban  nalog  Apostolske  Stolice  ne  daju  bis¬ 
kupskoj  konferenciji  vlast,  o  kojoj  se  govori  u  §  1,  ostaje  neokrnjena  mjerodavnost  svakoga  dijece¬ 
zanskog  biskupa,  a  ni  konferencija  ni  njezin  predsjednik  ne  mogu  djelovati  u  ime  svih  biskupa, 
osim  ako  svi  biskupi  i  svaki  napose  dadu  pristanak. 

Kan.  456  -  Kad  se  završi  plenarna  skupština  biskupske  konferencije,  neka  predsjednik  pošalje 
izvještaj  o  radu  konferencije  i  njezine  odluke  Apostolskoj  Stolici,  bilo  da  je  obavijesti  o  njezinu 
radu  bilo  da  ona  može  pregledati  odluke,  ako  ih  ima. 

Kan.  457  -  Zadaća  je  stalnog  vijeća  brinuti  se  da  se  priprave  predmeti  za  raspravu  na  plenarnoj 
skupštini  konferencije  i  da  se  rješenja  donesena  na  plenarnoj  skupštini  predaju  na  izvršenje;  njegova 
je  također  zadaća  da  obavlja  i  druge  poslove  koji  su  mu  povjereni  prema  odredbi  statuta. 

Kan.  458  -  Zadaća  je  generalnog  tajništva: 

1.  da  sastavi  izvještaj  o  radu  i  odlukama  plenarne  skupštine  konferencije  i  o  radu  stalnog 
vijeća  biskupa  i  da  ih  priopći  svim  članovima  konferencije;  isto  tako  da  sastavi  druge  spise  koje  mu 
povjeri  na  izradbu  predsjednik  konferencije  ili  stalno  vijeće; 

2.  da  priopći  susjednim  biskupskim  konferencijama  spise  i  isprave  koje  im  konferencija  na 
plenarnoj  skupštini  ili  stalno  vijeće  biskupa  odluče  poslati. 

Kan.  459  -  §  1.  Neka  se  unapređuju  odnosi  među  biskupskim  konferencijama,  osobito  među 
susjednima,  da  se  promiče  i  štiti  veće  dobro. 

§  2.  Ipak,  kad  god  konferencije  poduzimaju  djelatnosti  ili  pothvate  međunarodnog  značenja, 
treba  da  se  čuje  mišljenje  Apostolske  Stolice. 

NASLOV  III. 


UNUTRAŠNJE  UREĐENJE  PARTIKULARNIH  CRKAVA 


Poglavlje  I. 

BISKUPIJSKA  SINODA 


Kan.  460  -  Biskupijska  je  sinoda  skupština  izabranih  svećenika  i  drugih  vjernika  partikularne 
Crkve  koji  pomažu  dijecezanskom  biskupu  na  dobrobit  sve  biskupijske  zajednice,  prema  odredbi 
kanona  koji  slijede. 

Kan.  461  -  §  1.  Neka  se  biskupijska  sinoda  održi  u  svakoj  partikulamoj  Crkvi  kad  to  savjetuju 
okolnosti,  prema  sudu  dijecezanskog  biskupa  i  pošto  se  posavjetuje  s  prezbiterijalnim  vijećem. 

§  2.  Ako  se  biskup  brine  za  više  biskupija  ili  se  za  jednu  brine  kao  vlastiti  biskup,  a  za  drugu 
kao  upravitelj,  može  sazvati  jednu  biskupijsku  sinodu  za  sve  povjerene  mu  biskupije. 

Kan.  462  -  §  1.  Biskupijsku  sinodu  saziva  samo  dijecezanski  biskup,  a  ne  onaj  koji  je  privre¬ 
meno  na  čelu  biskupije. 

§  2.  Biskupijskoj  sinodi  predsjeda  dijecezanski  biskup,  koji  ipak  može  za  obavljanje  te  zadaće 
na  pojedinim  sinodalnim  sjednicama  ovlastiti  generalnog  vikara  ili  biskupskog  vikara. 

Kan.  463  -  §  1.  Na  biskupijsku  sinodu  kao  članovi  sinode  koji  su  obvezni  na  njoj  sudjelovati 
treba  da  se  pozovu: 

1.  biskup  koadjutor  i  pomoćni  biskup; 

2.  generalni  vikari  i  biskupski  vikari,  a  i  sudski  vikar; 

3.  kanonici  stolne  crkve; 

4.  članovi  prezbiterijalnog  vijeća; 

5.  vjernici  laici,  pa  i  članovi  ustanova  posvećenoga  života,  koje  treba  da  izabere  pastoralno 
vijeće  na  način  i  u  broju  koji  treba  da  odredi  dijecezanski  biskup  ili,  gdje  nema  toga  vijeća,  na  način 
koji  odredi  dijecezanski  biskup; 

6.  rektor  velikoga  biskupijskog  sjemeništa; 

7.  dekani; 

8.  barem  jedan  prezbiter  iz  svakog  dekanata,  kojega  treba  da  izaberu  svi  koji  tamo  obavlja¬ 
ju  dušobrižničku  službu;  isto  tako  treba  da  izaberu  drugog  prezbitera  koji  će  ga,  ako  taj  bude  sprije¬ 
čen,  zamijeniti; 

9.  neki  poglavari  redovničkih  ustanova  i  družba  apostolskoga  života,  koje  u  biskupiji  imaju 
kuću,  koji  treba  da  se  izaberu  u  broju  i  na  način  kako  odredi  dijecezanski  biskup. 

§  2.  Dijecezanski  biskup  može  na  biskupijsku  sinodu  pozvati  kao  članove  sinode  i  druge,  bilo 
klerike  bilo  članove  ustanova  posvećenoga  života  bilo  vjernike  laike. 

§  3.  Dijecezanski  biskup  može  na  biskupijsku  sinodu,  ako  to  smatra  prikladnim,  pozvati  kao 
promatrače  i  neke  službenike  i  članove  Crkava  ili  crkvenih  zajednica  koje  nisu  u  potpunom  zajedni¬ 
štvu  s  Katoličkom  crkvom. 

Kan.  464  -  Član  sinode,  ako  je  spriječen  zakonitom  smetnjom,  ne  može  poslati  zastupnika  da 
prisustvuje  sinodi  u  njegovo  ime;  neka  ipak  o  toj  smetnji  obavijesti  dijecezanskog  biskupa. 

Kan.  465  -  Neka  se  sva  predložena  pitanja  podvrgnu  slobodnoj  raspravi  članova  na  sinodalnim 
sjednicama. 

Kan.  466  -  Jedini  je  zakonodavac  na  sinodi  dijecezanski  biskup,  dok  drugi  članovi  sinode  ima¬ 
ju  samo  savjetodavni  glas;  samo  on  potpisuje  sinodalne  izjave  i  odluke  i  one  se  mogu  objaviti  samo 
s  njegovom  vlašću. 

Kan.  467  -  Neka  dijecezanski  biskup  priopći  metropoliti  i  biskupskoj  konferenciji  tekst  sino- 
dalnih  izjava  i  odluka. 

Kan.  468  -  §  1.  Dijecezanskom  biskupu  pripada  da  prema  svojem  razboritom  sudu  obustavi,  a  i 
raspusti  biskupijsku  sinodu. 

§  2.  Kad  je  biskupska  stolica  prazna  ili  kad  je  spriječena,  biskupijska  sinoda  prekida  se  po  sa¬ 
mom  pravu  dok  dijecezanski  biskup,  koji  naslijedi  prijašnjega,  ne  odluči  da  se  ona  nastavi  ili  je 
proglasi  utrnulom. 


Poglavlje  II. 

BISKUPIJSKA  KURIJA 


Kan.  469  -  Biskupijska  kurija  sastoji  se  od  onih  ustanova  i  osoba  koje  pomažu  biskupu  u  up¬ 
ravljanju  cijelom  biskupijom,  osobito  u  vođenju  pastoralne  djelatnosti,  u  obavljanju  biskupijske 
uprave  i  u  vršenju  sudske  vlasti. 

Kan.  470  -  Dijecezanskom  biskupu  pripada  da  imenuje  one  koji  obavljaju  službe  u  biskupijskoj 
kuriji. 

Kan.  471  -  Svi  koji  preuzimaju  službe  u  kuriji  moraju: 

1.  obećati  da  će  vjerno  obavljati  službu  onako  kako  je  određeno  u  pravu  ili  kako  je  odredio 

biskup; 

2.  čuvati  tajnu  u  granicama  i  onako  kako  je  određeno  u  pravu  ili  kako  je  odredio  biskup. 

Kan.  472  -  Što  se  tiče  parnica  i  osoba  koje  u  kuriji  vrše  sudsku  vlast,  neka  se  obdržavaju  propi¬ 
si  Knjige  VII.  Postupci ;  što  se  pak  tiče  uprave  biskupije,  neka  se  obdržavaju  propisi  kanona  koji 
slijede. 

Kan.  473  -  §  1.  Dijecezanski  biskup  mora  se  brinuti  da  se  svi  poslovi  koji  se  tiču  uprave  cijele 
biskupije  propisno  usklade  i  usmjere  da  se  prikladnije  osigura  dobrobit  njemu  povjerenog  dijela 
Božjeg  naroda. 

§  2.  Dijecezanskom  biskupu  pripada  da  osobno  usklađuje  pastoralnu  djelatnost  vikara,  bilo  ge¬ 
neralnih  bilo  biskupskih;  gdje  je  to  korisno,  može  se  imenovati  i  voditelj  kurije,  koji  treba  da  bude 
svećenik,  čija  je  zadaća  da  pod  biskupskom  vlašću  usklađuje  obavljanje  upravnih  poslova  i  da  se 
brine  da  ostale  osobe  u  kuriji  propisno  obavljaju  službu  koja  im  je  povjerena. 

§  3.  Neka  se  za  voditelja  kurije  imenuje  generalni  vikar  ili,  ako  ih  je  više,  jedan  od  generalnih 
vikara,  osim  ako  okolnosti  mjesta,  prema  biskupovu  sudu,  traže  nešto  drugo. 

§  4.  Da  bi  se  prikladnije  unapređivala  pastoralna  djelatnost,  biskup  može,  kada  prosudi  daje  to 
korisno,  ustanoviti  biskupsko  vijeće,  koje  se  sastoji  od  generalnih  vikara  i  biskupskih  vikara. 

Kan.  474  -  Kurijalne  spise,  koji  po  svojoj  naravi  imaju  pravi  učinak,  mora,  i  to  da  bi  bili  valja¬ 
ni,  potpisati  ordinarij  koji  ih  izdaje,  i  istodobno  kancelar  ili  kurijalni  bilježnik;  kancelar  pak  dužan 
je  o  spisima  obavijestiti  voditelja  kurije. 

Članak  1. 

Generalni  i  biskupski  vikari 


Kan.  475  -  §  1.  U  svakoj  biskupiji  dijecezanski  biskup  treba  da  postavi  generalnog  vikara  da 
mu,  proviđen  redovitom  vlašću  prema  odredbi  kanona  koji  slijede,  pomaže  u  upravljanju  svom 
biskupijom. 

§  2.  Neka  kao  opće  pravilo  bude  da  se  postavi  jedan  generalni  vikar,  osim  ako  prostranost  bis¬ 
kupije  ili  broj  stanovnika  ili  drugi  pastoralni  razlozi  savjetuju  nešto  drugo. 

Kan.  476  -  Kad  god  to  traži  pravilno  upravljanje  biskupijom,  dijecezanski  biskup  može  posta¬ 
viti  jednog  ili  više  biskupskih  vikara,  koji  naime  ili  u  određenom  dijelu  biskupije  ili  za  određenu 
vrstu  poslova  ili  za  vjernike  određenog  obreda  ili  za  određene  skupine  osoba  imaju  istu  redovitu 
vlast  koja  po  općem  pravu  pripada  generalnom  vikaru,  prema  odredbi  kanona  koji  slijede. 

Kan.  477  -  §  1.  Dijecezanski  biskup  slobodno  imenuje  generalnog  i  biskupskog  vikara  i  može 
ih  slobodno  ukloniti,  uz  obdržavanje  propisa  kan.  406;  biskupski  vikar,  koji  nije  pomoćni  biskup, 
neka  se  imenuje  samo  na  vrijeme  koje  treba  da  se  odredi  u  samom  spisu  imenovanja. 

§  2.  Kad  je  generalni  vikar  odsutan  ili  zakonito  spriječen,  dijecezanski  biskup  može  imenovati 
drugoga  da  ga  zamjenjuje;  ta  se  odredba  primjenjuje  na  biskupskog  vikara. 

Kan.  478  -  §  1.  Generalni  i  biskupski  vikar  neka  budu  svećenici,  ne  mladi  od  trideset  godina, 
doktori  ili  magistri  kanonskoga  prava  ili  bogoslovlja  ili  barem  doista  stručni  u  tim  znanostima  i  da 
ih  preporučuju  zdrav  nauk,  čestitost,  razboritost  i  iskustvo  u  obavljanju  poslova. 

§  2.  Služba  generalnog  i  biskupskog  vikara  ne  može  se  spojiti  sa  službom  kanonika  pokorničara 
niti  povjeriti  biskupovim  krvnim  srodnicima  sve  do  četvrtoga  stupnja. 

Kan.  479  -  §  1.  Generalnom  vikaru  snagom  službe  pripada  u  svoj  biskupiji  izvršna  vlast  koja 
po  pravu  pripada  dijecezanskom  biskupu,  to  jest  za  obavljanje  svih  upravnih  čina,  izuzevši  ipak  one 
koje  biskup  pridrži  sebi  ili  za  koje  se  po  pravu  traži  poseban  biskupov  nalog. 

§  2.  Biskupskom  vikaru  po  samom  pravu  pripada  ista  vlast  o  kojoj  se  govori  u  §  1,  ali  samo  za 
određeni  dio  područja  ili  za  određenu  vrstu  poslova  ili  za  vjernike  određenog  obreda  ili  za  skupine 
za  koje  je  postavljen,  izuzevši  one  koje  biskup  pridrži  sebi  ili  generalnom  vikaru  ili  za  koje  se  po 
pravu  traži  poseban  biskupov  nalog. 

§  3.  Generalnom  vikaru  i  biskupskom  vikaru  na  području  njihove  mjerodavnosti  pripadaju  i 
stalne  ovlasti  koje  je  Apostolska  Stolica  dala  biskupu,  a  i  izvršenje  otpisa,  osim  ako  je  izričito  odre¬ 
đeno  nešto  drugo  ili  ako  je  dijecezanski  biskup  izabran  zbog  osobne  prikladnosti. 

Kan.  480  -  Generalni  vikar  i  biskupski  vikar  moraju  izvijestiti  dijecezanskoga  biskupa  o  važni¬ 
jim  poslovima  koje  treba  da  obave  ili  su  obavili  i  neka  nikad  ne  rade  protiv  volje  i  nakane  dijece¬ 
zanskoga  biskupa. 

Kan.  481  -  §  1.  Vlast  generalnog  vikara  i  biskupskog  vikara  prestane,  kad  istekne  vrijeme  na¬ 
loga,  odreknućem  i,  poštujući  kann.  406  i  409,  uklanjanjem,  koje  im  priopći  dijecezanski  biskup,  te 
kad  biskupska  stolica  postane  prazna. 

§  2.  Kad  je  obustavljena  služba  dijecezanskoga  biskupa,  obustavlja  se  i  vlast  generalnog  vikara 
i  biskupskog  vikara,  osim  ako  imaju  biskupsko  dostojanstvo. 

Članak  2. 

Kancelar  i  drugi  bilježnici  te  arhivi 


Kan.  482  -  §  1.  Neka  se  u  svakoj  kuriji  postavi  kancelar  čija  je  glavna  zadaća,  osim  ako  kra- 
jevno  pravo  određuje  drukčije,  brinuti  se  da  se  spisi  kurije  sastave  i  otpreme  te  da  se  čuvaju  u  arhi¬ 
vu  kurije. 

§  2.  Ako  je  potrebno,  kancelaru  se  može  dati  pomoćnik,  koji  se  naziva  vicekancelar. 

§  3.  Kancelar  i  vicekancelar  samim  su  time  bilježnici  i  tajnici  kurije. 

Kan.  483  -  §  1  Osim  kancelara  mogu  se  postaviti  i  drugi  bilježnici,  čije  pismo  ili  potpis  po- 
svjedočuje  vjerodostojnost  spisa,  i  to  bilo  za  sve  spise  bilo  samo  za  sudske  spise  bilo  za  spise  samo 
određene  parnice  ili  posla. 

§  2.  Kancelar  i  bilježnici  moraju  biti  na  dobru  glasu  i  besprijekorni;  u  predmetima  u  kojima  bi 
mogao  doći  u  pogibelj  dobar  glas  svećenika  bilježnik  mora  biti  svećenik. 

Kan.  484  -  Dužnost  je  bilježnika: 

1.  sastavljati  spise  i  isprave  o  odlukama,  rasporedbama,  obvezama  ili  o  drugome  za  što  se 
traži  njihovo  sudjelovanje; 

2.  vjerno  bilježiti  sve  što  se  događa  i  to  potpisati  s  oznakom  mjesta,  dana,  mjeseca  i  godi¬ 
ne; 

3.  obdržavajući  ono  što  treba  obdržavati,  dati  spise  ili  isprave  iz  upisnika  onome  tko  zako¬ 
nito  traži  i  potvrditi  da  se  njihovi  prijepisi  slažu  s  izvornikom. 

Kan.  485  -  Dijecezanski  biskup  može  kancelara  i  druge  bilježnike  slobodno  ukloniti  sa  službe, 
ali  to  ne  može  dijecezanski  upravitelj,  osim  s  pristankom  zbora  savjetnika. 

Kan.  486  -  §  1.  Sve  isprave  koje  se  tiču  biskupije  ili  župe  moraju  se  čuvati  veoma  brižljivo. 

§  2.  Neka  se  u  svakoj  kuriji  na  sigurnom  mjestu  uredi  biskupijski  arhiv  ili  biskupijska  pismoh¬ 
rana,  gdje  neka  se  čuvaju  isprave  i  spisi  koji  se  tiču  i  duhovnih  i  vremenitih  poslova  biskupije, 
raspoređeni  određenim  redom  i  brižljivo  zatvoreni. 

§  3.  Neka  se  sastavi  imovnik  ili  popis  isprava  koje  se  nalaze  u  arhivu  s  kratkim  sadržajem  poje¬ 
dinih  spisa. 

Kan.  487  -  §  1.  Arhiv  treba  da  bude  zaključan  i  njegov  ključ  neka  imaju  samo  biskup  i  kance¬ 
lar;  nikome  nije  dopušteno  ulaziti  u  nj,  osim  s  dozvolom  biskupa  ili  zajedno  voditelja  kurije  i  kan¬ 
celara. 

§  2.  Oni  kojih  se  to  tiče  imaju  pravo  osobno  ili  preko  zastupnika  dobiti  vjerodostojan  prijepis  ili 
snimak  isprava  koje  su  po  svojoj  naravi  javne  i  koje  se  odnose  na  stanje  njihove  osobe. 

Kan.  488  -  Nije  dopušteno  iznositi  isprave  iz  arhiva,  osim  samo  za  kratko  vrijeme  i  s  pristan¬ 
kom  biskupa  ili  zajedno  voditelja  kurije  i  kancelara. 

Kan.  489  -  §  1.  Neka  u  biskupijskoj  kuriji  bude  i  tajni  arhiv  ili  barem  u  općem  arhivu  nepomi¬ 
čan  ormar  ili  sanduk,  dobro  zatvoren  i  zaključan,  u  kojemu  neka  se  veoma  pomno  čuvaju  isprave 
koje  treba  da  se  čuvaju  tajno. 

§  2.  Neka  se  svake  godine  unište  isprave  kaznenih  parnica  u  pitanju  ćudoređa  ako  su  okrivljeni 
preminuli  ili  koje  su  završene  prije  deset  godina  osudom,  zadržavši  kratki  činjenični  sažetak  s 
tekstom  konačne  presude. 

Kan.  490  -  §  1.  Ključ  tajnog  arhiva  neka  ima  samo  biskup. 

§  2.  Kad  je  stolica  prazna,  neka  se  taj  arhiv  ili  onnar  ne  otvara,  osim  u  pravoj  potrebi,  kad  ga 
otvara  sam  dijecezanski  upravitelj. 

§  3.  Neka  se  isprave  ne  iznose  iz  tajnog  arhiva  ili  ormara. 

Kan.  491  -  §  1.  Neka  se  dijecezanski  biskup  brine  da  se  arhivski  spisi  i  isprave  stolnih,  zbornih, 
župnih  i  drugih  crkava  koje  su  na  njemu  području  brižljivo  čuvaju  i  da  se  naprave  imovnici  ili 
popisi  u  dva  primjerka,  od  kojih  neka  se  jedan  čuva  u  vlastitu  arhivu,  a  drugi  u  biskupijskom  arhivu. 

§  2.  Neka  se  dijecezanski  biskup  također  brine  da  biskupija  ima  povijesni  arhiv  i  neka  se  u 
njemu  brižljivo  čuvaju  i  sustavno  srede  isprave  koje  imaju  povijesnu  vrijednost. 

§  3.  Pri  pregledu  ili  iznošenju  spisa  i  isprava  o  kojima  se  govori  u  §§  1  i  2  neka  se  obdržavaju 
odredbe  koje  je  izdao  dijecezanski  biskup. 


Članak  3. 

Ekonomsko  vijeće  i  ekonom 

Kan.  492  -  §  1.  Neka  se  u  svakoj  biskupiji  osnuje  ekonomsko  vijeće,  kojemu  predsjeda  sam  di¬ 
jecezanski  biskup  ili  njegov  ovlaštenik,  a  koje  se  sastoji  od  barem  trojice  vjernika  imenovanih  od 
biskupa  i  zaista  stručnih  u  ekonomiji  i  svjetovnom  pravu  te  koji  se  odlikuju  poštenjem. 

§  2.  Neka  se  članovi  ekonomskog  vijeća  imenuju  na  pet  godina,  ali,  kad  istekne  to  vrijeme, 
mogu  se  uzeti  za  drugih  pet  godina. 

§  3.  Iz  ekonomskog  vijeća  isključene  su  osobe  koje  su  s  biskupom  povezane  krvnim  srodstvom 
ili  tazbinom  sve  do  četvrtoga  stupnja. 

Kan.  493  -  Osim  zadaća  koje  mu  se  povjeravaju  u  Knjizi  V.  Vremenita  crkvena  dobra,  dužnost 
je  ekonomskog  vijeća  da  svake  godine,  prema  uputama  dijecezanskog  biskupa,  pripravi  predračun 
primitaka  i  izdataka  koji  se  predviđaju  za  sveukupno  upravljanje  biskupijom  u  idućoj  godini,  i  da, 
kad  završi  godina,  potvrdi  račun  primitaka  i  izdataka. 

Kan.  494  -  §  1.  U  svakoj  biskupiji  neka  biskup,  pošto  se  posavjetuje  sa  zborom  savjetnika  i  e- 
konomskim  vijećem,  imenuje  ekonoma,  koji  treba  da  bude  zaista  stručan  u  ekonomiji  i  da  se  nadas¬ 
ve  odlikuje  čestitošću. 

§  2.  Neka  se  ekonom  imenuje  na  pet  godina,  ali,  kad  istekne  to  vrijeme,  može  se  imenovati  za 
drugih  pet  godina;  za  vrijeme  službe  neka  se  ne  uklanja,  osim  zbog  važna  razloga,  koja  procjenjuje 
biskup  pošto  se  posavjetuje  sa  zborom  savjetnika  i  ekonomskim  vijećem. 

§  3.  Kad  istekne  godina,  ekonom  mora  ekonomskom  vijeću  podnijeti  račun  primitaka  i  izdata¬ 
ka. 


Poglavlje  III. 

PREZBITERI  JALNO  VIJEĆE  I  ZBOR  SAVJETNIKA 


Kan.  495  -  §  1.  Neka  se  u  svakoj  biskupiji  osnuje  prezbiterijalno  vijeće,  to  jest  skupština  sve¬ 
ćenika,  da  bude,  predstavljajući  prezbiterij,  kao  biskupov  senat,  čija  je  zadaća  pomagati  biskupu  u 
upravljanju  biskupijom  prema  pravnoj  odredbi  da  bi  se  što  više  unaprijedila  pastoralna  dobrobit 
njemu  povjerenog  dijela  Božjega  naroda. 

§  2.  U  apostolskim  vikarijatima  i  prefekturama  neka  vikar  ili  prefekt  osnuje  vijeće  od  barem 
trojice  prezbitera  misionara  čije  mišljenje,  i  preko  pisma,  neka  zatraži  u  važnijim  poslovima. 

Kan.  496  -  Neka  prezbiterijalno  vijeće  ima  svoj  statut,  koji  odobrava  dijecezanski  biskup,  vo¬ 
deći  računa  o  odredbama  koje  je  dala  biskupska  konferencija. 


Kan.  497  -  Što  se  tiče  određivanja  članova  prezbiterijalnog  vijeća: 

1.  neka  sami  svećenici  slobodno  izaberu  oko  polovice  prema  odredbi  kanona  koji  slijede  i 

statuta, 

2.  neki  svećenici,  prema  odredbi  statuta,  moraju  po  položaju  biti  članovi,  to  jest  oni  koji 
pripadaju  vijeću  zbog  povjerene  im  službe; 

3.  dijecezanski  biskup  može  neke  slobodno  imenovati. 

Kan.  498  -  §  1.  Aktivno  i  pasivno  pravo  glasa  za  osnivanje  prezbiterijalnog  vijeća  imaju: 

1.  svi  svjetovni  svećenici  inkardinirani  u  biskupiji; 

2.  svjetovni  svećenici  koji  nisu  inkardinirani  u  biskupiji  i  svećenici  članovi  neke  redovnič¬ 
ke  ustanove  ili  družbe  apostolskoga  života  koji  borave  u  biskupiji  i  obavljaju  neku  službu  na  njezi¬ 
nu  dobrobit. 

§  2.  Ako  statut  to  predviđa,  to  pravo  biranja  može  se  dati  i  drugim  svećenicima  koji  u  biskupiji 
imaju  prebivalište  ili  boravište. 

Kan.  499  -  Način  biranja  članova  prezbiterijalnog  vijeća  treba  da  odredi  statut,  dakako  tako  da, 
ako  je  to  moguće,  budu  predstavljeni  svećenici  prezbiterija  i  da  se  vodi  računa  ponajviše  o  različi¬ 
tim  službama  i  različitim  krajevima  biskupije. 

Kan.  500  -  §  1.  Zadaća  je  dijecezanskog  biskupa  da  sazove  prezbiterijalno  vijeće,  da  mu  pred¬ 
sjeda  i  da  odredi  pitanja  za  raspravu  ili  da  prihvati  ona  koja  predlože  članovi. 

§  2.  Prezbiterijalno  vijeće  ima  samo  savjetodavni  glas;  neka  se  dijecezanski  biskup  s  njima  po¬ 
savjetuje  u  važnijim  poslovima,  a  njegov  mu  je  pristanak  potreban  samo  u  slučajevima  izričito 
određenima  u  pravu. 

§  3.  Prezbiterijalno  vijeće  ne  može  nikada  djelovati  bez  dijecezanskog  biskupa,  kojemu  jedi¬ 
nom  pripada  i  briga  da  razglasi  ono  što  je  određeno  prema  odredbi  §  2. 

Kan.  501  -  §  1.  Neka  se  članovi  prezbiterijalnog  vijeća  odrede  za  vrijeme  određeno  u  statutu, 
ali  ipak  tako  da  se  sve  vijeće  ili  jedan  njegov  dio  obnovi  tijekom  pet  godina. 

§  2.  Kad  je  stolica  prazna,  prestane  prezbiterijalno  vijeće,  a  njegove  zadaće  obavlja  zbor  savje¬ 
tnika;  u  roku  od  godinu  dana  pošto  preuzme  biskupiju  u  posjed  biskup  mora  ponovno  osnovati 
prezbiterijalno  vijeće. 

§  3.  Ako  prezbiterijalno  vijeće  ne  obavlja  povjerenu  mu  zadaću  na  dobrobit  biskupije  ili  je  teš¬ 
ko  zloupotrebljava,  dijecezanski  biskup,  pošto  se  posavjetuje  s  metropolitom  ili,  ako  se  radi  o  samoj 
metropolitanskoj  stolici,  sa  sufraganskim  biskupom  najstarijim  po  promaknuću,  može  ga  raspustiti, 
ali  ga  mora  ponovno  osnovati  u  roku  od  godinu  dana. 

Kan.  502  -  §  1.  Između  članova  prezbiterijalnog  vijeća  dijecezanski  biskup  slobodno  imenuje 
neke  svećenike,  najmanje  šestoricu,  a  najviše  dvanaestoricu,  koji  na  pet  godina  tvore  zbor  savjetni¬ 
ka,  kojemu  pripadaju  zadaće  odrađene  pravom;  ipak,  kad  istekne  pet  godina,  zbor  savjetnika  nastav¬ 
lja  obavljati  svoje  zadaće  sve  dok  se  ne  osnuje  novi  zbor. 

§  2.  Zboru  savjetnika  stoji  na  čelu  dijecezanski  biskup;  kad  je  stolica  spriječena  ili  je  prazna, 
onaj  koji  u  međuvremenu  zamjenjuje  biskupa  ili,  ako  taj  još  nije  postavljen,  svećenik  koji  je  u  zboru 
savjetnika  najstariji  po  ređenju. 

§  3.  Biskupska  konferencija  može  odrediti  da  se  zadaće  zbora  savjetnika  povjere  stolnom  kap¬ 
tolu. 

§  4.  U  apostolskom  vikarijatu  i  prefekturi  zadaća  zbora  savjetnika  pripadaju  misijskom  vijeću, 
o  kojem  se  govori  u  kan.  495,  §  2,  osim  ako  pravo  određuje  nešto  drugo. 

Poglavlje  IV. 


KANONIČKI  KAPTOLI 


Kan.  503  -  Kanonički  kaptol,  i  stolni  i  zborni,  zbor  je  svećenika  čija  je  zadaća  da  vrši  svečanije 
bogoslužne  obrede  u  stolnoj  ili  zbornoj  crkvi;  osim  toga,  dužnost  je  stolnog  kaptola  da  obavlja 
zadaće  koje  mu  povjeri  pravo  ili  dijecezanski  biskup. 

Kan.  504  -  Osnutak,  obnova  ili  ukinuće  stolnog  kaptola  pridržano  je  Apostolskoj  Stolici. 

Kan.  505  -  Neka  svaki  kaptol,  bilo  stolni  bilo  zborni,  ima  svoj  statut  sastavljen  zakonitim  kap¬ 
tolskim  činom  i  odobren  od  dijecezanskoga  biskupa;  neka  se  taj  statut  ne  mijenja  niti  ukida,  osim 
ako  to  odobri  dijecezanski  biskup. 

Kan.  506  -  §  1.  Kaptolski  statut,  poštujući  uvijek  odredbe  utemeljenja,  neka  odredi  samo  ure¬ 
đenje  kaptola  i  broj  kanonika;  neka  označi  što  treba  da  rade  kaptol  i  pojedini  kanonici  u  obavljanju 
bogoštovlja  i  služba;  neka  odredi  sjednice  na  kojima  će  raspravljati  o  poslovima  kaptola  i  neka, 
poštujući  dakako  propise  općega  prava,  odredi  uvjete  koji  se  traže  za  valjanost  i  dopuštenost  poslo¬ 
va. 

§  2.  Neka  se  u  statutu  također  odrede  naknade,  kako  stalne  tako  i  one  koje  se  daju  prigodom 
obavljene  službe,  i  oznake  kanonika,  pazeći  pri  tome  na  odredbe  koje  je  donijela  Apostolska  Stoli¬ 
ca. 


Kan.  507  -  §  1.  Jedan  od  kanonika  neka  bude  predstojnik  kaptola,  a  neka  se  ustanove  i  druge 
službe  prema  odredbi  statuta,  tako  da  se  uzmu  u  obzir  i  običaji  koji  vrijede  u  kraju. 

§  2.  Klericima  koji  ne  pripadaju  kaptolu  mogu  se  povjeriti  druge  službe,  kojima  neka,  prema 
odredbi  statuta,  pomažu  kanonicima. 

Kan.  508  -  §  1 .  Kanonik  pokomičar  i  stolne  crkve  i  zborne  crkve  snagom  službe  ima  redovitu 
ovlast,  koju  ipak  ne  može  povjeriti  drugima,  odrješivati  na  sakramentalnom  području  od  unaprijed 
izrečenih,  a  neproglašenih  cenzura  koje  nisu  pridržane  Apostolskoj  Stolici,  u  biskupiji  i  strance,  a 
pripadnike  biskupije  i  izvan  područja  biskupije. 

§  2.  Gdje  nema  kaptola,  neka  dijecezanski  biskup  postavi  nekog  svećenika  da  vrši  tu  zadaću. 

Kan.  509  -  §  1.  Pravo  je  dijecezanskog  biskupa,  pošto  se  posavjetuje  s  kaptolom,  ali  ne  dijece¬ 
zanskog  upravitelja,  da  daje  sve  i  pojedine  kanonikate  i  u  stolnoj  crkvi  i  u  zbornoj  crkvi,  a  opoziva 
se  bilo  koja  protivna  povlastica;  pravo  je  istog  biskupa  da  potvrdi  predstojnika  kojeg  izabere  sam 
kaptol. 

§  2.  Neka  dijecezanski  biskup  kanonikat  daje  samo  svećenicima  koji  se  odlikuju  naukom  i  čes- 
titošću  života  i  koji  su  pohvalno  obavljali  službu. 

Kan.  510  -  §  1.  Neka  se  župe  više  ne  sjedinjuju  s  kanoničkim  kaptolom;  koje  su  sjedinjene  s 
nekim  kaptolom,  neka  ih  dijecezanski  biskup  odijeli  od  kaptola. 

§  2.  U  crkvi  koja  je  istodobno  i  župna  i  kaptolska  neka  se  odredi  župnik  izabran  ili  između  ili 
izvan  članova  kaptola;  taj  župnik  obvezan  je  na  sve  dužnosti  i  ima  sva  prava  i  ovlasti  koje  su  prema 
pravnoj  odredbi  vlastite  župniku. 

§  3.  Zadaća  je  dijecezanskog  biskupa  da  utvrdi  točne  odredbe  da  bi  se  prikladno  uskladile  pas¬ 
toralne  dužnosti  župnika  i  zadaće  vlastite  kaptolu,  pazeći  da  župnik  ne  pravi  smetnje  kaptolskim,  ni 
kaptol  župnim  zadaćama;  ako  bude  sukoba,  neka  ih  razriješi  dijecezanski  biskup,  koji  neka  se  prije 
svega  brine  da  se  prikladno  udovolji  pastoralnim  potrebama  vjernika. 

§  4.  Za  milostinju  danu  crkvi  koja  je  istodobno  župna  i  kaptolska  pretpostavlja  se  da  je  dana 
župi,  osim  ako  je  utvrđeno  nešto  drugo. 


Poglavlje  V. 

PASTORALNO  VIJEĆE 


Kan.  511  -  Neka  se  u  svakoj  biskupiji,  ako  to  savjetuju  pastoralne  okolnosti,  osnuje  pastoralno 
vijeće,  čija  je  dužnost,  pod  vlašću  biskupa,  istraživati,  prosuđivati  i  predlagati  praktične  zaključke  o 
onome  što  se  tiče  pastoralnoga  rada  u  biskupiji. 

Kan.  512  -  §  1.  Pastoralno  vijeće  sastoji  se  od  vjernika  koji  su  u  potpunom  zajedništvu  s  Kato¬ 
ličkom  crkvom,  i  klerika  i  članova  ustanova  posvećenoga  života  i  osobito  laika;  svi  se  oni  označuju 
na  način  kako  odredi  dijecezanski  biskup. 

§  2.  Vjernici  koji  se  određuju  za  pastoralno  vijeće  neka  se  odaberu  tako  da  se  u  njima  zaista  og¬ 
leda  savkoliki  dio  Božjega  naroda  koji  tvori  biskupiju  i  da  se  imaju  u  vidu  različiti  krajevi  biskupi¬ 
je,  društvena  stanja  i  zvanja  te  udio  koji  imaju  u  apostolatu,  bilo  pojedinačno  bilo  združeni  s  drugi¬ 
ma. 

§  3.  Neka  se  za  pastoralno  vijeće  odrede  samo  oni  vjernici  koji  se  odlikuju  čvrstom  vjerom,  do¬ 
brim  ponašanjem  i  razboritošću. 

Kan.  513  -  §  1.  Samo  dijecezanskom  biskupu  pripada  da  prema  potrebama  apostolata  sazove 
pastoralno  vijeće,  koje  ima  samo  savjetodavni  glas,  i  da  mu  predsjeda;  također  samo  njemu  pripada 
da  objavi  ono  o  čemu  se  raspravljalo. 

§  2.  Neka  se  pastoralno  vijeće  sazove  barem  jedanput  godišnje. 

Poglavlje  VI. 

ŽUPE,  ŽUPNICI  I  ŽUPNI  VIKARI 


Kan.  515  -  §  1.  Župa  je  određena  zajednica  vjernika  trajno  ustanovljena  u  partikularnoj  Crkvi, 
za  koju  je  pastirska  briga,  pod  vlašću  dijecezanskoga  biskupa,  povjerena  župniku  kao  njezinu  vlasti¬ 
tom  pastiru. 

§  2.  Osnivati,  ukidati  i  obnavljati  župe  zadaća  je  samo  dijecezanskog  biskupa,  koji  neka  župe 
ne  osniva,  ne  ukida  i  znatnije  ne  obnavlja,  osim  pošto  se  posavjetuje  s  prezbiterijalnim  vijećem. 

§  3.  Župa  zakonito  osnovana  po  samom  pravu  ima  pravnu  osobnost. 

Kan.  516  -  §  1.  Ako  pravo  ne  određuje  nešto  drugo,  sa  župom  se  izjednačuje  kao-župa,  koja  je 
određena  zajednica  vjernika  u  partikularnoj  Crkvi,  povjerena  svećeniku  kao  vlastitom  pastiru,  a 
koja  zbog  posebnih  okolnosti  još  nije  osnovana  kao  župa. 

§  2.  Kad  se  ne  može  učiniti  da  neke  zajednice  postanu  župe  ili  kao-župe,  neka  dijecezanski  bis¬ 
kup  na  drugi  način  osigura  pastoralnu  skrb  za  njih. 

Kan.  517  -  §  1.  Gdje  to  traže  okolnosti,  može  se  pastoralna  briga  za  župu  ili  istodobno  za  više 
župa  zajedno  povjeriti  većem  broju  svećenika  zajednički  i  pojedinačno,  ali  tako  da  se  obdržava  kao 
zakon  da  jedan  od  njih  bude  voditelj  pastoralnog  djelovanja,  koji  neka  naime  upravlja  zajedničkom 
djelatnošću  i  za  nju  odgovara  pred  biskupom. 

§  2.  Ako  zbog  toga  što  nema  dovoljno  svećenika  dijecezanski  biskup  smatra  da  sudjelovanje  u 
pastoralnom  djelovanju  župe  treba  da  se  povjeri  đakonu  ili  drugoj  osobi  koja  nema  svećeničkog 
biljega  ili  zajednici  osoba,  neka  postavi  svećenika  koji  će  s  vlašću  i  ovlastima  župnika  voditi  pasto¬ 
ralni  rad. 

Kan.  518  -  Prema  općem  pravilu  neka  župa  bude  područna,  to  jest  da  obuhvaća  sve  vjernike 
određenog  područja;  gdje  je  pak  to  korisno,  neka  se  osnuju  osobne  župe  s  razloga  obreda,  jezika, 
narodnosti  vjernika  dotičnog  područja,  a  i  s  nekog  dugog  razloga. 

Kan.  519  -  Župnik  je  vlastiti  pastir  povjerene  mu  župe  koji  vodi  pastoralnu  brigu  za  predanu 
mu  zajednicu  pod  vlašću  dijecezanskoga  biskupa  u  čiji  je  dio  Kristove  službe  pozvan,  da  za  tu 
zajednicu  obavlja  službu  naučavanja,  posvećivanja  i  upravljanja  uz  suradnju  i  drugih  prezbitera  ili 
đakona  i  uz  pomoć  koju  mu  pružaju  vjernici  laici,  prema  pravnoj  odredbi. 

Kan.  520  -  §  1.  Neka  pravna  osoba  ne  bude  župnik;  dijecezanski  pak  biskup,  ali  ne  dijecezan¬ 
ski  upravitelj,  može,  s  pristankom  mjerodavnog  poglavara,  povjeriti  župu  kleričkoj  redovničkoj 
ustanovi  ili  kleričkoj  družbi  apostolskoga  života  i  osnovati  je  i  u  crkvi  ustanove  ili  družbe,  obdrža- 
vajući  ipak  kao  zakon  da  jedan  prezbiter  bude  župnik  župe  ili,  ako  se  pastoralna  briga  povjeri  ve¬ 
ćem  broju  zajednički  i  pojedinačno,  voditelj,  o  kojem  se  govori  u  kan.  517,  §  1. 

§  2.  Povjeravanje  župe,  o  čemu  se  govori  u  §  1,  može  biti  ili  trajno  ili  na  unaprijed  određeno 
vrijeme;  u  oba  slučaja  neka  se  to  učini  pisanim  sporazumom  sklopljenim  između  dijecezanskog 
biskupa  i  mjerodavnog  poglavara  ustanove  ili  družbe,  u  kojemu  neka  se  izričito  i  jasno  odredi  ono 
što  se  odnosi  na  djelatnost  koja  treba  da  se  obavlja,  na  osobe  koje  treba  da  se  odijele  toj  djelatnosti  i 
na  ekonomske  stvari. 

Kan.  521  -  §  1.  Da  bi  netko  bio  valjano  postavljen  za  župnika,  treba  da  ima  sveti  red  prezbite¬ 
ra  ta. 

§  2.  Osim  toga,  neka  se  odlikuje  zdravim  naukom  i  čestitošću  života,  neka  bude  obdaren  revno- 
šću  za  duše  i  drugim  vrlinama  i  neka,  uz  to,  ima  osobine  koje  i  opće  i  krajevno  pravo  traži  za  vođe¬ 
nje  brige  o  dotičnoj  župi. 

§  3.  Da  bi  se  nekomu  dodijelila  služba  župnika,  neka  se  sa  sigurnošću  utvrdi  njegova  priklad¬ 
nost  na  način  kako  odredi  dijecezanski  biskup,  pa  i  pomoću  ispita. 

Kan.  522  -  Potrebno  je  da  župnik  ima  stalnost  u  službi  i  zato  neka  se  imenuje  na  neodređeno 
vrijeme;  dijecezanski  biskup  može  ga  imenovati  na  određeno  vrijeme,  ako  je  to  odlukom  dopustila 
biskupska  konferencija. 

Kan.  523  -  Povjeravanje  župničke  službe  pripada  dijecezanskom  biskupu,  i  to  slobodnim  pod¬ 
jeljivanjem,  osim  ako  netko  ima  pravo  predlaganja  ili  biranja,  uz  obdržavanje  propisa  kan.  682,  §  1. 

Kan.  524  -  Neka  dijecezanski  biskup  župu  koja  je  prazna  dodijeli  onome  kojega,  pošto  razmot¬ 
ri  sve  okolnosti,  smatra  prikladnim  da  u  njoj  obavlja  župnu  službu,  kloneći  se  svake  pristranosti 
prema  osobama;  da  bi  donio  sud  o  prikladnosti,  neka  se  posavjetuje  s  dekanom  i  provede  prikladno 
istraživanje,  posavjetovavši  se,  ako  je  potrebno,  s  određenim  prezbiterima  i  s  vjernicima  laicima. 

Kan.  525  -  Dok  je  stolica  prazna  ili  je  spriječena,  dijecezanskom  upravitelju  ili  nekom  drugom 
koji  u  međuvremenu  upravlja  biskupijom  pripada: 

1.  da  postavi  ili  potvrdi  prezbitere  koji  su  zakonito  predloženi  ili  izabrani  za  župu; 

2.  da  imenuje  župnike,  ako  je  stolica  već  godinu  dana  prazna  ili  je  spriječena. 

Kan.  526  -  §  1.  Neka  župnik  vodi  župnu  brigu  samo  za  jednu  župu;  ipak,  ako  nema  dovoljno 
svećenika  ili  zbog  drugih  okolnosti,  može  se  istom  župniku  povjeriti  briga  za  više  susjednih  župa. 

§  2.  Neka  u  jednoj  župi  bude  samo  jedan  župnik  ili  voditelj,  prema  odredbi  kan.  517,  §  1,  a  od¬ 
bacuje  se  protivan  običaj  i  opoziva  se  svaka  protivna  povlastica. 

Kan.  527  -  §  1.  Tko  je  promaknut  da  vodi  pastoralnu  brigu  za  župu,  dobiva  župu  i  obvezan  je 
brinuti  se  za  nju  od  trenutka  kad  je  preuzme  u  posjed. 

§  2.  Župnika  uvodi  u  posjed  mjesni  ordinarij  ili  od  njega  ovlašteni  svećenik,  uz  obdržavanje 
načina  prihvaćenog  u  krajevnom  zakonu  ili  zakonitom  običaju;  ipak,  zbog  opravdana  razloga  može 
isti  ordinarij  dati  oprost  od  toga  načina;  tada  oprost  priopćen  župi  zamjenjuje  preuzimanje  u  posjed. 

§  3.  Neka  mjesni  ordinarij  odredi  vrijeme  u  kojemu  se  mora  preuzeti  župa  u  posjed;  pošto  to 
vrijeme  prođe  neiskorišteno,  može  župu  proglasiti  praznom,  osim  ako  se  ispriječila  opravdana 
smetnja. 

Kan.  528  -  §  1.  Župnik  je  obvezan  osigurati  da  se  Božja  riječ  cjelovito  naviješta  onima  koji  se 
nalaze  u  župi;  zato  neka  se  pobrine  da  se  vjernici  poučavaju  u  vjerskim  istinama,  osobito  homilijom 
u  nedjelje  i  zapovijedane  blagdane  i  katehetskom  poukom;  neka  podupire  djela  kojima  se  promiče 
evanđeoski  duh,  i  s  obzirom  na  društvenu  pravednost;  neka  se  posebno  brine  za  katolički  odgoj 
djece  i  mladeži;  neka  se  sa  svim  marom  trudi,  i  uz  suradnju  vjernika,  da  evanđeoska  poruka  dopre  i 
do  onih  koji  su  odstupili  od  života  po  vjeri  ili  koji  ne  ispovijedaju  pravu  vjeru. 

§  2.  Neka  se  župnik  brine  da  presveta  euharistija  bude  središte  župnog  okupljanja  vjernika;  ne¬ 
ka  nastoji  da  se  vjernici  hrane  pobožnim  slavljenjem  sakramenata,  a  napose  da  često  pristupaju 
sakramentima  presvete  euharistije  i  pokore;  neka  se  isto  tako  trudi  da  se  nauče  moliti  i  u  obiteljima 
te  da  svjesno  i  djelatno  sudjeluju  u  svetom  bogoslužju  koje  župnik  mora,  pod  vlašću  dijecezanskoga 
biskupa,  voditi  u  svojoj  župi  i  neka  bdije  da  se  ne  uvuku  zloupotrebe. 

Kan.  529  -  §  1.  Da  bi  župnik  brižljivo  obavljao  pastirsku  službu,  neka  nastoji  upoznati  vjernike 
koje  su  povjereni  njegovoj  brizi;  neka  zato  posjećuje  obitelji,  sudjeluje  u  brigama  i  tjeskobama,  a 
naročito  u  žalostima  vjernika  i  neka  ih  jača  u  Gospodinu  i  razborito  opominje  ako  u  čemu  pogriješe; 
bolesnike,  a  osobito  one  koji  su  na  samrti,  neka  pomaže  s  obilnom  ljubavlju,  brižljivo  ih  krijepi 
sakramentima  i  preporučuje  njihove  duše  Bogu;  neka  s  posebnom  brigom  prati  siromahe,  ucviljene, 
osamljene,  prognane  iz  domovine  i  one  koje  pritišću  posebne  teškoće;  neka  se  trudi  da  ženidbeni 
drugovi  i  roditelji  imaju  potporu  u  obavljanju  svojih  dužnosti  i  neka  unapređuje  rast  kršćanskoga 
života  u  obiteljima. 

§  2.  Neka  župnik  priznaje  i  promiče  vlastiti  udio  koji  u  poslanju  Crkve  imaju  vjernici  laici  te 
podupire  njihova  društva  s  vjerskim  svrhama.  Neka  surađuje  sa  svojim  biskupom  i  s  biskupijskim 
prezbiterijem  i  neka  nastoji  da  i  vjernici  vode  brigu  za  župnu  zajednicu,  da  se  osjećaju  članovi  i 
biskupije  i  opće  Crkve,  da  sudjeluju  u  djelima  kojima  se  promiče  zajedništvo  i  da  ih  podupiru. 

Kan.  530  -  Župniku  su  posebno  povjereni  sljedeći  sveti  čini: 

1.  podjeljivanje  krsta; 

2.  podjeljivanje  sakramenta  potvrde  onima  koji  se  nalaze  u  smrtnoj  pogibelji,  prema  od¬ 
redbi  kan.  883,  br.  3; 

3.  podjeljivanje  popudbine  i  bolesničkog  pomazanja,  uz  obdržavanje  propisa  kan.  1003,  §§ 
2  i  3,  te  davanje  apostolskog  blagoslova; 

4.  prisustvovanje  sklapanju  ženidbe  i  blagoslov  ženidbe; 

5.  obavljanje  sprovoda; 

6.  blagoslivanje  krsnoga  zdenca  u  vazmeno  vrijeme,  vođenje  procesija  izvan  crkve  i  podje¬ 
ljivanje  svečanih  blagoslova  izvan  crkve; 

7.  svečanije  slavljenje  euharistije  u  nedjelje  i  zapovijedane  blagdana. 

Kan.  531  -  Ako  neku  župnu  zadaću  i  obavi  netko  drugi,  priloge  koje  tom  prigodom  primi  od 
vjernika  neka  preda  župnoj  blagajni,  osim  ako  se  utvrdi  protivna  volja  darovatelja  s  obzirom  na 
dobrovoljne  priloge;  dijecezanskom  biskupu  pripada,  pošto  se  posavjetuje  s  prezbiterijalnim  vije¬ 
ćem,  da  donese  propise  kojima  neka  se  odrede  namjena  tih  priloga  i  nagrada  klericima  koji  obave  tu 
zadaću. 

Kan.  532  -  Župnik  zastupa  župu  u  svim  pravnim  poslovima,  prema  pravnoj  odredbi;  neka  se 
brine  da  se  župnim  dobrima  upravlja  prema  odredbi  kann.  1281-1288. 

Kan.  533  -  §  1.  Župnik  je  obvezan  imati  sjedište  u  župnoj  kući  blizu  crkve;  ipak  u  posebnim 
slučajevima,  ako  ima  opravdana  razloga,  mjesni  ordinarij  može  dopustiti  da  boravi  drugdje,  osobito 
u  kući  zajedničkoj  za  više  prezbitera,  samo  ako  je  propisno  i  prikladno  osigurano  obavljanje  župnih 
zadaća. 

§  2.  Župnik  smije,  radi  odmora,  izbivati  iz  župe  svake  godine  najviše  mjesec  dana  neprekidno 
ili  uz  prekide,  osim  ako  se  tome  protivi  važan  razlog;  u  to  vrijeme  odmora  ne  ubrajaju  se  dani  u 
kojima  se  jednom  godišnje  posvećuje  duhovnoj  sabranosti;  ali  je  župnik,  da  bi  izbivao  iz  župe  više 
od  tjedan  dana,  dužan  o  tome  obavijestiti  mjesnog  ordinarija. 

§  3.  Zadaća  je  dijecezanskog  biskupa  da  donese  odredbe  kojima  se  za  vrijeme  župnikove  odsu¬ 
tnosti  osigurava  pastoralna  briga  za  župu  pomoću  svećenika  s  potrebnim  ovlastima. 

Kan.  534  -  §  1.  Pošto  preuzme  župu  u  posjed,  župnik  je  obvezan  namijeniti  misu  za  povjereni 
mu  narod  svake  nedjelje  i  blagdana  zapovijedanih  u  njegovoj  biskupiji;  onaj  koji  je  u  tome  zakonito 
spriječen  neka  to  učini  tih  dana  preko  drugoga  ili  drugih  dana  osobno. 

§  2.  Župnik  koji  se  brine  za  više  župa,  u  dane  o  kojima  se  govori  u  §  1,  obvezan  je  namijeniti 
samo  jednu  misu  za  sav  narod  koji  mu  je  povjeren. 

§  3.  Župnik  koji  nije  udovoljio  obvezi  o  kojoj  se  govori  u  §§  1  i  2  neka  što  prije  namijeni  za  na¬ 
rod  toliko  misa  koliko  ih  je  propustio. 

Kan.  535  -  §  1.  Neka  svaka  župa  ima  župne  knjige,  to  jest  knjige  krštenih,  vjenčanih,  umrlih  i 
druge  prema  propisima  biskupske  konferencije  ili  dijecezanskoga  biskupa;  neka  se  župnik  pobrine 
da  se  te  knjige  točno  vode  i  brižljivo  čuvaju. 

§  2.  Neka  se  u  knjigu  krštenih  ubilježi  i  potvrda  te  ono  što  se  odnosi  na  kanonsko  stanje  vjerni¬ 
ka,  s  obzirom  na  ženidbu,  uz  poštovanje  propisa  kan.  1133,  s  obzirom  na  posvojenje,  isto  tako  i  s 
obzirom  na  primljeni  sveti  red,  doživotno  zavjetovanje  u  redovničkoj  ustanovi  i  promjenu  obreda; 
neka  se  te  zabilježbe  uvijek  unesu  u  ispravu  o  primljenom  krštenju. 

§  3.  Neka  svaka  župa  ima  svoj  pečat;  svjedočanstva  koja  se  izdaju  o  kanonskom  stanju  vjerni¬ 
ka,  a  i  sve  spise  koji  mogu  imati  pravno  značenje,  neka  sam  župnik  ili  njegov  ovlaštenik  potpiše  i 
potvrdi  župnim  pečatom. 

§  4.  Neka  u  svakoj  župi  bude  pismohrana  ili  arhiv,  u  kojemu  neka  se  čuvaju  župne  knjige  zaje¬ 
dno  s  biskupskim  poslanicama  i  drugim  ispravama  koje  treba  da  se  čuvaju  radi  potrebe  ili  koristi; 
sve  to  treba  da  u  vrijeme  pohoda  ih  u  drugo  koje  pogodno  vrijeme  pregleda  dijecezanski  biskup  ili 
njegov  ovlaštenik,  a  župnik  neka  pazi  da  to  ne  dođe  u  ruke  nepozvanima. 

§  5.  Neka  se  brižljivo  čuvaju  i  starije  župne  knjige,  prema  propisima  krajevnoga  prava. 

Kan.  536  -  §  1.  Ako  je  prema  sudu  dijecezanskoga  biskupa,  pošto  se  posavjetuje  s  prezbiteri  - 
jalnim  vijećem,  prikladno,  neka  se  u  svakoj  župi  osnuje  pastoralno  vijeće,  kojemu  je  na  čelu  župnik, 
i  u  kojemu  neka  vjernici  zajedno  s  onima  koji  snagom  svoje  službe  sudjeluju  u  pastoralnoj  brizi  za 
župu  pružaju  svoju  pomoć  da  se  unapređuje  pastoralna  djelatnost. 

§  2.  Pastoralno  vijeće  ima  samo  savjetodavan  glas  i  ravna  se  prema  odredbama  koje  donese  di¬ 
jecezanski  biskup. 

Kan.  537  -  Neka  svaka  župa  ima  ekonomsko  vijeće,  koje  se  osim  prema  općem  pravu,  ravna  i 
prema  odredbama  izdanima  od  dijecezanskog  biskupa  i  u  kojemu  neka  vjernici,  odabrani  prema  tim 
odredbama,  pomažu  župniku  u  upravljanju  župnim  dobrima,  uz  obdržavanje  propisa  kan.  532. 

Kan.  538  -  §  1.  Župniku  prestane  služba  uklanjanjem  ili  premještanjem  koje  prema  pravnoj  od¬ 
redbi  izvrši  dijecezanski  biskup,  odreknućem  kojeg  zbog  opravdana  razloga  preda  sam  župnik  i,  da 
bi  bilo  valjano,  prihvati  dijecezanski  biskup,  istekom  vremena  ako  je,  prema  propisima  krajevnoga 
prava,  o  kojem  se  govori  u  kan.  522,  bio  postavljen  za  određeno  vrijeme. 

§  2.  Župnik,  koji  je  član  redovničke  ustanove  ili  je  inkardiniran  u  družbu  apostolskoga  života, 
uklanja  se  prema  odredbi  kan.  682,  §  2. 

§  3.  Župnik  se  poziva  da  preda,  pošto  navrši  sedamdeset  pet  godina  života,  odreknuće  od  služ¬ 
be  dijecezanskom  biskupu,  koji  neka,  pošto  razmotri  sve  okolnosti  osoba  i  mjesta,  odluči  o  prihva¬ 
ćanju  ili  odgađanju  odreknuća;  dijecezanski  biskup  treba  da  se  pobrine  za  dolično  uzdržavanje  i 
stanovanje  onoga  koji  se  odrekao,  držeći  se  odredaba  koje  je  donijela  biskupska  konferencija. 

Kan.  539  -  Kad  je  župa  prazna  ili  kad  je  župnik  zbog  zatočeništva,  progonstva  ili  izgona,  nes¬ 
posobnosti  ili  slaba  zdravlja  ili  kojega  drugog  razloga  spriječen  u  obavljanju  pastoralne  službe  u 
župi,  neka  dijecezanski  biskup  što  prije  odredi  župnog  upravitelja,  to  jest  svećenika  koji  neka  zam¬ 
jenjuje  župnika  prema  odredbi  kan.  540. 

Kan.  540  -  §  1.  Župnog  upravitelja  obvezuju  iste  dužnosti  i  ima  ista  prava  kao  i  župnik,  osim 
ako  dijecezanski  biskup  odredi  drukčije. 

§  2.  Župni  upravitelj  ne  smije  raditi  ništa  što  bi  bilo  na  štetu  župnikovim  pravima  ili  bi  moglo 
škoditi  župnim  dobrima. 

§  3.  Pošto  župni  upravitelj  završi  svoju  službu,  neka  podnese  župniku  račun. 

Kan.  541  -  §  1.  Kad  je  župa  prazna,  a  isto  tako  kad  je  župnik  spriječen  u  obavljanju  pastoralne 
službe,  prije  nego  se  postavi  župni  upravitelj,  upravljanje  župom  u  međuvremenu  preuzima  župni 
vikar;  ako  ih  je  više,  onaj  od  njih  koji  je  najstariji  po  imenovanju,  ako  pak  nema  vikara,  župnik 
određen  krajevnim  pravom. 

§  2.  Onaj  koji  preuzme  upravljanje  župom  prema  odredbi  §  1  neka  odmah  obavijesti  mjesnog 
ordinarija  o  tome  daje  župa  prazna. 

Kan.  542  -  Svećenici  kojima  se  zajednički  i  pojedinačno,  prema  odredbi  kan.  517,  §  1,  povjeri 
pastoralna  briga  za  neku  župu  ili  za  različite  župe  istodobno: 

1.  treba  da  imaju  osobine  o  kojima  se  govori  u  kan.  521; 

2.  neka  se  imenuju  ih  postave  prema  odredbi  propisa  kann.  522  i  524; 

3.  pastoralnu  brigu  steknu  tek  od  trenutka  preuzimanja  župe  u  posjed;  njihov  se  voditelj 
uvodi  u  posjed  prema  odredbi  propisa  kan.  527,  §  2;  za  ostale  pak  svećenike  zakonito  položena 
ispovijest  vjere  zamjenjuje  preuzimanje  u  posjed. 

Kan.  543  -  §  1.  Ako  se  svećenicima  zajednički  i  pojedinačno  povjeri  pastoralna  briga  za  župu 
ili  za  različite  župe  istodobno,  pojedinci,  prema  rasporedu  koji  naprave,  obvezni  su  obavljati  žup- 
ničke  zadaće  i  službe,  o  kojima  se  govori  u  kann.  528,  529  i  530;  ovlast  prisustvovati  sklapanju 
ženidaba,  kao  i  sve  vlasti  davanja  oprosta,  koje  su  samim  pravom  dane  župniku,  pripadaju  svima, 
ipak  treba  da  se  vrše  pod  ravnanjem  voditelja. 

§  2.  Svi  svećenici  koji  pripadaju  skupini: 

1.  obavezni  su  imati  sjedište; 

2.  neka  zajedničkim  dogovorom  naprave  raspored  prema  kojemu  neka  jedan  od  njih  nami¬ 
jeni  misu  za  narod,  prema  odredbi  kan.  534; 

3.  u  pravnim  poslovima  samo  voditelj  zastupa  župu  ili  župe  koje  su  povjerene  skupini. 

Kan.  544  -  Kad  nekom  svećeniku  iz  skupine,  o  kojoj  se  govori  u  kan.  517,  §  1,  ili  voditelju 
skupine  prestane  služba,  a  isto  tako  kad  koji  od  njih  postane  nesposoban  za  obavljanje  pastoralne 
službe,  župa  ili  župe  povjerene  na  brigu  toj  skupini  ne  postanu  prazne;  ali  zadaća  je  dijecezanskog 

biskupa  da  imenuje  drugog  voditelja;  prije  pak  nego  biskup  imenuje  drugoga,  neka  tu  službu  obav¬ 
lja  svećenik  te  skupine  koji  je  najstariji  po  imenovanju. 

Kan.  545  -  §  1.  Kad  god  je  potrebno  ili  prikladno  da  bi  se  propisno  obavljala  pastoralan  služba 
u  župi,  župniku  se  mogu  dati  jedan  ili  više  župnih  vikara,  koji,  kao  župnikovi  suradnici  i  dionici 
njegove  brige,  zajedničkim  savjetom  i  nastojanjem  sa  župnikom  i  pod  njegovom  vlašću,  surađuju  u 
pastoralnoj  službi. 

§  2.  Župni  vikar  može  se  postaviti  ili  tako  da  sudjeluje  u  obavljanju  cjelokupne  pastoralne  služ¬ 
be,  i  to  ili  za  svu  župu  ili  za  određeni  dio  župe  ili  za  određenu  skupinu  župljana,  ili  također  tako  da 
istodobno  vrši  određene  zadaće  u  različitim  župama. 

Kan.  546  -  Da  bi  netko  bio  valjano  imenovan  za  župnog  vikara,  treba  da  bude  zaređen  za  prez¬ 
bitera. 

Kan.  547  -  Župnog  vikara  slobodno  imenuje  dijecezanski  biskup,  pošto  se  posavjetuje,  ako  to 
smatra  prikladnim,  sa  župnikom  ili  župnicima  župa  za  koje  se  postavlja  i  s  dekanom,  uz  obdržava- 
nje  propisa  kan.  682,  §  1. 

Kan.  548  -  §  1.  Obveze  i  prava  župnog  vikara  određuju,  osim  kanona  ovog  poglavlja,  biskupij¬ 
ski  statut  i  pismo  dijecezanskog  biskupa,  a  pobliže  se  određuju  župnikovim  nalogom. 

§  2.  Župni  vikar  obvezan  je  snagom  službe  pomagati  župniku  u  cjelokupnoj  župnoj  službi,  izu¬ 
zevši  namjenjivanje  mise  za  narod  a  isto  tako,  kad  je  to  potrebno  prema  pravnoj  odredbi,  zamijeniti 
župnika,  osim  ako  je  pismom  dijecezanskoga  biskupa  izričito  određeno  nešto  drugo. 

§  3.  Neka  župni  vikar  redovito  izvješćuje  župnika  o  namjeravanim  i  poduzetim  pastoralnim 
pothvatima,  tako  da  župnik  i  župni  vikar  ili  vikari  ujedinjenim  snagama  mogu  udovoljavati  pasto¬ 
ralnoj  brizi  za  župu  za  koju  su  zajednički  odgovorni. 

Kan.  549  -  Kad  je  župnik  odsutan,  ako  se  dijecezanski  biskup  ne  pobrine  drukčije  prema  od¬ 
redbi  kan.  533,  §  3,  i  ako  nije  postavljen  župni  upravitelj,  neka  se  obdržavaju  propisi  kan.  541,  §  1; 
u  tom  slučaju  vikara  obvezuju  sve  župničke  dužnosti,  izuzevši  obvezu  da  namjenjuje  mise  za  narod. 

Kan.  550  -  §  1.  Župni  vikar  obvezan  je  imati  sjedište  u  župi  ili,  ako  je  postavljen  za  različite 
župe  istodobno,  u  jednoj  od  njih;  ipak  mjesni  ordinarij  može  zbog  opravdana  razloga  dopustiti  da 
prebiva  drugdje,  osobito  u  kući  zajedničkoj  za  više  prezbitera,  samo  ako  zbog  toga  obavljanje  pas¬ 
toralnih  zadaća  ne  trpi  nikakvu  štetu. 

§  2.  Neka  se  mjesni  ordinarij  pobrine  da  se  u  župnoj  kući,  gdje  je  to  moguće,  između  župnika  i 
vikara  uvede  neki  oblik  zajedničkog  života. 

§  3.  Što  se  tiče  vremena  odmora,  župni  vikar  ima  isto  pravo  kao  i  župnik. 

Kan.  551  -  Što  se  tiče  priloga  koje  vjernici  daju  vikaru  prigodom  obavljanja  pastoralne  službe, 
neka  se  obdržavaju  propisi  kan.  53 1 . 

Kan.  552  -  Dijecezanski  biskup  ili  dijecezanski  upravitelj  mogu  zbog  opravdana  razloga  uklo¬ 
niti  župnog  vikara,  uz  obdržavanje  propisa  kan.  682,  §  2. 

Poglavlje  VII. 

DEKANI 


Kan.  553  -  §  1.  Dekanatski  vikar,  koji  se  naziva  i  dekan  ili  arhiprezbiter  ili  nekim  drugim  nazi¬ 
vom,  svećenik  je  koji  stoji  na  čelu  dekanata. 

§  2.  Dekana  imenuje  dijecezanski  biskup,  pošto  se  posavjetuje,  prema  svojem  razboritom  sudu, 
sa  svećenicima  koji  obavljaju  službu  u  dotičnom  dekanatu,  osim  ako  krajevno  pravo  određuje  nešto 
drugo. 

Kan.  554  -  §  1.  Za  dekansku  službu,  koja  nije  povezana  sa  službom  župnika  određene  župe, 
neka  biskup  odabere  svećenika  kojega,  pošto  razmotri  okolnosti  mjesta  i  vremena,  smatra  priklad¬ 
nim. 

§  2.  Neka  se  dekan  imenuje  na  određeno  vrijeme  utvrđeno  krajevnim  pravom. 

§  3.  Dijecezanski  biskup  može  zbog  opravdana  razloga  dekana  slobodno  ukloniti  sa  službe, 
prema  svojem  razboritom  sudu. 

Kan.  555  -  §  1.  Osim  ovlasti  koje  mu  zakonito  daje  krajevno  pravo  dekan  ima  dužnost  i  pravo: 

1.  promicati  i  usklađivati  zajedničku  pastoralnu  djelatnost  u  dekanatu; 

2  brinuti  se  da  klerici  njegova  dekanata  provode  život  u  skladu  sa  svojim  staležom  i  da  bri¬ 
žljivo  udovoljavaju  svojim  dužnostima; 

3.  brinuti  se  da  se  bogoslužni  čini  slave  prema  propisima  svetog  bogoslužja,  da  se  brižljivo 
pazi  na  doličnost  i  čistoću  crkava  i  svetog  namještaja,  osobito  u  euharistijskom  slavlju  i  čuvanju 
presvetog  sakramenta,  da  se  župne  knjige  ispravno  vode  i  propisno  čuvaju,  da  se  pomnjivo  upravlja 
crkvenim  dobrima;  konačno,  da  se  vodi  potrebna  briga  za  župnu  kuću. 

§  2.  U  dekanatu  koji  mu  je  povjeren  dekan: 

1.  neka  nastoji  da  klerici  prema  propisima  krajevnoga  prava  u  određena  vremena  prisustvu¬ 
ju  predavanjima,  bogoslovnim  sastancima  ili  konferencijama  prema  odredbi  kan.  279,  §  2; 

2.  neka  se  brine  da  prezbiterima  njegova  dekanata  budu  pri  ruci  duhovna  pomagala;  isto 
tako  neka  se  što  više  zauzima  za  one  koji  se  nalaze  u  težim  okolnostima  ili  imaju  poteškoća. 

§  3.  Neka  se  dekan  brine  da  župnici  njegova  dekanata  za  koje  zna  da  su  teško  bolesni  ne  ostanu 
bez  duhovne  i  materijalne  pomoći,  i  da  se  dostojno  obavi  sprovod  onih  koji  umiru;  neka  se  pobrine 
da  prigodom  bolesti  ili  smrti  ne  propadnu  ih  se  ne  odnesu  knjige,  isprave,  sveti  namještaj  i  drugo 
što  pripada  Crkvi. 

§  4.  Dekan  je  obvezan  prema  odluci  dijecezanskog  biskupa  pohađati  župe  svojega  dekanata. 

Poglavlje  VIII. 

REKTORI  CRKAVA  I  KAPELANI 


Članak  1. 

Rektori  crkava 

Kan.  556  -  Rektorima  crkava  ovdje  se  nazivaju  svećenici  kojima  je  povjerena  briga  za  neku 
crkvu  koja  nije  ni  župna  ni  kaptolska  niti  je  pripojena  kući  redovničke  zajednice  ili  družbe  apostol¬ 
skoga  života  koja  u  njoj  slavi  bogoslužje. 

Kan.  557  -  §  1.  Dijecezanski  biskup  slobodno  imenuje  rektora  crkve,  poštujući  pravo  biranja  ili 
predlaganja,  ako  to  komu  zakonito  pripada;  u  tom  slučaju  dijecezanskom  biskupu  pripada  da  potvr¬ 
di  ili  postavi  rektora. 

§  2.  Ako  crkva  i  pripada  nekoj  kleričkoj  redovničkoj  ustanovi  papinskoga  prava,  dijecezan¬ 
skom  biskupu  pripada  da  postavi  rektora  kojega  predloži  poglavar. 

§  3.  Rektor  sjemeništa  ili  zavoda  rektor  je  crkve  koja  je  povezana  sa  sjemeništem  ili  nekim  dru¬ 
gim  zavodom  kojim  upravljaju  klerici,  osim  ako  dijecezanski  biskup  odluči  drukčije. 

Kan.  558  -  Poštujući  propis  kan.  262,  rektor  ne  smije  u  crkvi  koja  mu  je  povjerena  obavljati 
župne  svete  čine,  o  kojima  se  govori  u  kan.  530,  brr.  1-6,  osim  s  pristankom  ili,  ako  je  potrebno,  s 
ovlaštenjem  župnika. 

Kan.  559  -  Rektor  može  u  crkvi  koja  mu  je  povjerena  obavljati  bogoslužna  slavlja,  pa  i  sveča¬ 
na,  poštujući  zakonite  odredbe  utemeljenja  i  samo  ako,  prema  sudu  mjesnog  ordinarija,  to  ni  na  koji 
način  ne  škodi  župnom  bogoslužju. 

Kan.  560  -  Mjesni  ordinarij  može,  gdje  to  smatra  prikladnim,  rektoru  narediti  da  u  svojoj  crkvi 
slavi  za  narod  određene  svete  čine,  pa  i  župne,  i  da  crkva  bude  otvorena  određenim  skupinama 
vjernika  da  bi  tu  obavljali  bogoslužna  slavlja. 

Kan.  561  -  Bez  dozvole  rektora  ili  drugog  zakonitog  poglavara  nitko  ne  smije  u  crkvi  slaviti 
euharistiju,  dijeliti  sakramente  niti  obavljati  druge  svete  čine;  ta  dozvola  treba  da  se  dade  ili  uskrati 
prema  pravnoj  odredbi. 

Kan.  562  -  Rektor  crkve,  pod  vlašću  mjesnog  ordinarija  i  obdržavajući  zakoniti  statut  i  stečena 
prava,  obvezan  je  brinuti  se  da  se  u  crkvi  dostojno  slave  sveti  čini  prema  bogoslužnim  odredbama  i 
propisima  kanona,  da  se  obveze  vjerni  ispunjaju,  da  se  dobrima  brižljivo  upravlja,  da  se  osiguraju 
čuvanje  i  doličnost  svetog  namještaja  i  svetih  zgrada  te  da  se  ne  dogodi  ništa  što  na  bilo  koji  način 
ne  bi  odgovaralo  svetosti  mjesta  i  dužnom  poštovanju  kuće  Božje. 

Kan.  563  -  Mjesni  ordinarij  može  zbog  opravdana  razloga,  prema  svojem  razboritom  sudu, 
rektora  crkve  ukloniti  sa  službe,  iako  su  ga  drugi  izabrali  ili  predložili,  uz  obdržavanje  propisa  kan. 
682,  §2. 


Članak  2. 

Kapelani 

Kan.  564  -  Kapelan  je  svećenik  kojemu  je  za  stalno  povjerena,  barem  djelomice,  pastoralna 
briga  za  neku  zajednicu  ili  posebnu  skupinu  vjernika,  koju  treba  da  vodi  prema  odredbi  općeg  i 
krajevnog  prava. 

Kan.  565  -  Kapelana  imenuje  mjesni  ordinarij,  kojemu  također  pripada  da  predloženoga  posta¬ 
vi  ili  izabranoga  potvrdi,  osim  ako  se  pravom  određuje  nešto  drugo  ili  ako  nekome  zakonito  pripa¬ 
daju  posebna  prava. 

Kan.  566  -  §  1.  Kapelan  treba  da  ima  sve  ovlasti  koje  traži  pravilna  pastoralna  briga.  Osim  onih 
koje  se  daju  krajevnim  pravom  ili  posebnim  ovlaštenjem  kapelan  snagom  svoje  službe  ima  ovlast 
ispovijedati  vjernike  koji  su  povjereni  njegovoj  brizi,  propovijedati  im  Božju  riječ,  dijeliti  popudbi¬ 
nu  i  bolesničko  pomazanje  te  podjeljivati  sakrament  potvrde  onima  koji  se  nalaze  u  smrtnoj  pogibe¬ 
lji- 

§  2.  U  bolnicama,  zatvorima  i  na  putovanjima  morem  kapelan  osim  toga  ima  ovlast,  koju  može 
vršiti  samo  na  tim  mjestima,  odrješivati  od  unaprijed  izrečenih  nepridržanih  i  neproglašenih  cenzu¬ 
ra,  ali  uz  obdržavanje  propisa  kan.  976. 

Kan.  567  -  §  1.  Neka  mjesni  ordinarij  ne  imenuje  kapelana  kuće  laičke  redovničke  ustanove, 
osim  ako  se  posavjetovao  s  poglavarom,  koji  ima  pravo,  pošto  pita  za  mišljenje  zajednicu,  predloži¬ 
ti  nekog  svećenika. 

§  2.  Zadaća  je  kapelana  da  slavi  ili  vodi  bogoslužne  svete  čine;  ali  se  ne  smije  miješati  u  unut¬ 
rašnje  upravljanje  ustanovom. 

Kan.  568  -  Za  one  koji  zbog  svojih  životnih  okolnosti  ne  mogu  imati  redovitu  brigu  župnika, 
kao  što  su  iseljenici,  prognanici,  izbjeglice,  selite lji,  pomorci,  neka  se,  ako  je  moguće,  postave 
kapelani. 

Kan.  569  -  Vojni  kapelani  ravnaju  se  prema  posebnim  zakonima. 

Kan.  570  -  Ako  je  sjedištu  zajednice  ili  skupine  pripojena  crkva  koja  nije  župna,  neka  kapelan 
bude  rektor  te  crkve,  osim  ako  briga  za  zajednicu  ili  crkvu  traži  nešto  drugo. 

Kan.  571  -  U  obavljanju  svoje  pastoralne  službe  neka  kapelan  njeguje  potrebnu  povezanost  sa 
župnikom. 

Kan.  572  -  Što  se  tiče  uklanjanja  kapelana,  neka  se  obdržava  propis  kan.  563. 

DIO  III. 


USTANOVE  POSVEĆENOGA  ŽIVOTA 
I  DRUŽBE  APOSTOLSKOGA  ŽIVOTA 

ODSJEK  I. 

USTANOVE  POSVEĆENOGA  ŽIVOTA 


NASLOV  I. 

ZAJEDNIČKE  ODREDBE  ZA  SVE  USTANOVE 
POSVEĆENOGA  ŽIVOTA 


Kan.  573  -  §  1.  Život  posvećen  zavjetovanjem  evanđeoskih  savjeta  stalan  je  oblik  življenja  ko¬ 
jim  se  vjernici,  slijedeći  po  djelovanju  Duha  Svetoga  prisnije  Krista,  posve  posvećuju  Bogu  nadas¬ 
ve  ljubljenomu,  da,  njemu  u  čast  i  za  izgradnju  Crkve  i  za  spasenje  svijeta  novim  i  posebnim  razlo¬ 
gom  posvećeni,  postignu  savršenstvo  ljubavi  u  služenju  kraljevstvu  Božjemu  i  da,  postavši  sjajnim 
znakom  u  Crkvi,  unaprijed  naviještaju  nebesku  slavu. 

§  2.  Taj  oblik  življenja  u  ustanovama  posvećenoga  života,  što  ih  je  mjerodavna  crkvena  vlast 
kanonski  osnovala,  slobodno  prihvaćaju  vjernici  koji  prema  vlastitim  zakonima  ustanova,  zavjetima 
ili  drugim  svetim  vezama  javno  ispovijedaju  evanđeoske  savjete  čistoće,  siromaštva  i  poslušnosti  te 
se,  po  ljubavi  prema  kojoj  ti  savjeti  vode,  na  poseban  način  združuju  s  Crkvom  i  njezinim  otaj¬ 
stvom. 

Kan.  574  -  §  1.  Stalež  onih  koji  u  takvim  ustanovama  javno  ispovijedaju  evanđeoske  savjete 
odnosi  se  na  život  i  svetost  Crkve,  i  stoga  treba  da  ga  svi  u  Crkvi  promiču  i  usavršavaju. 

§  2.  Bog  neke  vjernike  posebno  zove  u  taj  stalež  da  u  životu  Crkve  uživaju  poseban  dar  i  da, 
prema  svrsi  i  duhu  ustanove,  pridonose  njezinu  spasenjskom  poslanju. 

Kan.  575  -  Evanđeoski  savjeti,  utemeljeni  na  nauku  i  primjerima  Krista  učitelja,  božanski  su 
dar  koji  je  Crkva  primila  od  Gospodina  i  koji  s  njegovom  milošću  uvijek  čuva. 

Kan.  576  -  Zadaća  je  mjerodavne  crkvene  vlasti  da  tumači  evanđeoske  savjete,  da  uz  pomoć 
zakona  upravlja  njihovom  provedbom  i  zatim  da  s  kanonskim  odobrenjem  ustanovljuje  stalne  obli¬ 
ke  življenja  te  da  se,  sa  svoje  strane,  brine  da  ustanove  rastu  i  cvatu  u  duh  osnovatelja  i  zdravih 
predaja. 

Kan.  577  -  U  Crkvi  ima  veoma  mnogo  ustanova  posvećenoga  života  koje  već  prema  danoj  mi¬ 
losti  imaju  različite  darove:  slijede,  naime,  prisnije  Krista  ili  kako  moli,  ili  kako  naviješta  kraljev¬ 
stvo  Božje,  ili  kako  ljudima  čini  dobro,  ili  kako  se  u  svijetu  s  njima  druži,  ali  koji  uvijek  vrši  volju 
Očevu. 

Kan.  578  -  Svi  treba  da  vjerno  čuvaju  duh  i  nakane  osnovatelja  koje  je  mjerodavna  crkvena 
vlast  potvrdila  s  obzirom  na  narav,  svrhu,  duh  i  svojstva  ustanove,  a  i  njezine  zdrave  predaje,  što 
sve  tvori  baštinu  same  ustanove. 

Kan.  579  -  Dijecezanski  biskupi  mogu,  svaki  na  svojem  području,  službenom  odlukom  osnova¬ 
ti  ustanove  posvećenoga  života,  samo  ako  su  pitali  za  savjet  Apostolsku  Stolicu. 

Kan.  580  -  Pripojenje  jedne  ustanove  posvećenoga  života  drugoj  pridržano  je  mjerodavnoj 
vlasti  ustanove  koja  pripaja,  poštujući  uvijek  kanonsku  samostalnost  pripojene  ustanove. 

Kan.  581  -  Podjela  ustanove  na  dijelove,  kako  god  se  oni  nazivali,  osnivanje  novih,  spajanje  ili 
drukčije  razgraničenje  postojećih  pripada  mjerodavnoj  vlasti  ustanove,  prema  odredbi  konstitucija. 

Kan.  582  -  Združivanja  i  ujedinjenja  ustanova  posvećenog  života  pridržana  su  samo  Apostol¬ 
skoj  Stolici;  njoj  su  također  pridržane  udružbe  i  savezi. 

Kan.  583  -  Promjene  u  ustanovama  posvećenoga  života,  koje  se  odnose  na  ono  što  je  odobrila 
Apostolska  Stolica,  ne  mogu  se  uvesti  bez  njezine  dozvole. 

Kan.  584  -  Samo  Apostolskoj  Stolici  pripada  ukinuće  ustanove,  njoj  je  također  pridržana  odlu¬ 
ka  o  vremenitim  dobrima  ustanove. 

Kan.  585  -  Ukinuće  dijelova  ustanove  pripada  mjerodavnoj  vlasti  same  ustanove. 

Kan.  586  -  §  1.  Svakoj  ustanovi  priznaje  se  opravdana  samostalnost  života,  osobito  upravlja¬ 
nja,  po  kojoj  ima  u  Crkvi  vlastitu  stegu  te  može  čuvati  neokrnjenu  svoju  baštinu,  o  kojoj  se  govori  u 
kan.  578. 

§  2.  Zadaća  je  mjesnih  ordinarija  da  čuvaju  i  štite  tu  samostalnost. 

Kan.  587  -  §  1.  Da  bi  se  vjernije  štitili  vlastiti  poziv  i  samosvojnost  svake  ustanove,  temeljni 
zakonik  ih  konstitucije  moraju  sadržavati,  osim  onoga  što  se  u  kan.  578  određuje  da  treba  sačuvati, 
i  temeljne  odredbe  o  upravljanju  ustanovom  i  stezi  članova,  o  pritjelovljenju  te  odgajanju  i 
obrazovanju  članova,  a  i  o  vlastitom  predmetu  svetih  veza. 

§  2.  Takav  zakonik  odobrava  mjerodavna  crkvena  vlast  i  može  se  mijenjati  samo  s  njezinim 
pristankom. 

§  3.  Neka  u  tome  zakoniku  duhovni  i  pravni  sastojci  budu  prikladno  usklađeni;  neka  se,  ipak, 
bez  potrebe  ne  umnožavaju  odredbe. 

§  4.  Ostale  odredbe  koje  je  izdala  mjerodavna  vlast  ustanove  neka  se  prikladno  prikupe  u  druge 
zakone,  a  te  se  odredbe  mogu  preispitivati  i  prilagođavati  prema  zahtjevima  vremena  i  mjesta. 

Kan.  588  -  §  1.  Stalež  posvećenoga  života  nije,  po  svojoj  naravi,  ni  klerički  ni  laički. 

§  2.  Klerička  ustanova  naziva  se  ona  koja,  po  svrsi  ili  nakani  osnovatelja  ili  snagom  zakonite 
predaje,  jest  pod  vodstvom  klerika  te  prihvaća  vršenje  svetoga  reda,  a  crkvena  je  vlast  kao  takvu 
priznaje. 

§  3.  Laička  ustanova  naziva  se  pak  ona  koju  takvom  priznaje  crkvena  vlast  i  koja  snagom  svoje 
naravi,  svojstava  i  svrhe  ima  svoju  zadaću,  određenu  od  osnovatelja  ili  zakonitom  predajom,  a  ne 
uključuje  vršenje  svetoga  reda. 

Kan.  589  -  Ustanova  posvećenoga  života  naziva  se  papinskoga  prava  ako  ju  je  ustanovila  ili 
svojom  službenom  odlukom  odobrila  Apostolska  Stolica,  a  biskupijskoga  prava  ako  je  ustanovio 
dijecezanski  biskup,  a  od  Apostolske  Stolice  nije  dobila  odluku  o  odobrenju. 

- 101  - 


Kan.  590  -  §  1 .  Budući  da  su  ustanove  posvećenoga  života  na  poseban  način  posvećene  da  slu¬ 
že  Bogu  i  svoj  Crkvi,  zbog  posebna  su  razloga  podložne  njezinoj  vrhovnoj  vlasti. 

§  2.  Pojedini  članovi  treba  da  se  pokoravaju  vrhovnom  svećeniku,  kao  svojem  najvišem  pogla¬ 
varu,  i  zbog  svete  veze  poslušnosti. 

Kan.  591  -  Da  bi  se  bolje  osiguralo  dobro  ustanova  i  potrebe  apostolata,  vrhovni  svećenik, 
zbog  svojeg  prvenstva  nad  općom  Crkvom,  a  imajući  na  umu  zajedničku  korist,  može  ustanove 
posvećenoga  života  izuzeti  od  vlasti  mjesnih  ordinarija  i  podložiti  sebi  samom  ili  drugoj  crkvenoj 
vlasti. 

Kan.  592  -  §  1.  Da  bi  se  bolje  unapređivalo  zajedništvo  ustanova  s  Apostolskom  Stolicom,  ne¬ 
ka  svaki  vrhovni  voditelj  pošalje  Apostolskoj  Stolici,  na  način  i  u  vrijeme  koje  ona  odredi,  kratak 
izvještaj  o  stanju  i  životu  ustanove. 

§  2.  Neka  voditelji  svake  ustanove  promiču  poznavanje  spisa  Svete  Stolice  koji  se  odnose  na 
članove  koji  su  im  povjereni  i  neka  se  brinu  da  se  oni  obdržavaju. 

Kan.  593  -  U  unutrašnjem  upravljanju  i  stezi,  ustanove  papinskoga  prava  podložne  su  neposre¬ 
dno  i  samo  vlasti  Apostolske  Stolice,  uz  obdržavanje  propisa  kan.  586. 

Kan.  594  -  Ustanova  biskupijskoga  prava  ostaje  pod  posebnom  brigom  dijecezanskoga  bisku¬ 
pa,  uz  obdržavanje  kan.  586. 

Kan.  595  -  §  1.  Zadaća  je  biskupa  glavnog  sjedišta  ustanove  da  odobri  konstitucije  i  potvrdi  u 
njih  zakonito  uvedene  promjene,  osim  onih  koje  je  preuzela  Apostolska  Stolica,  i  da  upravlja  važni¬ 
jim  poslovima  koji  se  odnose  na  svu  ustanovu  a  prelaze  ovlaštenje  unutrašnje  vlasti,  pošto  se  posav¬ 
jetuje  s  ostalim  dijecezanskim  biskupima,  ako  se  ustanova  proširila  u  više  biskupija. 

§  2.  Dijecezanski  biskup  može  dati  oprost  od  konstitucija  u  pojedinačnim  slučajevima. 

Kan.  596  -  §  1.  Poglavari  i  kapituli  ustanova  imaju  nad  članovima  onu  vlast  koja  je  određena 
općim  pravom  i  konstitucijama. 

§  2.  Ali,  u  redovničkim  kleričkim  ustanovama  papinskoga  prava  imaju,  osim  toga,  crkvenu 
vlast  upravljanja  kako  za  izvanjsko  tako  i  za  unutrašnje  područje. 

§  3.  Na  vlast  o  kojoj  se  govori  u  §  1  primjenjuju  se  propisi  kann.  131,  133  i  137-144. 

Kan.  597  -  §  1.  U  ustanovu  posvećenoga  života  može  biti  primljen  svaki  katolik  ispravne  na¬ 
kane,  koji  ima  osobine  koje  traži  opće  i  vlastito  pravo  a  nije  spriječen  nikakvom  smetnjom. 

§  2.  Nitko  se  ne  može  primiti  bez  odgovarajuće  priprave. 

Kan.  598  -  §  1.  Pazeći  na  svoju  narav  i  svoje  svrhe,  neka  svaka  ustanova  u  svojim  konstituci¬ 
jama  odredi  način  kako  treba  da  obdržava,  s  obzirom  na  svoj  način  življenja,  evanđeoske  savjete 
čistoće,  siromaštva  i  poslušnosti. 

§  2.  Svi  članovi,  dakako,  moraju  ne  samo  vjerno  i  potpuno  obdržavati  evanđeoske  savjete,  nego 
i  uskladiti  život  s  vlastitim  pravom  ustanove  te  tako  težiti  za  savršenstvom  svojega  staleža. 

Kan.  599  -  Evanđeoski  savjet  čistoće,  prihvaćen  radi  kraljevstva  nebeskoga,  što  je  znak  budu¬ 
ćega  svijeta  i  izvor  obilnije  plodnosti  u  nepodijeljenu  srcu,  obvezuje  na  potpunu  uzdržljivost  u 
celibatu. 

Kan.  600  -  Evanđeoski  savjet  siromaštva  po  primjeru  Krista,  koji  je  radi  nas  postao  siromašan 
iako  je  bio  bogat,  osim  života  siromašna  u  stvari  i  u  duhu,  koji  treba  da  se  provodi  radino  u  razbori- 

tosti  i  bez  zemaljskih  bogatstava,  donosi  sa  sobom  ovisnost  i  ograničenje  pri  upotrebi  dobara  i 
raspolaganju  njima,  prema  odredbi  vlastita  prava  svake  ustanove. 

Kan.  601  -  Evanđeoski  savjet  poslušnosti,  prihvaćen  u  duhu  vjere  i  ljubavi  u  nasljedovanju 
Krista  do  smrti  poslušna,  obvezuje  na  podvrgavanje  volje  zakonitim  poglavarima,  koji  su  namjesni¬ 
ci  Božji,  kad  zapovijedaju  prema  vlastitim  konstitucijama. 

Kan.  602  -  Bratski  život,  vlastit  svakoj  ustanovi,  kojim  se  svi  članovi  ujedinjuju  u  Kristu  kao  u 
posebnu  obitelj,  neka  se  tako  uredi  da  svima  postane  uzajamna  pomoć  kako  bi  svatko  ispunio  svoj 
poziv.  Bratskim  pak  zajedništvom,  ukorijenjenim  i  utemeljenim  na  ljubavi,  članovi  neka  budu 
primjer  opće  pomirbe  u  Kristu. 

Kan.  603  -  §  1.  Osim  ustanova  posvećenoga  života,  Crkva  priznaje  pustinjački  i  osamljenički 
život,  kojim  vjernici  strožim  odvajanjem  od  svijeta,  šutnjom  samoće,  postojanom  molitvom  i  poko¬ 
rom  posvećuju  svoj  život  Bogu  na  slavu  i  za  spasenje  svijeta. 

§  2.  Pustinjak,  kao  Bogu  prikazan  u  posvećenom  životu,  priznaje  se  u  pravu  ako  tri  evanđeoska 
savjeta,  potvrđena  zavjetom  ili  kojom  drugom  svetom  vezom,  javno  prihvati  pred  dijecezanskim 
biskupom  i  pod  njegovim  vodstvom  provodi  svoj  način  življenja. 

Kan.  604  -  §  1.  Tim  oblicima  posvećenoga  života  pridružuje  se  red  djevica  koje  se,  izričući 
svetu  odluku  da  prisnije  slijede  Krista,  pred  dijecezanskim  biskupom  po  odobrenom  bogoslužnom 
obredu  posvećuju  Bogu,  otajstveno  se  zaručuju  s  Kristom  sinom  Božjim  i  određuju  za  crkveno 
služenje. 

§  2.  Da  bi  vjernije  obdržavale  svoju  odluku  i  uzajamnom  pomoći  ispunjavale  služenje  Crkve 
koje  je  u  skladu  s  njihovim  staležom,  djevice  se  mogu  udruživati. 

Kan.  605  -  Odobriti  nove  oblike  posvećenoga  života  pridržano  je  samo  Apostolskoj  Stolici.  A- 
li,  dijecezanski  biskupi  neka  nastoje  raspoznavati  nove  darove  posvećenoga  života  koje  Duh  Sveti 
povjerava  Crkvi  i  neka  pomažu  promicateljima  da  svoje  namjere  što  bolje  iskazuju  i  prikladnim 
statutima  štite,  primjenjujući  osobito  opće  odredbe  sadržane  u  ovom  dijelu. 

Kan.  606  -  Ono  što  je  određeno  za  ustanove  posvećenoga  života  i  njihove  članove  s  jednakim 
pravom  vrijedi  za  oba  spola,  osim  ako  se  nešto  drugo  utvrdi  iz  sklopa  govora  ili  iz  naravi  stvari. 

NASLOV  II. 


REDOVNIČKE  USTANOVE 


Kan.  607  -  §  1.  Redovnički  život,  kao  posvećenje  cijele  osobe,  očituje  u  Crkvi  divnu  od  Boga 
ustanovljenu  vezu,  znak  budućega  vijeka.  Tako  redovnik  izvršuje  svoje  potpuno  darivanje  kao  žrtvu 
Bogu  prinesenu,  kojom  sav  njegov  život  postaje  neprekidno  štovanje  Boga  u  ljubavi. 

§  2.  Redovnička  je  ustanova  društvo  u  kojemu  članovi  po  vlastitom  pravu  polažu  javne  zavjete 
doživotne  ili  privremene,  koje,  kad  im  istekne  vrijeme,  valja  obnoviti,  te  žive  bratskim  životom  u 
zajedništvu. 

§  3.  Javno  svjedočenje  koje  redovnici  treba  da  iskazuju  Kristu  i  Crkvi  nosi  sa  sobom  odvajanje 
od  svijeta,  što  je  vlastito  naravi  i  svrsi  svake  ustanove. 

Poglavlje  I. 

REDOVNIČKE  KUĆE  I  NJIHOV  OSNUTAK  I  UKINUĆE 


Kan.  608  -  Redovnička  zajednica  mora  stanovati  u  zakonito  osnovanoj  kući  pod  vlašću  pogla¬ 
vara  postavljenoga  prema  pravnoj  odredbi;  neka  svaka  kuća  ima  barem  kapelu  u  kojoj  neka  se  slavi 
i  čuva  euharistija  da  uistinu  bude  središte  zajednice. 

Kan.  609  -  §  1.  Kuće  redovničke  ustanove  osniva  prema  konstitucijama  mjerodavna  vlast,  s 
prije  napismeno  danim  pristankom  dijecezanskoga  biskupa. 

§  2.  Za  osnutak  samostana  monahinja  traži  se  osim  toga  dopuštenje  Apostolske  Stolice. 

Kan.  610  -  §  1.  Kod  osnutka  kuća  neka  se  ima  pred  očima  korist  Crkve  i  ustanove  i  neka  se  o- 
sigura  sve  što  se  traži  za  propisnu  provedbu  redovničkog  života  članova,  prema  vlastitim  svrhama  i 
duhu  ustanove. 

§  2.  Neka  se  ne  osnuje  nijedna  kuća  ako  se  ne  može  razborito  prosuditi  da  će  se  prikladno  udo¬ 
voljiti  potrebama  članova. 

Kan.  611  -  Pristanak  dijecezanskog  biskupa  za  osnutak  redovničke  kuće  neke  ustanove  uklju¬ 
čuje  pravo: 

1.  živjeti  prema  naravi  i  svrhama  koje  su  vlastite  ustanovi; 

2.  činiti  djela  koja  su,  prema  pravnoj  odredbi,  vlastita  ustanovi,  uz  poštovanje  uvjeta  pos¬ 
tavljenih  u  pristanku; 

3.  za  kleričke  ustanove  imati  crkvu,  uz  poštovanje  propisa  kan.  1215,  §  3,  i  obavljati  svete 
službe,  uz  obdržavanje  onoga  što  po  pravu  treba  obdržavati. 

Kan.  612  -  Da  bi  se  redovnička  kuća  namijenila  za  apostolska  djela  različita  od  onih  za  koja  je 
osnovana,  traži  se  pristanak  dijecezanskoga  biskupa;  ah,  ne  ako  se  radi  o  promjeni  koja  se,  uz  poš¬ 
tovanje  odredaba  utemeljenja,  odnosi  samo  na  unutrašnje  upravljanje  i  stegu. 

Kan.  613  -  §  1.  Redovnička  je  kuća  regularnih  kanonika  i  monaha  pod  upravljanjem  i  brigom 
svoga  voditelja  samosvojna,  osim  ako  konstitucije  određuju  drukčije. 

§  2.  Voditelj  samosvojne  kuće  po  pravu  je  viši  poglavar. 

Kan.  614  -  Samostani  monahinja  pridruženi  nekoj  ustanovi  muškaraca  imaju  vlastit  način  živo¬ 
ta  i  upravljanje  prema  konstitucijama.  Međusobna  prava  i  obveze  neka  se  tako  odrede  da  bi  iz  prid- 
ružbe  moglo  napredovati  duhovno  dobro. 

Kan.  615  -  Samosvojan  samostan  koji  osim  vlastita  voditelja  nema  drugog  višeg  poglavara  niti 
je  tako  pridružen  nekoj  ustanovi  redovnika  da  bi  poglavar  ustanove  imao  nad  tim  samostanom 
pravu  vlast  određenu  konstitucijama,  prema  pravnoj  odredbi  povjerava  se  posebnom  nadzoru  dije¬ 
cezanskog  biskupa. 

Kan.  616  -  §  1.  Zakonito  osnovanu  redovničku  kuću  može  ukinuti  vrhovni  voditelj  prema  od¬ 
redbi  konstitucija,  pošto  se  posavjetuje  s  dijecezanskim  biskupom.  O  dobrima  ukinute  kuće  neka 
odluči  vlastito  pravo  ustanove,  tako  da  se  poštuje  volja  osnovatelja  ili  darovatelja  i  zakonito  stečena 
prava. 

§  2.  Ukinuće  jedine  kuće  ustanove  pripada  Svetoj  Stolici,  kojoj  je  također  pridržano  da  u  tom 
slučaju  odluči  o  dobrima. 

§  3.  Ukinuti  samosvojnu  kuću,  o  kojoj  se  govori  u  kan.  613,  pravo  je  generalnog  kapitula,  osim 
ako  konstitucije  određuju  drukčije. 

§  4.  Ukinuti  samosvojan  samostan  monahinja  pripada  Apostolskoj  Stolici  uz  obdržavanje,  što 
se  dobara  tiče,  propisa  konstitucija. 


Poglavlje  II. 

UPRAVLJANJE  USTANOVAMA 


Članak  1. 

Poglavari  i  vijeća 

Kan.  617  -  Neka  poglavari  obavljaju  svoju  službu  i  vrše  svoju  vlast  prema  odredbi  općeg  i  vla¬ 
stitog  prava. 

Kan.  618  -  Neka  poglavari  svoju  vlast,  primljenu  od  Boga  po  službi  Crkve,  vrše  u  duhu  služe¬ 
nja.  Stoga,  poslušni  volji  božjoj  u  obavljanju  službe,  neka  upravljaju  podložnicima  kao  sinovima 
Božjim  i  promiču  s  poštovanjem  ljudske  osobe  njihovu  suradnju  na  dobrobit  ustanove  i  Crkve,  pri 
čemu  ipak  ostaje  na  snazi  njihova  vlast  da  odluče  i  narede  što  treba  raditi. 

Kan.  619  -  Neka  poglavari  marljivo  obavljaju  svoju  službu  i  neka  zajedno  s  članovima  koji  su 
im  povjereni  nastoje  izgrađivati  bratsku  zajednicu  u  Kristu  u  kojoj  se  iznad  svega  traži  i  ljubi  Bog. 
Neka  stoga  često  hrane  članove  hranom  riječi  Božje  i  potiču  na  slavljenje  svetoga  bogoslužja.  Neka 
im  bude  primjer  u  njegovanju  vrlina  i  obdržavanju  zakona  i  predaja  vlastite  ustanove;  neka  im 
prikladno  pomažu  u  njihovim  osobnim  potrebama,  bolesne  neka  brižljivo  njeguju  i  pohađaju,  ne¬ 
mirne  neka  opominju,  malodušne  tješe,  sa  svima  neka  budu  strpljivi. 

Kan.  620  -  Viši  su  poglavari  oni  koji  upravljaju  cijelom  ustanovom,  ili  njezinom  pokrajinom, 
ili  dijelom  s  njom  izjednačenim,  ili  samosvojnom  kućom;  isto  tako  i  njihovi  zamjenici.  Tima  se 
pridružuju  opat  primas  i  predstojnik  monaške  kongregacije,  koji  ipak  nemaju  svu  vlast  koju  opće 
pravo  daje  višim  poglavarima. 

Kan.  621  -  Zajednica  više  kuća  koja  pod  istim  poglavarom  tvori  neposredan  dio  iste  ustanove  i 
koju  je  kanonski  osnovala  zakonita  vlast  naziva  se  pokrajina. 

Kan.  622  -  Vrhovni  voditelj  ima  vlast  nad  svim  pokrajinama,  kućama  i  članovima  ustanove, 
koju  mora  vršiti  prema  vlastitu  pravu;  ostali  poglavari  imaju  vlast  u  granicama  svoje  službe. 

Kan.  623  -  Da  bi  članovi  ustanove  mogli  biti  valjano  imenovani  ili  izabrani  za  službu  poglava¬ 
ra,  traži  se  prikladno  vrijeme  poslije  doživotnog  ili  konačnog  zavjetovanja,  koje  treba  da  odrede 
vlastito  pravo  ili  konstitucije,  ako  se  radi  o  višim  poglavarima. 

Kan.  624  -  §  1.  Neka  se  poglavari  postavljaju  za  određeno  i  prikladno  vrijeme  prema  naravi  i 
potrebi  ustanove,  osim  ako  za  vrhovnog  poglavara  i  za  poglavare  samosvojnih  kuća  konstitucije 
određuju  drukčije. 

§  2.  Neka  vlastito  pravo  prikladnim  odredbama  uredi  da  poglavari,  postavljeni  za  određeno  vri¬ 
jeme,  ne  ostanu  u  službama  upravljanja  duže  vrijeme  bez  prekida. 

§  3.  Oni  se  ipak  za  vrijeme  trajanja  službe  mogu  ukloniti  ili  premjestiti  na  drugu  službu  zbog 
razloga  određenih  vlastitim  pravom. 

Kan.  625  -  §  1.  Neka  se  vrhovni  voditelj  ustanove  odredi  kanonskim  izborom  prema  odredbi 
konstitucija. 

§  2.  Izborima  poglavara  samosvojnog  samostana,  o  kojemu  se  govori  u  kan.  615,  i  vrhovnog 
voditelja  ustanove  biskupijskoga  prava  predsjeda  biskup  glavnog  sjedišta. 

§  3.  Neka  se  ostali  poglavari  postave  prema  odredbi  konstitucija;  ipak  tako  da  moraju,  ako  se 
biraju,  dobiti  potvrdu  mjerodavnog  višeg  poglavara;  ako  ih  pak  poglavari  imenuju,  neka  se  prije 
obavi  prikladno  savjetovanje. 

Kan.  626  -  Neka  poglavari  u  povjeravanju  služba  i  članovi  u  izborima  obdržavaju  odredbe  op¬ 
ćeg  i  vlastitog  prava,  neka  se  čuvaju  svake  zloupotrebe  i  pristranosti  prema  osobama,  i  neka,  imaju¬ 
ći  pred  očima  samo  Boga  i  dobro  ustanove,  imenuju  ili  izaberu  one  za  koje  znaju  da  su  u  Gospodinu 
uistinu  dostojni  i  prikladni.  Osim  toga,  neka  se  u  izborima  čuvaju  bilo  od  izravnog  bilo  od  neizrav¬ 
nog  pridobivanja  glasova  kako  za  sebe  tako  i  za  druge. 

Kan.  627  -  §  1.  Neka  poglavari,  prema  odredbi  konstitucija,  imaju  svoje  vijeće  i  njegovom  po¬ 
moću  neka  se  služe  u  obavljanju  službe. 

§  2.  Osim  slučajeva  propisanih  općim  pravom,  neka  vlastito  pravo  odredi  slučajeve  u  kojima  za 
valjano  djelovanje  treba  da  se  traži  pristanak  ili  savjet,  prema  odredi  kan.  127. 

Kan.  628  -  §  1.  Poglavari  koji  se  za  tu  službu  određuju  vlastitim  pravom  ustanove  neka  u  odre¬ 
đena  vremena  pohode  povjerene  im  kuće  i  članove  prema  odredbama  istog  vlastitog  prava. 

§  2.  Pravo  je  i  dužnost  dijecezanskoga  biskupa  pohoditi  i  što  se  tiče  redovničke  stege: 

1.  samosvojne  samostane,  o  kojima  se  govori  u  kan.  615; 

2.  pojedine  kuće  ustanove  biskupijskoga  prava  koje  su  na  njegovu  području. 

§  3.  Neka  članovi  s  povjerenjem  surađuju  s  pohoditeljem  kojemu  su,  kad  zakonito  pita,  dužni 
odgovoriti  po  istini  u  ljubavi;  nikome  nije  dopušteno  nikako  odvraćati  članove  od  te  obveze  ili 
drukčije  priječiti  svrhu  pohoda. 

Kan.  629  -  Neka  poglavari  borave  svaki  u  svojoj  kući  i  neka  se  iz  nje  ne  udaljuju,  osim  prema 
odredbi  vlastita  prava. 

Kan.  630  -  §  1 .  Neka  poglavari  priznaju  članovima  potrebnu  slobodu  s  obzirom  na  sakrament 
pokore  i  vodstvo  savjesti,  poštujući  ipak  stegu  ustanove. 

§  2.  Neka  se  poglavari  brinu,  prema  odredbi  vlastita  prava,  da  članovima  budu  na  pomoć  prik¬ 
ladni  ispovjednici,  kod  kojih  se  mogu  često  ispovijedati. 

§  3.  U  samostanima  monahinja,  u  kućama  odgajanja  i  obrazovanja  i  u  brojnim  laičkim  zajedni¬ 
cama  neka  budu  redoviti  ispovjednici  koje  treba  da  odobri  mjesni  ordinarij,  pošto  se  posavjetuje  sa 
zajednicom,  ali  bez  ikakve  obveze  da  se  ide  k  njima. 

§  4.  Neka  poglavari  ne  ispovijedaju  podložnike,  osim  ako  to  članovi  po  svojoj  volji  traže. 

§  5.  Neka  članovi  s  povjerenjem  pristupaju  poglavarima  kojima  mogu  slobodno  i  po  svojoj  vo¬ 
lji  otvoriti  svoju  dušu.  Ali  se  zabranjuje  da  ih  poglavari  na  bilo  koji  način  navode  da  im  očituju 
savjest. 


Članak  2 

Kapituli 

Kan.  631  -  §  1.  Generalni  kapitul,  koji  prema  odredbi  konstitucija  ima  vrhovnu  vlast  u  ustano¬ 
vi,  neka  se  tako  oblikuje  da  postane,  predstavljajući  svu  ustanovu,  pravi  znak  njezina  jedinstva  u 
ljubavi.  Njegova  je  osobita  zadaća  da  štiti  baštinu  ustanove,  o  kojoj  se  govori  u  kan.  578,  da  promi¬ 
če  u  skladu  s  njom  prilagođenu  obnovu,  da  bira  vrhovnog  voditelja,  da  upravlja  važnijim  poslovima 
i  da  donosi  odredbe  koje  obvezuju  svakoga. 

§  2.  Sastav  i  opseg  vlasti  kapitula  neka  se  odrede  u  konstitucijama;  neka,  nadalje,  vlastito  pravo 
pobliže  odredi  red  koji  treba  da  se  obdržava  na  kapitularnim  sjednicama,  osobito  što  se  tiče  izbora  i 
načina  raspravljanja. 

§  3.  Prema  odredbama  označenima  u  vlastitu  pravu,  ne  samo  pokrajine  i  područne  zajednice 
nego  i  svaki  član  može  slobodno  priopćiti  generalnom  kapitulu  svoje  želje  i  prijedloge. 

Kan.  632  -  Neka  vlastito  pravo  točno  odredi  ono  što  se  odnosi  na  druge  kapitule  ustanove  i  na 
druge  slične  sastanke,  što  se  naime,  tiče  njihove  naravi,  vlasti,  sastava,  načina  postupanja  i  vremena 
održavanja. 

Kan.  633  -  §  1.  Suodlučujuća  ili  savjetodavna  tijela  neka  vjerno  obavljaju  povjerenu  im  zadaću 
prema  odredbi  općeg  i  vlastitog  prava  i  neka  na  svoj  način  izrazuju  brigu  i  sudjelovanje  svih  člano¬ 
va  za  dobrobiti  sve  ustanove  ili  zajednice. 

§  2.  Pri  osnutku  i  primjeni  tih  suodlučujućih  ili  savjetodavnih  tijela  neka  se  mudro  rasuđuje  i 
neka  njihov  način  djelovanja  bude  u  skladu  s  naravi  i  svrhom  ustanove. 

Članak  3. 

Vremenita  dobra  i  upravljanje  njima 

Kan.  634  -  §  1.  Budući  da  su  ustanove,  pokrajine  i  kuće  pravne  osobe  po  samom  pravu,  sposo¬ 
bne  su  stjecati,  posjedovati  otuđivati  vremenita  dobra  te  upravljati  njima,  osim  ako  se  ta  sposobnost 
isključuje  ili  ograničuje  u  konstitucijama. 

§  2.  Neka  ipak  izbjegavaju  bilo  koju  raskoš,  pretjeranu  dobiti  i  zgrtanje  dobara. 

Kan.  635  -  §  1.  Vremenitim  dobrima  redovničkih  ustanova,  budući  da  su  crkvena,  upravlja  se 
prema  propisima  Knjige  V.  Vremenita  crkvena  dobra,  osim  ako  se  izričito  određuje  nešto  drugo. 

§  2.  Neka  ipak  svaka  ustanova  izda  prikladne  odredbe  o  upotrebi  dobara  i  upravljanju  njima,  i 
tim  odredbama  neka  se  njeguje,  štiti  i  izražava  siromaštvo  koje  joj  je  vlastito. 

Kan.  636  -  §  1.  U  svakoj  ustanovi  i  slično  u  svakoj  pokrajini  kojom  upravlja  viši  poglavar,  ne¬ 
ka  bude  ekonom,  koji  nije  viši  poglavar  i  koji  je  postavljen  prema  odredbi  vlastita  prava,  da  uprav¬ 
lja  dobrima  pod  vodstvom  dotičnoga  poglavara.  Neka  se  i  u  područnim  zajednicama  postavi,  ako  je 
moguće,  ekonom,  koji  nije  mjesni  poglavar. 

§  2.  Ekonomi  i  drugi  upravitelji  neka  u  vrijeme  i  na  način  što  ga  određuje  vlastito  pravo  mjero¬ 
davnoj  vlasti  polože  račun  o  upravljanju. 

Kan.  637  -  Samosvojni  samostani,  o  kojima  se  govori  u  kan.  615,  moraju  mjesnom  ordinariju 
jednom  godišnje  položiti  račun  o  upravljanju;  osim  toga,  mjesni  ordinarij  ima  pravo  uvida  u  eko¬ 
nomsko  poslovanje  redovničke  kuće  biskupijskoga  prava. 

Kan.  638  -  §  1.  Vlastitu  pravu  pripada  da  u  okviru  općega  prava  odredi  čine  koji  prelaze  grani¬ 
cu  i  način  redovitog  upravljanja  i  utvrdi  ono  stoje  potrebno  za  valjano  obavljanje  čina  izvanrednog 
upravljanja. 

§  2.  Izdatke  i  pravne  čine  redovitog  upravljanja  osim  poglavara  valjano  obavljaju,  u  granicama 
svoje  službe,  i  službenici  koji  su  u  vlastitu  pravu  za  to  određeni. 

§  3.  Za  valjanost  otuđenja  i  bilo  kojeg  posla  u  kojemu  se  može  pogoršavati  imovinsko  stanje 
pravne  osobe,  traži  se  pisana  dozvola  mjerodavnog  poglavara  s  pristankom  njegova  vijeća.  Ako  je 
pak  posrijedi  posao  koji  prelazi  iznos  što  ga  je  Sveta  Stolica  odredila  za  svaki  kraj,  a  isto  tako  i 
stvari  darovane  Crkvi  zavjetom  ili  umjetničke  ili  povijesne  dragocjenosti,  traži  se  osim  toga  dozvola 
same  Svete  Stolice. 

§  4.  Za  samosvojne  samostane,  o  kojima  se  govori  u  kan.  615,  i  ustanove  biskupijskoga  prava 
potreban  je  pisani  pristanak  mjesnog  ordinarija. 

Kan.  639  -  §  1 .  Ako  se  pravna  osoba  zadužila  ili  preuzela  obveze,  pa  i  s  dozvolom  poglavara, 
sama  je  dužna  odgovarati  za  njih. 

§  2.  Ako  se  član  s  dozvolom  poglavara  pogodio  za  svoja  dobra,  mora  sam  odgovarati;  ako  je 
pak  po  nalogu  poglavara  obavio  posao  ustanove,  mora  odgovarati  ustanova. 

§  3.  Ako  se  pogodio  redovnik  bez  ikakve  dozvole  poglavara,  mora  odgovarati  sam,  a  ne  pravna 
osoba. 

§  4.  Neka  ipak  bude  pravilo  da  se  uvijek  može  podići  tužba  protiv  onoga  tko  je  iz  sklopljenog 
ugovora  nešto  stekao. 

§  5.  Neka  redovnički  poglavari  ne  dopuste  zaduživanje,  osim  ako  je  sigurno  da  će  se  iz  uobiča¬ 
jenih  prihoda  moći  plaćati  kamate  duga  i  da  će  u  dogledno  vrijeme  zakonitom  otplatom  postupno 
vratiti  glavnicu. 

Kan.  640  -  Vodeći  računa  o  pojedinom  mjestu,  neka  ustanove  nastoje  dati  neko  zajedničko 
svjedočanstvo  ljubavi  i  siromaštva  i  neka  prema  mogućnostima,  iz  svojih  dobara  pridonose  štogod 
za  potrebe  Crkve  i  za  pomoć  u  uzdržavanju  potrebitih. 

Poglavlje  III. 

PRIMANJE  KANDIDATA  I  ODGAJANJE  I  OBRAZOVANJE  ČLANOVA 


Članak  1. 

Primanje  u  novaštvo 

Kan.  641  -  Pravo  da  prime  kandidate  u  novaštvo  pripada  višim  poglavarima  prema  odredbi  vla¬ 
stita  prava. 

Kan.  642  -  Neka  poglavari  s  budnom  pažnjom  primaju  samo  one  koji  su  zdravi  i  koji  imaju 
traženu  dob,  prikladne  sposobnosti  i  dovoljne  osobine  zrelosti  da  prihvate  život  koji  je  vlastit  usta¬ 
novi;  zdravlje,  sposobnosti  i  zrelost  neka  se  provjere  s  pomoću,  ako  je  potrebno,  i  stručnjaka,  uz 
obdržavanje  propisa  kan.  220. 

Kan.  643  -  §  1.  Nevaljano  se  prima  u  novaštvo: 

1.  tko  još  nije  navršio  sedamnaest  godina  života; 

2.  ženidbeni  drug,  dok  traje  ženidba; 

3.  tko  je  stvarno  vezan  svetom  vezom  s  nekom  ustanovom  posvećenoga  života  ili  je  pritje- 
lovljen  nekoj  družbi  apostolskoga  života,  uz  poštivanje  propisa  kan.  684; 

4.  tko  ulazi  u  ustanovu  naveden  silom,  velikim  strahom  ili  zlonamjernom  prijevarom,  ili 
koga  primi  poglavar  naveden  na  taj  način; 

5.  tko  je  prikrio  svoje  pritjelovljenje  nekoj  ustanovi  posvećenoga  života  ili  nekoj  družbi 
apostolskoga  života. 

§  2.  Vlastito  pravo  može  odrediti  druge  smetnje,  i  za  valjanost  primanja,  ili  postaviti  uvjete. 

Kan.  644  -  Neka  poglavari  ne  primaju  u  novaštvo  svjetovne  klerike  bez  savjetovanja  s  njiho¬ 
vim  ordinarijem,  niti  one  koji  su  opterećeni  dugom  koji  nisu  u  stanju  namiriti. 

Kan.  645  -  §  1.  Kandidati,  prije  nego  se  prime  u  novaštvo,  moraju  predati  svjedočanstvo  da  su 
kršteni,  da  su  potvrđeni  i  da  su  slobodna  stanja. 

§  2.  Ako  se  radi  o  primanju  klerika  ili  onih  koji  su  bili  primljeni  u  neku  drugu  ustanovu  posve¬ 
ćenoga  života,  u  družbu  apostolskoga  života  ili  u  sjemenište,  traži  se,  osim  toga,  i  svjedočanstvo  ili 
dotičnog  mjesnog  ordinarija  ili  višeg  poglavara  ustanove  ili  družbe  ih  rektora  sjemeništa. 

§  3.  Vlastito  pravo  može  zahtijevati  i  druga  svjedočanstva  o  traženoj  prikladnosti  kandidata  i  o 
slobodi  od  smetnja. 

§  4.  Poglavari  mogu  tražiti  i  druge  obavijesti,  i  pod  tajnu,  ako  to  smatraju  potrebnim. 

Članak  2. 

Novaštvo  i  odgajanje  i  obrazovanje  novaka 

Kan.  646  -  Novaštvo,  kojim  počinje  život  u  ustanovi,  usmjerenje  na  to  da  novaci  bolje  upozna¬ 
ju  Božji  poziv  i  to  upravo  onaj  vlastit  ustanovi,  da  iskuse  način  života  ustanove  i  da  njezinim  du¬ 
hom  oblikuju  razum  i  srce,  te  da  se  dokaže  njihova  odlika  i  prikladnost. 

Kan.  647  -  §  1.  Osnutak,  premještaj  i  ukinuće  kuće  novaštva  neka  se  obave  napismeno  danom 
odlukom  vrhovnoga  voditelja  ustanove  s  pristankom  njegova  vijeća. 

§  2.  Da  bi  novaštvo  bilo  valjano,  mora  se  obaviti  u  kući  koja  je  za  to  propisno  određena.  U  po¬ 
sebnim  slučajevima  i  kao  izuzetak,  s  dopuštenjem  vrhovnoga  voditelja  i  s  pristankom  njegova 
vijeća,  kandidat  može  obaviti  novaštvo  u  drugoj  kući  ustanove,  pod  vodstvom  kojega  prokušanog 
redovnika,  koji  zamjenjuje  učitelja  novaka. 

§  3.  Viši  poglavar  može  dopustiti  da  skupina  novaka  boravi  određena  razdoblja  u  drugoj  kući 
ustanove,  koju  on  odredi. 

Kan.  648  -  §  1.  Da  bi  novaštvo  bilo  valjano,  mora  trajati  dvanaest  mjeseci  provedenih  u  samoj 
zajednici  novaštva,  uz  obdržavanje  propisa  kan.  647,  §  3. 

§  2.  Da  se  dopune  odgajanje  i  obrazovanje  novaka,  konstitucije  mogu,  osim  vremena  o  kojemu 
se  govori  u  §  1,  odrediti  jedno  ili  više  vremena  apostolskih  vježbi  koje  treba  da  se  obave  izvan 
zajednice  novaštva. 

§  3.  Neka  novaštvo  ne  traje  više  od  dvije  godine. 

Kan.  649  -  §  1.  Odsutnost  iz  kuće  novaštva  koja  traje  više  od  tri  mjeseca,  bilo  neprekinuta  bilo 
prekinuta,  čini  novaštvo  nevaljanim,  uz  poštovanje  propisa  kan.  647,  §  3  i  kan.  648,  §  2.  Odsutnost 
koja  traje  više  od  petnaest  dana  može  se  nadoknaditi. 

§  2.  S  dopuštenjem  mjerodavnog  višeg  poglavara  prvo  se  zavjetovanje  može  obaviti  prije  vre¬ 
mena,  ali  ne  više  od  petnaest  dana. 

Kan.  650  -  §  1.  Svrha  novaštva  zahtijeva  da  se  novaci  odgajaju  pod  vodstvom  učitelja  prema 
uredbi  o  odgoju  i  obrazovanju  koja  treba  da  se  odredi  vlastitim  pravom. 

§  2.  Vodstvo  novaka,  pod  vlašću  poglavara,  pridržano  je  samo  učitelju. 

Kan.  651  -  §  1.  Neka  učitelj  novaka  bude  član  ustanove  koji  je  položio  doživotne  zavjete  i  koji 
je  zakonito  postavljen. 

§  2.  Ako  je  potrebno,  učitelju  se  mogu  dati  suradnici  koji  su  mu  podložni  što  se  tiče  vodstva 
novaštva  i  načina  odgajanja  i  obrazovanja. 

§  3.  Za  odgajanje  i  obrazovanje  novaka  neka  se  postave  brižljivo  pripravljeni  članovi  koji  će 
moći,  neopterećeni  drugim  dužnostima,  svoju  zadaću  obavljati  plodonosno  i  trajno. 

Kan.  652  -  §  1.  Zadaća  je  učitelja  i  njegovih  suradnika  da  prosude  i  ispitaju  zvanje  novaka  i  da 
ih  postupno  odgajaju  da  ispravno  provode  život  savršenstva  koji  je  vlastit  ustanovi. 

§  2.  Neka  se  novaci  potiču  na  njegovanje  ljudskih  i  kršćanskih  vrlina;  uvode  molitvom  i  samo¬ 
prijegorom  u  potpuniji  put  savršenstva;  poučavaju  u  kontemplaciji  otajstva  spasenja  i  u  čitanju  i 
razmatranju  Svetoga  pisma;  pripravljaju  za  štovanje  Boga  u  svetom  bogoslužju;  uče  provoditi  život 
koji  je  po  evanđeoskim  savjetima  u  Kristu  posvećen  Bogu  i  ljudima;  poučavaju  o  naravi  i  duhu, 
svrsi  i  stezi,  povijesti  i  životu  ustanove  te  prožimaju  ljubavlju  prema  Crkvi  i  njezinim  svetim  pasti¬ 
rima. 

§  3.  Novaci,  svjesni  svoje  odgovornosti,  neka  tako  djelatno  surađuju  sa  svojim  učiteljem  da 
vjerno  odgovore  milosti  božanskoga  poziva. 

§  4.  Neka  članovi  ustanove  nastoje  u  odgajanju  i  obrazovanju  novaka  surađivati  primjerom 
svoga  života  i  molitvom. 

§  5.  Vrijeme  novaštva,  o  kojemu  se  govori  u  kan.  648,  §  1,  neka  se  upotrijebi  stvarno  za  djelo 
odgoja  i  obrazovanja;  stoga,  neka  se  novaci  ne  bave  studijem  i  poslovima  koji  izravno  ne  služe  tom 
odgoju  i  obrazovanju. 

Kan.  653  -  §  1.  Novak  može  slobodno  napustiti  ustanovu;  mjerodavna  pak  vlast  ustanove  može 
ga  otpustiti. 

§  2.  Kad  završi  novaštvo,  neka  se  novaku,  ako  se  dotičnik  smatra  prikladnim,  dopusti  privre¬ 
meno  zavjetovanje,  inače  neka  se  otpusti;  ako  ostane  dvojba  o  njegovoj  prikladnosti,  viši  poglavar 
može  produžiti  vrijeme  kušnje  prema  odredbi  vlastita  prava,  ali  ne  više  od  šest  mjeseci. 

Članak  3. 

Redovničko  zavjetovanje 

Kan.  654  -  Redovničkim  zavjetovanjem  članovi  javnim  zavjetom  prihvaćaju  obdržavanje  triju 
evanđeoskih  savjeta,  posvećuju  se  Bogu  po  službi  Crkve  i  pritjelovljuju  se  ustanovi  s  pravima  i 
dužnostima  koje  određuje  pravo. 

Kan.  655  -  Neka  se  privremeno  zavjetovanje  obavi  za  vrijeme  određeno  vlastitim  pravom,  koje 
neka  ne  bude  kraće  od  tri  ni  duže  od  šest  godina. 

Kan.  656  -  Za  valjanost  privremenog  zavjetovanja  traži  se: 

1.  daje  zavjetovanik  navršio  barem  osamnaest  godina  života; 

2.  da  je  novaštvo  valjano  obavljeno; 

3.  da  ga  slobodno  primi  mjerodavni  poglavar  s  pristankom  svojega  vijeća  prema  pravnoj 

odredbi; 

4.  da  se  obavi  izričito  i  bez  sile,  velikog  straha  ili  prijevare; 

5.  da  ga  primi  zakoniti  poglavar  sam  ili  preko  drugoga. 

Kan.  657  -  §  1.  Pošto  istekne  vrijeme  za  koje  je  obavljeno  zavjetovanje,  redovniku  koji  po  svo¬ 
joj  volji  moli  i  koji  se  smatra  prikladnim  neka  se  dopusti  da  obnovi  zavjetovanje  ili  da  se  doživotno 
zavjetuje;  inače,  neka  istupi. 

§  2.  Ako  pak  to  smatra  prikladnim,  mjerodavni  poglavar  može,  prema  vlastitu  pravu,  produžiti 
razdoblje  privremenog  zavjetovanja,  ali  tako  da  sve  vrijeme  za  koje  je  član  vezan  privremenim 
zavjetima  ne  prijeđe  devet  godina. 

§  3.  Doživotno  zavjetovanje  može  se  zbog  opravdana  razloga  položiti  prije  vremena,  ali  ne  više 
od  tri  mjeseca. 

Kan.  658  -  Osim  uvjeta  o  kojima  se  govori  u  kan.  656,  brr.  3,  4  i  5  i  drugi  koje  dodaje  vlastito 
pravo,  za  valjanost  doživotnog  zavjetovanja  traži  se: 

1 .  navršena  barem  dvadeset  prva  godina  života; 

2.  prethodno  privremeno  zavjetovanje  od  barem  tri  godine,  uz  poštovanje  propisa  kan.  657, 
§  3. 


Članak  4. 

Odgajanje  i  obrazovanje  redovnika 

Kan.  659  -  §  1.  Neka  se  u  svakoj  pojedinoj  ustanovi  poslije  prvog  zavjetovanja  nastavi  odgaja¬ 
nje  i  obrazovanje  svih  članova  da  bi  potpunije  živjeli  životom  koji  je  vlastit  ustanovi  i  da  bi  primje¬ 
renije  vršili  njezino  poslanje. 

§  2.  Neka  zato  vlastito  pravo  odredi  raspored  odgajanja  i  obrazovanja  i  njihovo  trajanje,  vodeći 
računa  o  potrebama  Crkve  te  o  prilikama  ljudi  i  vremena,  kako  to  traže  svrha  i  narav  ustanove. 

§  3.  Odgajanje  i  obrazovanje  članova  koji  se  pripravljaju  za  primanje  svetih  redova  ravna  se 
prema  općem  pravu  i  prema  rasporedu  studija  koji  je  vlastiti  ustanovi. 

Kan.  660  -  §  1.  Neka  odgajanje  i  obrazovanje  bude  sustavno,  prilagođeno  shvaćanju  članova, 
duhovno  i  apostolsko,  znanstveno  i  ujedno  praktično,  kojim  se  postižu,  ako  je  prikladno,  i  odgova¬ 
rajući  naslovi,  kako  crkveni  tako  i  svjetovni. 

§  2.  Za  vrijeme  toga  odgajanja  i  obrazovanja  neka  se  članovima  ne  povjeravaju  službe  i  poslovi 
koji  ometaju  odgajanje  i  obrazovanje. 

Kan.  661  -  Neka  redovnici  svega  života  brižljivo  nastavljaju  svoj  duhovni,  znanstveni  i  prakti¬ 
čni  odgoj  i  obrazovanje;  poglavari  pak  neka  im  za  to  osiguraju  sredstva  i  vrijeme. 

Poglavlje  IV. 

OBVEZE  I  PRAVA  USTANOVA  I  NJIHOVIH  ČLANOVA 


Kan.  662  -  Neka  redovnici  imaju  kao  vrhovno  pravilo  života  nasljedovanje  Krista  predloženo  u 
evanđelju  i  izrečeno  u  konstitucijama  vlastite  ustanove. 

Kan.  663  -  §  1.  Prva  i  glavna  dužnost  svih  redovnika  neka  bude  kontemplacija  božanskih  stvari 
i  neprekidna  sjedinjenost  s  Bogom  u  molitvi. 

§  2.  Neka  članovi  svakodnevno  prema  mogućnostima  sudjeluju  u  euharistijskoj  žrtvi,  neka  pri¬ 
maju  presveto  tijelo  Kristovo  i  neka  se  klanjaju  samom  Gospodinu  prisutnu  u  sakramentu. 

§  3.  Neka  se  posvete  čitanju  Svetoga  pisma  i  razmatranju,  neka  prema  propisima  vlastita  prava 
dostojno  slave  bogoslužje  časova,  pri  čemu  za  klerike  ostaje  na  snazi  obveza,  o  kojoj  se  govori  u 
kan.  276,  §  2,  br.  3,  i  neka  obavljaju  druge  vježbe  pobožnosti. 

§  4.  Neka  Djevicu  Bogorodicu,  uzor  i  obranu  svega  posvećenog  života,  časte  s  osobitim  štova¬ 
njem,  pa  i  marijanskom  krunicom. 

§  5.  Neka  vjerno  obdržavaju  godišnja  vremena  sabranosti. 

Kan.  664  -  Neka  redovnici  postojano  nastoje  oko  obraćenja  duše  Bogu,  neka  svakodnevno  o- 
bavljaju  ispit  savjesti  i  često  pristupaju  sakramentu  pokore. 

Kan.  665  -  §  1.  Neka  redovnici  stanuju  u  svojoj  redovničkoj  kući  obdržavajući  zajednički  život 
i  neka  iz  nje  izlaze  samo  s  dozvolom  svojeg  poglavara.  Ako  se  pak  radi  o  dugotrajnoj  odsutnosti  iz 
kuće,  viši  poglavar  s  pristankom  svojeg  vijeća  i  zbog  opravdana  razloga  može  dopustiti  članu  bora¬ 
vak  izvan  kuće  ustanove,  ali  ne  više  od  godinu  dana,  osim  radi  liječenja,  studija  ili  vršenja  apostola- 
ta  u  ime  ustanove. 

§  2.  Neka  poglavari  brižljivo  potraže  člana  koji  je  nezakonito  odsutan  iz  redovničke  kuće  s  na¬ 
kanom  da  se  otme  njihovoj  vlasti  i  neka  mu  pomognu  da  se  vrati  i  ustraje  u  svojem  zvanju. 

Kan.  666  -  U  upotrebi  sredstava  društvenog  priopćivanja  neka  se  pazi  na  potrebno  rasuđivanje 
i  neka  se  izbjegava  što  je  štetno  za  vlastito  zvanje  i  pogibeljno  za  čistoću  posvećene  osobe. 

Kan.  667  -  §  1.  Neka  se  u  svim  kućama  obdržava  klauzura  prilagođena  naravi  i  poslanju  usta¬ 
nove  prema  odredbama  vlastita  prava,  pri  čemu  je  jedan  dio  kuće  uvijek  ostavljen  samo  za  članove. 

§  2.  Strožu  stegu  klauzure  valja  obdržavati  u  samostanima  usmjerenima  na  kontemplativni  ži¬ 
vot. 

§  3.  Samostani  monahinja  koje  su  posve  usmjerene  na  kontemplativni  život  moraju  obdržavati 
papinsku  klauzuru,  prema  odredbama  koje  je  dala  Apostolska  Stolica.  Ostali  samostani  monahinja 
neka  obdržavaju  klauzuru  prilagođenu  vlastitoj  naravi  i  određenu  konstitucijama. 

§  4.  Dijecezanski  biskup  ima  ovlast,  zbog  opravdana  razloga,  ući  u  klauzuru  samostana  mona¬ 
hinja  koji  se  nalaze  u  njegovoj  biskupiji  i  dopustiti,  zbog  veoma  važna  razloga  i  s  pristankom  preds¬ 
tojnice,  drugima  pristup  u  klauzuru,  a  monahinjama  izlazak  iz  nje  za  vrijeme  koje  je  zaista  potreb¬ 
no. 


Kan.  668  -  §  1.  Neka  članovi  prije  prvog  zavjetovanja  prepuste  upravljanje  svojim  dobrima 
komu  god  žele  i  neka,  osim  ako  konstitucije  određuju  nešto  drugo,  slobodno  odluče  o  njihovoj 
upotrebi  i  uživanju.  Oporuku  pak,  koja  je  valjana  i  u  svjetovnom  pravu,  neka  sastave  barem  prije 
doživotnog  zavjetovanja. 

§  2.  Da  bi  te  rasporedbe  zbog  opravdana  razloga  izmijenili  i  obavili  bilo  koji  čin  koji  se  tiče 
vremenitih  dobara,  potrebna  im  je  dozvola  mjerodavnog  poglavara  prema  odredbi  vlastita  prava. 

§  3.  Što  god  redovnik  stječe  vlastitim  trudom  ili  radi  ustanove,  stječe  ustanovi.  Što  na  bilo  koji 
način  dobije  zbog  mirovine,  potpore  ili  osiguranja,  stječe  ustanovi,  osim  ako  vlastito  pravo  određuje 
nešto  drugo. 

§  4.  Tko  se  zbog  naravi  ustanove  mora  potpuno  odreći  svojih  dobara,  neka  se  odrekne,  koliko 
je  moguće,  u  obliku  valjanu  i  u  svjetovnom  pravu,  prije  doživotnog  zavjetovanja,  tako  da  vrijedi  od 
dana  obavljenog  zavjetovanja.  Isto  neka  učini  zavjetovanik  doživotnih  zavjeta  koji  se  prema  odred¬ 
bi  vlastita  prava  želi  odreći  djelomice  ili  potpuno  svojih  dobara  s  dozvolom  vrhovnoga  voditelja. 

§  5.  Zavjetovanik  koji  se  zbog  naravi  ustanove  posve  odrekne  svojih  dobara  gubi  sposobnost 
stjecanja  i  posjedovanja  i  zato  nevaljano  obavlja  čine  protivne  zavjetu  siromaštava.  Što  dobije 
poslije  odreknuća,  pripada  ustanovi  prema  odredbi  vlastita  prava. 

Kan.  669  -  §  1.  Redovnici  neka  nose  odijelo  ustanove,  načinjeno  prema  odredbi  vlastita  prava, 
kao  znak  svojeg  posvećenja  i  kao  svjedočanstvo  siromaštva. 

§  2.  Redovnici  klerici  ustanove  koja  nema  vlastita  odijela  neka  prihvate  kleričko  odijelo  prema 
odredbi  kan.  284. 

Kan.  670  -  Ustanova  mora  članovima  davati  sve  stoje  prema  odredbi  konstitucija  potrebno  da 
bi  se  postigla  svrha  njihova  zvanja. 

Kan.  671  -  Neka  redovnik  ne  preuzima  zadaće  i  službe  izvan  vlastite  ustanove  bez  dozvole  za¬ 
konitog  poglavara. 

Kan.  672  -  Redovnike  obvezuju  propisi  kann.  277,  285,  286,  287  i  289,  a  redovnike  klerike  o- 
sim  toga  i  propisi  kan.  279,  §  2;  u  laičkim  ustanovama  papinskoga  prava  dozvolu  o  kojoj  se  govori 
u  kan.  285,  §  4  može  dati  vlastiti  viši  poglavar. 

Poglavlje  V. 

APOSTOLAT  USTANOVA 


Kan.  673  -  Apostolat  svih  redovnika  sastoji  se  prvotno  u  svjedočenju  njihova  posvećenog  živo¬ 
ta,  koji  su  dužni  njegovati  molitvom  i  pokorom. 

Kan.  674  -  Ustanove  koje  su  potpuno  usmjerene  na  kontemplaciju  u  otajstvenom  Tijelu  Kris¬ 
tovu  uvijek  zauzimaju  istaknut  položaj:  prinose  naime  Bogu  izvrsnu  žrtvu  hvale,  svjetlo  su  Božjem 
narodu  obilatim  plodovima  svetosti  i  primjerom  ga  potiču  te  otajstvenom  apostolskom  plodnošću 
pomažu  u  njegovu  rastu.  Zato,  koliko  god  silila  potreba  djelatnog  apostolata,  ne  mogu  se  pozivati 
članovi  takvih  ustanova  da  pomažu  u  raznim  pastoralnim  službama. 

Kan.  675  -  §  1.  U  ustanovama  koje  se  posvećuju  djelima  apostolata  apostolska  djelatnost  pri¬ 
pada  samoj  njihovoj  naravi.  Stoga,  neka  se  sav  život  članova  prožme  apostolskim  duhom,  a  sva 
apostolska  djelatnost  oblikuje  redovničkim  duhom. 

§  2.  Apostolska  djelatnost  neka  uvijek  izvire  iz  najdublje  sjedinjenosti  s  Bogom  i  neka  je  utvr¬ 
đuje  i  promiče. 

§  3.  Apostolska  djelatnost,  koja  treba  da  se  vrši  u  ime  Crkve  i  prema  njezinu  nalogu,  neka  se 
obavlja  u  zajedništvu  s  njom. 

Kan.  676  -  Laičke  ustanove,  i  muške  i  ženske,  po  duhovnim  i  tjelesnim  djelima  milosrđa  sudje¬ 
luju  u  pastoralnoj  službi  Crkve  i  ljudima  pružaju  najrazličitije  usluge;  zato  neka  vjerno  ustraju  u 
milosti  svojega  zvanja. 

Kan.  677  -  §  1.  Neka  poglavari  i  članovi  vjerno  čuvaju  vlastito  poslanje  i  vlastita  djela  ustano¬ 
ve;  neka  ih  ipak,  pazeći  na  potrebe  vremena  i  mjesta,  razborito  prilagođuju,  primjenjujući  također 
nova  i  prikladna  sredstva. 

§  2.  Ustanove  pak,  ako  imaju  sebi  pridružena  neka  vjernička  društva  neka  im  s  posebnom  bri¬ 
gom  pomažu  da  ih  prožima  izvorni  duh  njihove  obitelji. 

Kan.  678  -  §  1.  Redovnici  su  podložni  vlasti  biskupa,  kojima  su  dužni  iskazivati  odanu  posluš¬ 
nost  i  poštovanje  u  onome  što  se  tiče  dušobrižništva,  javnog  obavljanja  bogoštovlja  i  drugih  djela 
apostolata. 

§  2.  U  obavljanju  izvanjskog  apostolata  redovnici  su  podložni  i  svojim  poglavarima  i  moraju 
ostati  vjerni  stezi  ustanove;  sami  biskupi,  ako  je  potrebno,  neka  ne  propuste  zahtijevati  izvršenje  te 
obveze. 

§  3.  U  uređivanju  djela  redovničkog  apostolata  dijecezanski  biskup  i  redovnički  poglavari  treba 
da  se  međusobno  savjetuju. 

Kan.  678  -  Dijecezanski  biskup,  kad  to  zahtijeva  veoma  važan  razlog,  može  zabraniti  članu  re¬ 
dovničke  ustanove  da  boravi  u  biskupiji,  ako  je  njegov  viši  poglavar,  pošto  je  upozoren,  zanemario 
pobrinuti  se  za  to,  ah  stvar  treba  da  se  odmah  podnese  Svetoj  Stolici. 

Kan.  680  -  Među  različitim  ustanovama,  a  i  između  njih  i  svjetovnog  klera,  neka  se  podupire 
skladna  suradnja  i,  pod  vodstvom  dijecezanskog  biskupa,  usklađivanje  svih  apostolskih  djela  i 
djelatnosti,  uz  poštovanje  naravi,  svrhe  pojedinih  ustanova  i  odredaba  utemeljenja. 

Kan.  681  -  §  1.  Djela  koja  dijecezanski  biskup  povjeri  redovnicima  podložna  su  vlasti  i  vod¬ 
stvu  istog  biskupa,  ne  dirajući  u  pravo  redovničkih  poglavara  prema  odredbi  kan.  678,  §§  2  i  3. 

§  2.  U  tim  slučajevima  neka  se  između  dijecezanskog  biskupa  i  mjerodavnog  poglavara  usta¬ 
nove  sklopi  pismeni  sporazum,  kojim  neka  se,  među  ostalim,  izričito  i  potanko  odredi  što  se  odnosi 
na  izvršenje  djela,  na  članove  za  to  dodijeljene  i  na  gospodarske  stvari. 

Kan.  682  -  §  1.  Dijecezanski  biskup,  za  vrijeme  pastoralnog  pohoda  i  kad  bude  potrebno,  može 
pohoditi,  bilo  sam  bilo  preko  drugoga,  crkve  i  kapele  u  koje  vjernici  redovito  dolaze,  škole  i  druga 
vjerska  ili  dobrotvorna  bilo  duhovna  bilo  vremenita  djela  povjerena  redovnicima;  ali  ne  i  škole  koje 
su  otvorene  samo  za  vlastit  učenike  ustanove. 

§  2.  Ako  bi  možda  opazio  zloporabe,  pošto  je  uzalud  upozorio  redovničkog  poglavara,  može 
postupiti  samo  svojom  vlašću. 


Poglavlje  VI. 

ODVAJANJE  ČLANOVA  OD  USTANOVE 


Članak  1. 

Prelazak  u  drugu  ustanovu 

Kan.  684  -  §  1.  Član  doživotnih  zavjeta  ne  može  iz  svoje  ustanove  prijeći  u  drugu  redovničku 
ustanovu,  osim  s  dopuštenjem  vrhovnog  voditelja  obiju  ustanova  i  s  pristankom  njihovih  vijeća. 

§  2.  Pošto  član  obavi  kušnju,  koja  mora  trajati  barem  tri  godine,  može  mu  se  dopustiti  doživot¬ 
no  zavjetovanje  u  novoj  ustanovi.  Ako  pak  član  odbije  obaviti  to  zavjetovanje  ili  mu  mjerodavni 
poglavari  to  uskrate,  neka  se  vrati  u  prijašnju  ustanovu,  osim  ako  je  dobio  dopuštenje  da  se  vrati  u 
svjetovni  život. 

§  3.  Da  bi  redovnik  iz  samosvojnog  samostana  mogao  prijeći  u  drugi  iste  ustanove  ih  savez  ili 
udružbe,  traži  se  i  dovoljan  je  pristanak  višeg  poglavara  obaju  samostana  i  kapitula  samostana  koji 
ga  prima,  pri  čemu  ostaju  na  snazi  drugi  zahtjevi  određeni  vlastitim  pravom;  ne  traži  se  novo  zavje¬ 
tovanje. 

§  4.  Neka  vlastito  pravo  odredi  vrijeme  i  način  kušnje  koja  mora  prethoditi  zavjetovanju  člana 
u  novoj  ustanovi. 

§  5.  Da  bi  se  prešlo  u  svjetovnu  ustanovu  ili  u  družbu  apostolskoga  života  ili  iz  njih  u  redov¬ 
ničku  ustanovu,  traži  se  dozvola  Svete  Stolice  i  njezinih  se  naloga  treba  držati. 

Kan.  685  -  §  1.  Sve  do  zavjetovanja  u  novoj  ustanovi,  iako  zavjeti  ostaju,  obustavljaju  se  prava 
i  obveze  koje  je  član  imao  u  prijašnjoj  ustanovi;  ipak,  od  početka  kušnje  dužan  je  obdržavati  vlasti¬ 
to  pravo  nove  ustanove. 

§  2.  Zavjetovanjem  u  novoj  ustanovi  član  joj  se  pritjelovljuje,  a  prestanu  prijašnji  zavjeti,  prava 
i  obveza. 


Članak  2. 

Istup  iz  ustanove 

Kan.  686  -  §  1.  Vrhovni  voditelj,  s  pristankom  svojega  vijeća,  može  članu  s  doživotnim  zavje¬ 
tima  zbog  važna  razloga  dopustiti  da  boravi  izvan  kuće,  ali  ne  više  od  tri  godine  i  pošto  prije  dobije 
pristanak  ordinarija  mjesta  u  kojemu  mora  boraviti,  ako  se  radi  o  kleriku.  Produžiti  dopuštenje  ili  ga 
dati  na  više  od  tri  godine  pridržano  je  Svetoj  Stolici  ili,  ako  se  radi  o  ustanovama  biskupijskoga 
prava,  dijecezanskom  biskupu. 

§  2.  Dopuštenje  boravka  izvan  kuće  monahinja  daje  samo  Apostolska  Stolica. 

§  3.  Na  molbu  vrhovnog  voditelja,  s  pristankom  njegova  vijeća,  boravak  izvan  kuće  može  na¬ 
metnuti  Sveta  Stolica  članu  ustanove  papinskoga  prava  ili  dijecezanski  biskup  članu  ustanove  bis¬ 
kupijskoga  prava,  ali  zbog  važnih  razloga  i  poštujući  pravičnost  i  ljubav. 

Kan.  687  -  Član  koji  je  dobio  dopuštenja  boravka  izvan  kuće  oslobođenje  obveza  koje  se  ne 
mogu  uskladiti  s  novim  stanjem  njegova  života  i  ostaje  u  ovisnosti  o  svojim  poglavarima  i  mjesnom 
ordinariju  i  na  njihovoj  brizi,  osobito  ako  se  radi  o  kleriku.  Može  nositi  odijelo  ustanove,  osim  ako 
u  dopuštenju  nije  određeno  nešto  drugo.  Nema  ipak  ni  aktivnog  ni  pasivnog  prava  glasa. 

Kan.  688  -  §  1.  Tko,  pošto  istekne  vrijeme  zavjetovanja,  želi  izaći  iz  ustanove,  može  je  napus¬ 
titi. 

§  2.  Tko  za  trajanja  privremenog  zavjetovanja,  zbog  važna  razloga,  moli  da  napusti  ustanovu,  u 
ustanovi  papinskoga  prava  može  od  vrhovnog  voditelja  s  pristankom  njegova  vijeća  dobiti  dopušte¬ 
nje  da  je  napusti;  u  ustanovama  biskupijskoga  prava  i  u  samostanima,  o  kojima  se  govori  u  kan. 
615,  da  bi  dopuštenje  bilo  valjano,  mora  ga  potvrditi  biskup  kuće  kojoj  član  pripada. 

Kan.  689  -  §  1.  Pošto  istekne  privremeno  zavjetovanje,  ako  ima  opravdanih  razloga,  mjerodav¬ 
ni  viši  poglavar,  pošto  se  posavjetuje  sa  svojim  vijećem,  može  člana  isključiti  od  sljedećega  zavje¬ 
tovanja. 

§  2.  Tjelesna  ili  duševna  bolest,  dobivena  i  poslije  zavjetovanja,  koja,  po  sudu  stručnjaka,  čini 
člana  o  kojem  se  govori  u  §  1  neprikladnim  za  život  u  ustanovi,  razlog  je  da  mu  se  ne  dopusti  obno¬ 
va  zavjetovanja  ili  doživotno  zavjetovanje,  osim  ako  je  obolio  zbog  nemara  ustanove  ili  zbog  rada 
koji  je  obavljao  u  ustanovi. 

§  3.  Ako  pak  redovnik,  za  trajanja  privremenih  zavjeta,  izgubi  pamet,  premda  ne  može  obaviti 
novo  zavjetovanje,  ne  može  se  ipak  otpustiti  iz  ustanove. 

Kan.  690  -  §  1.  Onoga  tko  je,  pošto  dovrši  novaštvo  ili  poslije  zavjetovanja,  zakonito  izašao  iz 
ustanove,  vrhovni  voditelj  može  s  pristankom  svojega  vijeća  ponovno  primiti  bez  obveze  ponavlja¬ 
nja  novaštva;  ali,  zadaća  toga  voditelja  bit  će  da  odredi  prethodnu  primjernu  kušnju  prije  privreme¬ 
nog  zavjetovanja  i  vrijeme  zavjeta  koje  treba  da  prođe  prije  doživotnog  zavjetovanja,  prema  odredbi 
kann.  655  i  657. 

§  2.  Tu  ovlast  ima  poglavar  samosvojnog  samostana  s  pristankom  svojega  vijeća. 

Kan.  691  -  §  1.  Zavjetovanik  doživotnih  zavjeta  neka  ne  moli  dopuštenje  da  napusti  ustanovu, 
osim  zbog  veoma  važnih  razloga  odvagnutih  pred  Gospodinom;  svoju  molbu  neka  podnese  vrhov- 

nom  voditelju  ustanove,  koji  neka  je  zajedno  s  mišljenjem  svojim  i  svojega  vijeća  pošalje  mjero¬ 
davnoj  vlasti. 

§  2.  Takvo  dopuštenje  u  ustanovama  papinskoga  prava  pridržano  je  Apostolskoj  Stolici;  u  usta¬ 
novama  pak  biskupijskoga  prava  može  ga  dati  i  biskup  biskupije  u  kojoj  se  nalazi  kuća  kojoj  pripa¬ 
da  molitelj. 

Kan.  692  -  Dopuštenje  da  napusti  ustanovu  zakonito  dano  i  priopćeno  članu,  osim  ako  gaje  u 
činu  priopćenja  član  odbio,  po  samom  pravu  donosi  sa  sobom  oprost  od  zavjeta  i  od  svih  obveza 
nastalih  iz  zavjetovanja. 

Kan.  693  -  Ako  je  član  klerik,  dopuštenje  se  ne  daje  prije  nego  nađe  biskupa  koji  će  ga  inkar- 
dinirati  u  biskupiju  ili  barem  primiti  na  provjeru.  Ako  bude  primljen  na  provjeru,  kad  prođe  pet 
godina,  inkardinira  se  u  biskupiju  po  samom  pravu,  osim  ako  ga  biskup  odbije. 

Članak  3. 

Otpuštanje  članova 

Kan.  694  -  §  1.  Samim  činom  ima  se  smatrati  otpuštenim  iz  ustanove  član  koji  je: 

1.  općepoznato  otpao  od  katoličke  vjere; 

2.  sklopio  ženidbu  ili  to  pokušao,  makar  samo  svjetovnu. 

§  2.  U  tim  slučajevima  viši  poglavar  sa  svojim  vijećem,  pošto  prikupi  dokaze,  neka  bez  ikakva 
odgađanja  sastavi  izjavu  o  činjeničnom  stanju  da  bi  otpuštanje  bilo  pravno  utvrđeno. 

Kan.  695  -  §  1.  Član  se  mora  otpustiti  zbog  kažnjivih  djela  o  kojima  se  govori  u  kann.  1397, 
1398  i  1395,  osim  ako  s  obzirom  na  kažnjiva  djela,  o  kojima  se  govori  u  kan.  1395,  §  2,  poglavar 
smatra  da  otpuštanje  nije  prijeko  potrebno  i  da  se  na  drugi  način  može  dovoljno  pobrinuti  za  pobolj¬ 
šanje  člana  te  za  ponovnu  uspostavu  pravednosti  i  popravak  sablazni. 

§  2.  U  tim  slučajevima  viši  poglavar,  pošto  prikupi  dokaze  o  činjenicama  i  ubrojivosti,  neka 
članu  koji  se  ima  otpustiti  priopći  optužbu  i  dokaze  i  neka  mu  dade  mogućnost  da  se  brani.  Neka  se 
svi  spisi,  koje  treba  da  potpišu  viši  poglavar  i  bilježnik,  zajedno  s  pisanim  odgovorima  i  potpisom 
samoga  člana,  pošalju  vrhovnom  voditelju. 

Kan.  696  -  §  1.  Član  se  može  otpustiti  i  zbog  drugih  razloga,  samo  ako  su  važni,  vanjski,  ubro- 
jivi  i  pravno  dokazani,  kao  što  su:  trajno  zanemarivanje  obveza  posvećenoga  života;  ponovljeno 
kršenje  svetih  veza;  ustrajna  neposlušnost  zakonitim  propisima  poglavara  u  važnoj  stvari;  velika 
sablazan  koja  nastaje  zbog  grešna  ponašanja  člana;  uporno  zastupanje  ili  širenje  nauka  osuđenih  od 
crkvenog  učiteljstva;  javno  prianjanje  uz  nazore  zaražene  materijalizmom  ili  bezboštvom;  nezako¬ 
nita  odsutnost,  o  kojoj  se  govori  u  kan.  665,  §  2;  drugi  razlozi  slične  važnosti  koje  možda  određuje 
vlastito  pravo  ustanove. 

§  2.  Za  otpuštanje  člana  privremenih  zavjeta  dovoljni  su  i  razlozi  manje  važnosti  određeni  u 
vlastiti  pravu. 

Kan.  697  -  U  slučajevima  o  kojima  se  govori  u  kan.  696,  ako  viši  poglavar,  pošto  se  posavjetu¬ 
je  sa  svojim  vijećem,  misli  da  se  ima  započeti  postupak  otpuštanja: 

1 .  neka  prikupi  ili  upotpuni  dokaze; 

2.  neka  člana  napismeno  ili  pred  dvojicom  svjedoka  opomene  s  izričitom  prijetnjom  otpuš¬ 
tanja,  što  će  se  dogoditi  ako  se  ne  urazumi,  i  priopći  mu  jasno  razlog  otpuštanja  te  mu  dade  potpunu 
mogućnost  da  se  brani;  ako  opomena  ostane  bez  uspjeha,  neka  ga,  davši  mu  rok  od  barem  petnaest 
dana,  opomene  drugi  put; 

3.  ako  i  ta  opomena  ostane  bez  uspjeha,  a  viši  poglavar  sa  svojim  vijećem  smatra  daje  do¬ 
voljno  dokazana  nepopravljivost  i  da  je  obrana  člana  nedovoljna,  pošto  uzalud  protekne  petnaest 
dana  od  posljednje  opomene,  neka  sve  spise,  koje  treba  da  potpišu  viši  poglavar  i  bilježnik,  zajedno 
s  potpisanim  odgovorima  samoga  člana,  pošalje  vrhovnom  voditelju. 

Kan.  698  -  U  svim  slučajevima,  o  kojima  se  govori  u  kann.  695  i  696,  ostaje  uvijek  netaknuto 
pravo  člana  da  se  pozove  na  vrhovnoga  voditelja  i  da  mu  izravno  iznese  svoju  obranu. 

Kan.  699  -  §  1.  Neka  vrhovni  voditelj  sa  svojim  vijećem,  koje  se  za  valjanost  mora  sastojati  od 
barem  četiri  člana,  postupa  zborno  u  brižljivom  rasuđivanju  dokaza,  razloga  i  obrane  te,  ako  se 
tajnim  glasovanjem  tako  odluči,  neka  izda  odluku  o  otpuštanju  i  opiše  za  valjanost  barem  sažeto 
pravne  i  činjenične  razloge. 

§  2.  U  samosvojnim  samostanima,  o  kojima  se  govori  u  kan.  615,  odluka  o  otpuštanju  pripada 
dijecezanskom  biskupu,  kojemu  neka  poglavar  podnese  spise  što  ih  je  pregledalo  njegovo  vijeće. 

Kan.  700  -  Odluka  o  otpuštanju  nema  snage,  osim  ako  je  potvrdi  Sveta  Stolica,  kojoj  treba  da 
se  pošalju  odluka  i  svi  spisi;  ako  se  radi  o  ustanovi  biskupijskoga  prava,  potvrđivanje  pripada  bis¬ 
kupu  biskupije  gdje  se  nalazi  kuća  kojoj  je  redovnik  pripisan.  Da  bi  ipak  odluka  bila  valjana,  mora 
naznačiti  pravo  otpuštenoga  da  se  u  roku  od  deset  dana  poslije  primitka  obavijesti  uteče  mjerodav¬ 
noj  vlasti.  Utok  ima  obustavni  učinak. 

Kan.  701  -  Sa  samim  zakonitim  otpuštanjem  prestanu  zavjeti  te  prava  i  obveze  nastale  iz  zavje- 
tovanja.  Ako  je  pak  član  klerik,  ne  može  vršite  svete  redove  dok  ne  nađe  biskupa  koji  će  ga  poslije 
prikladne  kušnje  u  biskupiji,  prema  odredbi  kan.  693,  primiti  ili  mu  barem  dopustiti  vršenje  svetih 
redova. 

Kan.  702  -  §  1.  Koji  zakonito  istupe  iz  redovničke  ustanove  ili  su  iz  nje  zakonito  otpušteni,  ne 
mogu  od  nje  ništa  tražiti  zbog  bilo  kojeg  posla  koji  su  obavljali  u  ustanovi. 

§  2.  Neka  ustanova  ipak  pazi  na  pravičnost  i  evanđeosku  ljubav  prema  članu  koji  se  od  nje  od¬ 
vaja. 

Kan.  703  -  Ako  bi  moglo  doći  do  velike  izvanjske  sablazni  ili  ako  bi  ustanovi  prijetila  vrlo  ve¬ 
lika  šteta,  viši  poglavar  ili,  ako  je  odgoda  pogibeljna,  mjesni  poglavar  s  pristankom  svojega  vijeća 
može  odmah  izbaciti  člana  iz  redovničke  kuće.  Ako  je  to  potrebno,  neka  se  viši  poglavar  pobrine  da 
se  povede  postupak  otpuštanja  prema  pravnoj  odredbi  ili  neka  stvar  podnese  Apostolskoj  Stolici. 

Kan.  704  -  Članovi  koji  su  na  bilo  koji  način  odvojeni  od  ustanove,  neka  se  spomenu  u  izvješ¬ 
taju,  o  kojemu  se  govori  u  kan.  592,  §  1.  Izvještaj  se  mora  poslati  Apostolskoj  Stolici. 

Poglavlje  VII. 

REDOVNICI  PROMAKNUTI  U  BISKUPSTVO 


Kan.  705  -  Redovnik  promaknut  u  biskupstvo  ostaje  član  svoje  ustanove,  ali  je  snagom  zavjeta 
poslušnosti  podložan  samo  rimskom  prvosvećeniku  i  nije  vezan  obvezama  za  koje  sam  razborito 
smatra  da  se  ne  mogu  uskladiti  s  njegovim  položajem. 

Kan.  706  -  Redovnik  o  kojemu  se  gore  govori: 

1.  ako  je  zavjetovanjem  izgubio  vlasništvo  dobara,  ima  pravo  na  upotrebu  i  uživanje  doba¬ 
ra  te  upravljanje  dobrima  koja  mu  pripadnu;  ipak,  dijecezanski  biskup  i  drugi,  o  kojima  se  govori  u 

kan.  381,  §  2,  vlasništvo  stječu  partikularnoj  Crkvi;  ostali,  ustanovi  ili  Svetoj  Stolici,  već  prema 
tome  da  lije  ustanova  sposobna  posjedovati  ili  nije  sposobna; 

2.  ako  zavjetovanjem  nije  izgubio  vlasništvo  dobara,  stječe  ponovno  pravo  na  upotrebu  i 
uživanje  dobara  te  upravljanje  dobrima  koja  je  imao;  što  mu  poslije  pripadne,  stječe  u  potpunosti 
sebi; 

3.  ali,  u  oba  slučaja,  dobrima  koja  mu  pripadnu  ne  zbog  njegove  osobe  mora  raspolagati 
prema  volji  darovatelja. 

Kan.  707  -  §  1.  Umirovljeni  redovnik  biskup  može  si  izabrati  mjesto  stanovanja  i  izvan  kuća 
svoje  ustanove,  osim  ako  Apostolska  Stolica  odredi  nešto  drugo. 

§  2.  Sto  se  tiče  njegova  primjerena  i  dolična  uzdržavanja,  ako  je  služio  kojoj  biskupiji,  neka  se 
obdržava  kan.  402,  §  2,  osim  ako  se  njegova  vlastita  ustanova  želi  pobrinuti  za  takvo  uzdržavanje; 
inače,  neka  Apostolska  Stolica  odredi  drukčije. 

Poglavlje  VIII. 

KONFERENCIJE  VIŠIH  POGLAVARA 


Kan.  708  -  Viši  poglavari  mogu  se  korisno  udružiti  u  konferencije  ili  vijeća  da  bi  zajedničkim 
snagama  nastojali  da  se  potpunije  postiže  svrha  pojedinih  ustanova,  poštujući  uvijek  njihovu  samos¬ 
talnost,  narav  i  vlastiti  duh,  da  se  raspravlja  o  zajedničkim  poslovima  i  da  se  uspostavlja  primjereno 
usklađivanje  i  suradnja  s  biskupskim  konferencijama,  a  i  s  pojedinim  biskupima. 

Kan.  709  -  Konferencije  viših  poglavara  neka  imaju  svoj  statut  koji  treba  da  odobri  Sveta  Sto¬ 
lica;  samo  ih  ona  može  ustanoviti  i  kao  pravnu  osobu  i  ostaju  pod  njezinim  vrhovnim  vodstvom. 

NASLOV  III. 


SVJETOVNE  USTANOVE 


Kan.  710  -  Svjetovna  je  ustanova  ustanova  posvećenoga  života  u  kojoj  vjernici  živeći  u  svijetu 
teže  za  savršenstvom  ljubavi  te  nastoje  osobito  iznutra  pridonositi  posvećenju  svijeta. 

Kan.  711  -  Član  svjetovne  ustanove  snagom  svojeg  posvećenja  ne  mijenja  u  Božjem  narodu 
svoj  ili  klerički  ili  laički  kanonski  položaj  obdržavajući  propise  prava  koji  se  odnose  na  ustanove 
posvećenoga  života. 

Kan.  712  -  Uz  obdržavanje  propisa  kann.  598-601,  konstitucije  neka  odrede  svete  veze  kojima 
se  u  ustanovi  preuzimaju  evanđeoski  savjeti  i  neka  označe  obveze  koje  te  veze  uvode,  čuvajući  ipak 
u  načinu  života  ustanovi  vlastitu  svjetovnost. 

Kan.  713  -  §  1.  Članovi  ovih  ustanova  iskazuju  i  izvršuju  vlastito  posvećenje  u  apostolskom 
djelovanju  i  trude  se  da  poput  kvasca  sve  prožimaju  evanđeoskim  duhom  da  jača  i  raste  Tijelo 
Kristovo. 

§  2.  Članovi  laici,  u  crkvenoj  službi  naviještanja  evanđelja,  sudjeluju  u  svijetu  i  iz  svijeta  ili 
svjedočenjem  kršćanskoga  života  i  vjernošću  svojem  posvećenju  ili  pružanjem  pomoći  za  uređenje 
svih  vremenitih  stvari  prema  Bogu  i  za  oblikovanje  svijeta  snagom  evanđelja.  U  skladu  sa  svojim 
svjetovnim  načinom  života  pružaju  i  svoju  suradnju  u  služenju  crkvene  zajednice. 

§  3.  Članovi  klerici  svjedočenjem  posvećenoga  života,  osobito  u  prezbiteriju,  od  pomoći  su  su¬ 
braći  posebnom  apostolskom  ljubavlju,  a  u  Božjem  narodu  svojom  svetom  službom  ostvaruju  pos¬ 
većenje  svijeta. 

Kan.  714  -  Neka  članovi  žive  u  redovitim  prilikama  svijeta  ili  sami,  ili  svaki  u  svojoj  obitelji, 
ili  u  skupini  bratskog  života,  prema  odredbi  konstitucija. 

Kan.  715  -  §  1.  Članovi  klerici  inkardinirani  u  biskupiju  ovise  o  dijecezanskom  biskupu,  osim 
u  onome  što  se  tiče  posvećenoga  života  u  vlastitoj  ustanovi. 

§  2.  Oni  pak  koji  su  prema  odredbi  kan.  266,  §  3  inkardinirani  u  ustanovu,  ako  su  određeni  za 
vlastita  djela  ustanove  ili  da  upravljaju  ustanovom,  ovise  o  biskupu  poput  redovnika. 

Kan.  716  -  §  1.  Neka  svi  članovi,  prema  vlastitu  pravu,  djelatno  sudjeluju  u  životu  ustanove. 

§  2.  Neka  članovi  iste  ustanove  među  sobom  čuvaju  zajedništvo,  brižljivo  njegujući  jedinstvo 
duha  i  pravo  bratstvo. 

Kan.  717  -  §  1.  Neka  konstitucije  propišu  vlastit  način  upravljanja,  vrijeme  trajanja  službe  vo¬ 
ditelja  i  neka  odrede  način  na  koji  se  oni  postavljaju. 

§  2.  Neka  se  za  vrhovnoga  voditelja  ne  određuje  nitko  tko  nije  konačno  pritjelovljen. 

§  3.  Tko  je  postavljen  da  upravlja  ustanovom  neka  se  brine  da  se  sačuva  jedinstvo  njezina  duha 
i  da  se  promiče  djelatno  sudioništvo  članova. 

Kan.  718  -  Upravljanje  dobrima  ustanove,  koje  mora  očitovati  i  podupirati  evanđeosko  siroma¬ 
štvo,  ravna  se  prema  odredbama  Knjige  V.  Vremenita  crkvena  dobra  i  prema  vlastitu  pravu  ustano¬ 
ve.  Neka  vlastito  pravo  isto  tako  označi  osobito  gospodarske  obveze  ustanove  prema  članovima  koji 
za  nju  rade. 

Kan.  719  -  §  1.  Da  bi  članovi  vjerno  odgovarali  svojem  zvanju  i  da  bi  njihovo  apostolsko  dje¬ 
lovanje  izlazilo  iz  sama  povezanosti  s  Kristom,  neka  se  brižljivo  posvećuju  molitvi,  neka  se  na 
prikladan  način  daju  na  čitanje  Svetoga  pisma,  neka  obdržavaju  godišnja  vremena  sabranosti  i  neka 
obavljaju  druge  duhovne  vježbe  prema  vlastitu  pravu. 

§  2.  Slavljenje  euharistije,  po  mogućnosti  svakodnevno,  neka  bude  izvor  i  snaga  svega  njihova 
posvećenog  života. 

§  3.  Neka  pristupaju  slobodno  sakramentu  pokore,  koji  neka  primaju  često. 

§  4.  Neka  slobodno  imaju  potrebno  vodstvo  savjesti  i  neka,  ako  žele,  savjete  te  vrste  traže  i  od 
svojih  voditelja. 

Kan.  720  -  Pravo  primanja  u  ustanovu,  ih  na  kušnju  ili  na  preuzimanje  svetih  veza  bilo  privre¬ 
menih  bilo  doživotnih  konačnih,  pripada  višim  voditeljima  s  njihovim  vijećem,  prema  odredbi 
konstitucija. 

Kan.  721  -  §  1.  Nevaljano  se  prima  na  početnu  kušnju: 

1.  tko  još  nije  postao  punoljetan; 

2.  tko  je  stvarno  vezan  svetom  vezom  u  nekoj  ustanovi  posvećenoga  života  ili  je  pritjelov- 
ljen  družbi  apostolskoga  života; 

3.  ženidbeni  drug,  dok  traje  ženidba. 

§  2.  Konstitucije  mogu  odrediti  i  druge  smetnje,  također  za  valjanost  primanja,  ili  postaviti  uv¬ 
jete. 

§  3.  Da  bi  se  netko  primio,  treba,  osim  toga,  da  ima  zrelost  koja  je  potrebna  za  pravilno  življe¬ 
nje  koje  je  vlastito  ustanovi. 

Kan.  722  -  §  1.  Neka  se  početna  kušnja  tako  uredi  da  kandidati  prikladnije  upoznaju  svoj  bo¬ 
žanski  poziv,  i  to  baš  onaj  vlastit  ustanovi,  i  da  se  vježbaju  u  duhu  i  načinu  života  ustanove. 

§  2.  Neka  se  kandidati  ispravno  odgajaju  i  obrazuju  da  žive  prema  evanđeoskim  savjetima  i  ne¬ 
ka  se  uče  kako  da  svoj  život  posve  preobraze  u  apostolat,  upotrebljavajući  one  oblike  naviještanja 
evanđelja  koji  više  odgovaraju  svrsi,  duhu  i  naravi  ustanove. 

§  3.  Neka  se  u  konstitucijama  odredi  način  i  vrijeme  te  kušnje  prije  prvoga  primanja  svetih  ve¬ 
za  u  ustanovi,  koje  neka  ne  bude  kraće  od  dvije  godine. 

Kan.  723  -  §  1.  Pošto  istekne  vrijeme  početne  kušnje,  kandidat  koji  je  smatran  prikladnim  neka 
preuzme  tri  evanđeoska  savjeta  potvrđena  svetom  vezom  ili  neka  napusti  ustanovu. 

§  2.  To  prvo  pritjelovljenje,  ne  kraće  od  pet  godina,  neka  prema  odredbi  konstitucija  bude  priv¬ 
remeno. 

§  3.  Pošto  prođe  vrijeme  toga  pritjelovljenja,  članu  koji  je  smatran  prikladnim  neka  se  dopusti 
doživotno  ih  konačno  pritjelovljenje,  dakako  privremenim  vezama  koje  valja  uvijek  obnavljati. 

§  4.  Konačno  pritjelovljenje,  s  obzirom  na  određene  pravne  učinke  koji  treba  da  se  odrede  u 
konstitucijama,  izjednačuje  se  s  doživotnim  pritjelovljenjem. 

Kan.  724  -  §  1.  Poslije  prvog  primanja  svetih  veza  neka  se  odgajanje  i  obrazovanje  trajno  nas¬ 
tavlja,  prema  konstitucijama. 

§  2.  Neka  se  članovi  podjednako  odgajaju  i  obrazuju  u  božanskim  i  ljudskim  stvarima;  voditelji 
ustanove  neka  se  pak  ozbiljno  brinu  za  njihov  trajni  duhovni  odgoj. 

Kan.  725  -  Ustanova  može  sebi  pridružiti,  nekom  u  konstitucijama  određenom  vezom,  i  druge 
vjernike  koji  teže  za  evanđeoskom  savršenstvom  u  duhu  ustanove  i  sudjeluju  u  njezinu  poslanju. 

Kan.  726  -  §  1.  Pošto  istekne  vrijeme  privremenoga  pritjelovljenja,  član  može  slobodno  napus¬ 
titi  ustanovu  ili  ga  viši  voditelj,  pošto  se  posavjetuje  sa  svojim  vijećem,  može  zbog  opravdana 
razloga  isključiti  od  obnavljanja  svetih  veza. 

§  2.  Član  privremenoga  pritjelovljenja  koji  to  svojevoljno  traži  može  dopuštenje  da  napusti  us¬ 
tanovu,  zbog  važna  razloga,  dobiti  od  vrhovnoga  voditelja  s  pristankom  njegova  vijeća. 

Kan.  727  -  §  1.  Doživotno  pritjelovljeni  član  koji  želi  napustiti  ustanovu,  pošto  je  sve  ozbiljno 
odvagnuo  pred  Gospodinom,  neka  dopuštenje  da  napusti  ustanovu  moli  od  Apostolske  Stolice 
preko  vrhovnoga  voditelja,  ako  je  ustanova  papinskoga  prava;  inače,  i  od  dijecezanskog  biskupa, 
kako  je  određeno  u  konstitucijama. 

§  2.  Ako  se  radi  o  kleriku  inkardiniranu  u  ustanovu,  neka  se  obdržava  propis  kan.  693. 

Kan.  728  -  Pošto  je  dopuštenje  da  napusti  ustanovu  zakonito  dano,  prestanu  sve  veze  te  prava  i 
obveze  koje  nastaju  iz  pritjelovljenja. 

Kan.  729  -  Član  se  otpušta  iz  ustanove  prema  odredi  kann.  694  i  695;  neka,  osim  toga,  konsti¬ 
tucije  odrede  druge  razloge  otpuštanja,  samo  ako  su  razmjerno  važni,  izvanjski,  ubrojivi  i  pravno 
dokazani,  a  uz  to  neka  se  obdržava  postupak  određen  u  kann.  697-700.  Na  otpuštenoga  se  primje¬ 
njuje  propis  kan.  701. 

Kan.  730  -  Da  bi  član  svjetovne  ustanove  prešao  u  drugu  svjetovnu  ustanovu,  neka  se  obdrža- 
vaju  propisi  kann.  684,  §§  1,  2,  3  i  685;  da  bi  pak  prešao  u  redovničku  ustanovu  ili  u  družbu  apos¬ 
tolskoga  života  ili  iz  njih  u  svjetovnu  ustanovu,  traži  se  dozvola  Apostolske  Stolice,  i  njezinih  se 
naloga  treba  pridržavati. 

ODSJEK  II. 


DRUŽBE  APOSTOLSKOGA  ŽIVOTA 


Kan.  731  -  §  1.  Ustanovama  posvećenoga  života  slične  su  družbe  apostolskoga  života,  čiji  čla¬ 
novi,  bez  redovničkih  zavjeta,  idu  za  apostolskom  svrhom  vlastitom  družbi  i,  provodeći  zajedno 
bratski  život,  prema  vlastitu  načinu  života,  obdržavanjem  konstitucija  teže  za  savršenstvom  ljubavi. 

§  2.  Među  tima  su  družbe  u  kojima  članovi  preuzimaju  evanđeoske  savjete  nekom  vezom  koja 
je  određena  konstitucijama. 

Kan.  732  -  Ono  što  je  određeno  u  kann.  578-597  i  606  primjenjuje  se  na  družbe  apostolskoga 
života,  poštujući  ipak  narav  svake  pojedine  družbe;  na  družbe  o  kojima  se  govori  u  kan.  731  §  2 
primjenjuju  se  i  kann.  598-602. 

Kan.  733  -  §  1.  Kuću  osniva  i  područnu  zajednicu  ustanovljuje  mjerodavna  vlast  družbe,  s  prije 
napismeno  danim  pristankom  dijecezanskoga  biskupa,  koji  se  mora  pitati  za  savjet  i  kad  se  radi  o 
njezinu  ukinuću. 

§  2.  Pristanak  da  se  osnuje  kuća  sadrži  i  pravo  da  se  ima  barem  kapela  u  kojoj  se  slavi  i  čuva 
presveta  euharistija. 

Kan.  734  -  Upravljanje  družbom  određuju  konstitucije,  uz  obdržavanje,  prema  naravi  svake 
družbe,  kann.  617-633. 

Kan.  735  -  §  1.  Primanje,  kušnja,  pritjelovljenje,  odgajanje  i  obrazovanje  članova  određuju  se 
vlastitim  pravom  svake  družbe. 

§  2.  Što  se  tiče  primanja  u  družbu,  neka  se  obdržavaju  uvjeti  određeni  u  kann.  642-645. 

§  3.  Vlastito  pravo  mora  odrediti  način  kušnje,  odgajanja  i  obrazovanja  prilagođen  svrsi  i  nara¬ 
vi  družbe,  osobito  znanstveni,  duhovni  i  apostolski,  tako  da  se  članovi,  spoznajući  božanski  poziv, 
prikladno  pripravljaju  za  poslanje  i  život  družbe. 

Kan.  736  -  §  1 .  U  kleričkim  družbama  klerici  se  inkardiniraju  u  samu  družbu,  osim  ako  konsti¬ 
tucije  određuju  drukčije. 

§  2.  U  onome  što  se  odnosi  na  način  studija  i  primanje  redova  neka  se  obdržavaju  odredbe  za 
svjetovne  klerike,  pri  čemu  ipak  ostaje  na  snazi  §  1. 

Kan.  737  -  Pritjelovljenje  nosi  sa  sobom  za  članove  obveze  i  prava  određena  u  konstitucijama, 
a  za  družbu  brigu  da,  prema  konstitucijama,  vodi  članove  svrsi  njihova  zvanja. 

Kan.  738  -  §  1.  Svi  članovi,  prema  odredbi  konstitucija,  podložni  su  vlastitim  voditeljima  u 
onome  što  se  odnosi  na  unutrašnji  život  i  stegu  družbe. 

§  2.  Podložni  su  i  dijecezanskom  biskupu  u  onome  što  se  odnosi  na  javno  bogoštovlje,  dušobri¬ 
žništvo  i  druga  djela  apostolata,  poštujući  kann.  679-683. 

§  3.  Odnosi  člana  inkardinirana  u  biskupiju  prema  njegovu  biskupu  neka  se  odrede  konstituci¬ 
jama  ili  posebnim  sporazumima. 

Kan.  739  -  Članovi,  osim  obveza  kojima  su,  prema  konstitucijama,  podložni  kao  članovi,  ve¬ 
zani  su  i  zajedničkim  kleričkim  obvezama,  osim  ako  se  nešto  drugo  utvrdi  iz  naravi  stvari  ili  iz 
sklopa  govora. 

Kan.  740  -  Članovi  moraju  stanovati  u  kući  ili  zajednici  zakonito  osnovanoj  i  obdržavati  zaje¬ 
dnički  život,  u  skladu  s  odredbom  vlastita  prava,  prema  kojem  se  ravnaju  i  odsutnosti  iz  kuće  ili 
zajednice. 

Kan.  741  -  §  1.  Družbe  i  njihovi  dijelovi  i  kuće,  osim  ako  konstitucije  određuju  drukčije,  prave 
su  osobe  te  su,  kao  takve,  sposobne  stjecati,  posjedovati  i  otuđivati  vremenita  dobra  i  upravljati 
njima,  prema  odredbi  propisa  Knjige  V.  Vremenita  crkvena  dobra,  kann.  636,  638  i  639  i  vlastita 
prava. 

§  2.  Članovi  su  također  sposobni,  prema  odredbi  vlastita  prava,  vremenita  dobra  stjecati  i  pos¬ 
jedovati  te  upravljati  i  raspolagati  njima,  ali,  što  god  dobiju  radi  družbe,  stječe  se  družbi. 

Kan.  742  -  Istup  i  otpuštanje  člana  koji  još  nije  konačno  pritjelovljen  ravnaju  se  prema  konsti¬ 
tucijama  svake  pojedine  družbe. 

Kan.  743  -  Dopuštenje  da  napusti  družbu,  s  prestankom  prava  i  obveza  nastalih  iz  pritjelovlje- 
nja,  uz  obdržavanje  propisa  kan.  693,  može  konačno  pritjelovljeni  član  dobiti  od  vrhovnoga  vodite¬ 
lja  s  pristankom  njegova  vijeća,  osim  ako  je  to  prema  konstitucijama  pridržano  Svetoj  Stolici. 

Kan.  744  -  §  1.  Jednako  tako  pridržano  je  vrhovnom  voditelju  da  dopusti,  s  pristankom  svojega 
vijeća,  članu  koji  je  konačno  pritjelovljen  da  prijeđe  u  drugu  družbu  apostolskoga  života,  tako  da  se 
u  međuvremenu  obustavljaju  prava  i  obveze  vlastite  družbe,  ipak  uz  obdržavanje  prava  na  povratak 
prije  konačnog  pritjelovljenja  u  novu  družbu. 

§  2.  Da  bi  se  prešlo  u  ustanovu  posvećenoga  života  ili  iz  nje  u  družbu  apostolskoga  života,  traži 
se  dozvola  Svete  Stolice  i  njezinih  se  naloga  treba  pridržavati. 

Kan.  745  -  Vrhovni  voditelj  s  pristankom  svojega  vijeća  može  konačno  pritjelovljenom  članu 
dopustiti  da  živi  izvan  družbe,  ali  ne  više  od  tri  godine,  pri  čemu  se  obustavljaju  prava  i  obveze  koje 
se  ne  mogu  uskladiti  s  njegovim  novim  položajem;  ostaje  ipak  pod  brigom  voditelja.  Ako  se  radi  o 
kleriku,  traži  se  osim  toga  i  pristanak  ordinarija  mjesta  u  kojemu  mora  boraviti  te  ostaje  pod  njego¬ 
vom  brigom  i  ovisan  je  o  njemu. 

Kan.  746  -  Za  otpuštanje  konačno  pritjelovljenog  člana  neka  se,  vodeći  računa  o  onome  što  je 
potrebno,  obdržavaju  kann.  694-704. 

KNJIGA  III. 

NAUČITEL JSKA  SLUŽBA  CRKVE 

Kan.  747  -  §  1.  Crkva,  kojoj  je  Krist  Gospodin  povjerio  poklad  vjere  da,  uz  pomoć  Duha  Sve¬ 
toga,  objavljenu  istinu  sveto  čuva,  dublje  istražuje,  vjerno  naviješta  i  tumači,  ima  dužnost  i  prirođe¬ 
no  pravo,  upotrijebivši  i  vlastita  sredstva  društvenog  priopćivanja,  neovisno  o  bilo  kojoj  ljudskoj 
vlasti,  propovijedati  evanđelje  svim  narodima. 

§  2.  Crkvi  pripada  da  uvijek  i  svugdje  naviješta  ćudoredna  načela,  pa  i  o  društvenom  poretku,  i 
da  donese  sud  o  bilo  kojim  ljudskim  stvarima  kad  god  to  traže  osnovna  prava  ljudske  osobe  ili 
spasenje  duša. 

Kan.  748  -  §  1.  Svi  su  ljudi  dužni  tražiti  istinu  o  Bogu  i  njegovoj  Crkvi,  a,  pošto  je  spoznaju, 
snagom  božanskoga  zakona  obvezni  su  i  imaju  pravo  prigrliti  je  i  čuvati. 

§  2.  Nikome  nikada  nije  dopušteno  prisiljavati  ljude  da  protiv  svoje  savjesti  prigrle  katoličku 
vjeru. 

Kan.  749  -  §  1.  Vrhovni  je  svećenik  snagom  svoje  službe  nezabludiv  u  naučavanju  onda  kad 
kao  vrhovni  pastir  i  učitelj  svih  vjernika,  koji  ima  dužnost  da  svoju  braću  utvrđuje  u  vjeri,  konačnim 
činom  proglašava  daje  neki  nauk  o  vjeri  ili  ćudoređu  obvezatan. 

§  2.  Nezabludiv  je  u  naučavanju  i  Biskupski  zbor  kad  naučavanje  vrše  biskupi  okupljeni  na  op¬ 
ćem  saboru,  koji,  kao  učitelji  i  suci  vjere  i  ćudoređa,  izjavljuju  za  svu  Crkvu  daje  neki  nauk  o  vjeri 
i  ćudoređu  konačno  obvezatan;  ili  kad  se,  raspršeni  po  svijetu,  čuvajući  vezu  zajedništva  međusob¬ 
no  i  s  Petrovim  nasljednikom,  zajedno  s  rimskim  prvosvećenikom  naučavajući  vjerodostojno  stvari 
vjere  ili  ćudoređa,  služe  u  jednom  mišljenju  kao  konačno  obvezatnom. 

§  3.  Nijedan  se  nauk  ne  može  smatrati  nezabludivo  proglašenim,  osim  ako  se  to  očito  utvrdi. 

Kan.  750  -  Božanskom  i  katoličkom  vjerom  treba  vjerovati  sve  ono  što  je  sadržano  u  pisanoj  i 
predanoj  riječi  Božjoj,  u  jednom  naime  pokladu  vjere  povjereno  Crkvi  i  što  ujedno  kao  od  Boga 
objavljeno  izlaže  bilo  svečano  učitelj stvo  Crkve  bilo  njezino  redovito  i  opće  učitelj stvo,  što  se 
upravo  očituje  zajedničkim  prianjanjem  vjernika  pod  vodstvom  svetog  učitelj stva;  svi  su  stoga  druži 
kloniti  se  bilo  kojeg  nauka  tome  protivna. 

Kan.  751  -  Krivovjerjem  naziva  se  uporno  nijekanje,  poslije  primljenog  krštenja,  neke  istine 
koja  treba  da  se  vjeruje  božanskom  i  katoličkom  vjerom  ili  uporno  sumnjanje  u  nju;  otpad  je  potpu¬ 
no  odbacivanje  kršćanske  vjere;  raskol  je  uskraćivanje  podložnosti  vrhovnom  svećeniku  ili  zajedni¬ 
štva  s  članovima  Crkve  koji  su  mu  podložni. 

Kan.  752  -  Treba  iskazivati  ne  doduše  pristanka  vjere,  ali  barem  vjernički  posluh  uma  i  volje 
nauku  koji  o  vjeri  ili  ćudoređu  izriču  bilo  vrhovni  svećenik  bilo  Biskupski  zbor  kad  vrše  vjerodos¬ 
tojno  naučavanje  iako  ga  ne  namjeravaju  proglasiti  konačnim  činom;  neka  dakle  kršćani  nastoje 
kloniti  se  svega  što  nije  s  njim  u  skladu. 

Kan.  753  -  Biskupi  koji  su  u  zajedništvu  s  glavom  i  udovima  Zbora,  bilo  kao  pojedinci  bilo  sa¬ 
brani  na  biskupskim  konferencijama  ili  na  krajevnim  saborima,  iako  nisu  nezabludivi  u  naučavanju, 
vjerodostojni  su  naučite lj i  i  učitelji  vjere  vjernika  povjerenih  njihovoj  brizi;  uz  to  vjerodostojno 
naučavanje  svojih  biskupa  vjernici  su  dužni  prianjati  s  vjerničkim  posluhom  duha. 

Kan.  754  -  Svi  su  vjernici  obvezni  držati  se  konstitucija  i  odluka  koje  donese  zakonita  crkvena 
vlast  da  bi  predložila  nauk  ili  osudila  kriva  mišljenja,  a  posebno  onih  koje  izda  rimski  prvosvećenik 
ili  Biskupski  zbor. 

Kan.  755  -  §  1.  Sav  Biskupski  zbor,  a  prvenstveno  Apostolska  Stolica  imaju  zadaću  da  kod  ka¬ 
tolika  podupiru  i  vode  ekumenski  pokret,  čija  je  svrha  obnova  jedinstva  među  svim  kršćanima,  koje 
je  Crkva  dužna  promicati  po  Kristovoj  volji. 

§  2.  Isto  tako  zadaća  je  biskupa  i,  prema  pravnoj  odredbi,  biskupskih  konferencija  da  promiču 
to  jedinstvo  i  da  prema  različitim  potrebama  ili  prilikama  daju  praktične  odredbe,  vodeći  računa  o 
propisima  koje  je  donijela  vrhovna  crkvena  vlast. 

NASLOV  I. 


NAVIJE ŠTAN JE  BOŽJE  RIJEČI 


Kan.  756  -  §  1.  Zadaća  naviještanja  evanđelja  za  svu  Crkvu  povjerena  je  osobito  rimskom  pr¬ 
vosvećeniku  i  Biskupskom  zboru. 

§  2.  Tu  zadaću  za  svaku  partikularnu  Crkvu  vrše  biskupi  kojima  je  ona  povjerena,  a  koji  su  zai¬ 
sta  voditelji  cjelokupnog  naviještanja  riječi  u  njoj;  ponekad  pak  neki  biskupi  zajedno  vrše  tu  zadaću 
za  različite  Crkve  istodobno,  prema  pravnoj  odredbi. 

Kan.  757  -  Prezbiterima,  koji  su  dakako  suradnici  biskupa,  vlastito  je  naviještati  Božje  evanđe¬ 
lje;  tu  dužnost  osobito  imaju  za  povjereni  im  narod  župnici  i  drugi  kojima  je  povjerena  briga  za 
duše;  pripada  i  đakonima  u  zajedništvu  s  biskupom  i  njegovim  prezbiterijem  služiti  u  naviještanju 
riječi  Božjem  narodu. 

Kan.  758  -  Članovi  ustanova  posvećenoga  života  snagom  svoje  posvete  Bogu  na  osobit  način 
svjedoče  evanđelje,  a  biskup  će  ih  na  prikladan  način  uzeti  za  pomoć  u  naviještanju  evanđelja. 

Kan.  759  -  Vjernici  laici  snagom  krštenja  i  potvrde,  riječju  i  primjerom  kršćanskog  života 
svjedoci  su  evanđeoskog  navještaja;  mogu  također  biti  pozvani  da  u  naviještanju  riječi  surađuju  s 
biskupom  i  prezbiterima. 

Kan.  760  -  U  naviještanju  riječi,  koje  treba  da  se  oslanja  na  Sveto  pismo,  Predaju,  bogoslužje, 
učitelj stva  i  život  Crkve,  neka  se  cjelovito  i  vjerno  izlaže  Kristovo  otajstvo. 

Kan.  761  -  Neka  se  za  naviještanje  kršćanskog  nauka  upotrebljavaju  različita  sredstva  koja  su 
na  raspolaganju,  prije  svega  propovijedanje  i  katehetsko  poučavanje,  što  dakako  uvijek  ima  prvo 
mjesto,  ali  i  izlaganje  nauka  u  školama,  na  akademijama,  konferencijama  i  sastancima  bilo  koje 
vrste,  te  njegovo  širenje  javnim  izjavama  zakonite  vlasti  prigodom  nekih  događaja,  tiskom  i  drugim 
sredstvima  društvenog  priopćivanja. 


Poglavlje  I. 

PROPOVIJEDANJE  BOŽJE  RIJEČI 


Kan.  762  -  Budući  da  se  Božji  narod  prvenstveno  sabire  riječju  Boga  živoga,  koju  s  potpunim 
pravom  traži  iz  svećeničkih  usta,  neka  posvećeni  službenici  veoma  cijene  službu  propovijedanja  jer 
je  naviještanje  Božjeg  evanđelja  svima  jedna  od  njihovih  glavnih  dužnosti. 

Kan.  763  -  Biskupi  imaju  pravo  svugdje,  pa  i  u  crkvama  i  kapelama  redovničkih  ustanova  pa¬ 
pinskoga  prava,  propovijedati  Božju  riječ,  osim  ako  to  mjesni  biskup  u  pojedinačnim  slučajevima 
izričito  uskrati. 

Kan.  764  -  Uz  poštovanje  propisa  kan.  765,  prezbiteri  i  đakoni  imaju  ovlast  da  svugdje  propo¬ 
vijedaju,  koju  treba  da  vrše  barem  s  pretpostavljenim  pristankom  rektora  crkve,  osim  ako  mjero¬ 
davni  ordinarij  tu  ovlast  ograniči  ili  oduzme  ili  ako  se  krajevnim  zakonom  traži  izričita  dozvola. 

Kan.  765  -  Za  propovijedanje  redovnicima  u  njihovim  crkvama  ili  kapelama  traži  se  dozvola 
poglavara  koji  je  mjerodavan  prema  odredbi  konstitucija. 

Kan.  766  -  Propovijedanje  u  crkvi  ili  kapeli  može  se  dopustiti  i  laicima,  ako  to  u  određenim 
okolnostima  traži  potreba  ili  u  pojedinim  slučajevima  savjetuje  korist,  prema  propisima  biskupske 
konferencije  i  uz  poštovanje  kan.  767,  §  1. 

Kan.  767  -  §  1.  Među  oblicima  propovijedanja  ističe  se  homilija,  koja  je  dio  samog  bogoslužja 
a  pridržana  je  svećeniku  ili  đakonu;  u  njoj  se  tijekom  bogoslužne  godine  iz  svetoga  teksta  izlažu 
otajstva  vjere  i  odredbe  za  kršćanski  život. 

§  2.  U  svim  misama  u  nedjelje  i  zapovijedane  blagdane  koje  se  slave  uz  sudjelovanje  naroda 
treba  da  se  drži  homilija  i  ne  može  se  izostaviti,  osim  zbog  važna  razloga. 

§  3.  Veoma  se  preporučuje,  ako  sudjeluje  dovoljno  naroda,  da  se  homilija  drži  i  u  svagdanjim 
misama,  osobito  u  onima  koje  se  slave  u  vrijeme  došašća  i  korizme  ili  prigodom  neke  svečanosti  ili 
žalosti. 

§  4.  Zadaća  je  župnika  ili  rektora  crkve  brinuti  se  da  se  ti  propisi  savjesno  obdržavaju. 

Kan.  768  -  §  1.  Navjestitelji  Božje  riječi  neka  vjernicima  prije  svega  izlažu  ono  što  treba  vjero¬ 
vati  i  činiti  na  slavu  Božju  i  za  spasenje  ljudi. 

§  2.  Neka  vjernike  upoznaju  i  s  naukom  koji  izlaže  crkveno  učitelj stvo  o  dostojanstvu  i  slobodi 
ljudske  osobe,  o  jedinstvu  i  trajnosti  obitelji  i  njezinim  zadaćama,  o  obvezama  koje  imaju  ljudi 
povezani  u  društvo  i  o  uređenju  vremenitih  stvari  prema  redu  koji  je  utvrdio  Bog. 

Kan.  769  -  Neka  se  kršćanski  nauk  izlaže  na  način  primjeren  stanju  slušatelja  i  prilagođen  pot¬ 
rebama  doba. 

Kan.  770  -  Neka  župnici  u  određena  vremena,  prema  propisima  dijecezanskog  biskupa,  prirede 
one  propovijedi  koje  se  nazivaju  duhovne  vježbe  i  svete  misije  ili  druge  oblike  prilagođene  potre¬ 
bama. 

Kan.  771  -  §  1.  Neka  se  pastiri  duša,  osobito  biskupi  i  župnici,  brinu  da  se  Božja  riječ  naviješta 
i  onima  koji  zbog  prilika  svojega  života  dovoljno  ne  uživaju  zajedničku  i  redovitu  pastoralnu  brigu 
ili  je  nikako  nemaju. 

§  2.  Neka  se  također  pobrinu  da  navještaj  evanđelja  dopre  i  do  onih  koji  ne  vjeruju  a  nalaze  se 
na  njihovu  području,  jer  i  njih,  ne  manje  nego  i  vjernike,  mora  obuhvatiti  briga  za  duše. 

Kan.  772  -  §  1.  Što  se  tiče  propovijedanja  neka  osim  toga  svi  obdržavaju  odredbe  koje  donese 
dijecezanski  biskup. 

§  2.  Za  držanje  govora  o  kršćanskom  nauku  preko  radija  ili  televizije  neka  se  obdržavaju  propi¬ 
si  koje  je  odredila  biskupska  konferencija. 


Poglavlje  II. 

KATEHETSKO  POUČAVANJE 


Kan.  773  -  Vlastita  je  i  teška  dužnost,  osobito  pastira  duša,  brinuti  se  za  katehizaciju  kršćan¬ 
skoga  naroda,  da  bi  vjera  vjernika  po  naučavanju  nauka  i  po  iskustvu  kršćanskog  života  bila  živa, 
izričita  i  djelotvorna. 

Kan.  774  -  §  1 .  Briga  za  katehizaciju,  pod  vodstvom  zakonite  crkvene  vlasti  tiče  se  svih  člano¬ 
va  Crkve,  svakoga  prema  njegovu  dijelu. 

§  2.  Roditelji  su  obvezni  prije  nego  drugi  riječju  i  primjerom  odgajati  djecu  u  vjeri  i  praksi  krš¬ 
ćanskog  života;  jednako  su  obvezni  i  oni  koji  zamjenjuju  roditelje  i  kumovi. 

Kan.  775  -  §  1.  Uz  obdržavanje  propisa  koje  je  donijela  Apostolska  Stolica,  zadaća  je  dijece¬ 
zanskog  biskupa  da  izda  odredbe  o  katehizaciji  i  da  se,  isto  tako,  brine  da  na  raspolaganju  budu 
prikladna  pomagala  za  katehizaciju,  da  pripremi  i  katekizam,  ako  se  to  čini  prikladnim  te  da  podu¬ 
pire  i  usklađuje  katehetske  pothvate. 

§  2.  Zadaća  je  biskupske  konferencije  da  se  brine,  ako  se  to  čini  korisnim,  da  se  izdaju  kateki¬ 
zmi  za  njezino  područje,  s  prije  dobivenim  odobrenjem  Apostolske  Stolice. 

§  3.  Pri  biskupskoj  konferenciji  može  se  osnovati  katehetski  ured,  čija  je  glavna  zadaća  poma¬ 
gati  pojedinim  biskupijama  u  katehizaciji. 

Kan.  776  -  Župnik  je  snagom  svoje  službe  dužan  brinuti  se  za  katehetsku  izobrazbu  odraslih, 
mladih  i  djece,  u  koju  svrhu  neka  na  suradnju  pozove  klerike  dodijeljene  župi,  članove  ustanova 
posvećenoga  života  i  družba  apostolskoga  života,  vodeći  računa  o  naravi  svake  ustanove,  a  i  vjerni¬ 
ke  laike,  osobito  katehete;  neka  nitko  od  tih,  osim  ako  je  zakonito  spriječen,  ne  uskrati  dragovoljno 
pružiti  svoju  suradnju.  Neka  u  obiteljskoj  katehezi  promiče  i  podupire  dužnost  roditelja  o  kojoj  se 
govori  u  kan.  774,  §  2. 

Kan.  777  -  Neka  se  župnik,  vodeći  računa  o  odredbama  koje  izda  dijecezanski  biskup,  posebno 
brine: 

1.  da  se  obavi  prikladna  katehetska  pouka  za  slavljenje  sakramenata. 

2.  da  se  djeca  katehetskim  poučavanjem  tijekom  prikladnog  vremena  propisno  priprave  za 
prvo  primanje  sakramenta  pokore  i  presvete  euharistije  te  za  sakrament  potvrde; 

3.  da  se  djece,  pošto  prime  prvu  pričest,  obilnije  i  dublje  oplemene  katehetskom  izobraz¬ 
bom; 

4.  da  se  katehetska  pouka  dade  i  onima,  koliko  njihovo  stanje  dopušta,  koji  su  tjelesno  ili 
duševno  zaostali; 

5.  da  se  vjera  mladih  i  odraslih  različitim  oblicima  i  pothvatima  utvrđuje,  rasvjetljuje  i  raz¬ 
vija. 


Kan.  778  -  Neka  se  redovnički  poglavari  i  poglavari  družba  apostolskoga  života  brinu  da  se  u 
njihovim  crkvama,  školama  i  drugim  njima  na  bilo  koji  način  povjerenim  djelima  marljivo  obavlja 
katehetsko  poučavanje. 

Kan.  779  -  Neka  se  katehetsko  poučavanje  obavlja  uz  upotrebu  svih  pomoćnih  sredstava,  nas¬ 
tavnih  pomagala  i  sredstava  društvenog  priopćivanja  koja  se  čine  posebno  uspješnima,  da  bi  se 
vjernici  na  način  prilagođen  njihovoj  naravi,  sposobnostima  i  dobi  te  životnim  prilikama  mogli 
potpunije  poučiti  u  katoličkom  nauku  i  prikladnije  ga  provoditi  u  djelo. 

Kan.  780  -  Neka  se  mjesni  ordinariji  brinu  da  se  katehete  prikladno  pripravljaju  da  propisno 
obavljaju  svoje  zadaće,  da  naime  imaju  trajnu  izobrazbu,  da  dobro  upoznaju  crkveni  nauk  i  da 
teoretski  i  praktično  nauče  pravila  vlastita  odgojnim  znanostima. 


-  131  - 


NASLOV  II. 


CRKVENA  MISIJSKA  DJELATNOST 


Kan.  781  -  Budući  daje  sva  Crkva  po  svojoj  naravi  misionarska,  i  budući  da  djelo  naviještanja 
evanđelja  treba  smatrati  osnovnom  dužnošću  Božjega  naroda,  neka  svi  vjernici,  svjesni  svoje  odgo¬ 
vornosti,  preuzmu  svoj  udio  u  misijskom  djelu. 

Kan.  782  -  §  1.  Vrhovno  vodstvo  i  usklađivanje  pothvata  i  djelatnosti  koje  se  tiču  misijskog  ra¬ 
da  i  misijske  suradnje  pripada  rimskom  prvosvećeniku  i  Biskupskom  zboru. 

§  2.  Neka  se  svaki  biskup,  budući  da  su  biskupi  odgovorni  za  opću  Crkvu  i  za  sve  Crkve,  pose¬ 
bno  brine  za  misijski  rad,  osobito  neka  pobuđuje,  podupire  i  potpomaže  misijske  pothvate  u  svojoj 
partikularnoj  Crkvi. 

Kan.  783  -  Budući  da  se  članovi  ustanova  posvećenoga  života  snagom  same  posvete  predaju 
crkvenom  služenju,  obvezni  su,  na  način  vlastit  njihovoj  ustanovi,  posebno  sudjelovati  u  misijskoj 
djelatnosti. 

Kan.  784  -  Za  misionare,  one  naime  koje  šalje  mjerodavna  crkvena  vlast  da  obavljaju  misijski 
rad,  mogu  se  izabrati  domoroci  ili  nedomoroci,  bilo  svjetovni  klerici,  bilo  članovi  ustanova  posve¬ 
ćenoga  života  ili  družbe  apostolskoga  života,  bilo  drugi  vjernici  laici. 

Kan.  785  -  §  1.  Neka  se  za  obavljanje  misijskog  rada  uzmu  katehisti,  naime,  vjernici  laici  dob¬ 
ro  poučeni  i  uzorna  kršćanskog  života,  da  se,  pod  vodstvom  misionara,  posvete  izlaganju  evanđeos¬ 
kog  nauka  te  uređivanju  bogoslužnih  slavlja  i  djela  dobrotvornosti. 

§  2.  Neka  se  katehisti  odgajaju  u  školama  za  to  određenima  ili,  ako  škola  nema,  pod  vodstvom 
misionara. 

Kan.  786  -  Misijsku  djelatnost  u  pravom  smislu,  kojom  se  Crkva  usađuje  u  narode  ili  skupine 
gdje  još  nije  ukorijenjena,  Crkva  obavlja  osobito  šaljući  glasnike  evanđelja  dok  se  nove  Crkve 
posve  ne  uspostave,  naime,  ne  opskrbe  vlastitim  snagama  i  dovoljnim  sredstvima  da  bi  mogle  same 
obavljati  djelo  naviještanja  evanđelja. 

Kan.  787  -  §  1.  Neka  misionari  svjedočanstvom  života  i  riječi  uspostave  iskren  dijalog  s  onima 
koji  ne  vjeruju  u  Krista  da  bi  im  na  način  prilagođen  njihovim  osobinama  i  kulturi  otvorili  put 
kojim  bi  se  mogli  privesti  spoznaji  evanđeoskog  navještaja. 

§  2.  Neka  se  brinu  da  one  koji  su,  prema  njihovu  sudu,  spremni  prihvatiti  evanđeoski  navještaj 
pouče  u  vjerskim  istinama,  tako  da  im  se,  ako  slobodno  zatraže,  može  dopustiti  primanje  krštenja. 

Kan.  788  -  §  1.  Oni  koji  očituju  želju  da  prigrle  vjeru  u  Krista,  pošto  istekne  vrijeme  pretkate- 
kumenata,  neka  se  bogoslužnim  obredima  prime  u  katekumenat,  a  njihova  imena  neka  se  upišu  u 
knjigu  za  to  određenu. 

§  2.  Neka  se  katekumeni  poučavanjem  i  vježbanjem  u  kršćanskom  životu  prikladno  upute  u  o- 
tajstvo  spasenja  i  uvedu  u  život  vjere,  bogoslužja  i  dobrotvornosti  Božjega  naroda  te  apostolata. 

§  3.  Zadaća  je  biskupske  konferencije  da  izda  statut  kojim  se  uređuje  katekumenat,  da  utvrdi 
što  katekumeni  treba  da  vrše  i  da  odredi  koje  im  se  pogodnosti  priznaju. 

Kan.  789  -  Neka  se  novokrštenici  prikladnom  poukom  odgajaju  da  dublje  upoznaju  evanđeos¬ 
ku  istinu  i  obavljaju  dužnosti  prihvaćene  krštenjem;  neka  se  prožmu  iskrenom  ljubavlju  prema 
Kristu  i  njegovoj  Crkvi. 

Kan.  790  -  §  1.  Zadaća  je  dijecezanskog  biskupa  u  misijskim  područjima: 

1.  da  promiče,  vodi  i  usklađuje  pothvate  i  djela  koja  se  tiču  misijske  djelatnosti; 

2.  brinuti  se  da  se  sklapaju  potrebni  sporazumi  s  voditeljima  ustanova  koje  se  posvećuju 
misijskom  radu,  da  bi  odnosi  s  njima  bili  na  dobrobit  misije. 

§  2.  Propisima  koje  izda  dijecezanski  biskup,  o  kojima  se  govori  u  §  1,  br.  1,  podložni  su  svi 
misionari,  također  redovnici  i  njihovi  pomoćnici  koji  se  nalaze  u  njegovoj  oblasti. 

Kan.  791  -  Neka  se  za  unapređivanje  misijske  suradnje  u  svakoj  biskupiji: 

1.  promiču  misijska  zvanja; 

2.  odredi  svećenik  koji  će  djelotvornije  promicati  pothvate  za  misije,  osobito  Papinska  mi¬ 
sijska  djela', 

3.  slavi  svake  godine  misijski  dan; 

4.  namiri  svake  godine  odgovarajući  prilog  za  misije,  koji  treba  da  se  dostavi  Svetoj  Stoli¬ 
ci. 


Kan.  792  -  Neka  biskupske  konferencije  ustanove  i  promiču  djela  kojima  će  se  oni  koji  iz  mi- 
sijskih  zemalja  dolaze  na  njihovo  područje  radi  posla  ili  studija  bratski  primati  i  pomagati  s  priklad¬ 
nom  pastoralnom  brigom. 

NASLOV  III. 


KATOLIČKI  ODGOJ 


Kan.  793  -  §  1.  Roditelji  i  oni  koji  ih  zamjenjuju  obvezni  su  i  imaju  pravo  odgajati  djecu;  kato¬ 
lički  roditelji  imaju  i  dužnost  i  pravo  izabirati  ona  sredstva  i  ustanova  pomoću  kojih  se,  prema 
okolnostima  mjesta,  mogu  prikladnije  brinuti  za  katolički  odgoj  djece. 

§  2.  Roditelji  imaju  pravo  koristiti  se  i  onom  pomoću  koju  treba  da  pruža  svjetovno  društvo,  a 
koja  im  je  potrebna  u  nastojanju  da  se  djeca  katolički  odgajaju. 

Kan.  794  -  §  1.  Dužnost  i  pravo  odgoja  zbog  posebna  razloga  pripada  Crkvi,  kojoj  je  Bog  pov¬ 
jerio  poslanje  pomagati  ljudima,  da  bi  mogli  doći  do  punine  kršćanskog  života. 

§  2.  Dužnost  je  pastira  duša  sve  poduzeti  da  bi  svi  vjernici  imali  katolički  odgoj. 

Kan.  795  -  Budući  da  pravi  odgoj  mora  ići  za  cjelovitim  odlikovanjem  ljudske  osobe  usmjere¬ 
nim  prema  njezinoj  konačnoj  svrsi  i  istodobno  prema  zajedničkom  dobru  društava,  neka  se  djeca  i 
mladi  tako  odgajaju  da  mogu  skladno  razvijati  svoje  tjelesne,  ćudoredne  i  umne  darove,  da  steknu 
savršeniji  osjećaj  odgovornosti  i  ispravnu  upotrebu  slobode  te  da  se  osposobe  za  djelatno  sudjelo¬ 
vanje  u  društvenom  životu. 


Poglavlje  I. 

ŠKOLE 


Kan.  796  -  §  1.  Neka  među  sredstvima  za  odgoj  vjernici  veoma  cijene  škole,  koje  su  doista  ro¬ 
diteljima  glavna  pomoć  u  vršenju  odgoj iteljske  dužnosti. 

§  2.  Roditelji  treba  da  usko  surađuju  s  nastavnicima  kojima  povjere  djecu  na  odgoj;  nastavnici 
pak  u  obavljanju  svoje  dužnosti  neka  najuže  surađuju  s  roditeljima,  s  njima  se  rado  savjetuju,  a  neka 
se  osnivaju  i  veoma  cijene  njihova  društva  ili  sastanci. 

Kan.  797  -  Roditelji  u  izboru  škola  treba  da  imaju  pravu  slobodu;  stoga  vjernici  treba  da  se  bri¬ 
nu  da  svjetovno  društvo  prizna  roditeljima  tu  slobodu  te  da  je,  poštujući  razdiobnu  pravednost, 
zaštićuje  i  pomaže. 

Kan.  798  -  Neka  roditelji  povjere  djecu  onim  školama  u  kojima  je  osiguran  katolički  odgoj; 
ako  pak  to  ne  mogu  učiniti,  obvezni  su  pobrinuti  se  da  im  se  izvan  škole  osigura  potreban  katolički 
odgoj. 

Kan.  799  -  Neka  vjernici  nastoje  da  u  svjetovnom  društvu  zakoni  koji  uređuju  odgoj  i  obrazo¬ 
vanje  mladih  osiguraju  i  njihov  vjerski  i  ćudoredni  odgoj  u  samim  školama,  podudarno  sa  savješću 
roditelja. 

Kan.  800  -  §  1.  Crkva  ima  pravo  osnivati  i  voditi  škole  bilo  kojeg  smjera,  vrste  i  stupnja. 

§  2.  Neka  se  vjernici  brinu  za  katoličke  škole  i  pomažu  koliko  mogu  da  se  one  osnuju  i  uzdrža¬ 
vaju. 

Kan.  801  -  Redovničke  ustanove  kojima  je  odgoj  njihovo  poslanje  neka  se,  držeći  se  vjerno  to¬ 
ga  svojeg  poslanja,  nastoje  posvetiti  katoličkom  odgoju  i  pomoću  svojih  škola,  osnovanih  s  pristan¬ 
kom  dijecezanskog  biskupa. 

Kan.  802  -  §  1.  Ako  nema  škola  koje  odgajaju  u  kršćanskom  duhu,  zadaća  je  dijecezanskog  bi¬ 
skupa  brinuti  se  da  se  takve  osnuju. 

§  2.  Gdje  je  to  korisno,  neka  se  dijecezanski  biskup  pobrine  da  se  osnuju  i  strukovne  i  tehničke 
škole,  a  i  druge  koje  iziskuju  posebne  potrebe. 

Kan.  803  -  §  1.  Katoličkom  školom  smatra  se  ona  koju  vodi  mjerodavna  crkvena  vlast  ili  crk¬ 
vena  javna  pravna  osoba  ili  je  crkvena  vlast  pisanom  ispravom  priznaje  kao  takvu. 

§  2.  Pouka  i  odgoj  u  katoličkoj  školi  treba  da  se  temelje  na  načelima  katoličkog  nauka;  neka  se 
nastavnici  odlikuju  pravim  naukom  i  čestitim  životom. 

§  3.  Nijedna  škola,  bila  i  stvarno  katolička,  neka  ne  nosi  naziv  katolička  škola,  osim  s  pristan¬ 
kom  mjerodavne  crkvene  vlasti. 

Kan.  804  -  §  1.  Crkvenoj  vlasti  podložna  je  katolička  vjerska  pouka  i  odgoj  koji  se  daje  u  bilo 
kojim  školama  ili  se  obavlja  pomoću  različitih  sredstava  društvenog  priopćivanja;  zadaća  je  bis¬ 
kupske  konferencije  da  izda  opće  odredbe  o  tom  području  djelatnosti,  a  dijecezanskog  biskupa  da 
njime  upravlja  i  da  bdije  nad  njim. 

§  2.  Neka  se  mjesni  ordinarij  brine  da  se  za  nastavnike  vjerske  pouke  u  školama,  pa  i  u  onim 
koje  nisu  katoličke,  odrede  oni  koji  se  odlikuju  pravim  naukom,  svjedočenjem  kršćanskog  života  i 
odgoj  iteljskim  umijećem. 

Kan.  805  -  Mjesni  ordinarij  ima  pravo  imenovati  ili  potvrditi  vjeroučitelje  za  svoju  biskupiju,  a 
isto  tako  ukloniti  ih  ili  tražiti  da  se  uklone,  ako  to  traži  razlog  vjere  ili  ćudoređa. 

Kan.  806  -  §  1.  Dijecezanskom  biskupu  pripada  pravo  da  bdije  nad  katoličkim  školama  koje  su 
na  njegovu  području  i  da  ih  nadzire,  pa  i  one  koje  su  osnovali  ili  kojima  upravljaju  članovi  redov¬ 
ničkih  ustanova;  isto  tako  pripada  mu  da  izda  propise  o  onom  što  se  odnosi  na  opće  uređenje  kato¬ 
ličkih  škola;  ti  propisi  vrijede  i  za  škole  kojima  upravljaju  spomenuti  članovi,  dakako,  uz  poštova¬ 
nje  njihove  samostalnosti  s  obzirom  na  unutrašnje  vodstvo  tih  škola. 

§  2.  Neka  se  voditelji  katoličkih  škola  brinu,  pod  nadzorom  mjesnog  ordinarija,  da  obrazovanje 
u  njima  bude  s  obzirom  na  znanstvenost  barem  na  istom  stupnju  kao  i  u  drugim  školama  dotičnoga 
kraja. 


Poglavlje  II. 

KATOLIČKA  SVEUČILIŠTA  I  DRUGE  VISOKOŠKOLSKE  USTANOVE 


Kan.  807  -  Crkva  ima  pravo  osnivati  i  voditi  sveučilišta  koja  pridonose  uzdizanju  ljudske  kul¬ 
ture  i  potpunijem  promicanju  ljudske  osobe  te  obavljanju  službe  naučavanja  same  Crkve. 

Kan.  808  -  Nijedno  sveučilište,  bilo  i  stvarno  katoličko,  neka  ne  nosi  naslov  ili  naziv  katoličko 
sveučilište,  osim  s  pristankom  mjerodavne  crkvene  vlasti. 

Kan.  809  -  Neka  se  biskupske  konferencije  brinu  da  bude,  ako  je  moguće  i  korisno,  sveučilišta 
ili  barem  fakulteta,  prikladno  raspoređenih  na  njihovu  području,  na  kojima  neka  se,  dakako  uz 
poštovanje  njihove  znanstvene  samostalnosti,  istražuju  i  predaju  različite  znanosti,  pri  čemu  neka  se 
vodi  računa  o  katoličkom  nauku. 

Kan.  810  -  §  1.  Dužnost  je  vlasti  koja  je  prema  statutu  mjerodavna,  brinuti  se  da  se  na  katolič¬ 
kim  sveučilištima  imenuju  nastavnici  koji  se  osim  znanstvenom  i  odgoj iteljskom  prikladnošću 
odlikuju  i  cjelovitošću  nauka  i  čestitošću  života  i  da  se,  ako  nedostaje  to  što  se  traži,  uklone  sa 
službe,  uz  obdržavanje  načina  postupanja  koji  je  određen  u  statutu. 

§  2.  Biskupske  konferencije  i  biskupi  kojih  se  to  tiče  imaju  dužnost  i  pravo  brinuti  se  da  se  na 
tim  sveučilištima  vjerno  čuvaju  načela  katoličkog  nauka. 

Kan.  811  -  §  1.  Neka  se  mjerodavna  crkvena  vlast  brine  da  se  na  katoličkim  sveučilištima  os¬ 
nuje  fakultet  ili  institut  ili  barem  katedra  bogoslovlja,  na  kojoj  neka  se  drže  predavanja  i  za  studente 
laike. 

§  2.  Neka  se  na  svakom  katoličkom  sveučilištu  drže  predavanja  na  kojima  se  obrađuju  poglavi¬ 
to  ona  bogoslovna  pitanja  koja  su  povezana  s  predmetima  njegovih  fakulteta. 

Kan.  812  -  Oni  koji  na  visokoškolskim  ustanovama  predaju  bilo  koji  bogoslovni  predmet  treba 
da  imaju  nalog  mjerodavne  crkvene  vlasti. 

Kan.  813  -  Neka  dijecezanski  biskup  vodi  veliku  pastoralnu  brigu  za  studente,  i  osnivanjem 
župe  ili  barem  preko  svećenika,  koji  su  za  to  trajno  određeni,  i  neka  osigura  da  sveučilišta,  i  ona 
koja  nisu  katolička,  imaju  katolička  sveučilišna  središta  koja  će  biti  mladima  na  pomoć,  osobito 
duhovnu. 

Kan.  814  -  Propisi  koji  se  odnose  na  sveučilišta  primjenjuju  se  jednako  i  na  druge  visokoškol¬ 
ske  ustanove. 


Poglavlje  III. 

CRKVENA  SVEUČILIŠTA  I  FAKULTETI 


Kan.  815  -  Crkva  snagom  svoje  službe  naviještanja  objavljene  istine  ima  svoja  crkvena  sveuči¬ 
lišta  ili  fakultete  za  istraživanje  svetih  ili  s  njima  povezanih  znanosti  i  za  znanstvenu  izobrazbu 
studenata  u  tim  znanostima. 

Kan.  816  -  §  1.  Crkvena  sveučilišta  i  fakulteti  mogu  se  ustanoviti  samo  ako  ih  je  osnovala  ili 
odobrila  Apostolska  Stolica;  njoj  pripada  i  vrhovno  vodstvo  nad  njima. 

§  2.  Svako  crkveno  sveučilište  i  svaki  fakultet  mora  imati  svoj  statut  i  nastavni  plan  što  ih  je 
odobrila  Apostolska  Stolica. 

Kan.  817  -  Nijedno  sveučilište  ni  fakultet  ako  ga  nije  osnovala  ili  odobrila  Apostolska  Stolica 
ne  može  davati  akademske  stupnjeve  koji  bi  u  Crkvi  imali  kanonske  učinke. 

Kan.  818  -  Propisi  doneseni  za  katolička  sveučilišta  u  kann.  810,  812  i  813  vrijede  i  za  crkvena 
sveučilišta  i  fakultete. 

Kan.  819  -  Koliko  to  traži  dobrobit  biskupije  ili  redovničke  ustanove  ili,  štoviše,  same  opće 
Crkve,  dijecezanski  biskupi  ili  mjerodavni  poglavari  ustanova  moraju  na  crkvena  sveučilišta  ili 
fakultete  slati  mlade  i  klerike  i  članove  ustanova  koji  se  odlikuju  značajem,  krepošću  i  nadarenošću. 

Kan.  820  -  Neka  se  voditelji  profesori  crkvenih  sveučilišta  i  fakulteta  brinu  da  se  različiti  fa¬ 
kulteti  sveučilišta,  koliko  to  dopušta  predmet,  uzajamno  pomažu  i  da  između  njihova  sveučilišta  ili 
fakulteta  i  drugih  sveučilišta  i  fakulteta,  pa  i  necrkvenih,  bude  uzajamne  suradnje,  da  naime  svi  ti 
povezanim  djelovanjem,  sastancima,  usklađenim  znanstvenim  istraživanjima  i  drugim  sredstvima 
složno  rade  na  većem  napretku  znanosti. 

Kan.  821  -  Neka  se  biskupska  konferencija  i  dijecezanski  biskup  pobrinu  da  se,  gdje  je  to  mo 
guče,  osnuju  visoke  škole  za  vjerske  znanosti  na  kojima  neka  se  dakako  poučava  u  bogoslovnim 
drugim  znanostima  koje  pripadaju  kršćanskoj  kulturu. 

NASLOV  IV. 


SREDSTVA  DRUŠTVENOG  PRIOPĆIVANJA 
I  POSEBNO  KNJIGE 


Kan.  822  -  §  1.  Neka  crkveni  pastiri  u  obavljanju  svoje  zadaće,  služeći  se  vlastitim  pravom 
Crkve,  nastoje  upotrebljavati  sredstva  društvenog  priopćivanja. 

§  2.  Neka  se  crkveni  pastiri  brinu  da  se  vjernici  poučavaju  da  su  dužni  surađivati  kako  bi  se  u- 
potreba  sredstava  društvenog  priopćivanja  prožimala  duhom  čovječnosti  i  kršćanstva. 

§  3.  Neka  se  svi  vjernici,  osobito  oni  koji  na  bilo  koji  način  sudjeluju  u  uređivanju  ili  upotrebi 
tih  sredstava,  brinu  da  se  pruži  pomoć  pastoralnoj  djelatnosti,  tako  da  bi  Crkva  i  tim  sredstvima 
uspješno  obavljala  svoju  zadaću. 

Kan.  823  -  §  1.  Da  bi  se  očuvala  cjelovitost  istina  vjere  i  ćudoređa,  dužnost  je  i  pravo  crkvenih 
pastira  paziti  da  se  pisanjem  ili  upotrebom  sredstava  društvenog  priopćivanja  ne  bi  nanosila  šteta 
vjeri  ili  ćudoređu  vjernika;  isto  tako,  zahtijevati  da  se  spisi  koje  izdaju  vjernici  a  tiču  se  vjere  i 
ćudoređa  podlože  njihovu  sudu,  a  i  odbaciti  spise  koji  štete  pravoj  vjeri  ili  ćudoređu. 

§  2.  Dužnost  i  pravo  o  kojima  se  govori  u  §  1  pripadaju  biskupima,  i  kao  pojedincima  i  sabra¬ 
nima  na  krajevnim  saborima  ili  na  biskupskim  konferencijama,  s  obzirom  na  vjernike  koji  su  povje¬ 
reni  njihovoj  brizi,  a  vrhovnoj  crkvenoj  vlasti  s  obzirom  na  sav  Božji  narod. 

Kan.  824  -  §  1.  Mjesni  ordinarij,  čiju  dozvolu  ili  odobrenje  za  izdavanje  knjiga  prema  kanoni¬ 
ma  ovoga  naslova  valja  tražiti,  vlastiti  je  mjesni  ordinarij  pisca  ili  ordinarij  mjesta  u  kojem  se  knjige 
objavljuju,  osim  ako  je  određeno  nešto  drugo. 

§  2.  Ono  što  se  u  kanonima  ovoga  naslova  određuje  o  knjigama  ima  se  primijeniti  na  sve  spise 
namijenjene  javnom  širenju,  osim  ako  je  utvrđeno  nešto  drugo. 

Kan.  825  -  §  1.  Knjige  Svetoga  pisma  ne  mogu  se  izdati  bez  odobrenja  Apostolske  Stolice  ili 
biskupske  konferencije;  isto  tako,  da  bi  se  mogli  izdati  njihovi  prijevodi  na  narodnom  jeziku,  traži 
se  odobrenje  spomenute  vlasti  i  da  istodobno  imaju  popratna  i  dostatna  tumačenja. 

§  2.  Prijevode  Svetoga  pisma,  popraćene  prikladnim  tumačenjima,  mogu  katolički  vjernici  s 
dozvolom  biskupske  konferencije  pripraviti  i  izdati  i  zajedno  s  odijeljenom  braćom. 

Kan.  826  -  §  1.  Što  se  tiče  bogoslužnih  knjiga,  neka  se  obdržavaju  propisi  kan.  838. 

§  2.  Za  ponovljeno  izdanje  bogoslužnih  knjiga,  a  i  njihovih  prijevoda  na  narodni  jezik  ili  njiho¬ 
vih  dijelova,  mora  se  potvrdom  ordinarija  mjesta  u  kojemu  se  objavljuju  utvrditi  da  se  slažu  s  odob¬ 
renim  izdanjem. 

§  3.  Molitvenici  za  javnu  ili  privatnu  upotrebu  vjernika  neka  se  ne  izdaju  bez  dozvole  mjesnog 
ordinarija. 

Kan.  827  -  §  1.  Da  bi  se  izdali  katekizmi  i  drugi  spisi  za  katehetsko  poučavanje  i  njihovi  prije¬ 
vodi,  potrebno  je  odobrenje  mjesnog  ordinarija,  uz  obdržavanje  kan.  775,  §  2. 

§  2.  U  školama,  bilo  osnovnim  bilo  srednjim  bilo  visokim,  kao  tekstovi  na  koje  se  oslanja  pou¬ 
čavanje  ne  mogu  se  upotrebljavati  knjige  koje  obrađuju  pitanja  iz  Svetog  pisma,  bogoslovlja,  ka¬ 
nonskoga  prava,  crkven  povijesti  i  vjerskih  i  moralnih  predmeta,  osim  ako  su  izdane  s  odobrenjem 
mjerodavne  crkvene  vlasti  ili  ih  je  ona  naknadno  odobrila. 

§  3.  Preporučuje  se  da  se  sudu  mjesnog  ordinarija  podlože  knjige  koje  obrađuju  predmete  o  ko¬ 
jima  se  govori  u  §  2,  iako  se  ne  upotrebljavaju  kao  tekstovi  za  poučavanje,  a  i  spisi  u  kojima  ima 
nešto  što  je  osobito  važno  za  vjeru  ili  ćudoređe. 

§  4.  U  crkvama  ili  kapelama  ne  mogu  se  izlagati,  prodavati  ni  darivati  knjige  ili  drugi  spisi  koji 
obrađuju  pitanja  vjere  ili  ćudoređa,  osim  ako  su  izdani  s  dozvolom  mjerodavne  crkvene  vlasti  ili 
ako  ih  je  ona  naknadno  odobrila. 

Kan.  828  -  Odobrenje  ili  dozvola  za  izdavanje  nekog  djela  vrijede  za  izvornik,  a  ne  za  njegova 
nova  izdanja  ili  prijevode. 

Kan.  830  -  §  1.  Ne  dirajući  u  pravo  svakog  mjesnog  ordinarija  da  sud  o  knjigama  povjeri  pouz¬ 
danim  osobama,  biskupska  konferencija  može  načiniti  popis  ocjenitelja,  koji  se  odlikuju  znanjem, 
pravim  naukom  i  razboritošću  i  koji  bi  bili  na  pomoć  biskupijskim  kurijama,  ili  može  također  usta¬ 
noviti  komisiju  ocjenitelja,  koju  bi  mjesni  ordinariji  mogli  pitati  za  savjet. 

§  2.  Neka  ocjenitelj  u  obavljanju  svoje  službe,  odbacivši  svaku  pristranost,  ima  pred  očima  sa¬ 
mo  nauk  Crkve  o  vjeri  i  ćudoređu  kako  ga  izlaže  crkveno  učiteljstvo. 

§  3.  Ocjenitelj  mora  svoje  mišljenje  dati  napismeno;  ako  je  ono  povoljno,  neka  ordinarij  prema 
svojem  razboritom  sudu  dade  dozvolu  za  izdavanje,  pošto  navede  svoje  ime  te  vrijeme  i  mjesto 
dane  dozvole;  ako  je  ne  dade,  neka  ordinarij  priopći  piscu  djela  razloge  uskrate. 

Kan.  831  -  §  1.  U  dnevnicima,  listovima  ili  časopisima  koji  običavaju  javno  napadati  katoličku 
vjeru  ili  ćudoređe  neka  vjernici  ništa  ne  pišu,  osim  zbog  opravdana  i  razborita  razloga;  klerici  pak  i 
članovi  redovničkih  ustanova  samo  s  dozvolom  mjesnog  ordinarija. 

§  2.  Zadaća  je  biskupske  konferencije  da  donese  odredbe  o  uvjetima  koji  se  traže  da  bi  se  kleri¬ 
cima  i  članovima  redovničkih  ustanova  dopustilo  da  na  radiju  ili  televiziji  sudjeluju  u  raspravljanju 
o  pitanjima  koje  se  tiču  katoličkog  nauka  ili  ćudoređa. 

Kan.  832  -  Da  bi  članovi  redovničkih  ustanova  mogli  izdavati  spise  koji  obrađuju  pitanja  vjere 
ili  ćudoređa,  potrebna  im  je  i  dozvola  njihova  višeg  poglavara,  prema  odredbi  konstitucija. 

NASLOV  V. 


ISPOVIJEST  VJERE 


Kan.  833  -  Obvezni  su  osobno  položiti  ispovijest  vjere,  po  obrascu  koji  je  odobrila  Apostolska 
Stolica: 

1.  pred  predsjednikom  ili  njegovim  ovlaštenikom  svi  koji  s  odlučujućim  ili  savjetodavnim 
glasom  sudjeluju  na  općem  ili  krajevnom  saboru,  Biskupskoj  sinodi  i  biskupijskoj  sinodi;  predsjed¬ 
nik  pak  pred  saborom  ili  sinodom; 

2.  promaknuti  u  kardinalsko  dostojanstvo  prema  statutu  Svetog  zbora; 

3.  pred  ovlaštenikom  Apostolske  Stolice  svi  promaknuti  u  biskupstvo,  isto  tako  oni  koji  se 
izjednačuju  s  dijecezanskim  biskupom; 

4.  pred  zborom  savjetnika  dijecezanski  upravitelj; 

5.  pred  dijecezanskim  biskupom  ili  njegovim  ovlaštenikom  generalni  vikari  i  biskupski  vi¬ 
kari,  a  i  sudski  vikari; 

6.  pred  mjesnim  ordinarijem  ili  njegovim  ovlaštenikom  župnici,  rektori,  nastavnici  bogos¬ 
lovlja  i  filozofije  u  sjemeništima  kad  preuzimaju  službu;  oni  koji  treba  da  budu  promaknuti  u  red 
đakonata; 

7.  pred  velikim  kancelarom  ili,  ako  njega  nema,  pred  mjesnim  ordinarijem  ili  njegovim  ov¬ 
laštenicima  rektor  katoličkog  ili  crkvenog  sveučilišta  kad  preuzima  službu;  pred  rektorom,  ako  je 
svećenik,  ili  pred  mjesnim  ordinarijem  ili  njihovim  ovlaštenicima  nastavnici  koji  na  bilo  kojem 
sveučilištu  predaju  predmete  koji  se  odnose  na  vjeru  ili  ćudoređe,  kad  preuzimaju  službu; 

8.  poglavari  u  redovničkim  ustanovama  i  kleričkim  družbama  apostolskoga  života  prema 
odredbi  konstitucija. 

KNJIGA  IV. 

POSVETITELJSKA  SLUŽBA  CRKVE 

Kan.  834  -  §  1.  Posvetiteljsku  službu  Crkva  obavlja  osobito  po  svetom  bogoslužju,  koje  se 
smatra  kao  vršenje  svećeničke  službe  Isusa  Krista,  u  kojem  se  osjetnim  znakovima  označuje  i  na 
način  vlastit  svakom  od  njih  ostvaruje  posvećenje  ljudi,  a  Otajstveno  Tijelo  Isusa  Krista,  Glava  i 
udovi,  obavlja  cjelokupno  javno  bogoštovlje. 

§  2.  Bogoštovlje  je  takvo  onda  kad  ga  u  ime  Crkve  iskazuju  zakonito  ovlaštene  osobe  i  po  či- 
nima  koje  je  odobrila  crkvena  vlast. 

Kan.  835  -  §  1.  Posvetiteljsku  službu  obavljaju  u  prvom  redu  biskupi,  koji  su  veliki  svećenici, 
osobiti  djelitelji  Božjih  otaj stava  i  voditelji,  promicatelji  i  čuvari  svega  bogoslužnog  života  u  Crkvi 
koja  im  je  povjerena. 

§  2.  Tu  službu  obavljaju  i  prezbiteri  koji  se  naime,  i  sami  dionici  Kristova  svećeništva,  kao  nje¬ 
govi  službenici  pod  vlašću  biskupa,  posvećuju  za  slavljenje  bogoštovlja  i  posvećivanje  naroda. 

§  3.  Đakoni  sudjeluju  u  slavljenju  bogoštovlja  prema  odredbi  pravnih  propisa. 

§  4.  U  posvetiteljskoj  službi  imaju  svoj  vlastiti  dio  i  ostali  vjernici  sudjelujući  na  svoj  način 
djelatno  u  bogoslužnim  slavljima,  osobito  u  euharistijskom  slavlju;  u  istoj  službi  na  poseban  način 
sudjeluju  roditelji  koji  provode  bračni  život  u  kršćanskom  duhu  i  vode  brigu  o  kršćanskom  odgoju 
djece. 

Kan.  836  -  Budući  da  je  kršćansko  bogoštovlje,  u  kojemu  se  izvršuje  zajedničko  svećeništvo 
vjernika,  djelo  koje  izvire  iz  vjere  i  na  nju  se  oslanja,  posvećeni  službenici  neka  marljivo  nastoje 
buditi  i  rasvjetljivati  vjeru,  osobito  službom  riječi,  po  kojoj  se  vjera  rađa  i  hrani. 

Kan.  837  -  §  1.  Bogoslužni  čini  nisu  privatni  čini,  nego  slavlja  same  Crkve  koja  je  "sakrament 
jedinstva",  naime,  sveti  puk  sabran  i  uređen  pod  biskupima;  toga  se  odnose  na  cijelo  tijelo  Crkve  te 
ga  očituju  i  na  nj  djeluju;  ali  svakog  od  udova  Crkve  tiču  se  različito,  već  prema  razlici  redova, 
služba  i  stvarnom  sudjelovanju. 

§  2.  Budući  da  bogoslužni  čini  po  svojoj  naravi  uključuju  zajedničko  slavljenje,  neka  se  slave  u 
prisutnosti  i  s  djelatnim  sudjelovanjem  vjernika,  kad  je  to  moguće. 

Kan.  838  -  §  1.  Uređivanje  svetog  bogoslužja  ovisi  samo  o  crkvenoj  vlasti;  tu  pak  vlast  imaju 
Apostolska  Stolica  i,  prema  pravnoj  odredbi,  dijecezanski  biskup. 

§  2.  Zadaća  je  Apostolske  Stolice  da  uređuje  sveto  bogoslužje  opće  Crkve,  izdaje  bogoslužne 
knjige  i  pregleda  njihove  prijevode  na  narodne  jezike  i  da  bdije  da  se  bogoslužne  uredbe  posvuda 
vjerno  obdržavaju. 

§  3.  Biskupskim  konferencijama  pripada  da  prirede  prijevode  bogoslužnih  knjiga  na  narodne 
jezike,  primjereno  prilagođene  u  granicama  određenim  u  samim  bogoslužnim  knjigama,  i  da  ih 
objave  pošto  ih  prije  toga  pregleda  Sveta  Stolica. 

§  4.  Dijecezanskom  biskupu  u  Crkvi  koja  mu  je  povjerena  pripada  da  izda,  u  granicama  svoje 
mjerodavnosti,  odredbe  o  bogoslužju  koje  obvezuju  svakoga. 

Kan.  839  -  §  1.  Crkva  obavlja  posvetiteljsku  službu  i  drugim  sredstvima,  bilo  molitvom,  kojom 
moli  Boga  da  vjernici  budu  posvećeni  u  istini,  bilo  djelima  pokore  i  dobrotvornosti,  koja  uvelike 
pomažu  da  se  Kristovo  kraljevstvo  u  dušama  ukorijeni  i  učvrsti  te  pridonosi  spasenju  svijeta. 

§  2.  Neka  se  mjesni  ordinariji  brinu  da  se  molitve  te  pobožne  i  svete  vježbe  kršćanskog  naroda 
posve  slažu  s  crkvenim  odredbama. 

DIO  I. 


SAKRAMENTI 


Kan.  840  -  Sakramenti  Novoga  zavjeta,  ustanovljeni  od  Krista  Gospodina  i  povjereni  Crkvi, 
kao  čini  Krista  i  Crkve,  znakovi  su  i  sredstva  kojima  se  izražava  i  jača  vjera,  iskazuje  štovanje  Bogu 
i  ostvaruje  posvećenje  ljudi,  pa  stoga  uvelike  pridonose  nastajanju,  učvršćivanju  i  očitovanju  crkve¬ 
nog  zajedništva;  zato  ih  posvećeni  službenici  i  ostali  vjernici  moraju  slaviti  s  najvećim  štovanjem  i 
s  potrebnom  pomnjom. 

Kan.  841  -  Budući  da  su  sakramenti  isti  za  svu  Crkvu  i  da  pripadaju  božanskom  pokladu,  samo 
vrhovna  crkvena  vlast  odobrava  ih  određuje  što  se  traži  za  njihovu  valjanost;  osim  toga,  ona  ili 
druga  mjerodavna  vlast,  prema  odredbi  kan.  838,  §§  3  i  4,  određuju  što  se  odnosi  na  njihovo  slav¬ 
ljenje,  dopušteno  podjeljivanje  i  primanje  te  na  red  koji  treba  da  se  obdržava  u  njihovu  slavljenju. 

Kan.  842  -  §  1.  Tko  nije  primio  krštenje,  ne  može  valjano  primiti  ostale  sakramente. 

§  2.  Sakramenti  krštenja,  potvrde  i  presvete  euharistije  tako  su  međusobno  povezani  da  se  traže 
za  potpuni  pristup  u  kršćanstvo. 

Kan.  843  -  §  1.  Posvećeni  služite lji  ne  mogu  uskratiti  sakramente  onima  koji  ih  prikladno  traže, 
koji  su  valjano  raspoloženi  i  kojima  se  pravom  ne  zabranjuje  primanje  sakramenata. 

§  2.  Pastiri  duša  i  ostali  vjernici  dužni  su,  svatko  prema  svojoj  zadaći  u  Crkvi,  brinuti  se  da  se 
oni  koji  traže  sakramente  priprave  za  njihovo  primanje  potrebnom  evangelizacijom  i  katehetskom 
poukom,  pazeći  na  odredbe  koje  je  izdala  mjerodavna  vlast. 

Kan.  844  -  §  1.  Katolički  služitelji  dopušteno  podjeljuju  sakramente  samo  katoličkim  vjernici¬ 
ma,  koji  ih  isto  tako  dopušteno  primaju  samo  od  katoličkih  služitelja,  poštujući  propise  §§  2,  3  i  4 
ovog  kanona  i  kan.  861,  §  2. 

§  2.  Kad  god  to  traži  potreba  ili  savjetuje  istinska  duhovna  korist  i  samo  ako  se  izbjegne  pogi¬ 
belj  zablude  ili  ravnodušnosti,  vjernicima  kojima  fizički  ili  moralno  nije  moguće  doći  do  katoličkog 
služitelja  dopušteno  je  primiti  sakramente  pokore,  euharistije  i  bolesničkog  pomazanja  od  nekato- 
ličkih  služitelja  čije  Crkve  imaju  valjane  spomenute  sakramente. 

§  3.  Katolički  služitelji  dopušteno  podjeljuju  sakramente  pokore,  euharistije  i  bolesničkog  po¬ 
mazanja  članovima  stočnih  Crkava  koje  nisu  u  potpunom  zajedništvu  s  Katoličkom  crkvom  ako  to 
dotični  svojevoljno  traže  i  ako  su  pravo  raspoloženi;  to  vrijedi  i  za  članove  drugih  Crkava  koje  su 
po  sudu  Apostolske  Stolice,  što  se  tiče  sakramenata,  u  istom  položaju  kao  i  spomenute  istočne 
Crkve. 

§  4.  Ako  je  smrtna  pogibelj  ili  ako,  prema  sudu  dijecezanskog  biskupa  ili  biskupske  konferenci¬ 
je,  to  zahtijeva  druga  teška  potreba,  katolički  služitelji  dopušteno  podjeljuju  spomenute  sakramente 
i  drugim  kršćanima  koji  nisu  u  potpunom  zajedništvu  s  Katoličkom  crkvom  i  koji  ne  mogu  doći  do 
služitelja  svoje  zajednice,  a  svojevoljno  to  traže,  samo  ako  s  obzirom  na  te  sakramente  očituju 
katoličku  vjeru  i  ako  su  pravo  raspoloženi. 

§  5.  Neka  dijecezanski  biskup  ili  biskupska  konferencija  ne  donose  opće  odredbe  za  slučajeve  o 
kojima  se  govori  u  §§  2,  3  i  4  prije  nego  se  savjetuju  s  mjerodavnom  barem  mjesnom  vlašću  dotične 
nekatoličke  Crkve  ili  zajednice. 

Kan.  845  -  §  1.  Budući  da  sakramenti  krštenja,  potvrde  i  reda  utiskuju  biljeg,  ne  mogu  se  po¬ 
noviti. 

§  2.  Ako,  pošto  se  pomno  obavi  istraživanje,  još  ostane  razborita  dvojba  jesu  li  sakramenti  o 
kojima  se  govori  u  §  1  uistinu  ili  valjano  podijeljeni,  neka  se  podijele  uvjetno. 

Kan.  846  -  §  1.  U  slavljenu  sakramenata  treba  se  vjerno  držati  bogoslužnih  knjiga  koje  je  odob¬ 
rila  mjerodavna  vlast;  zato  neka  nitko  u  njima  na  svoju  ruku  ništa  ne  dodaje,  oduzima  ili  mijenja. 

§  2.  Služitelj  neka  slavi  sakramente  po  vlastitom  obredu. 

Kan.  847  -  §  1.  U  podjeljivanju  sakramenata  za  koje  su  potrebna  sveta  ulja  služitelj  mora  upot¬ 
rijebiti  maslinovo  ili  drugo  biljno  ulje  koje  je  biskup,  i  to  nedavno,  posvetio  ili  blagoslovio,  poštu¬ 
jući  propis  kan.  999,  br.  2;  neka  se  ne  služi  starim  uljima,  osim  u  potrebi. 

§  2.  Župnik  neka  pribavi  sveta  ulja  od  svojega  biskupa  i  neka  ih  pomno  i  dolično  čuva. 

Kan.  848  -  Neka  služitelj  za  podjeljivanje  sakramenata  ne  traži  ništa  više  od  priloga  što  ih  je 
odredila  mjerodavna  vlast,  pazeći  uvijek  da  potrebiti  ne  bi  zbog  siromaštva  bili  lišeni  pomoći  sak¬ 
ramenata. 

NASLOV  I. 


KRŠI 


Kan.  849  -  Krst,  vrata  sakramenata,  stvarni  ili  barem  krst  želje,  prijeko  potreban  za  spasenje, 
po  kojem  se  ljudi  oslobađaju  od  grijeha,  preporađaju  za  djecu  Božju  i  neizbrisivim  biljegom  suobli- 
čeni  Kristu  pritjelovljuju  Crkvi,  valjano  se  podjeljuje  samo  pranjem  pravom  vodom  s  potrebnim 
riječima  forme. 


Poglavlje  I. 

KRŠTENJE 


Kan.  850  -  Krst  se  podjeljuje  po  redu  propisanu  u  odobrenim  bogoslužnim  knjigama,  osim  u 
slučaju  hitne  potrebe,  kad  se  mora  obdržavati  samo  ono  što  se  traži  za  valjanost  sakramenata. 

Kan.  851  -  Krštenje  treba  da  se  dolično  pripravi;  stoga: 

1.  odrasla  osoba  koja  se  namjerava  krstiti  neka  bude  primljena  u  katekumenat  i  neka,  ako 
je  moguće,  postupno  bude  dovedena  do  sakramentalnog  pristupa,  prema  redu  pristupa  koji  je 
prilagodila  biskupska  konferencija  i  prema  posebnim  odredbama  koje  je  ona  donijela; 

2.  roditelji  djeteta  koje  treba  da  se  krsti,  a  i  oni  koji  će  preuzeti  zadaću  kumova,  neka  se 
pravo  pouče  o  značenju  toga  sakramenta  i  o  obvezama  koje  su  s  njim  povezane;  neka  se  župnik 
osobno  ili  preko  drugih  pobrine  da  se  roditelji  pravo  priprave  pastoralnim  poticajima,  pa  i  zajednič¬ 
kom  molitvom,  okupljajući  više  obitelji  i  pohađajući  ih  kad  je  to  moguće. 

Kan.  852  -  §  1.  Propisi  sadržani  u  kanonima  o  krštenju  odraslih  primjenjuju  se  na  sve  koji  su 
prešli  dob  djetinjstva  i  koji  su  stekli  sposobnost  da  se  služe  razumom. 

§  2.  S  djetetom  se  izjednačuje,  i  što  se  tiče  krštenja,  tko  nije  umno  razvijen. 

Kan.  853  -  Voda  koja  treba  da  se  upotrijebi  u  podjeljivanju  krsta  mora  biti,  osim  u  potrebi,  bla¬ 
goslovljena  po  propisima  bogoslužnih  knjiga. 

Kan.  854  -  Neka  se  krsti  ih  uranjanjem  ili  polijevanjem,  uz  obdržavanje  propisa  biskupske 
konferencije. 

Kan.  855  -  Roditelji,  kumovi  i  župnik  neka  se  brinu  da  se  ne  dade  ime  tuđe  kršćanskom  osjeća¬ 
ju. 


Kan.  856  -  Iako  se  može  krstiti  svakog  dana,  ipak  se  preporučuje  da  se  redovito  krsti  u  nedjelju 
ili,  ako  je  moguće,  u  vazmenom  bdjenju. 

Kan.  857  -  §  1.  Vlastito  je  mjesto  krštenja,  osim  u  potrebi,  crkva  ili  kapela. 

§  2.  Neka  bude  pravilo  da  se  odrasla  osoba  krsti  u  svojoj  župnoj  crkvi,  a  dijete  u  vlastitoj  žup¬ 
noj  crkvi  roditelja,  osim  ako  drukčije  savjetuje  opravdan  razlog. 

Kan.  858  -  §  1.  Neka  svaka  župna  crkva  ima  krsni  zdenac,  uz  poštovanje  već  stečenog  skupnog 
prava  drugih  crkava. 

§  2.  Mjesni  ordinarij  može,  pošto  se  posavjetuje  s  mjesnim  župnikom,  radi  udobnosti  vjernika 
dopustiti  ili  zapovjediti  da  krsni  zdenac  bude  i  u  drugoj  crkvi  ili  kapeli  u  granicama  župe. 

Kan.  859  -  Ako  krštenik  zbog  udaljenosti  mjesta  ili  drugih  okolnosti  ne  može  bez  velike  poteš¬ 
koće  doći  ili  biti  donesen  u  župnu  crkvu  ili  drugu  crkvu  ili  kapelu  o  kojima  se  govori  u  kan.  858,  § 
2,  može  se  i  mora  se  moći  krstiti  u  drugoj  bližoj  crkvi  ili  kapeli  ili  također  na  drugom  doličnu  mjes¬ 
tu. 


Kan.  860  -  §  1.  Neka  se  bez  potrebe  ne  krsti  u  privatnim  kućama,  osim  ako  je  to  zbog  važna  ra¬ 
zloga  dopustio  mjesni  ordinarij. 

§  2.  Neka  se  u  bolnicama,  ako  dijecezanski  biskup  ne  odredi  drukčije,  ne  krsti,  osim  ako  to  tra¬ 
ži  potreba  ili  ako  na  to  sili  koji  drugi  pastoralni  razlog. 

Poglavlje  II. 

KRSTITELJ 


Kan.  861  -  §  1.  Redoviti  je  krstitelj  biskup,  prezbiter  ili  đakon,  uz  obdržavanje  propisa  kan. 
530,  br.  1. 

§  2.  Ako  je  redoviti  krstitelj  odsutan  ili  spriječen,  dopušteno  krsti  katehist  ili  tko  drugi  koga  je 
mjesni  ordinarij  za  tu  zadaću  ovlastio,  dapače,  ako  prijeka  potreba  traži,  i  svaki  čovjek  koji  ima 
potrebnu  nakanu;  neka  se  pastiri  duša,  osobito  župnik,  brinu  da  vjernici  budu  poučeni  o  ispravnom 
načinu  krštavanja. 

Kan.  862  -  Nitko  ne  smije,  osim  u  prijekoj  potrebi,  bez  potrebne  dozvole  krstiti  na  tuđem  pod¬ 
ručju,  pa  ni  svoje  podložnike. 

Kan.  863  -  Neka  se  o  krštenju  odraslih,  barem  onih  koji  su  navršili  četrnaest  godina,  obavijesti 
dijecezanski  biskup  da  ih,  ako  smatra  daje  potrebno,  on  sam  krsti. 

Poglavlje  III. 

KRŠTENICI 


Kan.  864  -  Krst  može  primiti  svaka  osoba  i  samo  osoba  koja  još  nije  krštena. 

Kan.  865  -  §  1.  Da  bi  se  odrasla  osoba  mogla  krstiti,  traži  se  daje  očitovala  volju  da  se  krsti,  da 
je  dovoljno  poučena  u  vjerskim  istinama  i  kršćanskim  obvezama  i  daje  katekumenatom  prokušana 
u  kršćanskom  životu;  neka  se  također  potakne  da  se  pokaje  za  svoje  grijehe. 

§  2.  Odrasla  osoba  koja  se  nalazi  u  smrtnoj  pogibelji  može  se  krstiti  ako  ima  neko  znanje  o 
glavnim  vjerskim  istinama,  ako  na  bilo  koji  način  očituje  svoju  nakanu  da  se  krsti  i  ako  obeća  da  će 
obdržavati  zapovijedi  kršćanske  vjere. 

Kan.  866  -  Odrasla  osoba  koja  se  krsti  neka  odmah  nakon  krštenja  primi  potvrdu,  neka  sudjelu¬ 
je  u  euharistijskom  slavlju  i  primi  pričest,  osim  ako  to  priječi  važan  razlog. 

Kan.  867  -  §  1.  Roditelji  su  dužni  pobrinuti  se  da  se  djeca  krste  u  prvim  tjednima;  neka  što  pri¬ 
je  poslije  rođenja,  dapače,  i  prije  rođenja,  pođu  k  župniku  da  zamole  sakrament  za  dijete  i  neka  se 
za  krštenje  priprave  na  potreban  način. 

§  2.  Ako  je  dijete  u  smrtnoj  pogibelji,  neka  se  krsti  bez  ikakve  odgode. 

Kan.  868  -  §  1.  Da  bi  se  dijete  dopušteno  krstilo,  potrebno  je: 

1.  da  pristanu  roditelji,  barem  jedan  od  njih  ili  tko  ih  zakonito  zamjenjuje; 

2.  da  ima  osnovane  nade  da  će  biti  odgajano  u  katoličkoj  vjeri;  ako  te  nade  nema,  neka  se 
krštenje  prema  propisima  krajevnog  prava  odgodi  pošto  se  razlog  obrazloži  roditeljima. 

§  2.  Dijete  katoličkih,  dapače,  i  nekatoličkih  roditelja,  u  smrtnoj  pogibelji  dopušteno  se  krsti,  pa 
i  protiv  volje  roditelja. 

Kan.  869  -  §  1.  Ako  se  sumnja  da  li  je  tko  kršten  ili  u  valjanost  krštenja,  a  dvojba  i  nakon  oz¬ 
biljna  istraživanja  ostaje,  neka  se  krsti  uvjetno. 

§  2.  Oni  koji  su  kršteni  u  nekatoličkoj  crkvenoj  zajednici  ne  treba  da  se  krste  uvjetno,  osim  ako 
ima  ozbiljna  razloga  za  dvojbu  o  valjanosti  krštenja,  pošto  se  ispitaju  materija  i  riječi  forme  upotri¬ 
jebljene  u  krštenju  te  nakana  odrasle  osobe  koja  se  krsti  i  krstitelja. 

§  3.  Ali  ako,  u  slučajevima  o  kojima  se  govori  u  §§  1  i  2,  ostane  dvojbenom  podjela  ili  valja¬ 
nost  krštenja,  neka  se  ne  podijeli  krst,  osim  pošto  se  kršteniku,  ako  je  odrasla  osoba,  izloži  nauk  o 
sakramentu  krsta  i  pošto  se  njemu  ili,  ako  se  radi  o  djetetu,  njegovim  roditeljima  obrazloži  dvojba  o 
valjanosti  krštenja. 

Kan.  870  -  Izloženo  ili  nađeno  dijete  se  krsti,  osim  ako  se  pomnim  istraživanjem  utvrdi  da  je 
već  kršteno. 

Kan.  871  -  Nedonoščad,  ako  su  živa,  neka  se  krste  kad  god  je  to  moguće. 

Poglavlje  IV. 

KUMOVI 


Kan.  872  -  Neka  se  kršteniku,  ako  je  moguće,  dade  kum,  čija  je  zadaća  pomagati  odraslom  krš¬ 
teniku  u  pristupu  u  kršćanstvo,  a  krštenika  dijete  zajedno  s  roditeljima  predstaviti  za  krštenje  i  isto 
tako  nastojati  da  krštenik  provodi  kršćanski  život  u  skladu  sa  sakramentom  krsta  i  da  vjerno  vrši  s 
njim  povezane  obveze. 

Kan.  873  -  Neka  se  uzme  samo  jedan  kum  ili  jedna  kuma  ili  i  kum  i  kuma. 

Kan.  874  -  §  1.  Da  bi  se  kumu  dopustilo  preuzeti  služba  kuma,  potrebno  je: 

1.  da  ga  odredi  sam  krštenik  ili  njegovi  roditelji  ili  onaj  tko  ih  zamjenjuje  ih,  ako  tih  nema, 
župnik  ih  krstitelj  i  da  je  prikladan  te  da  ima  nakanu  vršiti  tu  službu; 

2.  daje  navršio  šesnaestu  godinu  života,  osim  ako  dijecezanski  biskup  odredi  drugu  dob  ih 
ako  župnik  ih  krstitelj  smatraju  da  zbog  opravdana  razloga  treba  da  se  dopusti  iznimka; 

3.  da  je  katolik,  potvrđen  i  već  pričešćen  i  da  provodi  život  u  skladu  s  vjerom  i  preuzetom 
službom; 

4.  da  nije  udaren  nikakvom  zakonito  izrečenom  ih  proglašenom  kanonskom  kaznom; 

5.  da  nije  otac  ih  majka  krštenika. 

§  2.  Krštenoj  osobi  koja  pripada  nekatoličkoj  crkvenoj  zajednici  dopušta  se  da  bude  samo  svje¬ 
dok  krštenja,  i  to  jedino  zajedno  s  katoličkim  kumom. 

Poglavlje  V. 

DOKAZIVANJE  I  UPIS  KRŠTENJA 


Kan.  875  -  Tko  krsti,  neka  se  pobrine  da  bude,  ako  nema  kuma,  prisutan  barem  svjedok  pomo¬ 
ću  kojega  se  može  dokazati  daje  krštenje  obavljeno. 

Kan.  876  -  Da  bi  se  dokazalo  daje  krst  podijeljen,  ako  se  time  nikomu  ne  nanosi  šteta,  dovolj¬ 
na  je  izjava  jednoga  besprijekornog  svjedoka  ili  prisega  krštenoga,  ako  je  kršten  u  odrasloj  dobi. 

Kan.  877  -  §  1.  Župnik  mjesta  u  kojemu  se  krst  slavi  mora  brižljivo  i  bez  ikakve  odgode  upisati 
u  maticu  krštenih  imena  krštenika,  krstitelja,  roditelja,  kumova  i  svjedoka,  ako  su  bili  prisutni,  te 
mjesto  i  dan  krštenja,  naznačivši  istodobno  dan  i  mjesto  rođenja. 

§  2.  Ako  se  radi  o  djetetu  neudane  majke,  treba  unijeti  ime  majke  ako  je  njezino  majčinstvo 
javno  poznato  ili  ako  to  ona  svojevoljno  napismeno  ili  pred  dvama  svjedocima  zatraži;  isto  tako 
treba  upisati  i  očevo  ime  ako  je  njegovo  očinstvo  dokazano  nekom  javnom  ispravom  ili  izjavom 
njega  samoga  pred  župnikom  i  dvama  svjedocima;  u  drugim  slučajevima  neka  se  krštenik  upiše  a  da 
se  ne  navede  ime  oca  ili  roditelja. 

§  3.  Ako  se  radi  o  posvojenom  djetetu,  neka  se  upišu  imena  posvojitelja  i,  barem  ako  se  tako 
čini  u  svjetovnim  matičnim  knjigama  dotičnog  kraja,  naravnih  roditelja  prema  odredbi  §§  1  i  2  i  u 
skladu  s  propisima  biskupske  konferencije. 

Kan.  878  -  Ako  nije  krstio  župnik  ili  ako  krst  nije  podijeljen  u  njegovoj  prisutnosti,  krstitelj, 
tko  god  on  bio,  mora  o  obavljenom  krštenju  obavijestiti  župnika  župe  u  kojoj  je  krštenje  obavljeno 
da  ga  upiše  prema  odredbi  kan.  877,  §  1. 

NASLOV  II. 


SAKRAMENT  POTVRDE 


Kan.  879  -  Sakrament  potvrde  koji  utiskuje  biljeg  i  kojim  se  kršteni,  nastavljajući  put  pristupa 
u  kršćanstvo,  obogaćuju  darom  Duha  Svetoga  i  savršenije  povezuju  s  Crkvom,  kretene  jača  i  čvršće 
obvezuje  da  riječju  i  djelom  budu  Kristovi  svjedoci  i  da  šire  i  brane  vjeru. 

Poglavlje  I. 

SLAVLJENJE  POTVRDE 


Kan.  880  -  §  1.  Sakrament  potvrde  podjeljuje  se  mazanjem  krizmom  na  čelu  koje  se  vrši  pola¬ 
ganjem  ruku  i  riječima  propisanim  u  odobrenim  bogoslužnim  knjigama. 

§  2.  Krizmu  koju  valja  upotrebljavati  u  sakramentu  potvrde  mora  posvetiti  biskup  iako  sakra¬ 
ment  podjeljuje  prezbiter. 

Kan.  881  -  Preporučuje  se  da  se  sakrament  potvrde  slavi  u  crkvi,  i  to  za  vrijeme  mise;  ipak, 
zbog  opravdana  i  razumna  razloga  može  se  slaviti  izvan  mise  i  na  svakom  doličnu  mjestu. 

Poglavlje  II. 

SLUŽITELJ  POTVRDE 


Kan.  882  -  Redoviti  je  služitelj  potvrde  biskup;  valjano  podjeljuje  ovaj  sakrament  i  prezbiter 
ovlašten  snagom  općega  prava  ili  posebnog  dopuštenja  mjerodavne  vlasti. 

Kan.  883  -  Ovlast  podjeljivati  potvrdu  po  samom  pravu  imaju: 

1.  u  granicama  svoje  oblasti,  oni  koje  pravo  izjednačuje  s  dijecezanskim  biskupom; 

2.  u  odnosu  na  dotičnu  osobu,  prezbiter  koji  snagom  službe  ili  naloga  dijecezanskog  bis¬ 
kupa  krsti  nekoga  tko  je  prešao  dob  djetinjstva  ili  nekoga  već  krštenog  prima  u  potpuno  zajedništvo 
Katoličke  crkve; 

3.  za  one  koji  su  u  smrtnoj  pogibelji,  župnik,  pa  i  svaki  prezbiter. 

Kan.  884  -  §  1.  Neka  dijecezanski  biskup  podjeljuje  potvrdu  osobno  ili  neka  se  pobrine  daje 
podjeljuje  drugi  biskup;  ali,  ako  to  traži  potreba,  može  ovlastiti  jednoga  ili  više  određenih  prezbitera 
da  oni  podjeljuju  ovaj  sakrament. 

§  2.  Biskup,  a  i  prezbiter  koji  je  snagom  prava  ili  posebnog  dopuštenja  mjerodavne  vlasti  ovlaš¬ 
ten  podjeljivati  potvrdu,  mogu  u  pojedinačnim  slučajevima  zbog  važna  razloga  uzeti  prezbitere  da  i 
oni  podjeljuju  sakrament. 

Kan.  885  -  §  1.  Dijecezanski  je  biskup  dužan  voditi  brigu  da  se  sakrament  potvrde  podjeljuje 
podložnicima  koji  ga  pravilno  i  razborito  traže. 

§  2.  Prezbiter  koji  ima  tu  ovlast  mora  se  njome  služiti  kad  se  radi  o  onima  radi  kojih  je  ovlast 
dana. 

Kan.  886  -  §  1.  Biskup  u  svojoj  biskupiji  zakonito  podjeljuje  sakrament  potvrde  i  vjernicima 
koji  nisu  njegovi  podložnici,  osim  ako  to  priječi  izričita  zabrana  njihova  ordinarija. 

§  2.  Da  bi  dopušteno  podjeljivao  potvrdu  u  tuđoj  biskupiji,  biskup  treba  da  ima  barem  razborito 
pretpostavljenu  dozvolu  dijecezanskog  biskupa,  osim  ako  se  radi  o  njegovim  podložnicima. 

Kan.  887  -  Prezbiter  koji  ima  ovlast  podjeljivati  potvrdu  dopušteno  podjeljuje  taj  sakrament  i 
strancima  na  području  koje  mu  je  određeno,  osim  ako  to  priječi  zabrana  njihova  ordinarija;  na 
tuđem  pak  području  nikome  ga  ne  podjeljuje  valjano,  uz  poštovanje  propisa  kan.  883,  br.  3. 

Kan.  888  -  Na  području  na  kojemu  mogu  dijeliti  potvrdu,  služitelji  je  mogu  podjeljivati  i  u  izu¬ 
zetnim  mjestima. 


Poglavlje  III. 

POTVRĐENICI 


Kan.  889  -  §  1.  Za  primanje  potvrde  sposobna  je  svaka  i  samo  krštena  osoba  koja  još  nije  po¬ 
tvrđena. 

§  2.  Da  bi  netko,  izvan  smrtne  pogibelji,  dopušteno  primio  potvrdu,  traži  se,  ako  je  sposoban 
služiti  se  razumom,  daje  prikladno  poučen,  pravo  raspoložen  i  sposoban  obnoviti  krsna  obećanja. 

Kan.  890  -  Vjernici  su  obvezni  primiti  sakrament  potvrde  pravodobno;  neka  roditelji  i  pastiri 
duša,  osobito  župnici,  vode  brigu  da  se  vjernici  za  njegovo  primanje  pravo  pouče  i  da  mu  u  priklad¬ 
no  vrijeme  pristupe. 

Kan.  891  -  Neka  se  sakrament  potvrde  dijeli  vjernicima  približno  u  dobi  rasuđivanja,  ako  bis¬ 
kupska  konferencija  ne  odredi  drugu  dob,  ili  ako  nema  smrtne  pogibelji,  ili  ako,  prema  sudu  služite- 
lja,  važan  razlog  ne  savjetuje  nešto  drugo. 


Poglavlje  IV. 

KUMOVI 


Kan.  892  -  Neka  potvrđenik,  ako  je  to  moguće,  ima  kuma,  čija  je  dužnost  brinuti  se  da  se  po¬ 
tvrđeni  ponaša  kao  pravi  Kristov  svjedok  i  da  vjerno  vrši  obveze  povezane  s  tim  sakramentom. 

Kan.  893  -  §  1.  Da  bi  netko  mogao  obavljati  službu  kuma,  treba  da  ispunja  uvjete  o  kojima  se 
govori  u  kan.  874. 

§  2.  Preporučuje  se  uzeti  za  kuma  onoga  tko  je  tu  službu  preuzeo  na  krštenju. 

Poglavlje  V. 

DOKAZIVANJE  I  UPIS  POTVRDE 


Kan.  894  -  Za  dokazivanje  podijeljene  potvrde  neka  se  obdržavaju  propisi  kan.  876. 

Kan.  895  -  Neka  se  u  maticu  potvrđenih  biskupijske  kurije  ili,  gdje  to  propiše  biskupska  konfe¬ 
rencija  ili  dijecezanski  biskup,  u  maticu  koja  treba  da  se  čuva  u  župnom  arhivu  upišu  imena  potvr¬ 
đenih,  služitelja,  roditelja  i  kumova  te  mjesto  i  dan  podijeljene  potvrde;  župnik  mora  o  podijeljenoj 
potvrdi  obavijestiti  župnika  mjesta  krštenja  da  se  to  ubilježi  u  maticu  krštenih,  prema  odredbi  kan. 
535,  §2. 

Kan.  896  -  Ako  mjesni  župnik  nije  bio  prisutan,  neka  ga  služitelj  osobno  ili  preko  drugoga  što 
prije  obavijesti  o  podijeljenoj  potvrdi. 

NASLOV  III. 


PRESVETA  EUHARISTIJA 


Kan.  897  -  Najuzvišeniji  je  sakrament  presveta  euharistija,  u  kojoj  je  sadržan,  prinosi  se  i  pri¬ 
ma  sam  Krist  Gospodin  i  po  kojoj  Crkva  trajno  živi  i  raste.  Euharistijska  žrtva,  spomen-čin  Gospo¬ 
dnje  smrti  i  uskrsnuća,  u  kojoj  se  ovjekovječuje  žrtva  križa,  vrhunac  je  i  izvor  svega  bogoštovlja  i 
kršćanskog  života,  kojom  se  označuje  i  ostvaruje  jedinstvo  Božjeg  naroda  i  dovršava  izgradnja 
Tijela  Kristova.  Ostali  su  naime  sakramenti  i  sva  crkvena  djela  apostolata  s  presvetom  euharistijom 
povezani  i  k  njoj  usmjereni. 

Kan.  898  -  Neka  vjernici  u  najvećoj  mjeri  štuju  presvetu  euharistiju,  sudjelujući  djelatno  u 
slavljenju  najuzvišenije  žrtve,  primajući  veoma  pobožno  i  često  taj  sakrament  i  časteći  ga  s  najdub¬ 
ljim  klanjanjem;  neka  pastiri  duša,  razlažući  nauk  o  tom  sakramentu,  pomno  poučavaju  vjernike  o 
toj  obvezi. 


Poglavlje  I. 

EUHARISTIJSKO  SLAVLJE 


Kan.  899  -  §  1.  Euharistijsko  slavlje  čin  je  samoga  Krista  i  Crkve  u  kojem  Krist  Gospodin  sve¬ 
ćeničkom  službom  samoga  sebe,  bivstveno  prisutnoga  pod  prilikama  kruha  i  vina,  prinosi  Bogu 
Ocu,  a  vjernicima  združenim  u  njegovu  prinošenju  daje  se  kao  duhovna  hrana. 

§  2.  Na  euharistijskom  sastanku  Božji  se  narod  saziva  ujedno  pod  predsjedanjem  biskupa  ili 
prezbitera  pod  njegovom  vlašću,  koji  djeluju  u  osobi  Krista,  a  svi  prisutni  vjernici,  bilo  klerici  bilo 
laici,  surađuju  time  što  sudjeluju  svatko  na  svoj  način  prema  različitosti  redova  i  bogoslužnih  služ¬ 
ba. 

§  3.  Neka  se  euharistijsko  slavlje  uredi  tako  da  svi  sudionici  prime  iz  njega  obilje  plodova  radi 
čega  je  Krist  Gospodin  i  ustanovio  euharistijsku  žrtvu. 

Članak  1. 

SLUŽITELJ  PRESVETE  EUHARISTIJE 

Kan.  900  -  §  1.  Služitelj  koji  može  u  osobi  Krista  tvoriti  sakrament  euharistije  samo  je  valjano 
zaređen  svećenik. 

§  2.  Euharistiju  dopušteno  slavi  svećenik  kojemu  to  ne  priječi  kanonski  zakon,  uz  obdržavanje 
propisa  kanona  koji  slijede. 

Kan.  901  -  Svećeniku  je  slobodno  namijeniti  misu  za  svakoga,  bilo  za  žive  bilo  za  mrtve. 

Kan.  902  -  Svećenici  mogu  euharistiju  koncelebrirati,  osim  ako  drukčije  traži  ili  savjetuje  ko¬ 
rist  vjernika;  ipak  je  svaki  posve  slobodan  slaviti  euharistiju  pojedinačno,  ali  ne  u  vrijeme  kad  se  u 
istoj  crkvi  ili  kapeli  slavi  koncelebracija. 

Kan.  903  -  Neka  se  svećeniku  dopusti  slavljenje  iako  rektoru  crkve  nije  poznat,  samo  ako  ili 
pokaže  preporučno  pismo  svojeg  ordinarija  ili  svojeg  poglavara  ne  starije  od  godinu  dana,  ili  ako  se 
razborito  može  smatrati  da  mu  nije  zabranjeno  slaviti  misu. 

Kan.  904  -  Neka  svećenici,  imajući  uvijek  na  pameti  da  se  u  otajstvu  euharistijske  žrtve  trajno 
vrši  djelo  otkupljenja,  slave  misu  često;  dapače,  usrdno  se  preporučuje  svakodnevno  slavljenje,  koje 
je,  doduše  i  kad  nije  moguće  prisustvovanje  vjernika,  čin  Krista  i  Crkve  u  obavljanju  kojeg  svećeni¬ 
ci  ispunjaju  svoju  osobitu  zadaću. 

Kan.  905  -  §  1.  Izuzevši  slučajeve  u  kojima  je  prema  pravnoj  odredbi  dopušteno  više  puta  isto¬ 
ga  dana  slaviti  ili  koncelebrirati  euharistiju,  svećeniku  nije  dopušteno  slaviti  više  od  jedan  put  na 
dan. 

§  2.  Ako  nema  dovoljno  svećenika,  mjesni  ordinarij  može  dopustiti  da  svećenici  zbog  opravda¬ 
na  razloga  slave  misu  dvaput  dnevno;  dapače,  kad  to  traži  pastoralna  potreba,  i  triput  nedjeljama  i 
zapovijedanim  blagdanima. 

Kan.  906  -  Neka  svećenik  ne  slavi  euharistijsku  žrtvu  bez  sudjelovanja  barem  kojeg  vjernika, 
osim  ako  ima  opravdana  i  razumna  razloga. 

Kan.  907  -  Đakonima  i  laicima  nije  dopušteno  u  euharistijskom  slavlju  izgovarati  molitve,  na¬ 
ročito  ne  euharistijsku  molitvu,  niti  obavljati  čine  koji  su  vlastiti  svećeniku  slavitelju. 

Kan.  908  -  Katoličkim  je  svećenicima  zabranjeno  koncelebrirati  euharistiju  zajedno  sa  sveće¬ 
nicima  ili  služiteljima  Crkava  ili  crkvenih  zajednica  koje  nisu  u  potpunom  zajedništvu  s  Katoličkom 
crkvom. 

Kan.  909  -  Neka  svećenik  ne  propusti  dolično  se  molitvom  pripraviti  za  slavljenje  euharistijske 
žrtve  i  zahvaliti  Bogu,  kad  ona  završi. 

Kan.  910  -  §  1.  Redovitije  služitelj  svete  pričesti  biskup,  prezbiter  ili  đakon. 

§  2.  Izvanredni  je  služitelj  svete  pričesti  akolit,  a  i  drugi  vjernik  ovlašten  prema  odredbi  kan. 
230,  §  3. 

Kan.  911  -  §  1.  Dužnost  i  pravo  nositi  bolesnicima  presvetu  euharistiju  kao  popudbinu  imaju 
župnik,  župni  vikari,  kapelani  te  poglavar  zajednice  u  kleričkim  redovničkim  ustanovama  ili  druž¬ 
bama  apostolskoga  života  svima  koji  su  u  kući. 

§  2.  U  potrebi  ili  barem  s  pretpostavljenom  dozvolom  župnika,  kapelana  ili  poglavara,  kojega 
poslije  o  tome  treba  obavijestiti,  to  mora  učiniti  svaki  svećenik  ili  drugi  služitelj  svete  pričesti. 

Članak  2. 

Sudjelovanje  u  presvetoj  euharistiji 

Kan.  912  -  Svakom  kretenom  kome  se  to  pravom  ne  zabranjuje  može  se  i  mora  dopustiti  da 
prima  svetu  pričest. 

Kan.  913  -  §  1.  Da  bi  se  presveta  euharistija  mogla  podjeljivati  djeci,  traži  se  da  imaju  dovoljno 
znanja  i  brižljivu  pripravu,  tako  da  prema  svojem  poimanju  shvaćaju  Kristovo  otajstvo  i  da  mogu  s 
vjerom  i  pobožnošću  primati  Gospodinovo  tijelo. 

§  2.  Ipak  djeci  u  smrtnoj  pogibelji  može  se  presveta  euharistije  podijeliti  ako  mogu  razlikovati 
Kristovo  Tijelo  od  obične  hrane  i  primiti  pričest  s  poštovanjem. 

Kan.  914  -  Dužnost  je  u  prvom  redu  roditelja  i  onih  koji  ih  zamjenjuju  te  župnika  brinuti  se  da 
se  djeca  koja  su  stekla  sposobnost  da  se  služe  razumom  dolično  priprave  i  što  prije  okrijepe  ovom 
božanskom  hranom,  ali  tako  da  prije  obave  sakramentalnu  ispovijed;  dužnost  je  župnika  također 


-  153  - 


bdjeti  da  se  ne  pričešćuju  djeca  koja  nisu  stekla  sposobnost  da  se  služe  razumom  ili  koja,  prema 
njegovu  sudu,  nisu  dovoljno  pripravljena. 

Kan.  915  -  Neka  se  primanje  svete  pričesti  ne  dopušta  izopćenima  ni  udarenima  zabranom  bo¬ 
goslužja  pošto  im  je  izrečena  ili  proglašena  kazna,  a  ni  drugima  koji  tvrdokorno  ustraju  u  očitom 
teškom  grijehu. 

Kan.  916  -  Tko  je  svjestan  teškog  grijeha,  neka,  ako  prije  ne  obavi  sakramentalnu  ispovijed,  ne 
slavi  misu  i  neka  se  ne  pričešćuje  Gospodinovim  tijelom,  ako  nema  važna  razloga  i  nema  pogodne 
prigode  za  ispovijed;  u  tom  slučaju  neka  se  sjeti  da  je  dužan  pobuditi  čin  savršenog  pokajanja  koji 
uključuje  nakanu  da  se  ispovjedi  što  prije. 

Kan.  917  -  Tko  je  već  primio  presvetu  euharistiju,  može  je  ponovno  istoga  dana  primiti  samo  u 
euharistijskom  slavlju  u  kojem  sudjeluje,  uz  poštovanje  propisa  kan.  921,  §  2. 

Kan.  918  -  Veoma  se  preporučuje  da  vjernici  primaju  svetu  pričest  u  samom  euharistijskom 
slavlju;  onima  pak  koji  je  zbog  opravdana  razloga  mole  neka  se  podijeli  izvan  mise,  uz  obdržavanje 
bogoslužnih  obreda. 

Kan.  919  -  §  1.  Tko  želi  primiti  presvetu  euharistiju,  neka  se  barem  sat  vremena  prije  svete  pri¬ 
česti  uzdrži  od  bilo  kakva  jela  i  pića,  izuzevši  samo  vodu  i  lijek. 

§  2.  Svećenik  koji  istoga  dana  dva  ili  tri  puta  slavi  presvetu  euharistiju  može  uzeti  nešto  hrane 
prije  drugog  ili  trećeg  slavlja  iako  između  tih  slavlja  nije  prošlo  vrijeme  od  jednog  sata. 

§  3.  Osobe  poodmakle  dobi  i  oni  koji  boluju  od  neka  bolesti,  a  i  oni  koji  ih  dvore,  mogu  primiti 
presvetu  euharistiju  iako  su  prethodnog  sata  uzeli  nešto  hrane. 

Kan.  920  -  §  1.  Svaki  vjernik,  pošto  je  prvi  put  primio  presvetu  euharistiju,  dužan  je  primit  sve¬ 
tu  pričest  barem  jedanput  godišnje. 

§  2.  Ta  zapovijed  treba  da  se  izvrši  u  vazmeno  vrijeme,  osim  ako  se  zbog  opravdana  razloga 
izvrši  u  drugo  vrijeme  dotične  godine. 

Kan.  921  -  §  1.  Neka  se  vjernici  koji  se  nalaze  u  smrtnoj  pogibelji,  bilo  ona  posljedica  ma  ko¬ 
jeg  uzroka,  okrijepe  svetom  pričešću  kao  popudbinom. 

§  2.  Veoma  se  preporučuje  da  se  oni  koji  se  nađu  u  životno  pogibelji  ponovno  pričeste,  iako  su 
se  toga  dana  već  okrijepili  svetom  pričešću. 

§  3.  Preporučuje  se  da  se  sveta  pričest  dok  traje  smrtna  pogibelj  podijeli  više  puta,  u  različite 
dane. 

Kan.  922  -  Neka  se  sveta  popudbina  bolesnih  ne  odgađa  previše;  neka  dušobrižnici  pomno  pa¬ 
ze  da  se  bolesnici  njome  okrijepe  dok  su  pri  potpunoj  svijesti. 

Kan.  923  -  Vjernici  mogu  sudjelovati  u  euharistijskoj  žrtvi  i  primati  svetu  pričest  po  bilo  kojem 
katoličkom  obredu,  uz  obdržavanje  propisa  kan.  844. 

Članak  3. 

Obredi  i  ceremonije  euharistijskog  slavlja 

Kan.  924  -  §  1.  Presveta  euharistijska  žrtva  mora  se  prinositi  s  kruhom  i  vinom  kojemu  treba 
dodati  malo  vode. 

§  2.  Kruh  mora  biti  samo  pšenični  i  nedavno  pečen,  tako  da  nema  nikakve  opasnosti  od  kvare¬ 
nja. 

§  3.  Vino  mora  biti  prirodno  od  trsova  ploda  i  nepokvareno. 

Kan.  925  -  Neka  se  sveta  pričest  dijeli  samo  pod  prilikom  kruha  ili,  prema  odredbi  bogoslužnih 
zakona,  pod  objema  prilikama;  ali,  ako  traži  potreba,  i  samo  pod  prilikom  vina. 

Kan.  926  -  Prema  drevnoj  predaji  latinske  Crkve  neka  svećenik  u  euharistijskom  slavlju  upot¬ 
rebljava  beskvasan  kruh  gdje  god  prinosio  žrtvu. 

Kan.  927  -  Ne  smije  se,  ni  u  skrajnoj  potrebi,  posvetiti  jedna  tvar  bez  druge  ili  pak  obje  izvan 
euharistijskog  slavlja. 

Kan.  928  -  Neka  se  euharistijsko  slavlje  obavlja  na  latinskom  ili  drugom  jeziku,  samo  ako  su 
bogoslužni  tekstovi  zakonito  odobreni. 

Kan.  929  -  Neka  svećenici  i  đakoni  u  slavljenu  i  podjeljivanju  euharistije  nose  sveto  odijelo 
propisano  rubrikama. 

Kan.  930  -  §  1.  Svećenik  bolestan  ili  poodmakle  dobi,  ako  ne  može  stajati,  može  slaviti  euhari- 
stijsku  žrtvu  sjedeći,  obdržavajući,  dakako,  bogoslužne  znakove,  ali  ne  pred  narodom,  osim  s  doz¬ 
volom  mjesnog  ordinarija. 

§  2.  Slijep  ili  od  druge  bolesti  nemoćan  svećenik  dopušteno  slavi  euharistijsku  žrtvu,  upotreb¬ 
ljavajući  bilo  koji  od  odobrenih  misnih  tekstova,  uz  prisutnost,  ako  je  potrebno,  drugog  svećenika 
ili  đakona  ili  također  propisno  poučena  laika  da  mu  pomaže. 

Članak  4. 

Vrijeme  i  mjesto  euharistijskog  slavlja 

Kan.  931  -  Slavljenje  i  dijeljenje  euharistije  može  biti  svakog  dana  i  sata,  osim  onda  kad  to  is¬ 
ključuju  bogoslužne  odredbe. 

Kan.  932  -  §  1.  Neka  se  euharistijsko  slavlje  obavlja  na  svetom  mjestu,  osim  ako  u  posebnom 
slučaju  potreba  traži  drukčije;  u  tom  slučaju  slavlje  mora  biti  na  doličnu  mjestu. 

§  2.  Euharistijska  žrtva  treba  da  se  obavlja  na  posvećenom  ili  blagoslovljenom  oltaru;  izvan 
svetog  mjesta  može  se  upotrijebiti  prikladan  stol,  ali  uvijek  s  oltarnikom  i  tjelesnikom. 

Kan.  933  -  Zbog  opravdana  razloga  i  s  izričitom  dozvolom  mjesnog  ordinarija  svećeniku  je 
dopušteno,  pošto  otkloni  sablazan,  slaviti  euharistiju  u  hramu  neke  Crkve  ili  crkvene  zajednice  koje 
nisu  u  potpunom  zajedništvu  s  Katoličkom  crkvom. 

Poglavlje  II. 

ČUVANJE  I  ŠTOVANJE  PRESVETE  EUHARISTIJE 


Kan.  934  -  §  1.  Presveta  euharistija: 

1.  mora  se  čuvati  u  stolnici  ili  u  crkvi  koja  je  s  njom  izjednačena,  u  svakoj  župnoj  crkvi  i 
crkvi  ili  kapeli  povezanoj  s  kućom  redovničke  ustanove  ili  družbe  apostolskoga  života; 

2.  može  se  čuvati  u  biskupovoj  kapelici  i,  s  dozvolom  mjesnog  ordinarija,  u  drugim  crk¬ 
vama,  kapelama  i  kapelicama. 

§  2.  U  svetim  mjestima,  gdje  se  čuva  presveta  euharistija,  mora  uvijek  biti  netko  tko  vodi  o  njoj 
brigu  i  neka,  ako  je  moguće,  svećenik  ondje  slavi  misu  barem  dvaput  mjesečno. 

Kan.  935  -  Nikome  nije  dopušteno  presvetu  euharistiju  držati  kod  sebe  ili  je  nositi  sa  sobom  na 
put,  osim  zbog  hitne  pastoralne  potrebe  i  uz  obdržavanje  propisa  dijecezanskog  biskupa. 

Kan.  936  -  U  kući  redovničke  ustanove  ili  u  kojoj  drugoj  kući  pobožnosti  neka  se  presveta  eu¬ 
haristija  čuva  samo  u  crkvi  ili  u  glavnoj  kapeli  povezanoj  s  kućom;  ordinarij  ipak  može  zbog  oprav¬ 
dana  razloga  dopustiti  da  se  čuva  i  u  drugoj  kapeli  iste  kuće. 

Kan.  937  -  Neka  crkva  u  kojoj  se  čuva  presveta  euharistija  bude  svakog  dana  otvorena  barem 
nekoliko  sati  da  bi  vjernici  mogli  pred  svetotajstvom  moliti,  osim  ako  to  priječi  važan  razlog. 

Kan.  938  -  §  1.  Neka  se  presveta  euharistija  redovito  čuva  samo  u  jednom  svetohraništu  crkve 
ili  kapele. 

§  2.  Svetohranište  u  kojem  se  čuva  presveta  euharistija  neka  bude  smješteno  u  nekom  istaknu¬ 
tom,  vidnom,  ukrašenom  i  za  molitvu  prikladnom  dijelu  crkve  ili  kapele. 

§  3.  Svetohranište  u  kojemu  se  redovito  čuva  presveta  euharistija  neka  bude  nepokretno,  izra¬ 
đeno  od  tvrde  i  neprozirne  tvari  i  tako  zatvoreno  da  se  što  je  moguće  sigurnije  izbjegne  opasnost 
obeščašćenja. 

§  4.  Zbog  važna  razloga  dopušteno  je  presvetu  euharistiju  čuvati  na  drugom  sigurnijem  i  čas¬ 
nom  mjestu,  osobito  noću. 

§  5.  Tko  vodi  brigu  za  crkvu  ili  kapelu,  neka  se  brine  da  se  ključ  svetohraništa  u  kojem  je  poh¬ 
ranjena  presveta  euharistija  veoma  brižljivo  čuva. 

Kan.  939  -  Neka  se  u  ciboriju  ili  posudici  čuva  onoliko  posvećenih  hostija  koliko  je  dovoljno 
za  potrebe  vjernika  i  neka  se  često  mijenjaju,  pošto  se  propisno  upotrijebe  stare. 

Kan.  940  -  Pred  svetohraništem  u  kojemu  se  čuva  presveta  Euharistija  neka  trajno  gori  posebna 
svjetiljka,  kojom  se  označuje  i  časti  Kristova  prisutnost. 

Kan.  941  -  §  1.  U  crkvama  i  kapelama  u  kojima  se  čuva,  presveta  se  euharistija  može  izlagati  u 
ciboriju  ili  u  pokaznici,  uz  obdržavanje  odredaba  propisanih  u  bogoslužnim  knjigama. 

§  2.  Za  vrijeme  misnog  slavlja  neka  se  u  samom  prostoru  crkve  ili  kapele  ne  izlaže  svetotajstvo. 

Kan.  942  -  Preporučuje  se  da  u  tim  crkvama  i  kapelama  svake  godine  bude  na  odgovarajuće 
vrijeme,  iako  ne  neprekidno,  duže  svečano  izlaganje  presvetog  sakramenta  da  bi  područna  zajednica 
euharistijsko  otajstvo  razmatrala  i  klanjala  mu  se;  takvo  pak  izlaganje  neka  se  obavlja  samo  ako  se 
predviđa  odgovarajući  posjet  vjernika  i  uz  obdržavanje  donesenih  odredaba. 

Kan.  943  -  Služitelj  izlaganja  svetotajstva  i  euharistijskog  blagoslova  jest  svećenik  ili  đakon;  u 
posebnim  okolnostima  služitelj  samo  izlaganja  i  pohranjivanja,  ali  bez  blagoslova,  jest  akolit,  iz¬ 
vanredni  služitelj  svete  pričesti  ili  netko  drugi  koga  ovlasti  mjesni  ordinarij,  uz  obdržavanje  propisa 
dijecezanskog  biskupa. 

Kan.  944  -  §  1.  Neka  se  za  javno  svjedočenje  štovanja  presvete  euharistije  obavlja  procesija 
javnim  putovima,  osobito  na  svetkovinu  Tijela  i  Krvi  Kristove,  gdje  to  prema  sudu  dijecezanskog 
biskupa  može  biti. 

§  2.  Zadaća  je  dijecezanskog  biskupa  da  donese  uredbe  o  procesijama,  čime  neka  se  pobrine  za 
sudjelovanje  u  procesijama  i  za  njihovo  dostojanstvo. 

Poglavlje  III. 


PRILOG  ZA  MISNO  SLAVLJE 


Kan.  945  -  §  1.  Prema  potvrđenom  običaju  Crkve,  svećeniku  koji  slavi  ili  koncelebrira  misu 
dopušteno  je  primiti  prilog  da  bi  misu  namijenio  na  određenu  nakanu. 

§  2.  Usrdno  se  preporučuje  svećenicima  da  i  bez  primanja  ikakva  priloga  slave  misu  na  nakanu 
vjernika,  osobito  onih  siromašnih. 

Kan.  946  -  Vjernici  koji  daju  prilog  da  bi  se  na  njihovu  nakanu  namijenila  misa  pridonose  dob¬ 
ru  Crkve  i  time  sudjeluju  u  njezinoj  brizi  za  uzdržavanje  službenika  i  djela. 

Kan.  947  -  Neka  se  od  misnog  priloga  posve  ukloni  čak  i  privid  špekulantskog  poslovanja  ili 
trgovine. 

Kan.  948  -  Treba  namijeniti  toliko  misa  koliko  ima  pojedinačnih  nakana  za  koje  je  dan  i  prim¬ 
ljen,  pa  makar  neznatan,  prilog. 

Kan.  949  -  Onaj  koji  je  obvezan  slaviti  i  namijeniti  misu  na  nakanu  onih  koji  su  dali  prilog  ve¬ 
zanje  tom  obvezom  i  onda  kad  su  primljeni  prilozi  propali  bez  njegove  krivnje. 

Kan.  950  -  Ako  se  dade  svota  novca  da  se  namijene  mise  bez  naznake  broja  misa  koje  treba  da 
se  slave,  taj  će  se  broj  izračunati  prema  prilogu  koji  je  propisan  u  mjestu  u  kojemu  boravi  darova¬ 
telj,  osim  ako  se  zakonito  mora  pretpostaviti  da  mu  je  nakana  bila  drukčija. 

Kan.  951  -  §  1.  Svećenik  koji  istoga  dana  slavi  više  misa  može  svaku  namijeniti  na  nakanu  za 
koju  je  dan  prilog,  obdržavajući  ipak  zakon  da  za  sebe  uzme,  osim  na  dan  rođenja  Gospodinova, 
prilog  samo  za  jednu  misu,  a  da  ostale  preda  u  svrhe  koje  je  propisao  ordinarij,  dopustivši  doduše 
neku  naknadu  s  izvanjskog  naslova. 

§  2.  Svećenik  koji  istoga  dana  koncelebrira  drugu  misu  ne  može  ni  s  kojeg  razloga  primiti  za 
nju  prilog. 

Kan.  952  -  §  1.  Dužnost  je  pokrajinskog  sabora  ili  pokrajinske  biskupske  skupštine  da  odlukom 
utvrdi  za  svu  pokrajinu  koliki  prilog  treba  dati  za  slavljenje  i  namjenu  mise,  te  svećeniku  nije  dopu¬ 
šteno  tražiti  veći  iznos;  dopušteno  mu  je  ipak  primiti  dobrovoljno  ponuđeni  veći,  a  i  manji  prilog  od 
onog  određenog  za  namjenu  mise. 

§  2.  Gdje  nema  takve  odluke,  neka  se  obdržava  običaj  koji  je  na  snazi  u  biskupiji. 

§  3.  Članovi  bilo  koje  redovničke  ustanove  moraju  se  također  ponašati  prema  istoj  odluci  ili 
mjesnom  običaju,  o  kojima  se  govori  u  §§  1  i  2. 

Kan.  953  -  Nitko  ne  smije  primiti  toliko  priloga  za  mise  koje  treba  da  osobno  namijeni  ako  ih 
ne  može  namijeniti  u  godinu  dana. 

Kan.  954  -  Ako  se  u  nekim  crkvama  ili  kapelama  traži  slavljenje  većeg  broja  misa  nego  što  se 
tu  može  slaviti,  dopušteno  je  slaviti  ih  drugdje,  osim  ako  su  darovatelji  izričito  izrazili  protivnu 
volju. 

Kan.  955  -  §  1.  Tko  namjerava  drugima  povjeriti  slavljenje  misa  koje  treba  da  se  namijene,  ne¬ 
ka  slavljenje  tih  misa  što  prije  povjeri  svećenicima  po  svom  izboru,  samo  ako  je  siguran  da  su 
besprijekorni;  mora  predati  sav  primljeni  prilog,  osim  ako  je  sigurno  utvrđeno  da  je  višak  koji 

prelazi  u  biskupiji  dužni  iznos  dan  s  obzirom  na  osobu;  obvezan  je  također  voditi  brigu  za  slavljenje 
misa  dok  ne  dobije  potvrdu  i  o  preuzetoj  obvezi  i  o  primljenom  prilogu. 

§  2.  Vrijeme  u  kojemu  treba  da  se  slave  mise  počinje  od  dana  kad  je  to  primio  svećenik  koji  će 
ih  slaviti,  osim  ako  je  određeno  nešto  drugo. 

§  3.  Oni  koji  drugima  povjere  mise  koje  treba  slaviti  neka  bez  odgode  upišu  u  knjigu  i  primlje¬ 
ne  mise  i  one  predane  drugima  i  neka  ubilježe  i  priloge  za  njih. 

§  4.  Svaki  svećenik  mora  točno  upisivati  mise  primljene  za  slavljenje  i  one  namijenjene. 

Kan.  956  -  Svi  i  pojedini  upravitelji  nabožnih  zaklada  ili  oni  koji  su  na  bilo  koji  način  obvezni 
voditi  brigu  o  slavljenju  misa,  bilo  klerici  bilo  laici,  neka  svojim  ordinarijima  predaju  misne  obveze 
kojima  nije  udovoljeno  u  godinu  dana,  na  način  koji  ordinarij  treba  da  odrede. 

Kan.  957  -  Dužnost  i  pravo  nadzora  nad  ispunjavanjem  misnih  obveza  pripada  u  crkvama  svje¬ 
tovnoga  klera  mjesnom  ordinariju,  a  u  crkvama  redovničkih  ustanova  ili  družba  apostolskoga  života 
njihovim  poglavarima. 

Kan.  958  -  §  1.  Župnik  i  rektor  crkve  ili  drugog  mjesta  pobožnosti  u  kojima  se  običavaju  pri¬ 
mati  misni  prilozi  neka  imaju  posebnu  knjigu  u  koju  neka  točno  upisuju  broj  misa  koje  treba  da  se 
slave,  nakanu,  dani  prilog  i  namijenjene  mise. 

§  2.  Ordinarij  je  obvezan  svake  godine  pregledati  te  knjige  osobno  ili  preko  drugoga. 

NASLOV  IV. 


SAKRAMENT  POKORE 


Kan.  959  -  Vjernici  koji  u  sakramentu  pokore  ispovijedaju  grijehe  zakonitom  služitelju,  koji  se 
za  njih  kaju  i  imaju  nakanu  da  se  poprave,  po  odrješenju  toga  služitelja  dobivaju  od  Boga  oprošte- 
nje  grijeha  počinjenih  poslije  krštenja  i  ujedno  se  izmiruju  s  Crkvom,  koju  su  griješeći  ranili. 

Poglavlje  I. 

SLAVLJENJE  SAKRAMENTA 


Kan.  960  -  Pojedinačna  i  cjelovita  ispovijed  i  odrješenje  jesu  jedini  redoviti  način  na  koji  se 
vjernik  svjestan  teškog  grijeha  pomiruje  s  Bogom  i  Crkvom;  samo  fizička  ili  moralna  nemogućnost 
ispričava  od  takve  ispovijedi;  u  tom  slučaju  pomirenje  se  može  postići  i  na  druge  načine. 

Kan.  961  -  §  1.  Odrješenje  za  više  pokornika  istodobno  ne  može  se  bez  prethodne  pojedinačne 
ispovijedi  podijeliti  na  skupni  način,  osim: 

1.  ako  prijeti  smrtna  pogibelj  te  svećenik  ili  svećenici  nemaju  vremena  pojedinačno  ispov¬ 
jediti  pokornike; 

2.  ako  je  velika  potreba,  to  jest  kad,  prema  broju  pokornika,  nema  na  raspolaganju  dovolj¬ 
no  ispovjednika  da  u  prikladno  vrijeme  propisno  saslušaju  ispovijedi  pojedinaca,  pa  bi  tako  pokor¬ 
nici,  bez  svoje  krivnje,  bili  prisiljeni  ostati  dugo  bez  sakramentalne  milosti  ili  svete  pričesti;  ipak  ne 
smatra  se  da  je  potreba  dovoljna  kad  se  ne  mogu  imati  na  raspolaganju  ispovjednici  samo  zbog 
velikog  broja  pokornika,  kao  što  može  biti  na  veliki  blagdan  ili  prigodom  hodočašća. 

§  2.  Donijeti  sud  da  li  ima  uvjeta  potrebnih  prema  odredbi  §  1,  br.  2  pripada  dijecezanskom  bi¬ 
skupu,  koji  može  odrediti  slučajeve  takve  potrebe  vodeći  računa  o  mjerilima  s  kojima  su  se  složili 
drugi  članovi  biskupske  konferencije. 

Kan.  962  -  §  1.  Da  bi  vjernik  valjano  uživao  sakramentalno  odrješenje  podijeljeno  za  više  oso¬ 
ba  istodobno,  ne  traži  se  samo  da  bude  pravo  raspoložen  nego  i  da  istodobno  donese  odluku  da  će  u 
dužnom  vremenu  pojedinačno  ispovjediti  teške  grijehe  koje  sada  ne  može  tako  ispovjediti. 

§  2.  Vjernici  i  prigodom  primanja  skupnog  odrješenja,  ako  je  moguće,  treba  da  se  pouče  u  o- 
nome  što  se  traži  prema  odredbi  §  1,  a  skupnom  odrješenju,  pa  i  u  smrtnoj  pogibelji,  treba  da  pret¬ 
hodi,  ako  to  vrijeme  dopušta,  poticaj  da  svatko  nastoji  pobuditi  čin  kajanja. 

Kan.  963  -  Onaj  komu  se  skupnim  odrješenjem  opraštaju  teški  grijesi  neka  se  prvom  prigodom 
pojedinačno  ispovjedi  prije  nego  što  ponovno  dobije  skupno  odrješenje,  osim  ako  nastupi  opravdan 
razlog,  pri  čemu  ostaje  na  snazi  obveza  kan.  989. 

Kan.  964  -  §  1.  Vlastito  je  mjesto  za  sakramentalno  ispovijedanje  crkva  ili  kapela. 

§  2.  Što  se  tiče  ispovjedaonice,  neka  biskupska  konferencija  izda  odredbe,  vodeći  ipak  računa 
da  uvijek  na  vidnom  mjestu  budu  ispovjedaonice  s  čvrstom  rešetkom  između  pokornika  i  ispovjed¬ 
nika  da  se  njima  mogu  slobodno  služiti  vjernici  koji  to  žele. 

§  3.  Neka  se  ne  ispovijeda  izvan  ispovjedaonice,  osim  ako  ima  opravdana  razloga. 

Poglavlje  II. 


SLUŽITELJ  SAKRAMENTA  POKORE 


Kan.  965  -  Samo  je  svećenik  služitelj  sakramenta  pokore. 

Kan.  966  -  §  1.  Za  valjano  odrješenje  od  grijeha  traži  se  da  služitelj,  osim  vlasti  reda,  ima  i  ov¬ 
last  vršiti  je  nad  vjernicima  kojima  podjeljuje  odrješenje. 

§  2.  Svećenik  može  dobiti  tu  ovlast  bilo  po  samom  pravu  bilo  po  dopuštenju  koje  mjerodavna 
vlast  daje  prema  odredbi  kan.  969. 

Kan.  967  -  §  1.  Osim  rimskog  prvosvećenika  ovlast  da  ispovijedaju  vjernike  posvuda  u  svijetu 
po  samom  pravu  imaju  i  kardinali;  isto  tako  biskupi  koji  se  njome  i  dopušteno  svagdje  služe,  osim 
ako  to  u  pojedinačnom  slučaju  uskrati  dijecezanski  biskup. 

§  2.  Oni  koji  imaju  trajnu  ovlast  ispovijedanja,  bilo  snagom  službe  bilo  snagom  dopuštenja  or¬ 
dinarija  mjesta  inkardinacije  ili  mjesta  prebivališta,  mogu  tu  ovlast  vršiti  svagdje,  osim  ako  to  u 
pojedinačnom  slučaju  uskrati  mjesni  ordinarij,  uz  obdržavanje  propisa  kan.  974,  §§  2  i  3. 

§  3.  Po  samo  pravu  tu  ovlast  imaju  svagdje  prema  članovima  i  drugima  koji  danonoćno  borave 
u  kući  ustanove  ili  družbe  oni  koji  su  ovlašteni  ispovijedati  snagom  službe  ili  snagom  dopuštenja 
mjerodavnog  poglavara  prema  odredbi  kann.  968,  §  2  i  969,  §  2;  oni  se  njome  i  dopušteno  služe, 
osim  ako  to  neki  viši  poglavar  u  pojedinačnom  slučaju  uskrati  prema  svojim  podložnicima. 

Kan.  968  -  §  1.  Ovlast  ispovijedanja  imaju  snagom  službe,  svaki  za  svoju  oblast,  mjesni  ordi¬ 
narij,  kanonik  pokomičar,  isto  tako  i  župnik  i  oni  koji  zamjenjuju  župnika. 

§  2.  Snagom  službe  ovlast  ispovijedanja  svojih  podložnika  i  drugih  koji  danonoćno  borave  u 
kući  imaju  poglavari  redovničke  ustanove  ili  družbe  apostolskoga  života,  ako  su  kleričke  papinsko¬ 
ga  prava,  koji  prema  odredbi  konstitucija  imaju  izvršnu  vlast  upravljanja,  ali  uz  obdržavanje  propisa 
kan.  630,  §  4. 

Kan.  969  -  §  1.  Samo  je  mjesni  ordinarij  mjerodavan  dati  bilo  kojem  prezbiteru  ovlast  da  ispo¬ 
vijeda  sve  vjernike;  ali,  neka  se  prezbiteri  koji  su  članovi  redovničkih  ustanova  njome  ne  služe  bez 
barem  pretpostavljene  dozvole  svojeg  poglavara. 

§  2.  Poglavar  redovničke  ustanove  ili  družbe  apostolskoga  života,  o  kojem  se  govori  u  kan. 
968,  §  2,  mjerodavan  je  dati  bilo  kojem  prezbiteru  ovlast  ispovijedanja  svojih  podložnika  i  drugih 
koji  danonoćno  borave  u  kući. 

Kan.  970  -  Neka  se  ovlast  ispovijedanja  daje  samo  onim  prezbiterima  koji  se  na  ispitu  nađu 
prikladnima  ili  je  njihova  prikladnost  poznata  na  drugi  način. 

Kan.  971  -  Neka  mjesni  ordinarij  ne  dade  trajnu  ovlast  ispovijedanja  prezbiteru,  iako  taj  ima  u 
njegovoj  oblasti  prebivalište  ili  boravište,  prije  nego  pita  za  mišljenje,  ako  je  moguće,  ordinarija 
toga  prezbitera. 

Kan.  972  -  Mjerodavna  vlast,  o  kojoj  se  govori  u  kan.  969,  može  dati  ovlast  ispovijedanja  bilo 
na  neodređeno  bilo  na  određeno  vrijeme. 

Kan.  973  -  Trajna  ovlast  ispovijedanja  neka  se  daje  napismeno. 

Kan.  974  -  §  1.  Mjesni  ordinarij,  isto  tako  i  mjerodavni  poglavar  neka  ne  opozivaju  trajno  danu 
ovlast  ispovijedanja,  osim  zbog  važna  razloga. 

§  2.  Ako  mjesni  ordinarij,  o  kojem  se  govori  u  kan.  967,  §  2,  opozove  danu  ovlast  ispovijeda¬ 
nja,  prezbiter  tu  ovlast  gubi  posvuda;  ako  tu  ovlast  opozove  drugi  mjesni  ordinarij,  gubi  je  samo  na 
području  opozivanja. 

§  3.  Svaki  mjesni  ordinarij  koji  ovlast  za  ispovijedanje  danu  nekom  prezbiteru  opozove  neka 
obavijesti  ordinarija  koji  je  vlastit  prezbiteru  po  inkardinaciji  ili,  ako  se  radi  o  članu  redovničke 
ustanove,  njegova  mjerodavnog  poglavara. 

§  4.  Ako  ovlast  ispovijedanja  opozove  vlastiti  viši  poglavar,  prezbiter  svagdje  gubi  ovlast  ispo¬ 
vijedanja  prema  članovima  ustanove;  ako  tu  ovlast  opozove  drugi  mjerodavni  poglavar,  gubi  je 
samo  prema  podložnicima  njegove  oblasti. 

Kan.  975  -  Osim  opozivom,  ovlast  o  kojoj  se  govori  u  kan.  967,  §  2  prestane  gubitkom  službe 
ili  ekskardinacijom  ili  gubitkom  prebivališta. 

Kan.  976  -  Svaki  svećenik,  ako  i  nema  ovlasti  ispovijedanja,  valjano  i  dopušteno  odrješuje  od 
svih  cenzura  i  grijeha  sve  pokornike  koji  se  nalaze  u  smrtno  pogibelji,  premda  je  prisutan  ovlašteni 
svećenik. 

Kan.  977  -  Odrješenje  sukrivca  u  grijehu  protiv  šeste  Božje  zapovijedi  nije  valjano,  osim  u 
smrtnoj  pogibelji. 

Kan.  978  -  §  1.  U  ispovijedanju  neka  svećenik  bude  svjestan  da  on  jednako  vrši  ulogu  i  suca  i 
liječnika  i  da  ga  je  Bog  postavio  za  služitelja  istodobno  božanske  i  pravednosti  i  milosrđa,  da  bi 
radio  za  Božju  čast  i  spasenje  duša. 

§  2.  Kao  službenik  Crkve  neka  ispovjednik  u  podjeljivanju  sakramenta  vjerno  prianja  uz  nauk 
učitelj stva  i  uz  odredbe  koje  je  donijela  mjerodavna  vlast. 

Kan.  979  -  Neka  svećenik  u  postavljanju  pitanja  postupa  razborito  i  obzirno,  vodeći  računa  o 
položaju  i  dobi  pokornika,  i  neka  se  kloni  ispitivanja  o  imenu  sukrivca. 

Kan.  980  -  Ako  svećenik  ne  sumnja  u  raspoloženje  pokornika  i  ovaj  moli  odrješenje,  neka  odr¬ 
ješenje  ne  uskrati  niti  odloži. 

Kan.  981  -  Prema  kakvoći  i  broju  grijeha  neka  ispovjednik,  vodeći  ipak  računa  o  pokornikovu 
stanju,  naloži  spasonosne  i  primjerene  zadovoljštine,  koje  je  pokornik  obvezan  osobno  ispuniti. 

Kan.  982  -  Onaj  tko  ispovjedi  daje  crkvenoj  vlasti  lažno  prijavio  nedužna  ispovjednika  zbog 
zlodjela  poticanja  na  grijeh  protiv  šeste  Božje  zapovijedi  neka  se  ne  odriješi  ako  prije  izričito  ne 
opozove  lažnu  prijavu  i  ne  bude  spreman  nadoknaditi  štetu,  ako  je  ima. 

Kan.  983  -  §  1.  Sakramentalni  je  pečat  nepovrediv;  stoga  ispovjednik  ne  smije  ni  riječima  ni  na 
bilo  koji  drugi  način  ni  zbog  bilo  kojeg  razloga  nikako  odati  pokornika. 

§  2.  Obvezni  su  čuvati  tajnu  i  tumač,  ako  ga  ima,  i  svi  drugi  do  kojih  je  na  bilo  koji  način  iz  is¬ 
povijedi  doprlo  znanje  o  grijesima. 

Kan.  984  -  §  1.  Ispovjedniku  se  posve  zabranjuje  služiti  se  na  štetu  pokornika  znanjem  do  ko¬ 
jeg  je  došao  u  ispovijedi,  pa  i  kad  je  isključena  svaka  pogibelj  otkrivanja. 

§  2.  Tko  zadobije  vlast,  ne  može  se  ni  na  koji  način  u  izvanjskom  upravljanju  služiti  znanjem  o 
grijesima  što  gaje  u  bilo  koje  vrijeme  stekao  ispovijedajući. 

Kan.  985  -  Neka  učitelj  novaka  i  njegov  pomoćnik,  rektor  sjemeništa  ili  druge  odgojne  ustano¬ 
ve  ne  ispovijedaju  svoje  pitomce  koji  stanuju  u  istoj  kući,  osim  ako  to  pitomci  u  pojedinačnim 
slučajevima  svojevoljno  traže. 

Kan.  986  -  §  1.  Svaki  kome  je  snagom  službe  povjereno  dušobrižništvo  obvezan  je  brinuti  se 
da  se  ispovjede  povjereni  mu  vjernici  koji  to  razložno  mole  i  da  im  se  pruži  prigoda  pristupiti  poje¬ 
dinačnoj  ispovijedi  u  određene  dane  i  sate  koji  njima  odgovaraju. 

§  2.  U  hitnoj  potrebi  svaki  je  ispovjednik  obvezan  ispovjediti  vjernike,  a  u  smrtnoj  pogibelji 
svaki  svećenik. 


Poglavlje  III. 

POKORNIK 


Kan.  987  -  Da  bi  vjernik  primio  spasonosni  lijek  sakramenta  pokore,  treba  da  bude  tako  raspo¬ 
ložen  da  odbaci  počinjene  grijehe  i  odluči  se  popraviti,  te  se  tako  obrati  Bogu. 

Kan.  988  -  §  1.  Vjernik  je  obvezan  ispovjediti  sve  teške  grijehe  po  vrsti  i  broju  počinjene  posli¬ 
je  krštenja,  koji  ključevima  Crkve  još  nisu  izravno  otpušteni  ni  u  pojedinačnoj  ispovijedi  priznati,  a 
kojih  je  svjestan  nakon  pomna  ispitivanja  sebe. 

§  2.  Preporučuje  se  vjernicima  da  ispovijedaju  i  lake  grijehe. 

Kan.  989  -  Svaki  vjernik,  pošto  je  došao  u  godine  rasuđivanja,  obvezan  je  barem  jedanput  go¬ 
dišnje  iskreno  ispovjediti  svoje  teške  grijehe. 

Kan.  990  -  Nikome  nije  zabranjeno  ispovijedati  se  preko  tumača,  kloneći  se,  dakako,  zloporaba 
i  sablazni  i  uz  obdržavanje  propisa  kan.  983,  §  2. 

Kan.  991  -  Svakome  je  vjerniku  slobodno  ispovjediti  grijehe  kojemu  hoće  zakonito  odobrenom 
ispovjedniku,  pa  i  onome  drugog  obreda. 


Poglavlje  IV. 

OPROSTI 


Kan.  992  -  Oprost  je  otpuštenje  pred  Bogom  vremenite  kazne  za  grijehe  čija  je  krivnja  već  iz¬ 
brisana,  što  ga  vjernik,  prikladno  raspoložen  i  pod  sigurnim  i  određenim  uvjetima,  postiže  pomoću 
Crkve,  koja,  kao  služiteljica  otkupljenja,  ovlašteno  dijeli  i  primjenjuje  blago  Kristovih  i  svetačkih 
zadovoljština. 

Kan.  993  -  Oprost  je  djelomičan  ili  potpun,  već  prema  tome  da  li  djelomično  ili  potpuno  oslo¬ 
bađa  od  vremenite  kazne  koja  se  duguje  za  grijehe. 

Kan.  994  -  Svaki  vjernik  može  bilo  djelomične  bilo  potpune  oproste  ili  dobiti  za  se  ili  namije¬ 
niti  za  pokojne  kao  molitvu. 

Kan.  995  -  §  1.  Osim  vrhovne  crkvene  vlasti  oproste  mogu  dati  samo  oni  kojima  tu  vlast  priz¬ 
naje  pravo  ili  daje  rimski  prvosvećenik. 

§  2.  Nijedna  vlast  niša  od  rimskog  prvosvećenika  ne  može  drugima  povjeriti  vlast  davanja  op- 
rosta,  osim  ako  joj  je  to  izričito  dopustila  Apostolska  Stolica. 

Kan.  996  -  §  1 .  Da  bi  netko  bio  sposoban  dobiti  oproste,  mora  biti  kršten,  neizopćen,  u  stanju 
milosti  barem  na  završetku  propisanih  djela. 

§  2.  Da  bi  pak  sposoban  primatelj  dobio  oproste,  mora  imati  barem  nakanu  steći  ih,  te  u  odre¬ 
đeno  vrijeme  i  na  dužni  način  izvršiti  naložena  djela,  prema  smislu  davanja  oprosta. 

Kan.  997  -  Što  se  tiče  davanja  oprosta  i  služenja  njima,  treba  osim  toga  da  se  obdržavaju  drugi 
propisi  koji  se  nalaze  u  posebnim  crkvenim  zakonima. 

NASLOV  V. 


SAKRAMENT  BOLESNIČKOG  POMAZANJA 


Kan.  998  -  Bolesničko  pomazanje,  kojim  Crkva  pogibeljno  bolesne  vjernike  preporučuje  trpe- 
ćem  i  proslavljenom  Gospodinu  da  ih  pridigne  i  spasi,  podjeljuje  se  tako  da  se  pomažu  uljem  i  da  se 
izgovore  riječi  propisane  u  bogoslužnim  knjigama. 

Poglavlje  I. 

SLAVLJENJE  SAKRAMENTA 


Kan.  999  -  Ulje  koje  se  upotrebljava  za  bolesničko  pomazanje  mogu,  osim  biskupa,  blagoslovi¬ 
ti: 

1.  oni  koji  se  u  pravu  izjednačuju  s  dijecezanskim  biskupom; 

2.  svaki  prezbiter,  ako  traži  potreba,  ipak  u  samom  slavljenu  sakramenta. 

Kan.  1000  -  §  1.  Neka  se  pomazanja  pažljivo  obavljaju  s  riječima,  po  redu  i  načinu  što  ih  pro¬ 
pisuju  bogoslužne  knjige;  ipak,  ako  traži  potreba,  dosta  je  jedno  pomazanje  na  čelu  ili  na  drugom 
dijelu  tijela  uz  izgovaranje  svih  propisanih  riječi. 

§  2.  Neka  pomazanja  obavi  služitelj  svojom  rukom,  osim  ako  važan  razlog  savjetuje  upotrebu 
pomagala. 

Kan.  1001  -  Neka  se  dušobrižnici  i  bližnji  bolesnika  pobrinu  da  se  bolesnici  pravodobno  okri¬ 
jepe  ovim  sakramentom. 

Kan.  1002  -  Zajedničko  slavljenje  bolesničkog  pomazanja,  za  više  dolično  pripravljenih  i  pra¬ 
vo  raspoloženih  bolesnika  istodobno,  može  se  obaviti  prema  propisima  dijecezanskog  biskupa. 

Poglavlje  II. 

SLUŽITELJ  BOLESNIČKOG  POMAZANJA 


Kan.  1003  -  §  1.  Bolesničko  pomazanje  valjano  podjeljuje  svaki  svećenik  i  samo  svećenik. 

§  2.  Svi  svećenici  kojima  je  povjereno  dušobrižništvo  imaju  dužnost  i  pravo  podjeljivati  boles¬ 
ničko  pomazanje  vjernicima  povjerenima  njihovoj  pastoralnoj  službi;  zbog  opravdana  razloga  može 
svaki  drugi  svećenik  podijeliti  ovaj  sakrament  s  barem  pretpostavljenim  pristankom  svećenika  o 
kojemu  se  gore  govori. 

§  3.  Svakome  je  svećeniku  dopušteno  nositi  sa  sobom  blagoslovljeno  ulje  da  bi,  ako  je  potreb¬ 
no,  mogao  podijeliti  sakrament  bolesničkog  pomazanja. 

Poglavlje  III. 

PRIMATELJ  BOLESNIČKOG  POMAZANJA 


Kan.  1004  -  §  1.  Bolesničko  pomazanje  može  se  podijeliti  vjerniku  koji  se,  pošto  je  stekao  spo¬ 
sobnost  da  se  služi  razumom,  počne  nalaziti  u  pogibelji  zbog  bolesti  ili  starosti. 

§  2.  Ovaj  se  sakrament  može  ponoviti  ako  bolesnik,  pošto  je  prizdravio,  ponovno  teško  oboli, 
ili  ako  se  za  trajanja  iste  bolesti  pogibelj  povećala. 

Kan.  1005  -  U  dvojbi  da  lije  bolesnik  stekao  sposobnost  da  se  služi  razumom,  da  lije  opasno 
bolestan  ili  je  mrtav,  neka  se  sakrament  podijeli. 

Kan.  1006  -  Neka  se  taj  sakrament  podijeli  i  bolesnicima  koji  bi  ga  barem  uključivo  zatražili 
kad  bi  bili  pri  svijesti. 

Kan.  1007  -  Neka  se  bolesničko  pomazanje  ne  podjeljuje  onima  koji  tvrdokorno  ustraju  u  očito 
teškom  grijehu. 

NASLOV  VI. 


SVETI  RED 


Kan.  1008  -  Sakramentom  se  reda  po  božanskom  ustanovljenju  neki  između  vjernika,  neizbri¬ 
sivim  biljegom  kojim  se  označuje,  postavljaju  za  posvećene  službenike,  koji  se  naime  posvećuju  i 
određuju  da,  svatko  prema  svojem  stupnju,  vršeći  u  osobi  Krista  Glave  službu  naučavanja,  posveći¬ 
vanja  i  upravljanja,  pasu  Božji  narod. 

Kan.  1009  -  §  1.  Redovi  su  episkopat,  prezbiterat  i  đakonat. 

§  2.  Podjeljuju  se  polaganjem  ruku  i  posvetnom  molitvom  koju  za  svaki  pojedini  stupanj  propi¬ 
suju  bogoslužne  knjige. 


Poglavlje  I. 

SLAVLJENJE  I  SLUŽITELJ  REĐENJA 


Kan.  1010  -  Neka  se  ređenje  slavi  u  misnom  slavlju  u  nedjelju  ili  zapovijedani  blagdan,  no 
zbog  pastoralnih  razloga  može  se  slaviti  i  u  druge  dane,  ne  isključivši  ni  svagdane. 

Kan.  1011  -  §  1.  Neka  se  ređenje  u  pravilu  slavi  u  stolnoj  crkvi;  ipak,  zbog  pastoralnih  razloga 
može  se  slaviti  u  drugoj  crkvi  ili  kapeli. 

§  2.  Na  ređenje  treba  da  se  pozovu  klerici  i  drugi  vjernici  da  u  što  većem  broju  prisustvuju  slav¬ 
lju. 


Kan.  1012  -  Služitelj  je  svetoga  ređenja  posvećeni  biskup. 

Kan.  1013  -  Nijednom  biskupu  nije  dopušteno  posvetiti  koga  za  biskupa,  osim  ako  je  prije 
utvrđeno  da  postoji  papinski  nalog. 

Kan.  1014  -  Neka  biskup  glavni  posvetitelj  uzme  za  biskupsko  posvećenje  barem  dvojicu  bis¬ 
kupa  posvetitelja,  osim  ako  je  Apostolska  Stolica  dala  oprost;  ipak  je  veoma  prikladno  da  izabrano¬ 
ga  zajedno  s  njima  posvete  svi  prisutni  biskupi. 

Kan.  1015  -  §  1.  Neka  svakoga  za  prezbiterat  i  đakonat  redi  vlastiti  biskup  ili  drugi  s  njegovim 
zakonitim  otpusnim  pismom. 

§  2.  Vlastiti  biskup,  ako  ga  ne  priječi  opravdan  razlog,  neka  osobno  redi  svoje  podložnike;  ali, 
bez  apostolskog  dopuštenja,  ne  može  dopušteno  rediti  podložnika  istočnog  obreda. 

§  3.  Onaj  koji  može  dati  otpusno  pismo  za  primanje  redova,  može  te  redove  i  osobno  podijeliti, 
ako  ima  biskupski  biljeg. 

Kan.  1016  -  Vlastiti  je  biskup,  što  se  tiče  đakonskog  ređenja  onih  koji  namjeravaju  stupiti  u 
svjetovni  kler,  biskup  biskupije  u  kojoj  redenik  ima  prebivalište  ili  biskupije  kojoj  se  redenik  odlu¬ 
čio  posvetiti;  za  prezbitersko  pak  ređenje  svjetovnih  klerika  to  je  biskup  biskupije  u  koju  se  redenik 
po  đakonatu  inkardinirao. 

Kan.  1017  -  Biskup  može  podijeliti  redove  izvan  vlastite  oblasti  samo  s  dozvolom  dijecezan¬ 
skog  biskupa. 

Kan.  1018  -  §  1.  Otpusno  pismo  za  svjetovne  redenike  mogu  dati: 

1.  vlastiti  biskup  o  kojemu  se  govori  u  kan.  1016; 

2.  apostolski  upravitelj  i,  s  pristankom  zbora  savjetnika,  dijecezanski  upravitelj;  apostolski 
pro vikar  i  apostolski  proprefekt,  s  pristankom  vijeća  o  kojemu  se  govori  u  kan.  495,  §  2. 

§  2.  Neka  dijecezanski  upravitelj,  apostolski  provikar  i  proprefekt  ne  dadu  otpusno  pismo  oni¬ 
ma  kojima  je  dijecezanski  biskup  ili  apostolski  vikar  ili  prefekt  uskratio  pristup  k  redovima. 

Kan.  1019  -  §  1.  Višem  poglavaru  kleričke  redovničke  ustanove  papinskoga  prava  ili  kleričke 
družbe  apostolskoga  života  papinskoga  prava  pripada  da  svojim  podložnicima,  koji  su  prema  kon¬ 
stitucijama  doživotno  ili  za  stalno  upisani  u  ustanovu  ili  družbu,  dade  otpusno  pismo  za  đakonat  i  za 
prezbiterat. 

§  2.  Ređenje  svih  ostalih  pitomaca  bilo  koje  ustanove  ili  družbe  ravna  se  prema  pravu  svjetov¬ 
nih  klerika,  a  opoziva  se  svako  dopuštenje  dano  poglavarima. 

Kan.  1020  -  Neka  se  otpusno  pismo  ne  daje  ako  prije  toga  nema  svih  svjedočanstava  i  isprava 
koje  pravo  traži  prema  odredbi  kann.  1050  i  1051. 

Kan.  1021  -  Otpusno  pismo  može  se  uputiti  na  bilo  kojeg  biskupa  u  zajedništvu  s  Apostolskom 
Stolicom,  izuzevši  samo,  ako  nema  apostolskog  dopuštenja,  biskupa  obreda  različitog  od  obreda 
kojemu  pripada  redenik. 

Kan.  1022  -  Neka  biskup  zareditelj,  pošto  primi  zakonito  otpusno  pismo,  ne  redi  ako  nije  pot¬ 
puno  utvrđena  vjerodostojnost  pisma. 

Kan.  1023  -  Onaj  koji  dade  otpusno  pismo  ili  njegov  nasljednik  mogu  ga  ograničiti  ili  opozva¬ 
ti,  ali  jednom  dano  ne  prestane  utmućem  prava  onoga  koji  gaje  dao. 

Poglavlje  II. 

REDENICI 


Kan.  1024  -  Sveto  ređenje  valjano  prima  samo  kršteni  muškarac. 

Kan.  1025  -  §  1.  Da  bi  se  dopušteno  podijelili  redovi  prezbiterata  ili  đakonata,  traži  se  da  kan¬ 
didat,  kad  dovrši  kušnju  prema  odredbi  prava,  po  sudu  svojega  biskupa  ih  mjerodavnog  višeg  pog¬ 
lavara  ima  potrebne  osobine,  da  ga  ne  priječi  nikakva  nepravilnost  ni  ikakva  smetnja  te  da  ispunja 
preduvjete  prema  odredbi  kann.  1033-1039;  neka,  osim  toga,  ima  isprave  o  kojima  se  govori  u  kan. 
1050  i  neka  se  obavi  provjera  o  kojoj  se  govori  u  kan.  1051. 

§  2.  Osim  toga,  traži  se  da  se  prema  sudu  spomenutog  mjerodavnog  poglavara  smatra  korisnim 
za  služenje  Crkve. 

§  3.  Biskup  koji  redi  svojega  podložnika  određenog  za  služenje  u  drugoj  biskupiji  mora  biti  si¬ 
guran  da  će  se  redenik  posvetiti  toj  biskupiji. 


Članak  1. 

Potrebne  osobine  redenika 

Kan.  1026  -  Da  bi  netko  bio  ređen,  treba  da  ima  potrebnu  slobodu;  ne  smije  se  nitko  ni  na  koji 
način,  ni  zbog  bilo  kojeg  razloga  siliti  da  primi  redove,  niti  odvraćati  od  ređenja  onaj  tko  je  kanon¬ 
ski  prikladan. 

Kan.  1027  -  Neka  se  pripravnici  za  đakonat  i  prezbiterat  brižljivo  pripravljaju  i  odgajaju,  pre¬ 
ma  pravnoj  odredbi. 

Kan.  1028  -  Neka  se  dijecezanski  biskup  ili  mjerodavni  poglavar  pobrinu  da  se  kandidati  prije 
nego  se  promaknu  u  neki  red  propisno  pouče  o  onome  što  se  odnosi  na  red  i  njegove  obveze. 

Kan.  1029  -  Neka  se  rede  samo  oni  koji,  pošto  se  sve  razmotri,  prema  razboritom  sudu  vlastita 
biskupa  ili  mjerodavnog  višeg  poglavara,  imaju  cjelovitu  vjeru,  koji,  vođeni  ispravnom  nakanom, 
imaju  potrebno  znanje,  uživaju  dobar  glas,  besprijekorna  su  ponašanja  i  prokušanih  vrlina  te  imaju 
druge  tjelesne  i  duševne  osobine  primjerene  redu  koji  treba  da  prime. 

Kan.  1030  -  Vlastiti  biskup  ili  mjerodavni  viši  poglavar  može  sebi  podložnim  đakonima  koji  su 
određeni  za  prezbiterat  zabraniti  pristup  prezbiteratu  samo  zbog  kanonskog,  makar  tajnog,  razloga, 
ali  je  moguć  utok  prema  pravnoj  odredbi. 

Kan.  1031  -  §  1.  Neka  se  prezbiterat  podjeljuje  samo  onima  koji  su  navršili  dvadeset  petu  go¬ 
dinu  života  i  koji  su  dovoljno  zreli;  valja,  osim  toga,  poštovati  razdoblje  od  barem  šest  mjeseci 
između  đakonata  i  prezbiterata;  oni  koji  su  određeni  za  prezbiterat  neka  prime  red  đakonata  samo 
pošto  navrše  dvadeset  treću  godinu  života. 

§  2.  Neoženjeni  kandidat  za  trajni  đakonat  neka  ne  primi  taj  đakonat  dok  ne  navrši  barem  dva¬ 
deset  petu  godinu  života;  koji  je  oženjen,  samo  pošto  navrši  barem  trideset  petu  godinu  života  i  s 
pristankom  žene. 

§  3.  Biskupska  konferencija  može  donijeti  odredbu  kojom  se  traži  viša  dob  za  prezbiterat  i  traj¬ 
ni  đakonat 

§  4.  Oprost  od  dobi  tražene  prema  odredbi  §§  1  i  2  koji  prelazi  godinu  dana  pridržan  je  Apos¬ 
tolskoj  Stolici. 

Kan.  1032  -  §  1.  Pripravnici  za  prezbiterat  mogu  se  promaknuti  u  đakonat  samo  pošto  završe 
petu  godinu  fdozofsko-bogoslovnih  studija. 

§  2.  Kad  završi  studije,  neka  đakon  odgovarajuće  vrijeme,  koje  treba  da  odredi  biskup  ili  mje¬ 
rodavni  viši  poglavar,  sudjeluje  u  pastoralnoj  brizi,  vršeći  đakonski  rad,  prije  nego  se  promakne  u 
prezbiterat. 

§  3.  Pripravnik  za  trajni  đakonat  neka  se  promakne  u  taj  red  tek  pošto  završi  vrijeme  odgoja  i 
obrazovanja. 


Članak  2. 

Preduvjeti  za  ređenje 

Kan.  1033  -  Dopušteno  se  promiče  u  redove  samo  onaj  koji  je  primi  sakrament  svete  potvrde. 

Kan.  1034  -  §  1.  Neka  se  pripravnik  za  đakonat  ili  prezbiterat  ne  redi  dok  ga  vlast,  o  kojoj  se 
govori  u  kann.  1016  i  1019,  po  bogoslužnom  obredu  primanja  ne  primi  među  kandidate  pošto  je 
prije  vlastoručno  napisao  i  potpisao  svoju  molbu  i  pošto  je  molbu  ta  vlast  napismeno  prihvatila. 

§  2.  Onaj  koji  je  preko  zavjeta  učlanjen  u  kleričku  ustanovu  nije  obvezan  na  to  primanje. 

Kan.  1035  -  §  1.  Prije  nego  netko  bude  promaknut  bilo  u  trajni  bilo  u  prolazni  đakonat,  traži  se 
da  primi  i  prikladno  vrijeme  obavlja  službu  čitača  i  akolita. 

§  2.  Između  podjeljivanja  akolitata  i  đakonata  neka  prođe  razdoblje  od  barem  šest  mjeseci. 

Kan.  1036  -  Da  bi  mogao  biti  promaknut  u  đakonat  ili  prezbiterat,  neka  kandidat  svojem  bis¬ 
kupu  uli  mjerodavnom  višem  poglavaru  preda  vlastoručno  napisanu  i  potpisanu  izjavu  kojom  svje¬ 
doči  da  će  svojevoljno  i  slobodno  primiti  sveti  red  i  da  će  se  doživotno  posvetiti  crkvenoj  službi, 
moleći  istodobno  da  mu  se  dopusti  primanje  reda. 

Kan.  1037  -  Neoženjeni  redenik  za  trajni  đakonat  i  redenik  za  prezbiterat  neka  ne  prime  red 
đakonata,  osim  po  propisanom  obredu  javno  pred  Bogom  i  pred  Crkvom  preuzmu  obvezu  celibata 
ili  polože  doživotne  zavjete  u  redovničkoj  ustanovi. 

Kan.  1038  -  Đakonu  koji  odbije  promaknuće  u  prezbiterat  ne  može  se  zabraniti  vršenje  prim¬ 
ljenog  reda,  osim  ako  mu  to  priječi  kanonska  smetnja  ili  koji  drugi  važan  razlog,  koji  treba  da  proci¬ 
jeni  dijecezanski  biskup  ili  mjerodavni  viši  poglavar. 

Kan.  1039  -  Svi  redenici  za  neki  red  neka  obave  barem  petodnevne  duhovne  vježbe  u  mjestu  i 
na  način  koji  odredi  ordinarij;  biskup,  prije  ređenja,  treba  da  se  uvjeri  da  su  kandidati  propisno 
obavili  te  vježbe. 


Članak  3. 

Nepravilnosti  i  druge  smetnje 

Kan.  1040  -  Od  primanja  redova  isključuju  se  oni  koje  priječi  bilo  kakva  smetnja,  bilo  trajna, 
koju  nazivamo  nepravilnost,  bilo  jednostavna;  nikakvu  pak  smetnju  ne  uzrokuje  ono  što  nije  sadr¬ 
žano  u  kanonima  koji  slijede. 

Kan.  1041  -  Nepravilni  su  za  primanje  redova: 

1.  onaj  koji  boluje  od  bilo  kojeg  oblika  ludila  ili  druge  duševne  bolesti  zbog  koje  se  prosu¬ 
đuje,  nakon  savjetovanja  sa  stručnjacima,  daje  neprikladan  za  pravilno  vršenje  službe; 

2.  onaj  koji  je  počinio  kažnjivo  djelo  otpada,  krivovjerja  ili  raskola; 

3.  onaj  koji  je  pokušao  sklopiti  makar  i  samo  svjetovnu  ženidbu,  bilo  da  je  sam  ženidbe- 
nom  vezom  ili  svetim  redom  ili  javnim  doživotnim  zavjetom  čistoće  spriječen  sklopiti  ženidbu,  bilo 
da  to  pokuša  sa  ženom  koja  je  u  valjanoj  ženidbi  ili  je  vezana  istim  zavjetom; 

4.  onaj  koji  je  počinio  hotimično  ubojstvo  ili  obavljao  pobačaj,  ako  je  došlo  do  učinka,  i 
svi  koji  su  u  tome  djelatno  surađivali; 

5.  onaj  koji  je  teško  i  namjerno  osakatio  samog  sebe  ili  drugoga  ili  je  pokušao  sebi  oduzeti 

život; 

6.  onaj  koji  je  izvršio  čin  reda  pridržan  onima  koji  su  u  redu  episkopata  ili  prezbiterata,  bi¬ 
lo  da  toga  reda  nema  bilo  da  mu  je  njegovo  vršenje  zabranjeno  nekom  proglašenom  ili  izrečenom 
kanonskom  kaznom. 

Kan.  1042  -  Jednostavno  su  spriječeni  za  primanje  redova: 

1.  onaj  koji  je  oženjen,  osim  ako  je  zakonito  određen  za  trajni  đakonat; 

2.  onaj  koji  vrši  službu  ili  upravu  zabranjenu  klericima  prema  odredbi  kann.  285  i  286  o 
kojoj  mora  polagati  račun  sve  dok,  pošto  napusti  službu  i  upravu  i  položi  račune,  ne  postane  slobo¬ 
dan; 

3.  novokrštenik,  osim  ako  je  prema  ordinarijevu  sudu  dovoljno  prokušan. 

Kan.  1043  -  Vjernici  su  obvezni  smetnje  za  svete  redove,  ako  koje  znaju,  otkriti  prije  ređenja 
ordinariju  ili  župniku. 

Kan.  1044  -  §  1.  Nepravilni  su  za  vršenje  primljenih  redova: 

1.  onaj  koji  je,  dok  je  bio  spriječen  nepravilnošću  za  primanje  redova,  nezakonito  primio 

redove; 

2.  onaj  koji  je  počinio  kažnjivo  djelo,  o  kojemu  se  govori  u  kan.  1041,  br.  2,  ako  je  javno; 

3.  onaj  koji  je  počinio  jedno  od  kažnjivih  djela,  o  kojima  se  govori  u  kan.  1041,  brr.  3,  4,  5, 

6. 

§  2.  Zabranjuje  se  vršenje  redova: 

1.  onomu  koji  je,  dok  je  bio  zadržan  smetnjom  za  primanje  redova,  nezakonito  primio  re¬ 
dove; 

2.  onomu  koji  boluje  od  ludila  ili  druge  duševne  bolesti  o  kojoj  se  govori  u  kan.  1041,  br. 
1,  dok  mu  ordinarij,  pošto  se  posavjetuje  sa  stručnjakom,  ne  dopusti  vršenja  toga  reda. 

Kan.  1045  -  Neznanje  o  nepravilnosti  i  smetnji  ne  izuzima  od  njih. 

Kan.  1046  -  Nepravilnosti  i  smetnje  umnožavaju  se  zbog  svojih  različitih  uzroka,  ali  ne  ponav¬ 
ljanjem  istog  uzroka,  osim  ako  se  radi  o  nepravilnosti  zbog  hotimičnog  ubojstva  ili  obavljanog 
pobačaja,  ako  je  došlo  do  učinaka. 

Kan.  1047  -  §  1.  Samo  je  Apostolskoj  Stolici  pridržan  oprost  od  svih  nepravilnosti,  ako  je  či¬ 
njenica  na  kojoj  se  one  temelje  dospjela  pred  sud. 

§  2.  Njoj  je  također  pridržan  oprost  od  sljedećih  nepravilnosti  i  smetnja  za  primanje  redova: 

1.  od  nepravilnosti  zbog  javnih  kažnjivih  djela,  o  kojima  se  govori  u  kan.  1041,  brr.  2  i  3; 

2.  od  nepravilnosti  zbog  kažnjivog  djela,  bilo  javnog  bilo  tajnog,  o  kojemu  se  govori  u  kan. 
1041,  br.  4; 

3.  od  smetnje,  o  kojoj  se  govori  u  kan.  1042,  br.  1. 

§  3.  Apostolskoj  Stolici  također  je  pridržan  oprost  od  nepravilnosti  za  vršenje  primljenog  reda, 
o  kojima  se  govori  u  kan.  1041,  br.  3,  ali  samo  u  javnim  slučajevima,  a  u  istom  kanonu,  br.  4,  i  u 
tajnom  slučajevima. 

§  4.  Ordinarij  može  dati  oprost  od  nepravilnosti  i  smetnja  koje  nisu  pridržane  Svetoj  Stolici. 

Kan.  1048  -  U  hitnijim  tajnim  slučajevima,  ako  se  ne  može  doći  do  ordinarija  ili,  kad  se  radi  o 
nepravilnostima,  o  kojima  se  govori  u  kan.  1041,  brr.  3  i  4,  do  Pokomičame,  i  ako  prijeti  pogibelj 
velike  štete  ili  ozloglašenja,  onaj  kome  nepravilnost  zabranjuje  vršenje  reda  može  ga  vršiti,  pri 
čemu  ipak  ostaje  obveza  da  se  što  prije  uteče  ordinariju  ili  Pokomičami,  prešutjevši  ime  i  preko 
ispovjednika. 

Kan.  1049  -  §  1.  U  molbi  za  oprost  od  nepravilnosti  i  smetnja  treba  da  se  navedu  sve  nepravil¬ 
nosti  i  smetnje;  ipak,  opći  oprost  vrijedi  i  za  one  u  dobroj  vjeri  prešućene,  osim  nepravilnosti,  o 
kojima  se  govori  u  kan.  1041,  br.  4,  i  druge  koje  su  dospjele  pred  su,  ali  ne  za  prešućene  zlonamjer¬ 
no. 

§  2.  Ako  se  radi  o  nepravilnosti  zbog  hotimična  ubojstva  ili  zbog  obavljenog  pobačaja,  za  va¬ 
ljanost  oprosta  treba  da  se  navede  i  broj  kažnjivih  djela. 

§  3.  Opći  oprost  od  nepravilnosti  i  smetnja  za  primanje  redova  vrijedi  za  sve  redove. 

Članak  4. 

Potrebne  isprave  i  provjera 

Kan.  1050  -  Da  bi  netko  mogao  biti  promaknut  u  svete  redove,  traže  se  sljedeće  isprave: 

1.  svjedočanstvo  o  propisno  završenom  studiju  prema  odredbi  kan.  1032; 

2.  ako  se  radi  o  redenicima  za  prezbiterat,  svjedočanstvo  o  primljenom  đakonatu; 

3.  ako  se  radi  o  redenicima  za  đakonat,  svjedočanstvo  o  primljenom  krštenju  i  potvrdi  te 
svjedočanstvo  o  primljenim  službama,  o  kojima  se  govori  u  kan.  1035;  isto  tako  svjedočanstvo  o 
izjavi,  o  kojoj  se  govori  u  kan.  1036,  a  ako  je  redenik  za  trajni  đakonat  oženjen,  svjedočanstva  o 
sklopljenoj  ženidbi  i  ženinu  pristanku. 

Kan.  1051  -  Za  provjeru  osobina  koje  se  traže  od  redenika  neka  se  obdržavaju  sljedeći  propisi: 

1.  treba  imati  svjedočanstvo  rektora  sjemeništa  ili  kuće  odgoja  i  obrazovanja  o  osobinama 
koje  se  traže  za  primanje  reda,  to  jest  o  kandidatovu  ispravnom  nauku,  istinskoj  pobožnosti,  dobrom 
ponašanju  i  prikladnosti  za  vršenje  službe;  isto  tako,  poslije  propisno  obavljena  ispitivanja,  o  stanju 
njegova  duševnog  i  tjelesnog  zdravlja; 

2.  dijecezanski  biskup  ili  viši  poglavar  može,  da  bi  se  provjera  valjano  obavila,  upotrijebiti 
i  druga  sredstva  koja  mu  se,  prema  okolnostima  vremena  i  mjesta,  čine  korisnima,  kao  što  su  pis¬ 
mena  svjedočanstva,  oglasi  ili  druge  obavijesti. 

Kan.  1052  -  §  1.  Da  bi  biskup  koji  redi  vlastitim  pravom  mogao  rediti,  mora  biti  siguran  da  po¬ 
stoje  isprave,  o  kojima  se  govori  u  kan.  1050,  i  daje,  poslije  provjere  prema  pravnoj  odredbi,  pozi¬ 
tivnim  dokazima  utvrđena  kandidatova  prikladnost. 

§  2.  Da  bi  biskup  redio  tuđeg  podložnika,  dosta  je  da  otpusno  pismo  izvješćuje  da  te  isprave 
postoje,  da  je  provjera  obavljena  prema  pravnoj  odredbi  i  da  je  utvrđena  kandidatova  prikladnost; 
ali  ako  je  redenik  član  redovničke  ustanove  ili  družbe  apostolskoga  života,  to  pismo  mora  osim  toga 
svjedočiti  da  je  on  konačno  učlanjen  u  ustanovu  ili  družbu  i  da  je  podložnik  poglavara  koji  daje 
pismo. 

§  3.  Ako  unatoč  svemu  zbog  određenih  razloga  biskup  sumnja  da  li  je  kandidat  prikladan  za 
primanje  redova,  neka  ga  ne  redi. 


Poglavlje  III. 

UPIS  I  SVJEDOČANSTVO  O  OBAVLJENOM  REĐENJU 


Kan.  1053  -  §  1.  Kad  se  obavi  ređenje,  neka  se  imena  pojedinih  redenika  i  služitelja  ređenja, 
mjesto  i  dan  ređenja  upišu  u  posebnu  knjigu  koja  treba  da  se  pažljivo  čuva  u  kuriji  mjesta  ređenja,  a 
neka  se  brižljivo  čuvaju  i  sve  isprave  pojedinih  ređenja. 

§  2.  Neka  biskup  zareditelj  svakomu  zaređenomu  dade  vjerodostojno  svjedočanstvo  o  primlje¬ 
nom  ređenju;  ako  ih  je  redio  tuđi  biskup  na  temelju  otpusnog  pisma,  neka  svjedočanstvo  pokažu 
svojem  ordinariju  da  bi  se  ređenje  upisalo  u  posebnu  knjigu  koja  treba  da  se  čuva  u  arhivu. 

Kan.  1054  -  Mjesni  ordinarij,  ako  se  radi  o  svjetovnim  redenicima,  ili  mjerodavni  viši  pogla¬ 
var,  ako  se  radi  o  njegovim  podložnicima,  neka  obavijest  o  svakom  obavljenom  ređenju  pošalje 
župniku  mjesta  krštenja,  koji  neka  to  upiše  u  maticu  krštenih,  prema  odredbi  kan.  535,  §  2. 


-  171  - 


NASLOV  VII. 


ŽENIDBA 


Kan.  1055  -  §  1.  Krist  Gospodin  uzdigao  je  na  dostojanstvo  sakramenta  ženidbeni  savez  među 
kretenima,  kojim  muška  osoba  i  ženska  osoba  međusobno  uspostavljaju  zajednicu  svega  života  po 
svojoj  naravi  usmjerenu  k  dobru  supruga  te  k  rađanju  i  odgajanju  potomstva. 

§  2.  Stoga  među  kretenima  ne  može  biti  valjana  ženidbenog  ugovora  koji  ujedno  ne  bi  bio  sak¬ 
rament. 

Kan.  1056  -  Bitna  su  svojstva  ženidbe  jednost  i  nerazrješivost,  koja  u  kršćanskoj  ženidbi  zbog 
sakramenta  zadobivaju  posebnu  čvrstoću. 

Kan.  1057  -  §  1.  Ženidba  nastaje  privolom  stranaka  zakonito  očitovanom  između  pravno  spo¬ 
sobnih  osoba  koju  ne  može  nadomjestiti  nikakva  ljudska  vlast. 

§  2.  Ženidbena  privola  čin  je  volje  kojim  muška  osoba  i  ženska  osoba  neopozivim  savezom  se¬ 
be  uzajamno  predaju  i  primaju  da  uspostave  ženidbu. 

Kan.  1058  -  Ženidbu  mogu  sklopiti  svi  kojima  se  pravom  to  ne  zabranjuje. 

Kan.  1059  -  Ženidba  katolika,  makar  samo  jedna  stranka  bila  katolička,  ravna  se  ne  samo  pre¬ 
ma  božanskom  nego  i  prema  kanonskom  pravu,  pri  čemu  ostaje  netaknuta  mjerodavnost  svjetovne 
vlasti  s  obzirom  na  čisto  svjetovne  učinke  ženidbe. 

Kan.  1060  -  Ženidba  uživa  pravnu  pogodnost;  stoga  u  dvojbi  ženidba  treba  da  se  smatra  valja¬ 
nom  dok  se  ne  dokaže  protivno. 

Kan.  1061  -  §  1.  Valjana  ženidba  među  kretenima  naziva  se  samo  tvrdom  ako  nije  izvršena,  a 
tvrdom  i  izvršenom  ako  su  ženidbeni  drugovi  međusobno  na  ljudski  način  izvršili  bračni  čin  po  sebi 
prikladan  za  rađanje  djece,  prema  kojemu  je  po  svojoj  naravi  usmjerena  ženidba  i  kojim  ženidbeni 
drugovi  postaju  jedno  tijelo. 

§  2.  Ako  su  ženidbeni  drugovi,  pošto  je  sklopljena  ženidba,  zajedno  stanovali,  pretpostavlja  se 
daje  ženidba  izvršena,  dok  se  ne  dokaže  protivno. 

§  3.  Nevaljana  ženidba  naziva  se  predmnijevana,  ako  ju  je  barem  jedna  stranka  sklopila  u  dob¬ 
roj  vjeri,  dok  obje  stranke  nisu  postale  sigurne  u  njezinu  nevaljanost. 

Kan.  1062  -  §  1.  Obećanje  ženidbe,  bilo  jednostrano  bilo  obostrano,  koje  se  naziva  zaruke,  rav¬ 
na  se  prema  krajevnom  pravu  koje  je  donijela  biskupska  konferencija,  uzevši  u  obzir  običaje  i 
svjetovne  zakone,  ako  ih  ima. 

§  2.  Iz  obećanja  ženidbe  ne  stječe  se  pravo  na  tužbu  za  sklapanje  ženidbe;  stječe  se  ipak  pravo 
na  tužbu  za  naknadu  štete,  ako  je  pretrpljena. 

Poglavlje  I. 

PASTORALNA  BRIGA  I  PRIPRAVA  ZA  SKLAPANJE  ŽENIDBE 


Kan.  1063  -  Pastiri  duša  obvezni  su  brinuti  se  da  vlastita  crkvena  zajednica  pruža  vjernicima 
pomoć  kojom  se  ženidbeni  stalež  održava  u  kršćanskom  duhu  i  napreduje  u  savršenosti.  Ta  pomoć 
osobito  treba  da  se  pruža: 

1.  propovijedanjem,  katehezom  prilagođenom  djeci,  mladima  i  odraslima,  dapače,  upotre¬ 
bom  sredstava  društvenog  priopćivanja  pomoću  kojih  neka  se  vjernici  poučavaju  o  smislu  kršćan¬ 
ske  ženidbe  i  o  zadaći  kršćanskih  ženidbenih  drugova  i  roditelja; 

2.  osobnom  pripravom  za  sklapanje  ženidbe  pomoću  koje  neka  se  zaručnici  priprave  za 
svetost  i  dužnosti  svojega  novog  staleža; 

3.  plodonosnim  bogoslužnim  slavljenjem  ženidbe  kojim  neka  se  pokaže  da  ženidbeni  dru¬ 
govi  očituju  otajstvo  jedinstva  i  plodne  ljubavi  između  Krista  i  Crkve  i  da  imaju  udjela  u  njemu; 

4.  pružanjem  pomoći  oženjenima  da  bi,  vjerno  obdržavajući  i  štiteći  ženidbeni  savez,  da¬ 
nomice  živjeli  svetim  i  potpunijim  obiteljskim  životom. 

Kan.  1064  -  Mjesni  se  ordinarij  ima  pobrinuti  da  se  ta  pomoć  uredi  tako  kako  je  potrebno,  po- 
savjetovavši  se  također,  ako  je  prikladno,  s  muževima  i  ženama  prokušanima  iskustvom  i  stručnoš¬ 
ću. 


Kan.  1065  -  §  1.  Katolici  koji  još  nisu  primili  sakrament  potvrde  neka  ga  prime  prije  sklapanja 
ženidbe,  ako  je  to  moguće  bez  velike  poteškoće. 

§  2.  Da  bi  se  plodonosno  primio  sakrament  ženidbe,  zaručnicima  se  usrdno  preporučuje  da  pri¬ 
me  sakramente  pokore  i  presvete  euharistije. 

Kan.  1066  -  Prije  sklapanja  ženidbe  mora  biti  sigurno  da  se  ništa  ne  protivi  njezinu  valjanom  i 
dopuštenom  sklapanju. 

Kan.  1067  -  Biskupska  konferencija  neka  o  zaručničkom  ispitu,  a  i  o  ženidbenim  navještajima  i 
drugim  sredstvima  prikladnim  za  obavljanje  izviđa  potrebnih  prije  ženidbe  izda  odredbe;  pošto 
pomno  izvrši  te  odredbe,  župnik  može  prisustvovati  ženidbi. 

Kan.  1068  -  U  smrtnoj  pogibelji,  ako  se  ne  mogu  imati  drugi  dokazi,  dovoljna  je,  osim  ako  ima 
protivnih  pokazatelja,  tvrdnja  stranaka,  ako  je  potrebno  i  pod  prisegom,  da  su  krštene  i  da  nisu 
spriječene  nikojom  smetnjom. 

Kan.  1069  -  Svi  su  vjernici  obvezni  smetnje,  ako  bi  za  koje  znali,  prije  sklapanja  ženidbe  otkri¬ 
ti  župniku  ili  mjesnom  ordinariju. 

Kan.  1070  -  Ako  je  izvide  obavio  netko  drugi  a  ne  župnik  čija  je  zadaća  da  prisustvuje  ženidbi, 
neka  o  njihovu  ishodu  što  prije  vjerodostojnom  ispravom  obavijesti  toga  župnika. 

Kan.  1071  -  §  1.  Osim  ako  je  prijeka  potreba,  neka  nitko  bez  dozvole  mjesnog  ordinarija  ne 
prisustvuje: 

1 .  ženidbi  lutalica; 

2.  ženidbi  koja  se  prema  odredbi  svjetovnog  zakona  ne  može  priznati  ili  sklopiti; 

3.  ženidbi  onoga  tko  ima  naravne  obveze  prema  drugoj  stranci  ili  djeci  rođenoj  iz  prijašnje 

veze; 

4.  ženidbi  onoga  tko  je,  kako  je  općenito  poznato,  odbacio  katoličku  vjeru; 

5.  ženidbi  onoga  tko  je  udaren  cenzurom; 

6.  ženidbi  maloljetnika  bez  znanja  ili  protiv  razborita  protivljenja  roditelja; 

7.  ženidbi  koja  treba  da  se  sklopi  preko  zastupnika,  o  kojoj  se  govori  u  kan.  1 105. 

§  2.  Neka  mjesni  ordinarij  ne  dade  dozvolu  za  prisustvovanje  ženidbe  onoga  tko  je,  kako  je  op¬ 
ćenito  poznato,  odbacio  katoličku  vjeru,  osim  ako  se  na  odgovarajući  način  obdržavaju  odredbe  o 
kojima  se  govori  u  kan.  1125. 

Kan.  1072  -  Neka  pastiri  duša  nastoje  odvraćati  mlade  od  slavljenja  ženidbe  prije  dobi  u  kojoj 
se  prema  ustaljenim  krajevnim  običajima  običava  sklapati  ženidba. 

Poglavlje  II. 

ZAPREKE  OPĆENITO 


Kan.  1073  -  Zapreka  čini  osobu  nesposobnom  za  valjano  sklapanje  ženidbe. 

Kan.  1074  -  Smetnja  se  smatra  javnom  kad  se  može  dokazati  na  izvanjskom  području;  inače  je 
tajna. 

Kan.  1075  -  §  1.  Samo  vrhovna  crkvena  vlast  ima  pravo  vjerodostojno  izjaviti  kad  božansko 
pravo  ženidbu  zabranjuje  ili  čini  nevaljanom. 

§  2.  Samo  vrhovna  vlast  ima  također  pravo  ustanoviti  druge  smetnje  za  krštene. 

Kan.  1076  -  Odbacuje  se  običaj  koji  uvodi  novu  smetnju  ili  je  protivan  postojećim  smetnjama. 

Kan.  1077  -  §  1.  Mjesni  ordinarij  može  svojim  podložnicima  gdje  god  oni  boravili  i  svima  koji 
se  stvarno  nalaze  na  njegovu  području  zabraniti  ženidbu  u  posebnom  slučaju,  ali  samo  privremeno, 
zbog  važna  razloga  i  dok  taj  traje. 

§  2.  Samo  vrhovna  crkvena  vlast  može  zabraniti  dodati  zapreku. 

Kan.  1078  -  §  1.  Mjesni  ordinarij  može  svojim  podložnicima  gdje  god  boravili  i  svima  koji  se 
stvarno  nalaze  na  njegovu  području  dati  oprost  od  svih  smetnja  crkvenoga  prava,  osim  od  onih  od 
kojih  je  oprost  pridržan  Apostolskoj  Stolici. 

§  2.  Smetnje  od  kojih  je  oprost  pridržan  Apostolskoj  Stolici  jesu: 

1.  smetnja  nastala  iz  svetih  redova  ili  iz  javnog  doživotnog  zavjeta  čistoće  u  redovničkoj 
ustanovi  papinskoga  prava; 

2.  smetnja  zlodjela,  o  kojem  se  govori  u  kan.  1090. 

§  3.  Nikada  se  ne  daje  oprost  od  smetnje  krvnog  srodstva  u  pravoj  liniji  ili  u  drugom  stupnju 
pobočne  linije. 

Kan.  1079  -  §  1.  Ako  prijeti  smrtan  pogibelj,  mjesni  ordinarij  može  svojim  podložnicima  gdje 
god  boravili  i  svima  koji  se  stvarno  nalaze  na  njegovu  području  dati  oprost  i  od  oblika  koji  treba  da 
se  obdržava  u  sklapanju  ženidbe  i  od  svih  i  pojedinačnih,  bilo  javnih  bilo  tajnih,  smetnja  crkvenoga 
prava,  osim  od  smetnje  nastale  iz  svetog  reda  prezbiterata. 

§  2.  U  istim  okolnostima,  o  kojima  se  govori  u  §  1,  ali  samo  onda  kad  nije  moguće  doći  do 
mjesnog  ordinarija,  tu  vlast  da  dade  oprost  ima  bilo  župnik,  bilo  posvećeni  službenik  valjano  ovlaš¬ 
ten,  svećenik  ili  đakon,  koji  prisustvuje  ženidbi  prema  odredbi  kan.  1116,  §  2. 

§  3.  U  smrtnoj  pogibelji  ispovjednik  ima  vlast  dati  oprost  od  tajnih  smetnja  za  unutrašnje  pod¬ 
ručje,  bilo  u  sakramentalnoj  ispovijedi  bilo  izvan  nje. 

§  4.  U  slučaju  o  kojem  se  govori  u  §  2  smatra  se  da  nije  moguće  doći  do  mjesnog  ordinarija  ako 
je  to  moguće  samo  brzojavno  ili  telefonski. 

Kan.  1080  -  §  1.  Kad  god  se  smetnja  otkrije  kad  je  već  sve  spremno  za  svadbu,  a  ženidba  se 
bez  vjerojatne  pogibelji  da  će  biti  velikog  zla  ne  može  odgoditi  dok  se  od  mjerodavne  vlasti  ne 
dobije  oprost,  tada  vlast  da  dadu  oprost  od  svih  smetnja,  osim  od  onih  o  kojima  se  govori  u  kan. 

1078,  br.  1,  imaju  mjesni  ordinarij  i,  samo  ako  je  slučaj  tajan,  svi  oni  o  kojima  se  govori  u  kan. 

1079,  §§  2-3,  uz  obdržavanje  ondje  propisanih  uvjeta. 

§  2.  Ta  vlast  vrijedi  i  za  ukrepljenje  ženidbe,  ako  zbog  odgode  nastane  ista  pogibelj,  a  nema 
dovoljno  vremena  uteći  se  Apostolskoj  Stolici  ili  mjesnom  ordinariju  kad  se  radi  o  smetnjama  od 
kojih  on  može  dati  oprost. 

Kan.  1081  -  Župnik  ili  svećenik  ili  đakon,  o  kojima  se  govori  u  kan.  1079,  §  2,  neka  odmah 
obavijesti  mjesnog  ordinarija  o  oprostu  danu  za  izvanjsko  područje;  to  neka  se  upiše  u  maticu  vjen¬ 
čanih. 

Kan.  1082  -  Oprost  od  tajne  smetnje  dan  na  unutrašnjem  izvansakramentalnom  području  neka 
se  upiše  u  knjigu  koja  treba  da  se  čuva  u  tajnom  arhivu  kurije,  i  nije  potreban  drugi  oprost  za  iz¬ 
vanjsko  područje  ako  poslije  tajna  smetnja  postane  javna,  osim  ako  otpis  Pokorničarne  odredi  nešto 
drugo. 


Poglavlje  III. 

ZAPREKE  POJEDINAČNO 


Kan.  1083  -  §  1.  Muška  osoba  prije  navršene  šesnaeste  godine,  a  ženska  osoba  prije  navršene 
četrnaeste  godine  ne  mogu  sklopiti  valjanu  ženidbu. 

§  2.  Biskupska  konferencija  može  odrediti  višu  dob  za  dopušteno  sklapanje  ženidbe. 

Kan.  1084  -  §  1.  Prethodna  i  trajna  nemoć  za  spolni  čin,  ili  kod  muške  osobe  ili  kod  ženske  o- 
sobe,  bilo  apsolutna  bilo  relativna,  po  samoj  svojoj  naravi  čini  ženidbu  nevaljanom. 

§  2.  Ako  je  smetnja  nemoći  dvojbena,  bila  to  pravna  bila  činjenična  dvojba,  ženidba  se  ne  smije 
spriječiti  niti  proglasiti  ništavnim  dok  traje  dvojba. 

§  3.  Neplodnost  niti  zabranjuje  niti  priječi  ženidbu,  uz  obdržavanje  propisa  kan.  1098. 

Kan.  1085  -  §  1.  Nevaljano  pokušava  sklopiti  ženidbu  onaj  tko  je  vezan  vezom  prijašnje,  ma¬ 
kar  i  neizvršene,  ženidbe. 

§  2.  Iako  je  prijašnja  ženidba  nevaljana  ih  razriješena  s  bilo  kojeg  razloga,  nije  stoga  dopušteno 
sklopiti  drugu  dok  se  zakonito  i  sigurno  ne  utvrdi  ništavnost  ili  razrješenje  prve. 

Kan.  1086  -  §  1.  Nije  valjana  ženidba  između  dviju  osoba  od  kojih  je  jedna  krštena  u  Katolič¬ 
koj  crkvi  ili  je  u  nju  primljena  i  nije  formalnim  činom  od  nje  otpala,  a  druga  je  nekrštena. 

§  2.  Neka  se  od  te  smetnje  ne  daje  oprost,  osim  ako  se  ispune  uvjeti  o  kojima  se  govori  u  kann. 
1125  i  1126. 

§  3  Ako  je  stranka  u  vrijeme  sklapanja  ženidbe  općenito  smatrana  kao  krštena  ili  je  njezino  krš¬ 
tenje  bilo  dvojbeno,  treba  da  se,  prema  odredbi  kan.  1060,  pretpostavi  valjanost  ženidbe  dok  se 
sigurno  ne  dokaže  da  je  jedna  stranka  krštena,  a  druga  nekrštena. 

Kan.  1087  -  Nevaljano  pokušavaju  sklopiti  ženidbu  oni  koji  su  primili  svete  redove. 

Kan.  1088  -  Nevaljano  pokušavaju  sklopiti  ženidbu  oni  koji  su  vezani  javnim  doživotnim  zav¬ 
jetom  čistoće  u  redovničkoj  ustanovi. 

Kan.  1089  -  Između  muške  osobe  i  radi  sklapanja  ženidbe  otete  ili  barem  zadržavane  ženske 
osobe  ne  može  biti  nikakve  ženidbe,  osim  ako  poslije  ženska  osoba  odijeljena  od  otmičara  i  smješ¬ 
tena  na  sigurno  i  slobodno  mjesto  svojevoljno  izabere  ženidbu. 

Kan.  1090  -  §  1.  Tko  radi  sklapanja  ženidbe  s  određenom  osobom  ubije  njezina  ili  svoga  že- 
nidbenog  druga,  nevaljano  pokušava  sklopiti  tu  ženidbu. 

§  2.  Nevaljano  također  međusobno  pokušavaju  sklopiti  ženidbu  oni  koji  su  usmrtili  ženidbenog 
druga  uzajamnim  fizičkim  ili  moralnim  djelom. 

Kan.  1091  -  §  1.  U  pravoj  liniji  krvnoga  srodstva  nevaljana  je  ženidba  među  svim  precima  i  po¬ 
tomcima,  bilo  zakonitim  bilo  naravnim. 

§  2.  U  pobočnoj  liniji  nevaljana  je  sve  do  četvrtoga  koljena  uključivo. 

§  3.  Smetnja  se  krvnoga  srodstva  ne  umnožava. 

§  4.  Neka  se  nikad  ne  dopusti  ženidba  ako  ima  ikakve  dvojbe  da  su  stranke  krvno  srodne  u  ne¬ 
kom  stupnju  prave  linije  ili  u  drugom  stupnju  pobočne  linije. 

Kan.  1092  -  Tazbina  u  pravoj  liniji  čini  ženidbu  nevaljanom  u  svakom  stupnju. 

Kan.  1093  -  Smetnja  javne  ćudorednosti  nastaje  iz  nevaljane  ženidbe,  postoje  uspostavljen  za¬ 
jednički  život  ili  iz  općepoznatog  ili  javnog  priležništva;  smetnja  čini  ženidbu  nevaljanom  u  prvom 
stupnju  prave  linije  između  muške  osobe  i  krvnih  srodnika  ženske  osobe,  i  obratno. 

Kan.  1094  -  Ne  mogu  međusobno  valjano  sklopiti  ženidbu  oni  koji  se  vezani  zakonskim  srod¬ 
stvom,  nastalim  iz  posvojenja,  u  pravoj  liniji  ili  u  drugom  stupnju  pobočne  linije. 

Poglavlje  IV. 

ŽENIDBENA  PRIVOLA 


Kan.  1095  -  Nesposobni  su  za  sklapanje  ženidbe: 

1.  oni  koji  nisu  dovoljno  sposobni  služiti  se  razumom; 

2.  oni  koji  boluju  od  teškog  manjka  prosuđivanja  o  bitnim  ženidbenim  pravima  i  dužnos¬ 
tima  koje  treba  da  se  uzajamno  predaju  i  primaju; 

3.  oni  koji  zbog  razloga  psihičke  naravi  ne  mogu  preuzeti  bitne  ženidbene  obveze. 

Kan.  1096  -  §  1.  Da  bi  se  mogla  imati  ženidbena  privola,  potrebno  je  da  ugovornim  strankama 
barem  nije  nepoznato  da  je  ženidba  trajna  zajednica  između  muške  i  ženske  osobe  usmjerena  na 
rađanje  djece  stanovitom  spolnom  suradnjom. 

§  2.  To  se  neznanje  ne  pretpostavlja  poslije  doraslosti. 

Kan.  1097  -  §  1.  Zabluda  u  osobi  čini  ženidbu  nevaljanom. 

§  2.  Zabluda  u  osobini  osobe,  makar  bila  uzrok  ugovora,  ne  čini  ženidbu  nevaljanom,  osim  ako 
se  izravno  i  prvenstveno  smjera  na  tu  osobinu. 

Kan.  1098  -  Nevaljano  sklapa  ženidbu  onaj  tko  ulazi  u  nju  zaveden,  radi  zadobivanja  privole, 
zlonamjernom  prijevarom  o  nekoj  osobini  druge  stranke  koja  po  svojoj  naravi  može  teško  narušiti 
zajednicu  ženidbenog  života. 

Kan.  1099  -  Zabluda  o  jednosti  ili  nerazrješivosti  ili  sakramentalnom  dostojanstvu  ženidbe, 
samo  ako  ne  određuje  volju,  ne  čini  nevaljanom  ženidbenu  privolu. 

Kan.  1100  -  Znanje  ili  mišljenje  daje  ženidba  ništava  ne  isključuje  nužno  ženidbenu  privolu. 

Kan.  1101  -  §  1.  Pretpostavlja  se  daje  unutrašnja  voljna  privola  u  skladu  s  riječima  i  znakovi¬ 
ma  upotrijebljenim  u  sklapanju  ženidbe. 

§  2.  Ali,  ako  jedna  stranka  ili  obje  pozitivnim  činom  volje  isključi  samu  ženidbu  ili  neki  bitni 
sastavni  dio  ili  neko  bitno  svojstvo  ženidbe,  nevaljano  sklapa  ženidbu. 

Kan.  1102  -  §  1.  Ženidba  pod  uvjetom  o  budućem  ne  može  se  valjano  sklopiti. 

§  2.  Ženidba  pod  uvjetom  o  prošlom  ili  o  sadašnjem  valjana  je  ili  nevaljana,  već  prema  tome  da 
li  onoga  što  je  pod  uvjetom  ima  ili  nema. 

§  3.  Uvjet  pak,  o  kojem  se  govori  u  §  2,  ne  može  se  dopušteno  postaviti  osim  s  napismeno  da¬ 
nim  dopuštenjem  mjesnog  ordinarija. 

Kan.  1103  -  Nevaljana  je  ženidba  sklopljena  zbog  sile  ili  velikog  straha  koji  je  zadan  izvana, 
pa  i  nenamjerno,  tako  daje  netko  prisiljen  izabrati  ženidbu  kako  bi  ga  se  oslobodilo. 

Kan.  1104  -  §  1.  Za  valjano  sklapanje  ženidbe  potrebno  je  da  stranke  budu  istodobno  prisutne 
bilo  osobno  bili  preko  zastupnika. 

§  2.  Neka  zaručnici  riječima  izreknu  ženidbenu  privolu;  ako  pak  ne  mogu  govoriti,  onda  zna¬ 
kovima  koji  isto  znače. 

Kan.  1105  -  §  1.  Za  valjano  sklapanje  ženidbe  preko  zastupnika  traži  se: 

1.  da  postoji  poseban  nalog  za  sklapanje  ženidbe  s  određenom  osobom; 

2.  da  zastupnika  odredi  sam  nalogodavac  i  da  taj  osobno  obavi  svoju  zadaću. 

§  2.  Da  bi  nalog  bio  valjan,  treba  da  ga  potpišu  nalogodavac  i,  osim  toga,  župnik  ili  ordinarij 
mjesta  u  kojemu  se  nalog  daje,  ili  svećenik  kojega  je  ovlastio  jedan  od  njih,  ili  barem  dvojica  svje¬ 
doka;  ih  se  nalog  mora  sastaviti  kao  isprava  koja  je  vjerodostojna  prema  odredbi  svjetovnoga  prava. 

§  3.  Ako  nalogodavac  ne  može  pisati,  neka  se  to  zabilježi  u  samom  nalogu  i  neka  se  doda  drugi 
svjedok,  koji  neka  također  potpiše  spis;  inače  je  nalog  nevaljan. 

§  4.  Ako  nalogodavac  opozove  nalog  ili  duševno  oboli  prije  nego  zastupnik  u  njegovo  ime 
sklopi  ženidbu,  ženidba  je  nevaljana,  iako  to  nije  znao  ni  zastupnik  ni  druga  stranka  koja  je  sklopila 
ženidbu. 

Kan.  1106  -  Ženidba  se  može  sklopiti  preko  tumača;  toj  pak  ženidbi  župnik  neka  ne  prisustvu¬ 
je,  osim  ako  je  siguran  u  pouzdanost  tumača. 

Kan.  1107  -  Iako  je  ženidba  bila  nevaljano  sklopljena  zbog  smetnje  ili  manjka  oblika,  pretpos¬ 
tavlja  se  da  dana  privola  traje,  dok  se  ne  utvrdi  daje  opozvana. 

Poglavlje  V. 

OBLIK  SKLAPANJA  ŽENIDBE 


Kan.  1108  -  §  1.  Valjane  su  samo  one  ženidbe  koje  se  sklapaju  u  prisutnosti  mjesnog  ordinarija 
ili  župnika,  ili  svećenika  ili  đakona  koje  ovlasti  jedan  od  njih  dvojice,  a  i  dvojice  svjedoka,  ipak  po 
pravilima  navedenim  u  kanonima  koji  slijede  i  tako  da  se  poštuju  izuzeci,  o  kojima  se  govori  u 
kann.  144,  1 1 12,  §  1,  1 1 16  i  1 127,  §§  2-3. 

§  2.  Smatra  se  da  ženidbi  prisustvuje  samo  onaj  tko  prisutan  traži  i  u  ime  Crkve  prima  očitova¬ 
nje  privole  onih  koji  sklapaju  ženidbu. 

Kan.  1109  -  Mjesni  ordinarij  i  župnik,  osim  ako  su  presudom  ili  odlukom  izopćeni  ili  udareni 
zabranom  bogoslužja  ili  obustavom  od  službe  ili  takvima  proglašeni,  snagom  službe  valjano  prisus¬ 
tvuju  ženidbama,  u  granicama  svojeg  područja,  ne  samo  podložnika  nego  i  onih  koji  nisu  podložni¬ 
ci,  samo  ako  je  barem  jedan  od  njih  latinskog  obreda. 

Kan.  1110  -  Osobni  ordinarij  i  osobni  župnik  snagom  službe  valjano  prisustvuju  ženidbama 
samo  onih  od  kojih  je  barem  jedna  od  stranaka  podložnik  u  granicama  njihove  oblasti. 

Kan.  1111  -  §  Mjesni  ordinarij  i  župnik,  dokle  god  valjano  vrše  službu,  mogu  ovlast  za  prisus¬ 
tvovanje  ženidbama,  također  opću,  u  granicama  svojeg  područja  povjeriti  svećenicima  i  đakonima. 

§  2.  Da  bi  povjerba  oblasti  za  prisustvovanje  ženidbama  bila  valjana,  mora  se  izričito  dati  odre¬ 
đenim  osobama;  ako  se  radi  o  pojedinačnom  ovlaštenju,  treba  da  se  dade  za  određenu  ženidbu;  ako 
se  pak  radi  o  općem  ovlaštenju,  treba  da  se  dade  napismeno. 

Kan.  1112  -  §  1.  Gdje  nema  svećenika  ni  đakona,  dijecezanski  biskup  može,  s  prije  dobivenim 
povoljnim  mišljenjem  biskupske  konferencije  i  pošto  dobije  dozvolu  Svete  Stolice,  ovlastiti  laike  da 
prisustvuju  ženidbama. 

§  2.  Neka  se  izabere  prikladan  laik,  sposoban  poučavati  zaručnike  i  pravilno  obavljati  ženidbe- 
no  bogoslužje. 

Kan.  1113  -  Prije  nego  se  dade  pojedinačno  ovlaštenje,  neka  se  učini  sve  što  pravo  određuje  za 
dokazivanje  slobodnog  stanja. 

Kan.  1114  -  Tko  prisustvuje  ženidbi  postupa  nedopušteno,  osim  ako  je  siguran  da  su  stranke 
prema  pravnim  propisima  slobodnoga  stanja  i  da  ima  župnikovu  dozvolu,  ako  je  moguće,  kad  god 
prisustvuje  snagom  općeg  ovlaštenja. 

Kan.  1115  -  Neka  se  ženidbe  sklapaju  u  župi  gdje  jedna  od  stranaka  koje  sklapaju  ženidbu  ima 
prebivalište  ili  boravište  ili  jednomjesečno  boravljenje  ili,  ako  se  radi  o  lutalicama,  u  župi  gdje 
stvarno  borave;  mogu  se  sklopiti  i  drugdje  s  dozvolom  vlastitog  ordinarija  ili  vlastitog  župnika. 

Kan.  1116  -  §  1.  Ako  se  onaj  koji  je  prema  zakonskoj  odredbi  mjerodavan  da  prisustvuje  že¬ 
nidbi  ne  može  imati  ili  se  do  njega  ne  može  doći  bez  velike  poteškoće,  oni  koji  kane  sklopiti  pravu 
ženidbu  mogu  je  valjano  i  dopušteno  sklopiti  pred  samim  svjedocima: 

1.  u  smrtnoj  pogibelji; 

2.  izvan  smrtne  pogibelji,  samo  ako  se  razborito  predviđa  da  će  takve  prilike  potrajati  mje¬ 
sec  dana. 

§  2.  U  oba  slučaja,  ako  je  tu  drugi  svećenik  ili  đakon  koji  može  biti  nazočan,  on  se  mora  pozva¬ 
ti  i  mora  zajedno  sa  svjedocima  pribivati  sklapanju  ženidbe,  a  ženidba  je  valjana  i  pred  samim 
svjedocima. 

Kan.  1117  -  Gore  određeni  oblik  treba  da  se  obdržava,  ako  je  barem  jedna  od  stranaka  koje 
sklapaju  ženidbu  krštena  u  Katoličkoj  crkvi  ili  je  u  nju  primljena,  a  nije  formalnim  činom  od  nje 
otpala,  uz  poštovanje  propisa  kan.  1 127,  §  2. 

Kan.  1118  -  §  1.  Neka  se  ženidba  između  katolika  ili  između  katoličke  stranke  i  nekatoličke 
krštene  stranke  sklopi  u  župnoj  crkvi;  u  drugoj  crkvi  ili  kapeli  moći  će  se  sklopiti  s  dozvolom  mjes¬ 
nog  ordinarija  ili  župnika. 

§  2.  Mjesni  ordinarij  može  dopustiti  da  se  ženidba  sklopi  na  drugom  prikladnu  mjestu. 

§  3.  Ženidba  između  katoličke  stranke  i  nekrštene  stranke  može  se  sklopiti  u  crkvi  ili  na  dru¬ 
gom  prikladnu  mjestu. 

Kan.  1119  -  Neka  se  u  sklapanju  ženidbe,  osim  ako  nije  prijeka  potreba,  obdržavaju  obredi 
propisani  u  bogoslužnim  knjigama  koje  je  Crkva  odobrila  ili  koji  su  prihvaćeni  zakonitim  običaji¬ 
ma. 

Kan.  1120  -  Biskupska  konferencija  može  sastaviti  svoj  ženidbeni  obred  koji  treba  da  pregleda 
Sveta  Stolica  i  koji  je  primjeren  mjesnim  i  narodnim  običajima  prilagođenima  kršćanskom  duhu, 
obdržavajući  ipak  zakon  da  onaj  koji  prisustvuje  ženidbi  traži  i  prima  očitovanje  privole  stranaka. 

Kan.  1121  -  §  1.  Nakon  sklapanja  ženidbe  župnik  mjesta  sklapanja  ili  onaj  koji  ga  zamjenjuje, 
iako  joj  nijedan  od  njih  nije  prisustvovao,  neka  što  prije  u  matice  vjenčanih  upiše  imena  ženidbenih 
drugova,  onoga  koji  je  prisustvovao  i  svjedoka,  mjesto  i  dan  sklapanja  ženidbe  na  način  koji  je 
propisala  biskupska  konferencija  ili  dijecezanski  biskup. 

§  2.  Kad  god  se  ženidba  sklapa  prema  odredbi  kan.  1 1 16,  svećenik  ili  đakon,  ako  je  bio  prisutan 
kod  sklapanja,  a  inače  svjedoci  zajedno  sa  strankama,  dužni  su  što  prije  obavijestiti  župnika  ili 
mjesnog  ordinarija  o  sklopljenoj  ženidbi. 

§  3.  Kad  se  radi  o  ženidbi  sklopljenoj  uz  oprost  od  kanonskog  oblika,  neka  se  mjesni  ordinarij 
koji  je  dao  oprost  pobrine  da  se  oprost  i  sklapanje  upišu  u  maticu  vjenčanih  i  kurije  i  župe  vlastite 
katoličkoj  stranci  čiji  je  župnik  obavio  izvide  o  slobodnom  stanju;  katolički  ženidbeni  drug  dužan  je 
što  prije  obavijestiti  toga  ordinarija  i  župnika  o  sklopljenoj  ženidbi,  naznačujući  mjesto  sklapanja  i 
obdržani  javni  oblik. 

Kan.  1122  -  §  1.  Neka  se  sklopljena  ženidba  upiše  i  u  matice  krštenih  u  kojima  je  upisano  krš¬ 
tenje  ženidbenih  drugova. 

§  2.  Ako  ženidbeni  drug  sklopi  ženidbu  u  župi  u  kojoj  nije  kršten,  neka  župnik  mjesta  sklapanja 
obavijest  o  sklopljenoj  ženidbi  što  prije  pošalje  župniku  mjesta  krštenja. 

Kan.  1123  -  Kad  god  se  ženidba  ili  ukrijepi  za  izvanjsko  područje  ili  proglasi  ništavom  ili  se, 
osim  smrću,  zakonito  razriješi,  mora  biti  obaviješten  župnik  mjesta  sklapanja  ženidbe  da  bi  se  to 
propisno  upisalo  u  matice  vjenčanih  i  matice  krštenih. 

Poglavlje  VI. 

MJEŠOVITE  ŽENIDBE 


Kan.  1124  -  Ženidba  između  dviju  krštenih  osoba  od  kojih  je  jedna  krštena  u  Katoličkoj  crkvi 
ili  je  u  nju  primljena  poslije  krštenja  i  koja  nije  od  nje  formalnim  činom  otpala,  a  druga  pripada 
Crkvi,  ili  crkvenoj  zajednici  koja  nema  potpunog  zajedništva  s  Katoličkom  crkvom,  zabranjena  je 
bez  izričite  dozvole  mjerodavne  vlasti. 

Kan.  1125  -  Tu  dozvolu  može  dati  mjesni  ordinarij  ako  postoji  opravdan  i  razborit  razlog;  neka 
je  ne  dade,  osim  pošto  se  ispune  sljedeći  uvjeti: 

1.  katolička  stranka  treba  izjaviti  daje  spremna  otkloniti  pogibelji  otpada  od  vjere  i  dati  is¬ 
kreno  obećanje  da  će  učiniti  sve  što  je  u  njezinoj  moći  kako  bi  sva  djeca  bila  krštena  i  odgojena  u 
Katoličkoj  crkvi; 

2.  o  tim  obećanjima  koja  treba  da  dade  katolička  stranka  neka  se  pravodobno  obavijesti 
druga  stranka  tako  da  bude  sigurno  daje  ova  svjesna  obećanja  i  obveze  katoličke  stranke; 

3.  obje  stranke  treba  da  se  pouče  o  svrhama  i  bitnim  svojstvima  ženidbe,  koje  ni  jedna  ni 
druga  stranka  ne  smiju  isključiti. 

Kan.  1126  -  Zadaća  je  biskupske  konferencije  i  da  utvrdi  oblik  u  kojem  treba  da  se  dadu  te  iz¬ 
jave  i  obećanja,  koja  se  uvijek  traže,  i  da  odredi  način  na  koji  će  se  to  i  utvrditi  na  izvanjskom  pod¬ 
ručju  i  obavijestiti  nekatolička  stranka. 

Kan.  1127  -  §  1.  Što  se  tiče  oblika  koji  treba  da  se  primijeni  u  mješovitoj  ženidbi,  neka  se  ob- 
državaju  propisi  kan.  1108;  ako  pak  katolička  stranka  sklapa  ženidbu  s  nekatoličkom  strankom 

istočnog  obreda,  kanonski  oblik  sklapanja  treba  da  se  obdržava  samo  za  dopuštenost;  za  valjanost 
pak  traži  se  sudjelovanje  posvećenog  službenika,  uz  obdržavanje  ostaloga  što  po  pravu  treba  obdr- 
žavati. 

§  2.  Ako  obdržavanju  kanonskog  oblika  stoje  na  putu  velike  poteškoće,  mjesni  ordinarij  kato¬ 
ličke  stranke  ima  pravo  u  pojedinačnim  slučajevima  dati  oprost  od  njega,  posavjetovavši  se  ipak  s 
ordinarijem  mjesta  gdje  se  sklapa  ženidba  i  poštujući  za  valjanost  neki  javni  oblik  sklapanja;  bis¬ 
kupska  konferencija  treba  da  donese  odredbe  prema  kojima  će  se  spomenuti  oprost  ujednačeno 
davati. 

§  3.  Zabranjuje  se,  prije  ili  poslije  kanonskog  sklapanja  prema  odredbi  §  1,  drugo  vjersko  skla¬ 
panje  ste  ženidbe  radi  davanja  ili  obnavljanja  ženidbene  privole;  isto  tako  neka  ne  bude  vjerskog 
sklapanja  u  kojemu  bi  katolički  i  nekatolički  služitelj  istodobno,  obavljajući  svaki  svoj  obred,  tražili 
privolu  stranaka. 

Kan.  1128  -  Neka  se  mjesni  ordinariji  i  drugi  pastiri  duša  brinu  da  katoličkom  ženidbenom 
drugu  i  djeci  rođenoj  iz  mješovite  ženidbe  ne  uzmanjka  duhovne  pomoći  za  izvršavanje  njihovih 
obveza  i  neka  pomažu  ženidbenim  drugovima  u  unapređivanju  jedinstva  ženidbenog  i  obiteljskog 
života. 

Kan.  1129  -  Propisi  kann.  1127  i  1128  treba  da  se  primjenjuju  i  na  ženidbe  kojima  stoji  na  putu 
smetnja  različitosti  vjere,  o  kojoj  se  govori  u  kan.  1086,  §  1. 

Poglavlje  VII. 

TAJNO  SKLAPANJE  ŽENIDBE 


Kan.  1130  -  Zbog  važna  i  hitna  razlog  mjesni  ordinarij  može  dopustiti  da  se  ženidba  sklopi  taj¬ 
no. 


Kan.  1131  -  Dopuštenje  za  tajno  sklapanje  ženidbe  sadrži: 

1.  da  izvidi,  koji  treba  da  se  obave  prije  ženidbe,  budu  tajni; 

2.  da  tajnu  o  sklopljenoj  ženidbi  čuvaju  mjesni  ordinarij,  onaj  tko  prisustvuje  ženidbi,  svje¬ 
doci  i  ženidbeni  drugovi. 

Kan.  1132  -  Obveza  čuvanja  tajne,  o  kojoj  se  govori  u  kan.  1131,  br.  2,  prestane  za  mjesnog 
ordinarija  ako  zbog  čuvanja  tajne  zaprijeti  velika  sablazan  ili  teška  povreda  svetosti  ženidbe,  i  neka 
to  bude  spomenuto  strankama  prije  sklapanja  ženidbe. 

Kan.  1133  -  Neka  se  tajno  sklopljena  ženidba  upiše  samo  u  posebnu  maticu,  koja  treba  da  se 
čuva  u  tajnom  arhivu  kurije. 


Poglavlje  VIII. 

UČINCI  ŽENIDBE 


Kan.  1134  -  Iz  valjane  ženidbe  nastaje  među  ženidbenim  drugovima  veza  koja  je  po  svojoj  na¬ 
ravi  trajna  i  isključiva;  osim  toga,  u  kršćanskoj  se  ženidbi  ženidbeni  drugovi  posebnim  sakramen¬ 
tom  okrepljuju  i  kao  posvećuju  za  dužnosti  i  dostojanstvo  svojega  staleža. 

Kan.  1135  -  Oboje  ženidbenih  drugova  imaju  jednaku  dužnost  i  pravo  u  vezi  s  onim  što  se  tiče 
zajednice  ženidbenog  života. 

Kan.  1136  -  Roditelji  imaju  veoma  važnu  dužnost  i  poglavito  pravo  da  se,  prema  svojim  sna¬ 
gama,  brinu  za  odgoj  djece  bilo  tjelesni,  društveni  i  kulturni,  bilo  ćudoredni  i  vjerski. 

Kan.  1137  -  Zakonita  su  ona  djeca  koja  su  začeta  ili  rođena  iz  valjane  ili  predmnijevane  ženid¬ 
be. 


Kan.  1138  -  §  1.  Otac  je  onaj  na  koga  upućuje  propisno  vjenčanje,  osim  ako  se  očitim  dokazi¬ 
ma  dokaže  protivno. 

§  2.  Pretpostavlja  se  da  su  zakonita  ona  djeca  koja  su  rođena  barem  180  dana  poslije  dana  skla¬ 
panja  ženidbe  ili  u  vremenu  od  300  dana  poslije  prestanka  ženidbenog  života. 

Kan.  1139  -  Nezakonita  se  djeca  pozakonjuju  naknadnom  ženidbom  roditelja,  bilo  valjanom 
bilo  predmnijevanom,  ili  otpisom  Svete  Stolice. 

Kan.  1140  -  Pozakonjena  djeca,  što  se  tiče  kanonskih  učinaka,  u  svemu  se  izjednačuju  sa  zako¬ 
nitom,  osim  ako  je  pravom  izričito  određeno  drukčije. 

Poglavlje  IX. 

RASTAVA  ŽENIDBENIH  DRUGOVA 


Članak  1. 

Razrješenje  veze 

Kan.  1141  -  Tvrda  i  izvršena  ženidba  ne  može  se  razriješiti  nijednom  ljudskom  vlašću,  a  ni 
zbog  ikakva  razloga,  osim  smrću. 

Kan.  1142  -  Neizvršenu  ženidbu  između  krštenih  ili  između  krštene  stranke  i  nekrštene  stranke 
može,  zbog  opravdana  razloga,  razriješiti  rimski  prvosvećenik  na  molbu  obiju  stranaka  ili  samo 
jedne  od  njih,  makar  druga  stranka  bila  protivna. 

Kan.  1143  -  §  1.  Ženidba  sklopljena  između  dvoje  nekrštenih  razrješuje  se  pavlovskom  povlas¬ 
ticom  u  korist  vjere  stranke  koja  je  primila  krštenje,  samim  činom  kojim  ta  stranka  sklopi  novu 
ženidbu,  samo  ako  se  nekrštena  stranka  rastala. 

§  2.  Smatra  se  da  se  nekrštena  stranka  rastala  ako  ne  želi  s  krštenom  strankom  zajedno  živjeti 
ili  ne  želi  zajedno  živjeti  u  miru  bez  vrijeđanja  Stvoritelja,  osim  ako  joj  ta  pošto  se  krstila  nije  dala 
opravdan  razlog  da  se  rastavi. 

Kan.  1144  -  §  1.  Da  bi  krštena  stranka  valjano  sklopila  novu  ženidbu,  mora  se  uvijek  pitati  ne¬ 
krštena  stranka: 

1.  hoće  li  i  ona  primiti  krštenje; 

2.  hoće  li  barem  zajednički  živjeti  s  krštenom  strankom  u  miru,  bez  vrijeđanja  Stvoritelja. 

§  2.  Ti  se  upiti  moraju  obaviti  poslije  krštenja;  ah,  mjesni  ordinarij  može  zbog  važna  razloga 
dopustiti  da  se  upiti  obave  i  prije  krštenja;  dapače,  može  dati  oprost  od  upita,  bilo  prije  bilo  poslije 
krštenja,  samo  ako  se  barem  skraćenim  i  izvansudskim  postupkom  utvrdi  da  se  ti  ne  mogu  obaviti 
ili  bi  bili  nekorisni. 

Kan.  1145  -  §  1.  Neka  se  upiti  redovito  obave  vlašću  mjesnog  ordinarija  obraćene  stranke;  taj 
ordinarij  treba  da  drugom  ženidbenom  drugu  dade  vrijeme  za  odgovor,  ako  ga  zaište,  upozorivši  ga 
ipak  da  će  se  njegova  šutnja,  ako  dano  vrijeme  ne  iskoristi,  smatrati  kao  niječan  odgovor. 

§  2.  Ako  se  gore  propisani  oblik  ne  može  obdržavati,  valjani  su,  dapače  i  dopušteni,  upiti  koje 
obavi  i  privatno  samo  obraćena  stranka. 

§  3.  U  oba  slučaja  mora  se  na  izvanjskom  području  zakonito  utvrditi  obavljanje  upita  i  njihov 
ishod. 

Kan.  1146  -  Krštena  stranka  ima  pravo  sklopiti  novu  ženidbu  s  katoličkom  strankom. 

1.  ako  druga  stranka  odgovori  niječno  na  upite  ili  su  upiti  bili  zakonito  izostavljeni; 

2.  ako  se  nekrštena  stranka,  bilo  daje  već  upitana  bilo  da  nije,  prije  ustrajna  u  mirnom  za¬ 
jedničkom  životu  bez  vrijeđanja  Stvoritelja,  poslije  bez  opravdana  razloga  rastavi,  uz  obdržavanje 
propisa  kann.  1 144  i  1145. 

Kan.  1147  -  Mjesni  ordinarij  ipak,  zbog  važna  razloga,  može  dopustiti  da  krštena  stranka,  slu¬ 
žeći  se  pavlovskom  povlasticom,  sklopi  ženidbu  s  nekatoličkom  strankom,  bilo  krštenom  bilo  ne- 
krštenom,  obdržavajući  i  propise  kanona  o  mješovitim  ženidbama. 

Kan.  1148  -  §  1.  Nekršteni,  koji  istodobno  ima  više  nekrštenih  žena,  pošto  se  krsti  u  Katoličkoj 
crkvi,  ako  mu  je  teško  ostati  s  prvom  od  njih,  može  zadržati  jednu  od  njih,  otpustivši  ostale.  To 
vrijedi  i  za  nekrštenu  ženu  koja  istodobno  ima  više  nekrštenih  muževa. 

§  2.  U  slučajevima  o  kojima  se  govori  u  §  1  ženidba,  poslije  krštenja,  treba  da  se  sklopi  u  zako¬ 
nitom  obliku,  uz  obdržavanje,  ako  treba,  i  propisa  o  mješovitim  ženidbama  i  drugoga  što  prema 
pravu  treba  obdržavati. 

§  3.  Neka  se  mjesni  ordinarij,  imajući  u  vidu  ćudoredne,  društvene  i  ekonomske  prilike  mjesta  i 
osoba,  pobrine  da  se  prva  i  ostale  otpuštene  žene  dovoljno  zadovolje  u  svojim  potrebama,  prema 
načelima  pravde,  kršćanske  ljubavi  i  naravne  pravičnosti. 

Kan.  1149  -  Nekrštena  stranka  koja,  pošto  se  krsti  u  Katoličkoj  crkvi,  ne  može  obnoviti  zajed¬ 
nički  život  s  nekrštenim  ženidbenim  drugom  zbog  ropstva  ili  progonstva,  može  sklopiti  drugu 
ženidbu,  premda  je  i  druga  stranka  u  međuvremenu  primila  krst,  uz  obdržavanje  propisa  kan.  1141. 

Kan.  1150  -  U  dvojbenoj  stvari  povlastica  vjere  uživa  pravnu  pogodnost. 

Članak  2. 

Rastava  uz  trajanje  ženidbene  veze 

Kan.  1151  -  Ženidbeni  drugovi  imaju  dužnost  i  pravo  čuvati  zajednički  ženidbeni  život,  osim 
ako  ih  ispričava  zakoniti  razlog. 

Kan.  1152  -  §  1.  Iako  se  usrdno  preporučuje  da  ženidbeni  drug,  potaknut  kršćanskom  ljubavlju 
i  zauzet  za  dobro  obitelji,  ne  uskrati  oproštenje  preljubničkoj  stranci  i  ne  prekida  ženidbeni  život, 
ipak,  ako  joj  nije  izričito  ili  prešutno  oprostio  prijestup,  ima  pravo  prekinuti  zajednički  ženidbeni 
život,  osim  ako  je  pristao  na  preljub  ili  mu  dao  povoda  ili  i  sam  počinio  preljub. 

§  2.  Prešutno  se  oproštenje  ima  ako  je  nedužni  ženidbeni  drug,  pošto  je  doznao  za  preljub,  svo¬ 
jevoljno  s  bračnim  osjećajem  općio  s  drugim  ženidbenim  drugom;  oproštenje  se  pretpostavlja  ako  je 
tijekom  šest  mjeseci  sačuvao  zajednički  ženidbeni  život  i  nije  se  utekao  crkvenoj  ili  svjetovnoj 
vlasti. 

§  3.  Ako  je  nedužni  ženidbeni  drug  svojevoljno  prekinuo  zajednički  ženidbeni  život,  neka  u  ro¬ 
ku  od  šest  mjeseci  pokrene  parnicu  za  rastavu  koje  mjerodavne  crkvene  vlasti,  koja,  pošto  razmotri 

sve  okolnosti,  neka  prosudi  može  li  se  nedužni  ženidbeni  drug  navesti  da  oprosti  prijestup  i  da 
trajno  ne  produži  rastavu. 

Kan.  1153  -  §  1.  Ako  jedan  od  ženidbenih  drugova  dovodi  u  veliku  duševnu  ili  tjelesnu  pogi¬ 
belj  drugog  ženidbenog  druga  ili  djecu  ili  drukčije  čini  preteškim  zajednički  život,  pruža  drugom 
ženidbenom  drugu  zakoniti  razlog  da  se  rastavi  prema  odluci  mjesnog  ordinarija  i,  ako  prijeti  pogi¬ 
belj  zbog  odgode,  prema  vlastitoj  odluci. 

§  2.  U  svim  slučajevima,  pošto  prestane  razlog  rastave,  treba  da  se  ponovno  uspostavi  zajed¬ 
nički  ženidbeni  život,  osim  ako  crkvena  vlast  odredi  drukčije. 

Kan.  1154  -  Pošto  se  provede  rastava  ženidbenih  drugova,  treba  se  uvijek  prikladno  pobrinuti 
za  potrebno  uzdržavanje  i  odgoj  djece. 

Kan.  1155  -  Nedužni  ženidbeni  drug  može,  i  to  je  pohvalno,  drugoga  ženidbenog  druga  primiti 
natrag  u  ženidbeni  život;  u  tom  se  slučaju  odriče  prava  na  rastavu. 

Poglavlje  X. 

UKREPLJENJE  ŽENIDBE 


Članak  1. 

Jednostavno  ukrepljenje 

Kan.  1156  -  §  1.  Da  bi  se  ukrijepila  ženidba  nevaljana  zbog  zapreke,  traži  se  da  smetnja  presta¬ 
ne  ili  da  se  od  nje  dobije  oprost  i  da  barem  ona  stranka  koja  zna  za  smetnju  obnovi  privolu. 

§  2.  Ta  se  obnova  prema  crkvenom  pravu  traži  za  valjanost  ukrepljenja,  premda  su  u  početku 
obje  stranke  očitovale  privolu  i  nisu  je  poslije  opozvale. 

Kan.  1157  -  Obnova  privole  mora  biti  nov  čin  volje  za  ženidbu  o  kojoj  stranka  koja  obnavlja 
privolu  zna  ili  misli  daje  bila  ništava  od  početka. 

Kan.  1158  -  §  1.  Ako  je  smetnja  javna,  obje  stranke  treba  da  obnove  privolu  u  kanonskom  ob¬ 
liku,  uz  poštovanje  propisa  kan.  1 127,  §  2. 

§  2.  Ako  se  smetnja  ne  može  dokazati,  dostaje  da  se  privola  obnovi  privatno  i  tajno,  i  to  neka 
privolu  obnovi  stranka  koja  je  svjesna  smetnje,  samo  ako  je  druga  ostala  pri  danoj  privoli,  ili  obje 
stranke,  ako  je  smetnja  poznata  i  jednoj  i  drugoj. 

Kan.  1159  -  §  1.  Ženidba  nevaljana  zbog  nedostatka  privole  ukrepljuje  se  ako  stranka  koja  nije 
privoljela  od  sada  privoli,  samo  ako  traje  privola  koju  je  dala  druga  stranka. 

§  2.  Ako  se  nedostatak  privole  ne  može  dokazati,  dostaje  da  stranka  koja  nije  privoljela  dade 
privolu  privatno  i  tajno. 

§  3.  Ako  se  nedostatak  privole  može  dokazati,  potrebno  je  da  se  privola  dade  u  kanonskom  ob¬ 
liku. 


Kan.  1160  -  Da  bi  ženidba,  ništava  zbog  nedostatka  oblika,  postala  valjana,  mora  se  ponovno 
sklopiti  u  kanonskom  obliku,  uz  poštovanje  propisa  kan.  1 127,  §  2. 

Članak  2. 

Ozdravljenje  u  korijenu 


Kan.  1161  -  §  1.  Ozdravljenje  u  korijenu  nevaljane  ženidbe  njezino  je  ukrepljenje  bez  obnove 
privole,  koje  daje  mjerodavna  vlast  i  koje  sadrži  oprost  od  smetnje,  ako  je  ima,  i  od  kanonskog 
oblika,  ako  nije  obdržavana,  i  djelovanje  unatrag  kanonskih  učinaka  na  prošlost. 

§  2.  Ozdravljenje  biva  od  časa  davanja  milosti;  djelovanje  pak  unatrag  podrazumijeva  se  da  vri¬ 
jedi  od  časa  sklapanja  ženidbe,  osim  ako  je  izričito  određeno  drukčije. 

§  3.  Ozdravljenje  u  korijenu  neka  se  ne  dade,  osim  ako  je  vjerojatno  da  stranke  žele  ustrajati  u 
ženidbenom  životu. 

Kan.  1162  -  §  1.  Ako  u  obje  ili  u  jedne  od  stranaka  nema  privole,  ženidba  se  ne  može  ozdraviti 
u  korijenu,  bilo  daje  privola  nedostajala  od  početka,  bilo  daje  u  početku  dana,  a  poslije  opozvana. 

§  2.  Ali,  ako  privole  nije  bilo  od  početka,  nego  je  dana  poslije,  ozdravljenje  se  može  dati  od  ča¬ 
sa  kad  je  dana  privola. 

Kan.  1163  -  §  1.  Ženidba  nevaljana  zbog  smetnje  ili  nedostatka  propisanog  oblika  može  se  oz¬ 
draviti  samo  ako  traje  privola  obiju  stranaka. 

§  2.  Ženidba  nevaljana  zbog  smetnje  naravnog  ili  pozitivnog  božanskog  prava  može  se  ozdravi¬ 
ti  samo  pošto  prestane  smetnja. 

Kan.  1164  -  §  1.  Ozdravljenje  se  može  valjano  dati  i  bez  znanja  jedne  ili  obiju  stranaka;  neka  je 
ipak  ne  dade  osim  zbog  važna  razloga. 

Kan.  1165  -  §  1.  Ozdravljenje  u  korijenu  može  dati  Apostolska  Stolica. 

§  2.  U  pojedinačnim  slučajevima  može  ga  dati  dijecezanski  biskup,  iako  u  istoj  ženidbi  ima  vi¬ 
še  razloga  ništavnosti,  pošto  se  za  ozdravljenje  mješovite  ženidbe  ispune  uvjeti  o  kojima  se  govori  u 
kan.  1 125;  ali,  on  ga  ne  može  dati  ako  postoji  smetnja  od  koje  je  oprost  prema  odredbi  kan.  1078,  § 
2  pridržan  Apostolskoj  Stolici  ili  se  radi  o  smetnji  naravnog  ili  pozitivnog  božanskog  prava  koja  je 
već  prestala. 

DIO  II. 


OSTALI  BOGOSTOVNI  ČINI 

NASLOV  I. 

BLAGOSLOVINE 


Kan.  1166  -  Blagoslovine  su  sveti  znakovi  kojima  se,  na  neki  način  kao  i  sakramentima,  ozna¬ 
čuju  i  po  zagovoru  Crkve  postižu  osobito  duhovni  učinci. 

Kan.  1167  -  §  1.  Samo  Apostolska  Stolica  može  ustanoviti  nove  blagoslovine  ili  prihvaćene 
vjerodostojno  tumačiti,  neke  od  njih  ukinuti  ili  mijenjati. 

§  2.  U  tvorbi  ili  podjelbi  blagoslovina  neka  se  pažljivo  obdržavaju  obredi  i  obrasci  koje  je  odo¬ 
brila  crkvena  vlast. 

Kan.  1168  -  Služitelj  je  blagoslovina  klerik  koji  ima  potrebnu  vlast;  neke  blagoslovine,  prema 
odredbi  bogoslužnih  knjiga,  mogu  prema  sudu  mjesnog  ordinarija  podjeljivati  i  laici  koji  imaju 
odgovarajuće  osobine. 

Kan.  1169  -  §  1.  Posvećenja  i  posvete  mogu  valjano  obavljati  oni  koji  imaju  biskupski  biljeg,  a 
i  prezbiteri  kojima  je  to  dana  pravom  ili  zakonitim  dopuštenjem. 

§  2.  Svaki  prezbiter  može  dijeliti  blagoslovine,  osim  onih  koji  su  pridržani  rimskom  prvosveće¬ 
niku  ili  biskupima. 

§  3.  Đakon  može  dijeliti  samo  one  blagoslovine  koji  su  mu  izričito  dopušteni  po  pravu. 

Kan.  1170  -  Blagoslovi,  koji  treba  da  se  dijele  prvenstveno  katolicima,  mogu  se  dati  i  kateku- 
menima,  dapače,  i  nekatolicima,  osim  ako  to  priječi  crkvena  zabrana. 

Kan.  1171  -  Neka  se  s  posvećenim  stvarima,  koje  su  posvetom  ili  blagoslovom  određene  za 
bogoštovlje,  postupa  s  poštovanjem  i  neka  se  ne  upotrebljavaju  u  svjetovne  svrhe  ili  u  svrhe  koje 
njima  ne  odgovaraju,  makar  bile  u  privatnom  vlasništvu. 

Kan.  1172  -  §  1.  Nitko  ne  može  zakonito  izricati  zaklinjanja  nad  opsjednutima,  osim  ako  je  od 
mjesnog  ordinarija  dobio  posebnu  i  izričitu  dozvolu. 

§  2.  Neka  mjesni  ordinarij  dade  tu  dozvolu  samo  prezbiteru  koji  se  odlikuje  pobožnošću,  zna¬ 
njem,  razboritošću  i  neporočnošću  života. 

NASLOV  II. 


ČASOSLOV 


Kan.  1173  -  Crkva,  vršeći  Kristovu  svećeničku  službu,  slavi  bogoslužje  časova,  kojim  slušajući 
Boga  koji  govori  svojem  narodu  i  spominjući  se  otajstva  spasenja,  Njega  bez  prestanka  pjesmom  i 
molitvom  hvali  i  moli  za  spasenje  svega  svijeta. 

Kan.  1174  -  §  1.  Klerici  su  obvezni  moliti  časoslov  prema  odredbi  kan.  276,  §  2,  br.  3;  članovi 
ustanova  posvećenoga  života  i  družba  apostolskog  života  prema  odredbi  svojih  konstitucija. 

§2.1  ostali  se  vjernici,  prema  okolnostima,  usrdno  pozivaju  da  sudjeluju  u  moljenju  časoslova 
kao  u  činu  Crkve. 

Kan.  1175  -  U  moljenju  časoslova  neka,  se  koliko  je  moguće,  obdržava  pravo  vrijeme  svakog 
časa. 

NASLOV  III. 


CRKVENI  SPROVOD 


Kan.  1176  -  §  1.  Preminulim  vjernicima  treba  da  se  dade  crkveni  sprovod  prema  pravnoj  od¬ 
redbi. 

§  2.  Crkveni  sprovod,  po  kojem  Crkva  zaziva  duhovnu  pomoć  za  preminule  i  odaje  počast  nji¬ 
hovim  tijelima  te  istodobno  pruža  živima  utjehu  nade,  treba  da  se  slavi  prema  odredbi  bogoslužnih 
zakona. 

§  3.  Crkva  usrdno  preporučuje  da  se  čuva  pobožni  običaj  pokapanja  tijela  preminulih;  ipak  ne 
zabranjuje  spaljivanje,  osim  ako  je  izabrano  zbog  razloga  protivnih  kršćanskom  nauku. 

Poglavlje  I. 

SPROVODNO  SLAVLJE 


Kan.  1177  -  §  1.  Sprovod  za  svakog  preminulog  vjernika  mora  se  redovito  obaviti  u  crkvi  nje¬ 
gove  župe. 

§  2.  Ali,  svakom  vjerniku  ili  onima  čija  je  dužnost  brinuti  se  za  sprovod  preminulog  vjernika 
dopušteno  je  izabrati  za  sprovod  drugu  crkvu  s  pristankom  onoga  tko  njome  upravlja  i  pošto  obavi¬ 
jesti  pokojnikova  župnika. 

§  3.  Ako  se  smrt  dogodi  izvan  vlastite  župe  i  mrtvo  se  tijelo  ne  prenese  u  nju,  a  za  sprovod  nije 
zakonito  izabrana  druga  crkva,  neka  se  sprovod  obavi  u  crkvi  župe  gdje  se  smrt  dogodila,  osim  ako 
je  posebnim  pravom  određena  druga. 

Kan.  1178  -  Neka  se  sprovod  dijecezanskog  biskupa  obavi  u  njegovoj  stolnoj  crkvi,  osim  ako 
je  sam  izabrao  drugu  crkvu. 

Kan.  1179  -  Sprovod  redovnika  i  članova  družbe  apostolskoga  života  neka  redovito  u  njihovoj 
crkvi  ili  kapeli  obavi  poglavar  ako  je  ustanova  ili  družba  klerička,  inače  kapelan. 

Kan.  1180  -  §  1.  Ako  župa  ima  svoje  groblje,  preminule  vjernike  treba  pokopati  na  njemu,  o- 
sim  ako  se  sam  pokojnik  ili  ni  čija  je  dužnost  brinuti  se  za  pokojnikov  pokop  zakonito  izabrali 
drugo  groblje. 

§  2.  Svakom  je  dopušteno  izabrati  groblje  za  pokop,  osim  ako  se  to  pravom  zabranjuje. 

Kan.  1181  -  Što  se  tiče  priloga  prigodom  pogreba,  neka  se  obdržavaju  propisi  kan.  1264,  ali 
neka  se  ipak  pazi  da  u  sprovodu  ne  bude  nikakva  povlašćivanja  osoba  i  da  siromašni  ne  budu  lišeni 
dolična  sprovoda. 

Kan.  1182  -  Neka  se  poslije  pokopa  obavi  upis  u  maticu  umrlih  prema  odredbi  krajevnog  pra¬ 
va. 


Poglavlje  II. 

DOPUŠTENJE  ILI  USKRATA  CRKVENOG  SPROVODA 


Kan.  1183  -  §  1.  Kad  se  radi  o  sprovodu,  katekumeni  treba  da  se  pribroje  vjernicima. 

§  2.  Mjesni  ordinarij  može  dopustiti  crkveni  sprovod  maloj  djeci  koju  su  roditelji  namjeravali 
krstiti,  ali  su  umrla  prije  krštenja. 

§  3.  Prema  razboritu  sudu  mjesnog  ordinarija  crkveni  se  sprovod  može  dati  krštenima  koji  su 
članovi  neke  nekatoličke  Crkve  ili  crkvene  zajednice,  osim  ako  je  utvrđena  njihova  protivna  volja  i 
samo  ako  nije  moguće  imati  vlastita  službenika. 

Kan.  1184  -  §  1.  Crkveni  sprovod  treba  da  se  uskrati,  osim  ako  su  prije  pokazali  neke  znakove 
kajanja: 

1.  općepoznatim  otpadnicima  od  vjere,  krivovjernicima  i  raskolnicima; 

2.  onima  koji  su  izabrali  spaljivanje  svoga  tijela  zbog  razloga  protivnih  kršćanskoj  vjeri; 

3.  ostalim  očitim  grešnicima  kojima  nije  moguće  dopustiti  crkveni  sprovod  bez  javne  sab¬ 
lazni  vjernika. 

§  2.  Ako  ima  neke  dvojbe,  neka  se  traži  savjet  mjesnog  ordinarija,  čijeg  se  suda  treba  držati. 

Kan.  1185  -  Onomu  kome  je  uskraćen  crkveni  sprovod  treba  da  se  uskrati  i  svaka  sprovodna 
misa. 

NASLOV  IV. 


ŠTOVANJE  SVETACA,  SVETIH  LIKOVA 
I  SVETIH  MOĆI 


Kan.  1186  -  Da  bi  poticali  posvećivanje  Božjega  naroda,  Crkva  preporučuje  osobitom  i  sinov- 
skom  čašćenju  vjernika  Blaženu  Mariju  vazda  Djevicu,  Božju  majku,  koju  je  Krist  postavio  maj¬ 
kom  svih  ljudi,  i  promiče  istinsko  i  vjerodostojno  štovanje  drugih  svetaca  čiji  primjer  vjernike 
izgrađuje,  a  zagovor  štiti. 

Kan.  1187  -  Dopušteno  je  javnim  štovanjem  častiti  samo  one  Božje  sluge  koji  su  vlašću  Crkve 
uneseni  u  popis  svetaca  ili  blaženika. 

Kan.  1188  -  Neka  se  u  crkvama  sačuva  običaj  izlaganja  svetih  likova  vjernicima  na  štovanje; 
neka  se  ipak  izlažu  u  umjerenu  broju  i  prikladnim  redom  da  se  ne  bi  izazvalo  čuđenje  kršćanskog 
naroda  i  da  se  ne  bi  davalo  povoda  manje  ispravnoj  pobožnosti. 

Kan.  1189  -  Ako  je  kad  potreban  popravak  dragocjenih  likova,  to  jest  onih  koji  se  odlikuju  sta¬ 
rinom,  umjetnošću  ili  štovanjem,  izloženih  u  crkvama  ili  kapelama  štovanje  vjernika,  neka  se  nika¬ 
da  ne  obnavljaju  bez  pisane  dozvole  mjesnog  ordinarija;  a  neka  se,  prije  nego  je  dade,  posavjetuje 
sa  stručnjacima. 

Kan.  1190  -  §  1.  Svete  se  moći  ne  smiju  prodavati. 

§  2.  Bez  dozvole  Apostolske  Stolice  ne  mogu  se  ni  na  koji  način  valjano  otuđiti,  ni  trajno  prem¬ 
jestiti  znamenite  moći,  a  ni  one  kojima  narod  iskazuje  veliko  štovanje. 

§  3.  Propis  §  2  vrijedi  i  za  likove  koje  narod  u  nekoj  crkvi  uvelike  štuje. 

NASLOV  V. 


ZAVJET  I  PRISEGA 


Poglavlje  I. 

ZAVJET 


Kan.  1191  -  §  1.  Zavjet,  to  jest  promišljeno  i  slobodno  Bogu  dano  obećanje  o  mogućem  i  ve¬ 
ćem  dobru,  mora  se  ispuniti  iz  kreposti  vjere. 

§  2.  Sposobni  su  za  zavjet  svi  oni  koji  su  sposobni  prikladno  se  služiti  razumom,  osim  ako  im 
se  pravom  to  zabranjuje. 

§  3.  Zavjet  položen  zbog  teška  i  nepravedna  straha  ili  zlonamjere  prijevare  po  samom  je  pravu 
ništav. 

Kan.  1192  -  §  1.  Zavjet  je  javan  ako  ga  u  ime  Crkve  prima  zakoniti  poglavar;  inače  je  privatan. 

§  2.  Svečan  je  ako  ga  takvim  priznaje  Crkva;  inače  je  jednostavan. 

§  3.  Osoban  je  onaj  kojim  se  obećava  djelo  zavjetovanika;  stvaran  je  onaj  kojim  se  obećava 
neka  stvar;  mješovit,  ako  je  osobne  i  stvarne  naravi. 

Kan.  1193  -  Zavjet  po  sebi  obvezuje  samo  onoga  tko  ga  položi. 

Kan.  1194  -  Zavjet  prestane  istekom  vremena  određenog  za  izvršenje  obveze,  bitnom  promje¬ 
nom  obećanog  predmeta,  neispunjenjem  uvjeta  o  kojem  ovisi  zavjet  ili  prestankom  njegove  svrhe, 
oprostom  i  zamjenom. 

Kan.  1195  -  Tko  ima  vlast  nad  predmetom  zavjeta,  može  obvezu  zavjeta  obustaviti  dokle  god 
mu  ispunjanje  zavjeta  nanosi  štetu. 

Kan.  1196  -  Osim  rimskog  prvosvećenika,  od  privatnih  zavjeta  mogu  zbog  opravdana  razloga 
dati  oprost,  samo  ako  oprost  ne  krši  tuđe  stečeno  pravo: 

1.  mjesni  ordinarij  i  župnik  za  sve  svoje  podložnike,  pa  i  strance; 

2.  poglavar  redovničke  ustanove  ili  družbe  apostolskoga  života,  ako  su  kleričke  papinsko¬ 
ga  prava,  za  članove,  novake  i  osobe  koje  danonoćno  borave  u  kući  ustanove  ili  družbe; 

3.  oni  kojima  su  Apostolska  Stolica  ili  mjesni  ordinarij  povjerili  vlast  davanja  oprosta. 

Kan.  1197  -  Djelo  obećano  privatnim  zavjetom  sam  zavjetovanik  može  zamijeniti  za  veće  ili 
jednako  dobro;  za  manje  pak  dobro  onaj  koji  prema  odredbi  kan.  1 196  ima  vlast  dati  oprost. 

Kan.  1198  -  Zavjeti  položeni  prije  redovničkog  zavjetovanja  obustavljaju  se  dok  zavjetovanik 
ostaje  u  redovničkoj  ustanovi. 


Poglavlje  II. 

PRISEGA 


Kan.  1199  -  §  1.  Prisega,  to  jest  zazivanje  božanskog  Imena  za  svjedoka  istine,  može  se  položi¬ 
ti  samo  u  istini,  razboritosti  i  pravednosti. 

§  2.  Prisega  koju  kanoni  traže  ili  dopuštaju  ne  može  se  valjano  položiti  preko  zastupnika. 

Kan.  1200  -  §  1.  Onoga  tko  slobodno  prisegne  da  će  nešto  učiniti  veže  posebna  obveza  vjere  da 
ispuni  što  je  prisegom  potvrdio. 

§  2.  Prisega  iznuđena  zlonamjernom  prijevarom,  silom  ili  velikim  strahom  po  samom  je  pravu 
ništava. 

Kan.  1201  -  §  1.  Prisega  kojom  se  nešto  obećava  slijedi  narav  i  uvjete  čina  kojemu  se  dodaje. 

§  2.  Ako  se  prisega  dodaje  činu  koji  izravno  ide  na  štetu  drugih  ili  na  štetu  javnog  dobra  ili  vje¬ 
čnog  spasenja,  čin  zbog  prisege  ne  dobiva  ništa  na  snazi. 

Kan.  1202  -  Obveza  nastala  iz  prisege  kojom  se  nešto  obećava  prestane: 

1.  ako  oprost  od  nje  dade  onaj  u  čiju  je  korist  prisega  položena; 

2.  ako  se  prisegnuta  stvar  bitno  izmijeni  ili,  pošto  se  izmijene  okolnosti,  postane  ili  zla  ili 
potpuno  nevažna  ili  dapače  sprečava  veće  dobro. 

3.  neispunjenjem  konačne  svrhe  ili  uvjeta  pod  kojim  je  prisega  možda  dana; 

4.  oprostom  i  zamjenom,  prema  odredbi  kan.  1203. 

Kan.  1203  -  Oni  koji  mogu  zavjet  obustaviti,  zamijeniti  ili  od  njega  dati  oprost  imaju  istu  vlast 
i  na  isti  način  u  odnosu  prema  prisezi  kojom  se  nešto  obećava;  ali,  ako  oprost  od  prisege  ide  na  štetu 
drugih  koji  odbijaju  otpustiti  obvezu,  samo  Apostolska  Stolica  može  dati  oprost  od  prisege. 

Kan.  1204  -  Prisega  treba  da  se  usko  tumači  prema  pravu  i  prema  nakani  onoga  tko  priseže  ili, 
ako  taj  radi  zlonamjerno,  prema  nakani  onoga  komu  se  prisega  polaže. 

DIO  III. 


SVETA  MJESTA  I  VREMENA 

NASLOV  I. 

SVETA  MJESTA 


Kan.  1205  -  Sveta  su  mjesta  ona  koja  se  posvetom  ili  blagoslovom  što  ih  propisuju  bogoslužne 
knjige  određuju  za  bogoštovlje  ili  pokop  vjernika. 

Kan.  1206  -  Posveta  nekog  mjesta  pripada  dijecezanskom  biskup  i  onima  koji  su  u  pravu  s 
njim  izjednačeni;  oni  mogu  zadaću  obavljanja  posvete  na  svojem  području  povjeriti  bilo  kojem 
biskup  ili,  u  izuzetnim  slučajevima,  prezbiteru. 

Kan.  1207  -  Sveta  mjesta  blagoslivlja  ordinarij;  ipak  je  blagoslov  crkava  pridržan  dijecezan¬ 
skom  biskupu;  ali  i  jedan  i  drugi  mogu  za  to  ovlastiti  drugog  svećenika. 

Kan.  1208  -  O  obavljenoj  posveti  ili  blagoslovu  crkve,  a  isto  tako  o  blagoslovu  groblja,  neka  se 
sastavi  isprava  i  neka  se  jedan  njezin  primjerak  čuva  u  biskupijskoj  kuriji,  a  drugi  u  arhivu  dotične 
crkve. 

Kan.  1209  -  Posveta  ih  blagoslov  nekog  mjesta  dovoljno  se  dokazuje  i  po  jednom  besprijekor¬ 
nom  svjedoku,  samo  ako  se  time  nikomu  ne  nanosi  šteta. 

Kan.  1210  -  U  svetom  mjestu  neka  se  dopusti  samo  ono  što  služi  vršenju  ili  promicanju  bogoš¬ 
tovlja,  pobožnosti  i  vjere,  a  zabranjuje  se  sve  što  nije  u  skladu  sa  svetošću  mjesta.  Ordinarij  pak 
može  za  pojedinačni  čin  dopustiti  i  druge  upotrebe  koje  ipak  nisu  protivne  svetosti  mjesta. 

Kan.  1211  -  Sveta  se  mjesta  oskvmjuju  kad  se  u  njima  na  sablazan  vjernika  počine  teško  uvre¬ 
dljiva  djela  koja  su  prema  sudu  mjesnog  ordinarija  tako  teška  i  protivna  svetosti  mjesta  da  nije 
dopušteno  u  njima  obavljati  bogoslužje  dok  se  uvreda  ne  nadoknadi  pokorničkim  obredom  prema 
odredbi  bogoslužnih  knjiga. 

Kan.  1212  -  Sveta  mjesta  izgube  posvetu  ili  blagoslov  ako  se  velikim  dijelom  sruše  ili  se  trajno 
svedu  na  svjetovnu  upotrebu  odlukom  mjerodavnog  ordinarija  ili  stvarno. 

Kan.  1213  -  Crkvena  vlast  u  svetim  mjestima  slobodno  vrši  svoje  ovlasti  i  službe. 

Poglavlje  I. 

CRKVE 


Kan.  1214  -  Nazivom  crkva  označuje  se  sveta  zgrada  određena  za  bogoštovlje  u  koju  vjernici 
imaju  pravo  pristupa  osobito  da  bi  javno  obavljali  bogoštovlje. 

Kan.  1215  -  §  1.  Neka  se  nijedna  crkva  ne  gradi  bez  izričitog  napismeno  danog  pristanka  dije¬ 
cezanskog  biskupa. 

§  2.  Neka  dijecezanski  biskup  ne  dade  pristanka,  osim  ako,  pošto  se  posavjetuje  s  prezbiterijal- 
nim  vijećem  i  rektorima  susjednih  crkava,  smatra  da  nova  crkva  može  služiti  dobru  duša  i  da  neće 
nedostajati  sredstava  potrebnih  za  gradnju  crkve  i  za  bogoštovlje. 

§3.1  redovničke  ustanove,  iako  su  od  dijecezanskog  biskupa  dobile  pristanak  za  osnutak  nove 
kuće  u  biskupiji  ili  gradu,  ipak  prije  nego  počnu  graditi  crkvu  na  točno  određenom  mjestu,  moraju 
pribaviti  njegovu  dozvolu. 

Kan.  1216  -  U  gradnji  i  obnovi  crkava  neka  se,  pošto  se  dobije  mišljenje  stručnjaka,  poštuju 
načela  i  odredbe  bogoslužja  i  svete  umjetnosti. 

Kan.  1217  -  §  1.  Pošto  se  propisno  završi  gradnja,  neka  se  nova  crkva  što  prije  posveti  ili  ba¬ 
rem  blagoslovi,  uz  obdržavanje  zakona  svetog  bogoslužja. 

§  2.  Crkve,  posebno  stolne  i  župne,  neka  se  posvete  svečanim  obredom. 

Kan.  1218  -  Neka  svaka  crkva  ima  svoj  naslov  koji  se,  pošto  se  obavi  posveta  crkve,  ne  može 
mijenjati. 

Kan.  1219  -  U  zakonito  posvećenoj  ih  blagoslovljenoj  crkvi  mogu  se  obavljati  svi  bogoštovni 
čini,  uz  poštovanje  župnih  prava. 

Kan.  1220  -  §  1.  Neka  se  svi  kojima  je  to  dužnost  brinu  da  se  u  crkvama  održava  ona  čistoća  i 
ljepota  koje  dolikuje  kući  Božjoj  te  da  se  iz  njih  uklanja  sve  što  nije  u  skladu  sa  svetošću  mjesta. 

§  2.  Da  bi  se  zaštitila  sveta  i  dragocjena  dobra,  neka  se  vodi  stalna  briga  za  održavanje  i  upot¬ 
rebljavaju  primjerena  sigurnosna  sredstva. 

Kan.  1221  -  Pristup  u  crkvu  za  vrijeme  svetih  slavlja  neka  bude  slobodan  i  besplatan. 

Kan.  1222  -  §  1.  Ako  se  neka  crkva  ne  može  nikako  upotrebljavati  za  bogoštovlje,  a  nema  mo¬ 
gućnosti  za  njezinu  obnovu,  dijecezanski  je  biskup  može  svesti  na  doličnu  svjetovnu  upotrebu. 

§  2.  Kad  drugi  važni  razlozi  preporučuju  da  se  neka  crkva  više  ne  upotrebljava  za  bogoštovlje, 
dijecezanski  je  biskup  može,  pošto  se  posavjetuje  s  prezbiterijalnim  vijećem,  svesti  na  doličnu 
svjetovnu  upotrebu,  s  pristankom  onih  koji  si  zakonito  prisvajaju  pravo  na  nju,  i  samo  ako  dobro 
duša  ne  trpi  zbog  toga  nikakvu  štetu. 


Poglavlje  II. 

KAPELE  I  PRIVATNE  KAPELICE 


Kan.  1223  -  Nazivom  kapela  označuje  se  mjesto  koje  je  s  dozvolom  ordinarija  određeno  za  bo¬ 
goštovlje  na  dobrobit  neka  zajednice  ili  skupine  vjernika  koji  su  tu  okupljaju  i  kamo  s  pristankom 
mjerodavnog  poglavara  mogu  dolaziti  drugi  vjernici. 

Kan.  1224  -  §  1.  Neka  ordinarij  ne  dade  dozvolu  koja  se  traži  za  osnutak  kapele,  osim  ako  je 
prije  osobno  ili  preko  drugoga  pregledao  mjesto  određeno  za  kapelu  te  ga  našao  dolično  opremlje¬ 
nim. 

§  2.  Pošto  je  pak  dozvola  dana,  kapela  se  ne  može  predati  za  svjetovnu  upotrebu  bez  odobrenja 
spomenutog  ordinarija. 

Kan.  1225  -  U  zakonito  ustanovljenim  kapelama  mogu  se  obavljati  sva  sveta  slavlja,  osim  ako 
se  koja  izuzimaju  po  pravu  ili  propisu  mjesnog  ordinarija  ili  ako  ih  priječe  bogoslužne  odredbe. 

Kan.  1226  -  Nazivom  privatna  kapelica  označuje  se  mjesto  koje  je  s  dozvolom  mjesnog  ordina¬ 
rija  određeno  za  bogoštovlje  na  dobrobit  jedne  ili  više  fizičkih  osoba. 

Kan.  1227  -  Biskupi  mogu  za  sebe  podignuti  privatnu  kapelicu  koja  uživa  ista  prava  kao  i  ka¬ 
pela. 

Kan.  1228  -  Za  misu  ili  druga  sveta  slavlja  u  nekoj  privatnoj  kapelici  traži  se  dozvola  mjesnog 
ordinarija,  uz  obdržavanje  propisa  kan.  1227. 

Kan.  1229  -  Prikladno  je  da  se  kapele  i  privatne  kapelice  blagoslove  po  obredu  propisanom  u 
bogoslužnim  knjigama;  ali,  moraju  biti  pridržane  samo  za  bogoštovlje  i  izuzete  od  svake  kućne 
upotrebe. 


Poglavlje  III. 

SVETIŠTA 


Kan.  1230  -  Nazivom  svetište  označuje  se  crkva  ili  drugo  sveto  mjesto  kamo  mnogobrojni 
vjernici,  iz  osobit  razloga  pobožnosti,  hodočaste  s  odobrenjem  mjesnog  ordinarija. 

Kan.  1231  -  Da  bi  svetište  moglo  nazivati  narodnim,  mora  imati  odobrenje  biskupske  konfe¬ 
rencije;  da  bi  se  moglo  nazivati  međunarodnim,  traži  se  odobrenje  Svete  Stolice. 

Kan.  1232  -  §  1.  Za  odobrenje  statuta  biskupijskog  svetišta  mjerodavan  je  mjesni  ordinarij;  za 
statut  narodnog  svetišta,  biskupska  konferencija;  za  statut  međunarodnog  svetišta,  samo  Sveta 
Stolica. 

§  2.  Neka  se  u  statutu  osobito  odrede  svrha,  vlast  rektora,  vlasništvo  dobara  i  upravljanje  dob¬ 
rima. 

Kan.  1233  -  Svetištima  se  mogu  dati  neke  povlastice  kad  god  se  vidi  da  to  preporučuju  okol¬ 
nosti  mjesta,  mnoštvo  hodočasnika  i,  osobito,  dobrobit  vjernika. 

Kan.  1234  -  §  1.  Neka  se  u  svetištima  obilnije  pružaju  vjernicima  sredstva  spasenja,  revno  na- 
viješta  riječ  Božja,  prikladno  unapređuje  bogoslužni  život,  osobito  euharistijskim  i  pokorničkim 
slavljem,  i  neka  se  njeguju  odobreni  oblici  puče  pobožnosti. 

§  2.  Zavjetna  svjedočanstva  pučke  umjetnosti  i  pobožnosti  neka  se  drže  u  svetištima  ili  pripad- 
nim  mjestima  tako  da  se  vide,  i  neka  se  sigurno  čuvaju. 

Poglavlje  IV. 

OLTARI 


Kan.  1235  -  §  1.  Oltar,  ili  stol  na  kojem  se  slavi  euharistijska  žrtva,  zove  se  nepomičan  ako  je 
sagrađen  tako  da  je  pričvršćen  za  pod  te  se  zbog  toga  ne  može  pomicati,  a  pomičan  ako  se  može 
prenositi. 

§  2.  Prikladno  je  da  u  svakoj  crkvi  bude  nepomičan  oltar;  a  u  drugim  mjestima  određenima  za 
sveta  slavlja  nepomičan  ili  pomičan  oltar. 

Kan.  1236  -  §  1 .  Prema  predanom  običaju  Crkve,  ploča  nepomična  oltara  neka  bude  kamena  i, 
dapače,  od  jednog  prirodnog  kamena;  ipak,  prema  sudu  biskupske  konferencije  može  se  upotrijebiti 
i  druga  dolična  i  čvrsta  tvar.  Nosači  pak  ili  podloga  mogu  se  izraditi  od  bilo  koje  tvari. 

§  2.  Pomičan  oltar  može  se  izraditi  od  bilo  koje  čvrste  tvari  prikladne  za  bogoslužnu  upotrebu. 

Kan.  1237  -  §  1 .  Nepomični  oltari  treba  da  se  posvete,  pomični  pak  posvete  ili  blagoslove  po 
obredima  propisanima  u  bogoslužnim  knjigama. 

§  2.  Neka  se  čuva  drevna  predaja  pohranjivanja  moći  mučenika  ili  drugih  svetaca  ispod  nepo¬ 
mična  oltara,  prema  odredbama  predanima  u  bogoslužnim  knjigama. 

Kan.  1238  -  §  1.  Oltar  gubi  posvetu  ili  blagoslov  prema  odredbi  kan.  1212. 

§  2.  Svođenje  crkve  ili  drugog  svetog  mjesta  na  svjetovnu  upotrebu  ne  gube  posvetu  ni  blagos¬ 
lov  ni  nepomični  ni  pomični  oltar. 

Kan.  1239  -  §  1.  I  nepomičan  i  pomičan  oltar  treba  da  služe  samo  za  bogoštovlje,  a  isključuje 
se  posve  svaka  svjetovna  upotreba. 

§  2.  Neka  se  ispod  oltara  ne  pokopa  nijedno  mrtvo  tijelo;  inače  nije  dopušteno  slaviti  misu  na 
njemu. 


Poglavlje  V. 

GROBLJA 


Kan.  1240  -  §  1.  Neka  Crkva,  gdje  je  moguće,  ima  svoja  groblja  ili  u  svjetovnim  grobljima  ba¬ 
rem  prostore  određene  za  preminule  vjernike,  koja  treba  da  se  pravilno  blagoslove. 

§  2.  Ako  se  pak  to  ne  može  postići,  neka  se  svaki  put  pravilno  blagoslove  pojedini  grobovi. 

Kan.  1241  -  §  1.  Župe  i  redovničke  ustanove  mogu  imati  svoje  groblje. 

§  2.  I  druge  pravne  osobe  ili  obitelji  mogu  imati  posebno  groblje  ili  grobnicu  koji,  prema  sudu 
mjesnog  ordinarija,  treba  da  se  blagoslove. 

Kan.  1242  -  Neka  se  mrtva  tijela  ne  pokapaju  u  crkvama,  osim  ako  se  radi  o  rimskom  prvosve¬ 
ćeniku  ili  kardinalima  ih  dijecezanskim  biskupima,  pa  i  umirovljenima,  koje  valja  pokopati  u  njiho¬ 
voj  crkvi. 

Kan.  1242  -  Neka  se  krajevnim  pravom  donesu  prikladne  odredbe  o  redu  koji  treba  da  se  obdr- 
žava  na  grobljima,  osobito  o  čuvanju  i  poštovanju  njihove  svete  naravi. 

NASLOV  II. 


SVETA  VREMENA 


Kan.  1244  -  §  1 .  Samo  vrhovna  crkvena  vlast  ima  pravo  uvoditi,  prenositi  i  ukidati  blagdane  i 
pokorničke  dane  zajedničke  općoj  Crkvi,  uz  obdržavanje  propisa  kan.  1246,  §  2. 

§  2.  Poštujući  pravo  dijecezanskih  biskupa,  o  kojemu  se  govori  u  kan.  87,  župnik  može  zbog 
opravdana  razloga  i  prema  propisima  dijecezanskog  biskupa  u  pojedinačnim  slučajevima  dati  op¬ 
rost  od  obveze  obdržavanja  blagdana  ili  pokorničkih  dana  ili  je  zamijeniti  drugim  pobožnim  djeli¬ 
ma;  to  isto  može  i  poglavar  redovničke  ustanove  ili  družbe  apostolskoga  života,  ako  su  kleričke 
papinskoga  prava,  za  svoje  podložnike  koji  danonoćno  borave  u  kući. 

Poglavlje  I. 

BLAGDANI 


Kan.  1246  -  §  1.  Nedjelja  u  koju  se,  prema  apostolskoj  predaji,  slavi  vazmeno  otajstvo,  treba 
da  se  u  općoj  Crkvi  obdržava  kao  prvotni  zapovijedani  blagdan.  Isto  tako  treba  da  se  obdržavaju 
blagdani  Rođenja  Gospodinova  našega  Isusa  Krista,  Bogojavljenja,  Uzašašća  i  Presvetog  Tijela  i 
Krvi  Kristove,  Svete  Bogorodice  Marije,  njezina  Bezgrešnog  začeća  i  Uznesenja,  svetog  Josipa, 
svetih  apostola  Petra  i  Pavla  te  konačno  Svih  svetih. 

§  2.  Biskupska  konferencija  ipak  može,  pošto  prije  dobije  odobrenje  Apostolske  Stolice,  neke 
od  zapovijedanih  blagdana  ukinuti  ili  prenijeti  na  nedjelju. 

Kan.  1247  -  Nedjeljom  i  drugim  zapovijedanim  blagdanima  vjernici  su  obvezni  sudjelovati  u 
misi;  osim  toga,  neka  se  uzdrže  od  onih  radova  i  poslova  koji  priječe  iskazivanje  štovanja  Bogu, 
radost  vlastitu  danu  Gospodnjemu  ili  potreban  odmor  duše  i  tijela. 

Kan.  1248  -  §  1.  Zapovijedi  sudjelovanja  u  misi  udovoljava  onaj  tko  ili  na  sam  blagdan  ili  uve¬ 
čer  prethodnog  dana  prisustvuje  misi  gdje  god  se  ona  slavi  po  katoličkom  obredu. 

§  2.  Ako  nema  dovoljno  posvećenih  službenika  ili  ako  zbog  drugog  važnog  razloga  bude  ne¬ 
moguće  sudjelovanje  u  euharistijskom  slavlju,  veoma  se  preporučuje  vjernicima  da  sudjeluju  u 
službi  Riječi,  ako  se  ona  prema  propisima  dijecezanskog  biskupa  slavi  u  župnoj  crkvi  ili  na  drugom 
svetom  mjestu  ili  da  potrebno  vrijeme  provedu  u  molitvi  osobno  ili  u  obitelji  ili,  prema  prigodi,  u 
skupinama  obitelji. 


Poglavlje  II. 

DANI  POKORE 


Kan.  1249  -  Po  božanskom  zakonu  svi  su  vjernici,  svatko  na  svoj  način,  dužni  činiti  pokoru; 
ipak,  da  bi  se  svi  međusobno  povezali  nekim  zajedničkim  obdržavanjem  pokore,  propisuju  se  po¬ 
kornički  dani,  u  koje  neka  se  vjernici  na  poseban  način  posvete  molitvi,  neka  izvršuju  djela  pobož- 
nosti  i  dobrotvornosti,  neka  se  odriču  sebe,  neka  izvršuju  vjernije  svoje  obveze  i  neka  obdržavaju 
osobito  post  i  nemrs,  prema  odredbi  kanona  koji  slijede. 

Kan.  1250  -  Pokornički  su  dani  i  vremena  u  općoj  Crkvi  svaki  petak  u  godini  i  korizmeno  vri¬ 
jeme. 

Kan.  1251  -  Uzdržavanje  od  mesne  ili  druge  hrane,  prema  propisima  biskupske  konferencije, 
neka  se  obdržava  svakog  petka  u  godini,  osim  ako  se  podudaraju  s  nekim  danom  ubrojenim  među 
svetkovine;  nemrs  pak  i  post  na  Pepelnicu  i  na  Petak  muke  i  smrti  Gospodina  našega  Isusa  Krista. 

Kan.  1252  -  Zakon  nemrsa  obvezuje  one  koji  su  navršili  četrnaestu  godinu  života;  zakon  pak 
posta  obvezuje  sve  punoljetne  sve  do  započete  šezdesete  godine.  Neka  se  pastiri  duša  i  roditelji  ipak 
brinu  da  se  oni  koji  zbog  maloljetnosti  nisu  obvezni  na  post  i  nemrs  pouče  o  pravom  smislu  pokore. 

Kan.  1253  -  Biskupska  konferencija  može  pobliže  odrediti  obdržavanje  posta  i  nemrsa,  a  isto 
tako  zamijeniti  ih,  u  cijelosti  ili  djelomično,  drugim  oblicima  pokore,  osobito  djelima  dobrotvomos- 
ti  i  vježbama  pobožnosti. 

KNJIGA  V. 

VREMENITA  CRKVENA  DOBRA 

Kan.  1254  -  §  1.  Katolička  crkva  može  po  prirođenom  pravu,  neovisno  o  svjetovnoj  vlasti,  stje¬ 
cati,  posjedovati  i  otuđivati  vremenita  dobra  te  upravljati  njima  da  bi  postigla  svrhe  koje  su  joj 
vlastite. 

§  2.  Svrhe  pak  koje  su  joj  vlastite  osobito  su  ove:  uređenje  bogoštovlja,  briga  za  dolično  uzdr¬ 
žavanje  klera  i  drugih  službenika,  vršenje  djela  apostolata  i  dobro tvornosti,  napose  prema  siroma¬ 
sima. 

Kan.  1255  -  Opća  Crkva  i  Apostolska  Stolica,  partikulame  Crkve  i  svaka  druga  pravna  osoba, 
bilo  javna  bilo  privatna,  subjekti  su  sposobni  stjecati,  posjedovati  i  otuđivati  vremenita  dobra  te 
upravljati  njima  prema  pravnoj  odredbi. 

Kan.  1256  -  Vlasništvo  dobara,  pod  vrhovnom  vlašću  rimskog  prvosvećenika,  pripada  onoj 
pravnoj  osobi  koja  je  ta  dobra  zakonito  stekla. 

Kan.  1257  -  §  1.  Sva  vremenita  dobra  koja  pripadaju  općoj  Crkvi,  Apostolskoj  Stolici  ili  dru¬ 
gim  javnim  pravnim  osobama  u  Crkvi  crkvena  su  dobra  i  njima  se  upravlja  prema  kanonima  koji 
slijede  i  prema  njihovim  statutima. 

§  2.  Vremenitim  dobrima  privatne  pravne  osobe  upravlja  se  prema  njezinu  statutu,  a  ne  prema 
onim  kanonima,  osim  ako  se  izričito  određuje  nešto  drugo. 

Kan.  1258  -  U  kanonima  koji  slijede  nazivom  Crkva  označuje  se  ne  samo  opća  Crkva  ili  Apos¬ 
tolska  Stolica  nego  i  svaka  javna  pravna  osoba  u  Crkvi,  osim  ako  je  nešto  drugo  očito  iz  sklopa 
govora  ili  naravi  stvari. 

NASLOV  I. 


STJECANJE  DOBARA 


Kan.  1259  -  Crkva  može  stjecati  vremenita  dobra  na  sve  pravedne  načine,  bilo  naravnog  bilo 
pozitivnog  prava,  kako  je  to  dopušteno  i  drugima. 

Kan.  1260  -  Crkva  ima  prirođeno  pravo  tražiti  od  vjernika  ono  što  joj  je  potrebno  za  vlastite 
svrhe. 

Kan.  1261  -  §  1.  Vjernicima  je  slobodno  davati  vremenita  dobra  u  korist  Crkve. 

§  2.  Dijecezanski  je  biskup  dužan  podsjećati  vjernike  na  obvezu,  o  kojoj  se  govori  u  kan.  222,  § 
1,  i  to  na  prikladan  način  zahtijevati. 

Kan.  1262  -  Neka  vjernici  pomažu  Crkvu  prilozima  koje  se  od  njih  traže,  a  prema  odredbama 
koje  donese  biskupska  konferencija. 

Kan.  1263  -  Dijecezanski  biskup  ima  pravo,  pošto  se  posavjetuje  s  ekonomskim  i  prezbiterijal- 
nim  vijećem,  za  potrebe  biskupije  nametnuti  javnim  pravnim  osobama,  koje  su  pod  njegovom  upra¬ 
vom,  umjeren  doprinos,  razmjeran  njihovim  prihodima;  ostalim  fizičkim  i  pravnim  osobama  dopuš¬ 
teno  mu  je  samo  ako  je  velika  potreba  i  pod  istim  uvjetima  nametnuti  izvanredno  i  umjereno  dava¬ 
nje,  poštujući  krajevne  zakone  i  običaje  koji  mu  daju  veća  prava. 

Kan.  1264  -  Zadaća  je  pokrajinske  biskupske  skupštine,  osim  ako  pravo  određuje  drukčije: 

1.  da  odredi  pristojbe  za  čine  izvršne  vlasti  kojima  se  daje  neka  pogodnost  ili  za  izvršenje 
otpisa  Apostolske  Stolice,  koje  pristojbe  mora  odobriti  samo  Apostolska  Stolica; 

2.  da  pobliže  odredi  priloge  prigodom  podjeljivanja  sakramenata  i  blagoslovina. 

Kan.  1265  -  §  1.  Uz  poštovanje  prava  prosjačkih  redovnika,  zabranjuje  se  svakoj  privatnoj,  bilo 
fizičkoj  bilo  pravnoj,  osobi  bez  pisane  dozvole  vlastitog  ordinarija  i  mjesnog  ordinarija  prikupljati 
milodare  za  bilo  koju  pobožnu  ili  crkvenu  ustanovu  ili  svrhu. 

§  2.  Biskupska  konferencija  može  donijeti  odredbe  o  prikupljanju  milodara  koje  moraju  pošto¬ 
vati  svi,  pa  i  oni  koje  se  po  ustanovljenju  zovu  i  jesu  prosjački  redovi. 

Kan.  1266  -  Mjesni  ordinarij  može  narediti  da  se  u  svim  crkvama  i  kapelama,  i  u  onima  koje 
pripadaju  redovničkom  ustanovama,  koje  su  stvarno  i  trajno  pristupačne  vjernicima,  prikupljaju 
posebni  milodari  za  određene  župe,  biskupije,  narodne  i  opće  pothvate,  koji  poslije  moraju  biti 
savjesno  dostavljeni  biskupijskoj  kuriji. 

Kan.  1267  -  §  1.  Smatra  se  da  su  darovi  dani  poglavarima  ili  upraviteljima  bilo  koje  crkvene 
pravne  osobe,  i  privatne,  namijenjeni  samoj  pravnoj  osobi,  osim  ako  je  određeno  nešto  protivno. 

§  2.  Darovi,  o  kojima  se  govori  u  §  1,  ne  mogu  se  odbiti,  osim  zbog  opravdana  razloga  i,  u  važ¬ 
nijim  stvarima,  s  ordinarij evom  dozvolom,  ako  se  radi  o  javnoj  pravnoj  osobi;  traži  se  dozvola  istog 
ordinarija  za  primanje  darova  opterećenih  određenom  obvezom  ili  uvjetom,  uz  obdržavanje  propisa 
kan.  1295. 

§  3.  Darovi  koje  vjernici  daju  u  određenu  svrhu  mogu  se  upotrijebiti  samo  u  tu  svrhu. 

Kan.  1268  -  Za  vremenita  dobra  Crkve  prihvaća  zastaru  kao  način  stjecanja  prava  i  oslobađa¬ 
nja  od  obveza,  prema  odredbi  kann.  197-199. 

Kan.  1269  -  Privatne  osobe  zastarom  mogu  steći  posvećene  stvari,  ako  su  one  vlasništvo  priva¬ 
tnih  osoba,  ali  ih  nije  dopušteno  upotrijebiti  u  svjetovne  svrhe,  osim  ako  su  izgubile  posvetu  ili 
blagoslov;  ali,  ako  te  stvari  pripadaju  crkvenoj  javnoj  pravnoj  osobi,  može  ih  steći  samo  druga 
crkvena  javna  pravna  osoba. 

Kan.  1270  -  Nekretnine,  pokretne  dragocjenosti,  prava  i  tužbe,  bilo  osobne  bilo  stvarne,  koje 
pripadaju  Apostolskoj  Stolici,  zastarijevaju  u  roku  od  sto  godina;  ako  pripadaju  drugoj  crkvenoj 
javnoj  pravnoj  osobi,  zastarijevaju  u  roku  od  trideset  godina. 

Kan.  1271  -  Neka  biskupi,  radi  veze  jedinstva  i  ljubavi,  prema  mogućnostima  svoje  biskupije, 
pridonose  pribavljanju  sredstava  koja  su  Apostolskoj  Stolici  prema  prilikama  vremena  potrebna  da 
bi  mogla  prikladno  služiti  općoj  Crkvi. 

Kan.  1272  -  U  krajevima  gdje  još  ima  nadarbina  u  pravom  smislu  riječi  zadaća  je  biskupske 
konferencije  da,  prikladnim  odredbama  usklađenima  s  Apostolskom  Stolicom  i  od  nje  odobrenima, 
uredi  upravljanje  dotičnim  nadarbinama,  tako  da  se  prihodi,  a  koliko  je  moguće  čak  i  sama  imovina 
nadarbina,  pomalo  prenesu  na  ustanovu  o  kojoj  se  govori  u  kan.  1274,  §  1. 

NASLOV  II. 


UPRAVLJANJE  DOBRIMA 


Kan.  1273  -  Rimski  je  prvosvećenik  snagom  prvenstva  u  upravljanju  vrhovni  upravitelj  svih 
crkvenih  dobara  i  vrhovni  raspolagatelj  njima. 

Kan.  1274  -  §  1 .  Neka  u  pojedinim  biskupijama  bude  posebna  ustanova  koja  će  prikupljati  dob¬ 
ra  ili  priloge  sa  svrhom  da  se  prema  odredbi  kan.  281  osigura  uzdržavanje  klerika  koji  služe  u  korist 
biskupije,  osim  ako  su  zbrinuti  na  drugi  način. 

§  2.  Gdje  još  nije  prikladno  uređeno  socijalno  osiguranje  u  korist  klera,  neka  se  biskupska  kon¬ 
ferencija  pobrine  za  ustanovu  kojom  će  se  dovoljno  zajamčiti  socijalna  sigurnost  klera. 

§  3.  U  svakoj  biskupiji,  ako  je  potrebno,  neka  se  osnuje  zajednički  fond  iz  kojega  bi  biskupi 
mogli  namirivati  obveze  prema  drugim  osobama  koje  služe  Crkvi  i  odgovarati  različitim  potrebama 
biskupije,  te  iz  kojega  bi  i  bogatije  biskupije  mogle  pomagati  siromašnijima. 

§  4.  Prema  različitim  okolnostima  mjesta,  svrhe  o  kojima  se  govori  u  §§  2  i  3  mogu  se  priklad¬ 
nije  postizati  međusobno  povezanim  biskupijskim  ustanovama  ili  suradnjom  ili  također  osnutkom 
prikladna  društva  za  različite  biskupije,  dapače  i  za  cijelo  područje  iste  biskupske  konferencije. 

§  5.  Ako  je  moguće,  neka  se  te  ustanove  osnuju  tako  da  budu  priznate  i  u  svjetovnom  pravu. 

Kan.  1275  -  Fondom  dobara  koja  potječu  iz  različitih  biskupija  upravlja  se  prema  prikladno 
usklađenim  odredbama  biskupa  kojih  se  to  tiče. 

Kan  1276  -  §  1.  Ordinarij eva  je  dužnost  da  pažljivo  nadzire  upravljanje  svim  dobrima  koja  pri¬ 
padaju  javnim  pravnim  osobama  koje  su  njemu  podložne,  uz  poštovanje  zakonitih  naslova  koji 
ordinariju  daju  veća  prava. 

§  2.  Uzevši  u  obzir  prava,  zakonite  običaje  i  okolnosti,  neka  se  ordinariji  pobrinu  da  urede  sav 
posao  upravljanja  crkvenim  dobrima,  tako  što  će  u  granicama  općeg  ili  krajevnog  prava  izdati 
posebne  upute. 

Kan.  1277  -  Dijecezanski  se  biskup  mora,  kad  se  radi  o  obavljanju  poslova  upravljanja  koji  su 
s  obzirom  na  gospodarsko  stanje  biskupije  od  veće  važnosti,  posavjetovati  s  ekonomskim  vijećem  i 
zborom  savjetnika;  biskupu  je  pak  potreban  pristanak  toga  vijeća  i  zbora  savjetnika,  osim  u  slučaje¬ 
vima  koji  su  posebno  navedeni  u  općem  pravu  ili  ispravama  utemeljenja,  i  za  poslove  izvanrednog 
upravljanja.  Ali,  zadaća  je  biskupske  konferencije  da  odredi  koji  poslovi  treba  da  se  smatraju  poslo¬ 
vima  izvanrednog  upravljanja. 

Kan.  1278  -  Osim  zadaća  o  kojima  se  govori  u  kan.  494,  §§  3  i  4,  dijecezanski  biskup  može 
ekonomu  povjeriti  i  one  zadaće  o  kojima  je  riječ  u  kann.  1276,  §  1  i  1279,  §  2. 

Kan.  1279  -  §  1.  Upravljanje  crkvenim  dobrima  pripada  onomu  tko  neposredno  upravlja  osob¬ 
nom  kojoj  pripadaju  ta  dobra,  osim  ako  što  drugo  određuju  krajevno  pravo,  statut  ili  zakoniti  običaj, 
i  uz  poštovanje  ordinarij  eva  prava  da  se  umiješa,  ako  bi  upravitelj  bio  nemaran. 

§  2.  Za  upravljanje  dobrima  javne  privatne  osobe  koja  prema  pravu  ili  prema  ispravama  uteme¬ 
ljenja  ili  prema  vlastitom  statutu  nema  svojih  upravitelja  neka  ordinarij,  kojemu  je  podložna  ta 
osoba,  izabere  prikladne  osobe  na  tri  godine;  ordinarij  može  te  osobe  ponovno  imenovati. 

Kan.  1280  -  Neka  svaka  pravna  osoba  ima  svoje  ekonomsko  vijeće  ili  barem  dvojicu  savjetnika 
koji  neka,  prema  odredbama  statuta,  pomažu  upravitelju  u  obavljanju  službe. 

Kan.  1281  -  §  1.  Upravitelji  nevaljano  obavljaju  poslove  koji  prelaze  granice  i  način  redovitog 
upravljanja,  osim  ako  su  prije  toga  dobili  napismeno  ordinarij  evo  ovlaštenje,  uz  obdržavanje  propi¬ 
sa  statuta. 

§  2.  Neka  se  u  statutu  odrede  poslovi  koji  prelaze  granice  i  način  redovitog  upravljanja;  ako 
pak  statut  o  tome  šuti,  neka  dijecezanski  biskup,  pošto  se  posavjetuje  s  ekonomskim  vijećem,  odre¬ 
di  te  poslove  za  osobe  koje  su  mu  podložne. 

§  3.  Pravna  osoba  nije  dužna  odgovarati  za  nevaljano  obavljene  poslove  upravitelja,  osim  kad 
je  i  onoliko  koliko  je  imala  od  njih  koristi;  ipak,  za  nezakonito  ali  valjano  obavljene  poslove 
upravitelja  odgovarat  će  sama  pravna  osoba,  uz  poštovanje  njezina  prava  na  tužbu  ili  utok  protiv 
upravitelja  koji  su  je  oštetili. 

Kan.  1282  -  Svi,  bilo  klerici  bilo  laici,  koji  s  nekog  zakonitog  naslova  sudjeluju  u  upravljanju 
crkvenim  dobrima,  moraju  obavljati  svoje  zadaće  u  ime  Crkve,  prema  pravnoj  odredbi. 

Kan.  1283  -  Prije  nego  upravitelji  preuzmu  svoju  službu: 

1.  moraju  prisegom  pred  ordinarijem  ili  njegovim  ovlaštenikom  zajamčiti  da  će  dobro  i 
vjerno  upravljati; 

2.  neka  se  sastavi  i  neka  ga  oni  potpišu  točan  i  iscrpan  imovnik  nekretnina,  pokretnih  stvari 
ili  dragocjenih  ili  onih  koje  se  bilo  kako  odnose  na  kulturna  dobra,  i  drugih  stvari  s  njihovim  opi¬ 
som  i  procjenom,  a  sastavljen  neka  se  provjeri; 

3.  neka  se  jedan  primjerak  toga  imovnika  čuva  u  arhivu  uprave,  a  drugi  u  arhivu  kurije; 
neka  se  u  oba  upiše  svaka  promjena  u  vezi  s  imovinom. 

Kan.  1284  -  §  1.  Svi  su  upravitelji  dužni  obavljati  svoju  službu  s  brižljivošću  dobra  domaćina. 

§  2.  Zato  moraju: 

1.  paziti  da  dobra  povjerena  njihovoj  brizi  ne  bi  ni  na  koji  način  propala  ili  pretrpjela  štetu, 
sklopivši  u  tu  svrhu,  ako  je  potrebno,  ugovore  o  osiguranju, 

2.  voditi  brigu  da  se  vlasništvo  crkvenih  dobara  osigura  na  načine  koji  vrijede  u  svjetov¬ 
nom  pravu; 

3.  obdržavati  propise  kako  kanonskog  tako  i  svjetovnog  prava  ili  one  koje  je  odredio  bilo 
utemeljitelj  bilo  darovatelj  bilo  zakonita  vlast  te  osobito  paziti  da  Crkva  ne  bi  pretrpjela  štetu  zbog 
neobdržavanja  svjetovnih  zakona; 

4.  tražiti  brižljivo  i  pravodobno  prihode  i  plodove  dobara,  a  prikupljene  čuvati  na  siguran 
način  i  upotrebljavati  prema  nakani  utemeljitelja  ili  prema  zakonitim  odredbama; 

5.  isplaćivati  u  određeno  vrijeme  kamate  koje  bilo  zbog  zajma  bilo  zbog  zaloga  treba  da  se 
isplate  te  voditi  brigu  da  se  prikladno  vrati  sama  glavnica  duga; 

6.  novac  koji  preostane  nakon  izdatka  a  može  se  korisno  uložiti,  upotrijebiti,  s  ordinarij e- 
vim  pristankom,  za  svrhe  pravne  osobe; 

7.  uredno  voditi  knjige  primitaka  i  izdataka; 

8.  na  svršetku  svake  godine  sastaviti  izvještaj  o  upravljanju; 

9.  propisno  sređivati  te  u  odgovarajućem  i  prikladnu  arhivu  čuvati  isprave  i  dokaznice  na 
kojima  se  temelji  pravo  Crkve  ili  ustanove  na  dobra;  gdje  je  pak  to  moguće,  njihove  izvorne  prim¬ 
jerke  pohraniti  u  arhivu  kurije. 

§  3.  Veoma  se  preporučuje  da  upravitelji  svake  godine  sastave  predračun  primitaka  i  izdataka; 
ali  se  krajevnom  pravu  prepušta  da  to  naredi  i  da  točnije  odredi  načine  na  koje  treba  da  se  sastavi 
predračun. 

Kan.  1285  -  Samo  u  granicama  redovitog  upravljanja  dopušteno  je  upraviteljima  od  pokretnih 
dobara,  koja  ne  pripadaju  osnovnoj  imovini,  davati  darove  u  svrhe  pobožnosti  ili  kršćanske  dobro t- 
vornosti. 

Kan.  1286  -  Upravitelji  dobara: 

1.  neka  pri  ugovaranju  radova  brižljivo  obdržavaju  i  svjetovne  zakone  koji  se  odnose  na 
rad  i  socijalni  život,  prema  baštinjenim  načelima  Crkve; 

2.  neka  daju  pravednu  i  poštenu  plaću  onima  koji  obavljaju  ugovoreni  posao,  tako  da  oni 
mogu  primjereno  udovoljavati  potrebama  i  svojim  i  svojih  obitelji. 

Kan.  1287  -  §  1.  Odbacivši  protivan  običaj,  upravitelji  svih  crkvenih  dobara,  bilo  klerici  bilo 
laici,  koja  nisu  zakonito  izuzeta  od  vlasti  upravljanja  dijecezanskog  biskupa,  dužni  su  svake  godine 
podnijeti  račune  mjesnom  ordinariju  da  ih  on  preda  na  ispitivanje  ekonomskom  vijeću. 

§  2.  Neka  upravitelji,  prema  odredbama  koje  ima  donijeti  krajevno  pravo,  polažu  vjernicima 
račune  o  dobrima  koja  vjernici  daruju  Crkvi. 

Kan.  1288  -  neka  upravitelji  ne  započinju  na  svjetovnom  sudu  parnicu  u  ime  javne  pravne  oso¬ 
be  i  neka  se  u  nju  ne  upuštaju,  osim  ako  su  napismeno  dobili  dozvolu  svojeg  ordinarija. 

Kan.  1289  -  Iako  nisu  obvezni  na  upravljanje  s  naslova  crkvene  službe,  upravitelji  ne  mogu 
samovoljno  napustiti  preuzetu  službu;  ako  Crkva  zbog  samovoljna  napuštanja  službe  pretrpi  štetu, 
obvezni  su  je  nadoknaditi. 

NASLOV  III. 


UGOVORI  I  NAPOSE  OTUĐENJE 


Kan.  1290  -  Ono  što  svjetovno  pravo  na  nekom  području  određuje  o  ugovorima,  bilo  općenito 
bilo  posebno,  i  o  njihovu  ispunjenju,  neka  se  s  istim  učincima  obdržava  u  kanonskom  pravu  u  stva¬ 
rima  koje  podliježu  crkvenoj  vlasti  upravljanja,  osim  ako  se  to  protivi  božanskom  pravu  ili  ako 
nešto  drugo  određuje  kanonsko  pravo,  a  uz  obdržavanje  propisa  kan.  1547. 

Kan.  1291  -  Za  valjano  otuđenje  dobara  koja  na  temelju  zakonitog  upisa  tvore  osnovnu  imovi¬ 
nu  javne  pravne  osobe  i  čija  vrijednost  prelazi  pravom  određenu  svotu,  traži  se  dozvola  vlasti  koja 
je  prema  pravnoj  odredbi  mjerodavna. 

Kan.  1292  -  §  1.  Kad  je  vrijednost  dobara  predloženih  za  otuđenje  u  granicama  najmanjeg  i 
najvećeg  iznosa  što  ga  svaka  biskupska  konferencija  mora  odrediti  za  svoje  područje,  mjerodavna 
vlast  određuje  se  vlastitim  statutom,  ako  se  radi  o  pravnim  osobama  koje  nisu  podložne  dijecezan¬ 
skom  biskupu;  inače,  mjerodavna  je  vlast  dijecezanski  biskup  s  pristankom  ekonomskog  vijeća  i 
zbora  savjetnika  te  onih  kojih  se  to  tiče,  uz  poštovanje  propisa  kan.  683,  §  3.  Dijecezanskom  bisku¬ 
pu  potreban  je  njihov  pristanak  i  za  otuđenje  biskupijskih  dobara. 

§  2.  Ako  se  pak  radi  o  stvarima  čija  vrijednost  prelazi  najviši  iznos,  ili  o  stvarima  darovanima 
Crkvi  zavjetom,  ili  umjetnički  ili  povijesno  dragocjenima  stvarima,  za  valjanost  otuđenja  traži  se 
osim  toga  dozvola  Svete  Stolice. 

§  3.  Ako  je  stvar  koja  treba  da  se  otuđi  djeljiva,  u  traženju  dozvole  za  otuđenje  neka  se  navedu 
prije  otuđeni  dijelovi;  inače  je  dozvola  nevaljana. 

§  4.  Oni  koji  moraju  sudjelovati  u  otuđenju  dobara  savjetom  ili  pristankom,  neka  ne  daju  savje¬ 
ta  ni  pristanka  ako  prije  nisu  točno  obaviješteni  kako  o  gospodarskom  stanju  pravne  osobe  čija  se 
dobra  predlažu  za  otuđenje  tako  i  o  već  obavljenima  otuđenjima. 

Kan.  1293  -  §  1.  Za  otuđenje  dobara,  čija  vrijednost  prelazi  određeni  najmanji  iznos,  raži  se  o- 
sim  toga: 

1.  opravdan  razlog,  kao  što  je  hitna  potreba,  očita  korist,  pobožnost,  dobrotvornost  ili  koji 
drugi  važni  pastoralni  razlog; 

2.  napismena  stručna  procjena  stvari  koja  se  ima  otuđiti. 

§  2.  Da  bi  se  izbjegla  šteta  za  Crkvu,  neka  se  obdržavaju  i  druge  mjere  opreza  koje  je  propisala 
zakonita  vlast. 

Kan.  1294  -  §  1.  Stvar  se  redovito  ne  smije  otuđivati  za  cijenu  nižu  od  naznačene  u  procjeni. 

§  2.  Novac  dobiven  pri  otuđenju  neka  se  ili  pomno  uloži  u  korist  Crkve  ili  razborito  upotrijebi  u 
skladu  sa  svrhama  otuđenja. 

Kan.  1295  -  Zahtjevi  prema  odredbi  kann.  1291-1294,  s  kojima  valja  uskladiti  statute  pravnih 
osoba,  moraju  se  obdržavati  ne  samo  pri  otuđenju  nego  i  u  bilo  kojem  poslu  kojim  se  može  pogor¬ 
šati  imovinsko  stanje  pravne  osobe. 

Kan.  1296  -  Ako  se  kada  crkvena  dobra  otuđe  bez  potrebnih  kanonskih  oblika,  a  otuđenje  bude 
valjano  prema  svjetovnim  zakonima,  mjerodavna  vlast,  pošto  o  svemu  zrelo  promisli,  treba  da 
odluči  da  li  i  koju  tužbu,  osobnu  ili  stvarnu,  te  tko  i  protiv  koga  mora  podignuti  da  zaštiti  crkvena 
prava. 

Kan.  1297  -  Zadaća  je  biskupske  konferencije  da,  vodeći  računa  o  mjesnim  prilikama,  donese 
odredbe  o  davanju  crkvenih  dobara  u  zakup,  osobito  o  dobivanju  dozvole  mjerodavne  crkvene 
vlasti. 

Kan.  1298  -  Bez  posebne  pisane  dozvole  mjerodavne  vlasti  crkvena  se  dobra  ne  smiju  prodati 
ni  dati  u  zakup  upraviteljima  tih  dobara  niti  njihovim  rođacima  sve  do  četvrtoga  koljena  krvnog  ili 
tazbinskog  srodstva,  osim  ako  je  stvar  vrlo  male  vrijednosti. 

NASLOV  IV. 


NABOŽNE  ODREDBE  OPĆENITO 
I  NABOŽNE  ZAKLADE 


Kan.  1299  -  §  1.  Tko  po  naravnom  i  kanonskom  pravu  može  slobodno  raspolagati  svojim  dob¬ 
rima,  može  ta  dobra  ostaviti  u  nabožne  svrhe,  bilo  pravnim  činom  između  živih  bilo  pravnim  činim 
za  slučaj  smrti. 

§  2.  U  odredbama  za  slučaj  smrti  u  korist  Crkve  neka  se,  ako  je  moguće,  obdržavaju  propisi 
svjetovnoga  prava;  ako  su  oni  zanemareni,  moraju  se  baštinici  podsjetiti  na  obvezu  da  su  dužni 
ispuniti  volju  oporučitelja. 

Kan.  1300  -  Zakonito  prihvaćene  odredbe  vjernika  koji  pravnim  činom,  bilo  između  živih  bilo 
za  slučaj  smrti,  daruju  ih  ostavljaju  svoj  imutak  u  nabožne  svrhe,  neka  se  veoma  brižljivo  izvršuju  s 
obzirom  na  način  i  upravljanja  dobrima  i  upotrebe  dobara,  uz  obdržavanje  propisa  kan.  1301,  §  3. 

Kan.  1301  -  §  1.  Ordinarij  je  izvršitelj  svih  nabožnih  odredaba,  kako  onih  za  slučaj  smrti  tkao  i 
onih  između  živih. 

§  2.  Ordinarij  prema  tom  pravu  može  i  mora  bdjeti,  služeći  se  i  pohodom,  da  se  nabožne  odred¬ 
be  izvršuju,  a  drugi  izvršitelji  dužni  su  pošto  obave  zadaću,  njemu  položiti  račun. 

§  3.  Ako  su  odredbama  posljednje  volje  dodana  ograničenja  protivna  ovom  ordinarij evu  pravu, 
neka  se  smatra  kao  da  nisu  ni  postavljena. 

Kan.  1302  -  §  1.  Tko  povjerbeno  primi  dobra  u  nabožne  svrhe,  bilo  pravnim  poslom  između 
živih  bilo  oporukom,  mora  o  toj  povjerbi  obavijestiti  ordinarija  i  navesti  mu  sva  takva  pokretna  i 
nepokretna  dobra  s  pridodanim  obvezama;  ako  darovatelj  to  izričito  i  posve  zabrani,  neka  ne  primi 
povjerbe. 

§  2.  Ordinarij  mora  tražiti  da  se  povjerena  dobra  spreme  na  sigurno  i  isto  tako,  prema  odredbi 
kan.  1301,  bdjeti  nad  izvršenjem  nabožne  odredbe. 

§  3.  Za  povjerena  dobra  predana  nekom  članu  redovničke  ustanove  ili  družbe  apostolskoga  ži¬ 
vota,  ako  su  dobra  namijenjena  mjestu  ili  biskupiji  ili  njihovim  stanovnicima  ili  za  pomaganje 
nabožnih  svrha,  ordinarij,  o  kojem  se  govori  u  §§  1  i  2,  mjesni  je  ordinarij;  u  protivnom,  to  je  viši 
poglavar  u  kleričkoj  ustanovi  papinskoga  prava  i  u  kleričkim  družbama  apostolskoga  života 
papinskoga  prava  ili  vlastiti  ordinarij  istog  člana  u  drugim  redovničkim  ustanovama. 

Kan.  1303  -  §  1 .  Pod  nazivom  nabožnih  zaklada  u  pravu  dolaze: 

1.  samostalne  nabožne  zaklade,  to  jest  skupnosti  stvari  namijenjene  za  svrhe  o  kojima  se 
govori  u  kan.  1 14,  §  2,  a  koje  je  mjerodavna  vlast  ustanovila  kao  pravne  osobe; 

2.  nesamostalne  nabožne  zaklade,  to  jest  vremenita  dobra  dana  na  bilo  koji  način  nekoj 
javnoj  pravnoj  osobi  uz  obvezu  da  se  za  duže  vrijeme,  koje  treba  da  se  odredi  krajevnom  pravom,  iz 
godišnjih  prihoda  slave  mise  ili  obavljaju  drugi  unaprijed  određeni  crkveni  obredi  ili  na  drugi  način 
postignu  svrhe,  o  kojima  se  govori  u  kan.  1 14,  §  2. 

§  2.  Ako  su  dobra  nesamostalne  nabožne  zaklade  bila  povjerena  pravnoj  osobi  podložnoj  dije¬ 
cezanskom  biskupu,  moraju  se,  pošto  istekne  vrijeme,  namijeniti  za  ustanovu  o  kojoj  se  govori  u 
kan.  1274,  §  1,  osim  ako  je  utemeljitelj  izričito  odredio  nešto  drugo;  inače,  pripadaju  samoj  pravnoj 
osobi. 

Kan.  1304  -  §  1.  Da  bi  pravna  osoba  mogla  valjano  prihvatiti  zakladu,  traži  se  napismena  ordi¬ 
narij eva  dozvola;  on  neka  ne  dade  dozvolu  ako  prije  zakonito  ne  utvrdi  da  pravna  osoba  može 

ispuniti  kako  nove  obveze  koje  valja  preuzeti  tako  i  one  već  preuzete;  neka  osobito  pripazi  da  pri¬ 
hodi  u  svemu  odgovaraju  pridodanim  obvezama,  prema  običaju  svakog  pojedinog  mjesta  ili  kraja. 

§  2.  Ostali  uvjeti  za  osnutak  i  prihvat  zaklada  neka  se  odrede  krajevnim  pravom. 

Kan.  1305  -  Novac  i  pokretna  dobra,  doznačena  kao  imovina,  neka  se  odmah  pohrane  na  si¬ 
gurno  mjesto,  koje  mora  odobriti  ordinarij,  sa  svrhom  da  se  taj  novac  ili  vrijednost  pokretnih  dobara 
čuvaju  i  da  se  što  prije  pomno  i  korisno,  prema  razboritom  sudu  ordinarija,  pošto  se  posavjetuje  s 
onima  kojih  se  to  tiče  i  sa  svojim  ekonomskim  vijećem.  Ulože  u  korist  iste  zaklade,  s  izričitim  i 
pojedinačnim  spominjanjem  obveze. 

Kan.  1306  -  §  1.  O  zakladama,  pa  i  onima  učinjenim  usmeno,  neka  se  sastavi  pisana  isprava. 

§  2.  Jedan  primjerak  isprave  neka  se  čuva  na  sigurnom  u  arhivu  kurije,  a  drugi  u  arhivu  pravne 
osobe  kojoj  je  namijenjena  zaklada. 

Kan.  1307  -  §  1.  Neka  se,  uz  obdržavanje  propisa  kann.  13001302  i  1287,  sastavi  popis  obveza 
koje  opterećuju  nabožne  zaklade  i  neka  se  izloži  na  vidnom  mjestu  da  se  ne  bi  zaboravile  obveze 
koje  treba  izvršavati. 

§  2.  Osim  knjige  o  kojoj  se  govori  u  kan.  958,  §  1,  neka  se  vodi  i  druga  knjiga,  koju  će  čuvati 
župnik  ili  rektor,  a  u  koju  neka  se  upisuju  pojedine  obveze,  njihovo  izvršenje  i  milostinja. 

Kan.  1308  -  §  1.  Smanjenje  misnih  obveza,  što  se  smije  činiti  samo  zbog  pravedna  i  potrebna 
razloga,  pridržano  je  Apostolskoj  Stolici,  uz  poštovanje  propisa  koji  slijede. 

§  2.  Ako  je  u  ispravama  o  zakladama  to  izričito  određeno,  ordinarij  zbog  smanjenih  prihoda 
može  smanjiti  misne  obveze. 

§  3.  Zbog  smanjenja  prihoda,  dokle  god  traje  uzrok,  dijecezanski  biskup  ima  vlast  smanjiti,  u 
skladu  s  misnim  prilogom  koji  zakonito  vrijedi  u  biskupiji,  zapisne  ili  bilo  koje  zakladne  mise,  koje 
su  samostalne,  samo  ako  nema  nikoga  tko  bi  bio  dužan  i  tko  bi  se  mogao  uspješno  potaknuti  da 
poveća  prilog. 

§  4.  Dijecezanski  biskup  ima  vlast  smanjiti  misne  obveze  ili  zapise  koji  opterećuju  crkvenu  us¬ 
tanovu,  ako  su  prihodi  nedovoljni  da  bi  se  prikladno  postigla  svrha  vlastita  istoj  ustanovi. 

§  5.  Tu  vlast,  o  kojoj  se  govori  u  §§  3  i  4,  ima  i  vrhovni  voditelj  kleričke  redovničke  ustanove 
papinskoga  prava. 

Kan.  1309  -  Spomenutim  vlastima,  o  kojima  se  govori  u  kan.  1308,  pripada,  osim  toga,  vlast 
da,  zbog  prikladna  razloga,  prenesu  misne  obveze  na  dane,  crkve  ili  oltare  različite  od  onih  koji  su 
utvrđeni  u  zakladama. 

Kan.  1310  -  §  1.  Ako  mu  je  utemeljitelj  izričito  dao  tu  vlast,  ordinarij  može  smanjiti,  ublažiti, 
zamijeniti  odredbe  vjernika  za  nabožne  svrhe  zbog  pravedna  i  potrebna  razloga. 

§  2.  Ako  izvršenje  nametnutih  obveza  postane  nemoguće  zbog  smanjenih  prihoda  ili  nekog 
drugog  razloga,  bez  ikakve  krivnje  upravitelja,  ordinarij  može,  pošto  se  posavjetuje  s  onima  kojih 
se  to  tiče  i  sa  svojim  ekonomskim  vijećem  te,  poštujući  na  najbolji  mogući  način  utemeljitelj evu 
volju,  pravično  smanjiti  te  obveze,  osim  misnih  obveza,  što  se  ravna  prema  propisima  kan.  1308. 

§  3.  U  ostalim  slučajevima  treba  se  uteći  Apostolskoj  Stolici. 

KNJIGA  VI. 

KAZNENE  MJERE  U  CRKVI 

DIO  I. 


OPĆENITO  O  KAŽNJIVIM  DJELIMA  I  KAZNAMA 

NASLOV  I. 

KAŽNJAVANJE  KAŽNJIVIH  DJELA  OPĆENITO 


Kan.  1311  -  Crkva  ima  prirođeno  i  vlastito  pravo  kažnjavati  vjernike  prekršitelje  kaznenim 
mjerama. 

Kan.  1312  -  §  1.  Kaznene  mjere  u  Crkvi  jesu: 

1.  popravne  kazne  ili  cenzure  koje  su  nabrojene  u  kann.  1331-1336; 

2.  očajničke  kazne  o  kojima  se  govori  u  kan.  1336. 

§  2.  Zakon  može  odrediti  druge  očajničke  kazne  koje  vjernika  lišavaju  nekog  duhovnog  ili  vre¬ 
menitog  dobra,  a  u  skladu  su  s  vrhunaravnom  svrhom  Crkve. 

§  3.  Osim  toga,  primjenjuju  se  kazneni  lijekovi  i  pokore;  lijekovi  napose  da  se  predusretnu  ka¬ 
žnjiva  djela,  a  pokore  više  da  se  kazna  zamijeni  ili  poveća. 

NASLOV  II. 


KAZNENI  ZAKON  I  KAZNENA  ZAPOVIJED 


Kan.  1313  -  §  1.  Ako  se  poslije  počinjenog  kažnjivog  djela  izmijeni  zakon,  treba  da  se  primije¬ 
ni  zakon  povoljniji  za  krivca. 

§  2.  Ako  pak  kasniji  zakon  ukine  raniji  ili  barem  kaznu,  ova  odmah  prestane. 

Kan.  1314  -  Kazna  je  obično  izreci  prepuštena,  tako  da  krivca  obvezuje  tek  pošto  je  izrečena; 
ali,  unaprijed  izrečena  jest  ona  u  koju  se  upada  samim  počinjenjem  kažnjivog  djela,  ako  to  zakon  ili 
zapovijed  izričito  određuje. 

Kan.  1315  -  §  1.  Tko  ima  zakonodavnu  vlast,  može  donijeti  i  kaznene  zakone;  ali  može  svojim 
zakonima  primjerenom  kaznom  štititi  i  božanski  ili  crkveni  zakon  koji  je  donijela  viša  vlast,  poštu¬ 
jući  granice  svoje  mjerodavnosti  s  obzirom  na  područje  ili  osobe. 

§  2.  Zakon  sam  može  odrediti  kaznu  ili  njezino  određivanje  prepusti  sučevoj  razboritoj  procje¬ 
ni. 

§  3.  Krajevni  zakon  može  kaznama  koje  je  opći  zakon  ustanovio  za  neko  kažnjivo  djelo  dodati  i 
druge  kazne;  ali  neka  to  ne  čini,  osim  u  veoma  velikoj  potrebi.  Ako  pak  opći  zakon  prijeti  neodre¬ 
đenom  ili  neobvezatnom  kaznom,  krajevni  zakon  može  i  mjesto  nje  ustanoviti  određenu  ili  obveza¬ 
tnu  kaznu. 

Kan.  1316  -  Neka  se  dijecezanski  biskupi  pobrinu  da  se,  ako  je  to  moguće,  u  istoj  državi  ili 
kraju  donesu,  ako  treba  da  se  donesu,  jedinstveni  kazneni  zakoni. 

Kan.  1317  -  Neka  se  kazne  ustanovljuju  toliko  koliko  su  zaista  potrebne  da  se  prikladnije  osi¬ 
gura  crkvena  stega.  Međutim,  otpuštanje  iz  kleričkog  staleža  ne  može  se  ustanoviti  krajevnim  zako¬ 
nom. 

Kan.  1318  -  Neka  zakonodavac  ne  prijeti  unaprijed  izrečenim  kaznama,  osim  za  pojedina  zlo¬ 
namjerna  kažnjiva  djela  koja  mogu  prouzročiti  veću  sablazan  ili  se  ne  mogu  djelotvorno  kazniti 
izreci  prepuštenim  kaznama;  ali  cenzure,  osobito  izopćenje,  neka  ne  ustanovljuje,  osim  s  veoma 
velikom  umjerenošću  i  samo  za  teža  kažnjiva  djela. 

Kan.  1319  -  §  1.  Ako  netko  može  snagom  vlasti  upravljanja  davati  zapovijedi  na  izvanjskom 
području,  može  zapovijeđu  zaprijetiti  određenim  kaznama,  osim  trajnim  okajničkim  kaznama. 

§  2.  Neka  se  kaznena  zapovijed  ne  donosi,  osim  nakon  zrela  razmišljanja,  i  neka  se  poštuje  ono 
što  je  u  kann.  1317  i  1318  određeno  o  krajevnim  zakonima. 

Kan.  1320  -  Mjesni  ordinarij  može  kazniti  redovnike  u  svemu  onome  u  čemu  su  mu  podložni. 

NASLOV  III. 


PODLOŽNIK  KAZNENIH  MJERA 


Kan.  1321  -  §  1.  Nitko  se  ne  kažnjava,  osim  ako  je  za  izvanjski  prekršaj  zakona  ili  zapovijedi 
koji  je  počinio  uvelike  odgovorna  zbog  namjernosti  ili  nemara. 

§  2.  Kazna  određena  zakonom  ili  zapovijeđu  obvezuje  onoga  tko  promišljeno  prekrši  zakon  ili 
zapovijed;  tko  pak  to  učini  zbog  propusta  dužne  pažnje,  ne  kažnjava  se,  osim  ako  drukčije  određuje 
zakon  ili  zapovijed. 

§  3.  Ka  je  počinjen  izvanjski  prekršaj,  odgovornost  se  pretpostavlja,  osim  ako  je  očito  drukčije. 

Kan.  1322  -  Oni  koji  su  trajno  nesposobni  služiti  se  razumom  smatraju  se  nesposobnima  za  ka¬ 
žnjivo  djelo,  makar  prekršili  zakon  ili  zapovijed  u  času  kad  se  činilo  da  su  zdravi. 

Kan.  1323  -  Kad  prekrši  zakon  ili  zapovijed,  nikakvoj  kazni  ne  podliježe  onaj: 

1.  tko  još  nije  navršio  16  godina; 

2.  tko  bez  krivnje  nije  znao  da  krši  zakon  ili  zapovijed;  s  neznanjem  pak  izjednačuje  se  ne¬ 
pažnja  i  zabluda; 

3.  tko  je  djelovao  zbog  fizičke  sile  ili  zbog  nenadnog  slučaja  koji  nije  mogao  predvidjeti  ili 
predviđenoga  nije  mogao  spriječiti; 

4.  tko  je  djelovao  prisiljen  velikim  strahom,  makar  samo  relativno  velikim,  ili  zbog  prijeke 
potrebe  ili  zbog  velike  neugodnosti,  osim  ako  čin  u  sebi  nije  zao  ili  ako  nije  usmjeren  na  štetu  duša; 

5.  tko  je  u  zakonitoj  obrani  sebe  ili  drugoga  djelovao  protiv  nepravedna  napadača,  dok  ču¬ 
va  dužnu  mjeru; 

6.  tko  nije  bio  sposoban  služiti  se  razumom,  uz  obdržavanje  propisa  kann.  1324,  §  1,  br.  2  i 

1325; 

7.  tko  je  bez  krivnje  mislio  da  ima  neka  od  okolnosti  o  kojima  se  govori  u  brr.  4  i  5. 

Kan.  1324  -  §  1.  Prekršitelj  se  ne  izuzima  od  kazne,  ali  kazna  određena  u  zakonu  ili  zapovijedi 
treba  da  se  ublaži  ili  mjesto  nje  upotrijebi  pokora,  ako  kažnjivo  djelo  počini: 

1.  onaj  tko  je  bio  samo  nesavršeno  sposoban  služiti  se  razumom; 

2.  onaj  tko  nije  bio  sposoban  služiti  se  razumom  zbog  pijanstva  ili  nekog  sličnog  duševnog 
poremećaja  za  koji  je  kriv; 

3.  zbog  velike  navale  strasti,  koja  ipak  nije  prethodila  svakom  rasuđivanju  pameti  i  pris¬ 
tanku  volje  niti  ih  spriječila,  ali  samo  ako  strast  nije  bila  svojevoljno  izazvana  i  potpomognuta; 

4.  maloljetna  osoba  koja  je  navršila  16  godina; 

5.  onaj  tko  je  prisiljen  velikim  strahom,  pa  makar  samo  relativno  velikim,  ili  zbog  prijeke 
potrebe  ili  zbog  velike  neugodnosti,  osim  ako  je  kažnjivo  djelo  u  sebi  zlo  ili  ako  je  usmjereno  na 
štetu  duša; 

6.  onaj  tko  je  u  zakonitoj  obrani  sebe  ili  drugoga  djelovao  protiv  nepravedna  napadača  a 
nije  sačuvao  dužnu  mjeru; 

7.  protiv  nekoga  tko  teško  ili  nepravedno  izaziva; 

8.  onaj  tko  je  zbog  zablude,  ali  svojom  krivnjom,  mislio  da  ima  neka  od  okolnosti  o  kojima 
se  govori  u  kan.  1323,  brr.  4  i  5; 

9.  onaj  tko  bez  krivnje  nije  znao  daje  zakonu  ili  zapovijedi  dodana  kazna; 

10.  onaj  tko  je  djelovao  bez  potpune  ubrojivosti,  samo  ako  je  ona  ostala  velika. 

§  2.  Isto  može  učiniti  sudac  ako  ima  neka  druga  okolnost  koja  umanjuje  težinu  kažnjivog  djela. 

§  3.  U  okolnostima  o  kojima  se  govori  u  §  1  krivac  ne  upada  u  kaznu  unaprijed  izrečenu. 

Kan.  1325  -  Grubo  ili  nehajno  ili  hotimično  neznanje  nikada  se  ne  može  uzeti  u  obzir  u  prim¬ 
jeni  propisa  kann.  1323  i  1324;  isto  tako  ni  pijanstvo  ili  drugi  poremećaji  razuma,  ako  su  hotimice 
prouzročeni  da  bi  se  počinilo  kažnjivo  djelo  ili  radi  isprike  od  njega,  a  ni  strast  koja  je  hotimice 
izazvana  ili  potpomognuta. 

Kan.  1326  -  §  1.  Sudac  može  kazniti  i  teže  nego  što  određuje  zakon  ili  zapovijed: 

1.  onoga  tko  pošto  se  donese  osuda  ili  proglasi  kazna  nastavi  tako  kažnjivo  djelovati  da  se 
iz  okolnosti  razborito  može  zaključiti  o  njegovoj  tvrdokornosti  u  zloj  volji; 

2.  onoga  tko  je  uzdignut  na  neko  dostojanstvo  ili  onoga  tko  je  zlorabio  vlast  ili  službu  da  bi 
počinio  kažnjivo  djelo; 

3.  krivca  koji  je,  premda  je  određena  kazna  za  kažnjivo  djelo  iz  nemara,  predvidio  događaj, 
ali  je  ipak  propustio  mjere  opreza  da  ga  izbjegne  koje  bi  svaki  brižljiv  čovjek  poduzeo. 

§  2.  U  slučajevima  o  kojima  se  govori  u  §  1,  ako  je  kazna  unaprijed  izrečena,  može  se  dodati 
druga  kazna  ili  pokora. 

Kan.  1327  -  Krajevni  zakon  može,  osim  slučajeva  u  kann.  1323-1226,  odrediti  i  druge  izuzima- 
juće,  olakšavajuće  ih  otežavajuće  okolnosti,  bilo  općom  odredbom  bilo  za  pojedinačna  kažnjiva 
djela.  Isto  se  tako  u  zapovijedi  mogu  odrediti  okolnosti  koje  izuzimaju  od  kazne  ustanovljene  zapo- 
vijeđu  ih  je  olakšavaju  ili  otežavaju. 

Kan.  1328  -  §  1.  Tko  učini  ili  propusti  učiniti  nešto  da  bi  počinio  kažnjivo  djelo,  pa  ipak,  mimo 
svoje  volje,  ne  dovrši  kažnjivo  djelo,  nije  podložan  kazni  koja  je  određena  za  dovršeno  kažnjivo 
djelo,  osim  ako  zakon  ili  zapovijed  određuju  drukčije. 

§  2.  Ako  pak  čini  ili  propusti  po  svojoj  naravi  vode  k  počinjenju  kažnjivog  djela,  počinitelj  se 
može  podvrgnuti  pokori  ili  kaznenom  lijeku,  osim  ako  svojevoljno  odustane  od  započetog  počinje- 
nja  kažnjivog  djela.  Ako  je  pak  nastala  sablazan  ili  druga  velika  šteta  ili  pogibelj,  počinitelj  se  može 
kazniti  pravednom  kaznom,  iako  je  svojevoljno  odustao,  ali  blažom  od  one  koja  je  ustanovljena  za 
dovršeno  kažnjivo  djelo. 

Kan.  1329  -  §  1.  Oni  koji  zajedničkim  dogovorom  sudjeluju  u  kažnjivom  djelu  a  ne  spominju 
se  izričito  u  zakonu  ih  zapovijedi,  ako  su  kazne  ustanovljene  za  glavnog  počinitelja  izreci  prepušte¬ 
ne,  neka  se  podvrgnu  istim  drugim  kaznama  iste  ili  manje  težine. 

§  2.  U  kaznu  unaprijed  izrečenu  koja  je  dodana  kažnjivom  djelu  upadaju  sukrivci  koji  se  u  za¬ 
konu  ili  zapovijedi  ne  spominju  ako  bez  njihova  sudjelovanja  kažnjivo  djelo  ne  bi  bilo  počinjeno  a 
kazna  je  takve  naravi  da  ih  može  pogoditi;  u  protivnom,  mogu  se  kazniti  kaznama  izreci  prepušte¬ 
nima. 

Kan.  1330  -  Kažnjivo  djelo  koje  se  sastoji  u  izjavi  ili  drugom  očitovanju  volje  ili  nauka  ili  zna¬ 
nosti  treba  da  se  smatra  nedovršenim  ako  nitko  ne  opazi  tu  izjavu  ili  očitovanje. 

NASLOV  IV. 


KAZNE  I  OSTALA  KAŽNJAVANJA 


Poglavlje  I. 

CENZURE 


Kan.  1331  -  §  1.  Izopćenomu  je  zabranjeno: 

1.  svako  služiteljsko  sudjelovanje  u  slavljenju  euharistijske  žrtve  ili  u  bilo  kojim  drugim 
bogoštovnim  obredima; 

2.  slaviti  sakramente  ili  blagoslovine  i  primati  sakramente; 

3.  obavljati  bilo  koje  crkvene  službe  ili  služenja  ili  zadaće  ili  vršiti  čine  upravljanja. 

§  2.  Ako  je  izopćenje  izrečeno  ili  proglašeno,  krivac: 

1.  ako  bi  htio  raditi  protiv  propisa  §  1,  br.  1,  treba  da  se  udalji  ili  treba  da  se  prestane  s  bo- 
goslužnim  činom,  osim  ako  to  priječi  važan  razlog; 

2.  nevaljano  vrši  čine  upravljanja  koji,  prema  odredbi  §  1,  br.  3,  nisu  dopušteni; 

3.  zabranjeno  mu  je  služiti  se  prije  stečenim  povlasticama; 

4.  ne  može  valjano  steći  dostojanstvo,  službu  ili  koju  drugu  zadaću  u  Crkvi; 

5.  ne  stječe  plodove  dostojanstva,  službe,  bilo  koje  zadaće,  plaće  koju  bi  zaista  imao  u 

Crkvi. 

Kan.  1332  -  Tko  je  kažnjen  zabranom  bogoslužja,  vezan  je  zabranama  o  kojima  se  govori  u 
kan.  1331,  §  1,  brr.  1  i  2;  ali,  ako  je  zabrana  bogoslužja  izrečena  ili  proglašena,  treba  da  se  obdržava 
propis  kan.  1331,  §  2,  br.  1. 

Kan.  1333  -  §  1.  Obustava,  koja  može  pogoditi  samo  klerike,  zabranjuje: 

1 .  ili  sve  ili  neke  čine  vlasti  reda; 

2.  ili  sve  ili  neka  čine  vlasti  upravljanja; 

3.  vršenje  ili  svih  ili  nekih  prava  ili  zadaća  povezanih  sa  službom. 

§  2.  U  zakonu  ili  zapovijedi  može  se  odrediti  da  onaj  tko  je  kažnjen  obustavom,  pošto  se  done¬ 
se  osuda  ili  proglasi  presuda,  ne  može  valjano  obavljati  čine  upravljanja. 

§  3.  Zabrana  nikad  ne  pogađa: 

1.  službe  ili  vlast  upravljanja  koje  nisu  pod  vlašću  poglavara  koji  ustanovljuje  kaznu; 

2.  pravo  na  stanovanje,  ako  ga  krivac  ima  zbog  službe; 

3.  pravo  na  upravljanje  dobrima  koja  možda  pripadaju  službi  samog  kažnjenog  obustavom, 
ako  je  kazna  unaprijed  izrečena. 

§  4.  Obustava  koja  zabranjuje  primanje  plodova,  nagrada,  plaća  i  drugog  tome  sličnog  nosi  sa 
sobom  obvezu  vraćanja  svega  što  je  nezakonito  stečeno,  iako  u  dobroj  vjeri. 

Kan.  1334  -  §  1.  Opseg  obustave,  u  granicama  određenima  u  prijašnjem  kanonu,  određuje  sam 
zakon  ili  zapovijed,  ili  presuda  ili  odluka  kojom  se  kazna  izriče. 

§  2.  Zakon,  ali  ne  zapovijed,  može  ustanoviti  unaprijed  izrečenu  kaznu  obustave,  bez  dodava¬ 
nja  ikakvih  pojedinosti  ili  ograničenja;  takva  pak  kazna  ima  sve  učinke  koji  se  nabrajaju  u  kan. 
1333, §  1. 

Kan.  1335  -  Ako  cenzura  zabranjuje  da  se  slave  sakramenti  ili  blagoslovine  ili  da  se  obavljaju 
čini  upravljanja,  zabrana  se  obustavlja  kad  god  je  to  potrebno  za  utjehu  vjernika  koji  su  u  smrtnoj 
pogibelji;  ali,  ako  unaprijed  izrečena  cenzura  nije  proglašena,  zabrana  se  osim  toga  obustavlja  kad 

god  vjernik  traži  sakrament  ili  blagoslovinu  ili  čin  upravljanja;  to  pak  može  dopušteno  tražiti  zbog 
bilo  kojeg  opravdanog  razloga. 


Poglavlje  II. 

OKAJNIČKE  KAZNE 


Kan.  1336  -  §  1.  Okajničke  kazne,  koje  mogu  pogoditi  prekršitelja  trajno  ili  na  određeno  ili  ne¬ 
određeno  vrijeme,  uz  ostale  koje  je  zakon  možda  ustanovio,  ove  su: 

1.  zabrana  ili  naredba  stanovanja  u  određenom  mjestu  ili  na  određenom  području; 

2.  oduzeće  vlasti,  službe,  zadaće,  prava,  povlastice,  ovlasti,  milosti,  naslova  odličja,  pa  i 
samo  počasnih; 

3.  zabrana  vršenja  onoga  što  se  nabraja  u  br.  2,  ili  zabrana  vršenja  toga  u  određenom  mjes¬ 
tu  ili  izvan  njega;  te  zabrane  nisu  nikad  pod  kaznom  ništavnosti; 

4.  kazneni  premještaj  na  drugu  službu; 

5.  otpuštanje  iz  kleričkog  staleža. 

§  2.  Unaprijed  izrečene  mogu  biti  samo  one  okajničke  kazne  koje  se  navode  u  §  1,  br.  3. 

Kan.  1337  -  §  1.  Zabrana  boravka  u  određenom  mjestu  ili  na  određenom  području  može  pogo¬ 
diti  bilo  klerike  bilo  redovnike;  naredba  pak  boravka  svjetovne  klerike  i,  u  granicama  konstitucija, 
redovnike. 

§  2.  Da  bi  se  naredio  boravak  u  određenom  mjestu  ili  na  određenom  području,  treba  da  se  dobi¬ 
je  pristanak  ordinarija  toga  mjesta,  osim  ako  se  radi  o  kući  namijenjenoj  i  za  izvanbiskpijske  klerike 
koji  treba  da  čine  pokoru  ili  da  se  poprave. 

Kan.  1338  -  §  1.  Oduzeće  i  zabrane,  koje  se  navode  u  kan.  1336,  §  1,  brr.  2  i  3,  nikada  ne  po¬ 
gađaju  vlasti,  službe,  zadaće,  prava,  povlastice,  ovlasti,  milosti,  naslove,  odličja  koja  nisu  pod 
vlašću  poglavara  koji  ustanovljuje  kaznu. 

§  2.  Ne  može  se  oduzeti  vlast  rada,  nego  samo  zabraniti  njezino  vršenje  ili  obavljanje  nekih 
njezinih  čina;  isto  se  tako  ne  mogu  oduzeti  akademski  stupnjevi. 

§  3.  U  vezi  sa  zabranama,  koje  se  navode  u  kan.  1336,  §  1,  br.  3,  treba  da  se  obdržava  odredba 
o  cenzurama  donesena  u  kan.  1335. 


Poglavlje  III. 

KAZNENI  LIJEKOVI  I  POKORE 


Kan.  1339  -  §  1 .  Ordinarij  može  osobno  ili  preko  drugoga  opomenuti  onoga  tko  se  nalazi  u  bli¬ 
žoj  prigodi  da  počini  kažnjivo  djelo  ili  onoga  na  koga,  na  temelju  obavljenog  istraživanja,  padne 
teška  sumnja  daje  počinio  kažnjivo  djelo. 

§  2.  Onoga  pak  tko  svojim  ponašanjem  prouzroči  sablazan  ili  težak  nered  može  također  ukoriti 
na  način  prilagođen  posebnim  okolnostima  osobe  i  čina. 

§  3.  Opomena  i  ukor  moraju  se  uvijek  utvrditi  barem  nekom  ispravom,  koja  neka  se  čuva  u  taj¬ 
nom  arhivu  kurije. 

Kan.  1340  -  §  1.  Pokora  koja  se  može  nametnuti  na  izvanjskom  području  neka  je  djelo  vjere, 
pobožnosti  ili  dobro tvomosti  koje  treba  da  se  izvrši. 

§  2.  Javna  pokora  neka  se  nikad  ne  nameće  za  tajni  prekršaj. 

§  3.  Ordinarij  može,  prema  svojoj  razboritosti,  kaznenom  lijeku  opomene  ili  ukora  dodati  poko¬ 
re. 

NASLOV  V. 


PRIMJENJIVANJE  KAZNA 


Kan.  1341  -  Neka  se  ordinarij  pobrine  da  se  pokrene  sudski  ili  upravni  postupak  za  izricanje  ili 
proglašivanje  kazna  samo  onda  kad  uvidi  da  se  ne  može  ni  bratskom  opomenom  ni  ukorom  ni 
drugim  sredstvima  pastoralne  skrbi  dovoljno  ukloniti  sablazan,  uspostaviti  pravednost  i  popraviti 
krivac. 

Kan.  1342  -  §  1.  Kad  god  opravdani  razlozi  sprečavaju  sudski  postupak,  kazna  se  može  izreći 
ili  proglasiti  izvansudskom  odlukom;  ali,  kazneni  lijekovi  i  pokore  mogu  se  u  svakom  slučaju  pri¬ 
mijeniti  odlukom. 

§  2.  Odlukom  se  ne  mogu  izricati  ni  proglašivati  trajne  kazne,  ni  kazne  koje  zakon  ili  zapovi¬ 
jed,  što  ih  ustanovljuje,  zabranjuje  primjenjivati  odlukom. 

§  3.  Ono  što  zakon  ili  zapovijed  određuju  o  sucu  s  obzirom  na  izricanje  ili  proglašivanje  kazne 
u  sudskom  postupku  treba  da  se  primijeni  na  poglavara  koji  kaznu  izriče  ili  proglašuje  izvansuds¬ 
kom  odlukom,  osim  ako  je  određeno  drukčije  ili  ako  se  radi  o  propisima  koji  se  tiču  samo  načina 
postupanja. 

Kan.  1343  -  Ako  zakon  ili  zapovijed  daju  sucu  vlast  da  kaznu  primijeni  ili  ne  primijeni,  sudac 
može,  prema  svojoj  savjesti  i  razboritosti,  kaznu  i  ublažiti  ili  mjesto  nje  nametnuti  pokoru. 

Kan.  1344  -  Iako  zakon  upotrebljava  zapovjedne  riječi,  sudac  prema  svojoj  savjesti  i  razbori¬ 
tosti  može: 

1.  odgoditi  izricanje  kazne  za  prikladnije  vrijeme,  ako  se  predviđa  da  će  iz  prenagljenog 
kažnjavanja  krivca  nastati  veća  zla; 

2.  odustati  od  izricanja  kazne  ili  izreći  blažu  kaznu  ili  upotrijebiti  pokoru,  ako  se  sam  kri¬ 
vac  popravio  i  ako  je  uklonio  sablazan,  ili  ga  je  svjetovna  vlast  dovoljno  kaznila,  ili  se  predviđa  da 
će  biti  kažnjen; 

3.  obustaviti  obvezu  obdržavanja  okajničke  kazne,  ako  je  nakon  pohvalna  življenja  krivac 
prvi  put  počinio  kažnjivo  djelo,  a  potreba  ne  zahtijeva  da  se  ukloni  sablazan,  ah  tako  da,  ako  krivac 
ponovno  počini  kažnjivo  djelo  u  vremenu  koje  odredi  sam  sudac,  podliježe  dužnoj  kazni  za  oba 
kažnjiva  djela,  osim  ako  je  u  međuvremenu  prošao  rok  za  zastaru  kaznene  tužbe  zbog  prijašnjeg 
kažnjivog  djela. 

Kan.  1345  -  Kad  god  je  prekršitelj  samo  nesavršeno  sposoban  služiti  se  razumom  ili  počinio 
kažnjivo  djelo  zbog  straha  ili  prijeke  potrebe  ili  u  naletu  strasti  ili  u  pijanstvu  ili  u  drugom  sličnom 
duševnom  poremećaju,  sudac  može  i  odustati  od  bilo  kakva  izricanja  kazne,  ako  prosudi  da  se  na 
drugi  način  može  bolje  pomoći  prekršitelj evu  popravku. 

Kan.  1346  -  Kad  god  krivac  počini  više  kažnjivih  djela,  ako  se  smatra  daje  preveliki  zbroj  ka¬ 
zna  izreci  prepuštenih,  ostavlja  razboritoj  prosudbi  suca  da  kazne  smanji  na  pravednu  mjeru. 

Kan.  1347  -  §  1.  Cenzura  se  ne  može  valjano  izreći,  osim  ako  je  krivac  prije  bio  barem  jedan¬ 
put  opomenut  da  odstupi  od  tvrdokornosti  i  ako  mu  se  dade  prikladno  vrijeme  da  se  urazumi. 

§  2.  Smatra  se  daje  odstupio  od  tvrdokornosti  krivac  koji  se  uistinu  pokaje  za  kažnjivo  djelo  i 
koji  je  uz  to  na  prikladan  način  popravio  štetu  i  sablazan  ili  je  barem  ozbiljno  obećao  da  će  to  učini¬ 
ti. 

Kan.  1348  -  Kad  se  krivac  oslobodi  optužbe  ili  mu  se  ne  izreče  nikakva  kazna,  ordinarij  se  mo¬ 
že  prikladnim  opomenama  i  drugim  sredstvima  pastoralne  skrbi  ili  također,  ako  je  potrebno,  kazne¬ 
nim  lijekovima  pobrinuti  za  njegov  boljitak  i  za  javno  dobro. 

Kan.  1349  -  Ako  je  kazna  neodređena,  a  ni  zakon  ne  određuje  drukčije,  neka  sudac  ne  izriče 
teže  kazne,  osobito  ne  cenzure,  osim  ako  to  svakako  zahtijeva  težina  slučaja;  ali,  ne  može  izricati 
trajne  kazne. 

Kan.  1350  -  §  1.  Pri  izricanju  kazna  kleriku  treba  uvijek  paziti  da  dotični  ne  ostane  bez  onoga 
stoje  potrebno  za  njegovo  dolično  uzdržavanje,  osim  ako  se  radi  o  otpuštanju  iz  kleričkog  staleža. 

§  2.  Neka  se  ordinarij  na  najbolji  mogući  način  pobrine  da  se  zbrine  onaj  koji  je  otpušten  iz  kle¬ 
ričkog  staleža,  a  koji  zbog  kazne  doista  oskudijeva. 

Kan.  1351  -  Kazna  obvezuje  krivca  svagdje,  pa  i  kad  prestane  pravo  onoga  koji  je  kaznu  usta¬ 
novio  ili  izrekao,  osim  ako  je  izričito  određeno  nešto  drugo. 

Kan.  1352  -  §  1.  Ako  kazna  zabranjuje  primanje  sakramenata  ili  blagoslovina,  zabrana  se  obus¬ 
tavlja  dokle  god  se  krivac  nalazi  u  smrtnoj  pogibelji. 

§  2.  Obveza  obdržavanja  kazne  unaprijed  izrečene  koja  nije  proglašena  ni  općepoznata  u  mjes¬ 
tu  gdje  se  prekršitelj  nalazi  obustavlja  se  posve  ili  djelomično  utoliko  ukoliko  je  krivac  ne  može 
obdržavati  bez  opasnosti  od  velike  sablazni  ili  ozloglašenja. 

Kan.  1353  -  Priziv  ili  utok  protiv  sudskih  presuda  ili  odluka  koje  izriču  ili  proglašuju  bilo  koju 
kaznu  imaju  obustavni  učinak. 

NASLOV  VI. 


PRESTANAK  KAZNA 


Kan.  1354  -  §  1.  Osim  onih  koji  su  nabrojeni  u  kann.  1355-1356  mogu  svi  koji  mogu  dati  op¬ 
rost  od  zakona  zaštićenog  kaznom  ili  izuzeti  od  zapovijedi  koja  prijeti  kaznom  tu  kaznu  i  otpustiti. 

§  2.  Osim  toga,  zakon  ili  zapovijed  koji  kaznu  ustanovljuju  mogu  i  druge  ovlastiti  daje  otpušta¬ 
ju. 

§  3.  Ako  Apostolska  Stolica  pri  drži  otpuštanje  kazne  sebi  ili  drugima,  pridržaj  treba  da  se  usko 
tumači. 

Kan.  1355  -  §  1.  Zakonom  ustanovljenu  kaznu  koja  je  izrečena  ili  proglašena  mogu  otpustiti, 
samo  ako  nije  pridržana  Apostolskoj  Stolici: 

1.  ordinarij  koji  je  pokrenuo  sudski  postupak  da  se  izreče  ili  proglasi  kazna  ili  je  kaznu  od¬ 
lukom  osobno  ili  preko  drugoga  izrekao  ili  proglasio; 

2.  ordinarij  mjesta  u  kojem  se  prekršitelj  nalazi,  posavjetovavši  se  ipak  s  ordinarijem  o  ko¬ 
jem  se  govori  u  br.  1,  osim  ako  to  zbog  izvanrednih  okolnosti  nije  moguće. 

§  2.  Kaznu  unaprijed  izrečenu  zakonom  ustanovljenu  koja  još  nije  proglašena,  ako  nije  pridrža¬ 
na  Apostolskoj  Stolici,  može  otpustiti  ordinarij  svojim  podložnicima  i  onima  koji  se  nalaze  na 
njegovu  području  ili  su  ondje  počinili  kažnjivo  djelo,  a  i  svaki  biskup,  ali  u  sakramentalnoj  ispovi¬ 
jedi. 


Kan.  1356  -  §  1.  Kaznu  izreci  prepuštenu  ili  kaznu  unaprijed  izrečenu  ustanovljenu  zapovijeđu 
koju  nije  donijela  Apostolska  Stolica  mogu  otpustiti: 

1.  ordinarij  mjesta  u  kojem  se  prekršitelj  nalazi; 

2.  ako  je  kazna  izrečena  ih  proglašena,  onda  i  ordinarij  koji  je  pokrenuo  sudski  postupak 
da  se  kazna  izreče  ili  proglasi  ili  je  kaznu  osobno  ili  preko  drugoga  odlukom  izrekao  ili  proglasio. 

§  2.  Prije  otpuštanja  kazne  treba  se  posavjetovati  s  donositeljem  zapovijedi,  osim  ako  to  nije 
moguće  zbog  izvanrednih  okolnosti. 

Kan.  1357  -  §  1.  Unaprijed  izrečenu  kaznu  izopćenja  ili  zabrane  bogoslužja  koja  nije  proglaše¬ 
na  može  otpustiti  ispovjednik  u  unutrašnjem  sakramentalnom  području,  ako  je  pokorniku  teško 
ostati  u  stanju  teškoga  grijeha  za  vrijeme  potrebno  da  o  tome  odluči  mjerodavni  poglavar,  uz  obdr- 
žavanje  propisa  kann.  508  i  976. 

§  2.  U  podjeljivanju  otpuštenja  neka  ispovjednik  obveže  pokornika,  pod  prijetnjom  ponovnog 
upadanja  u  kaznu,  da  se  u  roku  od  mjesec  dana  obrati  mjerodavnom  poglavaru  ili  ovlaštenom  sve¬ 
ćeniku  i  da  se  drži  njegovih  naloga;  u  međuvremenu  neka  mu  nametne  primjerenu  pokoru  i,  ako  je 
potrebno,  neka  mu  naredi  da  popravi  sablazan  i  štetu;  ali,  utok  može  učiniti  i  ispovjednik,  bez  spo¬ 
minjanja  imena. 

§  3.  Istom  obvezom  utoka  vezani  su,  kad  ozdrave,  oni  kojima  je  prema  odredbi  kan.  976  otpuš¬ 
tena  cenzura  koja  je  bila  izrečena  ili  proglašena  ili  pridržana  Apostolskoj  Stolici. 

Kan.  1358  -  §  1.  Otpuštenje  cenzure  može  se  dati  samo  prekršitelju  koji  odstupi  od  tvrdokor¬ 
nosti,  prema  odredbi  kan.  1347,  §  2;  ali,  onome  tko  odstupi  otpuštenje  se  ne  može  uskratiti. 

§  2.  Tko  otpušta  cenzuru,  može  postupiti  prema  odredbi  kan.  1348  ili  odrediti  i  pokoru. 

Kan.  1359  -  Ako  je  tko  obvezan  na  više  kazna,  otpuštenje  vrijedi  samo  za  one  kazne  koje  su  iz¬ 
ričito  spomenute;  opće  pak  otpuštenje  ukida  sve  kazne,  osim  onih  koje  je  krivac  u  molbi  zlonamjer¬ 
no  prešutio. 

Kan.  1360  -  Otpuštenje  kazne  iznuđeno  velikim  strahom  nije  valjano. 


Kan.  1361  -  §  1.  Otpuštenje  se  može  dati  i  odsutnome  ili  pod  uvjetom. 

§  2.  Otpuštenje  na  izvanjskom  području  neka  se  dade  napismeno,  osim  ako  drukčije  savjetuje 
važan  razlog. 

§  3.  Neka  se  pazi  da  se  traženje  otpuštenja  ili  samo  otpuštenje  ne  razglasi,  osim  ako  je  to  koris¬ 
no  za  zaštitu  dobrog  glasa  krivca  ili  potrebno  za  popravak  sablazni. 

Kan.  1362  -  §  1.  Kaznena  tužba  prestane  zastarom  nakon  tri  godine,  osim  ako  su  posrijedi: 

1.  kažnjiva  djela  pridržana  Zboru  za  nauk  vjere; 

2.  tužba  zbog  kažnjivih  djela,  o  kojima  se  govori  u  kann.  1394,  1395,  1397  i  1398,  koja  za¬ 
starijeva  nakon  pet  godina; 

3.  kažnjiva  djela  koja  opći  zakon  ne  kažnjava,  ako  krajevni  zakon  odredi  drugi  rok  za  zas¬ 
taru. 

§  2.  Zastara  teče  od  dana  kad  je  počinjeno  kažnjivo  djelo  ili,  ako  je  kažnjivo  djelo  trajno  ili  je 
prešlo  u  naviku,  od  dana  kad  je  prestalo. 

Kan.  1363  -  §  1.  Ako  se  u  rokovima,  o  kojima  se  govori  u  kan.  1362,  a  koji  treba  da  se  računa¬ 
ju  od  dana  kad  je  presuda  postala  pravomoćna,  ne  dostavi  krivcu  sučeva  odluka  o  izvršenju,  o  kojoj 
se  govori  u  kan.  1651,  postupak  za  izvršenje  kazne  prestane  zastarom. 

§  2.  Isto  vrijedi  ako  je  kazna  izrečena  izvansudskom  odlukom,  uz  obdržavanje  onoga  što  treba 
obdržavati. 

DIO  II. 


KAZNE  ZA  POJEDINAČNA 
KAŽNJIVA  DJELA 

NASLOV  I. 

KAŽNJIVA  DJELA  PROTIV  VJERE 
I  JEDINSTVA  CRKVE 


Kan.  1364  -  §  1.  Otpadnik  od  vjere,  krivovjemik  ili  raskolnik  upada  u  izopćenje  unaprijed  izre¬ 
čeno,  uz  obdržavanje  propisa  kan.  194,  §  1,  br.  2;  klerik  se  osim  toga  može  kazniti  kaznama  o  koji¬ 
ma  se  govori  u  kan.  1336,  §  1,  brr.  1,  2  i  3. 

§  2.  Ako  dugotrajna  tvrdokornost  ili  težina  sablazni  traži,  mogu  se  dodati  druge  kazne,  pa  i  ot¬ 
puštanje  iz  kleričkog  staleža. 

Kan.  1365  -  Krivac  kojemu  je  zabranjeno  sudjelovanje  u  bogoslužju  neka  se  kazni  pravednom 
kaznom. 

Kan.  1366  -  Roditelj  ili  njihovi  zamjenici  koji  daju  krstiti  ili  odgajati  djecu  u  nekatoličkoj  vjeri 
neka  se  kazne  cenzurom  ili  drugom  pravednom  kaznom. 

Kan.  1367  -  Tko  baci  posvećene  čestice  ili  ih  u  svetogrdnu  svrhu  uzme  ili  drži,  upada  u  izop¬ 
ćenje  unaprijed  izrečeno,  pridržano  Apostolskoj  Stolici;  klerik  se  osim  toga  može  kazniti  drugom 
kaznom,  pa  i  otpuštanjem  iz  kleričkog  staleža. 

Kan.  1368  -  Ako  tko  počini  krivokletstvo  tvrdeći  ili  obećavajući  nešto  pred  crkvenom  vlašću, 
neka  se  kazni  pravednom  kaznom. 

Kan.  1369  -  Tko  u  javnoj  predstavi  ili  govoru,  ili  javno  objavljenom  spisu,  ili  drukčije  služeći 
se  sredstvima  društvenog  priopćivanja  huli  na  Boga,  ili  teško  vrijeđa  ćudoređe,  ili  govori  uvrede 
protiv  vjere  i  Crkve  ili  izaziva  mržnju  ili  prezir,  neka  se  kazni  pravednom  kaznom. 

NASLOV  II. 


KAŽNJIVA  DJELA  PROTIV  CRKVENE  VLASTI 
I  SLOBODE  CRKVE 


Kan.  1370  -  §  1.  Tko  upotrijebi  fizičku  silu  protiv  rimskog  prvosvećenika,  upada  u  izopćenje 
unaprijed  izrečeno,  pridržano  Apostolskoj  Stolici,  čemu  se,  ako  je  klerik,  može  dodati  druga  kazna 
prema  težini  kažnjivog  djela,  pa  i  otpuštanje  iz  kleričkog  staleža. 

§  2.  Tko  to  učini  protiv  biskupa,  upada  u  zabranu  bogoslužja  unaprijed  izrečenu;  ako  je  klerik,  i 
u  obustavu  unaprijed  izrečenu. 

§  3.  Tko  upotrijebi  fizičku  sili  protiv  klerika  ili  redovnika  iz  prezira  prema  vjeri  ili  Crkvi  ili 
crkvenoj  vlasti  ili  službi,  neka  se  kazni  pravednom  kaznom. 

Kan.  1371  -  Neka  se  kazni  pravednom  kaznom  onaj: 

1.  tko,  osim  slučaja  o  kojem  se  govori  u  kan.  1364,  §  1,  naučava  nauk  osuđen  od  rimskog 
prvosvećenika  ili  općeg  sabora  ili  pak  nauk  o  kojemu  se  govori  u  kan.  752  uporno  odbija  te,  opo¬ 
menut  od  Apostolske  Stolice  ili  ordinarija,  ne  odustane  od  toga; 

2.  tko  se  drukčije  ne  pokori  Apostolskoj  Stolici,  ordinariju  ili  poglavaru,  kad  zakonito  za¬ 
povijeda  ili  zabranjuje,  nego  i  poslije  opomene  ustraje  u  neposlušnosti. 

Kan.  1372  -  Tko  se  protiv  čina  rimskog  prvosvećenika  utekne  na  opći  sabor  ili  na  Biskupski 
zbor,  neka  se  kazni  cenzurom. 

Kan.  1373  -  Tko  zbog  nekog  čina  crkvene  vlasti  ili  službe  javno  izaziva  ili  neprijateljstva  ili 
mržnju  protiv  Apostolske  Stolice  ili  ordinarija  ili  podložnike  poziva  na  neposluh  prema  njima,  neka 
se  kazni  zabranom  bogoslužja  ili  drugim  pravednim  kaznama. 

Kan.  1374  -  Tko  se  uključi  u  društvo  koje  rovari  protiv  Crkve,  neka  se  kazni  pravednom  kaz¬ 
nom;  tko  pak  takvo  društvo  promiče  ili  vodi,  neka  se  kazni  zabranom  bogoslužja. 

Kan.  1375  -  Oni  koji  sprečavaju  slobodu  crkvenog  služenja  ili  izbora  ili  crkvene  vlasti  ili  za¬ 
konitu  upotrebu  posvećenih  i  drugih  crkvenih  dobara  ili  zastrašuju  izbornike  ili  izabranog  ili  onoga 
tko  vrši  vlast  ili  crkveno  služenje  mogu  se  kazniti  pravednom  kaznom. 

Kan.  1376  -  Tko  obeščasti  posvećenu  stvar,  pokretnu  ih  nepokretnu,  neka  se  kazni  pravednom 
kaznom. 

Kan.  1377  -  Tko  otuđi  crkvena  dobra  bez  propisane  dozvole,  neka  se  kazni  pravednom  kaz¬ 
nom. 

NASLOV  III. 


PROTUPRAVNO  PRISVAJANJE  CRKVENIH  SLUŽBA  I 
KAŽNJIVA  DJELA  U  NJIHOVU  VRŠENJU 


Kan.  1378  -  §  1.  Svećenik  koji  radi  protiv  odredbe  kan.  977  upada  u  izopćenje  unaprijed  izre¬ 
čeno,  pridržano  Apostolskoj  Stolici. 

§  2.  U  kaznu  zabrane  bogoslužja  unaprijed  izrečenu  ili,  ako  je  klerik,  u  kaznu  obustave,  upada 
onaj : 

1.  tko  pokuša  vršiti  bogoslužni  čin  euharistijske  žrtve  a  nije  primio  svećenički  red; 

2.  tko,  osim  slučaja  o  kojemu  se  govori  u  §  1,  budući  da  ne  može  valjano  podijeliti  sakra- 
mentalno  odrješenje,  pokuša  podijeliti  odrješenje  ili  nekoga  sakramentalno  ispovjediti. 

§  3.  U  slučajevima  o  kojima  se  govori  u  §  2  mogu  se  dodati  i  druge  kazne  prema  težini  kažnji¬ 
vog  djela,  pa  i  izopćenje. 

Kan.  1379  -  Tko,  osim  slučajeva  o  kojima  se  govori  u  kan.  1378,  hini  dijeljenje  sakramenata, 
neka  se  kazni  pravednom  kaznom. 

Kan.  1380  -  Tko  slavi  ili  prima  sakrament  po  simoniji,  neka  se  kazni  zabranom  bogoslužja  ili 
obustavom. 

Kan.  1381  -  §  1.  Tko  god  protupravno  prisvoji  crkvenu  službu,  neka  se  kazni  pravednom  kaz¬ 
nom. 

§  2.  S  protupravnim  prisvajanjem  izjednačuje  se  nezakonito  zadržavanje  službe  pošto  je  ona 
oduzeta  ili  je  prestala. 

Kan.  1382  -  Biskup  koji  bez  papinskog  naloga  posveti  nekoga  za  biskupa  i  onaj  koji  primi  od 
njega  posvećenje  upadaju  u  izopćenja  unaprijed  izrečeno,  pridržano  Apostolskoj  Stolici. 

Kan.  1383  -  Biskupu  koji  je,  protiv  odredbe  kan.  1015,  zaredio  tuđeg  podložnika  bez  zakonitog 
otpusnog  pisma  zabranjuje  se  da  redi  godinu  dana.  Onome  pak  koji  je  tako  zaređen  samim  tim 
obustavlja  se  vršenje  primljenog  reda. 

Kan.  1384  -  Tko,  osim  slučajeva  o  kojima  se  govori  u  kann.  1378-1383,  nezakonito  vrši  sveće¬ 
ničku  službu  ili  druga  sveta  služenja  može  se  kazniti  pravednom  kaznom. 

Kan.  1385  -  Tko  nezakonito  zarađuje  iz  priloga  za  misu,  neka  se  kazni  cenzurom  ili  nekom 
drugom  pravednom  kaznom. 

Kan.  1386  -  Tko  bilo  što  daruje  ili  obeća  da  bi  netko,  obavljajući  službu  u  Crkvi,  nezakonito 
nešto  učinio,  ili  propustio  učiniti,  neka  se  kazni  pravednom  kaznom;  isto  tako  neka  se  kazni  onaj 
tko  takve  darove  ili  obećanja  prima. 

Kan.  1387  -  Svećenik  koji  u  činu  ili  prigodom  ili  pod  izgovorom  ispovijedi  navodi  pokornika 
na  grijeh  protiv  šeste  Božje  zapovijedi  neka  se  kazni  prema  težini  kažnjivog  djela  obustavom,  zab¬ 
ranama,  oduzećima,  a  u  težim  slučajevima  neka  se  otpusti  iz  kleričkog  staleža. 

Kan.  1388  -  §  1.  Ispovjednik  koji  izravno  povrijedi  sakramentalni  pečat  upada  u  izopćenje  u- 
naprijed  izrečeno,  pridržano  Apostolskoj  Stolici;  onaj  pak  koji  to  učini  samo  neizravno  neka  se 
kazni  prema  težini  kažnjivog  djela. 

§  2.  Tumač  i  drugi,  o  kojima  se  govori  u  kan.  983,  §  2,  koji  povrijede  tajnu  neka  se  kazne  pra¬ 
vednom  kaznom,  pa  i  izopćenjem. 

Kan.  1389  -  §  1.  Tko  zloupotrebljava  crkvenu  vlast  ili  službu,  neka  se  kazni  prema  težini  čina 
ili  propusta,  pa  i  oduzećem  službe,  osim  ako  je  protiv  te  zloupotrebe  već  ustanovljena  kazna  zako¬ 
nom  ili  zapovijeđu. 

§  2.  Tko  pak  zbog  skrivljenog  nemara  nezakonito  obavi  ili  propusti  čin  crkvene  vlasti,  služenja 
ili  službe  na  štetu  drugoga,  neka  se  kazni  pravednom  kaznom. 

NASLOV  IV. 


ZLODJELO  POTVORE  I  KRIVOTVORENJA 


Kan.  1390  -  §  1.  Tko  lažno  prijavi  ispovjednika  crkvenom  poglavaru  za  kažnjivo  djelo  o  kojem 
se  govori  u  kan.  1387,  upada  u  zabranu  bogoslužja  unaprijed  izrečenu;  ako  je  klerik,  i  u  obustavu. 

§  2.  Tko  crkvenom  poglavaru  podnese  drugu  klevetničku  prijavu  o  kažnjivom  djelu  ili  na  drugi 
način  povrijedi  dobar  glas  drugoga,  može  se  kazniti  pravednom  kaznom,  pa  i  cenzurom. 

§  3.  Klevetnik  se  može  prisiliti  i  na  davanje  primjerene  zadovoljštine. 

Kan.  1391  -  pravednom  kaznom  prema  težini  kažnjivog  djela  može  se  kazniti  onaj: 

1.  tko  krivotvori  javnu  crkvenu  ispravu  ili  istinitu  mijenja,  uništi,  sakrije  ili  se  služi  krivot¬ 
vorenom  ili  izmijenjenom; 

2.  tko  se  služi  drugom  krivom  ili  izmijenjenom  ispravom  u  crkvenoj  stvari; 

3.  tko  u  javnoj  crkvenoj  ispravi  potvrdi  nešto  lažno. 

NASLOV  V. 


KAŽNJIVA  DJELA  PROTIV  POSEBNIH  OBVEZA 


Kan.  1392  -  Klerici  ili  redovnici  koji  se  bave  trgovinom  ili  špekulantskim  poslovanjem  protiv 
propisa  kanona  neka  se  kazne  prema  težini  kažnjivog  djela. 

Kan.  1393  -  Tko  krši  obveze  koje  su  mu  kaznom  nametnute,  može  se  kazniti  pravednom  kaz¬ 
nom. 

Kan.  1394  -  §  1.  Klerik  koji  pokuša  sklopiti  ženidbu,  pa  i  samo  svjetovnu,  upada  u  obustavu 
unaprijed  izrečenu,  uz  obdržavanje  propisa  kan.  194,  §  1,  br.  3;  ako  se,  iako  opomenut,  ne  urazumi 
te  nastavi  davati  sablazan,  može  se  postupno  kažnjavati  i  oduzećima  ili  također  otpuštanjem  iz 
kleričkog  staleža. 

§  2.  Redovnik  s  doživotnim  zavjetima,  koji  nije  klerik,  koji  pokuša  sklopiti  ženidbu,  makar  sa¬ 
mo  svjetovnu,  upada  u  zabranu  bogoslužja  unaprijed  izrečenu,  uz  obdržavanje  propisa  kan.  694. 

Kan.  1395  -  §  1.  Klerik  priležnik,  osim  slučaja  o  kojem  je  riječ  u  kan.  1394,  i  klerik  koji  ustraje 
u  drugom  izvanjskom  grijehu  protiv  šeste  Božje  zapovijedi  uz  sablazan,  neka  se  kazni  obustavom, 
kojoj  se,  ako  ustraje  u  kažnjivom  djelu  nakon  opomene,  mogu  postupno  dodati  druge  kazne,  sve  do 
otpuštanja  iz  kleričkog  staleža. 

§  2.  Klerik  koji  drukčije  pogriješi  protiv  šeste  Božje  zapovijedi,  ako  je  naime  kažnjivo  djelo 
počinjeno  silom  ili  prijetnjama  ili  javno  ili  s  osobom  mlađom  od  16  godina,  neka  se  kazni  praved¬ 
nim  kaznama,  pa  i  otpuštanjem  iz  kleričkog  staleža,  ako  slučaj  to  traži. 

Kan.  1396  -  Tko  teško  krši  obvezu  da  ima  sjedište  kojom  je  vezan  radi  crkvene  službe,  neka  se 
kazni  pravednom  kaznom,  pa  i,  nakon  opomene,  oduzećem  službe. 

NASLOV  VI. 


KAŽNJIVA  DJELA  PROTIV  LJUDSKOG  ŽIVOTA 

I  SLOBODE 


Kan.  1397  -  Tko  počinu  ubojstvo,  ili  tko  silom  ili  prijevarom  otme  ili  zadrži  ili  osakati  ili  teško 
rani  čovjeka,  neka  se  kazni  oduzećima  i  zabranama  o  kojima  se  govori  u  kan.  1336,  prema  težini 
kažnjivog  djela;  ubojstvo  pak  osoba  o  kojima  jer  riječ  u  kan.  1370  kažnjava  se  kaznama  ondje 
određenima. 

Kan.  1398  -  Tko  sudjeluje  u  vršenju  pobačaja,  upada,  ako  dođe  do  učinka,  u  izopćenje  unapri¬ 
jed  izrečeno. 

NASLOV  VII. 


OPĆA  ODREDBA 


Kan.  1399  -  Uz  slučajeve  određene  ovim  ili  drugim  zakonima  izvanjski  se  prekršaj  božanskog 
ili  kanonskog  zakona  može  kazniti  pravednom  kaznom  samo  kad  posebna  težina  prekršaja  zahtijeva 
kažnjavanje  a  prijeka  potreba  sili  da  se  sablazan  predusretne  ili  popravi. 

KNJIGA  VII. 

POSTUPCI 

DIO  I. 


SUDSTVO  OPĆENITO 


Kan.  1400  -  §  1.  Predmet  su  suđenja: 

1.  ostvarivanje  ili  obrana  prava  fizičkih  ili  pravnih  osoba,  ili  utvrđivanje  pravnih  činjenica; 

2.  kažnjiva  djela,  s  obzirom  na  izricanje  ili  proglašenje  kazne. 

§  2.  Ipak,  sporovi  nastali  iz  čina  upravne  vlasti  mogu  biti  podneseni  samo  poglavaru  ili  uprav¬ 
nom  sudištu. 

Kan.  1401  -  Crkva  sudi  vlastitim  i  isključivim  pravom: 

1.  u  parnicama  koje  se  tiču  duhovnih  i  s  duhovnim  povezanih  stvari; 

2.  o  povredama  crkvenih  zakona  i  o  svemu  gdje  se  radi  o  grijehu,  ako  se  tiče  utvrđivanja 
krivnje  i  izricanja  crkvenih  kazna. 

Kan.  1402  -  Svi  crkveni  sudovi  ravnaju  se  prema  kanonima  koji  slijede,  uz  poštovanje  odreda¬ 
ba  za  sudove  Apostolske  Stolice. 

Kan.  1403  -  §  1.  Postupci  proglašivanja  svetima  slugu  Božjih  ravnaju  se  prema  posebnom  pa¬ 
pinskom  zakonu. 

§  2.  Osim  toga,  na  te  postupke  primjenjuju  se  i  propisi  ovog  Zakonika  kad  god  se  u  tom  zakonu 
upućuje  na  opće  pravo  ili  kad  se  radi  o  odredbama  koje  se,  po  naravi  same  stvari,  odnose  i  na  te 
postupke. 

NASLOV  I. 


MJERODAVNO  SUDIŠTE 


Kan.  1404  -  Prvoj  Stolici  ne  sudi  nitko. 

Kan.  1405  -  §  1.  Samo  rimski  prvosvećenik  ima  pravo  suditi  u  parnicama  o  kojima  se  govori  u 
kan.  1401: 

1 .  vrhovnim  vladarima  država; 

2.  očima  kardinalima; 

3.  izaslanicima  Apostolske  Stolice,  a  u  kaznenim  parnicama  biskupima; 

4.  u  drugim  sporovima  koje  sam  preuzme  na  svoj  sud. 

§  2.  Sudac  ne  može  suditi  o  činu  ili  ispravi  koju  je  u  posebnom  obliku  potvrdio  rimski  prvosve¬ 
ćenik,  osim  ako  prije  toga  ima  njegov  nalog. 

§  3.  Rimskoj  roti  pridržano  je  da  sudi: 

1.  biskupima  u  parničnim  sporovima,  uz  obdržavanje  propisa  kan.  1419,  §  2; 

2.  opatu  primasu  ili  opatu  predstojniku  monaške  kongregacije  i  vrhovnom  voditelju  redov¬ 
ničkih  ustanova  papinskoga  prava; 

3.  biskupijama  i  drugim,  bilo  fizičkim  bilo  pravnim,  crkvenim  osobama  koje  nemaju  pog¬ 
lavara  ispod  rimskog  prvosvećenika. 

Kan.  1406  -  §  1.  Ako  se  prekrši  propis  kan.  1404,  čini  i  rješenja  smatraju  se  kao  da  nisu  uči¬ 
njena. 

§  2.  U  parnicama  o  kojima  se  govori  u  kan.  1405  nemjerodavnost  je  drugih  sudaca  apsolutna. 

Kan.  1407  -  §  1.  Nitko  se  ne  može  tužiti  u  prvom  stupnju,  osim  pred  crkvenim  sucem  koji  je 
mjerodavan  s  jednog  od  naslova  određenih  u  kann.  1408-1414. 

§  2.  Nemjerodavnost  suca  za  kojega  nema  nijednog  od  tih  naslova  naziva  se  relativna. 

§  3.  Tužitelj  slijedi  sudište  tužene  stranke;  ako  tužena  stranka  ima  više  sudišta,  izbor  sudišta 
prepušta  se  tužitelju. 

Kan.  1408  -  Svatko  može  biti  tužen  pred  sudom  prebivališta  ili  boravišta. 

Kan.  1409  -  §  1.  Lutalica  ima  mjerodavno  sudište  u  mjestu  gdje  se  upravo  nalazi. 

§  2.  Onaj  kome  je  prebivalište  ili  boravište  ili  mjesto  boravka  nepoznato  može  se  tužiti  pred 
sudištem  tužitelja  samo  ako  nema  drugog  zakonitog  sudišta. 

Kan.  1410  -  Zbog  smještaja  stvari  stranka  se  može  tužiti  pred  sudom  mjesta  u  kojem  se  nalazi 
prijeporna  stvar,  kad  god  se  radi  o  stvarnoj  tužbi  ili  otimanju. 

Kan.  1411  -  §  1.  Zbog  ugovora  stranka  se  može  tužiti  pred  sudom  mjesta  u  kojem  je  ugovor 
sklopljen  ili  se  mora  ispuniti,  osim  ako  su  stranke  sporazumno  izabrale  drugi  sud. 

§  2.  Ako  se  parnica  odnosi  na  obveze  koje  nastaju  iz  drugog  naslova,  stranka  se  može  tužiti 
pred  sudom  mjesta  u  kojem  je  obveza  nastala  ili  u  kojem  treba  da  se  ispuni. 

Kan.  1412  -  U  kaznenim  parnicama  tužena  stranka,  iako  je  odsutna,  može  se  tužiti  pred  sudom 
mjesta  u  kojemu  je  kažnjivo  djelo  počinjeno. 

Kan.  1413  -  Stranka  se  može  tužiti: 

1.  u  parnicama  koje  se  tiču  upravljanja,  pred  sudom  mjesta  gdje  je  vođena  uprava; 

2.  u  parnicama  koje  se  tiču  nasljedstva  ili  nabožnih  zapisa,  pred  sudom  posljednjeg  prebi¬ 
vališta  ili  boravišta  ili  boravka,  prema  odredbi  kann.  1408-1409,  onoga  o  čijem  se  nasljedstvu  ili 
nabožnom  zapisu  radi,  osim  ako  je  posrijedi  samo  izvršenje  zapisa,  što  treba  da  se  procijeni  po 
redovitim  odredbama  o  mjerodavnosti. 

Kan.  1414  -  Zbog  povezanosti  u  parnicama  među  kojima  ima  veze  treba  da  sudi  jedan  te  isti 
sud  i  u  istom  postupku,  osim  ako  se  tome  protivi  zakonski  propis. 

Kan.  1415  -  Zbog  preteknuća,  ako  su  dva  suda  ili  više  njih  jednako  mjerodavni,  pravo  da  vodi 
parnicu  pripada  onome  koji  prije  zakonito  pozove  tuženu  stranku. 

Kan.  1416  -  Sukobe  mjerodavnosti  između  sudova  podložnih  istom  prizivnom  sudu  rješava  taj 
sud;  ako  nisu  podložni  istom  prizivnom  sudu,  rješava  Apostolska  signatura. 

NASLOV  II. 


RAZLIČITI  STUPNJEVI  I  VRSTE  SUDOVA 


Kan.  1417  -  §  1.  Zbog  prvenstva  rimskog  prvosvećenika  svaki  vjernik  ima  nepovredivo  pravo 
da  svoj  spor,  bilo  parnični  bilo  kazneni,  u  bilo  kojem  stupnju  suđenja  i  u  bilo  kojem  stanju  parnice 
podnese  na  suđenje  Svetoj  Stolici  ili  da  ga  kod  nje  pokrene. 

§  2.  Pozivanjem  na  Apostolsku  Stolicu  ipak  se  ne  obustavlja,  osim  ako  dođe  do  priziva,  vršenje 
jurisdikcije  onoga  suca  koji  je  parnicu  već  započeo;  on  stoga  može  nastaviti  suđenje  sve  do  konačne 
presude,  osim  ako  Apostolska  Stolica  obavijesti  suca  daje  ona  preuzela  parnicu. 

Kan.  1418  -  Svaki  sud  ima  pravo  pozvati  drugi  sud  u  pomoć  radi  istraživanja  parnice  ili  priop¬ 
ćivanja  spisa. 


Poglavlje  I. 

SUD  PRVOGA  STUPNJA 


Članak  1. 

Sudac 

Kan.  1419  -  §  1.  U  svakoj  biskupiji  i  za  sve  parnice  koje  pravom  nisu  izričito  izuzete  sudac  je 
prvoga  stupnja  dijecezanski  biskup,  koji  sudsku  vlast  može  vršiti  osobno  ili  preko  drugih  prema 
kanonima  koji  slijede. 

§  2.  Ali,  ako  se  radi  o  pravima  ili  vremenitim  dobrima  pravne  osobe  koju  predstavlja  biskup,  u 
prvom  stupnju  sudi  prizivni  sud. 

Kan.  1420  -  §  1.  Svaki  dijecezanski  biskup  dužan  je  postaviti  sudskog  vikara  ili  oficijala  s  re¬ 
dovitom  vlašću  suđenja,  koji  nije  generalni  vikar,  osim  ako  mala  biskupija  ili  mali  broj  parnica  traži 
nešto  drugo. 

§  2.  Sudski  vikar  tvori  jedan  sud  s  biskupom,  ali  ne  može  suditi  u  parnicama  koje  biskup  pridrži 

sebi. 

§  3.  Sudskom  vikaru  mogu  se  dati  pomoćnici,  koji  se  zovu  pridodani  sudski  vikari  ili  viceofici- 

jali. 

§  4. 1  sudski  vikar  i  pridodani  sudski  vikari  moraju  biti  svećenici,  na  dobru  glasu,  s  doktoratom 
ili  barem  magisterijem  iz  kanonskog  prava,  ne  mlađi  od  trideset  godina. 

§  5.  Njihova  služba  ne  prestane  kad  biskupska  stolica  ostane  prazna  i  dijecezanski  upravitelj  ne 
može  ih  ukloniti;  kada  dođe  novi  biskup,  potrebno  je  da  ih  potvrdi. 

Kan.  1421  -  §  1.  Neka  biskup  u  biskupiji  postavi  biskupijske  suce,  koji  neka  budu  klerici. 

§  2.  Biskupska  konferencija  može  dopustiti  da  i  laici  budu  postavljeni  za  suce,  a  od  njih  se,  ako 
bude  potrebno,  jedan  može  uzeti  da  se  sastavi  zborni  sud. 

§  3.  Neka  suci  budu  na  dobru  glasu  i  doktori  ili  barem  magistri  iz  kanonskoga  prava. 

Kan.  1422  -  Sudski  vikar,  pridodani  sudski  vikari  i  ostali  suci  imenuju  se  na  određeno  vrijeme, 
uz  obdržavanje  propisa  kan.  1420,  §  5,  i  ne  mogu  se  ukloniti,  osim  zbog  zakonita  i  važna  razloga. 

Kan.  1423  -  §  1.  Više  dijecezanskih  biskupa  može,  s  odobrenjem  Apostolske  Stolice,  mjesto 
biskupijskih  sudova,  o  kojima  se  govori  u  kann.  1419-1421,  sporazumno  osnovati  za  svoje  biskupi¬ 
je  jedan  sud  prvoga  stupnja;  u  tom  slučaju  skupini  tih  biskupa  ili  biskupu  kojega  oni  odrede  pripada 
sva  vlast  koju  dijecezanski  biskup  ima  za  svoj  sud. 

§  2.  Sudovi  o  kojima  se  govori  u  §  1  mogu  se  ustanoviti  ili  za  sve  parnice  ili  samo  za  neke  vrste 
parnica. 

Kan.  1424  -  Sudac  pojedinac  može  u  svakom  suđenju  uzeti  dvojicu  prisjednika,  klerike  ili  laike 
prokušana  života,  da  mu  budu  savjetnici. 

Kan.  1425  -  §  1.  Odbacivši  protivan  običaj,  zbornom  sudu  trojice  sudaca  pridržani  su: 

1.  parnički  sporovi:  a)  o  vezi  svetog  ređenja;  b)  o  ženidbenoj  vezi,  uz  poštovanje  propisa 
kann.  1686  i  1688; 

2.  kazneni  sporovi:  a)  o  kažnjivim  djelima  koja  mogu  imati  za  posljedicu  kaznu  otpuštanja 
iz  kleričkog  staleža;  b)  o  izricanju  ili  proglašenju  izopćenja. 

§  2.  Biskup  može  teže  ili  važnije  parnice  povjeriti  suđenju  trojice  ili  petorice  sudaca. 

§  3.  Neka  sudski  vikar  za  suđenje  u  pojedinim  parnicama  poziva  suce  po  unaprijed  ustanovlje¬ 
nom  redu,  osim  ako  biskup  u  pojedinačnim  slučajevima  odredi  drugačije. 

§  4.  Ako  se  na  sudu  prvoga  stupnja  možda  ne  može  sastaviti  zbor,  biskupska  konferencija  može 
dopustiti  da  biskup,  dok  traje  ta  nemogućnost,  povjeri  parnice  sucu  pojedincu  kleriku,  koji,  gdje  je 
to  moguće,  neka  si  uzme  prisjednika  i  preslušatelja. 

§  5.  Jednom  određene  suce  neka  sudski  vikar  ne  mijenja,  osim  zbog  veoma  važna  razloga,  koji 
treba  da  navede  u  odluci. 

Kan.  1426  -  §  1 .  Zborni  sud  mora  postupati  zborno  i  donositi  presude  većinom  glasova. 

§  2.  Njemu  mora  predsjedati,  ako  je  moguće,  sudski  vikar  ili  pridodani  sudski  vikar. 

Kan.  1427  -  §  1 .  Ako  spor  nastane  između  redovnika  ili  kuća  iste  redovničke  kleričke  ustanove 
papinskoga  prava,  sudac  je  prvoga  stupnja  pokrajinski  poglavar,  osim  ako  je  konstitucijama  odre¬ 
đeno  nešto  drugo,  ili  mjesni  opat,  ako  je  samostan  samosvojan. 

§  2.  Uz  poštivanje  različitog  propisa  konstitucija,  ako  se  spor  vodi  između  dviju  pokrajina,  u 
prvom  stupnju  sudi  vrhovni  voditelj  osobno  ili  preko  ovlaštenika;  ako  se  vodi  između  dvaju  monaš- 
kih  samostana,  opat  predstojnik  monaške  kongregacije. 

§  3.  Ako  pak  nastane  spor  između  redovničkih  osoba,  fizičkih  ili  pravnih,  različitih  redovničkih 
ustanova,  ili  također  između  osoba  iste  kleričke  ustanove  biskupijskoga  prava  ili  laičke  ustanove,  ili 
između  redovničke  osobe  i  svjetovnoga  klerika  ili  laika  ili  neredovničke  pravne  osobe,  u  prvom 
stupnju  sudi  biskupijski  sud. 


Članak  2. 

PRESLUŠATELJI I  IZVJESTITELJI 

Kan.  1428  -  §  1.  Sudac  ili  predsjednik  zornog  suda  mogu,  da  bi  se  obavili  pamično  istraživa¬ 
nje,  odrediti  preslušatelja,  izabravši  ga  bilo  među  sucima  suda  bilo  među  osobama  koje  je  za  tu 
zadaću  ovlastio  biskup. 

§  2.  Biskup  može  za  zadaću  preslušatelja  ovlastiti  klerike  ili  laike,  koji  neka  se  ističu  ćudore¬ 
đem,  razboritošću  i  učenošću. 

§  3.  Zadaća  je  preslušatelja  da,  prema  sučevu  nalogu,  samo  prikupi  dokaze  i  prikupljene  preda 
sucu;  ali  može,  osim  ako  to  priječi  sučev  nalog,  u  međuvremenu  odlučiti  koji  dokazi  i  kako  treba  da 
se  prikupe,  ako  možda  o  tome  iskrsne  pitanje  dok  on  obavlja  svoju  zadaću. 

Kan.  1429  -  Predsjednik  zbornog  suda  mora  jednog  od  sudaca  zbora  odrediti  za  izložitelja  ili 
izvjestitelja  koji  u  zbornom  sudu  izvješćuje  o  parnici  i  napismeno  sastavlja  presude;  na  njegovo 
mjesto  može  spomenuti  predsjednik,  zbog  opravdana  razloga,  postaviti  drugoga. 

Članak  3. 

Promicatelj  pravde,  branitelj  veze  i  bilježnik 

Kan.  1430  -  Za  parnične  sporove,  u  kojima  može  doći  u  pogibelj  javno  dobro,  i  za  kaznene 
sporove  neka  se  u  biskupiji  postavi  promicatelj  pravde,  koji  je  po  službi  dužan  brinuti  se  za  javno 
dobro. 

Kan.  1431  -  §  1.  U  parničnim  sporovima,  zadaća  je  dijecezanskog  biskupa  da  prosudi  može  li 
javno  dobro  doći  u  pogibelj  ili  ne  može,  osim  ako  je  zakonom  naređeno  sudjelovanje  promicatelja 
pravde  ili  je  ono  iz  naravi  stvari  očito  potrebno. 

§  2.  Ako  je  promicatelj  pravde  sudjelovao  u  prijašnjem  stupnju,  pretpostavlja  se  daje  njegovo 
sudjelovanje  potrebno  i  u  daljnjem  stupnju. 

Kan.  1432  -  Za  parnice  u  kojima  se  radi  o  ništavosti  svetog  ređenja  ili  ništavosti  ili  razrješenju 
ženidbe  neka  se  u  biskupiji  postavi  branitelj  veze  koji  je  po  službi  dužan  predlagati  i  iznositi  sve  što 
se  razborito  može  navesti  protiv  ništavosti  ili  razrješenja. 

Kan.  1433  -  U  parnicama,  za  koje  se  traži  prisutnost  promicatelja  pravde  ili  branitelja  veze,  ako 
oni  nisu  pozvani,  čini  su  nevaljani,  osim  ako  su,  premda  nepozvani,  doista  bili  prisutni,  ili  su  barem 
prije  presude,  pošto  su  pregledali  spise,  mogli  obaviti  svoju  zadaću. 

Kan.  1434  -  Osim  ako  se  izričito  određuje  nešto  drugo: 

1 .  treba  da  se  saslušaju  i  promicatelj  pravde  i  branitelj  veze,  ako  su  prisutni  na  suđenju,  kad 
god  zakon  nalaže  da  sudac  sasluša  stranke  ili  neku  od  njih. 

2.  istu  snagu  ima  zahtjev  promicatelja  pravde  ili  branitelja  veze  koji  su  prisutni  na  suđenu, 
kad  god  se  traži  zahtjev  stranke  da  sudac  može  nešto  odlučiti. 

Kan.  1345  -  Biskupova  je  zadaća  da  imenuje  promicatelja  pravde  i  branitelja  veze,  koji  neka 
budu  klerici  ili  laici,  na  dobru  glasu,  doktori  ili  magistri  kanonskoga  prava  te  prokušani  u  razbori¬ 
tosti  i  zauzetosti  za  pravednost. 

Kan.  1436  -  §  1.  Ista  osoba  može  obavljati  službu  promicatelja  pravde  i  branitelja  veze,  ali  ne  u 
istoj  parnici. 

§  2.  Promicatelj  i  branitelj  mogu  se  postaviti  bilo  za  sve  bilo  za  pojedine  parnice;  ali,  zbog  op¬ 
ravdana  razloga  biskup  ih  može  ukloniti 

Kan.  1437  -  §  1.  Neka  u  svakom  postupku  sudjeluje  bilježnik,  tako  da  su  spisi  ništavni  ako  ih 
on  ne  potpiše. 


Poglavlje  II. 

SUD  DRUGOGA  STUPNJA 


Kan.  1438  -  U  skladu  s  propisom  kan.  1444,  §  1,  br.  1: 

1.  sa  suda  biskupa  sufragana  priziva  se  na  sud  metropolite,  uz  poštovanje  propisa  kan. 

1439; 

2.  u  parnicama  koje  su  u  prvom  stupnju  vođene  pred  metropolitom  priziv  se  ulaže  na  sud 
koji  je  on  sam,  s  odobrenjem  Apostolske  Stolice,  za  stalno  odredio; 

3.  za  parnice  vođene  pred  pokrajinskim  poglavarom  sud  drugoga  stupnja  kod  vrhovnog  je 
voditelja;  za  parnice  vođene  pred  mjesnim  opatom  kod  opata  predstojnika  monaške  kongregacije. 

Kan.  1439  -  §  1.  Ako  je  prema  odredbi  kan.  1423  osnovan  jedan  sud  prvoga  stupnja  za  više  bi¬ 
skupija,  biskupska  konferencija  mora,  s  odobrenjem  Apostolske  Stolice,  osnovati  sud  drugoga 
stupnja,  osim  ako  su  sve  te  biskupije  sufraganske  iste  nadbiskupije. 

§  2.  Biskupska  konferencija  može,  s  odobrenjem  Apostolske  Stolice,  osnovati  jedan  ili  više  su¬ 
dova  drugoga  stupnja,  pa  i  mimo  slučajeva  o  kojima  se  govori  u  §  1. 

§  3.  Što  se  tiče  sudova  drugoga  stupnja,  o  kojima  se  govori  §§  1-2,  biskupska  konferencija  ili 
biskup  kojega  ona  odredi  ima  svu  vlast  koja  pripada  dijecezanskom  biskupu  s  obzirom  na  njegov 
sud. 


Kan.  1440  -  Ako  se  mjerodavnost  s  obzirom  na  stupanj,  prema  odredbi  kann.  1438  i  1439,  ne 
obdržava,  sučeva  je  nemjerodavnost  apsolutna. 

Kan.  1441  -  Sud  drugoga  stupnja  mora  se  osnovati  na  isti  način  kao  i  sud  prvoga  stupnja.  Ipak, 
ako  je  na  prvom  stupnju  suda,  prema  kan.  1425,  §  4,  presudu  donio  sudac  pojedinac,  sud  drugoga 
stupnja  neka  postupa  zborno. 


Poglavlje  III. 

SUDOVI  APOSTOLSKE  STOLICE 


Kan.  1442  -  Za  sav  katolički  svijet  rimski  je  prvosvećenik  vrhovni  sudac  koji  sudi  ili  osobno  ili 
preko  redovitih  sudova  Apostolske  Stolice  ili  preko  sudaca  koje  je  sam  ovlastio. 

Kan.  1443  -  Redoviti  sud  koji  je  rimski  prvosvećenik  ustanovio  za  primanje  priziva  jest  Rim¬ 
ska  rota. 

Kan.  1444  -  §  1.  Rimska  rota  sudi: 

1.  u  drugom  stupnju,  u  parnicama  koje  su  bile  presuđene  na  redovitim  sudovima  prvoga 
stupnja  i  koje  su  zakonitim  prizivom  donesene  Svetoj  Stolici. 

2.  u  trećem  ili  daljnjem  stupnju,  u  parnicama  u  kojima  je  već  presudila  sama  Rimska  rota 
ili  bilo  koji  drugi  sud,  osim  ako  se  smatra  daje  stvar  pravomoćno  riješena. 

§  2.  Taj  sud  sudi  i  u  prvom  stupnju  u  parnicama,  o  kojima  se  govori  u  kan.  1405,  §  3,  i  u  dru¬ 
gima  koje  je  rimski  prvosvećenik,  bilo  na  vlastitu  pobudu  bilo  na  zahtjev  stranaka,  preuzeo  na  svoj 
sud  i  povjerio  Rimskoj  roti;  u  tim  parnicama  Rimska  rota  sudi  i  u  drugom  i  daljnjem  stupnju,  osim 
ako  je  u  otpisu  o  povjerenoj  zadaći  određeno  nešto  drugo. 

Kan.  1445  -  §  1.  Vrhovni  sud  apostolske  signature  rješava: 

1.  ništavne  žalbe  i  molbe  za  povrat  u  prijašnje  stanje  i  ostale  utoke  protiv  Rotinih  presuda; 

2.  utoke  u  parnicama  o  pravnom  stanju  osoba,  što  ih  je  Rimska  rota  odbila  primiti  na  po¬ 
novno  ispitivanje; 

3.  izuzeća  zbog  sumnje  i  druge  razloge  protiv  preslušavanja  Rimske  rote  zbog  čina  u  obav¬ 
ljanu  njihove  službe; 

4.  sukobe  mjerodavnosti  o  kojima  se  govori  u  kan.  1416. 

§  2.  Isti  sud  prosuđuje  o  razmiricama  nastalima  iz  čina  upravne  crkvene  vlasti  kad  su  mu  zako¬ 
nito  podnesene,  o  ostalim  upravnim  sporovima  koje  mu  rimski  prvosvećenik  ili  uredi  Rimske  kurije 
podnesu,  te  o  sukobu  mjerodavnosti  među  tim  uredima. 

§  3.  Osim  toga,  zadaća  je  toga  Vrhovnog  suda: 

1.  nadzirati  ispravno  dijeljenje  pravde  i,  ako  je  potrebno,  poduzeti  mjere  protiv  odvjetnika  i 
zastupnika; 

2.  produljivati  mjerodavnost  sudova; 

3.  promicati  i  odobravati  osnutak  sudova  o  kojima  se  govori  u  kann.  1423  i  1439. 

NASLOV  III. 


POSLOVNI  RED  SUDA 


Poglavlje  I. 

SLUŽBA  SUDACA  I  SUDSKIH  SLUŽBENIKA 


Kan.  1446  -  §  1.  Svi  vjernici,  a  u  prvom  redu  biskupi,  neka  pomno  nastoje  da  se,  čuvanjem 
pravednosti  u  Božjem  narodu,  koliko  je  god  moguće,  izbjegavaju  sporovi  i  da  se  što  prije  mirolju¬ 
bivo  izglade. 

§  2.  Neka  sudac,  na  početku  spora,  a  i  u  bilo  kojem  drugom  času  kad  god  nazire  ikakvu  nadu  u 
dobar  ishod,  ne  propusti  potaknuti  stranke  i  pomoći  im  da  zajedničkim  dogovaranjem  traže  pravič¬ 
no  rješenje  spora,  i  neka  im  u  tu  svrhu  pokaže  prikladne  putove,  posluživši  se  i  posredovanjem 
uglednih  ljudi. 

§  3.  Ako  je  posrijedi  spor  o  privatnom  dobru  stranaka,  neka  sudac  istraži  da  li  se  spor  može  us¬ 
pješno  riješiti  nagodbom  ili  sudom  izabranih  sudaca,  prema  odredbi  kan.  1713-1716. 

Kan.  1447  -  Onaj  tko  je  sudjelovao  u  parnici  kao  sudac,  promicatelj  pravde,  branitelj  veze,  zas¬ 
tupnik,  odvjetnik,  svjedok  ili  vještak  ne  može  poslije  na  nekom  drugom  stupnju  kao  sudac  valjano 
suditi  u  istoj  parnici,  niti  u  njoj  obavljati  službu  prisjednika. 

Kan.  1448  -  §  1.  Neka  sudac  ne  prihvati  suđenje  u  parnici  u  kojoj  je  bilo  kako  zainteresiran 
zbog  krvnog  srodstva  ili  tazbine  u  bilo  kojem  stupnju  izravne  linije  i  do  četvrtoga  stupnja  pobočne 
linije,  ili  zbog  zaštitništva  i  skrbništva,  bliskog  prijateljstva,  velikog  neprijateljstva,  ili  radi  stjecanja 
koristi  ih  izbjegavanja  štete. 

§  2.  U  istim  okolnostima  moraju  se  uzdržati  od  svoje  službe  promicatelj  pravde,  branitelj  veze, 
prisjednik  i  preslušatelj . 

Kan.  1449  -  §  1.  U  slučajevima  o  kojima  se  govori  u  kan.  1448,  osim  ako  se  sudac  sam  uzdrži, 
stranka  može  tražiti  njegovo  izuzeće. 

§  2.  O  izuzeću  odlučuje  sudski  vikar;  ako  se  traži  njegovo  izuzeće,  odlučuje  biskup  koji  pred¬ 
sjeda  sudu. 

§  3.  Ako  je  biskup  sudac  i  ako  se  traži  njegovo  izuzeće,  neka  se  sam  uzdrži  od  suđenja. 

§  4.  Ako  se  traži  izuzeće  promicatelja  pravde,  branitelja  veze  ili  ostalih  sudskih  službenika,  o 
tom  izuzeću  odlučuje  predsjednik  zbornog  suda  ili  sam  sudac,  ako  je  pojedinac. 

Kan.  1450  -  Kad  se  prihvati  izuzeće,  moraju  se  zamijeniti  osobe,  a  ne  stupanj  suda. 

Kan.  1451  -  §  1.  Pitanje  izuzeća  treba  da  se  najhitnije  riješi,  pošto  se  saslušaju  stranke,  promi¬ 
catelj  pravde  ili  branitelj  veze,  ako  sudjeluju  a  nije  zatraženo  njihovo  izuzeće. 

§  2.  Čini  koje  je  sudac  obavio  prije  nego  je  zatraženo  njegovo  izuzeće  valjani  su;  ali,  čini  obav¬ 
ljeni  poslije  izuzeća  moraju  se  poništiti,  ako  stranka  to  traži  u  roku  od  deset  dana  pošto  je  prihvaće¬ 
no  izuzeće. 

Kan.  1452  -  §  1.  U  sporu  koji  se  tiče  samo  privatnih  osoba  sudac  može  postupati  samo  na  zah¬ 
tjev  stranke.  Ali,  kad  se  parnica  zakonito  započne,  sudac  može  i  mora  postupati  i  po  službenoj 
dužnosti  u  kaznenim  parnicama  i  u  drugima  koje  se  odnose  na  javno  dobro  Crkve  ili  na  spasenje 
duša. 

§  2.  Ali,  sudac  može,  osim  toga,  dopuniti  nemarnost  stranaka  u  iznošenju  dokaza  ili  traženju 
izuzeća  kad  god  to  smatra  potrebnim  da  se  izbjegne  teško  nepravedna  presuda,  ne  dirajući  u  propise 
kan.  1600. 

Kan.  1453  -  Neka  se  suci  i  sudovi  brinu  da  što  prije,  uz  poštovanje  pravednosti,  završe  sve  par¬ 
nice,  tako  da  na  sudu  prvoga  stupnja  ne  traju  više  od  godinu  dana,  a  na  sudu  drugoga  stupnja  ne 
više  od  šest  mjeseci. 

Kan.  1454  -  Svi  koji  sud  tvore  ili  mu  pomažu  moraju  položiti  prisegu  da  će  propisno  i  vjerno 
obavljati  zadaće. 

Kan.  1455  -  §  1.  U  kaznenom  suđenju  suci  i  sudski  pomoćnici  dužni  su  uvijek  čuvati  službenu 
tajnu,  a  u  parničnom  suđenju  ako  bi  iz  otkrivanja  nekog  čina  sudskog  postupka  za  stranke  mogla 
nastati  šteta. 

§  2.  Također  su  uvijek  dužni  čuvati  tajnu  kako  o  raspravi  koja  se  vodila  među  sucima  zbornog 
suda  prije  donošenja  presude  tako  i  o  različitim  glasovanjima  i  mišljenjima  ondje  iznesenima,  ne 
dirajući  u  propis  kan.  1609,  §  4. 

§  3.  Dapače,  kad  god  je  narav  parnice  ili  dokaz  takav  da  bi  razglašenjem  spisa  ili  dokaza  bio 
izvrgnut  pogibelji  dobar  glas  drugih,  ili  bi  se  dao  povod  za  neslogu,  ili  bi  nastala  sablazan  ili  druga 
vrsta  neprilika,  sudac  može  prisegom  obvezati  svjedoke,  stručnjake,  stranke  i  njihove  odvjetnike  ili 
zastupnike  da  čuvaju  tajnu. 

Kan.  1456  -  Sudu  i  svim  sudskim  službenicima  zabranjeno  je  u  vezi  sa  suđenjem  primati  bilo 
kakve  darove. 

Kan.  1457  -  §  1.  Mjerodavna  vlast  može  primjerenim  kaznama,  pa  i  oduzećem  službe,  kazniti 
suce  koji,  premda  su  sigurno  i  očito  mjerodavni,  odbiju  suditi,  ili  koji,  bez  oslonca  na  ikakav  pravni 
propis,  proglase  sebe  mjerodavnima  te  sude  u  parnicama  i  rješavaju  ih,  ili  koji  prekrše  zakon  o 
čuvanju  tajne,  ili  koji  prijevarom  ili  zbog  velika  nemara  nanesu  strankama  u  sporu  drugu  štetu. 

§  2.  Istim  kaznenim  mjerama  podliježu  sudski  službenici  i  pomoćnici  ako  zanemare  svoju  služ¬ 
bu,  kako  je  gore  rečeno;  sve  njih  može  kazniti  i  sudac. 

Poglavlje  II. 

RED  RJEŠAVANJA 


Kan.  1458  -  Parnice  treba  da  se  rješavaju  onim  redom  kojim  su  bile  podnesene  i  upisane  u  pro¬ 
pis,  osim  ako  neka  od  njih  traži  brzo  rješenje  prije  ostalih,  ali  to  treba  da  se  odluči  posebnom  odlu¬ 
kom  uz  obrazloženje. 

Kan.  1459  -  §  1.  Protiv  nedostataka,  zbog  kojih  presuda  može  biti  ništavna,  mogu  se  iznijeti 
prigovori  u  bilo  kojem  stanju  ili  stupnju  suđenja,  a  isto  tako  može  ih  sudac  proglasiti  po  službenoj 
dužnosti. 

§  2.  Osim  slučajeva  o  kojima  se  govori  u  §  1,  odgodni  prigovori,  posebno  oni  koji  se  tiču  osoba 
i  načina  suđenja,  treba  da  se  iznesu  prije  nego  što  se  utvrdi  sporni  predmet,  osim  ako  se  oni  pojave 
pošto  je  već  utvrđen  sporni  predmet,  i  treba  da  se  riješe  što  prije. 

Kan.  1460  -  §  1.  Ako  se  iznese  prigovor  protiv  mjerodavnosti  suca,  o  toj  stvari  mora  odlučiti 
sam  sudac. 

§  2.  U  slučaju  prigovora  o  relativnoj  nemjerodavnosti,  ako  se  sudac  proglasi  mjerodavnim,  nje¬ 
govo  rješenje  ne  dopušta  priziva,  ali  nije  zabranjena  ništavna  žalba  i  povrat  u  prijašnje  stanje. 

§  3.  Ako  se  sudac  proglasi  nemjerodavnim,  stranka  koja  smatra  da  je  time  oštećena  može  se  u 
roku  od  petnaest  iskoristivih  dana  prizvati  na  prizivno  sudište. 

Kan.  1461  -  Sudac  koji  u  bilo  kojem  stanju  parnice  ustanovi  da  je  apsolutno  nemjerodavan, 
mora  proglasiti  svoju  nemjerodavnost. 

Kan.  1462  -  §  1.  Prigovori  zbog  presuđene  stvari  i  nagodbe  te  drugi  ukidni  koji  se  nazivaju  pri¬ 
govori  dovršenog  spora  moraju  se  iznijeti  i  riješiti  prije  nego  što  se  utvrdi  sporni  predmet;  onaj  tko 
ih  kasnije  uloži  ne  smije  se  odbiti,  ali  neka  se  osudi  na  plaćanje  troškova,  osim  ako  se  dokaže  da 
nije  zlonamjerno  odgađao  protivljenje. 

§  2.  Neka  se  drugi  ukidni  prigovori  iznesu  pri  utvrđivanju  spornog  predmeta;  oni  neka  se  u  svo¬ 
je  vrijeme  rasprave  prema  pravilima  o  uzgrednim  pitanjima. 

Kan.  1463  -  §  1.  Protutužbe  se  mogu  valjano  podizati  samo  u  roku  od  trideset  dana  pošto  se 
utvrdi  sporni  predmet. 

§  2.  Ali,  neka  se  rješavaju  zajedno  s  glavnom  tužbom,  to  jest  u  jednakom  stupnju  s  njom,  osim 
ako  je  potrebno  da  se  riješe  odvojeno  ili  ako  sudac  to  smatra  prikladnijim. 

Kan.  1464  -  Pitanja  o  davanju  jamstva  za  sudske  troškove  ili  o  dopuštenju  besplatne  pomoći, 
koja  je  bila  zatražena  odmah  na  početku,  i  druga  njima  slična,  redovito  treba  da  se  riješe  prije  nego 
što  se  utvrdi  sporni  predmet. 


Poglavlje  III. 

ROKOVI  I  ODGODE 


Kan.  1465  -  §  1.  Rokovi  koji  se  nazivaju  neodgodivi  po  zakonu,  to  jest  rokovi  koje  je  odredio 
zakon  za  prestanak  prava,  ne  mogu  se  produžiti,  a  ni  valjano  skratiti,  osim  na  zahtjev  stranaka. 

§  2.  Sudske  i  ugovorne  rokove  sudac  može,  pošto  sasluša  stranke  ili  na  njihovo  traženje,  zbog 
opravdana  razloga  produžiti  prije  njihova  isteka,  ali  nikada  valjano  skratiti,  osim  s  pristankom 
stranaka. 

§  3.  Neka  sudac  ipak  pazi  da  zbog  produženja  rokova  spor  ne  bi  trajao  predugo. 

Kan.  1466  -  Kad  zakon  uopće  ne  određuje  rokove  za  obavljanje  postupničkih  čina,  mora  ih  od¬ 
rediti  sudac,  vodeći  računa  o  naravi  svakog  pojedinačnog  čina. 

Kan.  1467  -  Ako  sud  nije  radio  na  dan  određen  za  sudski  čin,  smatra  se  da  je  rok  produžen  na 
prvi  sljedeći  radni  dan. 


Poglavlje  IV. 

MJESTO  SUĐENJA 


Kan.  1468  -  Sjedište  svakog  suda  neka  bude,  ako  je  moguće,  stalno  te  otvoreno  u  određene  sa¬ 
te. 

Kan.  1469  -  §  1.  Sudac  silom  protjeran  sa  svog  područja  ili  spriječen  da  ondje  vrši  jurisdikciju 
može  i  izvan  područja  vršiti  svoju  jurisdikciju  i  donijeti  presudu,  ali  pošto  obavijesti  o  tome  dijece¬ 
zanskog  biskupa. 

§  2.  Osim  slučaja  o  kojem  se  govori  u  §  1,  sudac  može,  zbog  opravdana  razloga  i  pošto  sasluša 
stranke,  poći  i  izvan  svojega  područja  da  bi  prikupio  dokaze,  ali  ipak  s  dozvolom  dijecezanskog 
biskupa  mjesta  u  koje  namjerava  otići  i  u  sjedište  što  gaje  on  odredio. 

Poglavlje  V. 

OSOBE  KOJE  TREBA  DA  BUDU  U  SUDNICI 
I  NAČIN  SASTAVLJANJA  I  ČUVANJA  SPISA 


Kan.  1470  -  §  1.  Dok  se  pred  sudom  vode  parnice,  neka  u  sudnici  budu  prisutni  samo  oni  za 
koje  zakon  ili  sudac  utvrde  da  su  potrebni  za  odvijanje  postupka,  osim  ako  krajevni  zakon  određuje 
drukčije. 

§  2.  Sve  prisutne  na  suđenju,  ako  se  teško  ogriješe  o  dužno  poštovanje  i  poslušnost  sucu,  sudac 
može  primjerenim  kaznama  privesti  k  dužnosti,  a  odvjetnicima  i  zastupnicima  osim  toga  i  obustavi¬ 
ti  obavljanje  službe  na  crkvenim  sudovima. 

Kan.  1471  -  Ako  se  neka  osoba  koja  treba  da  se  ispita  služi  jezikom  nepoznatim  sucu  ili  stran¬ 
kama,  neka  se  uzme  zakleti  tumač  kojega  odredi  sudac.  Neka  se  izjave  ipak  sastave  napismeno  u 
izvornom  jeziku  i  neka  se  doda  prijevod.  Neka  se  tumač  također  uzme  ako  se  mora  ispitati  gluha  ili 
nijema  osoba,  osim  ako  sudac  možda  misli  da  bi  bilo  bolje  na  pitanja  koja  postavi  odgovoriti  napi¬ 
smeno. 

Kan.  1472  -  §  1.  Sudski  čini,  kako  oni  koji  se  tiču  bitnog  predmeta  pitanja  ili  parnični  čini,  tako 
i  oni  koji  se  odnose  na  oblik  postupanja  ili  postupnički  čini,  moraju  se  obaviti  napismeno. 

§  2.  Neka  se  pojedini  listovi  spisa  označe  brojevima  i  potvrde  znakom  vjerodostojnosti. 

Kan.  1473  -  Kad  god  se  u  sudskim  spisima  traži  potpis  stranka  ili  svjedoka,  a  stranka  ili  svje¬ 
dok  ne  mogu  ili  ne  žele  potpisati,  neka  se  to  ubilježi  u  same  spise,  a  sudac  i  bilježnik  neka  ujedno 
ovjere  da  je  taj  spis  bio  pročitan  stranci  ili  svjedoku  od  riječi  do  riječi  i  da  stanka  ili  svjedok  nije 
mogao  ili  nije  htio  potpisati. 

Kan.  1474  -  §  1.  Ako  dođe  do  priziva,  primjerak  spisa  koji  je  bilježnik  ovjerio  kao  vjerodosto¬ 
jan  neka  se  pošalje  na  viši  sud. 

§  2.  Ako  su  spisi  sastavljeni  na  jeziku  koji  višem  sudu  nije  poznat,  neka  se  prevedu  na  drugi, 
sudu  poznat  jezik,  uz  upotrebu  mjera  opreza  da  se  zajamči  točnost  prijevoda. 

Kan.  1475  -  §  1.  Pošto  se  završi  suđenje,  isprave  koje  su  vlasništvo  privatnih  osoba  moraju  se 
vratiti  natrag,  ali  tako  da  se  ipak  zadrži  njihov  prijepis  ili  snimak. 

§  2.  Zabranjeno  je  bilježnicima  i  kancelaru  bez  sučeva  naloga  izdavati  prijepis  ili  snimak  suds¬ 
kih  spisa  ili  isprava  koje  su  bile  pribavljene  za  postupak. 

NASLOV  IV. 


STRANKE  U  PARNICI 


Poglavlje  I. 

TUŽITELJ  I  TUŽENA  STRANKA 


Kan.  1476  -  Svatko,  bio  kršten  bio  nekršten,  može  nastupati  kao  tužitelj;  zakonito  pak  tužena 
stranka  mora  odgovarati. 

Kan.  1477  -  Ako  tužitelj  ili  tužena  stranka  i  postave  zastupnika  ili  odvjetnika,  ipak  su  dužni 
osobno  prisustvovati  suđenju  uvijek  kad  pravo  ili  sudac  to  naređuju. 

Kan.  1478  -  §  1.  Maloljetnici  i  oni  koji  nisu  sposobni  služiti  se  razumom  mogu  nastupati  na 
sudu  samo  preko  svojih  roditelja  ili  zaštitnika  ili  skrbnika,  uz  poštovanje  propisa  §  3. 

§  2.  Ako  sudac  smatra  da  su  prava  maloljetnika  u  sukobu  s  pravima  roditelja  ili  zaštitnika  ili 
skrbnika,  ili  da  oni  ne  mogu  dovoljno  štititi  njihova  prava,  tada  neka  nastupaju  na  sudu  preko  zašti¬ 
tnika  ili  skrbnika  kojega  postavi  sudac. 

§  3.  Ali,  u  duhovnim  parnicama  i  onima  s  njima  povezanim,  ako  su  maloljetnici  stekli  sposob¬ 
nost  da  se  služe  razumom,  mogu  nastupati  i  odgovarati  bez  pristanka  roditelja  i  zaštitnika,  i  to  sami 
osobno,  ako  su  navršili  četrnaest  godina  života;  inače,  preko  skrbnika  kojega  postavi  sudac. 

§  4.  Oni  kojima  je  službeno  zabranjeno  upravljanje  dobrima  i  koji  su  slaboumni  mogu  osobno 
nastupati  na  sudu  samo  da  odgovaraju  za  vlastita  kažnjiva  djela  ih  prema  sučevoj  naredbi;  u  ostalim 
stvarima  moraju  nastupati  i  odgovarati  preko  svojih  skrbnika. 

Kan.  1479  -  Kad  god  se  ima  zaštitnik  ili  skrbnik  kojega  je  postavila  svjetovna  vlast,  crkveni 
sudac  može  dotičnoga  prihvatiti  pošto  se  posavjetuje,  ako  je  moguće,  s  dijecezanskim  biskupom 
onoga  komu  je  postavljen;  ali,  ako  ga  nema  ili  ako  se  smatra  da  ga  ne  treba  prihvatiti,  sam  će  sudac 
odrediti  zaštitnika  ili  skrbnika  za  parnicu. 

Kan.  1480  -  §  1.  Pravne  osobe  nastupaju  na  sudu  preko  svojih  zakonitih  predstavnika. 

§  2.  Ako  pak  predstavnika  nema  ili  je  nemaran,  ordinarij  osobno  ili  preko  nekoga  drugoga  mo¬ 
že  nastupati  na  sudu  u  ime  pravnih  osoba  podložnih  njegovoj  vlasti. 

Poglavlje  II. 

ZASTUPNICI  U  SPOROVIMA  I  ODVJETNICI 


Kan.  1481  -  §  1.  Stranka  može  slobodno  postaviti  sebi  odvjetnika  i  zastupnika;  ali,  osim  sluča¬ 
jeva  utvrđenih  u  §§  2  i  3,  može  i  osobno  nastupati  i  odgovarati,  osim  ako  sudac  smatra  daje  potreb¬ 
no  sudjelovanje  zastupnika  ili  odvjetnika. 

§  2.  U  kaznenom  suđenju  tužena  stranka  mora  uvijek  imati  odvjetnika,  bilo  da  ga  sama  postavi 
bilo  da  joj  ga  dodijeli  sudac. 

§  3.  U  parničnom  suđenju,  ako  se  radi  o  maloljetnicima  ili  o  suđenju  u  kojemu  je  posrijedi  jav¬ 
no  dobro,  izuzevši  ženidbene  parnice,  neka  sudac  po  službenoj  dužnosti  postavi  branitelja  stranci 
koja  ga  nema. 


-245  - 


Kan.  1482  -  §  1.  Svatko  može  postaviti  samo  jednog  zastupnika,  koji  sebi  ne  može  odrediti 
zamjenika,  osim  ako  mu  je  dana  izričita  ovlast. 

§  2.  Ali,  ako  stranka  ipak,  kad  to  traži  opravdan  razlog,  postavi  više  zastupnika,  neka  se  oni  ta¬ 
ko  odrede  da  se  među  njima  čuva  red  prvenstva. 

§  3.  Međutim,  može  se  postaviti  više  odvjetnika  zajedno. 

Kan.  1483  -  Zastupnik  i  odvjetnik  moraju  biti  punoljetni  i  na  dobru  glasu;  odvjetnik,  uz  to,  mo¬ 
ra  biti  katolik,  osim  ako  dijecezanski  biskup  dopusti  drukčije,  i  doktor  kanonskoga  prava  ili  inače 
doista  stručan  i  odobren  od  biskupa. 

Kan.  1484  -  §  1.  Prije  nego  što  zastupnik  i  odvjetnik  preuzmu  službu,  moraju  u  sudu  pohraniti 
vjerodostojni  nalog. 

§  2.  Da  se  spriječi  utrnuće  prava,  sudac  može  prihvatiti  zastupnika  iako  nije  predao  punomoć, 
pošto  položi  prikladno  jamstvo,  ako  to  stvar  traži;  čin  nema  nikakve  snage  ako  zastupnik  propisno 
ne  preda  punomoć  u  konačnom  roku  koji  odredi  sudac. 

Kan.  1485  -  Ako  nema  posebne  punomoći,  zastupnik  ne  može  valjano  odustati  od  tužbe,  dalj¬ 
njeg  postupka  ili  sudskih  čina  niti  može  sklopiti  nagodbu,  ugovor,  pristati  na  izabrane  suce,  niti 
uopće  raditi  ono  za  što  pravo  traži  posebni  nalog. 

Kan.  1486  -  §  1.  Da  bi  uklanjanje  zastupnika  ili  odvjetnika  postiglo  učinak,  potrebno  je  da  im 
se  uklanjanje  priopći,  te,  ako  je  već  utvrđen  sporni  predmet,  da  se  sudac  i  protivna  stranka  obavijes¬ 
te  o  uklanjanju. 

§  2.  Kad  se  donese  konačna  presuda,  pravo  i  dužnost  priziva  ostaje  zastupniku,  ako  se  nalogo¬ 
davac  tome  ne  usprotivi. 

Kan.  1487  -  Sudac  može,  pošto  donese  odluku,  ukloniti,  bilo  po  službenoj  dužnosti  bilo  na 
zahtjev  stranke,  kako  zastupnika  tako  i  odvjetnika,  ali  zbog  važna  razloga. 

Kan.  1488  -  §  1.  Zabranjuje  se  obojici  otkupiti  parnicu  ili  za  sebe  ugovoriti  prekomjernu  nag¬ 
radu  ih  dio  potraživanje  stvari  koja  je  predmet  spora.  Ako  to  učine,  pogodba  je  ništava  i  sudac  ih 
može  kazniti  novčanom  kaznom.  Biskup  koji  je  na  čelu  suda  može,  osim  toga,  odvjetniku  kako 
obustaviti  službu  tako  ga  i,  ako  isto  ponovi,  izbrisati  iz  popisa  odvjetnika. 

§  2.  Na  isti  način  mogu  se  kazniti  i  zastupnici  koji,  izigravajući  zakon,  odvlače  parnice  od  mje¬ 
rodavnog  suda  da  ih  drugi  sudovi  riješe  povoljnije. 

Kan.  1489  -  Odvjetnicima  i  zastupnicima  koji  zbog  darova  ili  obećanja  ili  zbog  bilo  kojeg  dru¬ 
gog  razloga  iznevjere  svoju  službu,  neka  se  obustavi  vršenje  zastupništva  i  neka  se  kazne  novčanom 
globom  ili  drugim  primjerenim  kaznama. 

Kan.  1490  -  Neka  se  u  svakom  sudu,  ako  je  moguće,  postave  stalni  zaštitnici,  plaćeni  od  samog 
suda,  da  obavljaju  službu  odvjetnika  ili  zastupnika,  osobito  u  ženidbenim  parnicama,  za  stranke 
koje  ih  žele  izabrati. 

NASLOV  V. 


TUŽBE  I  PRIGOVORI 


Poglavlje  I. 

TUŽBE  I  PRIGOVORI  OPĆENITO 


Kan.  1491  -  Svako  se  pravo  zaštićuje  ne  samo  tužbom  nego  i  prigovorom,  osim  ako  je  izričito 
određeno  nešto  drugo. 

Kan.  1492  -  §  1 .  Svaka  se  tužba  gasi  zastarom,  prema  pravnoj  odredbi  ili  na  drugi  zakoniti  na¬ 
čin,  osim  tužba  o  pravnom  stanju  osoba  koje  se  nikada  ne  gase. 

§  2.  Prigovor  je  moguć  uvijek  i  po  svojoj  je  naravi  trajan,  ako  se  poštuju  propisi  kan.  1462. 

Kan.  1493  -  Tužitelj  može  tužiti  nekoga  u  isto  vrijeme  s  više  tužba,  ipak  ne  međusobno  protiv¬ 
nih,  bilo  zbog  iste  stvari  bilo  zbog  različitih  stvari,  ako  te  tužbe  ne  prelaze  mjerodavnost  suda  na 
koji  se  obratio. 

Kan.  1494  -  §  1.  Tužena  stranka  može  pred  istim  sucem  u  istom  suđenju  podignuti  protutužbu 
protiv  tužitelja  ili  zbog  povezanosti  stvari  s  glavnom  tužbom  ili  da  se  povuče  ili  smanji  tužiteljev 
zahtjev. 

§  2.  Protutužba  se  ne  protutužbu  ne  dopušta. 

Kan.  1495  -  Protutužba  treba  da  se  podnese  sucu  pred  kojim  je  podignuta  prva  tužba,  pa  bio  on 
ovlašten  i  samo  za  jednu  parnicu  ili  je  inače  relativno  nemjerodavan. 

Poglavlje  II. 

TUŽBE  I  PROGOVORI  POSEBNO 


Kan.  1496  -  §  1.  Tko  bar  vjerojatnim  dokazima  dokaže  da  ima  pravo  na  neku  stvar  koja  se  na¬ 
lazi  kod  drugoga  i  da  mu  prijeti  šteta  ako  se  ta  stvar  ne  preda  na  čuvanje,  ima  pravo  postići  od  suca 
da  se  ta  stvar  prisilno  čuva. 

§  2.  U  sličnim  okolnostima  može  postići  da  se  nekome  spriječi  vršenje  prava. 

Kan.  1497  -  §  1.  Prisilno  čuvanje  stvari  dopušta  se  i  da  bi  se  osiguralo  potraživanje,  samo  ako 
je  pravo  vjerovnika  dovoljno  zajamčeno. 

§  2.  Prisilno  čuvanje  može  se  protegnuti  i  na  dužnikove  stvari  koje  se,  s  bilo  kojeg  razloga,  na¬ 
laze  kod  drugih  osoba  i  na  dužnikova  potraživanja. 

Kan.  1498  -  Prisilno  čuvanje  stvari  i  zabrana  vršenja  prava  ne  mogu  se  nikako  odrediti  ako  se 
šteta  od  koje  postoji  bojazan  može  drukčije  nadoknaditi  i  ako  se  može  ponuditi  prikladno  jamstvo 
da  će  biti  nadoknađena. 

Kan.  1499  -  Onome  kome  dopusti  prisilno  čuvanje  stvari  ili  zabranu  vršenja  prava  sudac  može 
nametnuti  prethodno  jamstvo  da  će  nadoknaditi  štetu  ako  ne  dokaže  svoje  pravo. 

Kan.  1500  -  Što  se  tiče  naravi  i  snage  posjedovne  tužbe,  neka  se  obdržavaju  propisi  svjetovno¬ 
ga  prava  mjesta  gdje  se  nalazi  stvar  o  čijem  se  posjedovanju  radi. 

DIO  II. 


PARNICNO  SUĐENJE 

ODSJEK  I. 

REDOVITO  PARNIČNO  SUĐENJE 

NASLOV  I. 

POKRETANJE  PARNICE 


Poglavlje  I. 

TUŽBA  ZA  POKRETANJE  PARNICE 


Kan.  1501  -  Sudac  ne  može  rješavati  nijednu  parnicu,  osim  ako  onaj  koga  se  to  tiče  ili  promi¬ 
catelj  pravde  podnese  zahtjev  prema  odredbi  kanona. 

Kan.  1502  -  Tko  želi  nekoga  tužiti,  mora  podnijeti  mjerodavnom  sucu  tužbu,  u  kojoj  neka  izlo¬ 
ži  sporni  predmet  i  zatraži  da  sudac  ureduje. 

Kan.  1503  -  §  1.  Sudac  može  dopustiti  usmeni  zahtjev  kad  god  je  ili  tužitelj  spriječen  podnijeti 
tužbu  ili  je  parnica  lagana  za  ispitivanje  i  od  manje  važnosti. 

§  2.  U  oba  pak  slučaja  neka  sudac  naredi  da  bilježnik  napismeno  sastavi  spis  koji  treba  da  se 
pročita  tužitelju  i  koji  on  treba  da  potvrdi,  a  taj  spis  zamjenjuje,  sa  svim  pravnim  učincima,  pisanu 
tužiteljevu  tužbu. 

Kan.  1504  -  Tužba  kojom  se  pokreće  parnica  mora: 

1.  izreći  pred  kojim  se  sucem  parnica  pokreće,  što  se  traži  i  od  koga  se  traži; 

2.  naznačiti  na  koje  se  pravo  tužitelj  oslanja  i  bar  općenito  činjenice  i  dokaze  kojima  se 
potkrepljuje  ono  što  se  tvrdi; 

3.  biti  potpisana  od  tužitelja  ili  njegova  zastupnika,  s  naznakom  dana,  mjeseca  i  godine  te 
mjesta  u  kojemu  tužitelj  ili  njegov  zastupnik  stanuje  ili  za  koje  izjave  da  će,  radi  primanja  spisa,  u 
njemu  prebivati; 

4.  naznačiti  prebivalište  ili  boravište  tužene  stranke. 

Kan.  1505  -  §  1.  Sudac  pojedinac  ili  predsjednik  zbornog  suda,  pošto  ustanove  i  daje  predmet 
u  njihovoj  mjerodavnosti  i  da  je  tužitelj  pravno  sposoban  nastupati  na  sudu,  moraju  svojom  odlu¬ 
kom  tužbu  što  prije  ili  prihvatiti  ili  odbaciti. 

§  2.  Tužba  se  može  odbaciti  samo: 

1.  ako  sudac  ili  sud  nisu  mjerodavni; 

2.  ako  je  nedvojbeno  sigurno  da  tužitelj  nema  pravne  sposobnosti  nastupati  na  sudu; 

3.  ako  nisu  obdržavani  propisi  kan.  1504,  brr.  1-3; 

4.  ako  je  iz  same  tužbe  posve  jasno  da  zahtjev  nema  nikakva  temelja  i  da  nije  moguće  da  se 
tijekom  postupka  pokaže  neki  temelj. 

§  3.  Ako  je  tužba  odbačena  zbog  nedostataka  koji  se  mogu  ispraviti,  tužitelj  može  ponovno  po¬ 
dnijeti  istom  sucu  novu,  propisno  sastavljenu  tužbu. 

§  4.  Protiv  odbacivanja  tužbe  stranka  ima  uvijek  neokrnjeno  pravo  da  u  roku  od  deset  iskoristi¬ 
vih  dana  uloži  razlozima  potkrijepljen  utok  bilo  na  prizivni  sud  bilo  na  zbor,  ako  tužbu  odbaci 
predsjednik;  pitanje  pak  odbacivanja  treba  da  se  riješi  veoma  hitno. 

Kan.  1506  -  Ako  sudac  u  roku  od  mjesec  dana  pošto  je  podnesena  tužba  ne  izda  odluku  kojom 
tužbu  prihvaća  ili  odbacuje  prema  odredbi  kan.  1505,  stranka  koje  se  to  tiče  može  zahtijevati  da 
sudac  obavi  svoju  zadaću;  ako  se  sudac  ipak  ogluši,  pošto  neiskorišteno  prođe  deset  dana  od  kada  je 
podnesen  zahtjev,  tužba  se  ima  smatrati  prihvaćenom. 

Poglavlje  II. 

POZIV  NA  SUD  I  PRIOPĆENJE  SUDSKIH  SPISA 


Kan.  1507  -  §  1.  U  odluci  kojom  se  prihvaća  tužiteljeva  tužba  sudac  ili  predsjednik  mora  poz¬ 
vati  na  sud  i  ostale  stranke  ili  ih  pozvati  da  se  utvrdi  sporni  predmet  i  odrediti  kod  toga  da  li  one 
moraju  odgovoriti  napismeno  ili  se  pojaviti  pred  njim  osobno  da  bi  se  uskladile  dvojbe.  Ako  se  iz 
pisanih  odgovora  uvidi  daje  potrebno  pozvati  stranke,  može  to  odrediti  novom  odlukom. 

§  2.  Ako  se  tužba  smatra  prihvaćenom  prema  odredbi  kan.  1506,  odluka  o  pozivu  na  sud  mora 
se  donijeti  u  roku  od  dvadeset  dana  pošto  je  podnesen  zahtjev,  o  kojem  se  govori  u  tom  kanonu. 

§  3.  Ako  se  parnične  stranke  stvarno  pojave  pred  sucem  radi  vođenja  parnice,  nije  potreban  po¬ 
ziv  na  sud,  nego  neka  zapisničar  naznači  u  spisima  da  su  stranke  bile  prisutne  na  sudu. 

Kan.  1508  -  §  1.  Odluka  o  pozivu  na  sud  mora  se  odmah  priopćiti  tuženoj  stranci,  te  se  moraju 
ujedno  obavijestiti  o  njoj  i  ostali  koji  se  moraju  pojaviti. 

§  2.  Neka  se  pozivu  priloži  tužba  za  pokretanje  parnice,  osim  ako  sudac  zbog  važnih  razloga 
smatra  da  se  tužba  ne  smije  priopćiti  stranci  prije  nego  ona  dade  izjavu  na  sudu. 

§  3.  Ako  se  parnica  pokrene  protiv  onoga  tko  ne  može  slobodno  vršiti  svoja  prava  ili  slobodno 
upravljati  stvarima  o  kojima  se  spori,  poziv  treba  da  se  priopći,  već  prema  slučaju,  zaštitniku,  skrb¬ 
niku,  posebnom  zastupniku  ili  onomu  tko  je  prema  pravnoj  odredbi  dužan  u  njegovo  ime  nastupati 
na  sudu. 

Kan.  1509  -  §  1.  Priopćenje  poziva,  odluka,  presuda  i  drugih  sudskih  spisa  treba  da  se  obavlja 
poštom  ili  na  drugi  veoma  siguran  način,  uz  obdržavanje  odredaba  donesenih  krajevnim  zakonom. 

§  2.  Činjenica  priopćenja  i  njegov  način  moraju  biti  potvrđeni  u  spisima. 

Kan.  1510  -  Tužena  stranka  koja  odbije  primiti  poziv  ili  koja  spriječi  da  joj  poziv  stigne  ima  se 
smatrati  zakonito  pozvanom. 

Kan.  1511  -  Ako  poziv  nije  zakonito  priopćen,  ništavi  su  postupnički  čini,  uz  poštovanje  propi¬ 
sa  kan.  1507,  §  3. 

Kan.  1512  -  Kada  se  poziv  zakonito  priopći  ili  se  stranke  pojave  pred  sucem  da  bi  se  vodila 
parnica: 

1 .  stvar  prestane  biti  netaknuta; 

2.  parnica  pripadne  onom  sucu  ili  sudu  inače  mjerodavnom  pred  kojim  je  tužba  podignuta; 

3.  učvršćuje  se  jurisdikcija  kod  ovlaštenog  suca  tako  da  se  ne  gasi  prestankom  prava  ovlas- 

titelja; 

4.  prekida  se  zastara,  osim  ako  se  odredi  nešto  drugo; 


-250- 


5.  počinje  se  rješavati  parnica;  zato  odmah  vrijedi  načelo  »dok parnica  traje,  neka  se  ništa 
ne  mijenja«. 

NASLOV  II. 


UTVRĐIVANJE  SPORNOG  PREDMETA 


Kan.  1513  -  §  1.  Utvrđivanje  spornog  predmeta  nastaje  kad  sudac  odlukom  pobliže  odredi 
sporna  pitanja  na  temelju  zahtjeva  i  odgovora  stranaka. 

§  2.  Zahtjevi  i  odgovori  stranaka,  osim  u  tužbi  za  pokretanje  parnice,  mogu  se  iznijeti  bilo  od¬ 
govorom  na  poziv  bilo  izjavama  usmeno  danim  pred  sucem;  ali,  u  težim  parnicama  sudac  treba  da 
pozove  stranke  da  bi  se  uskladile  dvojbe  ili  dvojba  na  koje  u  presudi  treba  odgovoriti. 

§  3.  Sučeva  odluka  treba  da  se  priopći  strankama;  one  se  mogu,  osim  ako  su  već  pristale,  u  roku 
od  deset  dana  uteći  istom  sucu  da  je  izmijeni;  pitanje  pak  treba  da  se  veoma  hitno  riješi  odlikom 
istog  suca. 

Kan.  1514  -  Jednom  utvrđena  sporna  pitanja  ne  mogu  se  valjano  mijenjati,  osim  novom  odlu¬ 
kom  zbog  važna  razloga,  na  zahtjev  stranke  i  pošto  se  saslušaju  ostale  stranke  i  odvagnu  njihovi 
razlozi. 

Kan.  1515  -  Kad  se  utvrdi  sporni  predmet,  posjednik  tuđe  stvari  prestane  biti  u  dobroj  vjeri;  za¬ 
to,  ako  se  osudi  da  vrati  stvar,  mora  od  dana  kad  je  utvrđen  sporni  predmet  vratiti  plodove  i  nadok¬ 
naditi  štetu. 

Kan.  1516  -  Kad  se  utvrdi  sporni  predmet,  neka  sudac  dade  strankama  prikladno  vrijeme  da  bi 
iznijele  i  dopunile  dokaze. 

NASLOV  III. 


TIJEK  PARNICE 


Kan.  1517  -  Tijek  parnice  počinje  pozivom,  a  završava  ne  samo  izricanjem  konačne  presude 
nego  i  na  druge,  pravom  predviđene,  načine. 

Kan.  1518  -  Ako  parnična  stranka  umre  ili  promijeni  pravno  stanje  ili  joj  prestane  služba  zbog 
koje  nastupa: 

1.  kad  parnica  još  nije  zaključena,  suđenje  se  obustavlja  dok  baštinik  umrle  osobe  ili  nas¬ 
ljednik  ili  onaj  koga  bi  se  to  ticalo  ne  preuzme  spor; 

2.  kad  je  parnica  zaključena,  sudac  mora  postupati  dalje,  pozvavši  zastupnika  ako  postoji, 
inače  baštinika  ili  nasljednika  umrle  osobe. 

Kan.  1519  -  §  1.  Ako  prestane  služba  zaštitnika  ili  skrbnika  ili  zastupnika  koji  je  prema  odredbi 
kan.  1418,  §§  1  i  3  potreban,  suđenje  se  privremeno  obustavlja. 

§  2.  Sudac  pak  neka  što  prije  postavi  drugog  zaštitnika  ili  skrbnika;  zastupnika  pak  za  parnicu 
može  postaviti  ako  stranka  to  u  kratkom  roku,  koji  joj  odredi  sam  sudac,  zanemari. 

Kan.  1520  -  Ako  stranke  u  roku  od  šest  mjeseci,  iako  za  to  nema  nikakve  smetnje,  ne  obave  ni 
jedan  postupnički  čin,  prekida  se  tijek  parnice.  Krajevni  zakon  može  odrediti  druge  rokove  prekida. 

Kan.  1521  -  Prekid  nastupa  po  samom  pravu  i  protiv  svakoga,  i  protiv  maloljetnika  i  drugih  s 
maloljetnicima  izjednačenih,  a  mora  se  i  po  službenoj  dužnosti  proglasiti  uz  poštovanje  prava  na 
traženje  odštete  od  zaštitnika,  skrbnika,  upravitelja,  zastupnika  koji  ne  dokažu  da  nisu  krivi. 

Kan.  1522  -  Prekid  gasi  postupničke  čine,  ali  ne  i  parnične  čine;  dapače,  ovi  mogu  imati  snagu 
i  u  drugoj  parnici,  samo  ako  dođe  do  parnice  između  istih  osoba  i  o  istoj  stvari;  ali,  što  se  tiče  stra¬ 
nih  osoba,  imaju  samo  snagu  isprava. 

Kan.  1523  -  Svaka  parnična  stranka  snosi  svoje  troškove  prekinutog  suđenja. 

Kan.  1524  -  §  1.  U  bilo  kojem  stanju  i  stupnju  suđenja  tužitelj  se  može  odreći  tijeka  parnice;  is¬ 
to  tako  bilo  tužitelj  bilo  tužena  stranka  mogu  se  odreći  ili  svih  ili  samo  nekih  postupničkih  čina. 

§  2.  Da  bi  se  zaštitnici  i  upravitelji  pravnih  osoba  mogli  odreći  tijeka  parnice,  potreban  im  je 
savjet  ih  pristanak  onih  čije  se  sudjelovanje  traži  za  obavljanje  čina  koji  prelaze  granice  redovitog 
upravljanja. 

§  3.  Da  bi  odreknuće  bilo  valjano,  treba  da  se  preda  napismeno  i  mora  ga  potpisati  stranka  ili 
njezin  zastupnik,  opskrbljen  ipak  posebnim  nalogom,  mora  se  priopćiti  drugoj  stranci  koja  ga  mora 
prihvatiti  ili  barem  ne  osporiti,  a  sudac  ga  mora  dopustiti. 

Kan.  1525  Odreknuće  koje  sudac  prihvati  ima  za  čine  kojih  se  stranka  odrekla  iste  učinke  kao  i 
prekid  tijeka  parnice,  a  onoga  tko  se  odrekao  obvezuje  na  podmirenje  troškova  za  čine  kojih  se 
odrekao. 

NASLOV  IV. 


DOKAZI 


Kan.  1526  -  §  1.  Teret  dokazivanja  leži  na  onome  tko  nešto  tvrdi. 

§  2.  Nije  potrebno  dokazivati: 

1.  ono  što  sam  zakon  pretpostavlja; 

2.  činjenice  koje  je  jedna  od  parničnih  stranaka  iznijela  i  druga  prihvatila,  osim  ako  pravo 
ili  sudac  unatoč  tome  traži  dokazivanje. 

Kan.  1527  -  §  1.  Dokazi  bilo  koje  vrste,  koji  se  smatraju  korisnima  za  ispitivanje  parnice  i  koji 
su  dopušteni,  mogu  se  navoditi. 

§  2.  Ako  stranka  uporno  traži  da  se  prihvati  dokaz  koji  je  sudac  odbio,  neka  sam  sudac  stvar  ri¬ 
ješi  veoma  hitno. 

Kan.  1528  -  Ako  stranka  ili  svjedok  odbiju  pojaviti  se  pred  sucem  da  bi  odgovarali,  dopušteno 
je  također  da  ih  presluša  laik  kojega  odredi  sudac  ili  da  se  traži  njihova  izjava  pred  javnim  bilježni¬ 
kom  ili  na  bilo  koji  drugi  zakoniti  način. 

Kan.  1529  -  Neka  sudac  ne  pristupi  k  prikupljanju  dokaza  ako  se  prije  ne  utvrdi  sporni  pred¬ 
met,  osim  zbog  važna  razloga. 


Poglavlje  I. 

IZJAVE  STRANAKA 


Kan.  1530  -  Da  bi  potpunije  otkrio  istinu,  sudac  uvijek  može  ispitivati  stranke,  dapače,  to  mora 
na  traženje  stranke  ili  da  bi  se  dokazala  činjenica  koja  zbog  javnog  interesa  treba  da  se  stavi  izvan 
sumnje. 

Kan.  1531  -  §  1.  Zakonito  upitana  stranka  mora  odgovarati  i  u  cijelosti  iznijeti  istinu. 

§  2.  Ali,  ako  odbije  odgovarati,  sučeva  je  zadaća  da  prosudi  što  se  iz  toga  može  zaključiti  da  bi 
se  dokazale  činjenice. 

Kan.  1532  -  U  slučajevima  u  kojima  je  posrijedi  javno  dobro  neka  sudac  zatraži  od  stranaka 
prisegu  da  će  govoriti  istinu  ili,  barem,  da  su  govorile  istinu,  osim  ako  važan  razlog  traži  nešto 
drugo;  u  drugim  slučajevima  to  može  prema  svojoj  razboritosti. 

Kan.  1533  -  Stranke,  promicatelj  pravde  i  branitelj  veze  mogu  sucu  predati  pitanja  prema  ko¬ 
jima  neka  se  ispita  stranka. 

Kan.  1534  -  U  ispitivanju  stranaka  neka  se  s  razmjerom  obdržava  ono  što  je  u  kann.  1548,  §  2, 
br.  1,  1552  i  1552-1565  određeno  o  svjedocima. 

Kan.  1535  Tvrdnja  o  nekoj  činjenici,  pismena  ili  usmena,  koju  neka  stranka  pred  mjerodavnim 
sucem  iznese  o  samom  predmetu  suđenja  protiv  sebe,  bilo  svojevoljno  bilo  na  upit  suca,  sudsko  je 
priznanje. 

Kan.  1536  -  Sudsko  priznanje  jedne  stranke,  ako  se  radi  o  nekom  privatnom  poslu,  a  nije  posri¬ 
jedi  javno  dobro,  oslobađa  ostale  tereta  dokazivanja. 

§  2.  Ali,  u  parnicama  koje  se  tiču  javnog  dobra  sudsko  priznanje  i  izjave  stranaka,  koje  nisu 
priznanja,  mogu  imati  dokaznu  snagu,  koju  sudac  treba  da  prosudi  zajedno  s  ostalim  okolnostima 
parnice,  ali  im  se  ne  može  dati  potpuna  dokazna  snaga,  osim  ako  se  pridruže  drugi  elementi  koji  ih 
posve  potkrepljuju. 

Kan.  1537  -  Sučeva  je  zadaća  da,  pošto  procijeni  sve  okolnosti,  prosudi  koliko  vrijedi  izvan- 
sudsko  priznanje  izneseno  na  suđenju. 

Kan.  1538  -  Priznanje  ili  bilo  koja  druga  izjava  stranke  nema  nikakve  snage  ako  se  utvrdi  daje 
dana  zbog  zablude  o  činjenici  ili  daje  dobivena  silom  ili  zbog  velikog  straha. 

Poglavlje  II. 

DOKAZIVANJE  ISPRAVAMA 


Kan.  1539  -  U  svakoj  vrsti  suđenja  dopušta  se  dokazivanje  ispravama  i  javnim  i  privatnim. 

Članak  1. 

Narav  i  dokazna  snaga  isprava 

Kan.  1540  -  §  1.  Javne  crkvene  isprave  jesu  one  koje  je  sastavila  javna  osoba  u  obavljanju  svo¬ 
je  službe  u  Crkvi,  obdržavajući  pravom  propisane  oblike. 

§  2.  Javne  svjetovne  isprave  jesu  one  koje  se  prema  zakonima  svakog  pojedinog  mjesta  s  pra¬ 
vom  smatraju  takvima. 

§  3.  Ostale  su  isprave  privatne. 

Kan.  1541  -  Javne  isprave  dokazuju  sve  ono  što  se  u  njima  izravno  i  prvotno  tvrdi,  osim  ako  se 
protivnim  i  očitim  dokazima  nepobitno  dokaže  nešto  drugo. 

Kan.  1542  -  Privatna  isprava,  bilo  priznata  od  stranke  bilo  prihvaćena  od  suca,  ima  protiv  sas¬ 
tavljača  ili  potpisnika  te  onih  na  koje  je  od  njih  prešla  parnica  jednaku  dokazanu  snagu  kao  i  izvan- 
sudsko  priznanje;  protiv  stranih  osoba  ima  jednaku  snagu  kao  i  izjave  stranaka  koje  nisu  priznanja, 
prema  odredbi  kan.  1536,  §  2. 

Kan.  1543  -  Ako  se  dokaže  daje  u  ispravama  što  brisano,  ispravljano,  umetano  ili  da  imaju  ne¬ 
ki  drugi  nedostatak,  sučeva  je  zadaća  da  prosudi  vrijede  li  i  koliko  vrijede  te  isprave. 

Članak  2. 

PREDLAGANJE  ISPRAVA 

Kan.  1544  -  Isprave  imaju  na  suđenju  dokaznu  snagu  samo  ako  su  izvorne  ili  podnesene  u  vje¬ 
rodostojnom  prijepisu  te  pohranjene  u  sudskoj  kancelariji,  da  ih  sudac  i  protustranka  mogu  istražiti. 

Kan.  1545  -  Sudac  može  zapovjediti  da  se  u  sudskom  postupku  podnese  isprava  zajednička  ob¬ 
jema  strankama. 

Kan.  1546  -  §  1.  Nitko  nije  dužan  podnijeti  isprave,  čak  ako  su  zajedničke,  koje  se  ne  mogu 
priopćiti  bez  pogibelji  štete  prema  odredbi  kan.  1548,  §  2,  br.  2,  ili  bez  pogibelji  povrede  tajne  koja 
treba  da  se  čuva. 

§  2.  Ako  se  ipak  može  bez  navedenih  neprilika  prepisati  i  u  prijepisu  podnijeti  barem  dio  ispra¬ 
ve,  sudac  može  odrediti  da  se  predloži  taj  dio. 

Poglavlje  III. 

SVJEDOCI  I  SVJEDOČENJA 


Kan.  1547  -  Dokazivanje  pomoću  svjedoka,  pod  vodstvom  suca,  dopušta  se  u  bilo  kojim  parni¬ 
cama. 

Kan.  1548  -  §  1.  Sucu  koji  zakonito  ispituje  svjedoci  moraju  iznijeti  istinu. 

§  2.  Uz  poštovanje  propisa  kan.  1550,  §  2,  br.  2,  izuzimaju  se  od  obveze  da  odgovaraju: 

1.  klerici,  što  se  tiče  onoga  što  im  je  očitovano  u  vezi  sa  svetom  službom;  državni  službe¬ 
nici,  liječnici,  primalje,  odvjetnici,  bilježnici  i  drugi  koji  su  obvezni  na  službenu  tajnu  i  zbog  danog 
savjeta,  s  obzirom  na  poslove  podložne  toj  tajni; 

2.  oni  koji  se  boje  da  bi  zbog  njihova  svjedočenja  njih  same  ili  ženidbenog  druga  ih  bliže 
krvne  srodnike  ili  tazbinu  zadesilo  ozloglašenje,  opasna  zlostavljanja  ili  druga  velika  zla. 

Članak  1. 

Tko  može  biti  svjedok 

Kan.  1549  -  Svatko  može  biti  svjedok,  osim  ako  je  po  pravu  u  cijelosti  ili  djelomice  izričito  is¬ 
ključen. 

Kan.  1550  -  §  1.  Neka  se  svjedočenje  ne  dopusti  maloljetnicima  mlađim  od  četrnaest  godina 
života  ni  slaboumnima;  ipak  se  mogu  preslušati  prema  sučevoj  odluci  kojom  se  izjavljuje  daje  to 
korisno. 

§  2.  nesposobnima  se  smatraju: 

1.  stranke  u  parnici,  ili  koji  na  suđenju  nastupaju  u  ime  stranaka,  sudac  i  njegovi  pomoćni¬ 
ci,  odvjetnik  i  drugi  koji  strankama  pomažu  ih  su  pomagali  u  dotičnoj  parnici; 

2.  svećenici,  s  obzirom  na  sve  što  im  je  poznato  iz  sakramentalne  ispovijedi,  iako  pokornik 
traži  da  se  to  očituje;  dapače,  što  se  čulo  od  bilo  koga  i  bilo  kako  prigodom  ispovijedi  ne  može  se 
prihvatiti  ni  kao  pokazatelj  istine. 


Članak  2. 

PREDLAGANJE I  ISKLJUČENJE  SVJEDOKA 

Kan.  1551  -  Stranka  koja  je  predložila  svjedoka  može  se  i  odreći  njegova  ispitivanja;  ali,  pro- 
tustranka  može  zahtijevati  da  se  svjedok  ipak  ispita. 

Kan.  1552  -  §  1.  Kad  se  traži  dokazivanje  pomoću  svjedoka,  neka  se  sudu  navedu  njihova  ime¬ 
na  i  prebivališta. 

§  2.  U  roku  što  ga  je  odredio  sudac  neka  se  podnesu  pitanja  prema  kojima  se  traži  ispitivanje 
svjedoka;  u  protivnom,  neka  se  smatra  da  se  odustalo  od  zahtjeva. 

Kan.  1553  -  Sučeva  je  zadaća  da  ograniči  prevelik  broj  svjedoka. 

Kan.  1554  -  Prije  ispitivanja  svjedoka  neka  se  njihova  imena  priopće  strankama;  ali,  ako,  pre¬ 
ma  sučevoj  razboritoj  procjeni,  to  nije  moguće  bez  velike  poteškoće,  neka  se  to  učini  barem  prije 
nego  se  objave  svjedočanstva. 

Kan.  1555  -  Stranka  može  tražiti  da  se  svjedok  isključi  ako  se  prije  ispitivanja  svjedoka  dokaže 
opravdan  razlog  za  isključenje,  uz  obdržavanje  propisa  kan.  1550. 

Kan.  1556  -  Pozivanje  svjedoka  biva  sučevom  odlukom  zakonito  priopćenom  svjedoku. 

Kan.  1557  -  Neka  se  propisno  pozvan  svjedok  pojavi  ili  neka  sucu  priopći  razlog  svoje  odsut¬ 
nosti. 


Članak  3. 

Ispitivanje  svjedoka 

Kan.  1558  -  §  1.  Svjedoci  treba  da  se  podvrgnu  ispitivanju  u  samom  sjedištu  suda,  osim  ako 
sudac  odluči  nešto  drugo. 

§  2.  Kardinali,  patrijarsi,  biskupi  i  oni  koji,  po  pravu  svoje  države,  imaju  sličnu  pogodnost  neka 
se  ispitaju  u  mjestu  koje  sami  izaberu. 

§  3.  Neka  sudac  odredi  gdje  treba  da  se  ispitaju  oni  kojima  zbog  udaljenosti,  bolesti  ili  druge 
smetnje  nije  moguće  ili  je  teško  doći  u  sjedište  suda,  uz  obdržavanje  propisa  kann.  1418  i  1469,  §  2. 

Kan.  1559  Stranke  ne  mogu  prisustvovati  ispitivanju  svjedoka,  osim  ako  sudac,  osobito  kad  se 
radi  o  privatnom  dobru,  smatra  da  im  to  treba  dopustiti.  Mogu  ipak  prisustvovati  njihovi  odvjetnici 
ili  zastupnici,  osim  ako  sudac,  zbog  okolnosti  stvari  ili  osoba,  smatra  da  treba  postupati  tajno. 

Kan.  1560  -  §  1.  Svjedoci  treba  da  se  ispitaju  odvojeno  i  pojedinačno. 

§  2.  Ako  se  svjedoci  međusobno  ili  sa  strankom  ne  slažu  u  važnoj  stvari,  one  koje  se  međusob¬ 
no  ne  slažu  sudac  može  suprotstaviti  ili  suočiti  uklonivši,  koliko  je  to  moguće,  svađe  i  sablazan. 

Kan.  1561  -  Ispitivanje  svjedoka  obavlja  sudac  ili  njegov  ovlaštenik  ili  preslušatelj,  kojemu 
treba  da  pomaže  bilježnik;  stoga  stranke,  ili  promicatelj  pravde,  ili  branitelj  veze,  ili  odvjetnici  koji 
prisustvuju  ispitivanju,  ako  imaju  drugih  pitanja  koja  treba  da  postave  svjedoku,  neka  ih  ne  predlo¬ 
že  svjedoku,  nego  sucu  ili  onome  tko  ga  zamjenjuje,  da  ih  on  sam  postavi,  osim  ako  krajevni  zakon 
određuje  drukčije. 

Kan.  1562  -  §  1.  Neka  sudac  upozori  svjedoka  na  tešku  obvezu  da  kaže  svu  istinu  i  samo  istinu. 

§  2.  Neka  sudac  zatraži  od  svjedoka  prisegu  prema  kan.  1532;  ako  je  svjedok  odbije  položiti, 
neka  se  ispita  i  bez  prisege. 

Kan.  1563  -  Neka  sudac  najprije  utvrdi  osobnost  svjedoka;  neka  istraži  kakav  je  njegov  odnos 
prema  strankama  i  neka  se,  kad  mu  postavlja  posebna  pitanja  s  obzirom  na  parnicu,  raspita  i  za 
izvore  njegova  znanja  i  u  koje  je  određeno  vrijeme  doznao  ono  što  tvrdi. 

Kan.  1564  -  Neka  pitanja  budu  kratka,  prilagođena  shvaćanju  onoga  tko  se  ispituje,  neka  ne 
obuhvaćaju  istodobno  više  stvari,  neka  ne  budu  zavodljiva,  lukava,  neka  ne  nameću  odgovor,  neka 
budu  daleko  od  bilo  kakve  uvrede  i  neka  se  odnose  na  parnicu  koja  se  vodi. 

Kan.  1565  -  §  1.  Pitanja  se  ne  smiju  unaprijed  priopćiti  svjedocima. 

§  2.  Ali,  ako  je  ono  o  čemu  treba  svjedočiti  tako  daleko  od  pamćenja  da  se  ne  može  zasigurno 
tvrditi  osim  ako  se  prije  promisli,  sudac  može  svjedoku  napomenuti  neke  stvari,  ako  smatra  daje  to 
moguće  bez  pogibelji. 

Kan.  1566  -  Neka  svjedoci  iskaz  dadu  usmeno,  a  napisan  neka  ne  čitaju,  osim  ako  se  radi  o 
brojkama  i  računima;  dakako,  u  tom  se  slučaju  mogu  poslužiti  bilješkama  koje  donesu  sa  sobom. 

Kan.  1567  -  §  1.  Bilježnik  treba  da  odmah  napismeno  zapiše  odgovor  i  mora  doslovce  prenijeti 
riječi  danog  iskaza,  barem  s  obzirom  na  ono  što  se  izravno  tiče  predmeta  suđenja. 

§  2.  Može  se  dopustiti  upotreba  magnetofona,  ali  samo  ako  se  odgovori  zatim  prepišu  i  ako  ih, 
ako  je  moguće,  potpišu  oni  koji  su  dali  iskaz. 

Kan.  1568  -  Neka  bilježnik  u  spise  ubilježi  polaganje,  izostavljanje  ili  odbijanje  prisege,  prisu¬ 
tnost  stranaka  i  drugih,  pitanja  dodana  po  službenoj  dužnosti,  i  uopće  sve  spomena  vrijedno  što  se 
možda  dogodilo  za  vrijeme  ispitivanja  svjedoka. 

Kan.  1569  -  §  1.  Na  svršetku  ispitivanja  mora  se  svjedoku  pročitati  što  je  bilježnik  zapisao  od 
njegova  iskaza  ili  mu  dati  da  čuje  što  je  od  njegova  iskaza  na  magnetofonu  snimljeno,  i  mora  se 
dotičnom  svjedoku  omogućiti  da  štogod  doda,  izostavi,  ispravi  ili  promijeni. 

§  2.  Najposlije,  zapisnik  moraju  potpisati  svjedok,  sudac  i  bilježnik. 

Kan.  1570  -  Iako  su  svjedoci  već  ispitani,  na  traženje  stranke  ili  po  službenoj  dužnosti,  prije 
nego  spisi  ili  iskazi  budu  objavljeni,  mogu  biti  ponovno  pozvani  na  ispitivanje,  ako  sudac  to  smatra 
potrebnim  ili  korisnim,  ali  samo  ako  nema  nikakve  pogibelji  od  potajna  dogovaranja  ih  podmićiva¬ 
nja. 


Kan.  1571  -  Prema  sučevoj  pravičnoj  procjeni  svjedocima  se  moraju  nadoknaditi  kako  troškovi 
koje  su  imali  tako  i  zarada  koju  su,  radi  davanja  iskaza,  izgubili. 

Članak  4. 

Dokazna  snaga  svjedočanstva 

Kan.  1572  -  U  procjeni  svjedočanstava  neka  sudac,  pošto  zatraži,  ako  je  potrebno,  i  svjedočan¬ 
stvo  o  vjerodostojnosti  svjedoka,  razmotri: 

1.  kakav  je  položaj  i  poštenje  svjedoka; 

2.  da  li  svjedoči  iz  svoga  znanja,  osobito  što  je  sam  vidio  i  čuo,  da  li  po  svojem  mišljenju, 
glasinama  ili  što  je  čuo  od  drugih; 

3.  da  li  je  svjedok  postojan  i  čvrsto  sebi  dosljedan,  ili  je  nepostojan,  nesiguran  ili  kolebljiv; 

4.  da  li  ima  susvjedoka  svjedočanstva  i  da  li  drugi  dokazni  podaci  to  potvrđuju  ili  ne  po¬ 
tvrđuju. 

Kan.  1573  -  Iskaz  jednoga  svjedoka  ne  može  dati  potpuni  dokaz,  osim  ako  se  radi  o  službenom 
svjedoku  koji  daje  izjavu  o  stvarima  koje  je  vršio  po  službenoj  dužnosti,  ili  ako  okolnosti  stvari  i 
osoba  savjetuju  nešto  drugo. 


Poglavlje  IV. 

STRUČNJACI 


Kan.  1574  -  Pomoć  stručnjaka  treba  da  se  upotrijebi  kad  god  se  prema  odredbi  prava  ili  suca 
traži  njihovo  ispitivanje  i  mišljenje,  utemeljeno  na  pravilima  struke  i  znanosti,  da  bi  se  dokazala 
neka  činjenica  ili  razjasnila  prava  narav  neke  stvari. 

Kan.  1575  -  Sučeva  je  zadaća  da  imenuje  stručnjake  pošto  sasluša  stranke  ili  na  njihov  prijed¬ 
log  ili,  ako  je  potrebno,  da  preuzme  već  izrađene  izvještaje  drugih  stručnjaka. 

Kan.  1576  -  Zbog  istih  razloga  zbog  kojih  i  svjedoci  mogu  se  isključiti  ili  odbiti  i  stručnjaci. 

Kan.  1577  -  §  1.  Neka  sudac,  uzevši  u  obzir  ono  što  su  možda  iznijele  parnične  stranke,  svojom 
odlukom  odredi  pojedine  točke  koje  stručnjak  mora  obraditi. 

§  2.  Stručnjaku  treba  da  se  stave  na  raspolaganje  parnični  spisi  i  druge  isprave  i  pomagala  koja 
mu  mogu  zatrebati  da  ispravno  i  vjerno  izvrši  svoju  zadaću. 

§  3.  Sudac,  pošto  sasluša  samog  stručnjaka,  neka  odredi  vrijeme  u  kojem  treba  da  se  obavi  ispi¬ 
tivanje  i  podnese  izvještaj. 

Kan.  1578  -  §  1.  Neka  svaki  stručnjak  sastavi  svoj  izvještaj  neovisno  o  drugima,  osim  ako  su¬ 
dac  zapovjedi  da  se  sastavi  jedan  koji  svi  stručnjaci  treba  da  potpišu;  ako  se  to  dogodi,  neka  se 
pomno  pribilježe  razlike  u  mišljenjima,  ako  ih  ima. 

§  2.  Stručnjaci  moraju  jasno  naznačiti  kojim  su  ispravama  ili  na  koje  druge  prikladne  načine 
utvrdili  istovjetnost  osoba  ili  stvari  ili  mjesta,  na  koji  su  način  i  kojim  postupkom  obavili  povjerenu 
zadaću  i,  osobito,  na  kojim  razlozima  temelje  svoje  zaključke. 

§  3.  Sudac  može  pozvati  stručnjaka  da  dade  daljnja  tumačenja  koja  se  čine  potrebnima. 

Kan.  1570  -  §  1.  Neka  sudac  pomno  razmotri  ne  samo  zaključke  stručnjaka,  ako  su  i  podudar¬ 
ni,  nego  i  ostale  okolnosti  parnice. 

§  2.  U  obrazloženju  odluke  mora  iznijeti  koji  su  ga  razlozi  vodili  da  zaključke  stručnjaka  ili 
prihvati  ili  odbaci. 

Kan.  1580  -  Stručnjacima  treba  da  se  plate  troškovi  i  nagrade  koje  sudac  treba  da  odredi  pravi¬ 
čno  i  pošteno,  uz  obdržavanje  krajevnog  prava. 

Kan.  1581  -  §  1.  Stranke  mogu  odrediti  privatne  stručnjake,  koje  sudac  treba  da  odobri. 

§  2.  Ako  sudac  dopusti,  oni  mogu,  ako  je  potrebno,  pregledati  parnične  spise  i  prisustvovati  o- 
bavljanju  stručne  prosudbe;  ali,  uvijek  mogu  podnijeti  svoj  izvještaj. 

Poglavlje  V. 

SUDSKI  PRISTUP  I  OČEVID 


Kan.  1582  -  Ako  sudac  smatra  daje  za  rješenje  parnice  potrebno  izaći  na  neko  mjesto  ili  pog¬ 
ledati  neku  stvar,  neka  to  odredi  odlukom  u  kojoj  neka,  pošto  sasluša  stranke,  ukratko  opiše  ono  što 
prigodom  pristupa  treba  da  se  obavi. 

Kan.  1583  -  O  obavljenom  uviđaju  neka  se  sastavi  zapisnik. 

Poglavlje  VI. 

PRETPOSTAVKE 


Kan.  1584  -  Pretpostavka  je  nagađanje  da  je  neka  nesigurna  stvar  vjerojatna;  jednu,  pravnu, 
određuje  sam  zakon,  a  drugu,  ljudsku,  postavlja  sudac. 

Kan.  1585  -  Tko  ima  za  sebe  pravnu  pretpostavku,  oslobađa  se  tereta  dokazivanja  koji  prelazi 
na  protivnu  stranku. 

Kan.  1586  -  Pretpostavke  koje  ne  određuje  pravo  neka  sudac  ne  postavlja  osim  na  temelju  si¬ 
gurne  i  određene  činjenice  koja  je  izravno  povezana  s  onim  stoje  sporno. 

NASLOV  V. 


UZGREDNI  SPOROVI 


Kan.  1587  -  Uzgredni  spor  nastaje  kad  god  se,  pošto  je  suđenje  pozivom  započeto,  iznese  pita¬ 
nje  koje,  premda  nije  izričito  sadržano  u  tužbi  kojom  se  pokreće  parnica,  ipak  tako  pripada  parnici 
da  se  ponajčešće  mora  riješiti  prije  glavnog  pitanja. 

Kan.  1588  -  Uzgredni  spor  predlaže  se  napismeno  ili  usmeno  sucu  mjerodavnu  za  rješavanje 
glavne  parnice,  pošto  se  naznači  veza  koje  ima  između  uzgrednog  spora  i  glavne  parnice. 

Kan.  1589  -  §  1.  Pošto  sudac  primi  zahtjev  i  presluša  stranke,  neka  veoma  hitno  odluči  da  li  se 
predloženo  uzgredno  pitanje  čini  utemeljeno  i  povezano  s  glavnim  suđenjem  ili  treba  da  se  odbaci 
već  na  početku;  zatim,  ako  ga  prihvati,  da  li  je  od  tolike  važnosti  da  ga  treba  riješiti  međupresudom 
ili  odlukom. 

§  2.  Ako  pak  smatra  da  uzgredno  pitanje  ne  treba  da  se  riješi  prije  konačne  presude,  neka  odlu¬ 
či  da  se  o  njemu  vodi  računa  kad  se  bude  rješavala  glavna  parnica. 

Kan.  1590  -  §  1.  Ako  se  uzgredno  pitanje  mora  riješiti  presudom,  neka  se  obdržavaju  odredbe  o 
usmenom  parničnom  postupku,  osim  ako  sudac,  pošto  uzme  u  obzir  važnost  stvari,  odluči  nešto 
drugo. 

§  2.  Ako  se  pak  mora  riješiti  odlikom,  sud  može  stvar  povjeriti  preslušatelju  ih  predsjedniku. 

Kan.  1591  -  Prije  nego  završi  glavna  parnica  sudac  ili  sud,  pošto  sasluša  stranke,  može,  ako 
ima  opravdana  razloga,  odluku  ili  međupresudu  opozvati  ili  izmijeniti,  bilo  na  traženje  stranke,  bilo 
po  službenoj  dužnosti. 


Poglavlje  I. 

IZOSTANAK  STRANAKA 


Kan.  1592  -  §  1.  Ako  tužena  stranka  koja  je  pozvana  ne  dođe  niti  predoči  odgovarajuću  ispriku 
za  odsutnost  ili  ne  odgovori  prema  odredbi  kan.  1507,  §  1,  neka  je  sudac  proglasi  odsutnom  i  odredi 
da  se  parnica,  uz  obdržavanje  onoga  što  treba  obdržavati,  nastavi  do  konačne  presude  i  svojega 
izvršenja. 

§  2.  Prije  nego  se  donese  odluka,  o  kojoj  se  govori  u  §  1,  mora  se  utvrditi,  i  ponovnim  pozivom 
ako  je  potrebno,  daje  zakonito  upućen  poziv  prispio  tuženoj  stranci  u  iskoristivo  vrijeme. 

Kan.  1593  -  §  1.  Ako  poslije  toga  tužena  stranka  dođe  na  suđenje  ili  ako  dade  odgovor  prije  r- 
ješenja  parnice,  može  podnijeti  zaključke  i  dokaze,  uz  obdržavanje  propisa  kan.  1600;  ali,  neka 
sudac  pazi  da  se  suđenje  hotimice  ne  otegne  predugo  i  nepotrebno. 

§  2.  Iako  nije  došla  ni  dala  odgovor  prije  rješenja  parnice,  može  se  protiv  presude  poslužiti  po¬ 
bijanjima;  ali  ako  dokaže  da  je  bila  spriječena  zakonitom  smetnjom,  koju  bez  svoje  krivnje  nije 
mogla  prije  navesti,  može  se  poslužiti  ništavnom  žalbom. 

Kan.  1594  -  Ako  na  dan  i  u  sat  koji  su  određeni  za  utvrđivanje  spornog  predmeta  tužitelj  ne 
dođe  i  ne  navede  prikladnu  ispriku: 

1 .  neka  ga  sudac  ponovno  pozove; 

2.  pretpostavlja  se  daje  tužitelj  odustao  od  parnice  prema  odredbi  kann.  1524-1525,  ako  ne 
dođe  na  ponovni  poziv; 

3.  ako  poslije  ipak  želi  sudjelovati  u  postupku,  neka  se  obdržava  kan.  1593. 

Kan.  1595  -  §  1.  Stranka  koja  nije  prisutna  na  suđenju,  bila  ona  tužitelj  bila  tužena  stranka,  a 
koja  ne  dokaže  opravdanu  smetnju,  obvezna  je  i  platiti  parnične  troškove  koji  su  nastali  zbog  njezi¬ 
ne  odsutnosti  i  dati  odštetu  drugoj  stranci,  ako  je  potrebno. 

§  2.  Ako  i  tužitelj  i  tužena  stranka  nisu  prisutni  na  suđenju,  obvezni  su  zajednički  ili  pojedinač¬ 
no  platiti  parnične  troškove. 


Poglavlje  II. 

SUDJELOVANJE  TREĆEGA  U  PARNICI 


Kan.  1596  -  §  1.  Tko  je  zainteresiran,  može  mu  se  dopustiti  da  sudjeluje  u  parnici  u  bilo  kojem 
stupnju  spora,  bilo  kao  stranka  koja  brani  svoje  pravo,  bilo  sporedno,  da  pomogne  onomu  tko  se 
spori. 

§  2.  Ali,  da  se  to  dopusti,  mora  prije  nego  se  zaključi  dokazni  postupak  podnijeti  sucu  tužbu,  u 
kojoj  neka  ukratko  navede  svoje  pravo  na  sudjelovanje. 

§  3.  Onomu  tko  sudjeluje  kao  treći  u  parnici  treba  dopustiti  da  sudjeluje  u  onom  stupnju  u  ko¬ 
jem  se  parnica  nalazi  i  doznačiti  mu  kratak  i  konačan  rok  da  iznese  svoje  dokaze,  ako  je  parnica 
došla  do  dokaznog  postupka. 

Kan.  1597  -  Pošto  presluša  stranke,  sudac  mora  pozvati  na  suđenje  trećega  kad  se  njegovo  sud¬ 
jelovanje  čini  potrebnim. 

NASLOV  VI. 


OBJAVLJIVANJE  SPISA,  ZAKLJUČENJE  DOKAZNOGA 
POSTUPKA  I  RASPRAVA  PARNICE 


Kan.  1598  -  §  1.  Pošto  prikupi  dokaze,  sudac  mora,  pod  prijetnjom  ništavnosti,  odlukom  dopu¬ 
stiti  strankama  i  njihovim  odvjetnicima  da  u  sudskoj  kancelariji  pregledaju  spise  koji  su  im  još 
nepoznati;  dapače,  odvjetnicima  koji  to  traže  može  se  dati  primjerak  spisa;  u  parnicama  pak  koje  se 
tiču  javnoga  dobra,  da  se  izbjegnu  veoma  velike  pogibelji,  sudac  može  odlučiti  da  se  neki  spis  ne 
smije  nikome  pokazati,  pazeći  ipak  da  se  uvijek  poštuje  pravo  na  obranu. 

§  2.  Da  bi  se  upotpunili  dokazi,  stranke  mogu  iznijeti  sucu  i  druge  dokaze;  pošto  ih  prikupi,  ako 
sudac  to  smatra  potrebnim,  može  ponovno  izdati  odluku,  o  kojoj  se  govori  u  §  1. 

Kan.  1599  -  §  1.  Kad  se  završi  sve  što  se  odnosi  na  prikupljanje  dokaza,  pristupa  se  ka  zaklju¬ 
čenju  dokaznog  postupka. 

§  2.  To  zaključenje  nastupa  kad  god  ili  stranke  izjave  da  nemaju  navesti  ništa  drugo  ili  istekne 
iskoristivo  vrijeme  koje  je  sudac  odredio  za  iznošenje  dokaza  ili  sudac  izjavi  da  parnicu  smatra 
dovoljno  istraženom. 

§  3.  Neka  sudac  izda  odluku  daje  zaključen  dokazni  postupak,  kako  god  se  to  ostvarilo. 

Kan.  1600  -  §  1.  Poslije  zaključenja  dokaznoga  postupka  sudac  može  još  pozvati  iste  ili  druge 
svjedoke  ili  odrediti  druge  dokaze  koji  prije  nisu  bili  zatraženi,  ali  samo: 

1.  u  parnicama  u  kojima  se  radi  samo  o  privatnom  dobru  stranaka,  ako  sve  stranke  prista¬ 
nu; 

2.  u  ostalim  parnicama,  pošto  presluša  stranke  i  samo  ako  ima  važna  razloga  i  ako  se  ot¬ 
kloni  bilo  kakva  pogibelj  prijevare  ili  potajna  nagovaranja; 

3.  u  svim  parnicama  kad  god  je  vjerojatno  da  će,  osim  ako  se  dopusti  novi  dokaz,  presuda 
biti  nepravedna  zbog  razloga  o  kojima  se  govori  u  kan.  1645,  §  2,  brr.  1-3. 

§  2.  Ali,  sudac  može  zapovjediti  ili  dopustiti  da  se  preda  isprava  koja  se  možda  prije,  bez  kriv¬ 
nje  onoga  koga  se  tiče,  nije  mogla  predati. 

§  3.  Neka  se  novi  dokazi  objave,  uz  obdržavanje  kan.  1598,  §  1. 

Kan.  1601  -  Pošto  se  zaključi  dokazni  postupak,  neka  sudac  odredi  primjeren  rok  za  iznošenje 
obrana  ili  primjedaba. 

Kan.  1602  -  §  1.  Obrane  i  primjedbe  neka  budu  napisane,  osim  ako  sudac,  s  pristankom  strana¬ 
ka,  smatra  dovoljnom  raspravu  pred  sudom  koji  zasjeda. 

§  2.  Ako  se  obrane  s  glavnim  ispravama  tiskaju,  traži  se  prije  toga  sučeva  dozvola,  uz  poštova¬ 
nje  obveze  na  tajnu,  ako  ima  koje  tajne. 

§  3.  Što  se  tiče  duljine  obrana,  broja  primjeraka  i  drugih  pojedinosti  te  vrste,  neka  se  obdržava 
odredba  suda. 

Kan.  1603  -  §  1.  Pošto  se  uzajamno  priopće  obrane  i  primjedbe,  i  jedna  i  druga  stranka  može 
iznijeti  odgovore  u  kratkom  vremenu  koje  odredi  sudac. 

§  2.  To  pravo  neka  stranke  imaju  samo  jednom,  osim  ako  se  sucu  čini  da  ga,  zbog  važna  razlo¬ 
ga,  treba  dopustiti  ponovno;  ali,  tada  neka  se  smatra  da  je  dopuštenje  koje  je  dano  jednoj  stranci 
dano  i  drugoj. 

§  3.  Promicatelj  pravde  i  branitelj  veze  imaju  pravo  ponovno  odgovoriti  na  odgovore  stranaka. 

Kan.  1604  -  §  1.  Potpuno  se  zabranjuju  obavijesti  stranaka  ili  odvjetnika  ili  i  drugih  dane  sucu 
koje  bi  ostale  izvan  sudskih  spisa. 

§  2.  Ako  je  rasprava  parnice  obavljena  napismeno,  sudac  može  odrediti  da  se  pred  sudom  koji 
zasjeda  održi  usmena  rasprava  da  bi  se  rasvijetlila  neka  pitanja. 

Kan.  1605  -  Usmenoj  raspravi,  o  kojoj  se  govori  u  kann.  1602,  §  1  i  1604,  §  2,  neka  prisustvuje 
bilježnik  da  može,  ako  to  sudac  naredi  ili  stranka  zatraži,  a  sudac  pristane,  odmah  zapisati  što  je 
raspravljeno  i  zaključeno. 

Kan.  1606  -  Ako  stranke  zanemare  u  iskoristivom  vremenu  pripraviti  svoju  obranu,  ili  se  pre¬ 
puste  sučevu  znanju  i  savjesti,  sudac  će,  ako  smatra  da  je  stvar  posve  jasna  iz  spisa  i  onoga  što  je 
dokazno,  moći  odmah  izreći  presudu,  ipak,  pošto  zatraži  primjedbe  promicatelja  pravde  i  branitelja 
veze,  ako  sudjeluju  u  suđenju. 

NASLOV  VII. 


SUDAČKI  PRAVORIJECI 


Kan.  1607  -  Spor  vođen  na  sudski  način,  ako  je  glavni,  sudac  presuđuje  konačnom  presudom; 
ako  je  uzgredni,  presuđuje  ga  međupresudom,  uz  obdržavanje  propisa  kan.  1589,  §  1. 

Kan.  1608  -  §  1.  Za  izricanje  bilo  koje  presude  traži  se  da  sudac  ima  moralnu  sigurnost  o  stvari 
koja  treba  da  se  riješi  presudom. 

§  2.  Tu  sigurnost  sudac  mora  crpiti  iz  spisa  i  onoga  stoje  dokazano. 

§  3.  Dokaze  pak  sudac  mora  prosuđivati  po  svojoj  savjesti,  uz  obdržavanje  propisa  zakona  o 
djelotvornosti  nekih  dokaza. 

§  4.  Sudac  koji  nije  mogao  steći  takvu  sigurnost  neka  izjavi  da  nije  utvrđeno  pravo  tužitelja  i 
neka  tuženoga  oslobodi,  osim  ako  se  radi  o  stvari  koja  uživa  pravnu  pogodnost;  u  tom  slučaju  treba 
da  presudi  u  korist  te  stvari. 

Kan.  1609  -  §  1 .  Neka  u  zbornom  sudu  predsjednik  zbora  odredi  u  koji  dan  i  sat  treba  da  se  su¬ 
ci  sastanu  da  bi  odlučili,  i  neka  se  sjednica  održi  u  samom  sjedištu  suda,  osim  ako  poseban  razlog 
savjetuje  nešto  drugo. 

§  2.  Dana  određenoga  za  sjednicu  neka  svaki  sudac  donese  svoj  napisan  zaključak  o  bitnom 
predmetu  parnice  i  razloge,  kako  pravne  tako  i  činjenične,  na  temelju  kojih  je  došao  do  svojeg 
zaključka;  ti  zaključci  neka  se  pripoje  sudskom  spisima  i  čuvaju  u  tajnosti. 

§  3.  Pošto  se  zazove  božansko  Ime  i  pošto  pojedinci  redom,  prema  pravu  prvenstva,  ipak  tako 
da  se  uvijek  počne  od  izložitelja  ili  izvjestitelja  parnice,  iznesu  zaključke,  neka  se  održi  rasprava 
pod  vodstvom  predsjednika  suda,  osobito  da  se  zajednički  utvrdi  što  treba  da  bude  u  odrednom 
dijelu  presude. 

§  4.  U  raspravi  pak  svatko  može  slobodno  odustati  od  svojeg  prvotnog  zaključka.  Ali,  sudac 
koji  se  nije  htio  prikloniti  rješenju  drugih  može  zahtijevati  da  se,  ako  je  uložen  priziv,  njegovi  zak¬ 
ljučci  pošalju  višem  sudu. 

§  5.  Ako  u  prvoj  raspravi  suci  ne  žele  ili  ne  mogu  presuditi,  rješenje  se  može  odgoditi  za  novu 
sjednicu,  ali  ne  više  od  tjedan  dana,  osim  ako  treba,  prema  odredbi  kan.  1600,  da  se  dopuni  istraži¬ 
vanje  parnice. 

Kan.  1610  -  §  1.  Ako  je  sudac  pojedinac,  presudu  će  izraditi  sam. 

§  2.  Zadaća  je  izložitelja  ili  izvjestitelja  u  zbornom  sudu  da  izradi  presudu,  uzevši  obrazloženja 
iz  onoga  što  su  suci  pojedinačno  iznijeli  u  raspravi,  osim  ako  većina  sudaca  odredi  obrazloženja 
kojima  treba  da  se  dade  prednost;  presudu  zatim  treba  da  odobri  svaki  sudac  napose. 

§  3.  Presuda  treba  da  se  izda  u  roku  koji  ne  prelazi  mjesec  dana  od  dana  kad  je  parnica  završe¬ 
na,  osim  ako,  u  zbornom  sudu,  zbog  važna  razloga,  odrede  duže  vrijeme. 

Kan.  1611  -  Presudom  se  mora: 

1.  presuditi  spor  vođen  pred  sudom  i  dati  prikladan  odgovor  na  sva  sporna  pitanja; 

2.  odrediti  koje  su  obveze  stranaka  nastale  iz  suđenja  i  kako  treba  da  se  ispune: 

3.  iznijeti  razloge  ili  obrazloženja,  kako  s  pravne  tako  i  s  činjenične  strane,  na  kojima  se 
temelji  odredni  dio  presude; 

4.  odrediti  parnične  troškove. 

Kan.  1612  -  §  1.  Pošto  se  zazove  božansko  Ime,  u  presudi  treba  da  se  navede  redom:  tko  je  su¬ 
dac  ili  koji  je  sud;  tko  su  tužitelj,  tužena  stranka,  zastupnik,  naznačivši  propisno  imena  i  prebivališta 
dotičnika,  tko  su  promicatelj  pravde  i  branitelj  veze,  ako  sudjeluju  u  suđenju. 

§  2.  Zatim  se  mora  ukratko  iznijeti  činjenično  stanje  sa  zaključcima  stranaka  i  utvrđenim  spor¬ 
nim  pitanjima. 

§  3.  Nakon  toga  slijedi  odredni  dio  presude,  pošto  se  prije  toga  izlože  obrazloženja  na  kojima 
se  ona  temelji. 

§  4.  Neka  se  zaključi  naznakom  dana  i  mjesta  njezina  izricanja  i  potpisom  suca  ili,  ako  se  radi  o 
zbornom  sudu,  svih  sudaca  i  bilježnika. 

Kan.  1613  -  Gore  izložena  pravila  o  konačnoj  presudi  treba  da  se  primijene  i  na  međupresudu. 

Kan.  1614  -  Neka  se  presuda  što  prije  obavi,  i  neka  se  naznače  načini  na  koje  se  ona  može  po¬ 
bijati;  prije  nego  što  se  objavi  nema  nikakve  snage,  iako  je  odredni  dio,  s  dopuštenjem  suca,  priop¬ 
ćen  strankama. 

Kan.  1615  -  Objavljivanje  ili  priopćivanje  presude  može  se  izvršiti  ili  predajom  primjerka  pre¬ 
sude  strankama  ili  njihovim  zastupnicima,  ili  dostavom  istog  primjerka  prema  odredbi  kan.  1509. 

Kan.  1616  -  §  1.  Ako  se  u  tekstu  presude  potkrade  pogreška  u  računanju,  ili  nastane  tvarna  po¬ 
greška  u  prepisivanju  odrednog  dijela,  ili  u  navođenju  činjenica  ili  zahtjeva  stranaka,  ili  se  propusti 
ono  što  traži  kan.  1612,  §  4,  sam  sud,  koji  je  presudu  donio,  mora  je  ispraviti  ili  dopuniti,  bilo  na 
zahtjev  stranke  bilo  po  službenoj  dužnosti,  pošto  ipak  uvijek  sasluša  stranke  i  doda  odluku  na  kraju 
presude. 

§  2.  Ako  se  koja  stranka  usprotivi,  neka  se  uzgredno  pitanje  riješi  odlukom. 

Kan.  1617  -  Ostali  su  sudački  pravorijeci,  osim  presude,  odluke  koje,  ako  nisu  samo  naredbe- 
ne,  nemaju  snage  ako  barem  ukratko  ne  navode  obrazloženja  ih  ne  upućuju  na  obrazloženja  iznese¬ 
na  u  drugom  spisu. 

Kan.  1618  -  Međupresuda  ili  odluka  imaju  snagu  konačne  presude,  ako  priječe  suđenje  ili  zak¬ 
ljučuju  samo  suđenje  ili  koji  njegov  stupanj,  bar  za  neku  stranku  u  parnici. 

NASLOV  VIII. 


POBIJANJE  PRESUDE 


Poglavlje  I. 

NIŠTOVNA  ŽALBA  PROTIV  PRESUDE 


Kan.  1619  -  Ništavosti  čina,  određene  pozitivnim  pravom,  koje,  iako  su  poznate  stranci  koja 
podnosi  žalbu,  nisu  prijavljene  sucu  prije  presude,  popravljaju  se  samom  presudom  kad  se  radi  o 
parnici  koja  se  tiče  dobra  privatnih  osoba,  uz  obdržavanje  kann.  1622  i  1623. 

Kan.  1620  -  Presuda  je  nepopravljivo  ništava: 

1.  ako  je  donese  apsolutno  nemjerodavan  sudac; 

2.  ako  je  donese  onaj  tko  nema  vlasti  suđenja  u  sudu  u  kojem  je  parnica  presuđena; 

3.  ako  je  presudu  donio  sudac  primoran  silom  ili  velikim  strahom; 

4.  ako  je  suđenje  izvršeno  bez  sudskog  zahtjeva,  o  kojem  se  govori  u  kan.  1501,  ili  nije  po¬ 
duzeto  protiv  neke  tužene  stranke; 

5.  ako  je  donesena  među  strankama,  od  kojih  barem  jedna  nema  parnične  sposobnosti; 

6.  ako  je  netko  nastupio  u  ime  drugoga  bez  zakonitoga  naloga; 

7.  ako  je  bilo  uskraćeno  pravo  na  obranu  jednoj  ili  drugoj  stranci; 

8.  ako  spor  nije  ni  djelomično  riješen. 

Kan.  1621  -  Ništavna  žalba,  o  kojoj  se  govori  u  kan.  1620,  može  se  uvijek  podnijeti  kao  prigo¬ 
vor,  a  kao  tužba  može  se  podnijeti  sucu  koji  je  donio  presudu  u  roku  od  deset  dana  pošto  je  objav¬ 
ljena  presuda. 

Kan.  1622  -  Presuđuje  popravljivo  ništava  samo: 

1.  ako  je  donese  nezakoniti  broj  sudaca,  protivno  propisu  kan.  1425,  §  1; 

2.  ako  nema  obrazloženja  ili  razloga  odluke; 

3.  ako  nema  pravom  propisanih  potpisa; 

4.  ako  ne  navodi  oznaku  godine,  mjeseca,  dana  i  mjesta  u  kojem  je  donesena; 

5.  ako  se  temelji  na  ništavu  sudskom  činu  čija  ništavost  nije  popravljena  prema  odredbi 
kan.  1619; 

6.  ako  je  donesena  protiv  zakonito  odsutne  stranke,  prema  kan.  1593,  §  2. 

Kan.  1623  -  Ništavna  žalba  u  slučajevima  o  kojima  se  govori  u  kan.  1622  može  se  podnijeti  u 
roku  od  tri  mjeseca  poslije  obavijesti  o  objavljivanju  presude. 

Kan.  1624  -  Ništavnu  žalbu  rješava  sam  sudac  koji  je  donio  presudu;  ako  se  stranka  boji  daje 
sudac  koji  je  donio  presudu  pobijanu  ništavnom  žalbom  pristran  te  ga  smatra  sumnjivim,  može 
zahtijevati  da  se  na  njegovo  mjesto  postavi  drugi  sudac  prema  odredbi  kan.  1450. 

Kan.  1625  -  Ništavna  žalba  može  se  podnijeti  zajedno  s  prizivom  u  roku  koji  je  određen  za  pri¬ 
ziv. 


Kan.  1626  -  §  1.  Ništavnu  žalbu  mogu  podnijeti  ne  samo  stranke  koje  se  smatraju  oštećenima, 
nego  i  promicatelj  pravde  ili  branitelj  veze  kad  god  imaju  pravo  na  sudjelovanje. 

§  2.  Sam  sudac  može  po  službenoj  dužnosti  u  roku  određenu  za  djelovanje  u  kan.  1623  povući 
ili  ispraviti  ništavu  presudu  koju  je  donio,  osim  ako  je  u  međuvremenu  uložen  priziv  zajedno  s 
ništavnom  žalbom  ili  ako  je  ništavost  popravljena  istekom  roka  o  kojem  se  govori  u  kan.  1623. 

Kan.  1627  -  Parnice  o  ništavnoj  žalbi  mogu  se  raspraviti  prema  odredbama  o  usmenom  parnič¬ 
nom  postupku. 


Poglavlje  II. 

PRIZIV 


Kan.  1628  -  Stranka  koja  se  smatra  oštećena  nekom  presudom,  a  isto  tako  promicatelj  pravde  i 
branitelj  veze  u  parnicama  u  kojima  se  traži  njihova  prisutnost  imaju  pravo  prizvati  se  protiv  presu¬ 
de  na  višeg  suca,  uz  poštovanje  propisa. 

Kan.  1629  -  Nema  mjesta  prizivu: 

1 .  protiv  presude  samog  vrhovnog  svećenika  ih  Apostolske  signature; 

2.  protiv  ništave  presude,  osim  ako  se  pridruži  ništavna  žalba  prema  odredbi  kan.  1625; 

3.  protiv  presude  koja  je  postala  pravomoćna; 

4.  protiv  sučeve  odluke  ili  međupresude  koje  nemaju  snagu  konačne  presude,  osim  ako  se 
pridruže  prizivu  protiv  konačne  presude; 

5.  protiv  presude  ili  odluke  u  parnici  za  koju  pravo  određuje  da  stvar  treba  veoma  hitno  ri¬ 
ješiti. 

Kan.  1630  -  §  1.  Priziv  se  mora  uložiti  pred  sucem  koji  je  donio  presudu,  u  konačnom  roku  od 
petnaest  iskoristivih  dana  poslije  obavijesti  o  objavljivanju  presude. 

§  2.  Ako  se  uloži  usmeno,  neka  ga  bilježnik  pred  samim  prizivateljem  sastavi  napismeno. 

Kan.  1631  -  Ako  iskrsne  pitanje  o  pravu  na  priziv,  neka  ga  veoma  hitno  riješi  prizivni  sud  pre¬ 
ma  odredbama  o  usmenom  parničnom  postupku. 

Kan.  1632  -  Ako  se  u  prizivu  ne  naznači  kojemu  se  sudu  upućuje,  pretpostavlja  se  daje  upućen 
sudu  o  kojem  se  govori  u  kann.  1438  i  1439. 

§  2.  Ako  druga  stranka  uloži  priziv  na  drugi  prizivni  sud,  parnicu  rješava  sud  višeg  stupnja,  po¬ 
štujući  kan.  1415. 

Kan.  1633  -  Priziv  treba  da  se  pošalje  sucu  kojemu  je  upravljen  u  roku  od  mjesec  dana  pošto  je 
uložen,  osim  ako  sudac  od  kojega  se  priziva  odredi  stranci  duže  vrijeme  za  slanje  priziva. 

Kan.  1634  -  §  1.  Za  slanje  priziva  traži  se  i  dovoljno  je  da  stranka  zahtijeva  uredovanje  višega 
suca  radi  ispravljanja  pobijane  presude,  priloživši  primjerak  te  presude  i  naznačivši  razloge  priziva. 

§  2.  Ako  stranka  u  iskoristivo  vrijeme  ne  može  od  suda  od  kojega  se  priziva  dobiti  primjerak 
pobijane  presude,  za  to  vrijeme  rokovi  ne  teku,  i  smetnja  treba  da  se  naznači  prizivnom  sucu,  koji 
neka  suca  od  kojega  se  priziva  prisili  da  što  prije  izvrši  svoju  dužnost. 

§  3.  U  međuvremenu  sudac  od  kojega  se  priziva  mora  spise  prema  odredbi  kan.  1474  poslati 
prizivnom  sucu. 

Kan.  1635  -  Pošto  neiskorišteno  prođu  neodgodivi  rokovi  za  priziv,  bilo  pred  sucem  od  kojega 
bilo  pred  sucem  kojemu  se  priziva,  smatra  se  da  se  odustalo  od  priziva. 

Kan.  1636  -  §  1.  Prizivatelj  se  može  odreći  priziva  s  učincima,  o  kojima  se  govori  u  kan.  1525. 

§  2.  Ako  priziv  uloži  branitelj  veze  ili  promicatelj  pravde,  priziva  se  može  odreći,  osim  ako  za¬ 
kon  određuje  drukčije,  branitelj  veze  ili  promicatelj  pravde  prizivnog  sudišta. 

Kan,  1637  §  1.  Priziv  koji  podnese  tužitelj  koristi  i  tuženome,  i  obratno. 

§  2.  Ako  ima  više  tuženih  ili  tužitelja  i  samo  jedan  od  njih  pobija  presudu  ili  se  presuda  pobija 
samo  protiv  jednoga,  smatra  se  da  je  pobijaju  svi  i  da  se  pobija  protiv  svih  kad  god  je  potraživana 
stvar  nedjeljiva  ili  je  obveza  zajednička. 

§  3.  Ako  jedna  stranka  uloži  priziv  protiv  neka  točke  presude,  protivna  stranka,  iako  prođu  ne¬ 
odgodivi  rokovi  za  priziv,  može  uložiti  uzgredni  priziv  protiv  drugih  točaka  u  konačnom  roku  od 
petnaest  dana  poslije  dana  kad  joj  je  priopćen  glavni  priziv. 

§  4.  Pretpostavlja  se  da  je  priziv  uložen  protiv  svih  točaka  presude,  osim  ako  se  utvrdi  nešto 
drugo. 

Kan,  1638  -  Priziv  obustavlja  izvršenje  presude. 

Kan,  1639  -  §  1.  Uz  poštovanje  propisa  kan.  1638,  u  prizivnom  stupnju  ne  može  se  dopustiti 
novi  razlog  za  zahtjev,  pa  ni  na  način  korisnog  spajanja;  zato  se  utvrđivanje  spornog  predmeta  može 
odnositi  samo  na  to  da  se  prijašnja  presuda  ih  potvrdi  ili  izmijeni  bilo  u  cijelosti  bilo  djelomice. 

§  2.  Novi  se  pak  dokazi  dopuštaju  samo  prema  odredbi  kan.  1600. 

Kan.  640  -  U  prizivnom  stupnju  treba  da  se  postupa  na  isti  način  kao  i  u  prvom  stupnju,  prim¬ 
jenjujući  ono  što  treba  primijeniti;  ali,  odmah  pošto  se  utvrdi  sporni  predmet  prema  odredbi  kan. 
1513,  §  1  i  kan.  1639,  §  1,  neka  se  pristupi  ka  raspravi  parnice  i  presudi,  osim  ako  možda  treba  da 
se  dopune  dokazi. 

NASLOV  IX. 


PRAVOMOĆNA  PRESUDA  I  POVRAT  U  PRIJAŠNJE  STANJE 


Poglavlje  I. 

PRAVOMOĆNA  PRESUDA 


Kan.  1641  -  Uz  obdržavanje  propisa  kan.  1643,  presuda  se  smatra  pravomoćnom: 

1.  ako  postoji  dvostruka  jednaka  presuda  između  istih  stranaka  o  istom  zahtjevu  i  radi  istog 
razloga  zahtijevanja; 

2.  ako  se  protiv  presude  ne  uloži  priziv  u  iskoristivo  vrijeme; 

3.  ako  se  tijek  parnice  prekine  u  prizivnom  stupnju  ili  se  odustane  od  nje; 

4.  ako  se  donese  konačna  presuda  protiv  koje  nema  priziva  prema  odredbi  kan.  1629. 

Kan.  1642  -  §  1.  Pravomoćna  presuda  uživa  pravnu  čvrstoću  i  ne  može  se  izravno  pobijati,  o- 
sim  prema  odredbi  kan.  1645,  §  1. 

§  2.  Pravomoćna  presuda  stvara  pravo  među  strankama  i  dopušta  tužbu  za  izvršenje  i  prigovor 
pravomoćne  presude  koji  sudac  može  proglasiti  i  po  službenoj  dužnosti  da  bi  se  spriječilo  ponovno 
pokretanje  iste  parnice. 

Kan.  1643  -  Parnice  o  pravnom  stanju  osoba,  ne  isključujući  ni  parnice  o  rastavi  ženidbenih 
drugova,  ne  postanu  nikada  pravomoćne. 

Kan.  1644  -  §  1.  Ako  se  u  parnici  o  pravnom  stanju  osoba  donese  dvostruka  jednaka  presuda,  u 
svako  se  vrijeme  može  prizvati  na  prizivni  sud,  tako  da  se  iznesu  novi  i  važni  dokazi  ili  razlozi  u 
konačnom  roku  od  trideset  dana  poslije  najave  pobijanja.  Ali  prizivni  sud  mora  u  roku  od  mjesec 
dana  pošto  se  podnesu  novi  dokazi  i  razlozi  odlukom  odrediti  da  li  novo  predlaganje  parnice  treba 
da  se  dopusti  ili  ne  dopusti. 

§  2.  Priziv  na  viši  sud  da  bi  se  postiglo  novo  predlaganje  parnice  ne  obustavlja  izvršenje  presu¬ 
de,  osim  ako  zakon  određuje  drukčije  ili  ako  prizivni  sud  prema  odredbi  kan.  1650,  §  3  naredi 
obustavu. 


Poglavlje  II. 

POVRAT  U  PRIJAŠNJE  STANJE 


Kan.  1645  -  §  1.  Protiv  presude  koja  je  postala  pravomoćna  daje  se  povrat  u  prijašnje  stanje 
samo  ako  je  njezina  nepravednost  očito  utvrđena. 

§  2.  Ne  smatra  se  daje  nepravednost  očito  utvrđena,  osim: 

1.  ako  se  presuda  tako  temelji  na  dokazima,  koji  se  poslije  pokažu  neistinitima,  da  bi  bez 
tih  dokaza  odredni  dio  presude  bio  neodrživ; 

2.  ako  se  poslije  otkriju  isprave  koje  nedvojbeno  dokazuju  nove  činjenice  i  potrebu  protiv¬ 
nog  rješenja; 

3.  ako  se  presuda  zasniva  na  zlonamjernoj  prijevari  jedne  stranke  na  štetu  druge; 

4.  ako  se  očito  zanemari  propis  zakona  koji  nije  samo  postupni čki; 

5.  ako  se  presuda  protivi  prijašnjem  rješenju  koje  je  postalo  pravomoćno. 

Kan.  1646  -  §  1.  Povrat  u  prijašnje  stanje  zbog  razloga  navedenih  u  kan.  1645,  §  2,  brr.  1-3, 
treba  da  se  traži  od  suca  koji  je  donio  presudu  u  roku  od  tri  mjeseca;  rok  se  računa  od  dana  kad  se 
doznalo  za  te  razloge. 

§  2.  Povrat  u  prijašnje  stanje  zbog  razloga  navedenih  u  kan.  1645,  §  2,  brr.  4  i  5,  treba  da  se  tra¬ 
ži  od  prizivnog  suda  u  roku  od  tri  mjeseca  poslije  obavijesti  o  objavljivanju  presude;  ali,  ako  u 
slučaju  o  kojemu  se  govori  u  kan.  1645,  §  2,  br.  5,  obavijest  o  prijašnjem  rješenju  stigne  kasnije,  rok 
teče  od  te  obavijesti. 

§  3.  Rokovi,  o  kojima  se  gore  govori,  ne  teku  dokle  god  je  oštećeni  maloljetan. 

Kan.  1647  -  §  1.  Zahtjev  za  povrat  u  prijašnje  stanje  odgađa  još  nezapočeto  izvršenje  presude. 

§  2.  Ipak,  ako  zbog  vjerojatnih  pokazatelja  nastane  dvojba  daje  zahtjev  podnesen  da  bi  se  odu¬ 
govlačilo  izvršenje,  sudac  može  odrediti  da  se  presuda  preda  na  izvršenje  i  dati  ipak  onome  tko  traži 
povrat  barem  prikladno  jamstvo  da  će  mu,  ako  dođe  do  povrata  u  prijašnje  stanje,  šteta  biti  nadok¬ 
nađena. 

Kan.  1648  -  Pošto  se  dopusti  povrat  u  prijašnje  stanje,  sudac  mora  presuditi  o  bitnom  predmetu 
parnice. 

NASLOV  X. 


SUDSKI  TROŠKOVI 
I  BESPLATNA  PRAVNA  ZAŠTITA 


Kan.  1649  -  §  1.  Neka  biskup,  čija  je  zadaća  da  upravlja  sudom,  donese  odredbe: 

1.  o  strankama  koje  treba  da  se  osude  na  plaćanje  ili  naknadu  sudskih  troškova; 

2.  o  nagradama  zastupnicima,  odvjetnicima,  stručnjacima  i  tumačima  te  o  odšteti  svjedo¬ 
cima; 

3.  o  davanju  besplatne  pravne  zaštite  ili  smanjenju  troškova; 

4.  o  naknadi  štete  koju  duguje  onaj  tko  je  ne  samo  izgubio  parnicu  nego  se  i  nepromišljeno 

parničio; 

5.  o  novčanom  pologu  ili  davanju  jamstva  za  plaćanje  troškova  i  naknadu  štete. 

§  2.  Protiv  pravorijeka  o  troškovima,  nagradama  i  naknadi  štete  nema  posebnog  priziva,  nego 
se  stranka  u  roku  od  petnaest  dana  može  uteći  istome  sucu,  koji  može  promijeniti  pristojbu. 

NASLOV  XI. 


IZVRŠENJE  PRESUDE 


Kan.  1650  -  §  1.  Presuda  koja  je  postala  pravomoćna  može  se  predati  na  izvršenje,  uz  poštova¬ 
nje  propisa  kan.  1647. 

§  2.  Sudac  koji  je  donio  presudu  i,  ako  je  uložen  priziv,  sudac  priziva  mogu  po  službenoj  duž¬ 
nosti  ili  na  zahtjev  stranke  naložiti  privremeno  izvršenje  presude,  koja  još  nije  postala  pravomoćna, 
odredivši  primjerena  jamstva  ako  je  potrebno,  kad  se  radi  o  doprinosima  ili  o  davanjima  namijenje¬ 
nima  za  prijeko  potrebno  uzdržavanje  ili  kad  to  zahtijeva  drugi  opravdan  razlog. 

§  3.  Ali,  ako  se  pobija  presuda  o  kojoj  se  govori  u  §  2,  sudac  koji  mora  presuditi  o  pobijanju, 
ako  smatra  daje  ono  vjerojatno  utemeljeno  i  da  iz  izvršenja  može  nastati  nepopravljiva  šteta,  može 
ili  obustaviti  samo  izvršenje  ili  ga  uvjetovati  jamstvom. 

Kan.  1651  -  Izvršenje  se  ne  može  provesti  prije  nego  sudac  izda  odluku  o  izvršenju,  kojom  se 
izriče  da  se  presuda  mora  predati  na  izvršenje;  ta  odluka,  već  prema  različitoj  naravi  parnica,  neka 
se  uključi  ili  u  sam  sadržaj  presude  ili  izda  odvojeno. 

Kan.  1652  -  Ako  izvršenje  presude  zahtijeva  prije  toga  polaganje  računa,  nastaje  uzgredno  pi¬ 
tanje  koje  treba  da  riješi  sudac  donositelj  presude  koja  se  ima  predati  na  izvršenja. 

Kan.  1653  -  §  1.  Presudu  mora  predati  na  izvršenje  osobno  ili  preko  drugoga  biskup  one  bisku¬ 
pije  u  kojoj  je  donesena  presuda  prvoga  stupnja,  osim  ako  krajevni  zakon  određuje  nešto  drugo. 

§  2.  Ako  taj  to  odbije  ili  zanemari,  na  zahtjev  stranke  koje  se  to  tiče  ili  i  po  službenoj  dužnosti, 
izvršenje  pripada  vlasti  kojoj  je,  prema  odredbi  kan.  1439,  §  3,  podložan  prizivni  sud. 

§  3.  Među  redovnicima  izvršenje  presude  pripada  poglavaru  koji  je  donio  presudu  koja  treba  da 
se  preda  na  izvršenje  ili  koji  je  ovlastio  suca. 

Kan.  1654  -  §  1.  Izvršitelj  mora  samu  presudu  predati  na  izvršenje  prema  jasnom  smislu  riječi, 
osim  ako  se  u  samom  sadržaju  presude  nešto  prepusti  njegovu  sudu. 

§  2.  Dopušteno  mu  je  prosuditi  prigovore  o  načinu  i  snazi  izvršenja,  ali  ne  o  bitnom  predmetu 
parnice;  ali,  ako  odrugud  dozna  da  je  presuda  ništava  ili  očito  nepravedna  prema  odredbi  kann. 
1620,  1622,  1645,  neka  se  uzdrži  od  izvršenja  i  predmet  vrati  sudu  koji  je  donio  presudu,  i  neka  o 
tome  obavijesti  stanke. 

Kan.  1655  -  §  1.  Što  se  tiče  stvarnih  tužba,  kad  god  je  tužitelju  dosuđena  neka  stvar,  ona  treba 
da  se  preda  tužitelju  čim  presuda  postane  pravomoćna. 

§  2.  Što  se  pak  tiče  osobnih  tužba,  kad  je  krivac  osuđen  da  preda  pokretnu  stvar  ili  plati  u  nov¬ 
cu  ili  da  dade  ili  učini  nešto  drugo,  neka  sudac  u  samom  sadržaju  presude  ili  izvršitelj  prema  svojem 
sudu  i  razboritosti  odredi  rok  za  izvršenje  obveze,  koji  ipak  neka  ne  bude  kraći  od  petnaest  dana  ni 
duži  od  šest  mjeseci. 


-273  - 


ODSJEK  II. 


USMENI  PARNIČNI  POSTUPAK 


Kan.  1656  -  §  1.  Usmenim  parničnim  postupkom,  o  kojem  se  govori  u  ovom  odsjeku,  mogu  se 
voditi  sve  parnice  koje  pravo  ne  isključuje,  osim  ako  stranka  traži  redoviti  parnični  postupak. 

§  2.  Ako  se  usmeni  postupak  primijeni  izvan  pravom  dopuštenih  slučajeva,  sudski  su  čini  niš¬ 
tavi. 


Kan.  1657  -  Usmeni  parnični  postupak  vodi  se  u  prvom  stupnju  pred  sucem  pojedincem,  prema 
odredbi  kan.  1424. 

Kan.  1658  -  §  1.  Tužba  kojom  se  pokreće  parnica,  osim  onoga  što  se  navodi  u  kan.  1504,  mora: 

1.  kratko,  cjelovito  i  jasno  iznijeti  činjenice  na  kojima  se  temelje  zahtjevi  tužitelja; 

2.  dokaze  kojima  tužitelj  namjerava  dokazati  činjenice,  a  koje  ne  može  istodobno  iznijeti, 
tako  naznačiti  da  ih  sudac  može  prikupiti. 

§  2.  Tužbi  se  moraju  priložiti,  bar  u  vjerodostojnom  prijepisu,  isprave  na  kojima  se  temelji  zah¬ 
tjev. 


Kan.  1659  -  §  1.  Ako  pokušaj  pomirbe  prema  odredbi  kan.  1446,  §  2  ostane  bezuspješan,  neka 
sudac,  ako  smatra  da  tužba  ima  nekog  temelja,  u  roku  od  tri  dana,  odlukom  dodanom  na  kraju  same 
tužbe,  naredi  da  se  primjerak  zahtjeva  dostavi  tuženoj  stranci  i  neka  joj  dade  mogućnost  da  u  roku 
od  petnaest  dana  pošalje  sudskoj  kancelariji  pisani  odgovor. 

§  2.  To  priopćenje  ima  učinke  sudskog  poziva,  o  kojemu  se  govori  u  kan.  1512. 

Kan.  1660  -  Ako  prigovori  tužene  stranke  to  zahtijevaju,  neka  sudac  tužitelju  odredi  rok  za  od¬ 
govor,  tako  da  iz  podataka  koje  iznesu  obje  stanke  ima  jasan  sporni  predmet. 

Kan.  1661  -  §  1.  Pošto  isteknu  rokovi,  o  kojima  se  govori  u  kann.  1659  i  1660,  neka  sudac,  po¬ 
što  pregleda  spise,  odredi  sporno  pitanje;  zatim,  neka  na  ročište  koje  treba  da  se  održi  u  roku  od 
trideset  dana  pozove  sve  koji  mu  moraju  prisustvovati  i  neka  za  stranke  priloži  sporno  pitanje. 

§  2.  Neka  se  u  pozivu  obavijeste  stanke  da  mogu,  barem  tri  dana  prije  ročišta,  podnijeti  sudu 
neki  kratki  napisani  podnesak  da  potkrijepe  svoje  tvrdnje. 

Kan.  1662  -  Neka  se  na  ročištu  najprije  rasprave  pitanja  o  kojima  se  govori  u  kann.  1459-1464. 

Kan.  1663  -  §  1.  Dokazi  se  prikupljaju  na  ročištu,  uz  poštovanje  propisa  kan.  1418. 

§  2.  Stranka  i  njezin  odvjetnik  mogu  prisustvovati  ispitivanju  ostalih  stranaka,  svjedoka  i  struč¬ 
njaka. 

Kan.  1664  -  Odgovore  stranaka,  svjedoka,  stručnjaka,  zahtjeve  i  prigovore  odvjetnika  bilježni¬ 
ka  treba  da  sastavi  napismeno,  ali  sažeto  i  samo  u  odnosu  na  ono  što  pripada  biti  sporne  stvari,  a  oni 
koji  su  ispitani  treba  da  to  potpišu. 

Kan.  1665  -  Sudac  može  dopustiti  da  se  dokazi  koji  nisu  navedeni  ili  zatraženi  u  zahtjevu  ili 
odgovoru  iznesu  samo  prema  odredbi  kan.  1452;  ali,  pošto  je  preslušan  barem  jedan  svjedok,  sudac 
može  odrediti  da  se  novi  dokazi  iznesu  samo  prema  odredbi  kan.  1600. 

Kan.  1666  -  Ako  se  na  ročištu  ne  mogu  prikupiti  svi  dokazi,  neka  se  odredi  drugo  ročište. 

Kan.  1667  -  Pošto  se  prikupe  dokazi,  na  istom  se  ročištu  održava  usmena  rasprava. 

Kan.  1668  -  §  1.  Osim  ako  se  iz  rasprave  pokaže  da  valja  nešto  dopuniti  u  istraživanju  parnice 
ili  da  ima  nešto  drugo  što  priječi  propisno  donošenje  presude,  neka  sudac  odmah  pošto  završi  ročiš¬ 
te  zasebno  presudi  parnicu;  neka  se  odredi  dio  presude  odmah  pročita  prisutnim  strankama. 

§  2.  Ali  sud  može,  zbog  težine  stvari  ili  drugog  opravdanog  razloga,  odgoditi  donošenje  rješe¬ 
nja  sve  do  petog  iskoristivog  dana. 

§  3.  Sav  tekst  presude,  s  iznesenim  obrazloženjima,  neka  se  priopći  strankama  što  prije,  redovi¬ 
to  ne  kasnije  od  petnaest  dana. 

Kan.  1669  -  Ako  prizivni  sud  opazi  daje  u  nižem  stupnju  suđenja  primijenjen  usmeni  parnični 
postupak  u  slučajevima  koje  pravo  isključuje,  neka  proglasi  ništavost  presude  i  parnicu  vrati  sudu 
koji  je  donio  presudu. 

Kan.  1670  -  U  svemu  ostalom  što  se  tiče  načina  postupanja  neka  se  obdržavaju  propisi  kanona 
o  redovitom  parničnom  suđenju.  Ali,  sud  može,  svojom  odlukom  koja  je  potkrijepljena  razlozima, 
djelomično  ukinuti  postupničke  odredbe  koje  nisu  određene  za  valjanost,  da  bi  se,  poštujući  pri 
tome  pravednost,  ubrzao  postupak. 

DIO  III. 


NEKI  POSEBNI  POSTUPCI 


NASLOV  I. 

ŽENIDBENI  POSTUPCI 


Poglavlje  I. 

PARNICE  ZA  PROGLAŠENJE  NIŠTAVOSTI  ŽENIDBE 


Članak  1. 

Mjerodavno  sudište 

Kan.  1671  -  Ženidbene  parnice  krštenih,  po  vlastitom  pravu  pripadaju  crkvenom  sucu. 

Kan.  1672  -  Parnice  o  samo  svjetovnim  učincima  ženidbe  pripadaju  svjetovnoj  vlasti,  osim  ako 
krajevno  pravo  određuje  da  u  tim  sporovima,  ako  se  vode  uzgredno  i  sporedno,  može  suditi  i  riješiti 
ih  crkveni  sud. 

Kan.  1673  -  U  parnicama  o  ništavosti  ženidbe,  koje  nisu  pridržane  Apostolskoj  Stolici,  mjero¬ 
davni  su: 

1.  sud  mjesta  u  kojemu  je  sklopljena  ženidba; 

2.  sud  mjesta  u  kojemu  tužena  stranka  ima  prebivalište  ili  boravište; 

3.  sud  mjesta  u  kojemu  ima  prebivalište  stranka  tužiteljica,  samo  ako  obje  stranke  borave 
na  području  iste  biskupske  konferencije  i  ako  sudski  vikar  prebivališta  tužene  stranke,  pošto  je 
sasluša,  pristane  na  to; 

4.  sud  mjesta  u  kojemu  stvarno  treba  da  se  prikupi  većina  dokaza,  samo  ako  na  to  pristane 
sudski  vikar  prebivališta  tužene  stranke,  koji  neka  je  prije  upita  ima  li  što  prigovoriti. 

Članak  2. 

Pravo  pobijanja  ženidbe 

Kan.  1674  -  Sposobni  su  za  pobijanje  ženidbe: 

1 .  ženidbeni  drugovi; 

2.  promicatelj  pravde,  kad  je  ništavost  već  razglašena,  ako  se  ženidba  ne  može  ukrijepiti  ili 
ako  to  nije  uputno. 

Kan.  1675  -  §  1.  Ženidba  koja  nije  bila  pobijana  dok  je  živjelo  oboje  ženidbenih  drugova  ne 
može  se  pobijati  poslije  njihove  smrti  ili  smrti  jednoga  od  njih,  osim  ako  pitanje  o  valjanosti  pret¬ 
hodi  rješenju  drugog  spora  bilo  na  kanonskom  bilo  na  svjetovnom  sudištu. 

§  2.  Ako  muž  ili  žena  umre  za  vrijeme  trajanje  parnice,  neka  se  obdržava  kan.  1518. 

Članak  3. 

Dužnost  sudaca 

Kan.  1676  -  Sudac,  prije  nego  prihvati  parnicu  i  kad  god  nazre  ikakvu  nadu  u  dobar  ishod,  ne¬ 
ka  upotrijebi  pastoralna  sredstva  da  se  ženidbeni  drugovi,  ako  je  moguće,  privole  da  možda  ukrijepe 
ženidbu  i  uspostave  zajednički  ženidbeni  život. 

Kan.  1677  -  §  1.  Kad  prihvati  tužbu,  neka  predsjednik  ili  izvjestitelj  pristupi  k  priopćenju  od¬ 
luke  o  sudskom  pozivu  prema  odredbi  kan.  1508. 

§  2.  Pošto  prođe  rok  od  petnaest  dana  od  priopćenja,  neka  predsjednik  ili  izvjestitelj,  osim  ako 
koja  od  stranaka  zatraži  sjednicu  da  se  utvrdi  sporni  predmet,  u  roku  od  deset  dana  svojom  odlukom 
po  službenoj  dužnosti  odredi  sporno  pitanje  ili  sporna  pitanja  i  priopći  to  strankama. 

§  3.  Neka  sporno  pitanje  ne  traži  samo  da  li  je  utvrđena  ništavost  ženidbe  u  dotičnom  slučaju, 
nego  mora  također  odrediti  s  kojeg  se  razloga  ili  s  kojih  se  razloga  pobija  valjanost  ženidbe. 

§  4.  Ako  u  deset  dana  pošto  se  priopći  odluka  stranke  ništa  ne  prigovore,  neka  predsjednik  ili 
izvjestitelj  novom  odlukom  odredi  istraživanje  parnice. 

Članak  4. 

Dokazi 

Kan.  1678  -  §  1.  Branitelj  veze,  zastupnici  ili  odvjetnici  stranaka  i  promicatelj  pravde,  ako  sud¬ 
jeluju  u  suđenju,  imaju  pravo: 

1.  prisustvovati  ispitivanju  stranaka,  svjedoka  i  stručnjaka,  uz  poštovanje  propisa  kan. 

1559; 

2.  pregledati  sudske  spise,  iako  još  nisu  objavljeni,  i  provjeriti  isprave  koje  su  stranke  pre¬ 
dočile. 

§  2.  Ispitivanju  o  kojem  se  govori  u  §  1,  br.  1  ne  mogu  prisustvovati  stranke. 

Kan.  1679  -  Neka  sudac  za  procjenu  iskaza  stranaka  prema  odredbi  kan.  1537  upotrijebi,  uz 
druge  pokazatelje  i  pomagala,  ako  je  moguće,  svjedoke  o  vjerodostojnosti  samih  stranaka,  osim  ako 
odrugud  ima  potpune  dokaze. 

Kan.  1680  -  U  parnicama  o  spolnoj  nemoći  ili  o  nedostatku  privole  zbog  duševne  bolesti  neka 
se  sudac  posluži  djelom  jednog  ili  više  stručnjaka,  osim  ako  se  iz  okolnosti  očito  vidi  daje  to  neko¬ 
risno;  u  ostalim  parnicama  neka  se  obdržava  propis  kan.  1574. 

Članak  5. 

Presuda  i  priziv 

Kan.  1681  -  Kad  god  u  istraživanju  parnice  iskrsne  veoma  vjerojatna  dvojba  o  neizvršenju  že¬ 
nidbe,  sud  može,  pošto  obustavi  s  pristankom  stranaka  parnicu  o  ništavosti,  dopuniti  istraživanje  za 
oprost  od  tvrde  ženidbe  i  zatim  poslati  Apostolskoj  Stolici  spise  zajedno  s  molbom  za  oprost  jednog 
ili  jednog  i  drugog  ženidbenog  druga  i  s  mišljenjem  suda  i  biskupa. 

Kan.  1682  -  §  1.  Presuda  kojom  je  prvi  put  ženidba  proglašena  ništavom,  zajedno  s  prizivima, 
ako  ih  ima,  i  ostalim  spisima  suđenja,  neka  se  u  roku  od  dvadeset  dana  pošto  se  objavi  presuda  po 
službenoj  dužnosti  pošalje  prizivnom  sudu. 

§  2.  Ako  je  na  sudu  prvoga  stupnja  donesena  presuda  da  je  ženidba  ništava,  neka  prizivni  sud, 
pošto  razmotri  primjedbe  branitelja  veze  i  stranaka,  ako  ih  ima,  bez  odlaganja  svojom  odlukom  ili 
rješenje  potvrdi  ili  parnicu  prihvati  na  redovito  ispitivanje  u  novom  stupnju. 

Kan,  1683  -  Ako  se  u  prizivnom  stupnju  iznese  novi  razlog  ništavosti  ženidbe,  sud  ga  može, 
kao  u  prvom  stupnju,  prihvatiti  i  presuditi  o  njemu. 

Kan,  1684  -  §  1.  Pošto  je  presuda,  kojom  je  prvi  put  proglašena  ništavost  ženidbe,  potvrđena  u 
prizivnom  stupnju,  bilo  odlukom  bilo  drugom  presudom,  oni  čija  je  ženidba  proglašena  ništavom 
mogu  sklopiti  novu  ženidbu  odmah  pošto  im  se  priopći  odluka  ili  druga  presuda,  osim  ako  to  priječi 
zabrana  koja  je  dodana  samoj  presudi  ili  odluci  ili  koju  je  odredio  mjesni  ordinarij. 

§  2.  Propisi  kan.  1644  treba  da  se  obdržavaju  i  onda  kad  presuda  kojom  je  proglašena  ništavost 
ženidbe  nije  potvrđena  drugom  presudom  nego  odlukom. 

Kan,  1685  -  Čim  presuda  postane  izvršna,  sudski  vikar  mora  je  priopćiti  ordinariju  mjesta  u 
kojem  je  ženidba  sklopljena.  Ordinarij  pak  mora  se  pobrinuti  da  se  što  prije  u  matice  vjenčanih  i 
krštenih  upiše  presuđena  ništavost  ženidbe  i,  možda,  određene  zabrane. 

Članak  6. 

Postupak  na  temelju  isprava 

Kan,  1686  -  Kad  primi  zahtjev  podnesen  prema  odredbi  kan.  1677,  sudski  vikar  ili  sudac  koje¬ 
ga  on  odredi,  pošto  izostavi  pravne  oblike  redovitog  postupka,  ali  pozvavši  stranke  i  uz  sudjelova¬ 
nje  branitelja  veze,  može  presudom  proglasiti  ništavost  ženidbe,  ako  je  na  temelju  isprave,  koja  nije 
podložna  nikakvu  protivljenju  ih  prigovoru,  posve  sigurno  da  postoji  zapreka  ili  da  nedostaje  zako¬ 
niti  oblik,  samo  ako  je  s  jednakom  sigurnošću  očito  da  nije  dan  oprost  ili  da  zastupnik  nije  imao 
valjana  naloga. 

Kan,  1687  -  §  1.  Protiv  toga  proglašenja  branitelj  veze,  ako  razborito  smatra  da  nedostaci  o  ko¬ 
jima  se  govori  u  kan.  1686  ili  neimanje  oprosta  nisu  sigurni,  mora  se  prizvati  na  suca  drugoga  stup¬ 
nja,  kojemu  treba  da  se  pošalju  spisi  s  napismenim  upozorenjem  da  se  radi  o  postupku  na  temelju 
isprava. 

§  2.  Stranka  koja  se  smatra  oštećenom  ima  pravo  na  priziv. 

Kan,  1688  -  Neka  sudac  drugoga  stupnja,  uz  sudjelovanje  branitelja  veze  i  pošto  sasluša  stan¬ 
ke,  odluči  na  isti  način,  o  kojemu  se  govori  u  kan.  1686,  da  li  presuda  treba  da  se  potvrdi  ili  da  se 
radije  postupi  u  parnici  po  redovitom  pravnom  putu;  u  tom  slučaju  vraća  parnicu  sudu  prvoga  stup¬ 
nja. 


Članak  7. 

Opće  odredbe 

Kan,  1689  -  Neka  se  u  presudi  upozore  stranke  na  ćudoredne,  dapače  i  na  svjetovne  obveze  ko¬ 
je  možda  imaju  jedna  prema  drugoj  i  prema  djeci  radi  uzdržavanja  i  odgoja. 

Kan,  1690  -  Parnice  za  proglašenje  ništavosti  ženidbe  ne  mogu  se  voditi  usmenim  parničnim 
postupkom. 

Kan,  1691  -  U  svemu  ostalome  s  obzirom  na  način  postupanja  treba  da  se  primijene,  osim  ako 
se  tome  protivi  narav  stvari,  kanoni  o  sudovima  općenito  i  o  redovitom  parničnom  suđenju,  uz 

obdržavanje  posebnih  odredaba  za  parnice  o  pravnom  stanju  osoba  i  za  parnice  koje  se  tiču  javnoga 
dobra. 


Poglavlje  II. 

PARNICE  RASTAVE  ŽENIDBENIH  DRUGOVA 


Kan.  1692  -  §  1.  Osobna  rastava  krštenih  ženidbenih  drugova  može  se,  osim  ako  je  za  posebna 
mjesta  zakonito  predviđeno  drukčije,  odrediti  odlukom  dijecezanskog  biskupa  ili  sučevom  presu¬ 
dom  prema  odredbi  kanona  koji  slijede. 

§  2.  Gdje  crkveno  rješenje  ne  postiže  svjetovne  učinke  ili  ako  se  predviđa  da  svjetovna  presuda 
neće  biti  protivna  božanskom  pravu,  biskup  biskupije  u  kojoj  ženidbeni  drugovi  borave,  pošto 
odvagne  posebne  okolnosti,  može  im  dati  dozvolu  da  se  obrate  na  svjetovno  sudište. 

§  3.  Ako  se  parnica  odnosi  na  samo  svjetovne  učinke  ženidbe,  neka  sudac  nastoji  da  se  parnica 
od  samog  početka  prenese  na  svjetovno  sudište,  obdržavajući  propise  §  2. 

Kan.  1693  -  §  1.  Neka  se  primijeni  usmeni  parnični  postupak,  osim  ako  neka  stranka  ili  promi¬ 
catelj  pravde  traže  redoviti  parnični  postupak. 

§  2.  Ako  je  primijenjen  redoviti  parnični  postupak  i  uložen  priziv,  neka  sud  drugoga  stupnja 
postupi  prema  odredbi  kan.  1682,  §  2,  obdržavajući  što  treba  obdržavati. 

Kan.  1694  -  Što  se  tiče  mjerodavnosti  suda,  neka  se  obdržavaju  propisi  kan.  1673. 

Kan.  1695  -  Prije  nego  sudac  prihvati  parnicu  i  kad  god  nazre  nadu  u  dobar  ishod,  neka  upotri¬ 
jebi  pastoralna  sredstva  da  se  ženidbeni  drugovi  izmire  i  privole  da  uspostave  zajednički  ženidbeni 
život. 

Kan.  1696  -  Parnice  rastave  ženidbenih  drugova  odnose  se  i  na  javno  dobro;  zato  u  njima  mora 
uvijek  sudjelovati  promicatelj  pravde,  prema  odredbi  kan.  1433. 

Poglavlje  III. 

POSTUPAK  ZA  OPOROST  OD  TVRDE 
NEIZVRŠENE  ŽENIDBE 


Kan.  1697  -  Samo  muž  i  žena  ili  jedno  od  njih,  pa  i  protiv  volje  drugoga,  imaju  pravo  moliti 
milost  oprosta  od  tvrde  a  neizvršene  ženidbe. 

Kan.  1698  -  §  1.  Samo  Apostolska  Stolica  prosuđuje  o  činjenici  neizvršenja  ženidbe  i  o  tome 
da  li  ima  ili  nema  opravdana  razloga  da  se  dade  oprost. 

§  2.  Oprost  pak  daje  samo  rimski  prvosvećenik. 

Kan.  1699  -  §  1.  Za  primanje  molbe  kojom  se  moli  oprost  mjerodavan  je  dijecezanski  biskup 
moliteljeva  prebivališta  ili  boravišta,  koji  mora  narediti  pokretanje  postupka  ako  je  siguran  u  uteme- 
ljenost  molbe. 

§  2.  Ipak,  ako  podneseni  slučaj  ima  posebnih  poteškoća  pravnog  ili  ćudorednog  reda,  neka  di¬ 
jecezanski  biskup  pita  za  savjet  Apostolsku  Stolicu. 

§  3.  Protiv  odluke  kojom  biskup  odbije  molbu  moguć  je  utok  Apostolskoj  Stolici. 

Kan.  1700  -  §  1.  Neka  biskup  vođenje  ovih  postupaka  povjeri,  trajno  ili  za  pojedinačne  sluča¬ 
jeve,  sudu  svoje  ili  tuđe  biskupije  ili  prikladnu  svećeniku,  uz  obdržavanje  propisa  kan.  1681. 

§  2.  Ali,  ako  se  podnese  sudski  zahtjev  za  proglašenje  ništavosti  te  ženidbe,  neka  se  istraživanje 
povjeri  istom  sudu. 

Kan.  1701  -  §  1.  U  tim  postupcima  mora  uvijek  sudjelovati  branitelj  veze. 

§  2.  Zastupnik  ili  odvjetnik  ne  dopušta  se,  ali  zbog  težine  slučaja  biskup  može  dopustiti  da 
pravni  stručnjak  pomogne  molitelju  ili  tuženoj  stranci. 

Kan.  1702  -  Neka  se  u  istraživanju  preslušaju  i  muž  i  žena  i  neka  se  obdržavaju,  koliko  je  mo¬ 
guće,  kanoni  o  prikupljanju  dokaza  u  redovitom  parničnom  suđenju  i  u  parnicama  o  ništavosti 
ženidbe,  samo  ako  se  mogu  prilagoditi  naravi  tih  postupaka. 

Kan.  1703  -  §  1.  Nema  objavljivanja  spisa;  ipak,  ako  sudac  uoči  da  zbog  iznesenih  dokaza  nas¬ 
taje  velika  zapreka  zahtjevu  stranke  moliteljice  ili  prigovoru  tužene  stranke,  neka  to  razborito  očitu¬ 
je  stranci  koje  se  tiče. 

§  2.  Stranci  koja  to  traži  sudac  može  pokazati  priloženu  ispravu  ili  primljeno  svjedočanstvo  i 
odrediti  vrijeme  za  davanje  obrazloženja. 

Kan.  1704  -  §  1.  Pošto  istražitelj  obavi  istraživanje,  neka  sve  spise  s  prikladnim  izvještajem 
dostavi  biskupu,  koji  neka  dade  mišljenje  o  istinitosti  stvari  kako  o  činjenici  neizvršenja  tako  o 
opravdanosti  razloga  za  oprost  i  o  prikladnosti  davanja  milosti. 

§  2.  Ako  je  vršenje  postupka  povjereno  tuđem  sudu  prema  odredbi  kan.  1700,  primjedbe  u  pri¬ 
log  veze  neka  se  izrade  na  istom  sudištu,  ah  mišljenje,  o  kojemu  se  govori  u  §  1,  pripada  biskupu 
povjeritelju,  kojemu  neka  istražitelj  preda  prikladan  izvještaj  zajedno  sa  spisima. 

Kan.  1705  -  §  1.  Neka  biskup  dostavi  Apostolskoj  Stolici  sve  spise  zajedno  sa  svojim  mišlje¬ 
njem  i  primjedbama  branitelja  veze. 

§  2.  Ako  se,  prema  sudu  Apostolske  Stolice,  traži  dopuna  istraživanja,  to  neka  se  javi  biskupu  s 
naznakom  točaka  u  kojima  treba  da  se  dopuni  istraživanje. 

§  3.  Ali,  ako  Apostolska  Stolica  otpiše  da  iz  podnesenog  nije  sigurno  neizvršenje,  tada  pravni 
stručnjak,  o  kojemu  se  govori  u  kan.  1701,  §  2,  može  u  sjedištu  suda  pregledati  spise  postupka,  ali 
ne  i  mišljenje  biskupa,  da  ocijeni  može  li  se  navesti  nešto  važno  da  bi  se  ponovno  podnijela  molba. 

Kan.  1706  -  Otpis  oprosta  Apostolska  Stolica  šalje  biskupu;  on  će  pak  otpis  priopćiti  stranka¬ 
ma  i,  osim  toga,  što  prije  narediti  župniku  kako  mjesta  sklapanja  ženidbe  tako  i  primanja  krštenja  da 
se  u  matice  vjenčanih  i  krštenih  upiše  dani  oprost. 

Poglavlje  IV. 

POSTUPAK  U  PRETPOSTAVLJENOJ  SMRTI 
ŽENIDBENOG  DRUGA 


Kan.  1707  -  §  1.  Kad  god  se  smrt  ženidbenog  druga  ne  može  dokazati  vjerodostojnom  crkve¬ 
nom  ili  svjetovnom  ispravom,  drugi  se  ženidbeni  drug  ne  smatra  razriješen  ženidbene  veze,  osim 
nakon  izjave  koju  je  o  pretpostavljenoj  smrti  izdao  dijecezanski  biskup. 

§  2.  Izjavu,  o  kojoj  se  govoru  u  §  1,  dijecezanski  biskup  može  izdati  samo  ako,  pošto  se  obave 
potrebna  istraživanja,  iz  iskaza  svjedoka,  javnog  mišljenja  ili  pokazatelja  stekne  moralnu  sigurnost 
o  smrti  ženidbenog  druga.  Sama  odsutnost  ženidbenog  druga,  ako  je  i  dugotrajna,  nije  dovoljna. 

§  3.  U  nesigurnim  i  zamršenim  slučajevima  neka  biskup  pita  za  savjet  Apostolsku  Stolicu. 

NASLOV  II. 


PARNICE  ZA  PROGLAŠENJE  NIŠTAVOSTI 
SVETOGA  REĐENJA 


Kan.  1708  -  Valjanost  svetoga  ređenja  imaju  pravo  pobijati  bilo  sam  klerik  bilo  ordinarij  ko¬ 
jemu  je  klerik  podložan  ili  u  čijoj  je  biskupiji  ređen. 

Kan.  1709  -  §  1.  Tužba  se  mora  poslati  mjerodavnom  zboru  koji  odlučuje  da  li  parnicu  treba  da 
vodi  sam  zbor  Rimske  kurije  ili  sud  koji  on  odredi. 

§  2.  Pošto  je  tužba  poslana,  kleriku  se  samim  pravom  zabranjuje  vršenje  redova. 

Kan.  1710  -  Ako  zbor  prepusti  parnicu  sudu,  neka  se  obdržavaju,  ako  to  ne  priječi  narav  stvari, 
kanoni  o  sudovima  općenito  i  o  redovitom  parničnom  sušenju,  uz  poštovanje  propisa  ovoga  naslo¬ 
va. 


Kan.  1711  -  U  ovom  parnicama  branitelj  veze  ima  ista  prava  i  iste  dužnosti  kao  i  branitelj  že- 
nidbene  veze. 

Kan.  1712  -  Kad  se  donese  druga  presuda,  koja  potvrdi  ništavost  svetoga  ređenja,  klerik  gubi 
sva  prava  vlastita  kleričkom  staležu  i  oslobađa  se  svih  obveza. 

NASLOV  III. 


NAČINI  IZBJEGAVANJA  SUĐENJA 


Kan.  1713  -  Da  se  izbjegnu  sudske  razmirice,  korisno  se  primjenjuju  nagodba  ili  pomirenje,  ili 
se  spor  može  povjeriti  suđenju  jednoga  ili  više  izabranih  sudaca. 

Kan.  1714  -  Neka  se  pri  nagodbi,  sporazumu  o  izabranom  sucu  i  izabranom  suđenju  obdržava- 
ju  odredbe  koje  izaberu  stranke  ili,  ako  stranke  ne  izaberu  nikakve  odredbe,  zakon  koji  donese 
biskupska  konferencija,  ako  ga  ima,  ili  svjetovni  zakon  koji  vrijedi  u  mjestu  gdje  se  sklapa  nagodba. 

Kan.  1715  -  §  1.  Nagodba  ili  sporazum  o  izabranom  sucu  u  onome  što  se  tiče  javnoga  dobra  i  u 
drugom,  čime  stranke  ne  mogu  slobodno  raspolagati,  ne  mogu  biti  valjani. 

§  2.  Ako  se  radi  o  vremenitim  crkvenim  dobrima,  neka  se,  kad  god  to  traži  predmet,  obdržavaju 
oblici  koji  su  pravom  određeni  za  otuđivanje  crkvenih  stvari. 

Kan.  1716  -  §  1.  Kad  svjetovni  zakon  ne  priznaje  snagu  presude  izabranog  suda  osim  ako  je 
potvrdi  sudac,  da  bi  presuda  izabranog  suda  u  crkvenom  sporu  imala  snagu  na  kanonskom  područ¬ 
ju,  treba  daje  potvrdi  crkveni  sudac  mjesta  u  kojemu  je  donesena. 

§  2.  Ako  pak  svjetovni  zakon  dopušta  pobijanje  presude  izabranog  suda  pred  svjetovnim  su¬ 
cem,  na  kanonskom  se  području  isto  pobijanje  može  iznijeti  pred  crkvenim  sucem  koji  je  u  prvom 
stupnju  mjerodavan  da  presudi  spor. 

DIO  IV. 


KAZNENI  POSTUPAK 


Poglavlje  I. 

PRETHODNA  ISTRAGA 


Kan.  1717  -  §  1.  Kad  god  ordinarij  ima  barem  vjerojatnu  obavijest  o  kažnjivom  djelu,  neka  se 
oprezno  raspita  osobno  ili  preko  druge  prikladne  osobe  o  činjenicama  i  okolnostima  te  o  odgovor¬ 
nosti,  osim  ako  se  to  istraživanje  čini  posve  suvišnim. 

§  2.  Treba  paziti  da  zbog  toga  ispitivanja  ne  dođe  u  pogibelj  dobar  glas  bilo  koga. 

§  3.  Onaj  tko  obavlja  prethodnu  istragu  ima  ista  ovlaštenja  i  obveze  kao  i  preslušatelj  u  postup¬ 
ku;  ako  se  poslije  pokrene  sudski  postupak,  on  ne  može  u  njemu  biti  sudac. 

Kan.  1718  -  §  1.  Kad  se  čini  daje  prikupljeno  dovoljno  podataka,  neka  ordinarij  odluči: 

1.  može  li  se  pokrenuti  sudski  postupak  za  izricanje  ili  proglašenje  kazne; 

2.  je  li  to,  vodeći  računa  o  kan.  1341,  uputno; 

3.  treba  li  da  se  primijeni  sudski  postupak  ili,  osim  ako  to  zabranjuje  zakon,  da  se  postupi 
po  izvansudskoj  odluci. 

§  2.  Neka  ordinarij  opozove  ili  izmijeni  odluku,  o  kojoj  se  govori  u  §  1,  kad  god  smatra  da  zbog 
novih  podataka  treba  da  odluči  nešto  drugo. 

§  3.  U  donošenju  odluka,  o  kojima  se  govori  u  §§  1  i  2,  neka  se  ordinarij  posavjetuje,  ako  to 
smatra  razboritim,  s  dva  suca  i  s  drugim  pravnim  stručnjacima. 

§  4.  Prije  nego  odluči  prema  odredbi  §  1,  neka  ordinarij  razmotri  je  li,  da  bi  se  izbjegla  nekoris¬ 
na  suđenja,  korisno  da,  s  pristankom  stranaka,  ili  on  sam  ili  voditelj  prethodne  istrage  riješi  pravič¬ 
no  i  pošteno  pitanje  o  štetama. 

Kan.  1719  -  Spisi  prethodne  istrage  i  ordinarijeve  odluke  kojima  započinje  ili  završava  pretho¬ 
dna  istraga  i  sve  ono  što  prethodi  istrazi,  ako  nije  potrebno  za  kazneni  postupak,  neka  se  čuva  u 
tajnom  arhivu  kurije. 


Poglavlje  II. 

ODVIJANJE  POSTUPKA 


Kan.  1720  -  Ako  ordinarij  smatra  da  treba  postupiti  po  izvansudskoj  odluci: 

1.  neka  okrivljenoj  stranci  priopći  optužbu  i  dokaze  i  neka  joj  dade  mogućnost  da  se  brani, 
osim  ako  se  okrivljena  stranka,  propisno  pozvana,  zanemari  pojaviti; 

2.  neka  se  dvojicom  prisjednika  pomno  razmotri  dokaze  i  navode; 

3.  neka  donese  odluku  prema  odredbi  kann.  1342-1350,  pošto  izloži  barem  ukratko  pravne 
i  činjenične  razloge,  ako  je  sa  sigurnošću  utvrđeno  kažnjivo  djelo,  a  kaznena  tužba  nije  prestala. 

Kan.  1721  -  §  1.  Ako  ordinarij  odluči  da  treba  započeti  kazneni  sudski  postupak,  neka  spise 
prethodne  istrage  preda  promicatelju  pravde  koji  će,  prema  odredbi  kann.  1502  i  1504,  sucu  podni¬ 
jeti  tužbu. 

§  2.  Pred  višim  sudom  ulogu  tužitelja  vrši  promicatelj  pravde  postavljen  kod  toga  suda. 

Kan.  1722  -  Da  se  predusretnu  sablazni,  zaštiti  sloboda  svjedoka  i  osigura  tijek  pravde,  ordina¬ 
rij  može,  pošto  sasluša  promicatelja  pravde  i  pozove  samu  optuženu  stranku,  u  bilo  kojemu  stanju 
postupka  ukloniti  optuženu  stranku  iz  svetog  služenja  ili  iz  neka  crkvene  službe  i  dužnosti,  odrediti 
joj  ili  zabraniti  boravak  u  nekom  mjestu  ili  na  području,  ili  zabraniti  javno  sudjelovanje  u  presvetoj 
euharistiji;  sve  to,  kad  prestane  razlog,  treba  da  se  opozove,  i  to  prestane  samim  pravom  pošto  se 
završi  kazneni  postupak. 

Kan.  1723  -  §  1.  Pozivajući  okrivljenu  stranku  na  sud,  sudac  je  mora  potaknuti  da  sebi  postavi, 
prema  odredbi  kan.  1481,  §  1,  odvjetnika  u  roku  koji  odredi  sam  sudac. 

§  2.  Ali,  ako  se  okrivljena  stranka  ne  pobrine  za  to,  neka  sam  sudac  prije  utvrđivanja  spornog 
predmeta  imenuje  odvjetnika  koji  će  ostati  u  službi  dokle  god  okrivljena  stanka  ne  postavi  sebi 
odvjetnika. 

Kan.  1724  -  §  1.  Na  nalog  ili  s  pristankom  ordinarija  po  čijoj  je  odluci  pokrenut  postupak, 
promicatelj  pravde  može  se  u  bilo  kojem  stupnju  suđenja  odreći  tijeka  parnice. 

§  2.  Da  bi  odreknuće  bilo  valjano,  mora  ga  prihvatiti  okrivljena  stranka,  osim  ako  je  ona  prog¬ 
lašena  odsutnom  sa  suđenja. 

Kan.  1725  -  U  raspravi  parnice,  bila  ona  pisana  bila  usmena,  optužena  stranka  uvijek  ima  pra¬ 
vo  da  sama  osobno  ili  njezin  odvjetnik  ili  zastupnik  posljednji  piše  ili  govori. 

Kan.  1726  -  Ako  se  u  bilo  kojem  stupnju  i  stanju  kaznenog  suđenja  očito  utvrdi  da  okrivljena 
stanka  nije  počinila  kažnjivo  djelo,  sudac  to  mora  proglasiti  presudom  i  okrivljenu  stranku  oslobo¬ 
diti,  ako  se  istodobno  i  utvrdi  daje  kaznena  tužba  prestala. 

Kan.  1727  -  §  1.  Okrivljena  stanka  može  uložiti  priziv  i  onda  kao  je  presuda  oslobodi  samo  za¬ 
to  što  kazna  nije  obvezan  ili  zato  što  se  sudac  poslužio  vlašću  o  kojoj  se  govori  u  kann.  1344  i  1345. 

§  2.  Promicatelj  pravde  može  uložiti  priziv  kad  god  smatra  da  nije  dovoljno  zajamčen  popravak 
sablazni  ili  uspostava  pravednosti. 

Kan.  1728  -  §  1.  Uz  poštovanje  propisa  ovoga  naslova,  u  kaznenom  suđenju  treba  da  se  primi¬ 
jene,  osim  ako  se  to  protivi  naravi  stvari,  kanoni  o  sudovima  općenito  i  o  redovitom  parničnom 
suđenju,  uz  obdržavanje  posebnih  odredaba  o  parnicama  koje  se  tiču  javnog  dobra. 

§  2.  Optužena  stranka  nije  dužna  priznati  kažnjivo  djelo  niti  joj  se  može  nametnuti  prisega. 

Poglavlje  III. 

TUŽBA  ZA  NAKNADU  ŠTETE 


Kan.  1729  -  §  1.  Oštećena  stanka  može  u  samom  kaznenom  suđenju  podignuti  parničnu  tužbu 
za  naknadu  štete  koja  joj  je  nanesena  kažnjivim  djelom,  prema  odredbi  kan.  1596. 

§  2.  Sudjelovanje  oštećene  stranke,  o  kojoj  se  govori  u  §  1,  više  se  ne  dopušta  ako  ona  nije  sud¬ 
jelovala  u  prvom  stupnju  kaznenog  suđenja. 

§  3.  Priziv  u  parnici  o  šteti  vrši  se  prema  odredbi  kann.  1628-1640,  iako  u  kaznenom  suđenu 
priziv  nije  moguć;  ali,  ako  se  ulože  oba  priziva,  premda  od  različitih  stranaka,  neka  bude  samo 
jedno  prizivno  suđenje,  uz  poštovanje  propisa  kan.  1730. 

Kan.  1730  -  §  1.  Da  bi  se  izbjeglo  prekomjerno  otezanje  kaznenog  suđenja,  sudac  može  odgo¬ 
diti  suđenje  o  šteti  dokle  god  ne  izreče  konačnu  presudu  u  kaznenom  suđenju. 

§  2.  Sudac  koji  tako  postupi  mora,  pošto  je  donio  presudu  u  kaznenom  suđenju,  suditi  o  šteti, 
iako  kazneno  suđenje  zbog  predloženog  pobijanja  još  traje  ili  je  okrivljena  stranka  oslobođena  zbog 
razloga  koji  ne  uklanja  obvezu  naknade  štete. 

Kan.  1731  -  presuda  donesena  u  kaznenom  suđenju,  iako  je  postala  pravomoćna,  ni  u  kojem 
slučaju  ne  daje  pravo  oštećenoj  stranici,  osim  ako  je  ona  sudjelovala  prema  odredbi  kan.  1729. 

DIO  V. 


POSTUPAK  U  UPRAVNIM  UTOCIMA 
I  U  UKLANJANJU  ILI  PREMJEŠTANJU  ŽUPNIKA 

ODSJEK  I. 

UTOK  PROTIV  UPRA  VNIH  ODLUKA 


Kan.  1732  -  Što  se  u  kanonima  ovog  odsjeka  određuje  o  odlukama,  to  treba  da  se  primjenjuje 
na  sve  pojedinačne  upravne  akte  koji  se  izdaju  na  izvanjskom  području  izvan  suđenja,  osim  onih 
koje  izda  sam  rimski  prvosvećenik  ili  sam  opći  sabor. 

Kan.  1733  -  §  1.  Kad  god  tko  smatra  daje  odlikom  oštećen,  veoma  je  poželjno  da  se  izbjegne 
razmirica  između  njega  i  donositelja  odluke  i  da  se  nastoji  sporazumno  potražiti  među  njima  pravi¬ 
čno  rješenje,  uz  pomoć  možda  i  uglednih  osoba  za  posredovanje  i  ispitivanje,  tako  da  se  spor  na 
prikladan  način  predusretne  ili  izbjegne. 

§  2.  Biskupska  konferencija  može  odrediti  da  se  u  svakoj  biskupiji  ustanovi  neka  stalna  služba 
ili  vijeće  čija  je  zadaća  da,  prema  odredbama  koje  treba  da  donese  ta  konferencija,  traži  i  predlaže 
pravična  rješenja;  ako  to  konferencija  ne  naredi,  takvo  vijeće  ili  službu  može  ustanoviti  biskup. 

§  3.  Služba  ih  vijeće,  o  kojima  se  govori  u  §  2,  neka  pruži  pomoć  osobito  onda  kad  je,  prema 
odredbi  kan.  1734,  zatražen  opoziv  odluke,  a  rokovi  za  utok  nisu  prošli;  ali,  ako  se  protiv  odluke 
uloži  utok,  kad  god  sam  poglavar  koji  odlučuje  o  utoku  nazre  nadu  u  dobar  ishod,  neka  potakne 
podnositelja  utoka  i  donositelja  odluke  da  potraže  takva  rješenja. 

Kan.  1734  -  §  1.  Prije  nego  tko  uloži  utok,  mora  od  samog  donositelja  odluke  napismeno  tražiti 
opoziv  ili  ispravak  odluke;  pošto  se  ta  molba  podnese,  podrazumijeva  se  daje  samim  tim  zatražena 
i  obustava  izvršenja. 

§  2.  Molba  se  mora  podnijeti  u  konačnom  roku  od  deset  iskoristivih  dana  pošto  se  zakonito  pri¬ 
opći  odluka. 

§  3.  Odredbe  §§  1  i  2  ne  vrijede: 

1.  za  utok  koji  treba  da  se  uloži  biskupu  protiv  odluka  koje  su  donijele  vlasti  njemu  podlo¬ 
žne; 

2.  za  utok  koji  treba  da  se  uloži  protiv  odluke  kojom  se  rješava  hijerarhijski  utok,  osim  ako 
je  rješenje  donio  biskup; 

3.  za  utoke  koji  treba  da  se  ulože  prema  odredbi  kann.  57  i  1735. 

Kan.  1735  -  Ako  u  roku  od  trideset  dana  pošto  je  donositelju  odluke  stigla  molba,  o  kojoj  se 
govori  u  kan.  1734,  on  priopći  novu  odluku  kojom  prijašnju  ispravlja  ili  odlučuje  da  se  molba  ima 
odbaciti,  rokovi  za  utok  teku  od  priopćenja  nove  odluke;  ako  pak  u  roku  od  trideset  dana  ništa  ne 
odluči,  rokovi  teku  od  tridesetoga  dana. 

Kan.  1736  -  §  1.  U  onom  predmetima  u  kojima  hijerarhijski  utok  obustavlja  izvršenje  odluke, 
isto  postiže  i  molba,  o  kojoj  se  govori  u  kan.  1734. 

§  2.  U  ostalim  slučajevima,  osim  ako  u  roku  od  deset  dana  pošto  je  molba,  o  kojoj  se  govori  u 
kan.  1734,  stigla  samom  donositelju  odluke,  on  odredi  obustavu  odluke,  obustavljanje  se  u  međuv- 

remenu  može  tražiti  od  njegova  hijerarhijskog  poglavara,  koji  ga  može  odrediti  samo  zbog  važnih 
razloga  i  pazeći  uvijek  da  spasenje  duša  ne  pretrpi  kakvu  štetu. 

§  3.  Pošto  je  izvršenje  odluke  obustavljeno  prema  odluci  §  2,  ako  se  poslije  uloži  utok,  onaj  tko 
mora  prosuditi  utok  neka  prema  odredi  kan.  1737,  §  3  odluči  da  li  obustava  treba  da  se  potvrdi  ili 
opozove. 

§  4.  Ako  se  u  određenom  roku  protiv  odluke  ne  uloži  nikakav  utok,  obustava  izvršenja,  do  koje 
je  u  međuvremenu  došlo  prema  odredbi  §  1  ili  §  2,  tim  samim  prestane. 

Kan.  1737  -  §  1.  Onaj  tko  tvrdi  daje  oštećen  odlikom  može  se  zbog  bilo  kojeg  opravdanog  raz¬ 
loga  uteći  hijerarhijskom  poglavaru  onoga  tko  je  odluku  izdao;  utok  se  može  uložiti  onome  tko  je 
izdao  odluku,  a  taj  mora  utok  odmah  dostaviti  mjerodavnom  hijerarhijskom  poglavaru. 

§  2.  Utok  treba  da  se  uloži  u  konačnom  roku  od  petnaest  iskoristivih  dana  koji,  u  slučajevima  o 
kojima  se  govori  u  kan.  1734,  §  3,  teku  od  dana  priopćenja  odluke,  a  u  ostalim  slučajevima  teku 
prema  odredbi  kan.  1735. 

§  3. 1  u  slučajevima  u  kojima  utok  po  samom  pravu  ne  obustavlja  izvršenje  odluke  niti  je  obus¬ 
tava  određena,  prema  odredbi  kan.  1736,  §  2,  poglavar  ipak  može  zbog  važna  razloga  zapovjediti  da 
se  izvršenje  obustavi,  pazeći  ipak  da  spasenje  duša  ne  pretrpi  kakvu  štetu. 

Kan.  1738  -  Ulagatelj  utoka  uvijek  ima  pravo  uzeti  zaštitnika,  izbjegavajući  beskorisna  odu¬ 
govlačenja;  dapače,  neka  se  po  službenoj  dužnosti  postavi  zastupnik  ili  odvjetnik  ako  ga  ulagatelj 
nema,  a  poglavar  to  smatra  potrebnim;  ipak,  poglavar  može  uvijek  zapovjediti  da  se  ulagatelj  sam 
pojavi  da  bude  ispitan. 

Kan.  1739  -  Poglavaru  koji  prosuđuje  utok  dopušteno  je,  već  prema  slučaju,  ne  samo  potvrditi 
odluku  ili  je  proglasiti  ništavom  nego  je  i  ukinuti,  opozvati  ili,  ako  se  to  poglavaru  čini  uputnijim, 
ispraviti,  dopuniti,  izmijeniti. 

ODSJEK  II. 


POSTUPAK  U  UKLANJANJU  ILI 
PREMJEŠTANJU  ŽUPNIKA 


Poglavlje  I. 

NAČIN  POSTUPANJA  U  UKLANJANJU  ŽUPNIKA 


Kan.  1740  -  Kad  služba  kojeg  župnika  zbog  nekog  razloga,  pa  i  bez  njegove  teške  krivnje,  pos¬ 
tane  štetna  ili  barem  nedjelotvorna,  dijecezanski  ga  biskup  može  ukloniti  sa  župe. 

Kan.  1741  -  Razlozi  zbog  kojih  se  župnik  može  zakonito  ukloniti  sa  svoje  župe  jesu  osobito 

ovi: 

1.  način  djelovanja  koji  crkvenom  zajedništvu  nanosi  veliku  štetu  ili  nemir; 

2.  nestručnost  ili  trajna  duševna  ili  tjelesna  bolest  koje  župnika  čine  nesposobnim  za  koris¬ 
no  obavljanje  njegovih  zadaća; 

3.  gubitak  dobrog  glasa  kod  čestitih  i  uglednih  župljana  ili  odbojnost  prema  župniku,  za  što 
se  predviđa  da  neće  naskoro  prestati; 

4.  teško  zanemarivanje  ili  povreda  župnih  dužnosti  koja  traje  poslije  opomene; 

5.  loše  upravljanje  vremenitim  dobrima  na  veliku  štetu  za  Crkvu,  kad  god  se  tome  zlu  ne 
može  naći  drugi  lijek. 

Kan.  1742  -  §  1.  Ako  se  iz  provedenog  istraživanje  ustanovi  da  ima  razloga,  o  kojemu  se  govo¬ 
ri  u  kan.  1740,  neka  biskup  raspravi  stvar  s  dvojicom  župnika  iz  skupine  onih  koje  je  za  stalno  u  tu 
svrhu,  na  biskupov  prijedlog,  izabralo  prezbiterijalno  vijeće;  ali,  ako  zatim  smatra  da  treba  pristupiti 
k  uklanjanju,  pošto  naznači  za  valjanost  razloge  i  dokaze,  neka  očinski  pozove  župnika  da  se  odre¬ 
kne  u  roku  od  petnaest  dana. 

§  2.  Kad  se  radi  o  župnicima  koji  su  članovi  redovničke  ustanove  ili  družbe  apostolskoga  živo¬ 
ta,  neka  se  obdržava  propis  kan.  682,  §  2. 

Kan.  1743  -  Župnik  se  može  odreći  ne  samo  bezuvjetno  i  jednostavno  nego  i  pod  uvjetom,  sa¬ 
mo  ako  biskup  može  uvjet  zakonito  prihvatiti  i  ako  ga  stvarno  prihvati. 

Kan.  1744  -  §  1.  Ako  župnik  ne  odgovori  u  određenom  roku,  neka  biskup  ponovi  poziv  produ¬ 
živši  iskoristivo  vrijeme  za  odgovor. 

§  2.  Ako  biskup  ustanovi  da  je  župnik  primio  drugi  poziv  a  ipak  nije  odgovorio  iako  nije  bio 
spriječen  nikakvom  smetnjom,  ili  ako  župnik  odbije  odreknuće  ne  iznijevši  nikakvih  razloga,  neka 
biskup  donese  odluku  o  uklanjanju. 

Kan.  1745  -  Ako  pak  župnik  pobija  navedeni  razlog  i  njegova  obrazloženja  te  navede  razloge, 
koje  biskup  smatra  nedovoljnima,  biskup  da  bi  valjano  radio: 

1.  neka  pozove  župnika  da  pregleda  spise  i  prikupi  svoja  pobijanja  u  pisanom  izvještaju; 
dapače,  da  iznese  protivne  dokaze,  ako  ih  ima; 

2.  zatim,  pošto  dopuni,  ako  je  potrebno,  istraživanje,  neka  razmotri  stvar  s  onim  istim  žup¬ 
nicima  o  kojima  se  govori  u  kan.  1742,  §  1,  osim  ako  zbog  njihove  spriječenosti  treba  da  odredi 
druge; 

3.  napokon,  neka  odluči  treba  li  ili  ne  treba  ukloniti  župnika  i  neka  odmah  o  stvari  izda  od¬ 
luku. 

Kan.  1746  -  Neka  se  za  uklonjenog  župnika  biskup  pobrine,  bilo  dodjelom  druge  službe,  ako  je 
za  nju  prikladan,  bilo  mirovinom,  kako  slučaj  traži  i  okolnosti  dopuštaju. 

Kan.  1747  -  §  1.  Uklonjeni  župnik  mora  se  uzdržati  od  obavljanja  župničke  službe,  što  prije 
napustiti  župnu  kuću  i  sve  što  pripada  župi  predati  onomu  kojemu  biskup  povjeri  župu. 

§  2.  Ako  se  pak  radi  o  bolesniku  koji  se  ne  može  bez  poteškoća  preseliti  iz  župne  kuće  nekamo 
drugamo,  neka  mu  je  biskup  ostavi,  pa  i  na  isključivu  upotrebu,  dokle  god  traje  ta  potreba. 

§  3.  Dok  traje  utok  protiv  odluke  o  uklanjanju,  biskup  ne  može  imenovati  novoga  župnik,  nego 
neka  se  za  župu  privremeno  pobrine  pomoću  župnog  upravitelja. 

Poglavlje  II. 

NAČIN  POSTUPANJA  U  PREMJEŠTANJU  ŽUPNIKA 


Kan.  1748  -  Ako  dobro  duša  ili  potreba  li  korist  Crkve  traže  da  se  župni  premjesti  iz  svoje  žu¬ 
pe,  koju  uspješno  vodi,  na  drugu  župu  ili  drugu  službu,  neka  mu  biskup  napismeno  predloži  premje¬ 
štaj  i  pozove  ga  da  pristane  iz  ljubavi  prema  Bogu  i  dušama. 

Kan.  1749  -  Ako  župnik  ne  namjerava  udovoljiti  biskupovu  prijedlogu  i  nagovorima,  neka  na¬ 
pismeno  iznese  razloge. 

Kan.  1750  -  Ako  biskup,  unatoč  iznesenim  razlozima,  prosudi  da  ne  treba  odustati  od  namjere, 
neka  s  dvojicom  župnika,  odabranih  prema  odredbi  kan.  1742,  §  1,  razmotri  razloge  koji  su  u  prilog 
ili  protiv  premještaja;  ali,  ako  i  nakon  toga  smatra  da  premještaj  treba  obaviti,  neka  župniku  ponovi 
očinske  poticaje. 

Kan.  1751  -  §  1.  Pošto  se  to  učini,  ako  župnik  i  dalje  odbija,  a  biskup  smatra  da  premještaj  tre¬ 
ba  da  se  obavi,  neka  biskup  izda  odluku  o  premještaju  i  odredi  da  će  župa,  kada  prođe  određeno 
vrijeme,  biti  prazna. 

§  2.  Kad  to  vrijeme  protekne  neiskorišteno,  neka  župu  proglasi  praznom. 

Kan.  1752  -  U  slučajevima  premještanja  neka  se  primjenjuju  propisi  kan.  1747,  obdržava  ka¬ 
nonska  pravičnost  i  ima  pred  očima  spasenje  duša,  koje  u  Crkvi  mora  uvijek  biti  vrhovni  zakon. 

